Pagină intenţionat goală 


ALTE TITLURI GĂSIŢI 
AICI 


Contact: 
blu.duaineQprotonmail.com 


Pagină intenţionat goală 


Frank Herbert 


DUNE SAGA 


Volumul XIV 


Cronicile Dunei (1) 


DUNE 


1965 


Pagină intenţionat goală 


Traducere: ION DORU BRANA 


Format electronic și copertă: 
ANTON BUDILEANU 


Reproducerea integrală sau parțială a acestei publicaţii, precum și transmiterea 
ei sub orice formă sau prin orice mijloace, electronice, mecanice, fotocopiere, 
înregistrare sau stocare în orice sistem de recuperare, fără acordul scris al 
editurii, reprezintă o încălcare a drepturilor de copyright. 


UUID: 83ffc920-82a7-4111-ac5e-d8d82238db01 
Data versiunii curente: 16-11-2023 


E BLU DUAINE PRESS, 2013 


a 


Pagină intenţionat goală 


CUPRINS 


DES DEE ATI DOE „cite o ones ia a a al la XI 
Gartea Il: DUNE... cica rai oa ana aaa i Dl Baa aa 1 
Observatii CAFOZTARIEA! erau dai e ata aaa A-l 
Hârtia ALEGICIS ULUI - secarei Rote a la a ae 3 te A A-2 
ADOR, ÎL. ricette aici ves ferata fan Enter tăria AU dili 02 A-4 
0 pl =) de 5) IDEE EEE IOD PRR IROD CE e EI A-16 
ANEXA ÎL. picat a na n ana cena d (a 8 aaa daca A-28 
a n [= ec DI Î V ADMEDE RCEE Pasa POPOR OO a a A-32 


Terminologia Imperiului .........cceeeeei.. A-36 


Pagină intenţionat goală 


Despre Autor 


Frank Herbert (1920-1986) este unul dintre cei mai cunoscuți și 
mai apreciați scriitori SF din lume. Opera sa se numără printre scrierile 
clasice din literatura științifico-fantastică. Romanul Dune, primul din 
seria omonimă, este cel mai bine vindut roman SF din toate timpurile. 
A fost publicat serializat în revista Analog, în 1963 și 1965, cîștigînd Pre- 
miul Nebula și Premiul Hugo (1965). Cartea a cucerit imediat și critica 
de specialitate, și publicul larg, devenind din ce în ce mai populară. 
După Dune, au urmat romanele Mîntuitorul Dunei (1969) și Copiii Dunei 
(1976), care a devenit primul hardcover bestseller din istoria literatu- 
rii SE. Seria a continuat cu Împăratul-zeu al Dunei (1981), Ereticii Dunei 
(1984) și Canonicatul Dunei (1985). 

În 1984, a ajuns pe marile ecrane filmul Dune, regizat de David 
Lynch și produs de Universal Pictures, iar mai tîrziu seria a stat la baza 
mai multor ecranizări. 

După moartea autorului, care plănuia să continue cu un alt 
roman, Brian Herbert și Kevin ]. Anderson aveau să continue opera lui 
Frank Herbert scriind seriile Prelude to Dune (House Atreides—1999, House 
Harkonnen-2000, House Corrino—2001), Legends of Dune (The Butlerian 
Jihad-2002, The Machine Crusade-2003 și The Battle of Corrin-2004) și 
Heroes of Dune (Paul of Dune-2008, The Winds of Dune-2009, Sisterhood 
of Dune-—2012). 

Pentru cei ale căror eforturi merg dincolo de idei, în tărimul 
realității materiale — ecologilor deșerturilor — oriunde s-ar 
afla, indiferent de epocă, le dedic, cu umilință și admiraţie, 
această încercare de previziune. 


DUNE 


Îi 
To 


Începutul este momentul în care trebuie acordată 
cea mai mare atenţie corectitudinii echilibrelor. Fiecare 
soră Bene Gesserit știe lucrul acesta. Iată de ce, atunci 
cînd începeţi studiul vieții lui Muad'Dib, aveţi mai întii 
grijă să îl plasați în timp: s-a născut în cel de-al 57-lea 
an al Împăratului Padișah Shaddam al IV-lea. Apoi, luaţi 
bine aminte la locul lui Muad'Dib în spațiu: planeta 
Arrakis. Nu vă lăsaţi amăgiţi de faptul că a văzut lumina 
zilei pe Caladan!!! și că şi-a petrecut primii cincisprezece 
ani din viaţă acolo. Patria sa veșnică este Arrahisul, 
planeta cunoscută și sub numele Dune. 


Fragment din Manualul lui 
Muad'Dib de Prinţesa Irulan 


În săptămîna dinaintea plecării pe Arrakis!?l, cînd agitația ulti- 
melor pregătiri ajunsese aproape de nesuportat, o femeie bătrină o 
vizită pe mama lui Paul. 

Era o noapte caldă la Castelul Caladan și străvechiul edificiu, 
cămin al familiei Atreides timp de douăzeci și șase de generaţii, era 
învăluit în răcoarea umedă care preceda întotdeauna schimbarea vremii. 

Bătrîna fu introdusă prin ușa dosnică de la capătul galeriei 
boltite ce ducea la dormitorul lui Paul și putu să arunce o privire în 
camera băiatului. 

Paul era întins în pat, dar nu dormea. La lumina slabă a unei 
lămpi cu suspensie!” lăsată să plutească deasupra podelei, băiatul 
desluși în cadrul ușii silueta înaltă a necunoscutei, în spatele căreia 


[1] CALADAN: a treia planetă a sistemului Delta Pavonia. Lumea natală a 
lui Paul-Muad'Dib. 

[2] ARRAKIS: numită și Dune. A treia planetă a sistemului Canopus. 

[3] SUSPENSIE: aplicație practică a efectului Fazei Doi (flux redus) a unui 
generator de cîmp Holtzman. Suspensia anulează gravitația, între anumite 
limite impuse de masa relativă și consumul de energie. 

stătea mama sa. Bătrina părea spectrul unei vrăjitoare — părul ca o 
pînză de păianjen încîlcită, chipul umbrit, ochii asemenea unor dia- 
mante scînteietoare. 

— Nu-i prea mic pentru virsta lui, Jessica? întrebă bătrina. 

Vocea era răgușită și zbîrnîitoare, ca un baliset!“! dezacordat. 
Mama lui Paul răspunse cu glas catifelat de contralto: 

— E lucru știut că Atreizii încep să crească tirziu, Cuvioșia Ta. 

— Am auzit și eu, spuse bătrîna. Dar are deja cincisprezece ani. 

— Da, Cuvioșia Ta. 

— Nu doarme, observă bătrîna și rise scurt. Ștrengarul ăsta 
viclean trage cu urechea. Dar cei de viță domnească trebuie să fie vicleni. 
Și dacă-i într-adevăr Kwisatz Haderach!?.... atunci... 

În obscuritatea patului, Paul ţinea ochii întredeschiși, două 
fante înguste. Ochii bătrînei — mari și rotunzi ca ochii unei păsări de 
noapte — îl fixau cu intensitate, parcă tot mai mari, mai strălucitori. 

— Somn ușor, ștrengar viclean, zise bătrîna. Miine să mi te scoli 
în puteri ca să înfrunţi gom jabbarul!€]. 

Apoi se întoarse și ieși, împingînd-o pe mama lui Paul, închi- 
zînd ușa cu o bufnitură surdă. 

Paul se întrebă: Ce-i gom jabbarul? 

Niciunul dintre evenimentele frămîntate ale ultimelor zile nu 
i se păruse atît de straniu ca ivirea zgripțuroaicei de adineaori. 

Cuvioșia Ta. 

Și felul în care îi spusese mamei pe nume, „Jessica”, de parcă 
s-ar fi adresat unei servitoare, nu unei Doamne Bene Gesserit!7l, con- 
cubina unui duce și mama moștenitorului ducal. 


[4] BALISET: instrument muzical cu nouă coarde, descendent direct al 
țiterei și acordat în gama chusukiană. Sunetele sînt produse prin lovirea 
simultană a tuturor coardelor. Instrumentul preferat al trubadurilor 
imperiali. 

[5] KWISATZ HADERACH: „Calea cea scurtă” sau „Drumul cel scurt”. 
Calificativ aplicat de Bene Gesserit factorului necunoscut pentru care 
căutau o soluţie genetică: un mascul Bene Gesserit ale cărui puteri psihice 
să poată acoperi spațiul și timpul. 

[6] GOM JABBAR: dușman suprem. Acul otrăvit cu metacianură utilizat de 
Starețele Bene Gesserit pentru încercarea conștiinței umane. 

[7] BENE GESSERIT: vechea școală de educaţie și antrenament fizic și 

Să fie gom jabbarul vreunul dintre lucrurile pe care trebuie să le aflu 
despre Arrahkis înainte de-a ajunge acolo? se întrebă. 

Murmură pentru sine cuvintele stranii: Gom jabbar... Kwisatz 
Haderach... 

Trebuise să înveţe o mulțime de lucruri. Arrakis era o lume cu 
totul diferită de Caladan și mintea lui Paul era o viltoare de cunoștințe 
noi. Arrakis... Dune... Planeta-deșer... 

Explicaţiile i le dăduse Thufir Hawat, Maestrul Asasin al tatălui 
său: dușmanii lor de moarte, Harkonnenii, stăpîniseră vreme de opt- 
zeci de ani Arrakisul, cu statut de semifief, în virtutea unui contract 
încheiat cu Compania CHOAME! pentru exploatarea melanjului!?,, 
mirodenia geriatrică. Acum, Harkonnenii aveau să plece, urmînd ca 
planeta să treacă în stăpînirea Casei Atreides, cu statut de fief deplin. 
La prima vedere, o victorie pentru Ducele Leto. Dar, precizase Hawat, 
aparenta izbîndă ascundea o primejdie de moarte, pentru că Ducele 
Leto se bucura de popularitate în rîndul Caselor Mari ale Landsraadului. 

„Un om popular stirnește invidia celor puternici”, spusese 
Hawat. 

Arrahis... Dune... Planeta-deșer.... 

Paul adormi. Visă că se afla într-o cavernă arrakiană, înconjurat 
de oameni tăcuți care se mișcau în lumina palidă a unor licurigloburil!0!. 


mintal, rezervată inițial elevelor de sex feminin, după ce Jihadul Butlerian 
a distrus așa-zisele „mașini ginditoare” și roboții. 

[8] CHOAM: acronim pentru Combine Honnete Ober Advancer Mercantiles, 
corporația economică universală, controlată de Împărat și de Casele Mari, 
cu Ghilda Spațială și Comunitatea Bene Gesserit ca asociaţi fără drept de 
vot. 

[9] MELANI: „mirodenia mirodeniilor”, produsul a cărui unică sursă este 
Arrakisul. Mirodenia, renumită mai ales pentru însușirile sale geriatrice, 
formează o „obișnuință” neglijabilă, dacă este consumată în cantități 
reduse, și o „obișnuință” definitivă, dacă este absorbită în cantități mai 
mari de 2 g/zi la o greutate corporală de 70 kg. (Vezi IBAD, APA VIEȚII și 
PREMIRODENIE.) Muad'Dib a pretins că sursa de bază a puterilor sale 

ar fi fost mirodenia. Navigatorii Ghildei au emis afirmaţii similare. Prețul 
melanjului pe piața imperială a atins uneori valoarea de 620.000 de solari 
decagramul. 

[10] LICURIGLOB: dispozitiv de iluminat autonom alimentat, în general, cu 
baterii organice, echipat cu suspensie. 

Domnea o atmosferă solemnă, ca într-o catedrală. De undeva îi ajungea 
la urechi un zgomot abia ghicit — clipocitul unor picături de apă. Deși 
prins în mrejele visului, Paul știu că-și va aminti totul cînd se va trezi. 
Își amintea întotdeauna visele premonitorii. 

Visul se spulberă. 

Paul se trezi în căldura patului... Gîndurile îl năpădiră iarăși... 

Poate că lumea Castelului Caladan, unde nu avusese parte de 
tovarăși de joacă de virsta lui, nu merita gînduri triste la despărțire. 
Doctorul Yueh, învățătorul lui, îi dăduse de înţeles că pe Arrakis siste- 
mul de clasă al faufrelucilori!!! nu era respectat cu prea multă stricteţe. 
Planeta adăpostea oameni care trăiau liberi la marginea deșertului, fără 
caid!!2l sau basharl!3].. oameni asemenea mirajelor pustiului: freme- 
niil!l, care nu figurau în nici un recensământ al Domeniilor Imperiale. 

Arrakis... Dune... Planeta-deșert... 

Paul își simţi tensiunile lăuntrice și se hotări să pună în apli- 
care una din lecțiile pentru minte-și-trup pe care le învățase de la 
mama sa. Trei respirații rapide declanșară procesul: trecu în starea de 
percepție flotantă... își adaptă conștiința. Apoi... dilataţie aortică... evita- 
rea mecanismului neadaptat al conștiinței... conștiința preferențială... 
îmbogățirea sîngelui și irigarea rapidă a regiunilor suprasolicitate... 
Nu se poate obține hrană-siguranță-libertate numai pe baza instinctului... 
Conștiința animală nu depășește momentul, după cum nu recunoaște 
posibilitatea dispariției victimelor... animalul distruge, fără să producă... 
plăcerile animale rămîn la nivel senzorial, percepţia le scapă... omul 
are nevoie de o grilă prin intermediul căreia să observe universul... 


[11] FAUFRELUCI: sistemul rigid de clasă impus de Imperiu. „Un loc pentru 
fiecare și fiecare la locul său.” 


[12] CAID: ofițer sardaukar însărcinat cu relațiile cu civilii. Guvernator 
militar al unui district planetar. Grad superior celui de bashar, dar inferior 
celui de burseg. 

[13] BASHAR: (frecvent, colonel-bashar) ofițer sardaukar avind, conform 
ierarhiei militare clasice, un grad superior celui de colonel. Gradul a fost 
creat în special pentru desemnarea titlului de guvernator militar al unui 
subdistrict planetar. Gradul rezervat în exclusivitate armatei este „bashar 
de corp”. 

[14] FREMENI: triburile libere de pe Arrakis. Locuitori ai deșertului, 
supraviețuitori ai migrațiilor Nomazilor Zensunniți. (Dicţionarul imperial 
îi numește „piraţii nisipurilor”.) 

adaptarea preferențială a conștiinței creează o asemenea grilă... per- 
fecțiunea corpului rezultă din concordanța fluxului nervos și sangvin 
cu înţelegerea profundă a necesităţilor celulare... lucruri /celule/fiinţe... 
toate sînt trecătoare, toate luptă pentru a dobindi fluxul permanenței... 

Lecţia se depănă mai departe, și mai departe, în conștiința 
flotantă... 

Cînd lumina galbenă a dimineţii atinse pervazul ferestrei, Paul 
o simţi prin pleoapele lăsate. Deschise ochii, recunoscu decorul fami- 
Liar al grinzilor de pe tavanul dormitorului, auzi din nou ecourile vieţii 
febrile din castel. 

Ușa odăii se deschise și mama sa privi înăuntru. Pe ovalul impa- 
sibil al feţei, ochii verzi îl fixau, gravi. Părul ei, de culoarea bronzului 
vechi, era strîns cu o panglică neagră, trecută peste coroană. 

— Văd că ești treaz, spuse ea. Ai dormit bine? 

— Da. 

În timp ce îi alegea hainele de pe rafturile dulapului, Paul îi 
privi silueta înaltă, văzu în poziția umerilor semnele încordării. Un 
ochi obișnuit n-ar fi remarcat nimic, dar pe el îl învățase totul chiar 
ea, antrenîndu-l după Metoda Bene Gesserit, educîndu-i spiritul de 
observaţie. Mama se întoarse. Îi întinse o tunică semiprotocolară, cu 
șoimul roșu — blazonul Casei Atreides — brodat deasupra buzunarului 
de la piept. 

— Îmbracă-te repede! Cucernica Maică așteaptă. 

— Mi s-a arătat, odată, în vis. Cine e? 

— Fosta mea educatoare de la Școala Bene Gesserit. Acum e 
Dreptvorbitoareal!?! Împăratului. Paul... Mama șovăi, apoi urmă: Să-i 
povestești despre visele tale. 

— Bine. Datorită ei am obținut Arrakisul? 

— Nu am obținut Arrakisul. 

Jessica scutură praful imaginar de pe o pereche de pantaloni 
pe care îi atîrnă apoi, împreună cu tunica, pe cuierul de lingă pat. 

— Grăbește-te. Să n-o lăsăm pe Cucernica Maică să aștepte! 

Paul se ridică în capul oaselor și își strînse genunchii cu braţele. 

— Ce-i gom jabbarul? întrebă. 


[15] DREPTVORBITOARE: Cucernică Maică B.G. capabilă să detecteze, în 
starea de transă a adevărului, nesinceritatea sau minciuna. 

Din nou, deprinderile pe care i le formase tot ea îi dezvăluiră 
o ezitare aproape imperceptibilă, o trădare infimă a nervilor, în care 
Paul recunoscu spaima. 

Jessica se apropie de fereastră, dădu în lături draperiile, privi 
o clipă dincolo de lunca rîului, spre Muntele Syubi. 

— Ai să afli curînd ce-i... gom jabbarul, rosti ea. 

Paul desluși frică în glasul ei și constatarea îl intrigă. 

Jessica spuse fără să-și întoarcă faţa: 

— Cucernica Maică așteaptă în salonul meu. Grăbește-te, te rog. 

Așezată într-un jilț tapițat, Cucernica Maică Gaius Helen 
Mohiam își ridică privirea cînd mama și fiul intrară. De-o parte și de 
alta, ferestrele salonului dominau panorama meandrelor sudice ale 
rîului și covorul verde al domeniilor familiei Atreides, dar Cucernica 
Maică ignoră priveliștea. În dimineaţa aceasta își simţea virsta și nu 
prea reușea să-și înăbușe iritarea. Dădu vina pe lipsa de confort a voia- 
jului, dar și pe contactul cu odioasa Ghildă Spaţialăl!€! și mașinaţiile ei 
misterioase. Era însă vorba de o misiune care necesita intervenția unei 
Bene-Gesserit-cu-darul-Vederii. Nici măcar Dreptvorbitoarea Împăra- 
tului Padișah nu se putea sustrage de la anumite îndatoriri. 

Afurisita asta de Jessica! gîndi Cucernica Maică. Măcar de ne-ar 
fi născut o fată, după cum i s-a poruncit! 

Jessica se opri la trei pași de jilţ și făcu o plecăciune discretă, 
abia atineîndu-și fusta cu mîna stîngă. Paul se înclină scurt, așa cum 
îl învățase maestrul său de dans să salute „cînd rangul persoanei este 
îndoielnic”. 

Cucernicei Maici nu-i scăpă amănuntul. 

— Un băiat prudent, Jessica. 

Jessica își lăsă mîna pe umărul lui Paul și strînse cu putere. 
Preţ de-o bătaie de inimă, în palmă îi pulsă frica. Apoi își regăsi cal- 
mul și spuse: 

— Așa a fost învățat, Cuvioșia Ta. 

[16] GHILDĂ: Ghilda Spațială, unul dintre cele trei elemente ale trepiedului 
politic pe care se sprijinea Marea Convenţie. Ghilda a fost cea de-a doua 
școală de educaţie și antrenament fizic și mintal (după BENE GESSERIT), 
înființată după Jihadul Butlerian. Instaurarea monopolului Ghildei în 


domeniul călătoriilor spaţiale, al transporturilor spaţiale de mărfuri și al 
afacerilor bancare este punctul de debut al Calendarului Imperial. 

De ce-i e frică? se întrebă Paul. 

Bătrîna îl studie cu o singură privire sfredelitoare. Ovalul feţei 
lui semăna cu al Jessicăi, însă băiatul avea oase puternice. Moștenise 
de la taică-său, Ducele, părul negru ca pana corbului, dar sprincenele 
erau ale bunicului dinspre mamă, cel al cărui nume trebuia să rămînă 
secret... La fel și nasul subţire, dispreţuitor... În schimb, ochii verzi aveau 
căutătura cutezătoare a bătrinului Duce, răposatul bunic din partea 
tatălui. 

Un bărbat care a știut într-adevăr să fie cutezător... pînă la moarte, 
gîndi Cucernica Maică. 

— Învățătura e una, spuse cu voce tare, ingredientul de bază, 
alta. Vom vedea. 

Ochii ei bătrîni o fulgerară pe Jessica. 

— Lasă-ne singuri. Îți recomand să practici meditaţia de liniștire. 

Jessica își luă mîna de pe umărul lui Paul. 

— Cuvioșia Ta, aș... 

— Jessica, știi că trebuie s-o fac. 

Nedumerit, Paul își privi mama. 

Jessica își îndreptă spatele. 

— Da... desigur. 

Paul își întoarse privirea spre Cucernica Maică. Deferenţa și 
smerenia pe care mama le arăta bătrînei pledau pentru prudenţă. Dar, 
din cauza fricii pe care o radia făptura mamei sale, îl cuprinse un sen- 
timent de revoltă amestecată cu neliniște. 

— Paul... Jessica se opri, apoi respiră adînc. Paul, încercarea la 
care vei fi supus... contează foarte mult pentru mine. 

— Încercarea? întrebă Paul, privind-o. 

— Nu uita că ești fiul unui Duce, mai spuse Jessica, apoi se 
răsuci și, în foșnetul uscat al fustei lungi, ieși cu pași repezi din încă- 
pere. Ușa se închise în urma ei. 

Paul se întoarse către bătrînă, stăpinindu-și furia. 

— De cînd a ajuns Doamna Jessica să fie expediată ca o 
servitoare? 

Un zimbet adînci pentru o clipă zbîrciturile din colțurile gurii 
bătrînei. 

— Doamna Jessica, băiete, mi-a fost servitoare vreme de pai- 
sprezece ani de școală. Dădu din cap. Și încă o servitoare foarte bună. 
Apropie-te! 

Porunca îl șfichiui ca un bici. Paul se pomeni dîndu-i ascultare 
înainte de a fi apucat să gândească. A folosit Glasull!|, îi fulgeră prin 
minte. Se opri la semnul pe care i-l făcu și rămase nemișcat, aproape 
de genunchii bătrinei. 

— Priveşte, spuse ea. 

Scoase din faldurile rasei sale lungi un cub de metal verde, cu 
latura de vreo cincisprezece centimetri. Îl roti și Paul văzu că una din 
laturi era deschisă — neagră și înfricoșător de stranie. În cavitatea nea- 
gră a cutiei nu pătrundea lumina. 

— Vîră-ţi mîna dreaptă în cutie, porunci bătrina. 

Pe Paul îl săgetă frica. Dădu să se retragă, dar femeia zise: 

— Așa-ţi asculți mama? 

Băiatul își ridică privirea către ochii de bufniță ai bătrânei. Încet, 
simțind constrîngerea, dar incapabil s-o înlăture, Paul își vîri mîna în 
cutie. La început, cînd gaura neagră îi înghiți mîna, simţi doar o sen- 
zaţie de răceală, apoi degetele dădură de metal și mîna îi fu străbătută 
de furnicături, ca și cum i-ar fi amorțit brusc. 

O expresie de animal de pradă se întipări pe chipul bătrînei. 
Ridică mîna dreaptă și o apropie de gâtul lui Paul. Băiatul prinse cu 
coada ochiului o scînteiere metalică și vru să-și miște capul. 

— Stai! se răsti bătrîna. 

Glasul, din nou! O privi nemișcat. 

— Gom jabbarul e la gâtul tău, vorbi ea. Gom jabbarul, dușmanul 
suprem. Un ac cu vîrful otrăvit. Nu! Să nu faci nici o mișcare, otrava 
nu iartă. 

Paul își simţi gîtlejul uscat, încercă să înghită. Nu izbutea să-și 
ia ochii de pe chipul zbîrcit al bătrinei, de la ochii scăpărători, de la 
gingiile decolorate și dinţii argintii, de metal, ce scînteiau la fiecare 
cuvînt pe care-l rostea. 


[17] GLASUL: tehnică de control vocal, elaborată de Bene Gesserit și 
permițînd unui inițiat antrenat să manipuleze temporar voința unui om, 
prin intermediul armonicilor și tonalităților vocii. 

— Un fiu de Duce trebuie să se priceapă la otrăvuri, zise ea. 
Așa cer vremurile în care trăim, nu? Le știi pe toate, firește... Muskyl!?l, 
otrava pentru băuturi. Aumasl!?!, otrava pentru mâncăruri. Otrăvurile 
rapide, otrăvurile lente și toată gama de otrăvuri intermediare. Astăzi 
ai să faci cunoștință cu una nouă: gom jabbar. Otrava care nu ucide 
decît animalele. 

Mîndria birui frica lui Paul. 

— Insinuezi că fiul unui Duce ar fi un animal? șuieră el. 

— Insinuez, să zicem, că ai putea fi om, replică bătrina. Gata! 
Nu cumva să mai miști. Sînt bătrînă, dar mîna mea va apuca să-ţi înfigă 
acul în gât înainte de a putea să-mi scapi. 

— Cine ești? șopti Paul. Cum de-ai reușit s-o faci pe mama să 
mă lase singur cu tine? Ești din neamul lui Harkonnen? 

— Harkonnen? Cerule, nu! Acum taci! 

Un deget uscat îi atinse gâtul. Paul își înăbuși imboldul invo- 
luntar de a sări în lături. 

— Bine, zise bătrîna. Ai trecut de prima încercare. Să-ţi spun ce 
urmează: dacă scoţi mîna din cutie, mori. Asta-i singura regulă. Lasă-ţi 
mâna în cutie și vei trăi. Trage-o afară și vei muri. 

Paul respiră adînc, ca să-și potolească tremurul. 

— Un singur strigăt al meu ar fi de-ajuns ca servitorii noștri să 
năvălească aici și să mori tu. 

— Servitorii nu vor trece de maică-ta, care stă de strajă la ușă. 
Fii sigur de asta. Maică-ta a supraviețuit aceleiași încercări. Acum e 
rîndul tău. Ar trebui să te simți mîndru... Se-ntimplă foarte rar să-i 
încercăm astfel pe copiii de sex masculin. 

Curiozitatea reduse frica lui Paul la un nivel suportabil. În vocea 
bătrînei auzise, fără îndoială, adevărul. Dacă mama sa stătea într-adevăr 
de pază la ușă... dacă era într-adevăr vorba de o încercare... Dar, orice-ar 
fi fost, n-avea scăpare. Era prizonierul mîinii care-i atingea gâtul, pri- 
zonierul gom jabbarului. Îşi aminti cuvintele Litaniei împotriva Fricii, 
incantaţia din ritualul Bene Gesserit pe care o învățase de la mama sa. 


[18] MUSKY: otravă administrată în băuturi. (Vezi CHAUMURKY.) 


[19] AUMAS: otravă administrată în mîncare (mai exact, în mîncăruri 
solide). În unele dialecte: chaumas. 

Să nu mă tem. Frica ucide mintea. Frica este moartea măruntă, pur- 
tătoarea desființării totale. Voi înfrunta frica. O voi lăsa să treacă peste mine, 
prin mine. Și, după ce va fi trecut, îmi voi întoarce ochiul interior și voi privi 
în urma ei. Pe unde a trecut frica, nu va mai fi nimic. Voi rămîne doar eu. 

Își regăsi calmul și spuse: 

— Dă-i drumul, bătrino! 

— Bătrîno! croncăni ea. Nu s-ar spune că-ţi lipsește curajul. 
Ei bine, vom vedea, domnișorule! Se aplecă la urechea lui și șopti: Vei 
simţi durere în mîna din cutie. Suferință. Dar ia aminte! De-ţi tragi 
mîna, îți voi străpunge gâtul cu gom jabbarul — iar moartea va veni la 
fel de iute ca securea călăului. Retrage-ţi mîna și gom jabbarul îţi ia 
viața. Ai înţeles? 

— Ce-i în cutie? 

— Suferință. 

Furnicăturile din mînă se accentuară. Paul își strinse buzele. 
Ce fel de încercare-i asta? se întrebă. Furnicăturile se transformară în 
mîncărime. 

— Ai auzit de animalele care-și retează cu colții laba ca să scape 
din capcană? îl întrebă bătrîna. Un vicleșug demn de un animal. Omul 
însă trebuie să rămînă în capcană, să îndure suferința și să se prefacă 
mort, ca să-l nimicească apoi pe cel ce-i ameninţă întreaga specie. 

Mîncărimea deveni usturime, apoi arsură ușoară. 

— Pentru ce faci asta? întrebă Paul. 

— Ca să aflu dacă ești om. Taci! 

Paul își încleștă pumnul miîinii stângi, în timp ce senzaţia de 
arsură din cealaltă mînă creștea. Creștea încet: căldură peste căldură... 
peste căldură. Își simţi unghiile miinii libere înfigîndu-se în palmă. 
Încercă să îndoaie degetele de la mîna care luase foc, dar degetele nu 
voiră să-l asculte. 

— Arde! bolborosi. 

— Taci! 

Durerea începu să-i palpite în susul brațului. Fruntea i se aco- 
peri de sudoare. Fiecare fibră a trupului îi striga să-și tragă mîna din 
puţul cu flăcări... dar... gom jabbarul! Fără să-și miște capul, trase cu 
coada ochiului spre acul otrăvit care pîndea în dreptul gâtului. Își dădu 

seama că respiră sacadat, încercă să-și domolească ritmul respirației, 
dar nu izbuti. 

Suferință! 

Lumea din jurul lui rămase pustie. Nu mai era nimic, decît mîna 
care agoniza și, la cîțiva centimetri de el, chipul brăzdat de riduri care 
îl sfredelea cu privirea. 

Avea buzele atît de uscate, încît nu îndrăznea să le întredeschidă. 

Arde! Arde! 

I se păru că simte pielea mî.inii plesnind, carbonizîndu-se, că 
sub ea carnea se desprinde și cade, dezvelind oasele calcinate. 

Arsura încetă. 

Ca la comanda unui buton, durerea conteni. 

Paul își simţi braţul drept tremurînd spasmodic și trupul scăl- 
dat în sudoare. 

— Ajunge, murmură bătrâna. Kull wahad!20| Nici un copil de 
sex feminin n-a rezistat vreodată atît timp. Cred că voiam să nu izbu- 
tești. Se lăsă pe spate și luă gom jabbarul de la gâtul lui Paul. Scoate-ţi 
mîna, tinere om, și privește-o! 

Paul își înăbuși un fior dureros, privi golul negru pe care mîna 
sa părea că nu vrea să-l părăsească. Amintirea proaspătă a suferinţei 
îi împiedica orice mișcare. Rațiunea îi spunea că avea să scoată din 
cutie un ciot înnegrit. 

— Scoate-o! se răsti bătrina. 

Își smulse mîna din cutie și-o privi înmărmurit. Nici un semn. 
Carnea nu purta nici o urmă a torturii. Ridică mîna, o răsuci, îndoi 
degetele. 

— Durere prin inducţie nervoasă, explică bătrîna. Nu ne putem 
îngădui să schilodim ființe cu potenţial uman. Ah, ce n-ar da unii să 
afle secretul cutiei! 

Ascunse obiectul sub rasă. 

— Dar durerea... rosti Paul. 

— Durerea! pufni ea. Un om trebuie să-și stăpinească fiecare 
nerv. 


[20] KULL WAHAD!: „Sînt profund tulburat!” Exclamațţie foarte răspîndită 
în Imperiu și denotind o mare surpriză. Sensul exact al expresiei depinde 
de context. (Se spune că Muad'Dib, privind odată un pui de șoim al 
deșertului care ieșea din găoace, ar fi murmurat: „Kullwahad!”) 

Paul simţi durere în mîna stîngă. Își descleștă degetele, privi 
cele patru urme însîngerate lăsate de unghiile care îi mușcaseră palma. 
Lăsă mîna în jos și se uită la bătrînă. 

— I-ai făcut asta și mamei? 

— Ai cernut vreodată nisip printr-o sită? întrebă ea. 

Fulgerarea tangenţială a întrebării ricoșă în mintea lui la un 
nivel superior al conștiinței. Nisip printr-o sită. Încuviinţă, dînd din cap. 

— Noi, cele din Bene Gesserit, cernem oamenii ca să descope- 
rim fiinţele umane. 

Paul ridică mîna dreaptă, reînviind amintirea suferinței. 

— Şi asta-i tot?... Suferinţă! Atâta tot? 

— Ţi-am observat reacția la suferință, băiete. Suferinţa nu-i 
decît axa încercării. Maică-ta te-a învățat cum observăm noi. Am văzut 
semnele învățăturilor ei. Asta e încercarea noastră: criză și observație. 

Paul desluși în glasul ei confirmarea celor rostite și spuse: 

— Adevărat! 

Bătrîna îl privi lung. Percepe adevărul! El să fie? Să fie într-adevăr 
el? Apoi gîndi: Speranţa întunecă observația! și își înăbuși emoția. 

— Văd că știi cînd oamenii cred ceea ce spun. 

— Știu. 

În vocea lui răzbătură armonicile capacităţilor verificate de 
experienţă și ea le auzi. Rosti cu glas surd: 

— Poate că ești Kwisatz Haderach. Stai jos, frate mic. Așază-te 
aici, la picioarele mele. 

— Prefer poziția în care mă aflu. 

— Şi maică-ta a șezut cîndva lingă mine. 

— Eu nu sînt mama. 

— Ne cam detești, nu-i așa? Își întoarse capul spre ușă și strigă: 
Jessica! 

Ușa se deschise brusc și mama lui Paul apăru în prag, privind 
în încăpere cu ochi de cremene. Îşi văzu fiul și privirea i se îmblînzi. 
Reuși să schițeze un zîmbet. 

— Jessica, ai încetat vreodată să mă urăști? i se adresă bătrîna. 

— Te iubesc și te urăsc deopotrivă, răspunse Jessica. Ura, pentru 
suferința pe care n-am s-o uit niciodată. Dragostea este... 

— Este, pur și simplu, o întrerupse bătrîna, dar glasul îi suna 

blind. Poţi rămîne acum, dar să nu vorbeşti. Închide ușa și ai grijă să 
nu ne stingherească nimeni. 

Jessica intră în cameră, închise ușa și rămase cu spatele rezemat 
de ea. Fiul meu trăiește și e... ființă umană. Știam că-i așa... dar... trăiește. 
Acum pot trăi și eu mai departe. Simţi în spate suprafața compactă, reală, 
a ușii. Întreaga încăpere, cu tot ce se afla în ea, i se păru deodată pal- 
pabilă, pătrunzîndu-i simţurile. 

Fiul meu trăiește. 

Paul își privi mama. A spus adevărul. Ar fi vrut să iasă, să rămînă 
singur și să se poată gîndi la tot ce se întîmplase, dar își dădu seama 
că nu va putea pleca decît cînd i se va permite. Bătrina reușise să-l 
subjuge... Amîndouă au spus adevărul. Mama sa fusese supusă acele- 
iași încercări. Toate astea aveau un scop, un ţel. Un ţel cumplit... căci 
suferința și frica fuseseră și ele cumplite. Știa ce erau țelurile cumplite. 
Erau țeluri în calea cărora nu putea sta nimic. Erau țeluri care-și aveau 
propria lor existență, propria necesitate. Simţi că devenise prizonierul 
unui ţel cumplit. Dar nu știa care era țelul acesta cumplit. 

— Băiete, spuse bătrîna, poate că într-o zi va trebui să stai și tu 
de partea cealaltă a unei uși. Și aceea va fi tot o încercare. 

Paul își privi mîna care trecuse prin suferință, apoi se uită la 
Cucernica Maică. Deslușise în vocea ei ceva necunoscut, o sonoritate 
pe care încă n-o sesizase la nici un alt glas. Cuvintele ei se conturaseră 
parcă într-un nimb de lumină. Distincte, materiale. Avu senzația că 
răspunsurile pe care bătriîna i le-ar putea da acum la orice întrebări ar 
fi în stare să-l înalțe din lumea lui de carne către ceva mult mai măreț. 

— De ce testați ființele umane? o întrebă. 

— Ca să-i eliberăm pe oameni. 

— Să-i eliberați? 

— Odinioară, oamenii au pus mașinile să gîndească pentru ei, 
sperînd că astfel se vor elibera. Singurul rezultat a fost că alți oameni 
cu mașini i-au înrobit. 

— „Să nu-ţi faci mașină după asemănarea minţii omului”, cită 
Paul. 

— Da, aceasta a fost deviza Jihadului Butlerian!?1!, reprodusă 


[21] JIHADUL BUTLERIAN: cruciada împotriva calculatoarelor, a mașinilor 
raționale și a roboților conștienți, începută în anul 201 î.G. și încheiată în 

şi în Biblia Catolică Portocalie!?2l. Dar Biblia ar fi trebuit să spună: „Să 
nu-ți faci mașină care să imite mintea umană.” L-ai studiat pe menta- 
tul!22 aflat în slujba voastră? 

— Am studiat cu Thufir Hawat. 

— Marea Răscoală!?“! ne-a luat cîrjele și a silit mintea umană să 
se dezvolte. Au luat ființă școli menite să educe și să antreneze talen- 
tele umane. 

— Școlile Bene Gesserit? 

Ea încuviinţă din cap 

— Au supraviețuit doar două dintre școlile străvechi: Bene Ges- 
seritul și Ghilda Spațială. Ghilda, pare-se, pune accentul mai ales pe 
matematicile pure. Funcţia Bene Gesseritului este cu totul alta. 

— Politica, rosti Paul. 

— Kull wahad! exclamă bătrîna. 

O fulgeră din ochi pe Jessica. 

— Nu i-am spus nimic, Cuvioșia Ta. 

Cucernica Maică se întoarse iarăși spre Paul. 

— Ai ghicit fără să ai la îndemînă prea multe indicii. Așa este. 
Politica. Prima școală Bene Gesserit a fost întemeiată de persoane care 
au întrevăzut necesitatea continuității problemelor umane. Persoanele 
acelea și-au dat seama că o asemenea continuitate nu poate exista decît 
dacă se separă specia umană de specia animală... prin selecție artificială. 

Pentru Paul, cuvintele Cucernicei Maici își pierdură brusc cla- 
ritatea. Se simţi rănit în ceea ce mama lui numea instinctul său de 
dreptate. Nu pentru că bătrina ar fi minţit. Nu încăpea îndoială, credea 
ce spune. Nu, era ceva mai adînc, ceva legat de țelul cumplit. 


108 î.G. Principala sa deviză figurează și în Biblia CP: „Să nu-ți faci mașină 
după asemănarea minții omului.” 

[22] BIBLIA CATOLICĂ PORTOCALIE (sau BIBLIA CP): „Cartea 
Acumulată”. Textul religios elaborat de Comisia Tălmăcitorilor Ecumenici. 
Conţine elemente împrumutate din cele mai vechi religii, printre care 
maometanismul Saari, creștinismul Mahayana, catolicismul Zensunnit și 
tradițiile buddislamice. Porunca supremă a Bibliei CP este: „Să nu sluţești 
sufletul.” 

[23] MENTAT: clasă de cetățeni ai Imperiului, educați și antrenați pentru 
dobîndirea și dezvoltarea unei logici desăvirșite. „Calculatoare umane.” 


[24] MAREA RĂSCOALĂ: termenul uzual pentru Jihadul Butlerian. 

— Dar mama mi-a spus că multe surori Bene Gesserit nu-și 
cunosc ascendenţa, zise el. 

— Arhivele noastre păstrează evidenţa tuturor liniilor genetice. 
Maică-ta știe că se trage sau dintr-un neam Bene Gesserit, sau dintr-un 
neam acceptat de Bene Gesserit. 

— Atunci cum de nu știe cine-s părinţii ei? 

— Unii au voie să știe... Cei mai mulţi, nu. S-ar putea, de pildă, 
să se fi urmărit împerecherea ei cu o rudă apropiată, pentru a se con- 
solida dominanta unei anumite însușiri genetice. Avem multe motive. 

Paul simţi iarăși ofensa adusă dreptății. 

— Vă asumaţi dreptul la o mulțime de decizii, rosti el. 

Cucernica Maică îl țintui cu privirea, întrebindu-se: Am deslușit 
cumva critică în glasul lui? 

— Purtăm 0 povară grea, zise. 

Paul simţi că șocul încercării se estompează cu repeziciune. Își 
aţinti privirea în ochii bătrînei și spuse: 

— Zici că s-ar putea să fiu... Kwisatz Haderach. Ce-i asta? Un 
gom jabbar uman? 

— Paul! interveni Jessica. Nu vorbi pe tonul ăsta cu... 

— Dă-mi voie, Jessica, o întrerupse bătrîna. Băiete, ai auzit vre- 
odată de drogul Dreptvorbitoarelor? 

— E un narcotic care amplifică puterea de a detecta neadevărul, 
răspunse Paul. Mi-a spus mama. 

— Ai asistat vreodată la Transa Adevărului?!2?] 

Paul clătină din cap. 

— Nu. 

— Drogul e periculos, dar conferă într-adevăr putere. Sub efectul 
drogului, Dreptvorbitoarea poate să viziteze multe locuri din memo- 
ria ei — din memoria trupului ei. Noi, Dreptvorbitoarele, cunoaștem 
multe dintre căile trecutului... dar numai căi feminine. În glasul bătrâ- 
nei se strecură o undă de mîhnire. Există însă un loc în care nici o 


[25] TRANSA ADEVĂRULUI: transă semihipnotică, provocată de unul 
dintre narcoticele cu acțiune în „spectrul percepţiei”. Un observator aflat 
în transa adevărului poate desluși indiciile infime care trădează minciuna 
premeditată. (Notă: Narcoticele „de percepţie” au efect letal asupra 
persoanelor care nu sînt capabile să modifice, în interiorul organismului, 
structura moleculară a otrăvii.) 

Dreptvorbitoare nu poate să ajungă. Locul acela ne respinge, ne îngro- 
zește. Dar se spune că va veni ziua în care un bărbat își va descoperi, în 
binecuvintarea drogului... ochiul interior. El va vedea ceea ce n-a văzut 
încă niciuna dintre noi: ambele trecuturi — cel masculin și cel feminin. 

— Pe bărbatul acesta îl numiți Kwisatz Haderach? 

— Da. Kwisatz Haderach: cel care poate fi în mai multe locuri 
deodată. Mulţi bărbaţi au încercat drogul... foarte mulți. Dar niciunul 
n-a reușit. 

— Au încercat și au dat greș? Cu toții? 

— O, nu, murmură bătriîna, clătinînd din cap. Au încercat și 
au murit. 

Încercarea de a-l înţelege pe Muad'Dib fără 
a-i înțelege dușmanii de moarte, Harkonnenii, este 
asemenea încercării de a afla Adevărul fără a cunoaște 
Minciuna. Este ca încercarea de a vedea Lumina fără a ști 
ce-i întunericul. Este cu neputinţă. 


Fragment din Manualul lui 
Muad'Dib de Prinţesa Irulan 


Era o lume, un glob sculptat, cufundat pe jumătate în umbră, 
rotindu-se sub loviturile domoale ale unei mîini obeze, cu degetele 
încărcate de inele scînteietoare. Globul se învirtea pe un suport variabil, 
lingă unul din pereţii lipsiţi de ferestre ai încăperii. Ceilalți pereţi erau 
un mozaic multicolor de suluri, bobine, benzi și filme. Lumina venea 
de la cîteva globuri aurii care pluteau în cîmpuri mobile de suspensie 
gravitațională. 

În centrul camerei trona o masă de lucru elipsoidală, acoperită 
cu oplacă trandafirie din lemn de elacca pietrificat. În jurul mesei erau 
orînduite mai multe scaune veriforme cu suspensie, dintre care două 
ocupate. Într-unul şedea un tînăr negricios de vreo şaisprezece ani, 
cu față rotundă și ochi apatici. În celălalt, un bărbat subțiratic, mic de 
statură, cu trăsături efeminate. 

Amîndoi aveau privirile aţintite către glob și omul care îl rotea 
din umbră. 

Un rîs înfundat răsună dintr-acolo. Apoi o voce de bas: 

— Iat-o, Piter: cea mai mare capcană de oameni din câte a cunos- 
cut istoria. lar Ducele e gata să se vire de bunăvoie în fălcile ei. Ce zici? 
Nu-i asta o realizare magnifică a Baronului Vladimir Harkonnen? 

— Fără-ndoială, Baroane, încuviință bărbatul. Avea o voce de 
tenor, cu inflexiuni dulci, muzicale. 

Mîna masivă se lăsă asupra globului, punînd capăt rotației. 
Acum, cei din cameră putură să contemple suprafața nemișcată, putură 
să-și dea seama că aveau în față unul din obiectele hărăzite doar colecți- 
onarilor bogaţi sau guvernatorilor planetari ai Imperiului. Globul purta 
pecetea artizanilor imperiali. Meridianele și paralelele erau marcate cu 
sirmă de platină, subțire ca firul de păr. Calotele polare erau incrustații 
vaporoase de diamante cu strălucire lăptoasă. 

Mina buhăită se mișcă, trasînd detaliile suprafeţei. 

— Vă invit să priviți cu atenţie, hurui vocea de bas. Uită-te 
bine, Piter, și tu la fel, iubitul meu Feyd-Rautha. Între şaizeci de grade 
latitudine nordică și șaptezeci de grade latitudine sudică, doar aceste 
ondulaţii superbe. Culoarea lor nu vă duce cu gindul la caramelele cele 
mai dulci? Nicăieri nici un pic de albastru. Nicăieri lacuri sau rîuri 
sau mări. Și aceste drăgălașe calote polare... Atît de micuţe! Cine n-ar 
recunoaște dintr-o privire lumea asta? Arrakis! O lume fără seamăn. 
Și locul ideal pentru o victorie fără seamăn. 

Un zîmbet flutură pe buzele lui Piter. 

— Și cînd te gândești, Baroane, că Împăratul Padişah consideră 
că i-a dat Ducelui planeta, cu mirodenia ta cu tot. Uimitor! 

— Asta-i o afirmaţie absurdă, hurui Baronul, pe care-ai făcut-o 
numai ca să-l zăpăcești pe tînărul Feyd-Rautha. Dar pe nepotul meu 
nu-i nevoie să-l induci în eroare. 

Tînărul cu ochi apatici se foi în scaun, netezi o cută a colantului 
negru în care era îmbrăcat. Îşi îndreptă brusc poziţia, cînd în ușa din 
spatele său se auzi o bătaie discretă. 

Piter se smulse din scaunul lui, traversă încăperea și crăpă ușa 
doar cît să ia cilindrul unui mesaj, apoi o închise, desfășură sulul și-l 
parcurse lacom cu privirea. Lăsă să-i scape un chicot, apoi încă unul. 

— Ei? îl interpelă Baronul. 

— Neghiobul ne-a trimis răspuns, Baroane! 

— Parcă a scăpat vreodată un Atreides prilejul de a se grozăvi! 
exclamă Baronul. Ce zice? 

— E cam necuviincios, Baroane. Ți se adresează cu „Harkonnen”. 
Nici „Sire și dragă Vere”, nici titlu, nimic. 

— Harkonnen e un nume frumos, mîrîi Baronul, iar glasul îi 
trădă nerăbdarea. Și ce spune drăguţul de Leto? 

— Spune așa: „Refuz propunerea de întrevedere pe care mi-ai 
transmis-o. Îţi cunosc prea bine perfidia, după cum ţi-o cunoaște toată 
lumea.” 

— Atât? 

— Mai zice: „Arta kanlynului are încă admiratori pe cuprinsul 
Imperiului.” Și semnează: „Ducele Leto de Arrakis.” Piter izbucni în 
ris. De Arrakis! Ei, nu! Asta-i prea de tot! 

— Încetează, se răsti Baronul și rîsul celuilalt amuţi brusc, ca 
un contact întrerupt. Kanly, vasăzică! Cu alte cuvinte, vendetă! Și folo- 
sește termenul ăsta arhaic, cu o tradiţie atît de bogată, ca să-mi dea de 
înţeles că nu-i de glumă. 

— Ai făcut gestul păcii, spuse Piter. Formele au fost respectate. 

— Vorbești mult prea mult pentru un mentat, Piter, observă 
Baronul. Și gîndi: Va trebui să mă descotorosesc de el cît de curînd. Aproape 
că nu mai e bun de nimic. Îşi privi lung mentatul-asasin, zăbovind asu- 
pra amănuntului pe care oricine îl remarca numaidecît: ochii — fante 
înguste, complet albastre. Ochi fără pic de alb. 

Un rînjet scurt schimonosi chipul lui Piter. O clipă, fața lui păru 
o mască. Cu două găuri în locul ochilor. 

— Dar... Baroane! N-a existat nicicînd revanșă mai frumoasă. O 
capodoperă în materie de trădare: să-l obligi pe Leto să lase Caladanul 
pentru Dune — ba încă fără nici o șansă de scăpare, dată fiind porunca 
Împăratului. Ce festă! 

— Ai un adevărat flux verbal, Piter, rosti cu voce glacială Baronul. 

— Pentru că-s fericit, Baroane. În timp ce pe tine... te cam roade 
invidia. 

— Piter! 

— Ah, Baroane! Nu e regretabil că n-ai reușit să ticluiești de 
unul singur stratagema asta încîntătoare? 

— Într-o bună zi, am să pun să te stringă de gât, Piter. 

— Sînt sigur, Baroane. În fine! Dar nici o faptă bună nu-i zadar- 
nică, nu-i așa? 

— Ai luat cumva semuta!?€| sau verită, Piter? 


[26] SEMUTA: derivatul narcotic secundar obținut din arderea lemnului 

— Pe Baronul nostru îl miră adevărul spus fără teamă, observă 
Piter. Faţa i se transformă în caricatura unei măști încruntate. Aha! 
Numai că vezi tu, Baroane, eu sînt mentat, așa că am să știu cînd îţi 
vei trimite călăul. Atît timp cît îți mai sînt de folos, vei aștepta. N-ar 
fi economic să acționezi prematur, și pînă una-alta mai pot face cîte 
ceva. Știu că Dune te-a învăţat un lucru înţelept: să nu irosești. N-am 
dreptate, Baroane? 

Baronul continuă să-l fixeze în tăcere. 

Feyd-Rautha se agită în scaun. Dobitocii ăștia și ciondăneala 
lor! gîndi. Unchiu-meu nu-i în stare să discute cu mentatul fără să se ia 
la harță. Ce și-or fi închipuind? Că n-am altă treabă decît să-i ascult cum 
se ciorovăiesc? 

— Feyd, spuse Baronul. Cînd te-am poftit aici, ţi-am spus s-as- 
culţi și să înveţi. Înveţi? 

— Da, unchiule, răspunse Feyd-Rautha cu voce slugarnică. 

— Uneori nu știu ce să cred despre Piter, zise Baronul. Eu pro- 
voc suferință numai din necesitate, pe cînd el... aș putea să jur c-o face 
din pură plăcere. În ceea ce mă privește, mi-e milă de sărmanul Duce 
Leto. Curînd o să-l lovească și doctorul Yueh și... s-a zis cu Atreizii! Sint 
sigur că Leto își va da seama cine l-a manevrat pe medicul trădător... 
iar asta va fi lovitura de graţie. 

— Atunci de ce nu i-ai cerut doctorului să-i vire un kindjall?7] 
între coaste? întrebă Piter. Zici că ţi-e milă, dar... 

— Ducele trebuie să fie conștient în momentul în care-i voi 
pecetlui soarta, îl întrerupse Baronul. Trebuie să afle și celelalte Case 
Mari!28]. Asta o să le mai taie elanul. Iar eu o să am loc ca să mă pot 
mișca mai în voie. Necesitatea-i evidentă, dar aceasta nu înseamnă 
că-mi face plăcere. 

— Ca să te poți mișca mai în voie, îl persiflă Piter. Împăratul e 
și-așa cu ochii pe tine, Baroane. Te miști și-așa cu prea multă cutezanţă. 


elacca. Efectele sale (suprimarea simțului timpului, starea de extaz) sînt 
amplificate de anumite vibrații atonale, denumite „muzică de semuta”. 

[27] KINDJAL: sabie scurtă, a cărei lamă cu două tăișuri este ușor încovoiată 
și are o lungime de aproximativ 20 cm. 

[28] CASELE MARI: clanuri deținătoare de fiefuri planetare. Antreprenori 
interplanetari. 

Într-o zi ai săte trezeşti chiar aici, pe Giedi Prim!2!, c-o legiune imperială 
de sardaukari!50| și-atunci s-a zis și cu Baronul Vladimir Harkonnen! 

— Tare ți-ar plăcea s-apuci ziua aceea, nu-i aşa, Piter? Ce te-ai 
mai bucura să vezi corpul sardaukarilor prădindu-mi orașele și jefu- 
indu-mi palatul! Nu-ţi lasă gura apă? 

— Mă mai întrebi, Baroane? rosti aproape în șoaptă Piter. 

— AI fi trebuit să fii bashar de trupe, zise Baronul. Prea te încîntă 
sîngele și suferința. Poate că m-am pripit cu făgăduiala prăzilor de pe 
Arrakis. 

Piter făcu cinci pași curios de mărunți și se opri exact în spa- 
tele lui Feyd-Rautha. Atmosfera din încăpere deveni brusc încordată 
și tînărul se încruntă neliniștit, răsucindu-și capul spre Piter. 

— Să nu te joci cu Piter, Baroane, mîrîi mentatul. Mi-ai promis-o 
pe doamna Jessica. Mi-ai promis-o! 

— Pentru ce, Piter? întrebă Baronul. Pentru suferință? 

Piter îl privi fix, prelungind tăcerea. 

Feyd-Rautha își trase într-o parte scaunul. 

— Unchiule, mai ai nevoie de mine? Ai spus că... 


[29] GIEDI PRIM: unica planetă a stelei Ophiuchi B (36), lumea de baștină 

a Casei Harkonnen. Planetă cu condiții medii de locuibilitate și activitate 
fotosintetică redusă. 

[30] LEGIUNE IMPERIALĂ: zece brigăzi (aproximativ 30.000 de oameni). 
SARDAUKAR: corpul expediționar alcătuit din soldaţii fanatici ai 
Împăratului Padișah. Sardaukarii erau oameni proveniţi dintr-un mediu 
ale cărui condiţii erau atît de înspăimîntătoare, încît șase persoane din 
treisprezece își găseau moartea înainte de a fi împlinit virsta de unsprezece 
ani. Instrucţia lor militară urmărea formarea unor luptători feroce, cu un 
dispreţ aproape sinucigaș pentru siguranţa propriei persoane. Încă din 
fragedă copilărie, viitorii sardaukari erau învățați să folosească cruzimea 

ca pe o armă eficientă, menită să semene groaza printre adversarii lor. Se 
spune că în momentul de apogeu al dominației lor în afacerile Universului, 
ar fi fost spadasini de zece ori mai dibaci decît maeștrii de scrimă din Casa 
Ginaz și că viclenia tacticilor de luptă pe care le aplicau ar fi egalat-o pe 

cea a inițiatelor Bene Gesserit. În general, se considera că un sardaukar 
valorează cît zece combatanți ai oricărei forțe militare a Landsraadului. 
Sub domnia lui Shaddam al IV-lea, deși mai constituiau încă o forță de 
temut, puterea lor a început să fie periclitată de supraestimarea propriilor 


subminată de cinism. 

— Iubitul meu Feyd-Rautha se impacientează, observă Baronul. 
Se mișcă în umbră, în preajma globului. Răbdare, Feyd. Apoi se adresă 
iarăși mentatului: Dar micul Duce, dragă Piter? Ce-ai de spus despre 
copil? Despre Paul? 

— Capcana ţi-l va pune pe tavă, Baroane, mormăi Piter. 

— Nu asta te-am întrebat. Dacă nu mă înșală memoria, ai pre- 
văzut că vrăjitoarea Bene Gesserit îi va face Ducelui o fiică. Te-ai înșelat, 
nu-i așa, mentatule? 

— Nu mă înșel prea des, Baroane, se apără Piter și pentru prima 
dată vocea lui păru temătoare. Recunoaște-mi măcar meritul ăsta: nu 
mă înșel prea des. Știi și tu că femeile din Bene Gesserit nasc îndeobște 
fete. Chiar şi consoarta Împăratului a adus pe lume doar fiice. 

— Unchiule, interveni din nou Feyd-Rautha, ai spus să vin ca 
să aflu ceva important pentru mine și... 

— Grozav nepot am, se văită Baronul. Aspiră la stăpînirea 
baroniei mele, dar nu-i în stare să se stăpiînească nici măcar pe sine. 
Se agită în spatele globului, umbră printre umbre. Află, Feyd-Rautha 
Harkonnen, că te-am chemat aici cu speranţa de a-ţi oferi un dram de 
înțelepciune. L-ai urmărit pe bunul nostru mentat? Ai fi avut cîte ceva 
de învățat din această discuţie. 

— Dar, unchiule... 

— Piter e un mentat deosebit de eficient, nu ești de-aceeași 
părere, Feyd? 

— Ba da, dar... 

— Ah! Întocmai: dar! Dar consumă prea multă mirodenie; o 
savurează ca pe o dulceaţă. Ia uite ce ochi are! Parc-ar fi un salahor 
arrakian. Daaa... E eficient Piter, dar în același timp este emotiv și pre- 
dispus la ieșiri pătimașe. Eficient, dar supus greșelii. 

Mentatul vorbi cu voce joasă, ursuză: 

— M-ai chemat ca să-mi subminezi eficienţa prin critici, 
Baroane? 

— Să-ţi subminez eficiența? Fii serios, Piter, doar mă cunoști. 
Nu doresc decît ca nepotul meu să constate limitele unui mentat. 

— Ai hotărît deja să mă înlocuiești? 

— Să te înlocuiesc? Cu cine să te înlocuiesc? Unde-aș putea 
găsi un alt mentat cu viclenia și veninul tău? 

— Acolo unde m-ai găsit și pe mine, Baroane. 

— Poate că n-ar strica s-o fac, spuse Baronul cu un aer meditativ. 
Pari cam instabil în ultima vreme. Și consumi o grămadă de mirodenie. 

— Consideri că plăcerile mele sînt prea costisitoare, Baroane? 
Ai ceva de obiectat în privinţa asta? 

— Dragă Piter, plăcerile astea te ţin legat de mine. Cum aș putea 
să obiectez? Nu vreau decît ca nepotul meu să te observe și să tragă 
unele concluzii. 

— Aşadar, e vorba de o demonstrație, mîrîi Piter. Ce trebuie să 
fac? Să dansez? Să-mi etalez diferitele funcţii spre edificarea eminen- 
tului Feyd-Rau... 

— Exact. E vorba de o demonstraţie. Și-acum, ține-ți gura. 

Baronul se întoarse spre Feyd-Rautha. Îi observă buzele groase, 
răsfrînte — caracteristica genetică a Harkonnenilor — arborînd un zim- 
bet ușor amuzat. 

— Acesta-i un mentat, Feyd, reluă Baronul. A fost instruit și 
condiționat pentru a îndeplini anumite funcții. A nu se omite însă 
faptul că mentatul este ambalat într-un corp uman. O carență cît se 
poate de gravă! Uneori chiar cred că strămoșii noștri aveau dreptate 
cu mașinile lor ginditoare... 

— Niște jucării, pe lingă mine, bombăni Piter. Chiar și tu, 
Baroane, ai putea să întreci mașinile alea. 

— Poate, făcu Baronul. În sfîrşit... Inspiră adînc, rigîi, apoi conti- 
nuă: Piter, expune-i acum nepotului meu liniile generale ale campaniei 
noastre împotriva Casei Atreides. Îndeplinește-ți, deci, te rog, rolul de 
mentat. 

— Baroane, te-am avertizat că nu e bine să împărtășești aseme- 
nea informații unei persoane de virsta lui. Observațiile mele... 

— Dă-mi voie să hotărăsc eu. Ţi-am dat un ordin, mentatule! 
Îndeplinește-ţi una dintre diversele tale funcții. 

— Prea bine. 

Piter își îndreptă spatele și înțepeni într-o stranie atitudine de 
demnitate — ca și cum și-ar fi pus altă mască, dar care de această dată 
îi acoperea tot corpul. 

— Peste câteva zile standard, începu el, întreaga casăl?!l a Ducelui 
Leto se va îmbarca la bordul unui transspațial!*?l al Ghildei cu desti- 
nația Arrakis; mai exact, orașul Arrakeen!?l, cu siguranţă considerat 
preferabil reședinței noastre de la Carthag. Mentatul Ducelui, Thufir 
Hawat, va fi ajuns pe bună dreptate la concluzia că Arrakeenul e mai 
ușor de apărat. 

— Ciulește bine urechile, Feyd, interveni Baronul. Fii atent la 
toate planurile care sînt în interiorul planurilor. 

Feyd-Rautha dădu din cap, gîndind: Așa mai merge. Bătrinul mon- 
stru își dă, în sfîrșit, în vileag, secretele. Ceea ce-nseamnă că vrea, într-adevăr, 
să-i fiu moștenitor. 

— Există mai multe posibilități tangențţiale, reluă Piter. Am 
indicat faptul că întreaga Casă Atreides se va muta pe Arrakis. Cu toate 
astea, nu trebuie scăpată din vedere nici posibilitatea ca Ducele să se 
fi înţeles cu Ghilda să-l transporte într-un loc sigur, în afara Sistemu- 
lui. Există precedente. În împrejurări asemănătoare, unele Case s-au 
exilat, cu armamentul atomic al familiei și cu scuturile, dincolo de 
limitele Imperiului. 

— Ducele e prea mindru ca să facă așa ceva, comentă Baronul. 

— E o posibilitate, insistă Piter. Oricum, pentru noi rezultatul 
final ar fi același. 

— Nu-i adevărat! mugi Baronul. Vreau să moară și să-i piară 
tot neamul! 

— Asta-i și eventualitatea cea mai probabilă. Există unele acti- 
vități după care se poate recunoaște dacă o Casă intenționează să ia 
calea exilului. Ducele nu pare să acționeze în acest sens. 

— Așa! oftă Baronul. Continuă, Piter. 

— La Arrakeen, Ducele și familia lui vor ocupa Reședința, fosta 
locuinţă a Contelui Fenring și a doamnei sale. 

— Ambasadorul pe lingă contrabandiști, rise Baronul. 


[31] CASĂ: termen idiomatic, desemnînd Clanul Domnitor al unei planete 
sau al unui sistem planetar. 


[32] TRANSSPAȚIAL: navă spaţială de mare capacitate aparținînd flotei 
Ghildei și destinată transporturilor interstelare de călători și mărfuri. 


[33] ARRAKEEN: prima așezare de coloniști de pe Arrakis. A fost, mult timp, 
sediul guvernului planetar. 

— Poftim? făcu Feyd-Rautha. 

— Unchiul tău a glumit, îi explică Piter. L-a numit pe Contele 
Fenring „ambasadorul pe lingă contrabandiști”, făcînd aluzie la inte- 
resul Împăratului pentru operaţiunile de contrabandă de pe Arrakis. 

Feyd-Rautha își privi nedumerit unchiul. 

— De ce? 

— Nu fi obtuz, Feyd! se răsti Baronul. Cum ar putea fi altfel, atîta 
vreme cît Ghilda Spațială rămîne efectiv în afara controlului imperial? 
Cum crezi c-ar mai putea să mișune spionii și asasinii? 

Gura lui Feyd-Rautha schiță un „Aha! nerostit. 

— La Reședință, continuă Piter, am pus la cale cîteva diversiuni. 
Va avea loc și un atentat la viața moștenitorului Atreides... E posibil ca 
atentatul să reușească. 

— Piter, mirii Baronul, ai spus... 

— Am spus că se pot produce accidente, zise Piter. Tentativa 
de asasinat trebuie să pară autentică. 

— Ah, și băiatul are un trup atît de tînăr, atît de fraged! rosti 
Baronul. Firește, virtual e și mai periculos decît tatăl... mai ales după 
tot ce a învăţat de la vrăjitoarea de maică-sa. Blestemată femeie! Eh, 
în sfîrșit! Continuă, te rog, Piter. 

— Hawatva intui că un agent de-al nostru s-a infiltrat printre 
ei. Suspectul cel mai evident e doctorul Yueh, care-i într-adevăr unealta 
noastră. Dar Hawat știe că doctorul e absolvent al Școlii Suk și supus 
Condiţionării Imperiale — cu alte cuvinte, un om destul de sigur spre 
a-l sluji chiar pe Împărat. Condiţionarea Imperială!%| se bucură de o 
încredere oarbă. Unii susțin chiar că nu poate fi anihilată decît cu pre- 
țul vieții subiectului. Și totuși, așa cum a remarcat cineva odată, cu o 
pîrghie potrivită poţi urni din loc și o planetă. Iar noi am găsit pirghia 
potrivită pentru a-l urni pe doctor. 

— Cum? întrebă Feyd-Rautha, brusc interesat. Subiectul i se 
părea fascinant. Toată lumea știa că persoanele supuse Condiţionării 
Imperiale nu puteau fi corupte prin nici un mijloc. 


[34] CONDIŢIONARE IMPERIALĂ: tehnică elaborată de școlile de medicină 
Suk, constînd în condiționarea supremă împotriva uciderii ființelor umane. 
Inițiaţii au tatuat pe frunte un diamant și poartă părul lung, strîns în inelul 
de argint al școlii Suk, pe care au absolvit-o. 

— Altă dată, interveni Baronul. Spune mai departe, Piter. 

— În locul lui Yueh, continuă mentatul, vom scoate în calea lui 
Hawat un suspect mult mai interesant. Planul nostru este extrem de 
îndrăzneţ. Dar tocmai de aceea sîntem siguri că Hawat ova bănui pe ea. 

— Ea? rosti mirat Feyd-Rautha. 

— Doamna Jessica în persoană, spuse Baronul. 

— Nu e sublim? zise Piter. Problema o să-l preocupe în aseme- 
nea măsură pe Hawat, încât îi va afecta grav funcțiile de mentat. S-ar 
putea chiar să încerce s-o ucidă. Se încruntă și adăugă: Dar nu cred că 
va izbuti. 

— Şi nici tu nu dorești asta, nu-i așa? îl provocă Baronul. 

— Nu-mi distrage atenţia, replică Piter. În timp ce Hawat va fi 
ocupat cu doamna Jessica, îl vom încurca și mai mult, provocînd tul- 
burări în cîteva garnizoane și alte diversiuni similare, care vor putea 
fi însă repede rezolvate. Ducele trebuie lăsat să creadă că a dobîndit 
un oarecare grad de securitate. Apoi, la momentul potrivit, îi vom da 
de știre lui Yueh și, atacînd cu forțele noastre principale, vom... vom... 

— Dă-i drumul, spune-i tot, îl îndemnă Baronul. 

— Vom invada planeta, sprijiniți de două legiuni de sardaukari 
îmbrăcaţi în uniforme Harkonnen. 

— Sardaukari! tresări Feyd-Rautha. Văzu cu ochii minții ima- 
ginea fioroaselor trupe imperiale — ucigașii fără milă, soldaţii fanatici 
ai Împăratului Padișah. 

— Sper că-ți dai seama cîtă încredere îți acord, Feyd, spuse Baro- 
nul. Dacă o singură șoaptă despre afacerea asta ar ajunge la urechile 
vreunei alte Case Mari, întregul Landsraad s-ar putea coaliza împotriva 
Casei Imperiale și s-ar dezlănțui haosul. 

— Punctul esenţial e următorul, zise Piter. De vreme ce Casa 
Harkonnen este folosită pentru a săvirși treburile murdare ale Impe- 
riului, ea va beneficia în mod cert de avantaj. Un avantaj periculos, 
desigur, dar care, manevrat cu precauţie, îi va aduce profituri mai mari 
decît ale oricăror alte Case din Imperiu. 

— Habar n-ai despre ce profituri e vorba, Feyd, spuse Baronul. 
Nici măcar nu ţi-ar putea trece prin cap. Pentru început... vom obține 
un directorat irevocabil în compania CHOAM. 

Feyd-Rautha dădu din cap. Profiturile erau totul. lar CHOAM era 
cheia profiturilor. Fiecare Casă nobilă scotea din sipeturile Companiei 
tot ce putea scoate pe durata unui directorat. Directoratele CHOAM 
reprezentau adevărata măsură a puterii politice din Imperiu, trecînd 
dintr-o mînă în alta, odată cu modificarea numărului de voturi obținute 
în Landsraad, la concurenţă cu Împăratul și cu susținătorii acestuia. 

— S-ar putea, spuse Piter, ca Ducele Leto să încerce să fugă la 
neisprăviţii de fremeni de la marginea deșertului. Ori să încerce să-și 
trimită doar familia spre adăpostul imaginar. Dar această ușiță de sal- 
vare e blocată de unul din agenţii Maiestăţii Sale — ecologul planetei. 
Poate-l mai ţii minte: Kynes. 

— Feyd și-l amintește, interveni Baronul. Spune mai departe. 

— Nu prea știi să te-abții, Baroane, remarcă Piter. 

— Spune mai departe, ţi-am poruncit! tună Baronul. 

Piter dădu din umeri. 

— Dacă totul va reuși conform planului, spuse, în mai puţin de 
un an standard Arrakisulva deveni subfieful Casei Harkonnen. Unchiul 
tău va solicita o dispensă. Planeta va fi condusă de agentul său personal. 

— Care va stoarce și mai multe profituri, rosti Feyd-Rautha. 

— Exact, întări Baronul. Și gîndi: Așa-i și drept. Noi sîntem cei 
care-am colonizat Arrakisul... cu excepția celor cîtorva venetici de fremeni 
care se ascund la periferia deșertului... și-a prăpădiţilor de contrabandiști, 
care sînt prizonierii planetei, întocmai ca și muncitorii indigeni. 

— Iar Casele Mari vor ști că Baronul i-a distrus pe Atreizi, spuse 
Piter. Vor ști cu siguranţă. 

— Vor ști, șuieră Baronul. 

— Ce-i mai frumos, adăugă Piter, este că va ști și Ducele. Adică 
știe de-acum, într-un fel. Nu se poate să nu fi mirosit capcana. 

— Ştie, știe, mormăi Baronul și în glasul lui răzbătu o notă de 
mîhnire. Dar n-are încotro... Cu atît mai rău pentru el! 

Baronul părăsi ungherul de lingă globul Arrakisului. leșind din 
umbră, silueta sa căpătă proporţii — imensă, obeză. Cu umflături discrete 
sub faldurile robei întunecate, în locurile unde trupul mătăhălos era 
parțial susținut de dispozitive de suspensie portabile, prinse în hamuri. 
Cîntărea aproape două sute de kilograme standard, dar picioarele nu-i 
purtau mai mult de cincizeci. 

— Mi-e foame! mugi, mîngîindu-și cu degetele pline de inele 
buzele groase și privindu-l pe Feyd-Rautha cu ochi înecaţi în grăsime. 
Dă poruncă să ni se aducă ceva de mîncare, dragul meu. Să gustăm 
ceva înainte de culcare. 

Astfel grăit-a Sfînta Alia-a-Cuţitului: „Cucernica 
Maică trebuie să îmbine puterea de seducţie a unei 
curtezane cu măreţia sublimă a unei zeițe virgine și să 
păstreze aceste atribute sub tensiune atit timp cît vor 
dăinui forțele tinereții sale. Căci, atunci cînd frumusețea 
şi tinerețea se vor fi dus, va descoperi că locul intermediar, 
ocupat odinioară de tensiune, s-a preschimbat într-un 
izvor de șiretenie și de iscusinţă.” 


Fragment din Muad'Dib, 
comentarii de familie de 
Prinţesa Irulan 


— Ei, Jessica, ce-ai de spus în ceea ce te privește? întrebă Cuce- 
rnica Maică. 

Asfinţea soarele la Castelul Caladan, în ziua încercării lui Paul. 
Cele două femei erau singure în salonul Jessicăi. Paul aștepta alături, 
între pereţii izolați acustic ai Camerei de Meditaţie. 

Jessica stătea în fața ferestrelor dinspre sud. Vedea și nu vedea 
culorile pe care amurgul le așternuse peste luncă, peste rîu. Auzi și nu 
auzi întrebarea Cucernicei Maici. Se gîndea la o altă încercare, petrecută 
cu mulți ani în urmă. Se gîndea la fetița plăpîndă, cu părul de culoarea 
bronzului, cu trupul chinuit de furtunile pubertăţii — fetița care intrase 
în biroul Cucernicei Maici Gaius Helen Mohiam, Proctor Superior al 
şcolii Bene Gesserit de pe Wallach IXI*%|. Jessica își privi mîna dreaptă, 
îndoi degetele, amintindu-și durerea, spaima, furia. 

— Bietul Paul, șopti ea. 

— Te-am întrebat ceva, Jessica. 

Tonul era răstit, poruncitor. 

— Cum? Oh... Jessica se smulse din trecut, se întoarse către 
Cucernica Maică, așezată cu spatele la perete, între cele două ferestre 
de la apus. Ce-ai vrea să spun? 


[35] WALLACH IX: a noua planetă a sistemului Wallach-laoujin, sediul 
Școlii-Mamă a Comunităţii Bene Gesserit. 

— Ce-aș vrea să spui? Ce-aș vrea să spui? cîrîi bătrîna și în vocea 
ei răzbătu o notă crudă de batjocură. 

— Ei da, am născut un fiu! izbucni Jessica. Dar știa că mînia îi 
fusese provocată cu bună știință. 

— Ţi s-a poruncit să-i faci lui Atreides doar fiice. 

— Dar însemna atît de mult pentru el! 

— Iar tu, în trufia ta, ţi-ai închipuit că-l vei zămisli pe Kwisatz 
Haderach! 

Jessica își înălță fruntea. 

— Am simţit că ar fi cu putinţă. 

— Nu te-ai gîndit decît la dorința Ducelui de a avea un fiu! se 
răsti bătrîna. Dar dorinţele lui n-au nimic de-a face cu asta. Căsătoria 
unei fiice Atreides cu un moștenitor Harkonnen ar fi astupat breșa. Ai 
complicat lucrurile în mod iremediabil. Acum s-ar putea să pierdem 
ambele filiaţii. 

— Nu sînteţi infailibile, replică Jessica. Înfruntă privirea aţin- 
tită asupra ei. 

— Faptul e consumat, mormăi în cele din urmă bătriîna. 

— Am jurat că n-o să regret niciodată hotărîrea, spuse Jessica. 

— Cîtă nobleţe! o zeflemisi Cucernica Maică. N-o să regreți! Vom 
vedea cînd se va pune recompensă pe capul tău și o să trebuiască să 
fugi, hăituită de toți cei dispuși să vîndă viaţa ta și viaţa fiului tău. 

Jessica păli. 

— Nu există nici o altă opțiune? 

— Opţiune? O Bene Gesserit pune o asemenea întrebare? 

— Nu vreau să știu decît ce vezi în viitor, grație puterilor tale. 

— În viitor văd ce-am văzut în trecut. Cunoști foarte bine proble- 
mele noastre, Jessica. Rasa știe că e vremelnică și se teme de stagnarea 
eredității sale. Are în sînge pornirea de a-și amesteca haotic liniile 
genetice. Imperiul, Compania CHOAM și Casele Mari nu sînt decît 
rămășițele unor epave tîrîte de furia torentului. 

— CHOAM-ul, murmură Jessica. Îmi închipui că s-a și hotărât 
cum vor reîmpărți prăzile de pe Arrakis. 

— Ce altceva este CHOAM-ul decît girueta vremurilor în care 
trăim? Împăratul și partizanii lui controlează în clipa de față 59,65 la 

sută din voturile Consiliului de administraţie al Companiei. Nu încape 
îndoială că adulmecă profituri și, cum le adulmecă și alții, puterea lor 
asupra voturilor va crește. Așa se face istoria, fata mea. 

— Exact asta-mi trebuie mie acum. O prelegere de istorie! 

— Nu fi sarcastică, fetițo! Știi la fel de bine ca și mine ce forțe ne 
înconjoară. Civilizaţia noastră are trei puncte de sprijin: Curtea Imperi- 
ală în opoziție cu Federaţia Caselor Mari ale Landsraadului și, între ele, 
Ghilda și monopolul ei blestemat în transporturile interstelare. În poli- 
tică, trepiedul este cea mai instabilă structură. lar sistemul comercial 
de tip feudal, care întoarce spatele oricărei științe și complică absolut 
totul, nu face altceva decît să înrăutățească situaţia. 

Jessica rosti cu amărăciune: 

— Epave tirîte de furia torentului... ca Ducele Leto și fiul său și... 

— Oh, fă bine și taci, fato! Știai prea bine, cînd ai intrat în jocul 
ăsta, că va trebui să dansezi pe sîrmă. 

— „Sint Bene Gesserit. Exist doar pentru a servi.” 

— Adevărat. Şi tot ce mai putem spera acum este să împiedi- 
căm izbucnirea unei conflagrații generale, ca să salvăm ce se mai poate 
salva din liniile de sînge esenţiale. 

Jessica închise ochii și simţi apăsarea lacrimilor sub pleoape. 
Își înăbuși zbuciumul lăuntric și tremurul mușchilor, se luptă cu res- 
pirația agitată, cu pulsul care înnebunise, cu transpirația din palme. 

— O să-mi plătesc greșeala, spuse. 

— Și fiul tău va plăti împreună cu tine! 

— O să-l ocrotesc cît voi putea mai bine. 

— O să-l ocrotești! o apostrofă bătriîna. Parcă n-ai ști ce riști cu 
asta! Ocrotește-ţi prea mult fiul, Jessica, și nu va avea niciodată destulă 
putere să-și împlinească destinul — oricare-ar fi el! 

Jessica se întoarse. Dincolo de fereastră se lăsa întunericul. 

— E chiar așa de groaznică planeta aceea, Arrakis? întrebă. 

— Este, dar nu cu totul. Missionaria Protectival5€l a fost acolo și 
a mai îmblinzit puţin lucrurile. Cucernica Maică se ridică și-și netezi 
o cută a veșmîntului negru. Cheamă băiatul. Curînd trebuie să plec. 


[36] MISSIONARIA PROTECTIVA: organism al Comunității Bene Gesserit 
însărcinat cu „însămînțarea” de superstiții contagioase pe lumile primitive, 
în vederea creării premiselor pentru exploatarea lor de către Bene Gesserit. 

— Trebuie? 

Vocea bătrînei se înmuie: 

— Jessica, fata mea, aș vrea să pot trece în locul tău și să te scap 
de chin. Dar fiecare dintre noi trebuie să-și urmeze propria sa cale. 

— Știu. 

— Mi-ești la fel de dragă ca oricare dintre fiicele mele, însă nu 
mi-e îngăduit să-mi nesocotesc datoria. 

— Înţeleg... E necesar. 

— Ce-ai făcut tu, Jessica, și pentru ce-ai făcut-o... știm amîndouă. 
Dar bunătatea mă obligă să-ți spun că există puţine șanse ca băiatul tău 
să devină Totalitatea Bene Gesserit. Să nu-ţi faci prea multe speranțe. 

Jessica își smuci capul, scuturind lacrimile din colțurile ochilor. 
Era un gest de mînie. 

— Mă faci să mă simt iarăși fetița de odinioară... răspunzînd 
la prima ei lecţie. Îngînă anevoie: „Oamenii nu trebuie să se supună 
niciodată animalelor.” Îşi înăbuși un hohot de plins și adăugă cu voce 
abia auzită: Am fost atât de singură... 

— Ar trebui să fie și asta o încercare, spuse bătrîna. Oamenii 
sînt aproape întotdeauna singuri. Acum, cheamă-ți băiatul. A trăit ozi 
lungă și înspăimâîntătoare. Dar a avut timp să reflecteze și să-și amin- 
tească, și trebuie să-i mai pun cîteva întrebări în legătură cu visele lui. 

Jessica dădu din cap, se duse la ușa Camerei de Meditaţie și o 
deschise. 

— Paul, vino, te rog. 

Băiatul ieși cu îndărătnică încetineală. Își privi mama ca pe o 
străină. Apoi se uită cu ochi bănuitori la Cucernica Maică și înclină 
uşor capul, ca şi cînd ar fi salutat un egal. În spate, o auzi pe Jessica 
închizînd ușa. 

— Tinere, zise bătriîna, să revenim la problema aceea a viselor. 

— Ce vrei să știi? 

— Visezi în fiecare noapte? 

— Nu-ntotdeauna vise demne de reţinut. Îmi amintesc toate 
visele, dar numai unele merită să fie memorate. 

— Cum de știi să le deosebești? 

— Știu. 

Bătrîna îi aruncă o privire Jessicăi, apoi se întoarse din nou 
spre Paul. 

— Ce-ai visat noaptea trecută? Ceva demn de reținut? 

— Da. Paul închise ochii. Am visat o cavernă... și apă... Eram 
cu o fată — foarte slabă, cu ochi mari. Ochi cu totul albaștri, fără alb. Îi 
vorbeam despre tine. Îi povesteam despre vizita Cucernicei Maici la 
Castelul Caladan. 

Paul deschise ochii. 

— Și ceea ce-i povesteai acelei fete ciudate, în legătură cu mine, 
s-a întîmplat cumva astăzi? 

Paul se gîndi o clipă. 

— Da. Îi spuneam fetei că ai venit și m-ai însemnat cu pecetea 
straniului. 

— Pecetea straniului, șopti bătrina. Din nou, o săgetă cu privi- 
rea pe Jessica, înainte de a i se adresa lui Paul: Acum, răspunde-mi cu 
toată sinceritatea, Paul. Visezi deseori lucruri care, pe urmă, se petrec 
și în realitate întocmai cum le-ai visat? 

— Da. lar pe fata aceea am mai visat-o și înainte. 

— Ah! O cunoști? 

— O s-o cunosc. 

— Vorbește-mi despre ea. 

Paul închise iar ochii. 

— Stăm într-un fel de firidă, înconjurați de stinci. Se lasă noap- 
tea, dar încă-i zăduf și printre stînci văd petice de nisip. Așteptăm... ceva... 
Trebuie să mă întîlnesc cu niște oameni. Fata se teme, dar încearcă 
să-și ascundă teama, iar eu sînt tulburat. Și ea spune: „Povestește-mi 
despre apele de pe lumea ta de baștină, Usul.” Paul deschise ochii. 
Nu-i ciudat? Eu m-am născut pe Caladan. N-am auzit niciodată de 
vreo planetă numită Usul. 

— Se mai întîmplă și altceva în vis? întrebă Jessica. 

— Da, răspunse Paul. Tăcu un moment, apoi zise: Poate că mie 
îmi spunea Usul. Abia acum m-am gîndit la asta. Închise ochii. Mă 
roagă să-i povestesc despre apele de aici. Eu oprind de mînă și-i spun 
că o să-i recit un poem. I-l recit, dar trebuie să-i explic cuvinte pe care 
nu le-nțelege — plajă, brizanți, alge, pescăruși... 


DUNE 


— Ce poem? întrebă Cucernica Maică. 
Paul deschise ochii. 

— Una din elegiile lui Gurney Halleck. 
În spatele lui, Jessica începu să recite: 


Mi-aduc aminte de fumul sărat 
al unui foc de pe plajă 

și de-a pinilor umbră; 

deasă, curată... solidă. 
Pescăruși pe culmea falezei, 
pete albe pe verde... 

Și printre pini, o pală de vînt 
vine să legene umbra; 

aripi întind pescărușii, 
se-nalță 

și cerul răsună de țipătul lor. 
Apoi aud vintul 

înfiorind plaja 

și-aud brizanții... 

Și văd focul nostru 

algele prefăcîndu-le-n scrum. 


— Da, încuviinţă Paul. Acesta-i poemul. 

Bătrîna îl privi lung, apoi spuse: 

— Tinere, ca Proctor Bene Gesserit îl caut pe Kwisatz Haderach, 
bărbatul care-ar putea cu adevărat să fie ca noi. Maică-ta vede în tine 
posibilitatea aceasta, dar ea vede cu ochii mamei. Posibilitatea o văd 
și eu, însă nimic mai mult. 

Tăcu și Paul înțelese că-i aștepta replica. Nu spuse nimic. 

— Cum dorești, rosti ea după o clipă. Există în tine abisuri; de 
asta nu mă-ndoiesc. 

— Pot pleca? întrebă el. 

— Nu te interesează ce ţi-ar putea spune Cucernica Maică des- 
pre Kwisatz Haderach? i se adresă Jessica. 

— A spus că toţi cei care-au încercat au murit. 

— Dar te-aș putea ajuta dîndu-ţi cîteva indicii ca să înţelegi de 
ce n-au izbutit, spuse Cucernica Maică. 

Indicii! gîndi Paul. De fapt, nu știe nimic. 

— Mă rog, dă-mi indiciile. 

— Și du-te naibii, nu? Bătrîna zimbi strimb, transformîndu-și 
chipul într-un păienjeniș de riduri. Prea bine: „Stăpîn e cel ce se pleacă.” 

Paul rămase uimit; îi vorbea despre lucruri atât de elementare ca 
tensiunea din semnificaţie? Își închipuia că mama nu-l învățase nimic? 

— Care-i indiciul? întrebă. 

— Nu ne aflăm aici ca să ne jucăm cu vorbele sau să comentăm 
sensul lor, răspunse Cucernica Maică. Salcia se pleacă în bătaia vin- 
tului, prosperă și dă naștere altor sălcii, pînă ce numărul lor va înălța 
un zid în calea vîntului. Acesta e țelul salciei. 

Paul o privi lung. Spusese țel și cuvîntul pătrunsese adînc în el, 
distilînd iarăși gîndul acelui ţel cumplit. Îl cuprinse deodată furia pe 
bătrîna din fața lui. Zgripțuroaica asta încrezută, care debita platitudini! 

— Zici că s-ar putea să fiu acel Kwisatz Haderach, spuse el. Vor- 
bești despre mine, dar încă n-ai spus nimic despre ce-am putea face ca 
să-l ajutăm pe tata. Te-am auzit vorbindu-i mamei. Vorbești de parcă 
tata ar fi mort. Tatăl meu n-a murit! 

— Dacă s-ar fi putut face ceva pentru el, am fi făcut-o, murmură 
bătrîna. Pe tine poate că vom reuși să te salvăm. Nu-i sigur, dar e posi- 
bil. Pentru tatăl tău... nu se mai poate face nimic. Cînd vei fi învățat să 
admiți faptul acesta, îţi vei fi însușit o adevărată lecţie Bene Gesserit. 

Paul remarcă șocul pe care cuvintele îl produseseră asupra 
mamei sale. O fulgeră din ochi pe bătrină. Cum de putea vorbi astfel 
despre tatăl său? Cum de putea fi atît de sigură? Sufletul îi clocotea 
de revoltă. 

Cucernica Maică se întoarse spre Jessica. 

— L-ai învățat Metoda. Am văzut semnele. Și eu aș fi făcut la fel 
dac-aș fi fost în locul tău. Mai ducă-se naibii Regulamentul! 

Jessica dădu din cap. 

— Dar acum te avertizez, reluă bătrîna. Treci peste ordinea obiș- 
nuită a etapelor de antrenare. Pentru propria lui siguranţă, învaţă-l 
Glasul. A prins deja cîte ceva, dar știm amîndouă cît de mult îi mai 
trebuie... și cît de repede. Se apropie de Paul și îl țintui cu privirea. La 
revedere, tinere om. Sper să reușești. Iar de nu... noi tot vom izbuti 
pînă la urmă. 

Se întoarse pentru ultima dată către Jessica și amîndouă schim- 
bară o privire cu înţeles. Apoi Cucernica Maică părăsi încăperea, în 
foşnetul aspru al robei, fără a mai privi înapoi. Îi şi alungase din gînd 
pe cei rămași înăuntru. 

Dar Jessica apucase să vadă lacrimile de pe obrajii zbîrciţi. lar 
lacrimile acelea erau mai neliniștitoare decît toate cuvintele, decît toate 
semnele pe care le schimbaseră în acea zi. 

Ați citit că Muad'Dib nu avea, pe Caladan, tovarăși 
de joacă de virsta lui. Pericolele erau mult prea mari. Dar 
Muad'Dib avea minunați învățători și prieteni. Așa era 
Gurney Hallechk, soldatul-trubadur, ale cărui balade le 
veți cînta pe măsură ce veţi citi din această carte. Așa era 
Thufir Hawat, bătrînul mentat și Maestru Asasin, care 
băga spaima pînă și în inima Împăratului Padișah. 

Așa erau Duncan Idaho, Maestrul Spadasin din Casa 
Ginaz!3], doctorul Wellington Yueh, un nume pătat de 
trădare, dar strălucitor prin știință, doamna Jessica, ce-și 
educa fiul după Metoda Bene Gesserit, și, desigur, Ducele 
Leto, ale cărui virtuţi paterne au fost mult timp ignorate. 


Fragment din Istoria copilului 
Muad'Dib de Prinţesa Irulan 


Thufir Hawat se strecură în sala de exercițiu și închise fără zgo- 
mot ușa. Cîteva clipe rămase nemișcat. Se simțea bătrîn, obosit, bătut 
de furtuni. Îl durea iarăși piciorul stîng, rănit pe vremuri, în serviciul 
bătrînului Duce. 

Trei generaţii Atreides, gîndi. 

La capătul celălalt al spațioasei încăperi scăldate în lumina 
puternică a soarelui de amiază, ce pătrundea prin luminatorul din 
tavan, îl văzu pe băiat, așezat cu spatele la ușă, absorbit de hârtiile și 
de hărțile împrăștiate pe masa de lucru. 

De cite ori să-i mai repet să nu stea niciodată cu spatele la o ușă? 

Hawat tuși încetișor. Paul rămase aplecat deasupra mesei. 

Un nor trecu prin fața soarelui. Hawat tuși încă o dată. 


[37] GINAZ, CASA: aliată temporară a Ducelui Leto Atreides. Clanul Ginaz 
a fost înfrînt în urma războiului de asasini purtat cu clanul domnitor de pe 
Grumman. 

Paul își îndreptă spatele și spuse, fără să se întoarcă: 

— Știu. Stau cu spatele la ușă. 

Înăbușindu-și zîimbetul, Hawat traversă încet camera. 

Paul nu-și ridică privirea decât în clipa în care bătrînul se opri 
la colțul mesei. Pe chipul oacheș și brăzdat de riduri al mentatului, 
ochii scînteiau ageri. 

— Ţi-am auzit pașii pe coridor, zise Paul. Te-am auzit și cînd 
ai deschis ușa. 

— Zgomotele pe care le produc eu pot fi imitate. 

— Aș recunoaște deosebirea. 

E-n stare, gîndi Hawat. Cu siguranţă că vrăjitoarea de maică-sa îi 
dă învățături dintre cele mai tainice. Mă-ntreb ce părere are despre treaba 
asta prețioasa ei școală? Poate că tocmai de aceea o vor fi trimis pe bătrîna 
inspectoare; ca s-o aducă la ordine pe scumpa noastră doamnă Jessica. 

Hawat își trase un scaun de partea cealaltă a mesei, se așeză 
cu fața la Paul și la ușă. Făcu lucrul acesta cu vădite intenții demon- 
strative, apoi se lăsă pe spate și-și plimbă privirea prin încăpere. Sala 
i se păru deodată bizară, străină. Cea mai mare parte a mobilierului 
fusese deja expediată pe Arrakis. Mai rămăseseră puţine lucruri: o masă 
de antrenament, o oglindă pentru exerciţii de scrimă, cu prismele de 
cristal imobile și, alături, manechinul — peticit și umflat, asemenea 
unui străvechi pedestraș tăbăcit și mutilat în războaie. 

Ca mine, gîndi Hawat. 

— Thufir, la ce te gîndești? întrebă Paul. 

Hawat îl privi. 

— Mă gindeam că în curînd vom părăsi locul acesta și, probabil, 
nu-l vom mai revedea niciodată. 

— De-asta ești trist? 

— Trist? Nu, ar fi absurd! Trist este să te desparţi de prieteni. 
Un domiciliu e doar un domiciliu. Aruncă o privire spre hărțile de pe 
masă. lar Arrakisul nu-i decît un alt domiciliu. 

— Te-a trimis tata să vezi în ce ape mă scald? 

Hawat se încruntă — perspicacitatea băiatului nu contenea să-l 
uimească. Dădu din cap. 

— Știu că ai fi preferat să vină el însuși, dar cred că-ţi dai seama 
cît e de ocupat. Va veni ceva mai tirziu. 

— Citeam despre furtunile de pe Arrakis. 

— Furtunile... Aha! 

— Par destul de urite. 

— Urîte? Puțin spus. Furtunile acelea se dezvoltă pe cîte 
șase-șapte mii de kilometri de șes și se stiîrnesc din te miri ce — forța 
Coriolisl%8l, alte furtuni, orice le poate oferi un gram de energie. Ating 
viteze de șapte sute de kilometri pe oră și cară cu ele tot ce găsesc în 
cale: nisip, praf, totul. Rod carnea de pe oase și prefac oasele-n pulbere. 

— De ce nu există control meteorologic? 

— Arrakisul ridică probleme deosebite. Preţurile sînt extrem 
de mari, este nevoie de întreținere și multe altele. Ghilda pretinde o 
sumă exorbitantă pentru controlul prin satelit, iar Casa tatălui tău 
nu-i dintre cele mai avute, băiete. Știi asta. 

— Fremeni ai văzut vreodată? 

Îi zboară gîndurile de colo-colo, astăzi, gîndi Hawat. 

— Probabil c-am văzut, răspunse. Nu se deosebesc prea mult de 
locuitorii din grabene şi dolinel5%. Poartă cu toții mantii lungi, largi. lar 
cînd se află în loc închis, put la fel, și unii, și alții. Din cauza îmbrăcă- 
minţii de corp -— a așa-ziselor „distraie” — care recuperează și regenerează 
apa din organism. 

Paul își simţi dintr-odată cerul gurii uscat și-și aminti un vis 
în care suferea de sete. Înghiți. Gîndul că lipsa apei îi silea pe oameni 
să-și recicleze umiditatea din corp îl făcu să se înfioare. 

— Apa e prețioasă acolo, șopti el. 

Hawat dădu din cap, gîndind: Cred că am reușit să-l fac să înţe- 
leagă primejdiile și ostilitatea planetei. Ar fi o nebunie să ne ducem acolo 
fără să avem tot timpul în minte vrăjmășia lumii aceleia. 


[38] FURTUNĂ CORIOLIS: orice furtună de nisip majoră de pe Arrakis, 
cînd forța vîntului în șes deschis este amplificată de mișcarea de revoluţie 
a planetei. La o furtună coriolis, viteza vîntului poate ajunge pînă la 700 
km/h. 

[39] GRABEN: structură geologică alungită, formată dintr-o asociaţie de 
falii paralele, în care compartimentul central este scufundat în raport cu 
compartimentele vecine. 

DOLINĂ: pe Arrakis, zonă depresionară locuibilă, mai ales datorită 
platourilor înalte care o înconjoară și o protejează de violenţa furtunilor de 
nisip. 

Paul își ridică privirea către tavan. Observă că afară începuse 
să plouă. Văzu picăturile mari care izbeau metasticlal“0l cenuşie a 
luminatorului. 

— Apă, rosti. 

— Ai să înveţi să prețuiești apa, spuse Hawat. Chiar dacă tu, 
fiul Ducelui, n-o să-i simţi niciodată lipsa, vei vedea peste tot în jurul 
tău obsesia setei. 

Paul își umezi buzele cu virful limbii. Gîndurile i se întoarseră 
cu o săptămînă în urmă, la ziua în care fusese pus la încercare de Cuce- 
rnica Maică. Și ea îi vorbise despre ravagiile lipsei de apă. 

„O să cunoști Cîmpiile Funebre”, spusese ea. „O să cunoști pus- 
tiurile pîrjolite, deșertul în care nu rezistă decît mirodenia și viermii 
nisipurilor. Ochii tăi o să-și întunece culoarea ca să poată suporta văpaia 
soarelui. O gaură ferită de vînt și ascunsă vederii va fi un adăpost. Va 
trebui să mergi purtat de propriile tale picioare — fără topteri“ll, fără 
mașină, fără animal care să te care în spate.” 

Paul fusese impresionat mai degrabă de tonul ei — psalmodiat 
și vibrant — decît de vorbele pe care le rostea. 

„Lumea Arrakisului — spusese ea — khala!7l, e împărăţia pusti- 
ului. Lunile îţi vor fi prietene, soarele dușman.” 

Paul o simţise pe mama sa părăsindu-și locul de la ușă, venind 
lingă el. Jessica o privise pe Cucernica Maică și întrebase: „Nu vezi nici 
o speranță, Cuvioșia Ta?” 

„Pentru taică-său, nu.” Apoi, bătrîna îi făcuse semn Jessicăi să 
tacă și își coborise privirea spre Paul. „Să nu uiţi niciodată ce-am să-ți 
spun acum, băiete: o lume se sprijină pe patru lucruri...” Ridicase patru 
degete noduroase. „Învățătura celor înţelepţi, dreptatea celor mari, 
rugăciunile celor credincioși și dirzenia celor bravi. Dar toate astea 
nu înseamnă nimic...” Îşi strinsese degetele pumn și încheiase: „...fără 
un conducător care cunoaște arta guvernării. Aceasta să fie știința ta!” 


[40] METASTICLĂ: sticlă obținută prin injecție gazoasă, la temperaturi 
înalte, în plăci de cuarț jasmic. Apreciată în special pentru marea sa 
rezistență la rupere (aproximativ 450.000 kg/cm2 la o grosime de 2 cm) și 
pentru capacităţile sale ca filtru selectiv de radiații. 

[41] TOPTER: vezi ORNITOPTER. 


[42] KHALA: invocație tradițională menită să îmbuneze spiritele malefice 
ale unui loc căruia i se pronunţă numele. 

Trecuse o săptămînă de la vizita Cucernicei Maici. Dar cuvin- 
tele pe care le pronunțase își vădeau abia în clipa asta întregul înțeles. 
Acum, stînd în sala de exercițiu, alături de Thufir Hawat, Paul simţi 
mușcătura adîncă a fricii. Își ridică privirea. Mentatul îl scruta încruntat. 

— Ce visai adineaori? 

— Ai cunoscut-o pe Cucernica Maică? 

— Vrăjitoarea de Dreptvorbitoare de la Curtea Imperială? Un 
interes brusc animă ochii lui Hawat. Am cunoscut-o. 

— Ea... 

Paul se poticni. Își dădu seama că nu-i putea destăinui lui Hawat 
încercarea la care fusese supus. Inhibiţiile aveau rădăcini adinci. 

— Ei? Ce-a făcut? 

Paul inspiră adînc, de două ori. 

— A spus un lucru. Închise ochii, redeşteptă cuvintele şi, cînd 
vorbi, glasul lui împrumută fără voie ceva din tonul bătriînei. „Tu, Paul 
Atreides, coborîtor din regi, fiu de Duce, trebuie să înveţi să conduci. E 
un lucru pe care nu l-a făcut niciunul dintre strămoșii tăi.” Paul deschise 
ochii. Vorbele ei m-au înfuriat. I-am spus că tatăl meu guvernează o 
planetă. Mi-a răspuns: „E pe cale s-o piardă.” Atunci i-am spus că tata 
va primi o planetă și mai bogată. A răspuns: „O va pierde și pe aceea.” 
Am vrut să fug la el, să-l avertizez, dar ea a zis că fusese deja avertizat 
— de tine, de mama, de mulţi alții. 

— E drept, murmură Hawat. 

— Atunci, de ce plecăm? 

— Pentru că aşa a poruncit Împăratul. Și pentru că, în pofida 
celor spuse de-o vrăjitoare și-o spioană, există încă speranţe. Ce altceva 
a mai perorat fîntîna aceea străveche de înţelepciune? 

Paul își privi pumnul mîinii drepte, încleștat sub tăblia mesei. 
Încet, sili mușchii să se destindă. Bătrâna... parcă mi-a făcut farmece. Să 
fie cu putință? 

— M-a întrebat dacă știu ce-nseamnă a conduce. I-am răspuns 
că înseamnă a comanda. Atunci a zis că va trebui să mă dezbar de 
multe învățături greșite. 

Aici a nimerit-o destul de bine, observă în sinea lui mentatul. Îi 
făcu semn lui Paul să continue. 

— A mai spus că un conducător trebuie să înveţe să convingă, 
nu să constrîngă. Că trebuie să dureze cea mai caldă vatră, ca să atragă 
oamenii cei mai buni. 

— Cum și-o fi-nchipuind că a atras tatăl tău oameni ca Dun- 
can și Gurney? 

Paul ridică din umeri. 

— Pe urmă a zis că un bun conducător trebuie să învețe limba 
lumii sale, pentru că fiecare lume are limba ei. Am întrebat-o dacă pe 
Arrakis nu se vorbește galach!“5l, dar ea a spus că nu la asta s-a referit, 
ci la limba pietrelor și-a vieţuitoarelor, limba pe care n-o aud numai 
urechile. Eu am spus că asta-i ceea ce doctorul Yueh numește Miste- 
rul Vieţii. 

Hawat rîse scurt. 

— Și ea cum a reacționat? 

— Cred că și-a ieșit din sărite. A spus că misterul vieţii nu e o 
problemă ce se cere rezolvată, ci o realitate care trebuie trăită. Atunci 
i-am citat Prima Lege a mentatului: „Nici un proces nu poate fi înțeles 
dacă e întrerupt. Înțelegerea trebuie să însoțească desfășurarea pro- 
cesului, trebuie să se contopească și să se desfășoare odată cu el.” Mi 
s-a părut că răspunsul a satisfăcut-o. 

Parcă i-a mai venit inima la loc, gîndi Hawat. Dar e clar că zgrip- 
țuroaica l-a speriat. De ce-o fi făcut asta? 

— Thufir, Arrakisul e chiar așa rău pe cît spune ea? 

— Nimic n-ar putea fi chiar așa rău, răspunse Hawat și se sili 
să zimbească. Uite... de pildă, fremenii, locuitorii proscriși ai deșertu- 
lui. După o primă și rapidă analiză, îți pot spune că sînt cu mult mai 
mulți decît își închipuie Imperiul. Locuiesc oameni acolo, băiete! O 
mulțime de oameni... Ridică un deget lung și subțire la înălțimea ochi- 
lor. ...și oamenii aceia îi urăsc de moarte pe Harkonneni. Dar nu cumva 
să sufli vreun cuvînt în legătură cu asta. Acum îți vorbește consilierul 
tatălui tău. 

— Tata mi-a povestit odată despre Salusa Secundusl*l. Nu crezi, 


[43] GALACH: limbă oficială a Imperiului. Hibrid inglo-slav, puternic 
marcat de diferiți termeni specializați adoptați în cursul lungului lanţ al 
migrațiilor umane. 


[44] SALUSA SECUNDUS: a treia planetă a sistemului Gamma Waiping, 

Thufir, că se aseamănă mult cu Arrakisul? Poate nu sub cele mai rele 
aspecte, dar se aseamănă. 

— Nu cunoaștem nimic despre Salusa Secundus, în clipa de 
față. Știm doar, într-o oarecare măsură, cum era cu mult timp în urmă... 
Dar din cîte știm, da, ai dreptate. 

— Fremenii vor fi de partea noastră? 

— E o posibilitate. Hawat se ridică. Astăzi plec pe Arrakis. Pînă 
ne vom revedea, să ai grijă de tine. Măcar ca să-i faci pe plac unui moș- 
neag care se mîndrește cu tine. Bine? Vino-ncoace și așază-te cu fața 
la ușă, ca un băiat de treabă. Nu pentru că te-ar paște vreo primejdie 
în castelul acesta, dar trebuie să te obișnuiești așa. 

Paul se sculă și dădu ocol mesei. 

— Pleci azi, deci? 

— Azi. Iar voi, mîine. Data viitoare ne vom întîlni pe pămîntul 
noii tale patrii. Hawat strînse bicepsul drept al lui Paul și adăugă: Brațul 
cuțitului. Să-l ţii mereu pregătit, auzi? Și scutul la intensitatea maximă. 

Descleștă degetele, bătu ușor cu palma umărul lui Paul, se 
întoarse și se îndreptă cu pași grăbiţi către ușă. 

— Thufir! 

Hawat se opri în prag și privi înapoi. 

— Să nu stai cu spatele la vreo ușă. 

Un suris lumină faţa ridată. 

— N-am s-o fac, băiete. Fii sigur că n-am s-o fac. 

Apoi ieși, închiziînd ușor ușa în urma lui. 

Paul se așeză pe scaunul lăsat liber de Hawat și aranjă hîrti- 
ile de pe masă. Încă o zi, gîndi. Îşi plimbă ochii prin încăpere. Plecăm. 
Gîndul plecării i se păru deodată mai real ca oricînd. Își aminti un alt 
lucru pe care îl spusese bătrîna: că o lume este suma multor elemente — 
oamenii, solul, viețuitoarele, lunile, mareele, sorii — suma necunoscută 
care se numește natură; un termen vag, complet lipsit de semnificația 
prezentului. Dar ce înseamnă prezentul? se întrebă. 


desemnată Planetă Imperială de Detenţie, după transferarea Curţii 
Imperiale pe Kaitain. Salusa Secundus este lumea de baștină a Casei 
Corrino și a fost cel de-al doilea punct de staționare în cursul migraţiei 
Nomazilor Zensunniți. Tradiţia fremenilor de pe Arrakis spune că ei au fost 
sclavi pe Salusa Secundus vreme de nouă generații. 

Ușa se deschise brusc și un bărbat butucănos și urît intră clă- 
tinîndu-se sub greutatea vrafului de arme pe care le căra în braţe. 

— Ei, Gurney! exclamă Paul. Ești noul Maestru Armurier? 

Cu o lovitură de călcii, Halleck trînti ușa. 

— Știu că ţi-ar fi convenit să vin pentru vreun joc, răspunse el. 

Își făcu ochii roată, observînd că oamenii lui Hawat verificaseră 
deja locul și că sala prezenta siguranţă pentru moștenitorul Ducelui. 
Semnele subtile ale codului lor se zăreau peste tot. 

Sub privirea lui Paul, omul se puse din nou în mișcare, îndrep- 
tindu-se cu încărcătura de arme spre masa de antrenament. De umăr 
îi atîrna nelipsitul baliset, cu multiplectrul strecurat printre cele nouă 
coarde, la partea de sus a gâtului. 

Halleck trînti armele pe masă și începu să le alinieze: rapierel“!, 
pumnale, kindjale, paralizatoarel+€|, centuri-scuturi. Apoi se întoarse, 
zîmbi și cicatricea lăsată de șfichiul de viță neagră!“ îi încreţi obrazul. 

— Vasăzică nici bună ziua nu-mi dai, împielițatule, spuse el. 
Iar lui moș Hawat, ce ghimpe i-ai înfipt în suflet? Pe coridor, a trecut 
pe lingă mine de parcă alerga la înmormântarea dușmanului său de 
moarte. 

Paul surîse. Dintre toți oamenii tatălui său, Gurney Halleck îi 
era cel mai drag. Îi cunoștea temperamentul și stările sufletești schim- 
bătoare — „toanele” lui. Pentru el, Gurney era mai degrabă un prieten 
decît un mercenar oarecare. 

Halleck lăsă să-i alunece balisetul de pe umăr și începu să-l 
acordeze. 

— Nu dorești, nu vorbești, mormăi. 


[45] RAPIERĂ: spadă cu lama dreaptă, foarte zveltă, fină, avînd unul sau 
două tăișuri și garda complexă care acoperă pumnul. Utilizarea ei era 
preponderentă în dueluri. 

[46] PARALIZATOR: armă temporizată folosită pentru lansarea de săgeți 
mici cu virful otrăvit sau impregnat cu narcotice. Eficacitatea sa este 
limitată de intensitatea la care este reglat un scut defensiv și de mișcarea 
relativă dintre ţintă și proiectil. 

[47] VIŢĂ NEAGRĂ: plantă tirîtoare, originară de pe Giedi Prim, a cărei 
tulpină era folosită frecvent la biciuirea sclavilor din lagărele de muncă. 
Biciul de viță neagră lasă în carne o cicatrice de culoare stacojie și dureri 
reziduale care persistă zeci de ani. 

Paul se ridică și veni lingă el. 

— Ia spune, Gurney, ne pregătim de muzică în timp ce alții se 
pregătesc de luptă? 

— Aha! făcu Halleck. Azi îi luăm la rost pe cei virstnici. Încercă 
un acord și clătină din cap. 

— Unde-i Duncan Idaho? Nu cu el trebuia să am ora de scrimă? 

— Duncan conduce al doilea val, pe Arrakis. Va trebui să te mul- 
țumești cu amărîtul de Gurney, care tocmai s-a-ntors de pe cimpul de 
luptă și tinjește după muzică. Luă alt acord, îl ascultă și zimbi. Cît des- 
pre tine, consiliul a ajuns la concluzia că ești un luptător prea nevolnic 
și că-i mai bine să înveţi lăutăria, ca să nu-ţi irosești chiar de tot viaţa. 

— Da? Atunci, cîntă-mi ceva. Măcar să fiu sigur ce nu trebuie 
să fac. 

— Ahaa! rise Gurney și începu să cînte Galasiencele, în timp ce 
multiplectrul părea să zboare peste strunele instrumentului. 


Of-of, galasiencele toate 

Se dau pentru nestemate, 

Iar pe-Arrahis, pentru apă, orice fetișcană! 
Dar de vrei să ai norocul 

Să dai de-o damă ca focul 

Caută pin-ai să găsești o caladaniană! 


— Nu-i rău pentru unul care abia ține plectrul, comentă Paul. 
Dar dacă te-ar auzi mama cîntînd asemenea măscări în castel, ar pune 
să se decoreze cu urechile tale zidurile de-afară. 

Gurney se trase de urechea stingă. 

— N-ar fi un ornament prea frumos. Arată rău al naibii, după tot 
ce-au îndurat ascultind pe la uși bazaconiile cu care un tînăr cunoscut 
de-al meu își chinuie balisetul. 

— Se vede treaba că nu ţi s-a mai presărat de mult nisip în 
așternut, replică Paul. Luă repede una din centurile de pe masă și se 
încinse cu ea. Atunci, să ne batem! 

Halleck făcu ochii mari și exclamă cu prefăcută mirare: 

— Așa?! Carevasăzică tu ai fost pușlamaua! Ei bine, apără-te, 
domnișorule! Apără-te! Înșfăcă o rapieră, o răsuci în aer și răcni: Vreau 
răzbunare! 

Paul apucă rapiera rămasă, o arcui o dată în mâini și se postă în 
aguile, cu un picior înainte, imitînd aerul solemn al doctorului Yueh. 

— Ce nătărău și-a găsit tata să-mi trimită ca să mă-nveţe meș- 
teșugul armelor, declamă el. Gurney Halleck, un ageamiu care nu ţine 
minte nici prima lecţie a luptei cu scuturi! 

Apăsă butonul de activare de pe centură și simți imediat, pe 
frunte și în lungul spinării, furnicăturile cîmpului defensiv. Zgomotele 
exterioare, filtrate de scut, se estompară. 

— În lupta cu scuturi, reluă el pe un ton didactic, trebuie să 
fii rapid în apărare și lent în atac. Singurul scop al atacului este de a 
dezorienta adversarul, de a-l determina să comită o greșeală fatală. 
Scutul respinge loviturile iuți, dar lasă să treacă un kindjal strecurat 
cu încetineală! 

Înălță rapiera, fandă scurt și o aduse fulgerător înapoi pentru 
a-i imprima numaidecît mișcarea lentă, menită să străpungă cîmpul 
de forță al unui scut. 

Halleck urmări acțiunea și nu-și schimbă poziția decît în ultima 
clipă, lăsînd lama cu virf bont să-i treacă pe lîngă piept. 

— Viteza a fost excelentă, comentă el sec. Dar o contră joasă, 
cu un șiși+8l, te-ar fi prins complet descoperit. 

Înciudat, Paul făcu un pas înapoi. 

— Pentru nesocotinţa asta ar trebui să-ți învineţesc fundul, îl 
admonestă Halleck. Scoase din teacă unul din kindjalele de pe masă 
şi i-l ţinu înaintea ochilor. În mîna unui dușman, cuțitul ăsta ţi-ar 
putea vărsa sîngele! Ești un elev bun, mai bun decît oricare altul, dar 
ţi-am mai atras atenţia că n-ai voie, nici măcar în joacă, să lași un om 
cu moartea în mînă să-ţi pătrundă garda. 

— Adevăru-i că azi nu prea am poftă, spuse Paul. 

— N-ai poftă?! strigă indignat Halleck. Ce-are a face pofta aici? 
Te baţi cînd trebuie, nu cînd ai poftă! Pofta e pentru călărit sau pentru 
făcut amor! Ori pentru cîntat la baliset! Nu pentru luptă! 

— Regret, Gurney... 

— Nu regreți destul! 


[48] ȘIȘ: cuţit cu lamă subţire și scurtă (adesea otrăvită), care se folosește cu 
mina stîngă, în lupta cu scuturi. 

Halleck își activă la rîndul său scutul și-și chirci trupul, cum- 
pănind kindjalul în mîna stîngă întinsă, ridicînd cu dreapta rapiera. 

— Și-acum, fără glumă: apără-te! 

Făcu un salt brusc într-o parte, apoi înainte, atacînd năvalnic. 

Paul bătu în retragere și pară lovitura. Cele două scuturi se atin- 
seră, respingîndu-se cu o descărcare electrică, și Paul simţi pe piele 
furnicătura contactului. Ce l-a apucat? gîndi el. Asta nu mai e joacă! Scu- 
tură mîna stîngă și prinse în palmă mînerul pumnalului care alunecă 
din teaca fixată la încheietură. 

— Aha! făcu Halleck. Simţi că mai ai nevoie de o armă! 

Trădare? se întrebă Paul. Nu! Gurney nu poate fi trădător. 

Își continuară duelul prin toată sala, schimbînd lovitură după 
lovitură — atac și paradă, fentă și contrafentă. Aerul din interiorul scu- 
turilor deveni greu. Era solicitat din plin, iar aerisirea lentă din zonele 
marginale nu reușea să-l împrospăteze destul. Cu fiecare nou contact 
al scuturilor, mirosul de ozon devenea tot mai puternic. 

Paul se retrăgea pas cu pas, dar începu să-și dirijeze retragerea 
spre masa de antrenament. Dacă izbutesc să-l atrag lîngă masă, gîndi, 
am să-i arăt un mic truc. Hai, Gurney, încă un pas! 

Halleck făcu pasul. 

Paul pară o nouă lovitură în jos, se răsuci, văzu rapiera lui Halleck 
poticnindu-se în muchia mesei. În clipa următoare, sări în lături, simulă 
un atac la cap cu rapiera, în timp ce, cu pumnalul din cealaltă mînă, 
străpunse scutul lui Halleck, în dreptul gâtului. Opri lama la un cen- 
timetru de vena jugulară. 

— Asta voiai? șuieră el. 

— Aruncă o privire în jos, băiete, rosti gîfiind Gurney. 

Paul îi dădu ascultare și văzu kindjalul strecurat pe sub margi- 
nea mesei, cu virful aproape lipit de pîntecele lui. 

— Ne-am fi răpus unul pe altul, spuse Halleck. Dar recunosc 
că ai luptat ceva mai bine cînd ai văzut că se-ngroașă gluma. Ai prins 
poftă, ca să zic așa. 

Rînji lupește, și cicatricea îi boți obrazul. Paul zise: 

— M-ai atacat de parcă... Chiar ai fi fost în stare să faci vărsare 
de sînge? 


48 


DUNE 


Halleck își retrase kindjalul și se îndreptă. 

— Dac-ai fi luptat o singură clipă sub posibilităţile tale, da. Îţi 
lăsam o crestătură de nu mă uitai toată viața. Nu vreau să-mi văd elevul 
preferat măcelărit de prima lepădătură Harkonnen care-i va ieși în cale. 

Paul își dezactivă scutul și se sprijini de masă ca să-și tragă 
sufletul. 

— Nu zic că n-am meritat lecţia, Gurney. Dar dacă mă răneai, 
l-ai fi mîniat pe tata. De ce să plătești tu pentru greșelile mele? 

— În privinţa asta, greșeala ar fi fost şi a mea. Iar o cicatrice 
sau două, de pe urma exerciţiilor, nu-s nici o tragedie. Pină acum ai 
avut noroc. Cît despre tatăl tău... Ducele m-ar pedepsi doar dacă n-aș 
scoate din tine un luptător de mîna-ntîi. Greșeam cu adevărat dacă 
nu-ți demonstram cît de falsă-i ideea asta cu pofta, care ţi-a cășunat 
așa, deodată. 

Paul își îndreptă poziția și viri pumnalul în teaca de la 
încheietură. 

— Ceea ce facem noi aici nu-i tocmai joacă, adăugă Halleck. 

Paul dădu din cap. Seriozitatea neobișnuită a lui Gurney, ati- 
tudinea lui cumpătată îl impresionaseră. Privi cicatricea stacojie de 
pe obrazul soldatului și-și aminti că fusese lăsată de biciul lui Rabban 
Bestia, într-una din ocnele de sclavi ale Harkonnenilor, pe Giedi Prim. 
1 se făcu deodată rușine că se îndoise de Halleck, chiar și pentru o 
clipă. Își dădu seama că cicatricea aceea era o urmă a suferinţei — a 
unei suferinţe la fel de cumplite, poate, ca suferința pe care i-o provo- 
case lui Cucernica Maică. Izgoni gîndul; era ca o suflare de gheaţă în 
universul lor. 

— Cred c-aș fi preferat puţină joacă astăzi, spuse el. De la o 
vreme, văd peste tot numai figuri grave. 

Halleck se întoarse cu spatele ca să-și ascundă tumultul senti- 
mentelor. Își simți ochii arzînd. Și o durere în adîncul ființei. O durere 
ca o cicatrice lăuntrică — tot ce mai rămăsese dintr-o rană veche, vin- 
decată de timp. 

Cît de devreme trebuie să înveţe copilul acesta să fie bărbat, gîndi. 
Cît de devreme trebuie să citească inscripția din mintea lui și să înțeleagă 
necesitatea brutală a precauţiei care-i dictează: „Ferește-te de semenii tăi!” 

Spuse, fără să se întoarcă: 

— Ţi-am simţit pofta de joacă, băiete, și, crede-mă, nu m-aș fi 
dat în lături. Dar nu mai avem timp de joacă. Miine plecăm pe Arrakis. 
Arrakisul e real. Harkonnenii sînt reali. 

Paul își atinse fruntea cu lama rapierei. 

Întorcîndu-se, Halleck văzu salutul și încuviință cu o înclinare 
a capului. Apoi arătă spre manechinul de exercițiu. 

— O să ne ocupăm de sincronizare. Vreau să te văd cum îi ţii 
piept zdrenţărosului ăluia. Am să-l comand de-aici, ca să-ți supraveghez 
fiecare mișcare. Și te previn că azi o să-ncerc cîteva contre noi. E un 
avertisment pe care nu-l vei auzi niciodată de la un dușman adevărat. 

Paul se ridică pe vârfuri pentru a-şi relaxa mușchii. Înţelegea 
deodată că viața lui era supusă acum unor schimbări rapide și se simţea 
cuprins de sobrietate. Veni lingă manechin, împunse cu virful rapierei 
comutatorul de pe pieptul păpușii, simţi cîmpul defensiv respingin- 
du-i lama. 

— En garde! strigă Halleck, și manechinul atacă. 

Paul își activă scutul, pară asaltul și contraatacă. 

Halleck îl urmărea, în timp ce mînuia comenzile. Mintea lui 
părea împărțită în două: o parte era atentă la exercițiu, cealaltă rătă- 
cea aiurea. 

Sînt un pom fructifer sănătos, își spunea. Sînt plin de sentimente 
sănătoase, de însușiri sănătoase... fructe numai bune de cules. 

Fără să știe de ce, îi veni în gînd imaginea surorii sale mai mici. 
Își amintea perfect chipul ei de spiriduș. Dar sora lui murise... într-o 
casă de plăceri pentru soldații Harkonnenilor. Îi plăceau panselele... 
sau margaretele? Nu-și mai amintea. Îl mîhnea faptul că nu-și amintea. 

Paul contră un atac lent al manechinului și aplică un entretis- 
ser cu stînga. 

Al naibii! se miră Halleck, atent dintr-odată la manevrele dibace 
ale băiatului. A studiat și s-a antrenat de unul singur. Ăsta nu-i stilul lui 
Duncan și nici eu nu l-am învățat așa ceva. 

Dar gîndul nu făcu decît să-i sporească tristeţea. Uite că mi-a 
pierit și mie „pofta”, îşi zise. Se pomeni întrebindu-se dacă lui Paul i se 
întîmpla vreodată, în toiul nopții, să tresară speriat la zgomotele din 
pernă. 

„Dacă dorinţele ar fi pești”, murmură, „ne-am azvârli cu toții 
năvoadele.” 

Era o vorbă a mamei sale, care-i venea în minte ori de câte ori 
simțea vălul negru al zilei de mîine. Apoi cugetă la rezonanţa stranie a 
acestor cuvinte, acum, înaintea plecării pe o planetă care nu cunoscuse 
niciodată marea sau peștii. 


5l 


YUEH (yii-e), Wellington (wel-ing-tun), stărd 
10082-—10191; doctor în medicină al Școlii Suk (abs. stărd 
10112); căs.: Wanna Marcus, B.G.19| (stârd 10092-101869); 
cunoscut mai ales ca trădătorul Ducelui Leto Atreides. (Cf. 
Bibliografia, Anexa VII: Condiţionarea Imperială și ari. 
„Trădarea”.) 


Fragment din Dicţionarul lui 
Muad'Dib de Prinţesa Irulan 


Deși îl auzise pe doctorul Yueh intrînd în sala de exerciţii și-i 
remarcase mersul cu pași voit măsuraţi, Paul rămase întins pe masă, cu 
fața în jos, în poziţia în care-l lăsase maseuza. Senzația de destindere, 
după antrenamentul cu Gurney Halleck, era delicioasă. 

— Văd că te simţi bine, rosti Yueh cu vocea lui calmă și ascuţită. 

Paul își înălță capul. Silueta țeapănă a doctorului era la cîțiva 
pași de masă. O măsură dintr-o privire — costumul negru, mototolit, 
capul masiv, pătrățos, buzele roșii și mustaţa pe oală, diamantul Con- 
diționării Imperiale tatuat pe frunte. Părul lung și negru se răsfira pe 
umărul drept, prins în inelul de argint al Școlii Suk. 

— Vei fi, desigur, încîntat să afli că azi n-o să mai avem timp 
pentru lecţii, spuse Yueh. Tatăl tău sosește îndată. 

Paul se ridică. 

— Am avut însă grijă ca pe durata voiajului spre Arrakis să ai 
la dispoziţie un proiector și cîteva lecţii înregistrate. 

— Oh! 

Paul începu să se îmbrace. Se simţea cuprins de emoție la gîndul 
întîlnirii cu tatăl său. Petrecuseră atît de puţin timp împreună de cînd 
sosise ordinul Împăratului de a prelua fieful Arrakis... 


[49] B.G.: prescurtare uzuală pentru Bene Gesserit. 

Yueh se îndreptă spre masa de lucru, gîndind: Cît de mult s-a 
dezvoltat băiatul în ultimele luni. Ce irosire! Ce tristă irosire! Apoi își aminti: 
Nu trebuie să șovăi. Ceea ce fac este ca să fiu sigur că fiarele de Harkonneni 
n-0 vor mai chinui pe Wanna mea. 

Paul veni lîngă el, încheindu-și tunica. 

— Ce voi avea de studiat în timpul călătoriei? 

— Ăăă... formele de viaţă terranoide de pe Arrakis. Se pare că 
unele dintre ele s-au adaptat foarte bine la condiţiile planetei. Cum, 
încă nu e prea clar. Cînd vom ajunge acolo, va trebui să iau legătura cu 
ecologul planetei — un oarecare doctor Kynes — și să particip la cerce- 
tările pe care le efectuează. 

Și, imediat, gîndi: Ce tot spun? Sînt fățarnic pînă și cu mine însumi. 

— Va fi și ceva în legătură cu fremenii? întrebă Paul. 

— Cu fremenii? 

Yueh începu să bată cu degetele în masă, apoi, observind pri- 
virea lui Paul, își retrase mina. 

— Poate vrei să-mi spui ceva despre toată populația Arrakisu- 
lui, zise Paul. 

— Da, cum să nu. Există două mari grupuri distincte. Unul e 
cel al fremenilor. Celălalt este format din locuitorii din grabene, doline 
și albii. Dar am auzit că sînt frecvente căsătoriile mixte. Femeile din 
albii și doline preferă soți fremeni. Bărbaţii caută neveste fremene. Au 
o zicală: „Lustrul vine de la oraș, iar înţelepciunea din deșert.” 

— N-ai niște fotografii? 

— Să văd ce pot să-ţi găsesc. În orice caz, ochii sînt caracteris- 
tica lor cea mai interesantă. Au ochii albaștri... complet albaștri, fără 
nici un pic de alb. 

— O mutație? 

— Nu. Fenomenul e provocat de saturația cu melanj a compo- 
ziției sangvine. 

— Fremenii trebuie să fie oameni dîrji de vreme ce se încumetă 
să trăiască la marginea deșertului. 

— Asta-i părerea generală. Îşi proslăvesc cuţitele în poeme. 
Femeile lor sînt la fel de aprige ca bărbaţii. Pină și copiii fremenilor 
sînt violențţi și periculoși. Cred că nu ţi se va îngădui să ai de-a face cu ei. 

Paul rămase cu privirea ațintită la Yueh. Forța evocatoare a puți- 
nelor cuvinte în care doctorul schițase imaginea fremenilor îl captivase. 
Să-ţi cîștigi ca aliat un asemenea popor 

— Dar viermii? întrebă după o clipă. 

— Poftim? 

— Aș vrea să aflu mai multe despre viermii de nisip. 

— A, sigur. Am o bobină!”0l cu un exemplar mic, unul de numai 
o sută zece metri lungime și vreo douăzeci și doi diametru. A fost fil- 
mat în nord. Dar martori demni de încredere afirmă că au văzut viermi 
lungi de peste patru sute de metri și e de presupus că există specimene 
și mai mari. 

Privirea lui Paul poposi pe una din hărţile desfășurate pe masă 
— 0 reprezentare în proiecție conică a regiunilor septentrionale ale 
Arrakisului. 

— Centura deșertului și zona Polului Sud sînt indicate ca nelo- 
cuibile. Din cauza viermilor? 

— Şi a furtunilor. 

— Dar orice ţinut poate fi transformat astfel încât să devină 
locuibil. 

— Da, atunci cînd este economicește posibil. Pericolele Arraki- 
sului sînt numeroase și costisitoare. Yueh își mingîie colțurile mustăţii. 
Trebuie să vină tatăl tău. Înainte de a pleca însă... am un cadou pentru 
tine. Am dat peste el în timp ce-mi împachetam lucrurile. 

Depuse pe masă un obiect negru, paralelipipedic. Nu era mai 
lung decît prima falangă a degetului mare de la mîna lui Paul. Băiatul 
se mulțumi să privească. Yueh remarcă faptul și gîndi: Cît e de prudent! 

— Este o Biblie Catolică Portocalie foarte veche, reluă el, o biblie 
de voiaj pentru cei ce călătoresc în spațiu. Nu-i bobină, ci o carte ade- 
vărată, tipărită pe hîrtie-filament. Are lupă și sarcină electrostatică 
proprie. Luă obiectul în mînă și continuă, demonstrînd: Sarcina com- 
primă arcurile dintre coperte, ţiniînd cartea închisă. Apeși pe margine 
— așa — iar paginile pe care le-ai ales se resping între ele și cartea se 
deschide. 

— Ce mică e! 


[50] BOBINĂ: orice imprimat pe filament shiga, destinat învățământului și 
dotat cu puls mnemonic. 

— Și totuși, are o mie opt sute de pagini. Apeși pe margine — 
aici, așa — și sarcina întoarce pagina citită. Să nu atingi niciodată cu 
degetele suprafața paginii. Foița de filament este extrem de fragilă. 
Închise cartea și i-o întinse lui Paul. Încearcă și tu! 

În timp ce-l privea cum manevra paginile, gândi: Îmi salvez con- 
știința. Îi ofer ajutorul religiei înainte de a-l trăda. Așa o să-mi pot spune 
că a ajuns el acolo unde eu nu pot ajunge. 

— Cartea asta va fi datînd dinaintea apariției bobinelor, spuse 
Paul. 

— E foarte veche. Dar acesta trebuie să rămînă secretul nostru, 
bine? Părinţii tăi ar putea să-l considere un cadou prea valoros pentru 
virsta ta. 

Și gîndi: Cu siguranță că Jessica s-ar întreba ce motive am avut. 

Paul închise cartea și rămase cu ea în mînă. 

— Dar... dacă-i atât de valoroasă... 

— Consideră că-i un capriciu de om bătrîn, zise Yueh. Biblia 
aceasta mi-a fost dăruită și mie cînd eram foarte tînăr. Trebuie să-i ade- 
menesc și mintea, și interesul material, gîndi, apoi spuse: Deschide-o la 
Kalima patru sute șaizeci și șapte, acolo unde scrie: „Din apă ia ființă 
orice formă de viață.” Pagina-i însemnată cu o crestătură ușoară pe 
muchia copertei. 

Paul pipăi coperta și simți două crestături. Apăsă pe cea mai 
puţin pronunţată. Cartea i se deschise în palmă și lupa alunecă dea- 
supra paginii. 

— Citește cu voce tare, îl îndemnă Yueh. 

Paul își umezi buzele și citi: 

— „Gindiţi-vă că surzii nu pot să audă. Dar oare nu sîntem și 
noi surzi? Ce simţuri ne lipsesc de nu putem vedea și auzi o altă lume 
în jurul nostru? Și ce-i această lume care ne înconjoară și pe care n-o 
putem...” 

— Încetează! rosti tăios Yueh. 

Paul se opri și îl privi lung. 

Yueh strînse pleoapele și se luptă să-și recapete calmul. Prin 
ce perversitate s-a deschis cartea tocmai la pasajul preferat al Wannei? 
Deschise ochii și întâlni privirea lui Paul. 

— Scuză-mă. Era... era pasajul preferat al... defunctei mele soții. 
Nu pe acesta voiam să-l citești. Îmi trezește amintiri... dureroase. 

— Sînt două semne, spuse Paul. 

Asta era! gîndi Yueh. Wanna și-a însemnat pasajul. Degetele lui 
sînt mai sensibile decît ale mele și au găsit semnul ei. A fost o întîmplare, 
atita tot. 

— O să vezi că-i o carte interesantă, zise. Conţine mult adevăr 
istoric, dar și o bună filozofie practică. 

Paul privi cartea minusculă din podul palmei sale. Era atît de 
mică! Și totuși, ascundea un mister. Se întîmplase ceva atunci cînd 
citise. Ceva trezise iarăși gîndul țelului cumplit. 

— Tatăl tău poate veni dintr-o clipă în alta, spuse Yueh. Pune 
bine cartea. O să citești din ea cînd vei avea răgaz. 

Paul atinse muchia copertei, așa cum îi arătase Yueh, și cartea 
se închise. O strecură în interiorul tunicii. Vreme de-o clipă, atunci 
cînd Yueh strigase la el, se temuse că i-ova lua înapoi. 

— Îți mulțumesc pentru cadou, doctore Yueh, rosti el, solemn. 
Va rămîne secretul nostru. Dacă-ţi pot oferi la rîndul meu vreun dar 
sau vreo favoare, te rog, nu te sfii să-mi spui. 

— Eu... nu doresc nimic, răspunse Yueh. 

Și gîndi: De ce mai stau aici să mă chinui? Și să-l chinui și pe săr- 
manul copil... chiar dacă nu-și dă încă seama. Oh! Blestemați fie cîinii de 
Harkonneni! De ce m-au ales tocmai pe mine pentru mîrșăvia pe care-au 
pus-o la cale? 

Cum abordăm studiul Ducelui Leto Atreides, tatăl 
lui Muad'Dib? Un om deo bunătate fără seamăn și, în 
același timp, de o surprinzătoare răceală. Așa era Ducele 
Leto. Totuși, multe fapte ne deschid calea spre a-l înţelege: 
dragostea trainică pentru doamna sa Bene Gesserit, 
visurile pe care și le-a făurit în legătură cu fiul său, 
devotamentul cu care l-au slujit oamenii săi. Iată-l, dar: 
o victimă în capcana Destinului, o figură solitară, a cărei 
lumină e estompată de strălucirea fiului. Dar oare nu se 
spune, pe bună dreptate, că fiul nu-i decît extensiunea 
tatălui? 


Fragment din Muad'Dib, 
comentarii de familie de 
Prinţesa Irulan 


Paul îl observă cu atenţie pe tatăl său care-și făcea intrarea în 
sala de exerciţii. Îi zări pe soldaţii din gardă ocupînd poziţii pe coridor, 
apoi unul dintre ei închise ușa. Ca întotdeauna, Paul avu senzaţia pre- 
zenţei tatălui său — o prezenţă totală. 

Ducele era înalt, cu pielea măslinie. Trăsăturile aspre ale feţei 
lui slabe nu erau îmblinzite decît de privirea adincă a ochilor cenușii. 
Purta o uniformă de lucru, neagră, cu însemnul heraldic al șoimului 
roșu. O centură-scut argintie, vădind patina unei folosințe îndelungate, 
îi încingea talia îngustă. 

— Lucrezi intens, fiule? întrebă el. 

Se apropie de masă, își aruncă ochii peste hîrtiile care-o aco- 
pereau, apoi privirea lui dădu ocol încăperii înainte de a se reîntoarce 
la Paul. Se simţea istovit, împovărat de efortul dureros pe care-l făcea 
pentru a-și ascunde oboseala. Va trebui să profit de orice prilej și să mă 
odihnesc în timpul călătoriei, gîndi. Pe Arrahis nici vorbă nu va fi de odihnă. 

— Nu chiar intens, răspunse Paul. Totu-i atât de... 

Ridică din umeri. 

— Da. Dar mîine plecăm. O să ne instalăm într-o casă nouă și-o 
să lăsăm în urma noastră toate necazurile. 

Paul dădu din cap și-n minte îi năvăliră deodată cuvintele Cuce- 
rnicei Maici: Pentru tatăl tău... nu se mai poate face nimic. 

— Tată, Arrakisul e chiar atît de periculos cum spun toți? 

Ducele se strădui să pară cît mai degajat, se așeză pe un colț 
al mesei, zimbi. Un întreg discurs i se înfiripă în minte — un discurs 
dintre acelea pe care le-ar fi putut folosi pentru a risipi negura din 
sufletele oamenilor săi, înainte de luptă. Dar cuvintele îi îngheţară pe 
buze, stăvilite de un singur gînd: 

Acesta e fiul meu. 

— Există pericole, recunoscu el. 

— Hawat mi-a spus că avem un plan în legătură cu fremenii, 
zise Paul. Şi se întrebă: De ce nu-i spun ce-a zis bătrina? Cum de mi-a 
pus lacăt la gură? 

Ducele observă frămâîntarea fiului său. 

— Ca de obicei, Hawat vede avantajul principal, spuse el. Dar 
mai sînt și altele. De pildă... Combine Honnete Ober Advancer Mer- 
cantiles - Compania CHOAM. Dîndu-mi Arrakisul, Maiestatea Sa e 
obligată să-mi acorde și un directorat în CHOAM... un avantaj subtil. 

— CHOAM-ul deţine controlul mirodeniei. 

— lar Arrakisul și mirodenia sa ne deschid larg porţile 
CHOAM-ului. Dar CHOAM-ul nu înseamnă numai melanj. 

— Cucernica Maică nu te-a pus în gardă? izbucni Paul deodată. 
Își încleștă pumnii, simţindu-și palmele ude de transpirație. Ce efort 
făcuse ca să poată rosti întrebarea! 

— Mi-a spus Hawat că te-a băgat în sperieţi cu tot felul de aver- 
tismente în legătură cu Arrakisul. Nu lăsa temerile unei femei să-ți 
întunece judecata. Nici o femeie nu vrea ca acei care-i sînt dragi să-și 
pună viața-n primejdie. În spatele avertismentelor ei se afla persoana 
mamei tale. Consideră-le drept semnul dragostei ce ne-o poartă. 

— Dar ea știe de fremeni? 

— Da. Și mai știe și alte lucruri. 

— Ce lucruri? 

Adevărul ar putea fi mai rău decît își închipuie, gîndi Ducele. Dar 
și primejdiile sînt preţioase, dacă ești învăţat să le înfrunți. Iar în privința 
asta, fiul meu n-a fost cruțat niciodată — știe ce-nseamnă pericolul. Mai 
are însă nevoie de plămădeală; e tînăr. 

— Puţine sînt bunurile care scapă CHOAM-ului, spuse el. Che- 
restea, cai, asini, vite, îngrășăminte naturale, rechini, piei de balenă — tot 
felul de mărfuri, de la cele mai prozaice pînă la cele mai exotice... Pînă 
şi prăpăditul nostru de orez pundi!?!! de pe Caladan. CHOAM-ul comer- 
cializează orice acceptă să transporte Ghilda, începînd cu obiectele de 
artă de pe Ecaz!"2] și terminînd cu mașinile de pe Ix și Richessel”5l. Dar 
toate astea nu înseamnă nimic pe lingă melanj. Cu un singur pumn de 
melanj poţi cumpăra un domeniu pe Tupile!”. Melanjul nu poate fi 
obținut pe cale artificială; trebuie extras din solul Arrakisului. Melanjul 
e unic. Și are incontestabile proprietăţi geriatrice. 

— Iar de acum înainte va fi sub controlul nostru? 

— Într-o oarecare măsură. Important însă e altceva. Gindeș- 
te-te la mulțimea Caselor care depind de profiturile CHOAM-ului. Și 
mai gîndește-te că majoritatea acestor profituri depind de un singur 
produs: mirodenia. Imaginează-ţi ce s-ar întîmpla dacă, dintr-un motiv 
oarecare, ar scădea producția de mirodenie. 

— Posesorii de stocuri ar da lovitura, spuse Paul. Ceilalţi ar 
rămîne cu buzele umflate. 


[51] OREZ PUNDI: varietate mutantă de orez ale cărei boabe, extrem de 
bogate în zahăr, ating uneori lungimea de 4 cm. Principalul produs de 
export al Caladanului. 


[52] ECAZ: a patra planetă a sistemului Alfa Centauri B. Supranumită 
„Paradisul sculptorilor” deoarece aici există lemnul de ceaţă, specia 
vegetală care poate fi modelată in situ doar prin simpla putere a gîndului 
uman. 

[53] IX și RICHESSE: planete ale sistemului Eridani A, considerate 

ca deținînd supremaţia în construcţiile de mașini și specializate în 
miniaturizare. (Pentru un studiu amănunțit al circumstanțelor care au 
favorizat evitarea de către Richesse și Ix a principalelor efecte ale Jihadului 
Butlerian, vezi „Ultimul Jihad” de Sumer și Kautman.) 

[54] TUPILE: așa-numita „planetă-azi!” (probabil mai multe planete) pe 
care se refugiau de obicei Casele căzute în dizgrație sau renegate. Poziția sa 
în spațiu este cunoscută numai de Ghildă și constituie unul din secretele 
inviolabile ale Păcii Ghildei. 

Ducele își îngădui un răgaz de satisfacție amară, în timp ce-și 
privea fiul și se gindea cît de pătrunzătoare, cît de perfect educată, fusese 
remarca lui. Dădu din cap. 

— Harkonnenii stochează mirodenia de peste douăzeci de ani, 
zise el. 

— Și intenționează să provoace o scădere a producţiei, de care 
să fii făcut răspunzător tu. 

— Vor ca numele Atreides să devină nepopular. Gindește-te la 
Casele Landsraadului, care văd în mine un fel de lider — reprezentan- 
tul lor neoficial. Închipuie-ţi cum ar reacţiona dacă m-aș face vinovat 
de o diminuare considerabilă a cîștigurilor pe care le realizează. La 
urma urmelor, profitul personal contează mai presus de orice. Ducă-se 
dracului Marea Convenţie!!! Nimeni nu-l poate lăsa pe altul să-l ducă 
în sapă de lemn! Un zimbet sumbru apăru pe buzele ducelui. Mi-ar 
întoarce cu toții spatele. Indiferent ce mi s-ar întîmpla. 

— Chiar dac-am fi atacați cu arme atomice? 

— Nu s-ar ajunge pînă acolo. Nu printr-o sfidare deschisă a Con- 
venţiei. Dar aproape orice altceva... inclusiv pulverizarea de substanţe 
toxice și contaminarea solului. 

— Atunci, de ce intrăm în capcană? 

— Paul, rosti Ducele încruntîndu-se, faptul că știm de existența 
capcanei reprezintă primul pas spre a o evita. Totul e ca un duel, fiule, 
dar la o scară mult mai vastă —o fentă care ascunde o altă fentă, dintr-o 
altă fentă... aparent, la nesfirșit. Obiectivul nostru este să descurcăm 
ițele intrigii. Știm că Harkonnenii stochează melanj. Următoarea între- 
bare pe care ne-o punem este: cine mai stochează? Astfel întocmim 
lista dușmanilor noștri. 

— Anume? 

— Unele Case despre care știam că ne sînt ostile și altele pe care 
ni le credeam prietene. Dar deocamdată nu ele trebuie să ne preocupe, 
ci altcineva, mult mai important: iubitul nostru Împărat Padișah. 


[55] MAREA CONVENȚIE: armistițiul universal, impus de echilibrul de 
forțe menținut între Ghildă, Casele Mari și Imperiu. Principala dispoziţie 
a Marii Convenții interzice folosirea armamentului atomic împotriva 
ființelor umane. Fiecare articol al Marii Convenții începe cu cuvintele: „Se 
vor respecta formele...” 

Brusc, Paul simţi că i se usucă gâtlejul. 

— N-ai putea să convoci Landsraadul și să dezvălui... 

— Ca dușmanul să-și dea seama că știm în ce mînă ţine cuți- 
tul? A, nu, Paul. Acum vedem cuțitul. Cine știe unde va fi în momentul 
următor? Avertizînd Landsraadul, n-am face decît să stîrnim o imensă 
confuzie. Împăratul ar nega totul. Cine l-ar contrazice? Ne-am alege 
doar cu un mic răgaz, riscînd totodată să provocăm haos. Și dincotro 
ar veni următorul atac? 

— Toate Casele ar putea începe să stocheze mirodenie. 

— Inamicul ne-a luat-o înainte: are un avans greu de recuperat. 

— Împăratul, murmură Paul. Cu alte cuvinte, sardaukarii. 

— Deghizaţi, fără-ndoială, în uniforme Harkonnen. Dar 
rămînînd aceiași soldați fanatici. 

— Cum ne-ar putea ajuta fremenii contra sardaukarilor? 

— Hawat ţi-a vorbit despre Salusa Secundus? 

— Planeta-închisoare a Împăratului? Nu. 

— Dar dacă-i mai mult decît o planetă-închisoare, Paul? Există 
o întrebare pe care nu și-o pune nimeni despre Corpul Imperial al sar- 
daukarilor: de unde provin acești soldați? 

— De pe planeta-închisoare? 

— Provin de undeva. 

— Dar recrutările pe care Împăratul le impune... 

— Asta sîntem îndemnați să credem: că nu-s decît acei recruți 
minunat instruiți încă de tineri. Din cînd în cînd mai scapă cîte o vorbă 
despre cadrele de instrucție imperiale, dar echilibrul civilizației noastre 
rămîne același: forțele militare ale Caselor Mari din Landsraad pe de 
o parte, iar de cealaltă sardaukarii și trupele lor de sprijin. Și trupele 
lor de sprijin, Paul. Sardaukarii rămîn sardaukari. 

— Dar toate referințele despre Salusa Secundus susțin că-i o 
lume de iad! 

— Fără doar și poate. Dar dac-ai vrea să formezi oameni duri, 
puternici, cruzi, ce condiții de mediu le-ai alege? 

— Cum ţi-ai putea asigura loialitatea unor asemenea oameni? 

— Există metode verificate: cultivarea sentimentului de supe- 
rioritate, a misticii legămâîntului secret, a spiritului suferinței comune. 
Sint mijloace sigure. Au fost folosite pe multe lumi și-n multe epoci. 

Paul dădu din cap, fără să-și ia ochii de pe chipul tatălui său. 
Simţea iminenţța unei revelații. 

— Acum gîndește-te la Arrakis, reluă Ducele. În afara orașelor 
și-a satelor de garnizoană, este o lume tot atît de înspăimâîntătoare ca 
și Salusa Secundus. 

Paul făcu ochii mari. 

— Fremenii! 

— Sînt baza virtuală a unei armate la fel de puternice și de 
periculoase ca sardaukarii. Va fi nevoie de răbdare pentru a-i instrui în 
secret și de bani pentru a-i echipa cum se cuvine. Dar fremenii există... 
iar mirodenia înseamnă bani. Acum ai să înţelegi de ce ne ducem pe 
Arrakis, deși știm că este o capcană. 

— Harkonnenii nu cunosc nimic despre fremeni? 

— Harkonnenii i-au disprețuit dintotdeauna. Se amuzau, vinîn- 
du-i ca pe sălbăticiuni. Nici măcar nu și-au dat vreodată osteneala să afle 
cîți sînt. Cunoaștem politica lor față de populaţiile planetare: cheltuieli 
minime pentru a le menține în viață și a le exploata. Ducele se răsuci 
brusc și fireturile șoimului brodat pe uniformă scînteiară. Înţelegi? 

— Sîntem pe cale să negociem cu fremenii... 

— Am trimis o delegaţie condusă de Duncan Idaho. Este un 
om mândru și neîndurător, dar iubește adevărul. Cred că fremenii îl 
vor aprecia. Dacă avem noroc, ne vor judeca după el: Duncan cel drept. 

— Duncan cel Drept, repetă Paul. Și Gurney cel Dirz. 

— Bine zis, încuviinţă tatăl său. 

Iar Paul gîndi: Gurney e dintre cei despre care vorbea Cucernica 
Maică, este dintre aceia pe care se sprijină o lume: „...dîrzenia celor bravi.” 

— Gurney mi-a spus că azi te-ai descurcat bine la scrimă, zise 
Ducele. 

— Mie nu mi-a spus tot așa, replică Paul. 

Tatăl său rise cu poftă. 

— Îmi închipuiam că trebuie să fie zgârcit cu laudele. Zicea că 
înţelegi de minune — sînt cuvintele lui — diferența dintre tăișul unei 
lame și virful ei. 

— Gurney susține că nu-i artistic să omori cu vîrful. Că trebuie 
s-o faci cu tăișul. 

— Gurney e un romantic, mormăi Ducele. Întorsătura pe care 
o luase dintr-odată conversaţia cu fiul său îl tulburase. Tăcu o clipă, 
apoi spuse: Aș vrea să nu fii niciodată nevoit să omori... dar dacă va fi 
necesar, s-o faci cum poţi — cu virful sau cu tăișul. 

Își înălță ochii spre luminatorul pe care răpăia ploaia. 

Paul îi urmări privirea și se gîndi la atmosfera umedă a Calada- 
nului, la ploaie — un fenomen inexistent pe Arrakis, după cum relatau 
sursele pe care le studiase. Apoi, gîndul la cerul de deasupra îl duse 
mai departe, la spațiul dintre cele două lumi. 

— Sînt chiar așa de mari navele Ghildei? întrebă. 

Ducele își cobori privirea spre el. 

— Va fi prima ta călătorie în afara planetei... Da, sînt nave mari. 
Avem de parcurs un drum lung și vom călători la bordul unui transspa- 
țial, o navă cu adevărat gigantică. Într-un singur ungher din pîntecele 
ei vor încăpea toate fregatele și bunurile noastre. Vom fi doar o fărimă 
din încărcătură. 

— Și nu vom avea voie să ieșim din fregatele noastre? 

— E o parte din prețul pe care-l plătim Ghildei pentru garan- 
tarea securității. Dacă lingă noi s-ar afla nave Harkonnen, n-am avea 
de ce să ne temem. Harkonnenii n-ar cuteza, nici ei, să-și pericliteze 
privilegiile de transport. 

— O să stau cu ochii pe ecrane și-am să încerc să zăresc un 
ghildar. 

— N-ai să reușești. Nici propriii lor agenţi nu-i văd vreodată 
pe ghildari. Ghilda își păzește cu aceeași strășnicie anonimatul ca și 
monopolul. Să nu faci vreun lucru care să ne primejduiască privilegiile 
de transport, Paul. 

— Crezi că se ascund pentru că au suferit mutații și înfățișarea 
lor nu mai e... umană? 

— Cine știe? Ducele dădu din umeri. Oricum, n-o să lămurim 
noi misterul. Și apoi, avem probleme mai importante. Tu, de exemplu. 

— Eu? 

— Mama a vrut să-ți spun eu, fiule. Vezi tu... s-ar putea să ai 
aptitudini de mentat. 

Paul își privi lung tatăl. O clipă, rămase mut, apoi zise: 

— Mentat? Eu? Dar... 

— Hawat crede la fel, fiule. E-adevărat. 

— Dar, după cîte știu eu, formarea unui mentat trebuie să 
înceapă din copilărie și fără a i se dezvălui nimic celui în cauză pen- 
tru a nu-i inhiba primele... 

Tăcu brusc. Evenimentele din trecut se concentrară fulgerător 
în mintea lui, într-o singură ecuație. 

— Înţeleg, murmură. 

— Vine o zi, rosti Ducele, cînd posibilul mentat trebuie să afle 
ce i s-a ascuns pînă atunci. Ziua în care nu mai poate fi îndrumat și 
trebuie să hotărască singur dacă va continua sau va abandona procesul 
de formare. Unii pot merge mai departe, alții sînt incapabili. Numai 
posibilul mentat poate ști asta despre el însuși. 

Paul își frecă bărbia. Toate învăţăturile speciale pe care le pri- 
mise de la Hawat și de la mama — mnemotehnica, dirijarea percepţiei 
și concentrarea atenţiei, controlul mușchilor și ascuţirea sensibilită- 
ţii, studiul vorbirii și al nuanţțelor vocii — toate acestea se contopeau, 
căpătind acum un înțeles nou. 

— Într-o zi vei fi Duce, fiule, spuse tatăl său. Un Duce mentat 
ar fi într-adevăr o forță. Poţi hotări acum... sau mai ai nevoie de timp? 

Paul răspunse fără șovăială: 

— Voi continua. 

— O forţă, într-adevăr, murmură Ducele. 

Paul îi privi zimbetul orgolios și zimbetul acela îi răscoli sufle- 
tul; pe faţa osoasă a tatălui său, părea rînjetul unei hîrci. Închise ochii 
și simţi redeșteptindu-se în el obsesia țelului cumplit. Poate că țelul 
cumplit e să devin mentat, gîndi. 

Dar chiar în timp ce forma acest gînd, noua sa conștiință îl 
respingea. 

Procesul Bene Gesserit de implantare a unor 
legende prin Missionaria Protectiva a fost deplin 
fructificat în cazul doamnei Jessica și al Arrakisului. 
Însămînţarea universului cunoscut cu o temă profetică 
destinată protejării personalului B.G. constituie un 
sistem a cărui ingeniozitate a fost de mult apreciată, dar 
niciodată nu a existat o potrivire atît de perfectă între 
persoane și pregătire, ca pe Arrahis. Legendele profetice 
se dezvoltaseră aici pînă la adoptarea „etichetelor” 
specifice (inclusiv titlul de Cucernică Maică!”€!, ritualul 
canto și respondul””!, precum și cea mai mare parte din 
panoplia propheticus Shari-al%8]), Cît despre doamna 
Jessica, astăzi este unanim recunoscut faptul că puterile 
ei latente au fost grav subestimate. 

Fragment din Criza arrakiană: 
Analiză de Prințesa Irulan 
(Document secret B.G. — 
Dosarul nr. AR-81088587) 


Pretutindeni în jurul doamnei Jessica, stivuite în colțuri, răspîn- 
dite în mijlocul marelui hol al palatului din Arrakeen, zăceau bunurile 
împachetate ale familiei: lăzi, cufere, cutii, baloturi — unele parțial des- 
chise. Iar de afară se auzea zgomotul unui nou transport de pachete, 
pe care hamalii de pe naveta Ghildei le descărcau la intrare. 

[56] CUCERNICĂ MAICĂ: la origine, stareță Bene Gesserit care a 
transformat în organismul ei o „otravă de iluminare”, ridicîndu-se astfel la 
un nivel superior al percepţiei. Titlul a fost adoptat și de fremeni, pentru 
propriile lor preotese, care dobindeau o „iluminare” similară. (Vezi și BENE 
GESSERIT și APA VIEŢII.) 

[57] CANTO și RESPONDU: ritual de invocaţie, inclus în panoplia 
propheticus utilizată de Missionaria Protectiva. 

[58] PANOPLIA PROPHETICUS: termen desemnînd totalitatea 
superstițiilor contagioase folosite de Bene Gesserit pentru exploatarea 
lumilor primitive. SHARI-A: acea componentă din panoplia propheticus 
care constituie baza ritualurilor superstițioase. 

Jessica se afla în centrul holului. Se răsuci încet, plimbîndu-și 
privirea peste nișele și arcadele cufundate în umbră, peste ferestrele 
adinci și înguste. Aspectul anacronic al locului amintea de Sala Suro- 
rilor de la școala Bene Gesserit. Dar sala școlii i se păruse întotdeauna 
caldă, primitoare. Aici, totul era piatră rece. 

Oare din ce străfunduri ale istoriei scosese arhitectul aceste 
ziduri cu contraforturi și draperiile acestea întunecate, se întrebă Jes- 
sica. Tavanul se arcuia două etaje mai sus, susținut de grinzi masive 
de lemn, al căror transport prin spaţiu, pînă aici, pe Arrakis, costase 
cu siguranţă o avere. Niciuna dintre planetele acestui sistem nu avea 
copaci din care s-ar fi putut ciopli asemenea grinzi. Doar dacă nu cumva 
erau din imitație de lemn... Dar nu i se păreau imitație. 

În zilele Vechiului Imperiu, palatul servise drept reședință 
guvernamentală. Pe vremea aceea se acorda mai puțină importanţă 
cheltuielilor. Edificiul data dinaintea Harkonnenilor și a noii lor capi- 
tale, Carthag — un oraș ieftin și urât, aflat la vreo două sute de kilometri 
spre nord-est, dincolo de Ținutul Sfărimăturilor. Leto dăduse dovadă 
de înţelepciune alegînd drept sediu administrativ localitatea aceasta. 
Numele, Arrakeen, era unul sonor, încărcat de tradiție. Pe de altă parte, 
orașul era mic, deci mai ușor de „sterilizat” și de apărat. 

Din nou, dinspre intrare răzbătură bufnituri de lăzi descărcate. 
Jessica oftă. 

În dreapta, rezemat de un cufăr, se afla tabloul înfățișindu-l pe 
tatăl Ducelui. Sforile ambalajului atirnau pe ramă ca niște ornamente 
zdrențuite. Mîna stîngă a Jessicăi mai stringea încă o bucată de sfoară. 
Lîngă portret era capul împăiat al unui taur negru, montat pe o placă 
de lemn lustruit. Capul părea o insulă întunecată, într-o mare de hîrtie 
mototolită. Placa stătea pe podea și botul lucios al taurului era îndrep- 
tat spre tavan, ca și cînd animalul s-ar fi pregătit să scoată un muget 
provocatoi, în această încăpere plină de ecouri. 

Jessica se întrebă ce-o determinase să despacheteze mai întîi 
aceste două obiecte — capul împăiat şi tabloul. Își dădea seama că ges- 
tul fusese întru câtva simbolic. Niciodată din ziua în care negociatorii 
Ducelui o cumpăraseră de la școală, nu se simţise atît de speriată și 
de nesigură. 

Capul și tabloul. 

Obiectele îi sporeau sentimentul de neliniște. Se zgribuli, privi 
din nou ferestrele înguste, înalte. Abia trecuse de amiază, dar la lati- 
tudinea aceasta cerul părea sumbru și rece — atît de întunecat și de 
posomorât, în comparație cu azurul Caladanului! Dorul de casă îi răscoli 
sufletul ca un junghi ascuțit. 

Cît de departe ești, Caladan... 

— Ei, iată-ne și aici! 

Era vocea Ducelui Leto. 

Jessica se întoarse și-l văzu ieșind din pasajul boltit care ducea 
în sala de mese. Uniforma de campanie, neagră, cu șoimul roșu heraldic 
pe buzunarul de la piept, era șifonată și plină de praf. 

— Credeam că te-ai rătăcit în casa asta hidoasă, spuse el. 

— E o casă rece, zise Jessica. 

Îi privi silueta înaltă, fața smeadă care o ducea cu gîndul la 
livezi de măslini și-un soare auriu răsfrîngeîndu-și razele în ape albastre. 
Ochii lui cenușii aveau ceva din fumul unui foc de lemne. Dar chipul 
era de prădător: prelung, cu muchii ascuţite și fațete. 

1 se făcu deodată frică de el. Devenise atît de sălbatic, atît de 
dur, de cînd hotărise să se supună poruncii Împăratului... 

— Întregul oraș e rece, spuse ea. 

— Nu-i decât un tîrg de garnizoană, murdar și înecat în praf, 
încuviință el. Dar o să-l schimbăm noi. Își plimbă ochii de jur împrejur. 
Holul ăsta și sălile învecinate sînt destinate primirilor oficiale. Adi- 
neaori am aruncat o privire prin cîteva apartamente din aripa sudică. 
Sint mult mai plăcute. 

Se apropie de Jessica și-i atinse brațul, admirînd în tăcere fru- 
musețea ei impunătoare, plină de demnitate. 

Și iarăși se gîndi la obiîrșia ei necunoscută. Vreo Casă proscrisă? 
Vreo dinastie surghiunită? Părea mai maiestuoasă chiar decît membrii 
familiei imperiale. 

Intensitatea privirii lui o făcu pe Jessica să se întoarcă pe jumă- 
tate și să-i dezvăluie profilul. Iar Ducele constată că nu exista nimic 
deosebit, nimic precis care să definească frumuseţea ei. Sub părul bogat, 
de culoarea bronzului lustruit, o față ovală. Ochii, depărtaţi, verzi și la fel 

de senini cum era cerul Caladanului dimineața. Nasul mic, gura mare 
și generoasă. Trupul frumos, dar cu discreţie; era înaltă, cu linii suple. 

Își aminti că surorile din școală o caracterizaseră drept uscăţivă, 
după spusele trimișilor săi. Descrierea era rudimentară. Jessica rea- 
dusese neamului Atreides adevărata frumuseţe princiară. Era fericit 
că Paul o moștenise. 

— Unde-i Paul? întrebă. 

— Pe undeva prin casă. Studiază cu Yueh. 

— Probabil în aripa de sud. Mi s-a părut că aud glasul lui Yueh, 
dar n-am avut timp să verific. Ducele o privi, șovăind. De fapt, n-am 
venit decît ca să atîrn cheia Castelului Caladan în sala de mese. 

Jessica își ținu răsuflarea, înfrîngîndu-și imboldul de a se lipi 
de el. Venise să atîrne cheia... Semnificația gestului avea caracter de 
irevocabilitate. Dar nu era nici momentul, nici locul potrivit pentru a 
căuta consolare. 

— Cînd am sosit, am observat drapelul nostru pe clădire, zise ea. 

Ducele își aruncă privirea către portretul tatălui său. 

— Te pregăteai să-l agăți. Unde? 

— Undeva, aici. 

— Nu. 

Cuvîntul era net, categoric. Jessica ar fi putut recurge la vicle- 
nie pentru a-l convinge pe Duce, însă o discuţie deschisă era inutilă. 
Totuși, trebuia să încerce, chiar dacă o făcea doar pentru a-și aminti 
ei înseși că nu vrea să-l înșele. 

— Domnia Ta, dacă ai vrea să... 

— Răspunsul meu rămîne nu. Sînt și-așa scandalos de indulgent 
cu tine în multe privinţe, dar asta nu. Vin din sala de mese, care este... 

— Domnia Ta! Te rog... 

— Am de ales între digestia ta și prestigiul meu ancestral, draga 
mea. Locul acestor obiecte este în sala de mese. 

Jessica oftă. 

— Bine, Domnia Ta. 

— Poţi să-ţi reiei obiceiul de a lua masa în apartamentele tale 
ori de cîte ori este posibil. Nu-ţi voi pretinde prezenţa la locul cuvenit 
decît în ocazii oficiale. 

— Mulţumesc, Domnia Ta. 

— Și nu mai fi așa glacială și ceremonioasă. Bucură-te că nu 
sîntem căsătoriţi, draga mea, altfel ar fi fost de datoria ta să-mi stai 
alături la fiecare masă. 

Jessica dădu din cap, cu trăsăturile feţei imobile. 

— Hawat a instalat deja adulmecătorul de otrăvuri deasupra 
mesei din sufragerie, reluă Ducele. În camera ta ai să găseşti unul 
portabil. 

— Ai prevăzut această... neînțelegere. 

— Draga mea, mă gîndesc și la confortul tău. Am angajat servi- 
toare. Sînt localnice, dar Hawat le-a verificat — toate sînt fremene. Va 
trebui să te descurci cu ele pînă cînd oamenii noștri vor fi terminat cu 
celelalte treburi pe care le au. 

— Există vreun localnic cu adevărat demn de încredere? 

— Toţi cei care-i urăsc pe Harkonneni sînt demni de încredere. 
Pe menajeră s-ar putea chiar să vrei s-o păstrezi: shadoutall Mapes. 

— Shadouta? Fremenii au titluri? 

— Mi s-a spus că înseamnă „fintinăreasă”, un calificativ cu 
implicaţii deosebite aici. Poate că n-o să ţi se pară chiar tipul servi- 
toarei, deși Hawat are o părere excelentă despre ea, ţinînd cont de 
raportul lui Duncan. Amîndoi sînt convinși că vrea să slujească — mai 
precis că vrea să te slujească pe tine. 

— Pe mine? 

— Fremenii au aflat că ești o Bene Gesserit. Circulă o mulțime 
de legende despre Bene Gesserit pe-aici. 

Missionaria Protectiva, gindi Jessica. Nici o lume nu-i scapă. 

— Asta înseamnă că Duncan a reușit? Fremenii ne vor fi aliați? 

— Încă nu-i sigur. Duncan e de părere că o bucată de vreme vor 
doar să ne observe. În orice caz, au acceptat un armistițiu, făgăduind 
că nu vor mai ataca satele noastre periferice. Iar ăsta-i un succes mai 
important decît pare la prima vedere. Hawat mi-a spus că fremenii au 
fost un spin dureros în coasta Harkonnenilor și că proporţiile ravagi- 
ilor provocate de incursiunile lor erau un secret păzit cu strășnicie. 
Împăratul n-ar fi stat cu mîinile-n sîn dac-ar fi prins de veste despre 
slăbiciunea trupelor Harkonnen. 

[59] SHADOUT: „fîntinar”. Titlu onorific la fremeni. 

— O menajeră fremenă, rosti îngîndurată Jessica, revenind la 
subiectul shadoutei Mapes. Cu ochii complet albaștri, fără-ndoială. 

— Nu te lăsa înșelată de înfățișarea acestor oameni. Sint un 
popor puternic, cu ovitalitate uimitoare. Cred că-s exact ce ne trebuie. 

— E un joc periculos. 

— Să nu redeschidem discuţia asta. 

Jessica se sili să zimbească. 

— Sîntem definitiv angajaţi, e limpede, spuse ea. Puse în apli- 
care metoda rapidă de revenire la calm — cele două respirații adînci, 
gindul ritual — apoi întrebă: Ai vreo dorință specială în legătură cu 
împărțirea camerelor? 

— Într-o zi va trebui să mă înveţi și pe mine cum faci asta, zise 
Ducele. Cum reușești să-ţi alungi grijile și să te întorci la chestiuni 
practice. Trebuie să fie un truc Bene Gesserit. 

— E un truc de femeie. 

Ducele zîmbi. 

— Împărţirea încăperilor, deci. Asigură-te să dispun de un birou 
spaţios lingă dormitorul meu. O să am mai mult de furcă, aici, cu hîr- 
țogăria, decît pe Caladan. Și, bineînţeles, o cameră de gardă. Cred că 
asta-i tot. Pentru securitatea clădirii să nu-ţi faci nici o grijă. Oamenii 
lui Hawat au controlat fiecare ungher. 

— Sînt convinsă. 

Ducele își consultă ceasul. 

— Vezi să se potrivească toate ceasurile după ora locală a Arra- 
keenului. Am însărcinat un tehnician cu treaba asta. Trebuie să-și facă 
apariția. Ridică mîna și îndreptă o șuviţă de păr de pe fruntea Jessicăi. 
Acum trebuie să mă întorc pe terenul de debarcare. Curînd va sosi a 
doua navetă, cu restul oamenilor. 

— N-ar putea să-i întimpine Hawat, Domnia Ta? Pari obosit. 

— Bunul Thufir e și mai ocupat decît mine. Știi că planeta-i 
plină de uneltirile Harkonnenilor. În plus, trebuie să încerc să rețin 
cîțiva dintre vinătorii de mirodenie care au experienţă. Schimbarea 
fiefului le dă dreptul liberei alegeri... și planetologul, pe care Împăra- 
tul și Landsraadul l-au desemnat Arbitru al Schimbării, nu poate fi 
cumpărat. A aprobat actul opțiunii. Peste șapte sute de specialiști se 


70 


DUNE 


pregătesc să se îmbarce pe naveta pentru mirodenie, iar sus îi așteaptă 
o navă de marfă a Ghildei. 

— Domnia Ta... 

Jessica ezită. 

— Ce este? 

Nu, gîndi ea. Nu va putea fi convins să renunţe la încercarea de 
a face din această planetă o lume sigură pentru noi. Și nu-mi pot folosi 
„trucurile” împotriva lui. 

— La ce oră dorești să iei cina? întrebă ea. 

Nu asta a vrut să-mi spună, gîndi el. Ah, Jessica, de-am putea fi 
altundeva, oriunde, departe de lumea asta cumplită... Numai noi doi, fără 
griji. 

— O să mănînc pe teren, la popota ofițerilor, îi răspunse. Nu 
te aștepta să mă întorc prea devreme. Și... a, da, am să trimit o mașină 
de patrulare după Paul. Vreau să asiste la consiliul nostru strategic. 

Își drese glasul ca și cînd ar fi vrut să mai spună ceva, apoi, brusc, 
se întoarse și ieși. Dinspre ușa de la intrare, Jessica auzi zgomotul altor 
lăzi descărcate. Apoi vocea Ducelui, poruncitoare și trufașă, cu tonul 
pe care le vorbea întotdeauna servitorilor cînd se grăbea: „Doamna 
Jessica e în holul mare. Du-te la ea chiar acum.” 

Ușa exterioară se trînti. 

Jessica se întoarse și dădu cu ochii de portretul Bătrinului Duce. 
Fusese pictat de renumitul Albe, la vremea cînd tatăl lui Leto intra în 
a doua jumătate a vieţii. Artistul îl înfățișase în costum de matador, 
cu o capă purpurie aruncată pe braţul stîng. Avea chipul aproape la fel 
de tînăr ca al lui Leto, cu aceiași ochi cenușii, cu același aer de pasăre 
de pradă. Jessica încleștă pumnii de-a lungul trupului și fulgeră cu 
privirea tabloul. „Fii blestemat! Blestemat! Blestemat!” șopti ea. 

— Ce poruncești, Vlăstar Nobil? 

Era o voce feminină, subțire și vibrantă. 

Jessica se răsuci și văzu o femeie măruntă, cu părul sut, îmbră- 
cată într-o rochie maronie de servitoare. Arăta la fel de zbircită și de 
sfrijită ca toţi cei din mulțimea care, în cursul dimineţii, îi salutase pe 
drumul de la terenul de debarcare către oraș. Toţi băștinașii pe care-i 
văzuse pînă acum, gîndi Jessica, arătau ca niște prune uscate și păreau 

subnutriți. Dar Leto spusese că erau puternici și plini de vitalitate. Și 
ochii lor... Da, desigur, ochii: de un albastru adînc și întunecat, fără 
urmă de alb — ca și ochii femeii acesteia... tainici, misterioși. Jessica 
se sili să nu-i mai privească. 

Femeia se înclină scurt, cu gâtul ţeapăn. 

— Mi se spune shadouta Mapes, Vlăstar Nobil, rosti ea. Ce 
poruncești? 

— Poţi să mi te adresezi cu „Doamnă”, răspunse Jessica. Nu 
sînt vlăstar nobil. Sînt concubina legitimă a Ducelui Leto. 

Din nou plecăciunea aceea ciudată, și o privire întrebătoare, 
furișată pe sub sprincene. 

— Are deci și o soție? 

— Nu are și nici n-a avut. Sînt singura... consoartă a Ducelui, 
mama moștenitorului său desemnat. 

Și pronunțînd aceste vorbe, Jessica rise în sinea ei de orgoliul 
care se ascundea îndărătul lor. Cum spunea Sfintul Augustin? „Mintea 
poruncește trupului și trupul ascultă. Mintea își poruncește sieși și întîm- 
pină rezistenţă.” Da... Întîmpin tot mai multă rezistenţă în ultimul timp. 
Ar trebui să mă retrag liniștită în mine însămi. 

Un strigăt straniu răzbătu din stradă. Strigătul se repetă: „Suu- 
suu-suk!”1%0! Apoi: „Ikhut-eigh! Ikhut-eigh!"!e!! Şi iarăşi: „Suu-suu-suk!” 

— Cei asta? întrebă Jessica. Am mai auzit de cîteva ori strigătul 
acesta azi-dimineaţă, cînd am intrat în oraș. 

— E doar un vinzător de apă, Doamnă. Dar pe Domnia Ta n-are 
de ce s-o intereseze. Palatul adăpostește o cisternă de cincizeci de mii 
de litri, care-i întotdeauna plină. Femeia se uită în jos, la rochia ei 
ponosită. După cum vezi, Doamnă, nu port distrail*2l. Rise scurt. Şi 
încă n-am murit! 


[60] SUU-SUU-SUKI!: strigăt al vinzătorilor de apă de pe Arrakis. „Suk” 
înseamnă „piață”. (Vezi IKHUT-EIGH)!) 

[61] IKHUT-EIGHI!: strigăt al vinzătorilor de apă de pe Arrakis (etimologie 
incertă). (Vezi SUU-SUU-SUK!) 

[62] DISTRAI: îmbrăcăminte de corp inventată pe Arrakis și confecționată 
dintr-un material cu structură microsendviș, a cărei funcție constă 

în regenerarea umidității provenite din evaporarea corporală și din 
reziduurile organice. Umiditatea, astfel recoltată și filtrată, poate fi 
recuperată prin sifonare în buzunare special prevăzute. 

Jessica șovăi. Ar fi vrut să o întrebe o mulțime de lucruri pe fre- 
menă, să obțină cît mai multe informații utile. Dar rîinduirea haosului 
din palat era o treabă mai urgentă. Totuși, gindul că pe lumea aceasta 
apa reprezenta o marcă distinctivă a bogăției nu contenea să o tulbure. 

— Ducele mi-a spus titlul tău, shadouta, zise ea. Cunosc cuvîn- 
tul. E unul străvechi. 

— Ştii limbile vechi? întrebă Mapes și așteptă răspunsul cu o 
încordare ciudată. 

— Limbile sînt cea dintii învățătură Bene Gesserit, răspunse Jes- 
sica. Știu bhotani jib și chakobsal*2l și cunosc toate graiurile de luptăle+l, 

Mapes dădu din cap. 

Întocmai cum spune legenda. 

Și Jessica se întrebă: De ce mă pretez la bîlciul ăsta? Dar căile 
Bene Gesserit erau întortocheate și coercitive. 

— Cunosc Descîntecele Negrel*?! şi tainelel**l Marii Maici, zise 
ea. Citi semnele tot mai ușor de recunoscut din mișcările și mimica 
femeii, tresăririle infime care o trădau. Miseces prejia, continuă ea în 
dialectul chakobsa. Andral tre pera! Trada cik buscakri miseces perahri... 

Mapes făcu un pas înapoi. Părea gata s-o rupă la fugă. 

— Știu multe lucruri, urmă Jessica. Știu că ai adus pe lume copii, 
că mulți dintre cei ce ţi-s dragi au pierit, că frica te-a făcut să te ascunzi, 
că ai comis acte de violență și că vei mai comite. Știu multe lucruri. 

Mapes spuse cu voce joasă: 

— N-am vrut să te jignesc, Doamnă. 


[63] BHOTANI JIB / CHAKOBSA: așa-numite „limbaje magnetice”, derivate 
în parte din vechea bhotani (bhotani jib, „jib” însemnînd dialect). Chakobsa 
este un amestec de dialecte vechi, modificate în vederea creării unui cod 
secret, printre care locul cel mai important îl ocupă graiul de luptă al 
bhotanilor, mercenarii din primele războaie de asasini. 

[64] GRAI DE LUPTĂ: orice limbaj special, cu etimologie restrînsă, destinat 
comunicaţiilor cu caracter secret în timp de război. 

[65] DESCÎNTECE NEGRE: termen idiomatic desemnînd superstiţiile 
contagioase implantate de Missionaria Protectiva în sînul civilizațiilor 
primitive instabile. 

[66] TAINE: termen idiomatic referitor la fenomene presupuse mistice sau 
magice. 

— Vorbești de legendă și cauţi răspunsuri. Păzește-te de răs- 
punsurile pe care le-ai putea afla. Știu că ai venit pregătită de violență 
și că sub veșmânt ai o armă. 

— Doamnă, eu... 

— Există o șansă infimă să-mi verși sîngele, dar astfel ai aduce 
mai multă nenorocire decit îți închipui în temerile tale cele mai smin- 
tite. Să știi că există lucruri mai cumplite decît moartea... Chiar și 
pentru un întreg popor. 

— Doamnă! exclamă Mapes și păru pe punctul de a cădea în 
genunchi. Arma ţi-a fost trimisă în dar, dacă se dovedește că ești Ea. 

— Și ca să mă ucidă, dacă se dovedește că nu sînt, replică Jessica. 

Așteptă, cu aerul de calm aparent care făcea din inițiații Bene 
Gesserit luptători atît de periculoși. Acum vom vedea de ce parte înclină 
balanța. 

Încet, Mapes își strecură mîna în corsajul rochiei și dădu la 
iveală o teacă de culoare închisă. Din teacă ieșea un mîner negru, cu 
adîncituri pentru degete. Ţinînd într-o mînă teaca și apucînd minerul 
cu cealaltă, femeia trase afară o lamă de un alb-lăptos și o înălță. Lama 
strălucea ca și cum ar fi luminat dinăuntru. Avea două tăișuri, ca un 
kindjal, și vreo douăzeci de centimetri lungime. 

— Ştii ce-i acesta, Doamnă? 

Pentru Jessica, nu putea fi decît un singur lucru: fabulosul cris- 
tail*7l arrakian, cuțitul pe care nimeni nu putuse să-l scoată vreodată 
în afara planetei și despre care se știa numai din auzite. 

— E un cristai, răspunse ea. 

— Nu rosti cuvintul cu ușurință. Știi ce înseamnă? 

E o întrebare cu tilc, gîndi Jessica. Și adevăratul motiv pentru care 
fremena voia să ajungă la mine. Trebuia să-mi pună această întrebare. lar 
răspunsul meu poate declanșa violență sau... sau ce? Vrea un răspuns de la 
mine: semnificaţia unui cuţit. Ei i se spune shadouta în dialectul chakobsa. 
În chakobsa, cuţit se traduce „făuritorul morții”. Ah, începe să dea semne 


[67] CRISTAI: cuțitul sacru al fremenilor de pe Arrakis. Se confecționează 
în două variante, „fixă” și „instabilă”. Un cuţit instabil se dezintegrează 
destul de repede, dacă nu este ținut în apropierea cimpului electric al 
organismului uman. Cuţitele fixe sînt tratate în vederea stocării. Ambele 
variante nu depășesc lungimea de 20 cm. 

de nerăbdare. Trebuie să-i răspund. Întîrzierea este la fel de primejdioasă 
ca un răspuns greșit. 

— Un făuritor... spuse ea. 
lași timp, durere și ușurare. Tremura atît de violent, încît lama cuțitului 
din mîna ei arunca reflexe fulgerătoare în toată sala. 

Jessica așteptă încordată. Voise să spună un făuritor al morţii și 
să pronunţe denumirea în vechea limbă, dar acum intraseră în alertă 
toate simţurile ei perfect antrenate să interpreteze cele mai infime 
tresăriri ale mușchilor. 

Cuvîntul-cheie era... făuritor. 

Făuritor? Făuritor. 

Totuși, Mapes continua să ţină cuțitul ca și cînd ar fi fost gata 
să-l folosească. 

Jessica spuse: 

— Credeai că eu, care cunosc tainele Marii Maici, nu știu de 
făuritor? 

Mapes lăsă jos brațul în care ținea arma. 

— Doamnă, pentru cine a trăit atîta amar de vreme cu profeția, 
clipa revelației e ca o lovitură. 

Profeţia... Jessica se gîndi la Shari-a și la toată panoplia pro- 
pheticus. O soră Bene Gesserit din Missionaria Protectiva, trimisă cu 
veacuri în urmă aici, pe Arrakis; moartă de mult, desigur, dar cu misi- 
unea îndeplinită: legendele protectoare însămînțate în cultura acestui 
popor, în așteptarea zilei cînd aveau să fie de folos unei Bene Gesserit. 

Și ziua aceea venise. 

Mapes vîri cuțitul în teacă și zise: 

— Lama e nestabilizată, Doamnă. Să păstrezi cuțitul asupra 
Domniei Tale. Dacă stă mai mult de o săptămînă departe de carne, 
dintele de Shai-hulud!*E! începe să se dezintegreze. Ia-l. De-acum îţi 
aparține, cît timp vei trăi. 

[68] SHAI-HULUD: viermele de nisip de pe Arrakis, supranumit și „Bătrînul 
deșertului”, „Moș Veșnicie” sau „Bunicul deșertului”. Nu este lipsit de 
semnificație faptul că numele, atunci cînd este pronunţat cu un anumit 
ton sau cînd apare scris cu inițială majusculă, se referă la zeitatea „gliei 


strămoșești” din superstițiile fremene. Viermii de nisip ating dimensiuni 
uriașe (în inima deșertului s-au observat specimene de peste 400 m 

Jessica întinse mîna dreaptă și, asumându-și un ultim risc, rosti: 

— Mapes, ai băgat în teacă lama fără s-o fi udat cu sînge. 

Cu un icnet, Mapes dădu drumul tecii în mîna Jessicăi și-și 
deschise larg corsajul rochiei. 

— Ia-mi apa vieţii! 

Jessica trase lama. Cum scînteia! Apropie virful de pieptul fre- 
menei. O frică mai cumplită decît panica din clipa morţii păru să pună 
stăpînire pe Mapes. Otravă pe vîrful lamei? se întrebă Jessica. Feri vâr- 
ful, ridicîndu-l, apăsă scurt cu tăișul deasupra sînului sting al femeii. 
O picătură mare de sînge izvori din rană și se opri imediat. Coagulare 
ultrarapidă, gîndi Jessica. O mutație pentru păstrarea umidității? 

Vîri lama în teacă. 

— Încheie-ţi rochia, Mapes. 

Tremurînd, fremena se supuse. Ochii ei, lipsiţi de alb, o fixară 
pe Jessica. 

— Ești a noastră, murmură. Ești Ea. 

Din nou, dinspre intrare se auzi larmă de lăzi descărcate. Iute, 
Mapes smulse arma din mîna Jessicăi și i-o îndesă în corsajul rochiei. 

— Cel care vede cuțitul acesta trebuie purificat sau ucis! șuieră 
ea. Știi asta, Doamnă! 

O știu acum, gîndi Jessica. 

Dar nu intră nimeni în hol. Descărcătorii plecară. 

Mapes se liniști. 

— Cei nepurificaţi care-au văzut lama unui cristai nu mai pot 
părăsi vii Arrakisul, zise ea. Să nu uiţi niciodată asta, Doamnă. Ţi s-a 
încredințat un cristai. Tăcu o clipă, respiră adînc, apoi spuse: Și acum 
lucrurile trebuie să-și urmeze cursul. Nimic nu poate fi grăbit. Privi 
roată la mormanele de cutii și de cufere. Iar cîtă vreme sîntem aici, 
avem destule de făcut. 

Jessica se codi. Lucrurile trebuie să-și urmeze cursul. Era o frază 
tip din stocul de formule sacre vehiculat de Missionaria Protectiva... 
Venirea Cucernicei Maici care vă va elibera. 


lungime) și trăiesc foarte mult timp, atunci cînd nu se ucid între ei sau nu 
sînt înecați în apă, care pentru ei este otrăvitoare. Se presupune că cea mai 
mare parte a nisipului de pe Arrakis este produsă de acțiunea viermilor de 
nisip. (Vezi MICUL FĂURITOR.) 

Dar eu nu sînt Cucernică Maică, gîndi Jessica. Şi imediat: Mare 
Maică! Pe ASTA au plantat-o aici! Atunci, trebuie să fie o lume oribilă, 
într-adevăr! 

Mapes i se adresă cu dezinvoltură: 

— Cu ce să încep, Doamnă? 

Instinctul o avertiză pe Jessica să adopte aceeași atitudine. 

— Cu tabloul acela, portretul Bătrinului Duce... Trebuie atîrnat 
pe unul din pereții sălii de mese. Iar pe peretele opus, capul de taur. 

Mapes se apropie de trofeu. 

— Ce mare trebuie să fi fost animalul cu un asemenea cap, spuse 
și, aplecîndu-se, adăugă: Mai întâi trebuie să-l curăţ, nu? 

— Nu. 

— Dar s-a adunat murdărie pe coarne. 

— Nu-i murdărie, Mapes. E sîngele tatălui Ducelui nostru. Coar- 
nele au fost stropite cu un fixativ transparent, la cîteva ore după ce 
fiara l-a ucis pe Bătrînul Duce. 

Mapes își îndreptă spatele. 

— Cum? 

— Nu-i decît sînge. Sînge vechi, uscat. Cheamă pe cineva să te 
ajute. Afurisitele astea de obiecte sînt grele. 

— Crezi că m-am speriat de sînge? Am trăit în deșert, și-am 
văzut destul sînge. 

— Cred... c-ai văzut, murmură Jessica. 

— Și, nu o dată, singele meu, insistă Mapes. Mai mult decît a 
curs din zgirietura pe care mi-ai făcut-o adineaori. 

— Ai fi preferat să tai mai adînc? 

— O, nu! Apa trupului e prea puţină ca s-o irosești degeaba! Ai 
făcut bine ce-ai făcut. 

Și Jessica, atentă la vorbele și gesturile fremenei, percepu impli- 
cațiile mai profunde ale expresiei „apa trupului”. Din nou, încercă un 
sentiment apăsător la gîndul valorii apei pe Arrakis. 

— Pe ce perete să agăţ tabloul și pe ce perete capul, Doamnă? 

Mereu practică, Mapes asta, cugetă Jessica. 

— Agaţă-le unde vrei, Mapes. Nu prea contează. 

— Am înțeles, Doamnă. Se aplecă iar și începu să adune rămă- 
șițele de ambalaj și sfoară. Ai omorît un bătrîn Duce, vasăzică? mormăi 
preocupată. 

— Să chem pe cineva să te-ajute? întrebă Jessica. 

— Răzbesc eu și singură, Doamnă. 

Da, o să răzbească, gîndi Jessica. E ceea ce o caracterizează pe fre- 
mena aceasta: voinţa de a răzbi. 

Sub corsaj, simţi contactul rece al tecii cristaiului și se gîndi 
la lanţul lung al planurilor Bene Gesserit, care-și durase o verigă și 
aici, pe Arrakis. Datorită acestei verigi depășise o criză care ar fi putut 
s-o coste viața. „Nimic nu poate fi grăbit”, spusese Mapes. Dar tocmai 
graba și ritmul năvalnic predominau de cînd sosiseră aici, umplîndu-i 
sufletul de temeri. Și nici pavezele ridicate de Missionaria Protectiva, 
nici minuțiozitatea cu care Hawat inspectase acest morman de pietre 
suprapuse nu puteau să-i alunge neliniștea. 

— După ce termini cu astea, apucă-te să golești cuferele, îi spuse 
fremenei. Unul dintre oamenii de-afară are cheile și știe unde-i fiecare 
lucru. Să-ţi dea cheile și lista. Dacă mai ai nevoie de ceva, mă găsești 
în aripa de sud. 

— Bine, Doamnă. 

Jessica se îndepărtă. Gîndi: Hawat n-are decît să creadă că locul 
acesta prezintă siguranță. Eu însă presimt o ameninţare. 

O cuprinse, deodată, dorința arzătoare de a-și vedea fiul. Se 
îndreptă către porticul arcuit al coridorului care ducea spre sala de 
mese și apartamentele familiale. Mergea repede. Din ce în ce mai repede. 
Aproape că alerga. 

În urmă, Mapes încetă o clipă lucrul și privi silueta care se 
depărta. „E Ea, într-adevăr”, murmură. „Sărmana.” 

„Yueh! Yueh! Yueh! sună refrenul. „Un milion de 
morți nu-i ajungeau lui Yueh!” 


Fragment din Istoria copilului 
Muad'Dib de Prinţesa Irulan 


Ușa era întredeschisă. Jessica pătrunse într-o încăpere cu pereți 
galbeni. În stînga, văzu o canapea joasă de piele și două corpuri de bibli- 
otecă, goale, între care atârna un burduf de apă, umflat şi plin de praf. În 
dreapta, de o parte și de cealaltă a unei uși, alte corpuri de bibliotecă, 
goale și acestea, un birou de pe Caladan și trei scaune. La capătul opus 
al camerei, cu fața la fereastră și cu spatele la Jessica, stătea doctorul 
Yueh. Părea cu totul absorbit de priveliștea lumii exterioare. 

Jessica făcu încă un pas neauzit. 

Observă că haina medicului era șifonată și că la înălțimea cotu- 
lui stîng avea urme albe de cretă. Văzută din spate, silueta lui ţeapănă 
și descărnată, în veșminte negre, părea o marionetă gata să salte pe 
sfori mînuite de un păpușar ascuns. Doar capul părea viu — un cap 
masiv, cu părul lung, de culoarea abanosului, prins pe umăr în inelul 
de argint al Școlii Suk — mișcîndu-se ușor în timp ce urmărea ceva 
dincolo de fereastră. 

Jessica își mai roti o dată privirea prin odaie, dar nu descoperi 
nici un semn al prezenței fiului ei. Știa însă că ușa din dreapta dădea 
într-un mic dormitor care-i plăcuse mult lui Paul. 

— Bună ziua, doctore Yueh, spuse ea. Unde e Paul? 

Yueh dădu din cap, de parcă ar fi răspuns cuiva aflat de partea 
cealaltă a geamului. Vorbi cu un aer absent, fără să se întoarcă: 

— Băiatul tău e obosit, Jessica. L-am trimis să se odihnească 
în camera de alături. 

Apoi, brusc, tresări și se întoarse. Colţurile lungi ale mustății 
care-i acopereau buzele roșii tremurau. 

— Doamnă, iartă-mă! Mi-erau gîndurile aiurea... N-am vrut să 
fiu atît de... familiar. 

Jessica surise și îl liniști cu un gest al mîinii. O clipă, se temuse 
că Yueh va îngenunchea. 

— Te rog, Wellington. 

— Dar să-ți pronunţ numele cu atîta... Eu... 

— Ne cunoaștem de șase ani. De mult ar fi trebuit să renunțăm 
la formalisme... în particular. 

Yueh schiță un zîmbet stins, gîndind: Cred că am reușit. Acum, 
dacă va observa ceva neobișnuit în purtarea mea, va crede că-i din cauza 
stingherelii. Știind răspunsul dinainte, nu va căuta motive mai profunde. 

— Eram cu capul în nori, spuse el. Ori de cîte ori mi se întîmplă 
să... să te compătimesc, mă tem că-n gînd așa-ţi spun... Jessica. 

— Mă compătimești? Pentru ce? 

Vueh ridică din umeri. Își dăduse de multă vreme seama că, spre 
deosebire de Wanna sa, Jessica nu era înzestrată cu tot darul drept- 
vorbirii. Cu toate astea, ori de cîte ori era posibil, își dădea silința să-i 
spună adevărul. Pentru mai multă siguranţă. 

— Ai văzut lumea aceasta... Jessica. Se poticnise înainte de a-i 
pronunța numele, dar continuă repede: Atât de stearpă, după Caladan. 
Și oamenii! Femeile pe lîngă care am trecut azi-dimineaţă, căinîndu-se 
sub voaluri. Felul în care ne priveau! 

Jessica își încrucișă braţele. Simțţi cristaiul ascuns la piept — cuţi- 
tul cu lama făcută din dintele unui vierme de nisip, dacă era adevărat 
ce se spunea. 

— Normal, rosti ea. Pentru ei sîntem niște străini — alți oameni, 
alte obiceiuri. Pînă acum i-au cunoscut numai pe Harkonneni. Privi 
peste umărul lui, spre fereastră. La ce te uitai? 

Yueh își întoarse din nou fața spre geam. 

— La oameni. 

Jessica se apropie, îi urmări privirea îndreptată spre fațada casei, 
în stînga. Acolo, din solul neted, parcă bătătorit, se înălțau douăzeci de 
palmieri. Un gard de fier forjat îi despărțea de oamenii care treceau pe 
stradă, înfășuraţi în mantii largi. Jessica percepu un tremur în aerul 

din jurul casei — un scut defensiv!*9! — în timp ce observa trecătorii, 
întrebîndu-se de ce Yueh găsea spectacolul atît de captivant. 

Brusc, înțelese și-și duse instinctiv o mînă la obraz. Felul în 
care oamenii priveau palmierii! Pe chipuri se citea invidie, ură și... rar, 
o urmă de speranţă. Fiecare trecător scruta pomii cu o privire fixă. 

— Ştii ce gîndesc? întrebă Yueh. 

— Poţi să citești gîndurile? 

— Gîndurile lor, da. Se uită la palmieri și gîndesc: „O sută de-ai 
noștri.” Asta gîndesc. 

Jessica se încruntă și îl privi nedumerită. 

— De ce? 

— Pomii aceștia sînt curmali. Un curmal are nevoie de patru- 
zeci de litri de apă pe zi. Un om, doar de opt litri. Un curmal face deci 
cît cinci oameni. Sînt douăzeci de pomi. O sută de oameni. 

— Dar unii privesc cu speranţă. 

— Tot ce speră e să cadă cîteva fructe. Numai că nu-i încă tim- 
pul lor. 

— Privim locul acesta cu un ochi prea critic, spuse Jessica. 
Există, deopotrivă, și speranţă și pericol, aici. Mirodenia ne-ar putea 
face bogaţi. Cu un tezaur solid, am putea să schimbăm fața planetei 
după placul nostru. 

Dar în sinea ei, rîse ironic: Pe cine încerc să conving? Risul erupse 
peste toate constriîngerile, izbucni sec, fără veselie. 

— Numai securitatea n-am putea s-o cumpărăm, zise ea. 

Yueh își ascunse fața. Măcar de i-aș uri pe oamenii aceștia, în 
loc să-i iubesc! Prin felul de a fi, în multe privinţe, Jessica semăna cu 
Wanna. Dar chiar acest gînd conţinea implicaţii care nu făceau decît 
să-i întărească hotărîrea. Cruzimea Harkonnenilor urma căi întorto- 
cheate. Poate că Wanna trăia. Trebuia să se convingă. 

— Nu-ţi face griji pentru noi, Wellington, spuse Jessica. Sînt 
problemele noastre, nu și ale tale. 


[69] SCUT DEFENSIV: cîmp protector produs de un generator Holtzman 
și rezultînd din Faza Unu a efectului de anulare a gravitaţiei. Un scut nu 
poate fi străpuns decît de obiecte care se deplasează cu viteză redusă (în 
funcție de intensitatea la care este activat scutul, această viteză variază 
între 6 și 9 cm/S) și nu poate fi anihilat decît de un cîmp electric de 
dimensiuni kilometrice. 

Crede că pentru ea mă tem! Îşi înghiţi lacrimile. Și e adevărat. Dar 
trebuie să-l înfrunt pe diavolul de Baron după ce voi fi săvârșit crima pe care 
a ticluit-o, ca să apuc unica șansă de a-l lovi cînd va fi cel mai vulnerabil 
— în clipa izbînzii sale. Oftă. 

— Crezi că l-ar deranja pe Paul dacă aș intra la el s-arunc o 
privire? întrebă Jessica. 

— Deloc. I-am dat un sedativ. 

— Suportă bine schimbarea? 

— Doar că-i ceva mai obosit decît de obicei. Și agitat, dar la 
cincisprezece ani cine n-ar fi, în împrejurări ca astea? 

Se duse la ușa din dreapta și o deschise. Jessica îl urmă și privi 
în penumbra din dormitor. 

Paul stătea întins pe un pat îngust. Un braţ era ascuns sub 
pătură, pe celălalt și-l îndoise deasupra capului. Obloanele ferestrei 
din apropiere ţeseau pe chipul lui o urzeală de umbră și lumină. 

Jessica examină figura lui Paul, fața ovală atît de asemănătoare 
cu a ei. Părul însă, negru ca antracitul și zbîrlit, era al Ducelui. Gene 
lungi ascundeau ochii de nuanţa calcarului cenușiu. Și Jessica surise, 
simțind că temerile o părăsesc. Se pomeni fascinată de ceea ce dezvă- 
luiau caracteristicile genetice ale fizionomiei lui Paul: ochii și fața ei, 
dar, suprapuse, liniile mai pronunţate ale tatălui, prefigurind bărbatul 
care avea să ia locul copilului. 

Şi-n clipa aceea, Jessica se gîndi că trăsăturile băiatului erau un 
distilat desăvârșit, provenit din configurații aleatorii — șiruri nesfirşite 
de evenimente și hazarduri care se contopeau în acest nex. Îi veni să 
îngenuncheze lingă pat și să-și îmbrăţișeze fiul, dar o inhibă prezența 
lui Yueh. Se retrase, închiziînd încet ușa. 

Yueh revenise în fața ferestrei. Nu putuse să suporte felul în care 
Jessica își privea fiul. De ce nu mi-a dăruit Wanna copii? se întrebă. Ca 
medic știu că n-o împiedica nici un motiv fizic. Să fi existat un motiv Bene 
Gesserit? Să i se fi impus altă menire? Care? Mă iubea, sînt sigur. 

Pentru prima dată îi dădu în gînd că poate făcea parte dintr-un 
plan mai vast și mai complex decît putea concepe mintea lui. 

Jessica veni lingă el. 

— Ce minunat abandon e somnul unui copil, murmură ea. 

Yueh răspunse mecanic: 

— De-ar putea și adulții să se odihnească la fel... 

— Da. 

— Unde oare-am pierdut asta? 

Jessica îi aruncă o privire scurtă. Percepuse tonul ciudat, dar 
gindurile-i erau încă la Paul, la rigorile viitoare ale educaţiei sale, la 
deosebirile care apăruseră în viața lui — o viaţă cu totul diferită de cea 
pentru care îl pregătiseră. 

— Într-adevăr, pierdem ceva, rosti ea. 

Privi spre dreapta, colina presărată cu tufe pipernicite, verzi-ce- 
nușii, îndoite de vint. Aveau frunzele albe de praf și ramuri chircite, 
ca niște gheare. Cerul prea sumbru părea o pată de cerneală deasupra 
colinei, iar lumina lăptoasă a soarelui arrakian dădea peisajului un 
reflex argintiu — ca al lamei cristaiului ascuns în corsaj. 

— Ce-ntunecat e cerul, zise ea. 

— În parte din cauza lipsei de umiditate. 

— Apa! Apa! Oriunde te întorci, aici, n-auzi decît de lipsa apei! 

— Prețiosul mister al Arrakisului. 

— Dar de ce-i atît de puțină? Roca din zonă e vulcanică. Aș 
putea să enumăr cel puțin zece surse de energie. Există gheaţă la poli. 
Se zice că nu se pot fora puțuri în deșert, că furtunile și mareele de nisip 
distrug echipamentele înainte de-a putea fi instalate, dacă nu cumva 
apare între timp un vierme. Oricum, tot nu s-au găsit vreodată urme 
de apă în zona nisipurilor. Dar misterul, Wellington, adevăratul mister, 
sînt puțurile care au fost săpate aici, în nord, în doline și depresiuni. 
Ai citit despre ele? 

— O infiltrație ușoară la început, apoi nimic. 

— Dar tocmai acesta-i misterul, Wellington. Se dă de apă. Apa 
dispare. Și nu mai reapare niciodată. Iar dacă se sapă alt puț alături, 
rezultatul e același: o infiltrație care se volatilizează. N-a fost nimeni 
curios să afle de ce? 

— E, într-adevăr, o curiozitate, admise Yueh. Bănuiești activi- 
tatea unui agent organic, nu? Ar fi apărut în probele de sol. 

— Ce să apară? Materie vegetală străină? Sau vreun animal necu- 
noscut? Cine-ar putea să le recunoască? Privirea Jessicăi se îndreptă 
din nou către colină. Apa-i oprită. O absoarbe ceva. Asta bănuiesc. 

— Poate că se cunoaște cauza. Harkonnenii au pus lacăt multor 
surse de informaţie despre Arrakis. Poate-au avut motive s-o suprime 
și pe aceasta. 

— Ce motive? Și-apoi, mai e și umiditatea atmosferică. Destul 
de scăzută, desigur, dar există. Ea-i principala sursă de apă aici, cap- 
tată în capcanele de vint!70l și-n precipitatoare!”1l. De unde provine? 

— De la calotele polare? 

— Aerul rece conține prea puțină umiditate, Wellington. Nu, 
există aici, în spatele vălului așternut de Harkonneni, lucruri care ar 
trebui cercetate îndeaproape și nu toate sînt direct legate de problema 
mirodeniei. 

— Sîntem, într-adevăr, în spatele vălului așternut de Harkon- 
neni, spuse Yueh. Dar poate că vom... Tăcu brusc, observînd privirea 
intensă cu care-l fixa Jessica. Ce este? 

— Felul în care pronunțţi „Harkonnen”, zise ea. Nici vocea Duce- 
lui nu-i încărcată de atît venin cînd rostește numele detestat. Nu știam 
că ai motive personale să-i urăști, Wellington. 

Mare Maică! gîndi el. I-am trezit bănuielile! Acum va trebui să folo- 
sesc toate manevrele pe care le-am învăţat de la Wanna. Nu există decît o 
singură soluţie: să spun adevărul, atît cît voi putea. 

— Nu știai că soția mea, Wanna... 

Se poticni, cu glasul sugrumat. Își săltă umerii, încercă iar: 

— Ei... 

Nu reuși să articuleze mai mult. Simţi cum îl cuprinde panica, 
strînse din răsputeri pleoapele, luptînd cu chinul din piept. Apoi o 
mînă îi atinse ușor brațul. 

[70] CAPCANĂ DE VÎNT: dispozitiv amplasat pe direcția unui vînt 
dominant și permițind decantarea, prin condensare, a umidității 


atmosferice (condensarea producîndu-se prin scăderea bruscă și intensă a 
temperaturii în interiorul capcanei). 

[71] COLECTOARE DE ROUĂ (a nu se confunda cu culegătorii de rouă) 

/ CONDENSATOARE / DECANTOARE / PRECIPITATOARE: Recipiente 
ovoidale, cu diametrul mare de aproximativ 4 cm. sînt confecționate 

din cromoplastic, un material care devine alb reflectorizant atunci cînd 
este supus unei radiații de lumină și revine la transparență, în întuneric. 
Colectoarele reprezintă o suprafață rece pe care se condensează roua 
dimineții. Fremenii le utilizează în plantațiile din bazinele cu pante 
abrupte, unde ele reprezintă o sursă de apă sărăcăcioasă, dar sigură. 

— Iartă-mă, spuse Jessica. N-am vrut să redeschid o rană veche. 
Și gîndi: Bestiile! Soţia lui era Bene Gesserit — urmele învățăturilor ei sînt 
ușor de recunoscut. Și-i limpede că au ucis-o Harkonnenii. Bietul Yueh nu-i 
decît încă o victimă legată de Atreizi prin același Cherem!”2l al urii. 

— Îmi pare rău, zise doctorul. Mi-e peste putinţă să vorbesc 
despre asta. 

Deschise ochii, abandonîndu-se suferinţei lăuntrice. Asta, cel 
puțin era adevărat. 

Jessica îi cercetă chipul: pomeții ascuţiţi, punctele întunecate 
ale ochilor migdalaţi, tenul gălbui, mustaţa moale care-i atîrna de-o 
parte și de alta a buzelor parcă prea roșii, peste bărbia fină. Ridurile 
care-i brăzdau obrajii și fruntea, observă ea, nu erau numai semnul 
virstei, ci și al suferinţei. O cuprinse un sentiment de profundă afec- 
țiune pentru omul acesta. 

— Wellington, îi spuse, îmi pare rău că te-am adus cu noi în 
locurile acestea pline de primejdii. 

— Am venit de bunăvoie, răspunse el. 

Și asta era adevărat! 

— Dar toată planeta e o capcană a Harkonnenilor. Trebuie să-ți 
fi dat seama de lucrul ăsta. 

— O capcană nu-i destul pentru a-i veni de hac Ducelui Leto. 

Și asta era adevărat! 

— Poate c-ar trebui să am mai multă încredere în el, zise Jes- 
sica. E un tactician strălucit. 

— Am fost dezrădăcinați. Acesta-i motivul neliniștilor noastre. 

— Şi ce ușor se poate distruge o plantă dezrădăcinată! Mai ales 
cînd o replantezi într-un sol ostil. 

— Sîntem așa de siguri că solul este ostil? 

— Cînd s-a aflat cîți oameni va adăuga Ducele la cifra populaţiei, 
au izbucnit manifestații violente. Și nu au încetat decît cînd oamenii 
au văzut că instalăm capcane de vînt și condensatoare!” suplimentare. 


[72] CHEREM: „frăţie de ură” (alianţă stabilită, de obicei, în scopul unei 
răzbunări comune). 

[73] COLECTOARE DE ROUĂ (a nu se confunda cu culegătorii de rouă) 
/ CONDENSATOARE / DECANTOARE / PRECIPITATOARE: Recipiente 
ovoidale, cu diametrul mare de aproximativ 4 cm. sînt confecționate 

— Aici există doar atîta apă cîtă-i necesară pentru întreținerea 
vieții umane. Oamenii știu că dacă și mai mulți vor bea din cantitatea 
limitată de apă, prețurile vor crește și cei mai săraci dintre ei vor pieri. 
Dar Ducele a rezolvat problema. Și nu înseamnă că tulburările de care 
spui sînt manifestarea unei ostilități permanente. 

— Dar gărzile? insistă ea. Peste tot, gărzi. Și scuturi. Oriunde te 
uiţi, dai de reverberaţia lor. Nu așa am trăit pe Caladan. 

— Lasă-i Arrakisului măcar o șansă, Jessica. 

Dar ea continuă să privească aprig peisajul de dincolo de 
fereastră. 

— Locul acesta miroase a moarte, Wellington, spuse ea. Hawat 
a trimis aici o avangardă din cîteva batalioane de agenţi. Santinelele 
de afară sînt oamenii lui. Cei care ne descarcă bagajele sînt oamenii 
lui. Sume mari au fost scoase din tezaur, fără să se dea nici o expli- 
cație. Cuantumul lor înseamnă un singur lucru: mituiri de persoane 
sus-puse. Își scutură capul și murmură: Unde apare Thufir Hawat, 
urmează moartea și trădarea. 

— Îl ponegrești. 

— Îl ponegresc? Dimpotrivă, îl elogiez. Moartea și trădarea sînt 
acum singurele noastre speranțe. Pur și simplu, nu-mi fac iluzii cu 
privire la metodele lui Thufir. 

— AT trebui să-ți găsești o ocupaţie. Să nu-ți mai lași timp pen- 
tru asemenea gînduri morbi... 

— O ocupaţie!? Dar ce crezi că-mi ia tot timpul, Wellington? 
Sint secretara Ducelui. Și-s destul de ocupată ca să aflu în fiecare zi 
alte motive de temere... lucruri pe care nici el nu bănuiește că le cunosc. 
Jessica strînse din buze și continuă aproape șoptit: Uneori, mă întreb cît 
au contat studiile mele economice Bene Gesserit atunci cînd m-a ales. 

— Ce vrei să spui? întrebă Yueh. Îl surprinsese tonul ei cinic, 
această amărăciune pe care Jessica nu i-o dezvăluise niciodată pină 
atunci. 


din cromoplastic, un material care devine alb reflectorizant atunci cînd 
este supus unei radiații de lumină și revine la transparență, în întuneric. 
Colectoarele reprezintă o suprafață rece pe care se condensează roua 
dimineții. Fremenii le utilizează în plantațiile din bazinele cu pante 
abrupte, unde ele reprezintă o sursă de apă sărăcăcioasă, dar sigură. 

— Nu crezi, Wellington, că o secretară înrobită prin dragoste 
e mult mai sigură? 

— Nu-i drept ce spui acum, Jessica. 

Rostise reproșul spontan. Sentimentele Ducelui pentru con- 
cubina sa nu puteau fi puse la îndoială. Era suficient să-l vezi cînd o 
urmărea cu privirea... 

Jessica suspină. 

— Ai dreptate. Nu-i drept. 

Își cuprinse din nou trupul cu braţele, apăsînd în carne teaca 
cristaiului, amintindu-și că și cuțitul acesta era o problemă încă 
neelucidată. 

— Curînd, spuse ea, va curge mult sînge. Harkonnenii nu vor 
avea odihnă pînă nu-și vor fi găsit moartea sau nu-l vor fi distrus pe 
Duce. Baronul nu poate să uite că Leto e înrudit cu familia imperială — 
oricât de îndepărtată ar fi înrudirea — în vreme ce titlurile Harkonnenilor 
au ieșit din portofoliul CHOAM-ului. Dar adevărata otravă, veninul 
care-i impregnează fiecare gînd, e faptul că un Atreides a cerut expul- 
zarea pentru lașitate a unui Harkonnen, după bătălia Corrinului! 74. 

— Vechea vrajbă, murmură Yueh. 

Și, pentru o clipă, simţi mușcătura acidă a urii. Vechea vrajbă îl 
prinsese în pinza ei de păianjen și-o omorîse pe Wanna sau, mai rău, 
o ferecase în camerele de tortură ale Harkonnenilor, pînă ce soțul ei 
avea să le îndeplinească porunca. Vechea vrajbă îl prinsese în cursă... Și 
toți oamenii din jurul lui făceau parte din cursă. Iar ironia sorții voise 
ca această vrăjmășie de moarte să erupă tocmai aici, pe Arrakis, unica 
sursă din univers a melanjului, substanţa care prelungea viața, drogul 
binefăcător pentru sănătate. 

— La ce te gindești? îl întrebă Jessica. 

— Mă gîndesc că decagramul de mirodenie a ajuns în clipa de 
faţă la șase sute douăzeci de mii de solari?! pe piaţa oficială. O avere 
cu care se pot cumpăra multe... 

[74] BĂTĂLIA CORRINULUI: bătălia spaţială de la care-și trage numele 
Casa Imperială Corrino. Bătălia Corrinului a avut loc în apropierea 
sistemului Sigma Draconis, în anul 88 î.G. (înaintea înființării Ghildei), 


constituind premisa ascensiunii politice a Casei domnitoare de pe Salusa 
Secundus. 


[75] SOLARI: unitatea monetară oficială a Imperiului, a cărei valoare a 

— Setea de cîștig te atinge chiar și pe tine, Wellington? 

— Nu setea de cîștig. 

— Dar ce, atunci? 

Yueh dădu din umeri. 

— Zădărnicia, răspunse. Apoi îi aruncă Jessicăi o privire piezișă. 
Îţi mai amintești ce gust avea mirodenia, prima oară? 

— Un gust asemănător cu al scorțișoarei. 

— Dar gustul nu-i niciodată același. Melanjul e ca viaţa... De 
fiecare dată îți arată altă față. Unii susțin că produce o reacție indusă. 
Organismul, descoperind că substanţa îi face bine, interpretează favo- 
rabil aroma -— plăcută, vag euforică. Și, tot asemenea vieţii, imposibil 
de sintetizat cu adevărat. 

— Cred c-ar fi fost mai înțelept pentru noi s-alegem calea exi- 
lului, să ne refugiem dincolo de sfera de influenţă a Imperiului. 

Yueh își dădu seama că Jessica nu-l ascultase și cugetă la vorbele 
ei, întrebîndu-se: Într-adevăr... de ce nu-l va fi determinat pe Leto s-o facă? 
Virtual, ar putea să-l oblige la orice. Profită de moment ca să schimbe 
subiectul, mai ales că era vorba de adevăr. 

— M-ai considera îndrăzneț... Jessica, dacă ţi-aș pune o între- 
bare personală? 

Cu un sentiment de neliniște inexplicabil, Jessica se lipi de 
pervazul ferestrei. 

— Nu, firește. Eşti... prietenul meu. 

— De ce nu l-ai determinat pe Duce să vă căsătoriți? 

Jessica se răsuci deodată și-l fulgeră cu privirea. 

— De ce nu l-am determinat? Dar... 

— Nu trebuia să te întreb, se scuză Yueh. 

— Nu, zise ea. Apoi ridică din umeri. Există un bun motiv politic. 
Atât timp cît Ducele rămîne celibatar, unele Case Mari mai pot spera 
într-o alianță. Și-apoi... oftă ...a manevra oamenii, a-i sili să se supună 
voinţei tale înseamnă a adopta o atitudine cinică faţă de umanitate. 
E ceva care degradează totul. Dacă-l determinam să... să facă asta, nu 
era fapta lui. 

— Așa ar fi spus și Wanna mea, murmură Yueh. 


rezultat după patru sute de ani de negocieri purtate de Ghildă, Landsraad și 
Împărat. 

Și acesta era alt adevăr! Își duse mîna la gură și înghiţi con- 
vulsiv. Nu fusese niciodată mai aproape de a vorbi, de a-și mărturisi 
rolul ascuns. 

Vorbi însă Jessica și momentul se spulberă. 

— În afară de asta, Wellington, în Leto există de fapt doi băr- 
baţi. Pe unul din ei îl iubesc nespus. E plin de farmec, spiritual, delicat... 
tandru -— tot ce și-ar putea dori o femeie. Dar celălalt bărbat e... dur, 
rece, autoritar, egoist — la fel de aspru și de tăios ca vîntul iernii. E cel 
pe care l-a modelat tatăl. Jessica își schimonosi chipul. De-ar fi murit 
bătrînul cînd s-a născut Leto! 

În tăcerea așternută, adierea unui ventilator făcu să foșnească 
draperiile. 

Brusc, Jessica inspiră adînc. Apoi zise: 

— Leto are dreptate. Încăperile de aici sînt mai plăcute decât 
cele din restul palatului. Se întoarse și-și plimbă privirile de jur împre- 
jur. Și-acum te rog să mă scuzi, Wellington; vreau să văd și celelalte 
încăperi, ca să știu cum să le împart. 

Yueh dădu din cap. 

— Desigur. 

Și gîndi: Măcar de-ar exista vreo cale să mă sustrag de la ce am de 
făcut... 

Jessica își lăsă braţele de-a lungul trupului; traversă camera, 
către culoar. În prag, șovăi o clipă, înainte de a ieși. Tot timpul cît am 
vorbit a avut ceva de ascuns, gîndi ea. Ținea ceva în el. Ca să-mi menajeze 
sentimentele, fără doar și poate. Ezită iarăși, fu pe punctul de a se întoarce, 
de a-l descoase pe Yueh și de a-l face să-și dea la iveală secretul. Nu. 
S-ar simți rușinat și îngrozit la gîndul că poate fi ghicit cu atita ușurință. 
Ar trebui să am mai multă încredere în prieteni. 

S-a remarcat deseori rapiditatea cu care Muad'Dib 
a învăţat necesităţile Arrakisului. Surorile Bene Gesserit 
cunosc desigur temeiul acestei rapidităţi. Pentru ceilalți, 
putem spune că Muad'Dib a învăţat repede fiindcă prima 
sa învăţătură a fost cum să înveţe. Și prima lecţie a 
acestei învățături era încrederea fundamentală că putea 
să înveţe. Este surprinzător cît de mulți oameni nu cred 
că pot să învețe și mai ales cît de mulţi cred că este greu 
să înveţe. Muad'Dib știa că fiecare experiență comportă o 
lecţie, 


Fragment din Umanitatea lui 
Muad'Dib de Prinţesa Irulan 


Întins în pat, Paul se prefăcea că doarme. Nu-i fusese greu să 
ascundă în palmă somniferul doctorului Yueh, simulînd că-l înghite. 
Își înăbuși rîsul. Pînă și mama sa îl crezuse adormit. Fusese cât pe ce 
să sară din pat și să-i ceară voie să exploreze clădirea, dar își dăduse 
seama că nu-l va lăsa. Domnea încă prea multă nesiguranţă. Nu! Era 
mai bine așa... 

Dacă ies fără să-i cer voie, nu voi fi nesocotit un ordin. Și am să 
rămîn în casă, unde nu-i nici un pericol. 

Trase cu urechea. Mama vorbea cu Yueh în camera cealaltă. 
Cuvintele lor nu erau deslușite — ceva în legătură cu mirodenia... cu 
Harkonnenii. În răstimpuri, tăceau. 

Își strămută atenţia la tăblia sculptată de la capul patului — o 
placă falsă, fixată în perete și mascînd telecomenzile camerei. Orna- 
mentul înfățișa un pește sărind dintr-o apă cu valuri înalte. Știa că o 
apăsare pe ochiul peștelui comanda aprinderea lămpilor cu suspensie. 
Deplasarea unui val punea în funcțiune sistemul de ventilație. Un altul 
regla temperatura. 

Fără zgomot, Paul se ridică în capul oaselor. În stinga, lingă 
perete, se afla o bibliotecă înaltă. Corpul ei putea fi rotit, descoperind, 
în zidul din spate, o nișă cu sertare pe una din laturi. Clanţa ușii din- 
spre coridor întruchipa o manșă de ornitopter!/9l, 

S-ar fi zis că încăperea fusese anume concepută pentru a-l 
ademeni. 

Încăperea şi întreaga planetă. 

Se gîndi la bobina pe care i-o arătase Yueh: „Arrakis, Stațiunea 
Experimentală pentru Botanica Deșertului a Maiestăţii Sale Imperi- 
ale.” Era o bobină veche, dinaintea descoperirii mirodeniei. Nume după 
nume se perindară în mintea lui Paul, fiecare cu imaginea imprimată 
de impulsul mnemonic al proiectorului: saguaro, tufa-măgărușului, 
curmal, verbină-de-nisip, primulă-de-seară, cactus-butoi, livan, scumpie, 
tufă de creozot... vulpe pitică, șoimul deșertului, șoarece marsupial... 

Nume și imagini. Nume și imagini din trecutul terestru al omu- 
lui — multe dintre ele inexistente astăzi în altă parte a universului 
decît aici, pe Arrakis. 

Atâtea lucruri noi de învățat despre... mirodenie. 

Și viermii nisipurilor. 

În camera de alături se închise o ușă. Paul auzi pașii mamei 
sale pierzindu-se spre capătul coridorului. Știa că acum doctorul Yueh 
își va găsi ceva de citit și nu va părăsi încăperea. 

Sosise momentul să pornească în explorare. 

Tiptil, se dădu jos din pat și se îndreptă spre biblioteca pivo- 
tantă. Un zgomot în spatele lui îl opri. Se întoarse. Placa de la capătul 
patului cobora deasupra locului în care stătuse întins cu cîteva clipe 
mai înainte. Paul încremeni și imobilitatea îi salvă viaţa. 

Din spatele tăbliei apăru un vînător-căutători”7], nu mai lung 
de cinci centimetri. Paul îl recunoscu imediat. Era o armă comună de 
asasinare, pe care orice copil de obirșie aristocratică învăța s-o cunoască 
de la cea mai fragedă vîrstă. Un ac metalic ghidat de la mică distanţă, 


[76] ORNITOPTER: (uzual, topter) aeronavă reactivă, cu aripi mobile, al cărei 
principiu de sustentaţie este analog cu cel al păsărilor. 

[77] VÎNĂTOR-CĂUTĂTOR: mică săgeată de metal „vorace”, echipată cu 
suspensie și folosită ca armă teleghidată prin intermediul unui pupitru de 
comandă aflat la mică distanţă de ţintă. Unul din mijloacele de asasinare 
cele mai răspindite. 

care se înfigea în carne vie și-și croia drum prin sistemul nervos pînă 
la cel mai apropiat organ vital. 

Căutătorul urcă, tăie lateral aerul din odaie și reveni deasupra 
patului. 

În mintea lui Paul fulgerară instantaneu toate cunoștințele 
legate de limitele armei. Cîmpul de suspensie comprimat distorsiona 
vizibilitatea ochiului de transmisie. Întrucît penumbra din dormitor 
îngreuna și mai mult vizarea țintei, operatorul nu putea să conteze 
decît pe mișcare. Trebuia să atace tot ce se deplasa. Centura scutului 
individual rămăsese pe pat. Scuturile erau vulnerabile la atacul cu 
laserl'8l, dar armele-laser erau scumpe, greu de întreţinut și prezen- 
tau întotdeauna pericolul unei explozii intempestive, în cazul în care 
fasciculul intersecta un scut activat la intensitatea maximă. Atreizii 
se bizuiau numai pe scuturile individuale și pe abilitate. 

Ţintuit locului, într-o fixitate aproape catatonică, Paul înțelese 
că, pentru a înfrunta această ameninţare, nu-i rămăsese decît abilitatea. 

Vinătorul-căutător se înălță încă o jumătate de metru. Undui în 
țesătura de lumină și umbră așternută de obloane, sondînd încăperea. 

Trebuie să încerc să-l prind, gîndi Paul. Dedesubt e lunecos din 
cauza cîmpului de suspensie. Va trebui să strîng cu putere. 

Acul cobori o jumătate de metru, se abătu la stînga, se roti pe 
deasupra patului. Biziia abia auzit. 

Cine îl manevrează? se întrebă Paul. Cineva din apropiere. Aș putea 
să-l strig pe Yueh, dar l-ar lovi de cum ar deschide ușa. 

În spatele lui, uşa dinspre coridor scârții. Apoi se auzi o bătaie 
ușoară și ușa se deschise. 

Vinătorul țîșni pe lîngă capul lui Paul, în direcția mișcării. 

Mina dreaptă a băiatului săgetă lateral și prinse din zbor mași- 
năria ucigașă. Acul vibra și biziia în pumnul strîns, dar mușchii se 
încleștară cu disperare. Răsucindu-se violent, Paul izbi virful armei de 
metalul ușii. Auzi scrișnetul ochiului spart și simți cum căutătorul îi 
moare în palmă. Dar nu-i dădu drumul. Voia să fie sigur. 


[78] LASER: denumire uzuală atribuită proiectoarelor laser cu undă 
continuă. Utilizarea lor ca arme, în condiţiile unei civilizații care dispune 
de generatoare de cîmp defensiv (scuturi), este limitată de efectele 
pirotehnice cu caracter exploziv (fuziune subatomică) care se produc dacă 
fasciculul laser intersectează cîmpul unui scut. 

Își ridică ochii şi întâlni privirea fixă, albastră, a shadoutei 
Mapes. 

— Tatăl tău a trimis după tine, spuse ea. Escorta așteaptă în hol. 

Paul dădu din cap, fără să-și ia ochii de la ciudata femeie în 
rochie cafenie, de servitoare. Femeia se uita acum la obiectul din pum- 
nul lui încleștat. 

— Am auzit de asemenea arme, zise ea. M-ar fi ucis, nu-i așa? 

Paul trebui să înghită ca să poată vorbi. 

— Eu... eram ţinta. 

— Dar venea către mine. 

— Pentru că te mișcai. 

Cine-i creatura aceasta? se întrebă. 

— Atunci... mi-ai salvat viața, spuse femeia. 

— Am salvat vieţile amîndurora. 

— Dar, lăsîndu-l să mă lovească, puteai profita ca să fugi. 

— Cine ești? 

— Shadouta Mapes, menajera. 

— Cum de-ai știut unde sînt? 

— Mi-a spus mama ta. Am întîlnit-o la capătul coridorului, 
lingă scara ce duce la camera straniilor. Femeia arătă cu mîna spre 
dreapta. Trimișii tatălui tău te așteaptă. 

Oamenii lui Hawat, gîndi Paul. Trebuie să-l găsim pe cel care-a 
manevrat arma. 

— Du-te la ei, zise. Spune-le că am prins în casă un vinător-că- 
utător și că trebuie să-i găsească operatorul. Să înconjoare imediat 
clădirea și să blocheze toate ieșirile. Mai departe, vor ști ce au de făcut. 
Atentatorul e în mod cert un străin printre noi. 

Și se întrebă: Să fi fost chiar creatura aceasta? Dar își dădu seama 
imediat că era imposibil. Căutătorul se afla sub control cînd intrase ea. 

— Înainte de a-ţi îndeplini vruta, pui de om, spuse Mapes, tre- 
buie să degajez drumul dintre noi. Ai pus pe umerii mei o povară de 
apă pe care nu știu dac-am s-o pot duce. Dar noi, fremenii, ne plătim 
datoriile — fie ele negre, fie albe. Avem știință că printre voi se află un 
trădător. Cine-i nu știm, dar sîntem siguri că el există. Poate că asaa 
fost mîna care-a călăuzit acest străpunge-carne... 

Paul recepționă totul în liniște: un trădător. Înainte de-a apuca 
să vorbească, ciudata femeie îi întoarse spatele și porni în grabă spre 
holul de la intrare. 

Vru s-o oprească, dar ceva din atitudinea ei îi dădu de-nţeles 
că femeii nu i-ar fi făcut plăcere. Îi spusese ce ştia şi acum plecase să-i 
îndeplinească „vruta”. Peste cîteva clipe, oamenii lui Hawat aveau să 
mișune prin toată casa. 

În minte îi răsunară alte frînturi din limbajul neobișnuit al 
femeii: camera straniilor. Privi spre stînga lui, în direcția pe care i-o 
indicase. Noi, fremenii. Aşadar, era fremenă. Își întrerupse o clipă gîn- 
durile pentru a-și fixa în memorie trăsăturile chipului ei: fața zbîrcită 
ca o prună uscată, pielea brună, ochii albastru-în-albastru, fără alb. 
Etichetă informaţia: shadouta Mapes. 

Apoi, strîngînd în pumn vînătorul distrus, se întoarse în dor- 
mitor. Cu stinga, luă de pe pat centura-scut și-i făcu vint în jurul 
mijlocului, stringîndu-i catarama în vreme ce picioarele îl purtau deja 
în goană spre capătul din stinga al coridorului. 

Shadouta Mapes spusese că mama era acolo... O scară... camera 
straniilor... 

Ce a susținut-o pe doamna Jessica în momentele 
de grea încercare? Reflectaţi asupra următoarei parabole 
Bene Gesserit și poate veţi înțelege: „Orice drum parcurs 
pînă la capăt duce exact nicăieri. Escaladează muntele 
doar atît cît să te convingi că e munte. Din vîrful muntelui 
nu poţi să vezi muntele.” 


Fragment din Muad'Dib, 
comentarii de familie de 
Prinţesa Irulan 


La extremitatea aripii de sud, Jessica descoperi o scară meta- 
lică, în spirală, care urca spre o ușă ovală. Privi în jur, apoi, din nou, 
ușa de sus. 

De ce ovală? se întrebă. Ciudată formă pentru interiorul unei case. 

Prin ferestrele care mărgineau scara, vedea soarele mare și alb 
al Arrakisului coborînd spre asfinţit. Umbre prelungi străbăteau holul. 
Jessica privi iarăși scara. Pe treptele de metal, razele oblice reliefau 
bucățele de pămînt uscat. 

Jessica puse o mînă pe balustradă și începu să urce. Sub palma 
ei, metalul balustradei era rece. Ajunse în fața ușii, se opri și observă 
că nu exista clanţă, ci doar o adîncitură ușoară în locul în care ea ar fi 
trebuit să se afle. 

Nu poate fi un zăvor cu amprentă, își spuse. Un asemenea zăvor 
cu amprentă trebuie să fie adaptat la forma miinii și liniilor palmei unei 
anumite persoane. Părea, totuși, un zăvor cu amprentă. Dar existau 
metode pentru a deschide orice zăvor — fie el și cu amprentă — după 
cum învățase în școală. 

Se uită peste umăr ca să se asigure că n-ovede nimeni, apoi își 
lipi palma pe adincitura din ușă. O apăsare ușoară pentru a deforma 

liniile, o mișcare din încheietură, încă una, o rotire infimă a palmei pe 
suprafața metalului... Zăvorul ţăcăni. Brusc, Jessica își retrase mîna, se 
răsuci, o văzu pe Mapes oprindu-se la baza scării. 

— În holul mare sînt nişte oameni care zic că i-a trimis ducele 
după domnul cel tînăr, spuse Mapes. Au sigiliul ducal și garda i-a 
identificat. 

Privi iute ușa ovală, apoi iarăși la Jessica. 

E prudentă, gîndi Jessica. Semn bun. 

— Îl găseşti într-a cincea cameră de la capătul acesta al cori- 
dorului, în dormitorul mic, spuse ea. Dacă nu reușești să-l trezești, 
cheamă-l pe doctorul Yueh din încăperea învecinată. S-ar putea ca 
Paul să aibă nevoie de o injecție tonică. 

Din nou, Mapes privi pieziș către ușa ovală și Jessicăi i se păru 
că deslușește pe chipul ei aversiune. Dar pînă s-o întrebe de ușă și ce 
se afla în spatele ei, Mapes pornise cu pași repezi spre coridor. 

Hawat a controlat toată casa, gîndi Jessica. Nu poate exista aici 
cine știe ce grozăvie. 

Împinse ușa. Descoperi o încăpere strîmtă și, în față, altă ușă 
ovală. În centrul celei de-a doua uși se afla un volan. 

O ecluză! constată ea uimită. Privi în jos și văzu pe podea otijă 
de sprijin. Tija purta însemnul personal al lui Hawat. Ușa a fost proptită 
în poziție deschisă. Probabil că cineva a doboriît din greșeală propteaua, 
fără să știe că prima ușă are un zăvor cu amprentă. 

Păși peste pragul înalt. 

Ce rost are o ecluză în interiorul casei? se întrebă. Şi se gîndi deo- 
dată la creaturi exotice, izolate în încăperi cu climat special. 

Climat special! 

Părea ceva plauzibil pentru Arrakis, unde pînă și cele mai rezis- 
tente plante străine trebuiau irigate. 

Ușa din spatele ei dădu să se închidă singură. O prinse și-o 
propti cu tija lăsată de Hawat. Reveni la cealaltă ușă și abia atunci 
observă inscripția discretă, gravată în metal, deasupra volanului. Tex- 
tul era în galach. Citi: 

„O omule! Iată o splendidă parte din Creaţia lui Dumnezeu. Pri- 
vește-o dar, și învață să iubești perfecțiunea Prietenului Tău Suprem." 

Jessica apăsă cu toată greutatea trupului pe volan. Roata se 
învârti spre stînga și ușa se deschise. O adiere ușoară îi mîngâie obrajii, 
învolburîndu-i părul. Simţi că inspiră alt aer, mai bogat. Deschise larg 
ușa și se pomeni înaintea unui zid de verdeață, scăldat în lumină aurie. 

Un soare galben? Nu. Sticlă filtrantă! 

Trecu pragul și ușa se închise în urma ei. 

„O seră!” șopti ea. 

Era înconjurată de plante și arbuști, în vase mari, de pămînt ars. 
Recunoscu o mimoză, un gutui înflorit, o sondagi, o pleniscenta înveș- 
mântată în flori verzui, un akarsol7?! cu dungi verzi și albe... trandafiri... 

Pînă și trandafiri! 

Se aplecă să inspire parfumul unei uriașe flori roz, apoi se înde- 
părtă și-și plimbă ochii de jur împrejur. 

Un zgomot ritmic îi invadă simțurile. 

Dădu în lături o perdea deasă de frunze și privi către mijlocul 
serei. Văzu o mică fintină, cu marginile joase, canelate. Învirtejindu-se, 
un arc de apă se răsfira și cădea răpăind în bazinul de metal. 

Jessica se supuse regimului rapid de limpezire a percepţiei și 
începu să cerceteze metodic locul. Încăperea părea pătrată, cu latura 
de vreo zece metri. După poziţia față de extremitatea holului și după 
ușoarele deosebiri de construcție, deduse că fusese adăugată pe aco- 
perișul acestei aripi cu mult după terminarea clădirii originale. 

Pe latura sudică, se opri în faţa vastei suprafețe de sticlă filtrantă, 
se întoarse și privi în jur. Tot spațiul era ocupat cu plante exotice de 
climă umedă. Din masa de verdeață răzbătu un foșnet. Jessica se încordă, 
apoi zări un simplu servok!50! cu mecanism de ceasornic şi braţe pentru 
stropit. Unul din braţe se înălță și pulveriză un voal diafan de stropi, 
burîndu-i obrajii. Brațul se retrase și Jessica privi ţinta aspersorului: 
o ferigă arborescentă. 


[79] AKARSO: plantă originară de pe Sikun (70 Ophiuchi A), cu frunze 
aproape dreptunghiulare. Dungile sale, verzi și albe, corespund zonelor de 
clorofilă activă și latentă. 

PLENISCENTA: floare exotică cu petale verzi, originară de pe Ecaz, vestită 
pentru parfumul ei. 

SONDAGI: lalea-ferigă de pe Tupile. 

[80] SERVOK: mecanism prevăzut cu releu de timp, destinat executării de 
operații simple. Unul dintre puţinele „automate” autorizate după Jihadul 
Butlerian. 

Era pretutindeni apă în încăperea aceasta. Apă. Pe o planetă 
unde apa era cea mai prețioasă sevă a vieţii. O risipă atît de flagrantă, 
încît Jessica simți că-i îngheață ceva în adincul sufletului. 

Privi soarele, prin geamul de sticlă galbenă. Atîrna la orizont, 
deasupra crestelor ascuţite ale imensului lanţ muntos căruia i se spu- 
nea Scutul de Piatră, 

Sticlă filtrantă, gîndi ea. Pentru a face acest soare alb mai blînd și 
mai familiar. Cine să fi construit sera? Leto? I-ar sta-n fire să mă surprindă 
cu un astfel de cadou, dar timpul a fost prea scurt. Și a avut de rezolvat 
probleme mai serioase. 

Își aminti de raportul care menţiona că multe case din Arrakeen 
au ecluze la uși și la ferestre, pentru păstrarea și regenerarea umidității 
interioare. Leto susținuse că pentru a-și demonstra de la bun început 
puterea și bogăţia vor ignora în mod deliberat asemenea precauțţii și 
nu vor proteja ferestrele și ușile reședinței decît împotriva prafului 
omniprezent. 

Dar sera era o demonstrație mai elocventă decît absenţa oricăror 
ecluze. Jessica se gîndi că acest loc de plăcere conţinea destulă apă ca 
să asigure traiul pe Arrakis a o mie de persoane... dacă nu mai multe. 

Păși de-a lungul peretelui de sticlă, continuînd să scruteze inte- 
riorul. Noua perspectivă îi dezvălui o suprafață metalică lîngă fintînă 
— tăblia unei măsuţe pe care se aflau un blocnotes și un stilograf, parțial 
mascate de-o frunză ca un evantai. Se apropie de masă, observă semnele 
lăsate de Hawat, apoi se aplecă asupra mesajului înscris pe blocnotes: 


Doamnei Jessica 

Fie ca locul acesta să-ţi ofere tot atîta plăcere cîtă mi-a 
dăruit mie. Te rog, îngăduie-i acestei încăperi să-ţi amintească 
O lecţie pe care-o știm de la aceleași învăţătoare: apropierea 
unui lucru dorit înclină la prea multă îngăduință. Un 
asemenea făgaș este periculos. 

Cu cele mai bune gînduri, 

Margot, Doamnă Fenring 


[31] SCUTUL DE PIATRĂ: lanţ muntos din emisfera nordică a Arrakisului 
care protejează o porțiune restrînsă a suprafeţei de impactul plenar al 
furtunilor coriolis care bîntuie planeta. 

Jessica dădu din cap. Ştia de la Leto că fostul reprezentant al 
Împăratului pe Arrakis fusese Contele Fenring. Dar mesajul camuflat 
al însemnării, formulate în așa fel încît să-i dea de înţeles că aceea 
care-o scrisese era tot Bene Gesserit, îi cerea acum toată atenţia. În 
treacăt, avu, totuși, un gînd amar: Contele s-a căsătorit cu doamna sa. 
Însă chiar în aceeași clipă, începu să caute mesajul ascuns. Trebuia 
să existe unul. Rindurile așternute la vedere conţineau enunţul cifrat 
pe care orice Bene Gesserit, neconstrînsă de vreo Injoncţiune a Școlii, 
era obligată să-l transmită, la nevoie, altei Bene Gesserit: „Un asemenea 
făgaș este periculos.” 

Jessica pipăi cu virfurile degetelor fețele paginii, căutînd micile 
puncte codificate. Nu găsi nimic. Degetele alunecară pe muchiile bloc- 
notesului. Nimic. Cuprinsă brusc de neliniște, așeză carneţelul așa cum 
îl găsise. Să fi fost ceva legat de poziţia lui? Dar Hawat scotocise sera și 
nu încăpea îndoială că mutase blocnotesul din loc. Privi frunza ce atârna 
deasupra mesei. Frunza! Își plimbă un deget pe suprafaţa interioară, 
pe margini, peste peduncul. Aici era! Degetele descoperiră șirurile de 
semne minuscule și le parcurseră dintr-o mișcare: 


„O primejdie imediată îi ameninţă pe fiul tău și pe duce. 
Unul din dormitoare a fost amenajat ca să-ți ademenească 
băiatul. H. l-au înțesat cu capcane mortale detectabile, lăsînd 
una care-ar putea să scape nedescoperită.” Jessica își stăpini 
pornirea de-a o rupe la fugă spre dormitorul lui Paul: trebuia să 
afle întregul conținut al mesajului. Degetele citiră înfrigurate, 
mai departe: „Nu cunosc precis natura pericolului, dar e ceva 
în legătură cu un pat. Ducele este amenințat de trădarea unuia 
dintre tovarășii sau locotenenții săi de încredere. H. plănuiesc 
să te ofere unui favorit aflat în slujba lor. lartă-mă că nu-ți pot 
spune mai mult. Sursele mele sînt sărace, deoarece Contele nu-i 
în solda H. 


În grabă, M.F” 


Jessica lăsă frunza și dădu să se repeadă spre ieșire. În momen- 
tul acela însă, ușa ecluzei se deschise violent și Paul sări peste prag, 
strîngînd ceva în pumnul miîinii drepte. Împinse ușa cu umărul, o zări 
pe mama sa, trecu iute printre frunze pînă la ea, observă fintîna și vîri 
pumnul încleștat sub jetul de apă. 

— Paul! Jessica îl prinse de umăr, privindu-i fix pumnul. Ce-ai 
în mînă? 

— Un vinător-căutător. L-am prins în camera mea și i-am zdro- 
bit capul, dar vreau să fiu sigur. Apa o să-l scurtcircuiteze. 

Vorbise cu dezinvoltură, dar Jessica sesizase tensiunea care-l 
stăpînea. 

— Scufundă-l! porunci ea. 

Paul se supuse. 

— Dă-i drumul. Lasă-l în apă! 

El scoase mîna, și-o scutură de apă, privi acul de metal care zăcea 
nemișcat pe fundul bazinului. Jessica rupse o ramură și împinse cu 
ea ghimpele ucigaș. Era mort. Dădu drumul ramurii în apă și-și privi 
fiul. Ochii lui examinau încăperea și Jessica recunoscu în intensitatea 
privirii Metoda Bene Gesserit. 

— Locul ăsta poate ascunde orice, spuse el. 

— Am motive să consider că-i sigur. 

— Și camera mea ar fi trebuit să fie. Hawat a zis... 

— A fost un vinător-căutător, îi aminti ea. Manevrat de cineva 
aflat în casă. Telecomanda are rază de acțiune limitată. S-ar putea ca 
obiectul să fi fost introdus după terminarea investigaţiilor lui Hawat. 

Dar simultan se gîndi la mesajul înscris pe frunză: ...trădarea 
unuia dintre tovarășii sau locotenenţii săi de încredere. Dar nu Hawat. O, 
în nici un caz Hawat. 

— Oamenii lui Hawat percheziționează chiar acum clădirea, 
spuse Paul. Vînătorul era cît pe ce s-o omoare pe bătrîna care-a venit 
să mă trezească. 

— Shadouta Mapes, murmură Jessica, amintindu-și discuția 
de pe scară. Tatăl tău vrea să asiști la... 

— E otreabă care poate să mai aștepte. De ce crezi că locul ăsta 
prezintă siguranţă? 

Jessica îi arătă blocnotesul și-i explică. Paul păru ceva mai 
ușurat. Pe ea însă zbuciumul sufletesc n-o părăsi. Un vînător-căutător! 
gîndi. Maică milostivă! Trebui să apeleze la toate resursele trupului ei 
antrenat ca să-și înăbușe o criză de tremur isteric. 

Paul răspunse calm: 

— E mîna Harkonnenilor, firește. Va trebui să-i distrugem. 

În ușa ecluzei se auzi un ropot ușor — semnalul de recunoaștere 
al agenţilor lui Hawat. 

— Intră, strigă Paul. 

Ușa se deschise și un bărbat înalt, în uniformă Atreides și cu 
insigna lui Hawat pe caschetă, trecu pragul. 

— Ah, aici erai, Domnule! spuse el. Menajera m-a îndrumat 
încoace. Privirea lui parcurse încăperea. Am descoperit un tumul în 
beci. Înăuntru era un individ cu o cutie de comandă pentru căutători. 

— Vreau să fiu de față la interogatoriu, zise Jessica. 

— Îmi pare rău, Doamnă. N-am reușit să-l prindem viu. 

— Și n-aveţi nici un indiciu ca să-l identificaţi? 

— Deocamdată n-am găsit nimic, Doamnă. 

— Era un arrakian? întrebă Paul. 

Jessica dădu din cap: întrebarea era judicioasă. 

— Are înfățișarea băștinașilor, răspunse omul. După cum arăta, 
e de presupus c-a fost ascuns în tumul cu mai bine de-o lună înainte 
de sosirea noastră. Ieri, cînd am inspectat beciul, pietrele și mortarul 
erau intacte. Sînt gata să-mi pun în joc reputația pentru asta! 

— Nu pune nimeni la îndoială conștiinciozitatea dumitale, 
spuse Jessica. 

— O pun eu, Doamnă. Ar fi trebuit să cercetăm subsolul cu 
ultrasunete. 

— Presupun că o faceți acum, zise Paul. 

— Da, Domnule. 

— Daţi-i de știre tatălui meu că vom întîrzia. 

— Imediat, Domnule. Omul se întoarse spre Jessica. Ordinele 
lui Hawat sînt ca în asemenea situații domnul cel tînăr să fie pus la 
adăpost. Ochii săi cercetară din nou interiorul serei. Locul acesta-i sigur? 

— Am motive să cred că da, răspunse Jessica. A fost inspectat 
și de Hawat, și de mine. 

— Atunci am să stau de pază afară, Doamnă, pînă ce mai con- 
trolăm o dată clădirea. 

Se înclină, îl salută pe Paul cu mîna la caschetă și ieși. 

Paul rupse cel dintîi tăcerea: 

— Poate că n-ar strica să controlăm și noi clădirea, mai târziu. 
Ochii tăi ar putea să descopere lucruri pe care alții nu le văd. 

— Aripa asta era singurul loc pe care nu-l cercetasem. Am lăsat-o 
la urmă pentru că... 

— Pentru că Hawat s-a ocupat personal de ea. 

Jessica îi aruncă o privire scurtă, iscoditoare. 

— N-ai încredere în Hawat? 

— Ba da... Dar a îmbătrînit... Lucrează prea mult. Ar trebui să-i 
mai ușurăm povara. 

— N-am reuși decît să-l insultăm și să-i diminuăm eficienţa. 
După ce-o să afle ce s-a întîmplat, nici o insectă n-o să mai poată 
pătrunde în aripa aceasta. Îi va fi ruşine să... 

— Trebuie să luăm propriile noastre măsuri. 

— Hawat a servit cu cinste trei generaţii Atreides. Merită tot 
respectul și toată încrederea noastră... întreit. 

— Cînd faci ceva care nu-i place, tata spune Bene Gesserit! de 
parcă ar înjura. 

— Și ce nu-i place tatălui tău? 

— Să-l contrazici. 

— Tu nu ești tatăl tău, Paul. 

O s-o îngrijoreze, gîndi el, dar trebuie să-i spun ce mi-a destăinuit 
acea Mapes despre existenţa unui trădător printre noi. 

— Ce-mi ascunzi? întrebă Jessica. Nu așa te știam, Paul. 

El ridică din umeri, apoi îi relată discuţia cu Mapes. 

Și Jessica se gîndi iar la mesajul de pe frunză. Se decise deodată, 
îi arătă lui Paul frunza și-i reproduse mesajul. 

— Trebuie să-l avertizăm numaidecît pe tata, spuse el. O să-i 
transmit chiar acum o radiogramă cifrată. 

— Nu. Ai s-aștepţi pînă ce vei putea să vorbești cu el între patru 
ochi. Cu cît vor ști mai puţini despre asta, cu atît mai bine. 

— Vrei să spui că nu trebuie s-avem încredere în nimeni? 

— Mai există o posibilitate. S-ar putea ca mesajul să fi fost 
anume ticluit pentru a ne alarma. Chiar dacă cei care ni l-au trans- 
mis cred că-i adevărat, este posibil ca singurul său scop să fie acela de 
a ne parveni. 

Chipul lui Paul rămase ferm și întunecat. 

— Ca să strecoare în rîndurile noastre neîncrederea și suspi- 
ciunea, zise el. Ca să ne slăbească. 

— Trebuie să-i vorbești tatălui tău în secret și să-i atragi atenția 
asupra acestui aspect. 

— Înţeleg. 

Jessica se întoarse către panoul din sticlă filtrantă, privi spre 
sud-vest, unde apunea soarele Arrakisului — glob de aur deasupra 
stincilor. 

Paul se apropie. 

— Nici eu nu cred că poate fi Hawat, spuse el. Să fie Yueh? 

— Yueh nu-i este nici tovarăș, nici locotenent, răspunse ea. Și 
pot să te asigur că-i urăște pe Harkonneni la fel de pătimaș ca noi. 

Paul rămase cu privirea la stîncile din depărtare, gîndind: Și nu 
poate fi nici Gurney... sau Duncan. O fi vreunul din sublocotenenţi? Imposi- 
bil. Se trag cu toții din familii care ne-au fost loiale generaţii de-a rîndul... 
și din motive întemeiate. 

Jessica își masă fruntea. Simţi cât de obosită era. Atîtea primejdii, 
aici! Contemplă peisajul galben dincolo de geam. La oarecare distanță 
de domeniile reședinței se întindea un depozit împrejmuit cu ziduri 
înalte. Foișoare de pază, cocoțate pe picioare lungi, păreau păianjeni 
pîndind în jurul șirurilor de silozuri pentru mirodenie. Jessica numără 
cel puțin douăzeci de depozite asemănătoare, silozuri după silozuri, 
pe toată suprafaţa bazinului !%2, pînă departe, spre poalele Scutului 
de Piatră. 

Încet, soarele cobori sub orizont. Pe cer apărură stelele. Observă 
una strălucitoare, chiar deasupra orizontului, licărind ritmic. Era ca o 
vibraţie luminoasă: clip-clip-clip-clip-clip... 

Alături, în întuneric, Paul se foi nerăbdător. 

Dar Jessica nu-și desprinse privirea de la acea stea izolată și 
strălucitoare. Apoi își dădu seama că steaua era prea jos, că licărul 
venea de fapt de pe una din stincile Scutului. 

Un semnal! 

Încercă să descifreze mesajul, dar era emis într-un cod pe care 
nu-l cunoștea. 

Alte lumini se iviră pe cuprinsul cîmpiei de la poalele stînci- 
lor: scîntei mici, galbene, presărate în întunericul albastru. Și una din 


[82] BAZIN: pe Arrakis este denumită astfel orice zonă depresionară. 

ele, în stînga, crescu în intensitate și începu să clipească — iute de tot: 
clip-clip-licăr-clip! 

Apoi se stinse. 

Pe creastă, steaua falsă dispăru brusc. 

Semnale... Pe Jessica o copleșiră din nou presimţirile. 

De ce folosesc semnale luminoase în interiorul bazinului? De ce nu 
comunică prin radio? 

Răspunsul era evident: radiocomunicațţiile erau acum supra- 
vegheate de agenţii Ducelui Leto. Semnalele nu puteau fi decît mesaje 
schimbate de dușmanii lui, agenţii Harkonnen. 

În ușa serei răsună o bătaie ușoară, urmată de vocea omului 
lui Hawat: 

— Totu-i în ordine, Domnule... Doamnă. E timpul să-l condu- 
cem pe domnul cel tînăr la tatăl său. 

Se spune că Ducele Leto ar fi nesocotit pericolele 
Arrahisului și că ar fi căzut în capcană din nesăbuinţă. 
Dar nu-i de presupus, mai degrabă, că el a trăit vreme atît 
de îndelungată în prezența primejdiei de moarte, încît 
n-a putut să deslușească o schimbare în intensitatea 
acestei primejdii? Sau că s-a sacrificat cu bună știință 
pentru ca fiul lui să aibă parte de un trai mai bun? În 
mod cert, Ducele nu era genul de om ușor de indus în 
eroare, 


Fragment din Muad'Dib, 
comentarii de familie de 
Prinţesa Irulan 


Ducele Leto Atreides stătea sprijinit de parapetul turnului de 
control al terenului de debarcare de lîngă Arrakeen. La sud, monedă 
de argint suspendată deasupra orizontului, strălucea prima lunăl83. 
Sub ea, stîncile ascuţite ale Scutului de Piatră sclipeau ca niște sloiuri 
de gheaţă în opalescenţa prafului. Departe, în stînga, pilpîiau în pîclă 
luminile Arrakeenului — scînteieri galbene... albe... albastre... 

Ducele se gindea la înștiințările purtînd semnătura sa care fuse- 
seră difuzate în toate zonele populate ale planetei: „Sublimul nostru 
Împărat Padişah m-a însărcinat să preiau această planetă şi să pun 
capăt tuturor disensiunilor.” 

Formalismul ritual al frazei îi dădea un sentiment de solitu- 
dine. Cine să se lase îmbrobodit de această declarație pompoasă? În nici 
un caz fremenii. Și nici Casele Micil5*!, care controlau comerțul interior al 
Arrakisului... și care erau, aproape toate, aservite Harkonnenilor. 


[83] PRIMA LUNĂ: satelitul cel mare al Arrakisului, primul care răsare pe 
cerul nopţii. Pe suprafața sa se remarcă forma unui pumn uman. 


[84] CASELE MICI: clasa antreprenorilor planetari (în galachă: richece). 

Au încercat să ia viaţa fiului meu! 

Furia era greu de înăbușit. 

Observă luminile unui vehicul ce se apropia dinspre Arrakeen și 
speră să fie mașina de patrulare care trebuia să-l aducă pe Paul. Întâr- 
zierea i se părea exasperantă, deși știa că era pricinuită de măsurile 
de precauţie ale locotenentului lui Hawat. 

Au încercat să ia viața fiului meu! 

Își scutură capul, străduindu-se să alunge gîndurile mînioase. 
Privi din nou terenul la marginea căruia cinci dintre fregatele sale se 
înălțau ca tot atitea santinele monolitice. 

Mai bine o întîrziere din exces de precauție, decit... 

Locotenentul era un om de nădejde. Un ofițer de o loialitate 
exemplară, propus pentru avansare. 

„Sublimul nostru Împărat Padișah...” 

De-ar fi putut locuitorii acestui oraș de garnizoană decadent să 
vadă nota confidențială a Împăratului către „Nobilul Duce”, cu aluziile 
ei pline de dispreț la adresa bărbaţilor și a femeilor care purtau voal: 
„„„Car ce altceva e de așteptat din partea unor barbari al căror vis cel 
mai drag este să trăiască în afara securității ordonate a faufrelucilor>” 

În aceste clipe, Ducele simţea că propriul său vis cel mai drag 
era de a desființa toate deosebirile de clasă și de a sfirși o dată pentru 
totdeauna cu ordinea impusă de amenințarea cu moartea. Își înălță 
ochii spre stelele care străluceau fără licăr în atmosfera încărcată de 
praf. În jurul uneia dintre luminiţele acelea se rotește Caladanul.. dar eu 
nu-mi voi revedea niciodată patria. Simţi deodată dorul de Caladan, ca o 
durere în coșul pieptului. O durere care părea că nu ia naștere în adîn- 
cul trupului său, ci ajunge la el de pe Caladan. Nu, nu reușea să vadă 
în pustiul Arrakisului o nouă patrie. Și se îndoia că va reuși vreodată. 

Trebuie să-mi ascund sentimentele, gîndi. De dragul băiatului. 
Dacă-i e dat să aibă o patrie, aceasta va fi patria lui. Chiar dacă pentru 
mine Arrakisul e un iad în care-am ajuns înainte de-a fi murit, el trebuie 
să găsească aici ceva care să-l însuflețească. Trebuie să existe ceva. 

Îl năpădi pe neașteptate un val de autocompătimire. Dar îl 
alungă imediat, cu dispreţ și, în mod straniu, își aminti două versuri 
dintr-un poem pe care Gurney Halleck îl recita adesea: 

Simt în plămâni aerul Timpului 

Stirnit de căderea nisipului... 

Aici, cel puţin, cugetă el, Gurney avea să găsească nisip din bel- 
șug. Deșertul central, care se întindea dincolo de stîncile argintate de 
lună, era numai piatră seacă, dune și praf spulberat de vînt. Un teritoriu 
necartografiat, arid și sălbatic, la marginea căruia, și poate pe ici, pe 
colo și-n interior, trăiau grupuri răzlețe de fremeni. Dacă exista vreun 
viitor pentru neamul Atreides, acest viitor nu se putea întemeia decît 
cu sprijinul fremenilor. 

Dacă Harkonnenii nu izbutiseră să-i infesteze și pe fremeni cu 
urzelile lor veninoase. 

Au încercat să ia viaţa fiului meu! 

Un vuiet metalic învălui turnul și ducele simţi cum parapetul îi 
vibrează sub mâini. Ecranele de protecție coboriră și priveliștea dispăru. 

Naveta. E timpul să mă-ntorc la lucru. 

Începu să coboare scara către marea sală de adunare, strădu- 
indu-se să-și impună calmul și să-și pregătească expresia feţei pentru 
întîlnirea care urma. 

Au încercat să ia viaţa fiului meu! 

Cînd ajunse pe ultimele trepte, observă că oamenii începuseră 
deja să se adune sub domul galben al sălii. Intrau, cu raniţele spaţiale 
pe umeri, vociferînd și chiuind ca niște elevi întorși din vacanţă. 

— Hei! Simțţi ce-i sub tălpi? Gravitație, amice! 

— Cîţi G sînt pe-aici, oameni buni? Mă simt greu al naibii... 

— În manual scrie nouă zecimi! 

Cuvintele izbucneau de pretutindeni, sporind vacarmul din sală. 

— V-aţi uitat bine la gaura asta cînd am coborit? Unde-s prăzile 
bogate despre care s-a trăncănit atât? 

— Le-au umflat Harkonnenii! 

— Mie nu-mi trebuie decît un duș fierbinte și-un pat moale. 

— N-ai auzit, blegule? Aici nu există dușuri. O să-ți freci fundul 
cu nisip! 

— Hei! Lăsaţi gura! Ducele! 

Leto pătrunse în sala peste care se așternuse brusc liniștea. 

Gurney Halleck îi ieși în întimpinare, ținînd cu o mînă ranița 

aruncată pe umăr și stringînd în cealaltă gâtul balisetului. Avea mîini 
cu degete lungi și falange groase, care însă știau să dea glas celor mai 
delicate sunete ale coardelor. 

Ducele îl privi cu admirație pe omul acesta urît și mătăhălos, 
ai cărui ochi scînteiau ca niște cristale de inteligenţă sălbatică. Iată 
un om care trăia în afara faufrelucilor, deși se supunea fiecăruia dintre 
preceptele lor. Cum îi spusese Paul? „Gurney cel dîrz.” 

Șuviţe rare, de un blond spălăcit, abia reușeau să acopere cra- 
niul lui Halleck. Gura lui mare se lățise într-un rînjet de satisfacție și 
cicatricea lăsată de biciul de viță neagră tremura ca și cînd ar fi fost 
animată de propria ei viață. Toată ființa lui emana aerul omului pe care 
se poate conta, ale omului dintr-o bucată. Se înclină înaintea Ducelui. 

— Gurney! rosti Leto. 

— Domnia Ta... Halleck arătă cu balisetul către oamenii din 
sală. Aceștia-s ultimii. Aș fi preferat să vin cu primul val, dar... 

— Mai sînt cîțiva Harkonneni și pentru tine, Gurney, spuse 
Ducele. Vino, avem de vorbit. 

— La ordin, Domnia Ta. 

Se retraseră într-o firidă, lîngă un distribuitor automat de apă, 
în timp ce în marea sală oamenii începură să se foiască nerăbdători. 
Halleck își trînti ranița într-un colț, dar păstră balisetul în mînă. 

— Cîţi oameni îi poți ceda lui Hawat? întrebă Ducele. 

— Thufir are necazuri, Sire? 

— N-a pierdut decît doi agenţi, dar cercetașii lui ne-au trans- 
mis informaţii excelente despre dispozitivul Harkonnenilor. Dacă ne 
mișcăm repede, putem cîștiga o marjă de siguranță, atît cît să respirăm 
mai în voie. Hawat vrea toți oamenii de care te poţi dispensa — oameni 
care să nu dea înapoi dacă li se va cere să facă uz de cuțit. 

— Pot să-i dau trei sute dintre cei mai buni, spuse Halleck. 
Unde să-i trimit? 

— La poarta principală. Hawat a lăsat un agent care-i așteaptă. 

— Să mă ocup chiar acum de asta, Sire? 

— Îndată. Mai avem o problemă. Comandantul terenului va 
invoca un pretext ca să rețină naveta pînă în zori. Transspaţialul care 

ne-a adus pe noi a plecat mai departe, dar naveta urmează să fie recu- 
perată de o navă de marfă venită să încarce mirodenie. 

— Mirodenia noastră, Domnia Ta? 

— A noastră. Dar naveta va lua la bord și o parte din vinătorii 
de mirodenie ai vechiului regim. Au optat să plece în urma schimbării 
fiefului și Arbitrul Schimbării | şi-a dat acordul. E vorba de vreo opt 
sute de lucrători calificaţi, Gurney. Înaintea plecării navetei, trebuie 
să-i convingi pe cîțiva să rămînă cu noi. 

— Cât de convingător să fiu, Sire? 

— Vreau s-o facă de bunăvoie, Gurney. Avem nevoie de expe- 
riența și de priceperea lor. Faptul că vor să plece dovedește că nu fac 
parte din mașinaţiile Harkonnenilor. Hawat consideră că printre ei s-ar 
fi putut strecura și cîțiva dușmani, dar pentru el orice umbră ascunde 
un asasin. 

— Thufir a descoperit pînă acum unele umbre deosebit de active, 
Domnia Ta. 

— Iar pe altele nu le-a descoperit. Dar eu cred că infiltrarea 
unor agenţi printre muncitorii care vor să plece depășește imaginaţia 
Harkonnenilor. 

— Posibil, Sire. Unde sînt oamenii? 

— În sala de aşteptare de la subsol. Ţi-aș sugera să cobori la 
ei, să le înmoi inimile cu un cîntecel sau două și-abia apoi să te pui 
pe treabă. Poţi să le promiți posturi de conducere celor care au com- 
petența necesară. Și salarii cu douăzeci la sută mai mari decît cele pe 
care le-au avut sub Harkonneni. 

— Numai atât, Sire? Cunosc sistemul de salarizare al Harkon- 
nenilor, dar pentru niște oameni cu lichidarea în buzunar și cu dorul 
de ducă în suflet, Sire... hm, douăzeci de procente nu reprezintă o ofertă 
prea îmbietoare. 

— Atunci fă cum crezi, de la caz la caz, spuse nerăbdător Leto. 
Nu uita însă că tezaurul nu-i un sac fără fund. În măsura posibilului, 


[85] ARBITRUL SCHIMBĂRII: persoana oficială desemnată de Consiliul 
Suprem al Landsraadului și de Împărat pentru a supraveghea o schimbare 
de fief, un conflict kanly sau o bătălie oficială într-un război de asasini. 
Autoritatea sa nu poate fi contestată decît în fața Consiliului Suprem al 
Landsraadului și în prezenţa Împăratului. 

limitează-te la cifra pe care ţi-am indicat-o. Ne trebuie mai ales condu- 
cători de șenile, meteobservatori!5€l, dunari!57].. oameni cu experiență 
în largul nisipurilor. 

— Am înţeles, Sire. „Ei vor veni cu toţii la chemarea violenţei: 
și înfruntînd vîntul de est, vor înrobi nisipul.” 

— Emoționant citat, comentă Ducele. Să predai unui locotenent 
comanda trupelor tale. Spune-i să le facă oamenilor un scurt instructaj 
despre disciplina apeil88l, apoi să-i cazeze în barăcile de lîngă teren. O 
să-i îndrume personalul de serviciu. Și nu uita de oamenii pentru Hawat. 

— Trei sute dintre cei mai buni, Sire. Halleck își ridică ranița. 
Unde mă prezint la raport după ce termin treaba? 

— Am pus să se amenajeze o sală de consiliu la etaj. Vom ţine 
acolo ședința de stat-major. Vreau să stabilim o nouă linie de disper- 
sare planetară, cu blindatele în primul eșalon. 

Halleck, care dăduse să plece, se opri. Ochii săi căutară privirea 
lui Leto. 

— Ne putem aștepta la asemenea dificultăţi, Sire? Am înțeles 
că există aici un Arbitru al Schimbării. 

— Luptă deschisă, luptă clandestină, rosti sec Ducele. O să mai 
curgă mult sînge pină să isprăvim totul. 

— „Și apa luată din rîu se va face pe uscat sînge”, cită Halleck. 

Ducele oftă. 

— Grăbește-te, Gurney. 

— Gata, Domnia Ta. Un rînjet îi încreţi cicatricea. „lată, ca un 
asin sălbatic din deșert, mă-nham din nou la muncă.” 

Se îndreptă repede spre centrul sălii, zăbovi o clipă ca să dea 
ordinele necesare, apoi porni mai departe, făcîndu-și loc printre oameni. 

Leto îl urmări cu privirea, clătinînd din cap. Halleck nu contenea 


[86] METEOBSERVATOR: specialist în aplicarea metodelor arrakiene 
specifice de previziune meteorologică, printre care jalonarea nisipului și 
examinarea caracteristicilor vîntului. 

[87] DUNARI: termen idiomatic pentru muncitorii arrakieni care lucrează 
la exploatarea mirodeniei, în deșert. Sinonime: vînători de mirodenie, 
nisipari. 

[88] DISCIPLINA APEI: educaţie severă care permite locuitorilor 
Arrakisului să supraviețuiască fără a irosi umiditate. 

să-l uimească. O minte plină de cîntece, de citate și de fraze împodo- 
bite... și o inimă de asasin, de cum venea vorba de Harkonneni. 

Părăsi firida și se îndreptă fără grabă spre ascensor, traversînd 
sala în diagonală, răspunzînd la saluturi cu ușoare mișcări ale mîinii. 
Recunoscînd un om din corpul de propagandă, se opri ca să-i dicteze 
un mesaj destinat rețelei de radiodifuziune; oamenii care-și aduseseră 
nevestele trebuiau informați că acestea erau în siguranţă și anunțați 
unde le puteau găsi; ceilalți aveau să fie încunoștințați că, după toate 
aparențele, populaţia locală număra mai multe femei decît bărbați. 
Ducele atinse ușor brațul omului de la propagandă, semnalîndu-i ast- 
fel că mesajul avea prioritate absolută și că trebuia difuzat imediat. 
Apoi își văzu de drum, întorcînd saluturi, zîmbind, schimbînd cîte-o 
glumă în treacăt. 

Un comandant trebuie să pară totdeauna încrezător, gîndi el. Încre- 
derea oamenilor apasă pe umerii săi ca o povară, în timp ce el înfruntă 
primejdia, nelăsînd să se vadă nimic. 

Răsuflă ușurat cînd pătrunse în ascensor și privirea sa nu mai 
întîlni decît suprafața neutră a ușilor. 

Au încercat să ia viaţa fiului meu! 


Il 


Deasupra ieșirii terenului de debarcare al 
Arrakeenului, gravată grosolan, parcă de-un instrument 
rudimentar, se afla o inscripţie pe care Muad'Dib avea s-o 
repete deseori. O descoperise în prima noapte petrecută 
pe Arrakis, cînd oamenii tatălui său îl conduseseră spre 
postul de comandă ducal ca să asiste la cel dintii consiliu 
de stat-major. Inscripţia era o invocaţie adresată celor ce 
părăseau Arrahkisul, dar pentru adolescentul abia scăpat 
din ghearele morții impactul ei va fi fost cu atît mai 
sumbru. Ea spunea: „O, voi, cei care știți ce îndurăm aici, 
nu ne uitaţi în rugile voastre.” 


Fragment din Manualul lui 
Muad'Dib de Prinţesa Irulan 


— Toată teoria conflictelor armate se reduce la riscul calculat, 
spuse Ducele. Dar cînd ajungi să-ți riști propria familie, elementul cal- 
cul e copleșit de... altceva. 

Își dădu seama că nu reușea să-și stăpinească mînia cum ar fi 
trebuit și, întorcîndu-se, începu să se plimbe de colo-colo prin fața mesei. 

Ducele și Paul erau singuri în sala de consiliu — o încăpere plină 
de ecouri, al cărei unic mobilier consta într-o masă lungă, înconjurată 
de scaune demodate, cu trei picioare, o planșetă pentru hărți și un 
proiector. Paul ocupa unul din scaunele de lîngă planșetă. Îi relatase 
tatălui său incidentul cu vînătorul-căutător. Îi vorbise și de faptul că 
era amenințat de un trădător. 

Ducele se opri în fața fiului său și lovi cu pumnul în masă. 

— Hawat m-a asigurat de securitatea casei! 

Paul spuse cu glas șovăielnic: 

— Și eu am fost furios... la început. Și eu l-am învinuit pe Hawat. 
Dar atentatul a fost dirijat din afara casei. O acţiune simplă, dibace și 
directă. Care-ar fi reușit, dacă n-aș fi știut ce-am învăţat de la tine și 
de la mulţi alţii, inclusiv Hawat. 

— Îl aperi? 

— Da. 

— Îmbătrînește. Ăsta-i adevărul. Ar trebui să... 

— E înţelept și are experiență. De cîte dintre greșelile lui îţi 
poți aminti? 

— Eu ar trebui să-i iau apărarea, nu tu. 

Paul zîmbi. 

Leto se așeză în capul mesei și-și lăsă mîna pe mîinile fiului său. 

— Te-ai... maturizat în ultimul timp, fiule, spuse el, și asta nu 
poate decît să mă bucure. Îşi retrase mîna și zîmbi, la rîndul său. Hawat 
se va pedepsi singur. Va fi mai mâînios pe el însuși decît am putea fi 
noi, amindoi. 

Paul își îndreptă privirea spre ferestrele din spatele planșetei 
cartografice, spre întunericul nopţii. Afară, balustrada terasei reflecta 
lumina din cameră. Desluși o mișcare, apoi recunoscu silueta unei 
santinele în uniformă Atreides. Ochii îi alunecară de la fereastră la 
peretele alb din spatele tatălui său, la suprafața lucioasă a mesei, la 
pumnii lui încleștaţi. 

Ușa din celălalt capăt al sălii se deschise cu violenţă. Thufir 
Hawat pătrunse în sală. Părea mai bătrîn și mai zbircit ca oricînd. Tra- 
versă încăperea și se opri în poziție de drepţi în fața Ducelui. 

— Domnia Ta, se adresă el unui punct aflat deasupra capului 
lui Leto, adineaori am aflat de greșeala pe care-am comis-o. Întrucât 
consider că este necesar să-mi prezint demi... 

— Ia loc și încetează cu prostiile, îi tăie vorba Ducele, arătînd 
cu mîna scaunul din fața lui Paul. Dacă ai comis o greșeală, este că i-ai 
supraestimatpe Harkonneni. Minţile lor simple au ticluit o stratagemă 
simplă. Noi nu ne-am așteptat la stratageme simple. Iar fiul meu și-a 
dat toată osteneala să mă convingă că, dacă a scăpat cu viaţă, asta se 
datorează în bună măsură învățăturilor tale. Și în această privință, n-ai 
comis nici o greșeală. Lovi ușor spătarul scaunului gol. Ţi-am spus să 
iei loc! 

Hawat se lăsă moale în scaun. 

— Dal... 

— Nu vreau să mai aud nimic. Consider incidentul încheiat. 
Avem treburi mai importante. Unde sînt ceilalți? 


113 


Cartea I: DUNE 


— I-am rugat să aștepte afară pînă ce... 

— Cheamă-i. 

Hawat privi în ochii lui Leto. 

— Sire, eu... 

— Știu cine mi-e cu adevărat prieten, Thufir. Cheamă oamenii 
înăuntru. 

— Am înţeles, Domnia Ta, răspunse în șoaptă Hawat. Apoi se 
răsuci în scaun și strigă spre ușa întredeschisă: Gurney, puteţi intra. 

Halleck își făcu apariţia în fruntea unui grup numeros. Ofițerii 
de stat-major aveau chipurile încruntate, grave. Erau însoțiți de tineri 
aghiotanţi şi specialişti, care păreau cu toții plini de ardoare. Începură 
să se așeze în jurul mesei, făcînd să răsune sala de zgomotul scaunelor 
şi răspîndind în aer o aromă discretă de rachag”. 

— Pentru cine dorește, avem cafea, spuse Ducele. 

Îi cuprinse pe toți cu privirea, gîndind: O echipă bună. Un om 
ar putea face o figură mult mai rea într-un război ca acesta. Așteptă, în 
timp ce se servea cafeaua adusă din încăperea alăturată. Nu-i scăpă 
oboseala întipărită pe unele chipuri. 

Brusc, își compuse masca de calm și eficiență, se ridică în 
picioare și le ceru atenţie, ciocănind cu degetul în masă. 

— Domnilor, începu el, se pare că civilizația noastră s-a obiș- 
nuit într-atît cu războaiele de cotropire, încît nu ne putem supune 
nici măcar unui singur ordin al Imperiului fără ca vechile năravuri să 
nu-și scoată capul. 

Se auziră risete discrete și Paul își dădu seama că tatăl său 
spusese exact lucrul potrivit, folosind exact tonul potrivit, pentru a 
încălzi atmosfera. Pînă și urma de oboseală din glasul său fusese corect 
drămuită. 

— Pentru început, cred că n-ar strica să aflăm dacă Thufir mai 
are ceva de adăugat la raportul său cu privire la fremeni. Thufir? 

Hawat își înălță ochii. 

— Mai am de analizat unele probleme economice legate de 
raportul meu general, Sire, dar în momentul de față pot să afirm că 
fremenii par din ce în ce mai mult a fi aliaţii de care avem nevoie. 
Chiar dacă mai așteaptă încă, înainte de a ne acorda încredere deplină, 

[89] RACHAG: stimulent de tip cofeinic, extras din bacele galbene de akarso. 

atitudinea lor pare sinceră. Ne-au trimis daruri: distraie confecționate 
în atelierele lor... hărți ale unor regiuni de deșert din jurul punctelor 
fortificate lăsate de Harkonneni... Informaţiile pe care ni le-au furnizat 
s-au dovedit demne de încredere și ne-au fost de un folos considerabil 
în tranzacțiile cu Arbitrul Schimbării. Au mai trimis și alte lucruri: 
bijuterii pentru Doamna Jessica, alcool de mirodenie, dulciuri, produse 
medicinale. Oamenii mei le examinează chiar acum, dar nu pare a fi 
vorba de vreun vicleșug. 

— Dumitale îți plac acești oameni, Thufir? întrebă unul din 
ofițeri. 

Hawat se întoarse spre el. 

— Duncan Idaho spune că sînt demni de admiraţie. 

Paul se uită la tatăl său, apoi la Hawat, înainte de a se încumeta 
să întrebe: 

— Ai vreo informaţie nouă despre numărul fremenilor? 

Hawat îl privi grav. 

— După producţia de alimente și după diverse alte criterii, Idaho 
a estimat populația complexului subteran pe care l-a vizitat la aproxi- 
mativ zece mii de oameni. Conducătorul lor spunea că este căpetenia 
unui sietch!%0! de două mii de familii. Avem motive întemeiate să cre- 
dem că există foarte multe asemenea comunităţi, numite sietchuri. 
Toate par a fi credincioase unui oarecare Liet. 

— Asta-i ceva nou, spuse Leto. 

— S-ar putea să greșesc eu, Sire. Anumite aspecte dau de pre- 
supus că acest Liet ar putea să fie o zeitate locală. 

Un alt ofițer își drese glasul și întrebă: 

— E sigur că fac afaceri cu contrabandiștii? 

— O caravană cu marfă de contrabandă a părăsit sietchul în 
prezenţa lui Idaho. Caravana transporta o cantitate mare de mirodenie. 
Contrabandiștii foloseau animale de povară și au menționat faptul că 
îi aștepta o călătorie de optsprezece zile. 

— După toate aparențele, contrabandiștii și-au intensificat 


[90] SIETCH: cuvânt fremen însemnînd „loc de adunare în caz de 
primejdie”. Întrucât fremenii au trăit mult timp sub ameninţarea diferitelor 
primejdii, termenul s-a generalizat, ajungînd să desemneze orice cavernă 
locuită de o comunitate tribală. 


115 


Cartea I: DUNE 


activitatea de cînd domnește dezordinea, spuse Ducele. Trebuie să 
chibzuim bine problema asta. Sigur, nu-i cazul să ne facem prea multe 
griji pentru fregatele neautorizate care acționează în afara planetei. 
Așa-i peste tot. Dar nici să le lăsăm să scape cu totul de sub controlul 
nostru, nu-i bine. 

— Ai vreun plan, Sire? întrebă Hawat. 

Ducele se uită la Halleck. 

— Gurney, vreau să conduci o delegaţie care să ia legătura cu 
afaceriștii ăștia romantici. Vei fi un fel de ambasador, dacă vrei. Să le 
spui că sînt dispus să închid ochii la operaţiunile lor, atît timp cât vor 
accepta să-mi plătească o dijmă ducală. Hawat consideră că mitele 
și mercenarii de care-au făcut uz pînă acum ca să-și poată desfășura 
activitatea i-au costat de patru ori mai mult. 

— Și dacă povestea asta ajunge la urechile Împăratului? întrebă 
Halleck. Suveranul ţine cu dinţii de profiturile sale din CHOAM, Dom- 
nia Ta. 

Leto zimbi. 

— Vom vira fățiș întreaga dijmă în contul lui Shaddam al IV-lea 
și-o vom scădea în mod legal din impozitul pentru întreţinerea trupe- 
lor de sprijin. Să vedem ce-o să mai zică Harkonnenii! Și-o să ruinăm 
astfel și cîțiva dintre localnicii care s-au îmbuibat pe vremea lor. Adio, 
șperțuri! 

Halleck rînji încîntat. 

— Ah, Domnia Ta, strașnică lovitură! Ce n-aș da să văd mutra 
Baronului cînd va afla vestea! 

Ducele se întoarse către Hawat. 

— Thufir, ai obținut registrele de contabilitate pe care spuneai 
că le-ai putea cumpăra? 

— Da, Domnia Ta. Examinarea lor amănunțită e în curs. Deși 
le-am răsfoit doar, pot să formulez o primă estimare. 

— S-auzim. 

— În trei sute treizeci de zile standard, Harkonnenii realizau 
aici un beneficiu de zece miliarde de solari. 

Un murmur surd făcu ocolul mesei. Pînă și aghiotanţii mai 
tineri, care începuseră să dea semne de plictiseală, se îndreptară în 
scaune și schimbară priviri uimite. 


116 


DUNE 


Halleck rosti cu voce joasă: 

— „Căci ei vor înghiți bogăţiile mării și comorile ascunse în 
nisip." 

— E limpede, domnilor, spuse Leto. Mai poate fi cineva atît de 
naiv încât să creadă că Harkonnenii și-au făcut frumușel bagajele și-au 
lăsat totul baltă, numai pentru că așa a poruncit Împăratul? 

Oamenii dădură glas unui cor de murmure aprobatoare. 

— Va trebui să biruim cu tăișul sabiei, conchise Ducele. Se 
întoarse către Hawat. Dar poate că-i momentul să aflăm cum stăm cu 
utilajele. Cite şenilete, combine, fabrici de mirodenie!”!! și echipamente 
auxiliare ne-au lăsat? 

— Întregul parc, după cum menţionează inventarul imperial, 
contrasemnat de Arbitrul Schimbării, Domnia Ta, răspunse Hawat și-i 
făcu semn unuia dintre aghiotanţi să-i dea un dosar, pe care apoi îl 
deschise în fața lui. Numai că s-a omis să se menționeze că mai puțin 
de jumătate din șenilete sînt în stare de funcționare, că doar circa o 
treime din ele dispun de aeroportante care să le transporte la nisipu- 
rile cu mirodenie, că... în sfîrșit, tot ce ne-au lăsat Harkonnenii se află 
într-o stare deplorabilă. O să putem spune că am avut noroc dacă vom 
izbuti să punem pe picioare jumătate din utilaje, și un noroc chior dacă 
un sfert dintre ele vor mai fi în stare de funcționare peste șase luni. 

— Nici nu ne-am așteptat la altceva, zise Leto. Care sînt cifrele 
exacte pentru utilajele de bază? 

Hawat își consultă dosarul. 

— Nouă sute treizeci de fabrici-combine, care vor putea să iasă 
la lucru peste cîteva zile. Șase mii două sute cincizeci de ornitoptere 
pentru supraveghere, recunoaștere și observații meteorologice... Aero- 
portante, ceva mai puţin de-o mie. 

— N-ar fi mai rentabil să reluăm negocierile cu Ghilda pentru 
autorizarea unei fregate orbitale ca satelit meteorologic? întrebă Halleck. 


[91] ȘENILĂ: denumire generală dată mașinilor și utilajelor grele, utilizate 
pe suprafața deșertului arrakian pentru exploatarea mirodeniei. 
COMBINĂ: (sau fabrică de mirodenie) mașină de mari dimensiuni (în 
general, 120 x 40 m), destinată recoltării mirodeniei din zonele bogate și 
necontaminate, imediat după erupția melanjului. (Combinele sînt adesea 
numite „șenile” datorită aspectului lor de omidă și organelor de deplasare 
constituite din șenile independente.) / FABRICĂ DE MIRODENIE: vezi 
COMBINĂ. 

Ducele se uită la Hawat. 

— Nimic nou în privinţa asta, Thufir? 

— Deocamdată va trebui să căutăm alte căi, răspunse mentatul. 
De fapt, agentul Ghildei nici nu a negociat. N-a făcut altceva decît să-mi 
dea limpede de înţeles, ca de la mentat la mentat, că prețul depășește 
posibilitățile noastre și că va continua să le depășească oricare-ar fi ele. 
Trebuie să aflăm de ce, înainte de a redeschide discuţia cu el. 

Unul dintre aghiotanţii lui Halleck se agită în scaun și izbucni: 

— Asta nu e dreptate! 

— Dreptate? Ducele îl fulgeră cu privirea. Cine pretinde drep- 
tate? O să ne facem singuri dreptate. Aici, pe Arrakis. Victorie sau moarte. 
Regreți că ne împărtășești soarta, domnule? 

Omul îl privi lung, apoi răspunse: 

— Nu, Sire... Domnia Ta nu poți să refuzi cea mai bogată sursă 
de venituri din universul nostru... iar eu nu pot decit să te urmez. Îmi 
cer scuze pentru accesul de furie, dar... Ofițerul dădu din umeri. Pe toți 
ne copleșește cîteodată amărăciunea. 

— Amărăciunea o înţeleg, spuse Ducele. Dar să nu ne plingem 
de nedreptate, cît timp avem braţe și libertatea de a le folosi. Mai sînt 
și alții copleșiți de amărăciune? Dacă da, să vorbească. Ne-am adunat 
aici ca între prieteni. Oricine poate să spună ce are pe suflet. 

— Eu cred că ceea ce ne roade pe toți, Sire, zise Halleck, este fap- 
tul că n-au apărut voluntari din partea celorlalte Case Mari. Te numesc 
„Leto cel Drept” și-ţi făgăduiesc amiciţie eternă... dar numai atât timp 
cît asta nu costă pe nimeni nimic. 

— Casele Mari nu știu încă cine va câștiga în urma schimbă- 
rii, spuse Ducele. Cele mai multe s-au îmbogăţit asumîndu-și riscuri 
minime. Dar nu le putem blama pentru asta. Nu putem decît să le 
disprețuim. Se întoarse către Hawat. Dar vorbeam despre utilaje. Vrei 
să proiectezi cîteva exemple, ca să familiarizăm oamenii cu mașinile? 

Hawat încuviinţă din cap și făcu semn unui aghiotant aflat 
lingă proiector. 

O imagine solido-tridimensională!"2l apăru pe suprafaţa mesei, 


[92] SOLIDO: imagine tridimensională, obținută prin intermediul unui 
solido-proiector utilizind semnale de referință la 360", înregistrate pe o 
bobină shiga. Cele mai renumite solido-proiectoare sînt cele ixiene. 

la mică distanță de locul în care stătea Ducele. Unii dintre oamenii de 
la capătul celălalt se ridicară în picioare ca să vadă mai bine. 

Paul se aplecă și privi cu atenție mașina. Raportată la înălțimea 
minusculelor siluete umane din jurul ei, părea să aibă vreo sută două- 
zeci de metri lungime și vreo patruzeci de metri lățime. Semăna cu o 
insectă lungă, avind drept membre seturi independente de șenile late. 

— Ceea ce vedeţi este o mașină de recoltat, combinată cu o rafi- 
nărie de mirodenie, explică Hawat. Am ales una în stare bună, anume 
pentru proiecţie. E un fel de draglină adusă aici de prima echipă de 
ecologi imperiali. Mașina mai funcționează și azi... deși nu-mi dau 
seama cum... sau de ce. 

— Dacă-i cumva cea supranumită Baba Maria, e o adevărată 
piesă de muzeu, interveni un aghiotant. Cred că Harkonnenii o foloseau 
ca loc de pedeapsă și că-și amenințau cu ea muncitorii recalcitranţi: 
fii cuminte sau ajungi la Baba Maria! 

Oamenii riseră. 

Nu însă și Paul. Toată atenţia sa era concentrată asupra proiec- 
ției și a întrebării care i se născuse în minte. Arătă cu degetul imaginea 
de pe masă și spuse: 

— Thufir, există viermi de nisip destul de mari ca să înghită o 
mașină ca asta? 

În sală se făcu brusc tăcere. Ducele blestemă în gînd, apoi își 
zise: Nu... Trebuie să înfrunte realităţile acestei lumi. 

— În mijlocul deșertului trăiesc viermi care-ar putea să înghită 
această combină dintr-odată, răspunse Hawat. Dar și aici, în apropierea 
Scutului de Piatră, unde se exploatează cea mai mare parte a mirode- 
niei, există viermi destul de mari ca să rupă în bucăţi o mașină ca asta 
și s-o devoreze în tihnă. 

— De ce nu se folosesc scuturi? întrebă Paul. 

— Raportul lui Idaho precizează că în deșert scuturile sînt peri- 
culoase, spuse Hawat. Un simplu scut individual poate să atragă toţi 
viermii aflaţi la sute de metri de jur împrejur. Se pare că scuturile le 
provoacă un fel de frenezie ucigașă. Așa susțin fremenii și n-avem nici 
un motiv să ne îndoim de spusele lor. Idaho n-a văzut nici o urmă de 
echipament pentru scuturi în sietchul pe care l-a vizitat. 

— Chiar niciuna? întrebă Paul. 

— Ar fi destul de greu să se ascundă așa ceva de către o popu- 
laţie care numără cîteva mii de oameni. Idaho a avut acces liber în tot 
sietchul. N-a observat nici un scut și n-a descoperit nici un indiciu că 
fremenii ar folosi așa ceva. 

— E o enigmă, spuse Ducele. 

— În schimb, urmă Hawat, e limpede că Harkonnenii le utili- 
zau din plin. Aveau ateliere de reparaţii în fiecare sat de garnizoană, iar 
contabilitatea lor înregistrează cheltuieli masive pentru achiziționarea 
de scuturi și piese de schimb. 

— Nu cumva fremenii dispun de vreun mijloc de neutralizare 
a scuturilor? întrebă Paul. 

— Puțin probabil, răspunse Hawat. Teoretic ar fi posibil, bine- 
înţeles... cu o contrasarcină statică de dimensiuni kilometrice. Dar e o 
experiență pe care n-a putut s-o încerce nimeni pînă în prezent. 

— Oricum, am fi aflat de mult, interveni Halleck. Contrabandiș- 
tii au legături strînse cu fremenii. Dac-ar fi existat asemenea dispozitive, 
le-ar fi achiziționat și nu s-ar fi sfiit să le comercializeze în afara planetei. 

— E totuși o problemă prea importantă ca s-o lăsăm în sus- 
pensie, zise Leto. Thufir, te rog să-i acorzi prioritate. Vreau un răspuns 
precis. 

— E deja în atenţia noastră, Domnia Ta. Hawat își drese glasul. 
Idaho a mai precizat ceva: a spus că nimeni nu s-ar putea înșela asupra 
atitudinii fremenilor față de scuturi... Zicea că le privesc cu amuzament. 

Ducele se încruntă. 

— Discutam despre utilajele de exploatare, spuse el. 

Hawat îi făcu semn aghiotantului de la proiector. 

Pe masă, imaginea solidă a combinei fu înlocuită de proiecția 
unui aparat de zbor pe lingă care siluetele oamenilor din jur păreau și 
mai mici decît înainte. 

— Aceasta-i o aeroportantă, explică Hawat. În linii mari, e un 
topter uriaș, a cărui singură funcţie este să transporte o combină în 
zona nisipurilor bogate în mirodenie și s-o recupereze cînd își face 
apariția un vierme de nisip. Pentru că întotdeauna apare unul. Recol- 
tarea mirodeniei este, în ultimă instanţă, un proces de instalare rapidă 
și retragere rapidă, cu o captură cît mai bogată. 

— Perfect adecvat eticii Harkonnenilor, comentă Ducele. 

Risetele care îi subliniară remarca părură însă crispate și prea 
zgomotoase. 

Un ornitopter înlocui aeroportanta în focarul proiecției. 

— Aceste toptere sînt destul de convenţionale, reluă Hawat 
explicaţiile. Li s-au adus însă modificări importante pentru a le mări 
raza de acțiune și o grijă deosebită a fost acordată protejării părților 
esenţiale contra nisipului și a prafului. În general, numai unul din 
treizeci este echipat cu scut defensiv, urmărindu-se, probabil, ca prin 
înlăturarea greutății generatorului să se mărească și mai mult raza 
de acțiune. 

— Nu-mi place deloc acest dezinteres pentru scuturi, murmură 
Ducele. Și gîndi: Acesta să fie secretul Harkonnenilor? Să-nsemne asta că 
nu vom mai avea nici măcar posibilitatea să fugim la bordul fregatelor 
dotate cu scuturi, dacă totul seva întoarce împotriva noastră? Îşi scutură 
violent capul ca să alunge aceste gînduri și spuse: Să trecem la devizul 
economic. La cât se va ridica beneficiul nostru? 

Hawat scoase un carnețţel și-l răsfoi. 

— După evaluarea utilajelor intacte și a costului diferitelor 
reparaţii, am întocmit un prim deviz al cheltuielilor de exploatare. 
Bineînţeles, devizul se bazează pe o cifră sub valoarea reală, care să ne 
îngăduie un coeficient de siguranță. Hawat închise ochii și continuă 
în semitransă mentatică: Sub Harkonneni, cheltuielile de întreţinere, 
investiţiile și salariile n-au depășit niciodată paisprezece la sută. Cu 
puțin noroc, vom reuși să le menţinem, pentru început, la treizeci la 
sută. Luînd în considerare factorii reinvestiție și dezvoltare, la care se 
adaugă cota CHOAM și cheltuielile militare, beneficiile noastre se vor 
limita la numai șase sau șapte la sută, pînă în momentul în care vom 
fi înlocuit utilajele deteriorate. După aceea, vom avea posibilitatea să 
le ridicăm pînă la doisprezece-cincisprezece la sută, adică la nivelul 
normal. Deschise ochii. Exceptînd cazul în care Domnia Ta vrea să 
adopte metodele Harkonnenilor. 

— Scopul strădaniilor noastre este edificarea unei baze plane- 
tare solide și permanente, spuse Ducele. Pentru aceasta, majoritatea 
populaţiei trebuie să fie mulţumită. În special, fremenii... 

— În primul rînd, fremenii, întări Hawat. 

— Pe Caladan, supremaţia noastră se datora puterii maritime 
și celei aeriene. Aici, va trebui să dobindim ceea ce voi numi puterea 
deșertului. Încă nu-mi pot da seama dacă asta include sau nu și pute- 
rea aeriană. De aceea vă atrag atenţia asupra lipsei scuturilor de pe 
toptere. Clătină din cap. În bună măsură, Harkonnenii își recrutau 
personalul de bază din afara planetei. Noi nu ne putem permite acest 
lucru... Fiecare lot de nou-veniţi și-ar avea cota-parte de provocatori. 

— În cazul acesta, va trebui să ne mulțumim cu beneficii 
mult mai reduse și cu recolte minore, spuse Hawat. Producţia noas- 
tră din primele două sezoane va fi doar o treime din producția medie 
a Harkonnenilor. 

— Adică exact situația pe care am prevăzut-o, conchise Ducele. 
Va trebui să rezolvăm repede chestiunea fremenilor. Aș vrea să dispun 
de cinci batalioane complete de trupe fremene înaintea primei revizii 
contabile a CHOAM-ului. 

— Nu-i prea mult timp, Sire, observă Hawat. 

— Sîntem în criză de timp, după cum bine știi. La primul pri- 
lej, vor năvăli aici cu sardaukari purtînd uniforma Harkonnenilor. Câţi 
crezi că vor debarca, Thufir? 

— Cel mult cinci batalioane, Sire, dat fiind prețul Ghildei pen- 
tru transporturi militare. 

— În cazul acesta, cinci batalioane de fremeni, plus propriile 
noastre forțe, ar fi de-ajuns. Așteptaţi să ducem cîțiva prizonieri sardau- 
kari în faţa Consiliului Landsraadului!*%| și-o să vedeţi cum lucrurile 
vor lua cu totul altă întorsătură — indiferent de situația beneficiilor. 

— Vom face tot ce ne stă în putinţă, Sire. 

Paul se uită la tatăl său, apoi, din nou, la Hawat. Dintr-odată, își 
dădu seama de virsta înaintată a mentatului. Bătrînul acesta slujise 
trei generații Atreides. Vîrsta. 1 se citea în strălucirea umedă a ochilor 
căprui, în obrajii brăzdaţi de riduri și tăbăciți de clime exotice, în cur- 
bura umerilor, în linia subțire a buzelor acoperite cu petele rubinii ale 
abuzului de saphol%l. 


[93] CONSILIU SUPREM: cercul interior al Landsraadului, împuternicit să 
acționeze ca tribunal suprem în conflictele dintre Case. 


[94] SAPHO: lichid cu înalte calități energetice, extras din rădăcinile mai 
multor arbori de pe Ecaz. Consumat în mod frecvent de mentați, care 

Atît de multe depind de un om bătrin, gîndi Paul. 

— De fapt, spuse Ducele, sîntem angajaţi într-un război de 
asasini!”?!, dar care nu și-a atins încă toată amploarea. Thufir, cum se 
prezintă dispozitivul Harkonnenilor? 

— Am eliminat două sute cincizeci și nouă dintre oamenii lor 
de încredere, Domnia Ta. N-au rămas mai mult de trei celule Harkon- 
nen — vreo sută de inși, cu totul. 

— Lacheii pe care i-aţi înlăturat dețineau proprietăți? 

— Cei mai mulţi aveau o situaţie înfloritoare, Domnia Ta, în 
clasa antreprenorilor. 

— Să obţii semnăturile lor, apoi să le contrafaci tuturor, deasu- 
pra semnăturilor, certificate de loialitate. Să predai cîte o copie după 
fiecare certificat Arbitrului Schimbării. Îi vom acuza în mod legal că 
au rămas pe Arrakis sub falsă loialitate. Le vom confisca toate bunu- 
rile, le vom alunga familiile, îi vom lăsa pe drumuri. Bineînţeles, fără 
a omite să depunem în contul Coroanei cele zece procente cuvenite. 
Totul, conform legii. 

Thufir Hawat zimbi, dezvelindu-și dinții cu pete rubinii. 

— O manevră demnă de măreția Domniei Tale. Mi-e rușine că 
nu mi-a trecut mie prin cap. 

Halleck privi încruntat împrejur, surprinzind expresia la fel 
de întunecată de pe fața lui Paul. Ceilalţi însă zimbeau și dădeau din 
cap, vădit mulțumiți. 

E o greșeală, gîndi Paul. Adversarii vor lupta cu și mai multă înver- 
șunare, convinși fiind că n-au nimic de cîștigat dacă se predau. Ştia că de 
mult nu se mai respectau nici un fel de reguli în kanly'%!, dar aceasta era 
o acţiune care îi putea duce la pierzanie, chiar dacă le oferea o victorie. 

pretind că le amplifică facultăţile. Consumul prelungit de sapho provoacă 
apariția unor pete de culoare rubinie în cavitatea bucală și pe buze. 


[95] RĂZBOI DE ASASINI: formă limitată de conflict armat autorizat 

de Marea Convenţie și de Pacea Ghildei pentru a proteja populațiile 
nevinovate. Normativele războiului de asasini prevăd obligativitatea 
declarării oficiale a obiectivelor urmărite și reglementează varietatea 
armamentului autorizat. 

[96] KANLY: vrăjmășie declarată oficial (sau vendetă), supusă normativelor 
Marii Convenții și unor limitări foarte stricte. Iniţial, regulile kanlyului 
vizau prevenirea sacrificării de vieți nevinovate sau a implicării unor 
martori neutri. 

— „Și-am fost străin în ţară străină”, murmură Halleck. 

Paul îl privi lung, recunoscînd citatul din Biblia CP și între- 
bindu-se: Oare și Gurney ar vrea să se pună capăt acestor stratageme 
întortocheate? 

Privirea Ducelui poposi o clipă asupra ferestrelor și a întune- 
ricului de afară, apoi se întoarse spre Halleck. 

— Gurney, câți dunari ai convins să rămînă cu noi? 

— Două sute optzeci și șase, Sire. Cred că ar trebui să-i acceptăm 
și să ne considerăm norocoși. Toţi au calificări utile. 

— Numai atîți? Ducele își mușcă buzele. Bine, atunci dă de știre 
Că 

Îl întrerupse zgomotul ușii. Duncan Idaho trecu printre santi- 
nele, traversă iute sala și se aplecă pentru a-i vorbi la ureche Ducelui. 
Leto ridică mîna. 

— Vorbește tare, Duncan. sîntem reuniți în consiliu strategic. 

Paul îl privi atent pe Idaho, admirîndu-i din nou mișcările de 
felină, rapiditatea reflexelor care făceau din el un maestru de scrimă 
atât de greu de întrecut. În aceeași clipă, fața rotundă și oacheșă a spa- 
dasinului se întoarse spre el; ochii negri, adînciţi în orbite, nu părură 
să-l recunoască, dar Paul recunoscu masca de seninătate care-i camufla 
agitația lăuntrică. 

Idaho își plimbă privirea în lungul mesei, apoi spuse: 

— Am capturat un grup de mercenari Harkonneni deghizați în 
fremeni. Fremenii trimiseseră deja un curier ca să ne pună în gardă. 
În cursul atacului, ne-am dat seama că omul lor fusese interceptat de 
Harkonneni, care-l răniseră grav. A murit în timp ce-l transportam 
încoace pentru a fi îngrijit de medicii noștri. Pe drum, am observat 
că omul suferea îngrozitor și-am oprit ca să văd dacă-l pot ajuta în 
vreun fel. L-am surprins în momentul în care încerca să arunce ceva. 
Idaho își întoarse ochii spre Leto. Un cuţit, Domnia Ta, un cuţit cum 
n-ai văzut altul. 

— Un cristai? întrebă cineva. 

— Fără doar și poate, răspunse Idaho. Alb-lăptos și strălucind 
ca și cînd ar avea propria-i lumină. 

Își strecură mîna în interiorul tunicii și scoase o teacă din care 
ieșea un mîner negru, cu adincituri pronunțate. 

— Lasă lama în teacă! 

Glasul răsunase din direcția ușii deschise, din capătul celălalt 
al sălii. Un glas vibrant, pătrunzător, care îi făcu pe toţi cei dinăuntru 
să-și înalțe capetele și să privească spre ușă. 

În prag, în spatele săbiilor încrucișate ale gărzilor, se profila o 
siluetă înaltă. Trupul omului era în întregime ascuns de o mantie lungă, 
de culoare brună. Doar ochii i se zăreau între glugă și voalul negru de 
sub ea — ochi albaștri, fără alb. 

— Să-l lase să intre, șopti Idaho. 

— Lăsaţi omul să treacă, ordonă Ducele. 

Santinelele ezitară, apoi își retraseră săbiile. 

Omul străbătu repede încăperea și se opri în fața Ducelui. 

— Stilgar, căpetenia sietchului pe care l-am vizitat și condu- 
cătorul celor care ne-au dat de veste despre banda Harkonnenilor, îl 
prezentă Idaho. 

— Fii binevenit, domnule, zise Ducele. De ce să nu scoatem 
lama din teacă? 

Stilgar se uită la Idaho. 

— Tu cunoști rînduielile noastre de onoare și puritate, rosti el. 
Ţie-ţi îngădui să vezi lama omului căruia i-ai arătat prietenie. Privirea 
lui se întoarse spre ceilalți. Dar pe oamenii aceștia nu-i cunosc. Le-ai 
îngădui să pingărească o armă onorabilă? 

— Sînt Ducele Leto, spuse tatăl lui Paul. Mie îmi permiţi să 
văd lama? 

— Îţi permit să-ţi cîștigi dreptul de-a o scoate din teacă, răs- 
punse Stilgar și, la auzul murmurului de protest al celor din sală, ridică 
o mînă fină, străbătută de vene întunecate, și adăugă: Vă reamintesc 
că lama a aparținut unui bărbat care vă era prieten. 

În tăcerea care urmă, Paul studie omul și percepu clar aura de 
putere pe care o emana. Era un conducător. Un conducător fremen. 

Unul dintre ofițerii aflaţi de partea cealaltă a mesei mirii: 

— Cine-i el, ca să ne spună ce drepturi avem pe Arrakis? 

— Se zice că Ducele Leto Atreides guvernează cu consimțămîntul 
celor guvernați, rosti fremenul. De aceea, am să vă spun cum stă treaba 
cu noi: cei care văd un cristai își asumă o anumită responsabilitate. 


125 


Cartea I: DUNE 


Aruncă o privire întunecată către Idaho. Ne aparțin. Nu mai pot părăsi 
Arrakisul fără consimțămâîntul nostru. 

Halleck și alţi cîțiva dădură să se ridice, cu mânia întipărită pe 
chipuri. Guerney spuse ameninţător: 

— Ducele Leto este cel care hotărăște... 

— O clipă, vă rog, interveni Leto, și blindeţea vocii sale îi reținu. 
Nu trebuie să pierd controlul, gîndi el. Se întoarse spre fremen: Domnule, 
onorez și respect demnitatea oricărui om care respectă demnitatea mea. 
Îţi sînt, într-adevăr, îndatorat. Iar eu îmi plătesc întotdeauna datoriile. 
Dacă datina voastră cere ca arma să rămînă în teacă, atunci acesta eun 
ordin... pe care-l dau eu. Și dacă mai există vreo cale ca să-l cinstim cum 
se cuvine pe omul care a murit în serviciul nostru, te rog să-mi spui. 

Fremenul îl privi lung. Apoi, încet, își ridică voalul, descoperind 
un nas subțire și o gură cu buze pline, într-o barbă de un negru-luci- 
tor. În mod deliberat, se aplecă deasupra mesei și scuipă pe suprafața 
lucioasă. 

În clipa în care toți cei prezenţi fură pe punctul să sară în 
picioare, vocea lui Idaho tună: 

— Staţi! 

Și, în tăcerea încordată care se așternu, urmă: 

— Îți mulțumim, Stilgar, pentru darul umidității din trupul 
tău. Îl acceptăm în spiritul în care ne-a fost oferit. 

Și Idaho scuipă la rîndul său pe masa din fața Ducelui. Apoi, 
întorcîndu-se repede către Leto, spuse cu voce joasă: 

— Nu uita cît de preţioasă-i apa aici, Sire. A fost un gest de 
respect. 

Leto se lăsă încet în scaun și surprinse privirea lui Paul, zimbe- 
tul șters de pe chipul fiului său, înainte de a simţi ușoara destindere 
a atmosferei din sală, pe măsură ce oamenii înțelegeau scena la care 
asistaseră. 

Fremenul privi spre Idaho. 

— Ai fost apreciat în sietchul meu, Duncan Idaho. Te leagă vreun 
jurământ de credinţă față de Ducele tău? 

— Îmi cere să intru în slujba lui, Sire, spuse Idaho. 

— Acceptă un legămînt dublu? întrebă Leto. 

— Dorești să plec cu el, Sire? 

— Doresc să hotărăști singur ce-ai de făcut, răspunse Leto, dar 
nu putu să-și ascundă încordarea din glas. 

Idaho îl iscodi cu privirea pe fremen. 

— Accepţi condiţia, Stilgar? În anumite cazuri, va trebui să revin 
pentru a-l sluji și pe Ducele meu. 

— Lupţi bine și ai făcut tot ce ţi-a stat în putinţă pentru prietenul 
nostru, spuse Stilgar. Se întoarse spre Leto. Să fie, atunci, astfel: omul 
Idaho va păstra cristaiul pe care-l are ca pe un semn al credinţei față 
de noi. Va trebui să se purifice, de bună seamă, după cum cere datina, 
dar se poate. Va fi fremen și soldat Atreides. Există un precedent: Liet 
slujește doi stăpini. 

— Duncan? făcu Ducele. 

— E clar, Sire. 

— Atunci, ne-am înţeles, conchise Leto. 

— Apa ta ne aparţine, Duncan Idaho, zise Stilgar. Trupul prie- 
tenului nostru va rămîne Ducelui tău. Apa sa e apa Atreizilor. Acesta 
va fi legămîntul nostru. 

Leto oftă și privi spre Hawat, căutîndu-i ochii. Bătrînul mentat 
dădu din cap, cu un aer mulțumit. 

— O să aștept afară pînă ce Duncan Idaho își ia rămas-bun 
de la prietenii săi, spuse Stilgar. Turok era numele prietenului nostru 
care-a murit. Să vi-l amintiţi cînd va fi să-i eliberați spiritul. sînteți 
prietenii lui Turok. 

Stilgar porni spre ușă. 

— Nu vrei să mai rămîi puțin? întrebă Leto. 

Fremenul se întoarse. Își trase vălul peste față cu o mișcare 
simplă, potrivind ceva dedesubt. Paul întrezări ceea ce i se păru a fi 
un tub subțire. 

— E vreun motiv să rămîn? 

— Ne-ai face o onoare, răspunse Ducele. 

— Onoarea îmi cere să fiu prezent în altă parte, zise fremenul. 

Îl privi din nou pe Idaho, apoi se întoarse şi ieși repede printre 
gărzile de la ușă. 

— Dacă și ceilalți fremeni sînt ca el, o să ne înțelegem bine, 
declară Leto. 

— E un ins reprezentativ, Sire, rosti cu voce seacă Idaho. 

— Cred că ai înțeles cum stau lucrurile, Duncan. 

— Sînt ambasadorul Domniei Tale la fremeni, Sire. 

— Vor depinde multe de tine, Duncan. Avem nevoie de cel puţin 
cinci batalioane de fremeni înainte de intervenţia sardaukarilor. 

— N-o să fie ușor, Sire. Fremenii au o fire destul de indepen- 
dentă. Idaho șovăi. Mai e ceva, Sire. Unul dintre mercenarii captivi a 
încercat să fure cristaiul de la prietenul nostru fremen care-a murit. 
Mercenarul spune că Harkonnenii oferă o recompensă de un milion 
de solari celui care le va aduce un cristai. 

Leto îl privi surprins. 

— Ce motive-ar putea avea să dorească atît de mult o armă ca 
asta? 

— Cuțţitul e cioplit din dintele unui vierme de nisip și este sem- 
nul de recunoaștere al fremenilor, Sire. Cu el, un om cu ochii albaștri 
ar putea pătrunde în orice sietch de pe Arrakis. Pe mine nu m-ar lăsa 
în locurile unde nu-s cunoscut. Pentru că nu arăt ca un fremen. Dar... 

— Piter de Vries! exclamă Ducele. 

— Un om de-o viclenie diabolică, Domnia Ta, rosti Hawat. 

Idaho strecură cristaiul în interiorul tunicii. 

— Ai grijă cum păstrezi cuțitul, îl povățui Ducele. 

— Am înțeles, Sire. Lovi încetișor micul aparat de emisie-re- 
cepție prins la centură. O să vă dau vești cât de curînd. Thufir cunoaște 
codul meu de apel. Să folosiţi graiul de luptă. 

Salută scurt, se întoarse și părăsi camera. Pașii lui se pierdură 
spre capătul coridorului. Leto și Hawat schimbară o privire cu înţeles. 
Zimbeau. 

— Mai avem multe de făcut, Sire, observă Halleck. 

— Iar eu vă rețin, zise Leto. 

— Am întocmit raportul asupra bazelor avansate, spuse Hawat. 
Îl] lăsăm pentru altă dată, Sire? 

— Durează mult? 

— Îl pot rezuma, Sire. Printre fremeni umblă vorba că pe Arra- 
kis au fost construite peste două sute de asemenea baze, în perioada 
Staţiunii Experimentale Botanice. Se presupune că toate au fost lăsate 
în părăsire, dar există rapoarte care menţionează că mai înainte ar fi 
fost sigilate. 

— Să fie echipamente în interior? 

— Așa susțin rapoartele lui Duncan. 

— Unde sînt amplasate? întrebă Halleck. 

— Răspunsul fremenilor la această întrebare, zise Hawat, este 
întotdeauna același: „Liet știe.” 

— Dumnezeu știe, murmură Leto. 

— Poate că nu, Sire, spuse Hawat. Adineaori, acel Stilgar a pro- 
nunțat și el numele. Să se fi referit la o persoană reală? 

— Care „slujește doi stăpîni”, interveni Halleck. Parcă-i un citat 
dintr-un text religios. 

— Iar tu ar trebui să-l cunoşti, zise Ducele. 

Halleck zîmbi. 

— Dar Arbitrul Schimbării? întrebă Leto. Ecologul imperial, 
Kynes... El nu știe unde sînt bazele astea? 

— Sire, rosti Hawat, Kynes este omul Împăratului. 

— Numai că Împăratul e cam departe, replică Leto. Vreau bazele. 
Probabil că sînt pline de materiale pe care le-am putea folosi ca să ne 
reparăm utilajele. 

— Sire! Din punct de vedere legal, bazele sînt încă fieful Maies- 
tății Sale. 

— Intemperiile Arrakisului pot să nimicească orice. Putem da 
oricînd vina pe ele. Luaţi-l la întrebări pe Kynes și aflați cel puţin dacă 
bazele există. 

— Ar fi periculos să le rechiziționăm, insistă Hawat. Duncan a 
fost cât se poate de clar asupra următorului lucru: bazele, sau ceea ce 
reprezintă ele, au pentru fremeni o semnificație profundă. Nu-i exclus 
ca fremenii să-și schimbe atitudinea față de noi dacă le vom ocupa. 

Paul scrută fețele celor prezenți și observă încordarea cu care 
oamenii urmăreau fiecare cuvint. Păreau adînc tulburaţi de atitudinea 
tatălui său. 

— Ascultă-l, tată, interveni el cu voce joasă. E-adevărat ce spune. 

— Sire, reluă Hawat, s-ar putea ca aceste baze să ne ofere mate- 
rialul necesar pentru repararea utilajelor, dar s-ar putea la fel de bine 
ca ele să ne fie inaccesibile din motive strategice. Ar fi imprudent să 
acționăm pînă nu obținem mai multe informații. Kynes are din partea 

Imperiului împuternicire de arbitraj. Să nu uităm asta. lar fremenii îi 
recunosc autoritatea. 

— Procedaţi cu duhul blîndeţii, atunci. Vreau să știu doar dacă 
bazele există. 

— Cum dorești, Sire. 

Hawat se așeză și-și lăsă ochii în jos. 

— Bun, zise Ducele. Știm ce ne așteaptă: muncă. Dar sîn- 
tem învățați cu munca. Avem și oarecare experienţă. Știm care vor fi 
recompensele, iar opțiunile sînt destul de clare. Fiecare dintre voi își 
cunoaște sarcinile. Se uită la Halleck. Gurney, să rezolvi mai întâi pro- 
blema contrabandiștilor. 

— „Noi porni către rebelii ce sălășluiesc în pustie”, declamă 
Halleck. 

— Într-o zi, o să-l surprind pe omul ăsta fără nici un citat la-n- 
demînă și-o să pară gol-pușcă, observă Ducele. 

Se auziră cîteva risete, dar Paul le sesiză efortul. 

Tatăl lui se întoarse către Hawat. 

— Să instalezi încă un post de comandă pentru contrainformaţii 
și transmisiuni la etajul acesta, Thufir. După ce termini, avem de vorbit. 

Hawat se ridică și privi împrejur, ca și cînd ar fi căutat ajutor. 
Apoi se întoarse și-și îndreptă pașii spre ușă. În zgomotul scaunelor 
date în lături, ceilalți îl urmară în grabă, schimbînd priviri încurcate. 

Un final confuz, gîndi Paul, urmărind cu privirea oamenii care 
ieșeau. Pînă atunci, consiliile de stat-major se încheiaseră totdeauna 
într-o atmosferă de decizie. Dar această ședință părea că se dezagregase, 
măcinată de propriile-i insuficiențe și, în cele din urmă, spulberată de 
o controversă. 

Pentru prima dată, Paul își îngădui să se gîndească la posibilita- 
tea reală a unei înfrîngeri — nu de teamă sau din cauza avertismentelor 
de felul celor formulate de Cucernica Maică, ci ca o concluzie a propriei 
sale evaluări a situaţiei. 

Tata e deznădăjduit, își spuse el. Lucrurile nu merg deloc bine pen- 
tru noi. 

Și Hawat... Paul își aminti reacțiile bătrînului mentat în timpul 
consfătuirii — momentele de ezitare, semnele de nervozitate. Hawat 
nu era în apele lui. Îl frămînta ceva. 

— Cred că-i mai bine să-ți petreci restul nopții aici, fiule, spuse 
Ducele. De altfel, curînd o să se crape de ziuă. O anunţ eu pe maică-ta. 
Se ridică de la masă, încet, ţțeapăn. Pune cîteva scaune unul lingă altul 
și culcă-te. 

— Nu-s prea obosit, tată. 

— Cum vrei. 

Ducele își încleștă mîinile la spate și începu să se plimbe prin 
fața mesei. 

Ca un animal în cușcă, gîndi Paul. 

— Aisă discuţi cu Hawat posibilitatea unei trădări? întrebă el. 

Ducele se opri dinaintea lui și, înălțindu-și ochii spre ferestrele 
întunecate, spuse: 

— Am discutat de multe ori posibilitatea asta. 

— Fremena părea foarte sigură de spusele ei. lar mesajul pe 
care mama... 

— Am luat măsuri de precauţie. Privirea Ducelui făcu încon- 
jurul sălii și Paul observă sticlirea de sălbăticiune încolţită a ochilor. 
Rămii aici. Mă duc să discut cu Thufir problema posturilor de comandă. 

leși repede, adresînd un gest de salut santinelelor de la ușă. 

Paul privi locul în care stătuse tatăl său și avu senzaţia clară că 
spaţiul acela fusese deja gol, înainte ca Ducele să fi părăsit încăperea. 
Și iarăși îi răsunară în minte cuvintele Cucernicei Maici: Pentru tatăl 
tău... nu se mai poate face nimic. 

În acea primă zi în care Muad'Dib a parcurs străzile 
Arrakeenului împreună cu familia sa, unii oameni de pe 
marginea drumului și-au amintit legendele și profeția și 
au strigat: „Mahdi/!”! Dar strigătul lor era mai degrabă 
întrebare decît afirmaţie, căci încă nu puteau decît 
spera ca el să fie cel pe care prorocirile îl numeau Lisan 
al-Gaib!%8l, Glasul din Altă Lume. Gîndurile arrakeenilor 
se îndreptau însă și către mama sa, deoarece oamenii 
auziseră că era o Bene Gesserit și nu se îndoiau că ea se 
înfățișa ca un alt Lisan al-Gaib, 


Fragment din Manualul lui 
Muad'Dib de Prinţesa Irulan 


Ducele îl găsi pe Thufir Hawat singur, în camera de pe colţ, spre 
care îl îndrumase unul dintre soldaţii de pază. Din încăperea înveci- 
nată se auzeau zgomotele oamenilor care instalau echipamentul de 
radiocomunicaţii. Mentatul se ridică din spatele unei mese înțesate 
cu hirtii, în timp ce Ducele examina odaia. Pereţii erau verzi și unicul 
mobilier, în afara mesei, consta în trei scaune cu suspensie, de pe spă- 
tarele cărora H-ul Harkonnenilor fusese îndepărtat în grabă, lăsînd o 
pată decolorată. 

— Scaunele sînt captură, spuse Hawat, dar nu prezintă nici un 
pericol. Unde este Paul, Sire? 

— L-am lăsat în sala de consiliu. Sper să se poată odihni puţin, 
în lipsa mea. 

Hawat dădu din cap. Apoi se duse la ușa deschisă spre încăperea 
alăturată și o închise, curmînd larma aparatelor electronice. 


[97] MAHDI: în legendele mesianice fremene, „Cel ce ne va călăuzi spre 


Paradis”. 
[98] LISAN AL-GAIB: „Vocea din altă lume”. În legendele mesianice fremene, 


profet străin de Arrakis. Uneori este tradus și ca „Dătător de apă” (Vezi 
MAHDI.) 

— Thufir, spuse Leto, mă preocupă problema stocurilor de miro- 
denie ale Harkonnenilor și ale Împăratului. 

— Domnia Ta? 

Ducele își țuguie buzele. 

— Nişte silozuri nu sînt ceva indestructibil. 

Hawat vru să spună ceva, dar Leto îl opri cu un gest al mâinii. 

— Nu-i vorba de rezervele imperiale, continuă el. În sinea lui, 
suveranul s-ar bucura dacă Harkonnenii ar avea de suferit. Dar cum 
s-ar putea plinge Baronul de distrugerea unor stocuri a căror existență 
n-o poate recunoaște deschis? 

Hawat clătină din cap. 

— Dispunem de foarte puţini oameni, Sire. 

— Ia de la Idaho. Și poate că nici cîtorva fremeni nu le-ar 
displace o escapadă în afara planetei. Un raid pe Giedi Prim ar fi o 
diversiune cu destule avantaje tactice, Thufir. 

— Cum dorești, Domnia Ta. 

Hawat se depărtă cîțiva pași, iar Ducele, observîndu-i nervozi- 
tatea, gîndi: Poate crede că n-am încredere în el. Știe că am informaţii 
confidențiale despre existența unor trădători. Mai bine să-l liniștesc chiar 
acum. 

— Thufir, spuse el, întrucât ești unul dintre puţinii oameni în 
care pot avea toată încrederea, aș vrea să mai discutăm o problemă. 
Știm amindoi cît de vigilenţi trebuie să fim ca să prevenim infiltrarea 
unor trădători printre forțele noastre... dar mi s-au adus la cunoștință 
două fapte noi. 

Hawat se întoarse și-l privi fix. lar Leto îi relată cele spuse de 
Paul. 

Dar, în loc să declanșeze intensa concentrare mentatică, infor- 
mațiile părură să sporească agitația lui Hawat. 

Leto îl iscodi cu privirea, apoi, dintr-odată, spuse: 

— Îmi ascunzi ceva, bătrîne prieten. Ar fi trebuit să-mi dau 
seama după nervozitatea pe care ai manifestat-o în timpul ședinței. 
Ce-i atît de grav încât să nu poată fi dat la iveală într-un consiliu de 
stat-major? 

Buzele pătate de sapho ale mentatului se contractară într-o linie 

subțire din care radiau riduri minuscule. Își păstrară aceeași rigiditate 
și cînd Hawat spuse: 

— Domnia Ta, e o problemă pe care nu știu cum s-o abordez. 

— Avem destule cicatrice comune, Thufir. Știi bine că poți să 
abordezi orice subiect cu mine. 

Hawat îl privi pe Duce în tăcere, gîndind: Așa-l prefer. Acesta-i 
omul de onoare care merită tot devotamentul și toată puterea mea de muncă. 
De ce trebuie să-l rănesc? 

— Ei? făcu Leto. 

Hawat ridică din umeri. 

— E vorba de un fragment de mesaj. L-am capturat de la un 
curier Harkonnen. Mesajul era destinat unui agent cu numele Par- 
dee. Avem motive întemeiate să credem că Pardee era șeful rețelei de 
spionaj a Harkonnenilor la Arrakeen. Mesajul acesta... ar putea avea 
consecinţe grave... sau deloc. 

— Şi care-i conţinutul atît de delicat al acestui mesaj? 

— Fragment de mesaj, Domnia Ta. Era o imprimare pe film 
minimic!*!, prevăzut cu obișnuita capsulă de distrugere. Am reușit să 
oprim acțiunea acidului cu puţin timp înainte de-a apuca să distrugă 
textul în întregime și am salvat un fragment. Fragmentul este, totuși, 
extrem de semnificativ. 

— Ascult. 

Hawat își frecă buzele. 

— Textul sună așa: „...eto nu va bănui nimic și cînd lovitura îi 
va fi aplicată de mîna îndrăgită, doar recunoașterea ei va fi suficientă 
ca să-l distrugă.” Mesajul purta sigiliul personal al Baronului. Auten- 
tificarea am făcut-o eu însumi. 

— E limpede pe cine bănuiești, rosti Ducele, cu glas dintr-odată 
glacial. 

— Mai curînd mi-aș tăia brațele decit să te rănesc, Domnia Ta, 
spuse Hawat. Dar dacă... 

— Doamna Jessica, rosti Leto, clocotind de furie. N-ai putut 
stoarce confirmarea de la acel Pardee? 


[99] FILM MINIMIC: filament shiga cu diametrul de un micron, utilizat în 
special pentru transmiterea informaţiilor secrete în domeniul spionajului 
și contraspionajului. 

— Din nefericire, Pardee nu se mai afla printre cei vii, cînd ne-a 
căzut în mînă curierul. Cît despre acesta din urmă, sînt sigur că nu 
cunoștea conținutul mesajului. 

— Înţeleg. 

Leto își scutură capul. Ce stratagemă deplorabilă! Nu-i nimic ade- 
vărat. Îmi cunosc femeia. 

— Domnia Ta, dacă... 

— Nu! Este o eroare care... 

— Nu putem să ienorăm faptul, Domnia Ta. 

— Trăiesc cu ea de șaisprezece ani! Au existat nenumărate ocazii 
ca să... Tu însuţi ai verificat școala! Ai verificat-o și pe ea! 

Hawat murmură abătut: 

— Din păcate nu sînt infailibil. 

— Îţi spun eu că e cu neputinţă! Harkonnenii vor să distrugă 
neamul Atreides — inclusiv pe Paul. Au și încercat s-o facă. Crezi cumva 
că o femeie ar putea participa la un complot împotriva propriului ei 
copil? 

— Poate că nu complotează împotriva copilului ei... Poate că 
atentatul de ieri n-a fost decit o înscenare iscusită... 

— Nu putea fi o înscenare. 

— Sire, se zice că nu și-ar cunoaște părinții. Dar dacă-i cunoaște? 
Dacă-i orfană, să zicem, din cauza unui Atreides? 

— AT fi acționat de mult! Puțin murky, într-un pahar... sau un 
stilet, noaptea. Cui i-ar fi fost mai ușor să mă ucidă? 

— Harkonnenii vor să te distrugă, Domnia Ta. Nu urmăresc 
numai să te ucidă. În kanly există o sumedenie de nuanţe. Aceasta ar 
putea fi o capodoperă printre vendete. 

Umerii Ducelui se gîrboviră. Leto închise ochii și, dintr-odată, 
păru bătrîn și obosit. Nu se poate, gîndi. Femeia asta și-a deschis inima 
înaintea mea. 

— Există o cale mai sigură, pentru a mă distruge, decît aceea 
dea mă face să suspectez femeia iubită? 

— E o interpretare la care m-am gîndit și eu. Totuși... 

Ducele deschise ochii și-l privi lung pe Hawat. N-are decît s-o 
bănuiască. Suspiciunea e meseria lui, nu a mea. Dacă mă voi preface că-l 
cred, poate că altcineva va comite o imprudenţă. 

— Ce propui? întrebă cu glas șoptit. 

— Deocamdată, supraveghere permanentă, Domnia Ta. O vom 
urmări pas cu pas. Voi avea grijă să se procedeze cu toată discreţia. Idaho 
ar fi omul ideal pentru otreabă ca asta. Poate că, peste o săptămînă sau 
două, vom putea să-l rechemăm. Avem un tînăr pe care îl formăm de 
mai mult timp în trupele lui Idaho și care ar putea să preia misiunea 
lui. Tînărul are vocaţie pentru diplomaţie. 

— Să nu periclitați capul de pod pe care l-am obținut la fremeni. 

— Se-nţelege, Sire. 

— Și Paul? 

— Poate c-ar fi bine să-l prevenim pe doctorul Yueh. 

Leto îi întoarse spatele. 

— Fă cum crezi. 

— Voi fi cât se poate de discret, Domnia Ta. 

Cel puțin pe asta pot să contez, gîndi Leto. Apoi spuse: 

— les puţin să iau aer. Dacă ai nevoie de mine, mă găsești pe-aici. 
Gărzile o să... 

— Domnia Ta, înainte de a pleca, aș vrea să citești o microbo- 
bină. E o primă analiză aproximativă a religiei fremenilor — raportul 
pe care mi l-ai cerut. 

Ducele se opri, fără să se întoarcă. 

— E ceva care nu suferă amînare? 

— Nu, Domnia Ta. Dar ai întrebat ce se striga pe străzile Arra- 
keenului. Strigătul era „Mahdi! și era adresat domnului celui tînăr. 
Cînd oamenii au... 

— Lui Paul? 

— Da, Domnia Ta. Una dintre legendele arrakiene, o profeție, 
spune că va veni la ei un conducător, vlăstarul unei Bene Gesserit, 
care le va arăta calea către adevărata libertate. Unul dintre obișnuitele 
mituri despre Mesia. 

— Şi ei cred că Paul este acest... acest... 

— Speră doar, Domnia Ta. 

Hawat îi întinse capsula care conținea microbobina. Ducele o 
luă și-i dădu drumul în buzunar. 

— Am să mă uit peste ea mai tirziu. 

— Bine, Domnia Ta. 


136 


DUNE 


— Deocamdată vreau să... să mă gindesc. 

— Da, Domnia Ta. 

Ducele inspiră adînc, parcă suspinînd, și ieși din cameră. O luă 
la dreapta, către capătul coridorului. Mergea cu mîinile la spate, igno- 
rînd tot ce se afla în jur. Culoare, scări, terase, holuri... Oameni care îl 
salutau și se dădeau la o parte din fața lui... 

Într-un târziu, reveni în sala de consiliu, pe care o găsi cufun- 
dată în întuneric. Paul dormea pe o masă, acoperit cu pelerina unei 
santinele și cu o raniță sub cap. Încet, Ducele traversă încăperea și 
ieși pe terasa care domina terenul de debarcare. În lumina difuză a 
lămpilor de pe pistă, o santinelă aflată la colțul terasei îl recunoscu și 
luă poziție de drepți. 

— Pe loc repaus, murmură Leto. 

Își încleștă mîinile de metalul rece al balustradei. 

Peste cuprinsul bazinului, domnea liniștea prevestitoare a zori- 
lor. Ducele își înălță privirea. Sus, stelele erau o maramă presărată 
cu paiete, așternută peste cerul negru-albastru. Deasupra orizontului 
sudic, a doua lună strălucea într-o piclă diafană de praf. 1 se păru că 
astrul îl privește cu suspiciune, cinic. 

Sub ochii lui, luna cobori în spatele Scutului, poleind stîncile 
cu chiciură argintie. În întunericul dintr-odată mai dens, Leto simţi 
un fior de frig și se zgribuli. 

Brusc, îl podidi furia. 

Harkonnenii m-au hărțuit, și m-au hăituit, și m-au încolțit pentru 
ultima dată. Sînt niște scîrnăvii cu minţi de temniceri! Dar acum mă aflu 
aici, și aici voi rămîne! Un val de tristeţe luă locul mîniei. Va trebui să 
domnesc cu ochii și cu ghearele ca șoimul printre păsările mai slabe. Fără 
să-și dea seama, atinse cu degetele blazonul de pe tunică. 

La est se ivi ogeană de lumină cenușie, apoi o opalescenţă sidefie 
care făcu stelele să pălească. Zorii însuflețiră linia zimțată a orizontu- 
lui, încet, ca un dangăt prelung de clopot. 

Frumuseţea copleșitoare a priveliștii îl tulbură. 

Sînt lucruri, gîndi, care nu au asemănare. 

Niciodată nu-și imaginase că pe Arrakis ar putea exista ceva atit 
de frumos ca acest orizont roșu, învăpăiat, ca purpuriul și ocrul stîn- 
cilor din zare. Dincolo de pistele terenului, unde roua săracă a nopții 

dăduse un suflu de viață semințelor grăbite ale Arrakisului, văzu insule 
mari, de flori roșii și, printre ele, pete mov... ca niște urme uriașe de pași. 

— E o dimineață frumoasă, Sire, spuse santinela. 

— Da. 

Dădu din cap, gîndind: Poate că întreaga planetă va fi odată așa. 
Poate că va deveni o patrie înfloritoare pentru fiul meu. Apoi observă silue- 
tele oamenilor care traversau cîmpurile de flori, măturindu-le cu unelte 
ciudate, ca nişte coase. Culegătorii de rouă!1001. Apa! Apa, atât de preţi- 
oasă aici, încît nici roua nu trebuia irosită. 

Sau poate că va rămîne, mereu, o lume cumplită? 


[100] CULEGĂTORI DE ROUĂ: categorie de muncitori arrakieni care adună 
roua de pe plante cu ajutorul unor unelte asemănătoare coaselor. 

Nu există, probabil, revelaţie mai zguduitoare decît 
clipa în care descoperi că tatăl tău este un om... făcut din 
carne. 


Fragment din Pildele lui 
Muad'Dib de Prinţesa Irulan 


— Ceea ce trebuie să fac este odios, Paul, spuse Ducele, dar 
n-am încotro. 

Stătea lingă adulmecătorul de otrăvuri portabil, care fusese 
adus în sala de consiliu cînd li se servise micul dejun. Senzorii apa- 
ratului atîrnau moale deasupra mesei, sugerîndu-i lui Paul imaginea 
unei stranii insecte moarte. 

Privirea Ducelui era ațintită dincolo de ferestre, asupra terenului 
de debarcare, învăluit în picla subțire de praf a dimineţii. 

În faţa lui Paul se afla proiectorul cu microbobina despre prac- 
ticile religioase ale fremenilor. Filmul fusese realizat de unul dintre 
experții lui Hawat și Paul era încă tulburat de referirile la el însuși. 

Mahdi! 

Lisan al-Gaib! 

De cum închidea ochii, în minte îi răsunau strigătele mulți- 
mii. Așadar, asta speră, gîndi. Îşi amintea și spusele Cucernicei Maici: 
Kwisatz Haderach. Amintirile redeșteptau în ființa lui senzaţia de ţel 
cumplit, populînd această lume necunoscută cu impresii familiare, pe 
care nu le putea înţelege. 

— Odios, repetă Ducele. 

— La ce te referi, tată? 

Leto se întoarse și își privi fiul. 

— Harkonnenii își închipuie că pot să mă tragă pe sfoară, făcîn- 
du-mă să-mi pierd încrederea în persoana mamei tale. Nu-și dau seama 
că mai degrabă mi-aş pierde încrederea în mine însumi. 

— Nu înţeleg, tată. 

Din nou, Leto se întoarse către fereastră. Soarele alb se apropia 
de cvadrantul său matinal. În lumina lăptoasă, nori mari de praf se 
deplasau încet spre canioanele ascunse care brăzdau Scutul de Piatră. 

Vorbind rar, cu voce scăzută, ca să-și înăbușe mînia, Ducele îi 
povesti lui Paul despre misteriosul fragment de mesaj descoperit de 
Hawat. 

— Tot așa m-ai putea suspecta și pe mine, replică Paul. 

— Trebuie să-i lăsăm să creadă că au reușit. Trebuie să-și închi- 
puie că sînt chiar atît de prost. Totul trebuie să pară veridic. Nici măcar 
mama n-are voie să știe. 

— Bine, dar... de ce, tată? 

— Răspunsul mamei tale nu trebuie să fie un rol. Oh, știu, e 
capabilă să joace minunat teatru... dar depind prea multe de asta. Sper 
să demasc un trădător. De aceea, este necesar să se creadă că am fost 
total indus în eroare. Trebuie să-i facem acest rău mamei ca s-o ferim 
de un rău și mai mare. 

— Pentru ce-mi spui toate astea, tată? Dacă mă voi trăda? 

— Pe tine n-or să te urmărească în această afacere, spuse Ducele. 
Vei păstra secretul. Trebuie. Se apropie iar de fereastră și continuă, fără 
să se întoarcă: Iar dacă mi se va întîmpla ceva, o să-i poţi spune tu ade- 
vărul: că nu m-am îndoit niciodată de ea. Nici măcar o singură clipă. 
Va trebui să fie încredințată de lucrul acesta. 

Paul recunoscu în cuvintele tatălui său gîndul morții și spuse 
repede: 

— Nu ţi se va întîmpla nimic, tată. Ce... 

— Taci, fiule. 

Paul îi privi lung spatele, desluși oboseala în poziţia gâtului, în 
linia umerilor, în încetineala mișcărilor. 

— Eşti doar obosit, tată. 

— Sînt obosit, într-adevăr, rosti Ducele. Obosit moral. Pesemne 
că m-a ajuns și pe mine degenerescenţa depresivă a tuturor Caselor 
Mari. Și ce puternici am fost odată!... 

— Casa noastră nu a degenerat! izbucni Paul, cu neașteptată 
mânie. 

— Oare? Ducele își întoarse fața spre fiul său. Avea cearcăne 
întunecate sub ochii de cremene. Gura lui schiță o grimasă cinică. Ar 
fi trebuit să mă căsătoresc cu maică-ta, s-o fac Ducesă, spuse el. Dar... 
celibatul meu mai lasă unor Case speranţa într-o alianţă cu mine prin 
fiicele lor de măritat. Dădu din umeri. Așa că... 

— Mama mi-a explicat situaţia. 

— Nimic nu poate să-i ofere unui conducător mai multă loiali- 
tate decît impresia de bărbăție, zise Ducele. Iată de ce încerc să întrețin 
un aer de bărbăţie. 

— Conduci bine, protestă Paul. Guvernezi bine. Oamenii te 
urmează de bunăvoie și te iubesc. 

— Am unul dintre cele mai eficiente servicii de propagandă, 
replică Ducele și-și îndreptă iarăși privirea către bazin. Posibilităţile 
noastre sînt mai numeroase aici, pe Arrakis, decât ar putea să bănu- 
iască Imperiul. Cu toate acestea, uneori mi se pare că ar fi fost mai bine 
dac-am fi renunțat, dacă am fi ales calea exilului. Uneori, aș vrea să ne 
putem cufunda în anonimatul majorităţii, să fim mai puțin expuși la... 

— Tată! 

— Da, sînt obosit... Ştiai că folosim reziduul de mirodenie 
ca materie primă și că dispunem deja de propria noastră fabrică de 
peliculă? 

— Poftim? 

— Nu ne putem permite să ducem lipsă de peliculă pentru filme. 
Altminteri cum am mai putea să inundăm satele și orașele cu infor- 
maţiile noastre? Poporul trebuie să știe ce bine e guvernat. Și cum să 
știe dacă nu-i spunem noi? 

— Ar trebui să te odihnești puțin, zise Paul. 

Din nou, Ducele își întoarse ochii spre el. 

— Arrakisul mai prezintă un avantaj, despre care mi se pare că 
nu ţi-am vorbit. Mirodenia e pretutindeni, aici. O respiri, o mănînci în 
orice. Am descoperit că asta creează un fel de imunitate naturală la unele 
dintre otrăvurile uzuale din Manualul Asasinilor!!0!l. Iar imperativul 


[101] MANUALUL ASASINILOR: compilaţie datînd din secolul al III-lea și 
prezentiînd gama tuturor otrăvurilor folosite în mod curent în războaiele 
de asasini. Ulterior, cuprinsul manualului a fost extins, ajungînd să 
menționeze toate mijloacele de asasinare autorizate de Pacea Ghildei și de 

economisirii fiecărei picături de apă impune o supraveghere strictă a 
întregii producții alimentare — culturile de fermenți, cele hidroponice, 
chemavitul, absolut tot. Nu putem să ucidem prin otrăvire pături largi 
ale populaţiei... și nici noi nu putem fi atacați pe această cale. Arrakisul 
ne redă onestitatea și moralitatea. 

Paul dădu să spună ceva, dar Ducele nu-i lăsă vreme. 

— Trebuie să pot împărtăși cuiva lucrurile acestea, fiul meu. 
Oftă, și privirea sa reveni la peisajul arid din care, acum, florile dispăru- 
seră... strivite de culegătorii de rouă, ofilite de văpaia tot mai puternică 
a soarelui. Pe Caladan am stăpînit cu puterea noastră maritimă și aeri- 
ană. Aici, trebuie să luptăm ca să dobîndim puterea asupra deșertului. 
Aceasta va fi moștenirea ta, Paul. Ce vei face dacă mi se va întîmpla 
ceva? Nu vei lua calea exilului, ci pe aceea a gherilei — fuga și hărţuirea. 

Paul vru să răspundă, dar nu găsi cuvintele de care avea nevoie. 
Niciodată nu-l văzuse pe tatăl său atît de deprimat. 

— Arrakisul nu poate fi păstrat, reluă Ducele, decît cu prețul 
unor hotăriîri care să nu țină seama de sentimentul demnităţii perso- 
nale. Arătă cu mîna dincolo de fereastră, spre steagul verde și negru 
al Atreizilor, care atîrna inert pe catargul de la capătul terenului de 
debarcare. S-ar putea ca acest stindard onorabil să devină simbolul 
multor nelegiuiri. 

Paul își simţi gâtlejul uscat. Cuvintele tatălui său exprimau un 
sentiment al zădărniciei, un fatalism care-i răscolea sufletul și-l făcea 
să simtă un gol în coșul pieptului. 

Ducele scoase dintr-un buzunar o tabletă contra oboselii și-o 
înghiți. 

— Forţa și frica, rosti el. Uneltele guvernării. Voi cere să se 
acorde mai multă atenţie instruirii tale pentru condiţiile gherilei. Ai 
văzut microbobina... Ei te numesc „Mahdi”... „Lisan al-Gaib”... În ultimă 
instanță, te vei folosi și de asta. 

Paul observă că spatele și umerii tatălui său se îndreptaseră sub 
efectul rapid al tabletei, dar nu izbuti să-și alunge din minte cuvintele 
de teamă și îndoială pe care le auzise. 

— De ce-o fi întîrziind ecologul? mormăi Ducele. I-am spus lui 
Thufir să-l cheme cît mai devreme. 


Marea Convenţie. 

Tatăl meu, Împăratul Padișah, m-a luat într-o zi 
de mînă, iar eu am simţit imediat, graţie învățăturilor 
mamei mele, că era tulburat. M-a condus în Sala 
Portretelor, la ego-simulacrull102l Ducelui Leto Atreides. 
Privindu-l, am observat surprinzătoarea asemănare 
dintre tatăl meu și bărbatul din portret — același 
chip prelung, rasat, cu trăsături aspre și ochi reci. 
„Prințesă-fiică”, mi-a spus tatăl meu, „aș fi vrut să fi fost 
mai în vîrstă la vremea cînd acest bărbat s-a apucat să-și 
caute o nevastă.” Tatăl meu avea pe atunci șaptezeci şi 
unu de ani și nu arăta mai bătrîn decît bărbatul din 
portret; eu nu aveam mai mult de paisprezece ani, dar am 
înțeles în ziua aceea că tatăl meu își dorise în taină un 
fiu asemenea Ducelui și că ura necesitățile politice din 
cauza cărora erau dușmani. 
Fragment din În casa tatălui 
meu de Prinţesa Irulan 


Prima sa întîlnire cu aceia pe care, așa cum i se ordonase, tre- 
buia să-i trădeze, avu asupra doctorului Kynes efectul unui șoc. Pe bună 
dreptate, Kynes se considera un om de știință pentru care miturile nu 
erau decît indicii interesante despre rădăcinile unei culturi. Băiatul 
însă părea întruchiparea exactă a imaginii din străvechea profeție. Avea 
„ochii iscoditori” și „aerul de rezervă candidă”. 

Firește, profeția nu indica prea lămurit dacă Divina Mamă avea 
să-l aducă pe Mesia odată cu ea sau dacă avea să-l zămislească după 
venire. Oricum, exista o potrivire stranie între prorocire și nou-veniți. 


[102] EGO-SIMULACRU: portret reprodus prin intermediul unui proiector 
cu bobină shiga, capabil să reproducă dinamica subtilă despre care se 
spune că transmite esenţa eului. 


143 


Cartea I: DUNE 


Acea primă întîlnire avu loc pe la mijlocul dimineţii, în fața 
clădirii administrative a terenului de debarcare de lîngă Arrakeen. În 
apropiere, un ornitopter fără nici un fel de însemne aștepta zumzăind 
în surdină, ca o insectă moleșită. Lîngă el, făcea de gardă o santinelă 
Atreides, cu sabia trasă din teacă și cu silueta învăluită în aura ușor 
tremurătoare a unui scut defensiv. 

Kynes privi zeflemitor reverberaţia scutului, gîndind: În privinţa 
asta, Arrakisul le rezervă o surpriză! 

Ridică o mînă și escorta de fremeni care îl însoțea se opri. Con- 
tinuă să înainteze singur către intrarea imobilului — un gang întunecat 
în zidul de piatră protejat cu un strat de plastic. O clădire monolitică, 
dar vulnerabilă, gîndi el. Net inferioară oricărei grote. 

Observă mișcare în gangul întunecat. Se opri, folosind răgazul 
ca să-și îndrepte mantia și izolaţiile de pe umărul stîng al distraiului. 

Ușile de la intrarea clădirii se deschiseră larg. Un grup de soldaţi 
Atreides înarmaţi pînă-n dinţi — aveau paralizatoare, săbii și scuturi — 
ieșiră grăbiţi și se postară în fața intrării. În urma lor, își făcu apariţia 
un bărbat înalt, cu faţa ca de pasăre de pradă, cu pielea oacheșă și părul 
negru. Purta o pelerină jubba!!09! cu blazonul Atreizilor, dar felul în 
care o făcea arăta că nu era obișnuit cu veșmîntul. Pelerina i se lipea 
de pantalonul distraiului, fără să salte liber, ușor, în ritmul pașilor. 

Alături de el pășea un tînăr cu părul la fel de negru, dar cu fața 
mai rotundă. Kynes îi cunoștea virsta și i se păru cam mic de statură 
pentru un tînăr de cincisprezece ani. Trupul de adolescent însă degaja 
un ciudat aer de fermitate, de siguranţă, ca și cum tînărul ar fi avut pute- 
rea de a discerne în jurul său și de a înțelege lucruri nevăzute pentru 
alții. Era îmbrăcat la fel ca tatăl său, dar, spre deosebire de acesta, își 
purta pelerina cu o degajare ce dădea impresia că avusese asemenea 
îmbrăcăminte dintotdeauna. 

„Mahdi va cunoaște lucruri pe care alţii nu pot să le vadă”, spunea 
legenda. 

Kynes clătină din cap, mustrîndu-se: Sînt oameni ca toți oamenii. 

Lîngă cei doi, înveșmâîntat în aceeași ținută de deșert, venea un 


[103] PELERINĂ JUBBA: pelerină omnifuncțională, purtată pe Arrakis, 
peste distrai. Uzual: mantie. Pelerina sau mantia jubba poate fi ajustată 
spre a reflecta sau absorbi căldura, se poate folosi ca hamac sau adăpost etc. 

om pe care Kynes îl cunoscuse deja: Gurney Halleck. Planetologul trase 
adînc aer în piept, încercînd să-și potolească resentimentele pe care i 
le trezea omul care îl instruise cum să se poarte în prezența Ducelui și 
a moștenitorului ducal. 

„I te poţi adresa Ducelui cu «Domnia Ta» sau cu «Sire». Este corect 
și Vlăstar Nobil», dar asta se spune în ocazii cu un caracter mai deosebit. 
Fiului i te poţi adresa cu «Domnișorule», sau cu «Domnia Ta». Ducele e un 
om îngăduitor, dar nu-i plac familiarismele.” 

Și Kynes, privind grupul care se apropia, își spuse: Vor afla ei 
curînd cine-i adevăratul stăpîn al Arrakisului. Poruncă să fiu interogat mai 
toată noaptea de mentatul lor, da? Poruncă să fac pe ghidul fiindcă vor să 
inspecteze cum se exploatează mirodenia, da? 

Implicaţiile întrebărilor lui Hawat nu-i scăpaseră lui Kynes. 
Voiau să pună mîna pe bazele imperiale. Și nu încăpea nici o îndoială 
că aflaseră despre baze de la Idaho. 

Am Să-i ordon lui Stilgar să-i trimită Ducelui capul lui Idaho, își 
spuse Kynes. 

Grupul Ducelui se afla acum la numai cîțiva pași de el. Auzi 
scrișnetul nisipului sub ghetele lor de deșert. 

Kynes se înclină. 

— Domnia Ta, Duce. 

Cît timp se apropiaseră de omul care aștepta solitar lîngă 
ornitopter, Leto avusese timp să-l cerceteze pe îndelete: înalt, slab, 
înveșmîntat ca pentru deșert, într-o mantie lungă, distrai și ghete cu 
carîmbul scurt. Gluga mantiei era dată pe spate, cu vălul atîrnînd într-o 
parte, lăsînd la vedere părul lung, blond-roșcat, și o barbă rară. Sprin- 
cene groase umbreau ochii insondabili, albastru-în-albastru. În jurul 
orbitelor și sub ele, pielea obrazului era mai întunecată. 

— Așadar, dumneata ești ecologul, spuse Ducele. 

— Pe Arrakis preferăm vechea denumire, Domnia Ta, răspunse 
Kynes. Sînt planetolog. 

— Cum dorești, zise Ducele. 

Îi aruncă o privire lui Paul. 

— Fiule, el este Arbitrul Schimbării, arbitrul oricăror dispute, 
omul a cărui misiune este să se respecte legile, pînă ce vom prelua 
complet puterea asupra acestui fief. 

Se întoarse spre Kynes: 

— ŢI-l prezint pe fiul meu. 

— Domnia Ta, rosti Kynes. 

— Ești fremen? întrebă Paul. 

Kynes suriîse. 

— Am acces liber și în sietchuri, și în sate, Domnișorule. Dar 
sînt supusul Maiestăţii Sale. Sînt planetologul imperial. 

Paul dădu din cap, impresionat de aerul de putere al omului 
din fața lui. Ceva mai înainte, Halleck i-l arătase pe Kynes de la una 
din ferestrele situate la etajul clădirii: „Cel escortat de fremeni... Cel 
care se apropie acum de ornitopter.” 

Paul îl examinase în grabă cu binoclul, observîndu-i linia dreaptă 
a gurii, buzele subțiri, fruntea înaltă. Gurney îi șoptise la ureche: „Un 
individ al naibii de ciudat. Și să-l auzi cum vorbește — cuvinte sacadate, 
fraze scurte, clare, parcă retezate cu briciul.” 

În spatele lor, Ducele comentase: „Tipul savantului.” 

Acum, cînd era la numai cîțiva pași de el, Paul simţea forța lui 
Kynes, impactul personalităţii sale. Ca și cum planetologul ar fi fost o 
ființă cu sînge regal, născută să comande. 

— Mi se pare că dumitale trebuie să-ţi mulțumim pentru dis- 
traie și pentru pelerinele astea, spuse Ducele. 

— Sper că vă vin bine, Domnia Ta. Sînt făcute de fremeni și cei 
care le-au croit și-au dat silința să le confecționeze după măsurile date 
de omul Domniei Tale, Halleck, aici de față. 

— Am fost oarecum mirat cînd mi s-a adus la cunoștință că 
nu ne poţi conduce în deșert decît îmbrăcați cu hainele astea. Putem 
lua cu noi o cantitate mare de apă. Nu avem intenţia să zăbovim prea 
mult și vom avea o escortă aeriană — cea de deasupra noastră. E destul 
de puţin probabil să fim nevoiţi să coborim pe nisip. 

Kynes îl privi lung, cîntărindu-i din ochi trupul ghiftuit de apă. 
Spuse glacial: 

— Pe Arrakis nu există cuvintul „probabil”. Există doar cuvin- 
tul „posibil. 

Halleck se zburli: 

— Ducelui i te adresezi cu „Domnia Ta” sau „Sire”! 

Leto îl domoli cu un semn al mîinii — unul din discretele sem- 
nale de mînă codificate — apoi spuse: 

— Obiceiurile noastre sînt încă noi pe aici, Gurney. Trebuie să 
fim îngăduitori. 

— Am înţeles, Sire. 

— Îți sintem îndatoraţi, doctore Kynes, zise Leto. Nu vom uita 
de straiele acestea și nici de grija pe care ai arătat-o pentru siguranța 
noastră. 

Sub imboldul momentului, Paul își aminti un pasaj din Biblia 
CP și rosti: 

— „Darul e binecuvîntarea celui ce dă.” 

Cuvintele răsunară neașteptat de tare în aerul nemișcat. Fre- 
menii din escorta lui Kynes, care așteptau ghemuiţi pe vine în umbra 
clădirii, săriră în picioare, agitîndu-se și murmurînd între ei. Unul 
exclamă: 

— Lisan al-Gaib! 

Kynes se răsuci pe călcîie, reteză scurt aerul cu mîna, în direcția 
grupului de fremeni. Continuînd să murmure, oamenii se retraseră 
spre colțul clădirii. 

— Interesant, comentă Ducele. 

Kynes se uită cu asprime la Paul, apoi la Duce. 

— Majoritatea locuitorilor din deșert au mintea plină de super- 
stiții, spuse el. Nu le dați atenţie. Nu fac nici un rău. 

Dar și el se gîndi la cuvintele legendei: „Vă vor întîmpina cu Vorbe 
Sfinte și vor lua darurile voastre drept binecuvintare.” 

Imaginea pe care Leto și-o făcuse despre Kynes, bazată în bună 
parte pe scurtul raport verbal al lui Hawat — „Kynes este rezervat și 
suspicios” — se cristaliză brusc: omul acesta era fremen. Venise însoțit 
de o escortă de fremeni. Aparent, s-ar fi putut spune că fremenii voiau 
doar să verifice dacă erau într-adevăr liberi să circule în zonele urbane, 
așa cum li se promisese de puţin timp. Dar escorta aceasta părea mai 
degrabă o gardă de onoare. Iar Kynes se purta ca un om mindru, obiș- 
nuit cu libertatea, un om ale cărui vorbă și comportare, relativ umile, 
se datorau numai suspiciunii față de niște străini. Întrebarea lui Paul 
fusese oportună și întemeiată. 

Kynes se transformase în băștinaș. 

— Nu plecăm, Sire? întrebă Halleck. 

Ducele dădu din cap. 

— Ba da. Topterul nostru o să-l pilotez eu. Kynes va sta cu mine, 
în față, ca să-mi arate drumul. Tu și cu Paul vă așezați pe scaunele din 
spate. 

— O clipă, vă rog, interveni Kynes. Cu permisiunea Domniei Tale, 
Sire, trebuie să verific mai întîi securitatea distraielor pe care le purtați. 

Ducele vru să spună ceva, dar Kynes i-o luă înainte: 

— Mă gindesc și la propria-mi piele... Domnia Ta. Știu prea bine 
cui i s-ar scoate ochii dacă vi s-ar întîmpla vreun accident cât timp 
sînteți cu mine. 

Leto se încruntă, gîndind: Delicată treabă! Dacă refuz, s-ar putea 
să se simtă jignit. Și n-am de unde să știu cîtă nevoie o să am vreodată de 
omul ăsta. Dar... să-l las să treacă de scut și să-mi atingă trupul, cînd știu 
atît de puține lucruri despre el? 

Gîndurile îi goneau nebunește, mînate din urmă de necesita- 
tea deciziei. 

— Sintem în mîinile dumitale, se hotări brusc. 

Făcu un pas înainte și îşi desfăcu pelerina. Îl văzu pe Halleck 
arcuindu-se pe vîrfuri, rămînînd nemișcat, dar gata să intervină. 

— Și te-aș ruga, adăugă, să ai bunătatea de a ne explica și nouă ce 
e de fapt costumul ăsta, cu care dumneata ești, desigur, foarte obișnuit. 

— Bine, încuviinţă Kynes. 

Pipăi pe sub pelerina Ducelui izolațiile de pe umeri, vorbind, 
pe măsură ce verifica straiul. 

— Materialul propriu-zis este un microsendviș: un filtru cu efi- 
cacitate sporită, dublat de un sistem de schimb de căldură. 

Ajustă izolaţiile. 

— Stratul care vine în contact cu pielea este poros. Lasă să treacă 
transpirația care a răcorit corpul... prin procesul normal, sau aproape 
normal, de evaporare. Următoarele două straturi... 

Strinse izolaţiile pectorale. 

— „comportă filamente pentru schimbul caloric și decantoare 
de sare. Sarea este regenerată. 

La semnul ecologului, ducele își ridică braţele și zise: 

— Foarte interesant. 

— Respiră adînc, spuse Kynes. 

Ducele se supuse. Kynes cercetă izolațiile de la subsuori, ajus- 
tînd-o pe una dintre ele. 

— Mișcările corpului, continuă el, mai ales respiraţia, și un 
oarecare efect osmotic furnizează forța necesară pompării. 

Reveni la izolațiile pectorale, slăbindu-le puţin. 

— Apa reciclată se adună în nişte buzunare colectoarel!94!, de 
unde se poate sorbi prin tubul acesta, al cărui capăt se află în colierul 
de la gât. 

Ducele își trase bărbia, înclinînd capul ca să vadă capătul 
tubului. 

— Eficient și comod, observă el. Frumoasă concepție! 

Kynes îngenunche și controlă izolaţiile de la picioare. 

— Urina și materiile fecale sînt sterilizate și prelucrate în căp- 
tușeala de pe coapse. 

Se ridică în picioare, pipăi colierul de la gât și extrase un fel de 
limbă semicirculară. 

— În plin deșert, filtrul acesta se trage peste jumătatea de jos 
a obrazului, iar tubul de sub el se introduce în nări, cu ajutorul acestor 
două cepuri cu clemă care asigură etanșeitatea. Se inspiră prin filtrul 
de la gură și se expiră prin tubul nazal. Cu un distrai fremen în stare 
perfectă, nu poţi pierde mai mult de un degetar de umezeală pe zi — 
chiar dacă te prinde noaptea în Ergul Marel!0%]. 

— Un degetar pe zi, murmură Ducele. 

Kynes apăsă cu degetul pe calota frontală a glugii costumului 
și spuse: 

— Aici s-ar putea să te roadă niţel. Dacă te supără prea tare, te 
rog să-mi spui. Am să mai string puţin marginea glugii. 

— Mulţumesc, rosti Ducele, văzindu-l pe Kynes că se dă un pas 
înapoi. 


[104] BUZUNAR COLECTOR: oricare dintre compartimentele destinate 
colectării și păstrării apei filtrate dintr-un distrai. 

[105] ERG: deșert de nisip, cu dune, format de obicei în porțiunile mai 
coborîte ale scoarței. „Mare de nisip.” 


149 


Cartea I: DUNE 


Își mișcă umerii în interiorul costumului, remarcînd imediat 
că se simţea mai bine. Straiul era mai strîns pe trup, mai puţin iritant. 

Kynes se întoarse spre Paul. 

— Ei, acum să te vedem și pe tine, băiete. 

E un om de treabă, își spuse Ducele, dar va trebui să înveţe cum 
să ni se adreseze. 

Paul așteptă impasibil, în timp ce Kynes îi examina costumul. 
Avusese o senzaţie bizară cînd îmbrăcase straiul acesta lucios și alune- 
cos. Fusese perfect conștient că nu mai purtase niciodată pînă atunci 
un distrai. Cu toate acestea, fiecare gest de ajustare a găicilor aderente 
de la izolaţii, sub îndrumarea stîngace a lui Gurney, i se păruse natural, 
instinctiv. Cînd își strînsese izolaţiile pectorale, ca să obțină cît mai 
multă forță de pompare din mișcarea respiratorie, știuse ce anume 
făcea și în ce scop. Cînd își potrivise colierul de la gât și marginea glugii, 
știuse că o face ca să evite frecarea. 

Kynes se ridică, se dădu înapoi, cu un aer perplex. 

— Ai mai purtat vreodată distrai? întrebă. 

— E prima O0ară. 

— Atunci, ţi l-a aranjat cineva? 

— Nu. 

— Ghetele ţi-s strînse mai tare deasupra gleznelor decît dede- 
subt... Cine ţi-a spus să le strîngi în felul ăsta? 

— Nimeni. Așa... așa mi s-a părut că trebuie strînse. 

— Chiar așa și trebuie. 

Și Kynes își frecă obrazul, cu gîndul la legendă: „El va cunoaște 
tipicurile voastre ca și cînd s-ar fi născut cu ele.” 

— Să nu mai pierdem timpul, spuse Ducele. 

Arătă către topterul care aștepta, porni înainte, răspunzind cu 
o înclinare a capului la salutul santinelei. Urcă în cabină, își prinse 
centura de siguranță, începu să verifice instrumentele și comenzile. 
Aparatul pîrii cînd ceilalți urcară, la rîndul lor. 

Kynes își strînse centura, concentrîndu-și atenţia la amenajă- 
rile din interiorul aeronavei — luxul discret al capitonajelor gri-verzui, 
confortul scaunului, luciul instrumentelor. Trase cu plăcere în piept 
aerul curat, răcoros, care inundă cabina cînd ușile fură închise și ven- 
tilatoarele prinseră viață, biziind discret. 

Confort! gîndi. Moleșeală! 

— Totu-i în regulă, Sire, anunţă Halleck. 

Leto puse contactul aripilor, le simţi ridicîndu-se și coborînd — 
o dată, de două ori. Se înălțară zece metri, apoi Ducele blocă aripile și 
acționă reactoarele posterioare care propulsară aparatul într-o mișcare 
ascendentă, șuierătoare, pe o pantă abruptă. 

— Spre sud-est, dincolo de Scut, zise Kynes. Acolo i-am spus 
maistrului nisipar!!9l să-și concentreze utilajele. 

— Bine. 

Ducele stabiliză plafonul de zbor. Celelalte aparate își ocupară 
poziţiile de escortare deasupra lor și întreaga formaţie viră spre sud-est. 

— Concepţia și realizarea distraielor vădesc o perfecțiune teh- 
nică deosebită, spuse, după cîteva clipe, Ducele. 

— Poate că într-o zi vă voi duce să vizitaţi un atelier dintr-un 
sietch, zise Kynes. 

— M-ar interesa, într-adevăr. Dar mi se pare că se fabrică dis- 
traie și în unele orașe de garnizoană. 

— Imitaţii nereușite. Orice dunar care ține la viață poartă dis- 
trai fremen. 

— Şi chiar nu se pierde mai mult de-un degetar de apă pe zi? 

— Dacă distraiul este bine ajustat, dacă gluga e strinsă cum 
trebuie și dacă toate izolaţiile sînt în perfectă stare, cantitatea cea mai 
mare de apă se pierde prin palmele mîinilor. Cînd nu trebuie să-ți 
folosești mîinile la vreo treabă mai delicată, poți purta mănuși de dis- 
trai. Cei mai mulți dintre fremenii din deșert însă preferă să-și ungă 
mîinile cu seva extrasă din frunzele tufei de creozot, care are darul de 
a opri transpiraţia. 

Ducele aruncă o privire în jos, spre stînga, la peisajul haotic al 
Scutului de Piatră — stînci răvășite de crevase înguste și adinci, petice 
galbene-brune, întretăiate de dungile negre ale faliilor născute din pră- 
bușiri. Imensul lanţ muntos părea să fi fost azvârlit din spaţiu și lăsat 
pentru totdeauna acolo unde se sfărimase, izbindu-se de suprafața 
planetei. 

Survolară un bazin nu prea adînc, plin cu nisip cenușiu, ca un 


[106] MAISTRU NISIPAR: coordonator general al operaţiilor de exploatare a 
mirodeniei. 

rîu izvorit din gura unui canion ce se deschidea către sud. Degete de 
nisip se prelingeau parcă în interiorul bazinului, conturînd o deltă 
uscată și imobilă, înconjurată de roca întunecată. 

Kynes se rezemă de spătarul scaunului. Se gîndi la trupurile 
saturate de apă pe care le simţise sub straiele Atreizilor. Purtau centuri 
de scut peste pelerine, paralizatoare agăţate la șold, iar la gât, prinse de 
lănţișoare, radioemițătoare de mărimea unei monede. Și Ducele, și fiul 
său erau înarmaţi cu cuțite virite în teci prinse de încheietura miîinii, 
iar tecile i se păruseră destul de uzate. Își spuse, nu fără o oarecare doză 
de admiraţie, că oamenii aceștia erau un amestec ciudat de blîndeţe 
și forță brutală. Aveau o siguranţă și-un calm pe care nu le observase 
niciodată la Harkonneni. 

— Sper că vei menționa în raportul pe care-l vei adresa Împă- 
ratului, în legătură cu schimbarea fiefului, că noi am respectat legile, 
nu-i așa? întrebă Leto. Se uită pieziș către Kynes, apoi din nou înainte. 

— Harkonnenii au plecat. Atreizii le-au luat locul. 

— Deci totu-i în regulă? insistă Leto. 

Zvicnetul unui mușchi de pe maxilar trădă încordarea de-o 
clipă a planetologului. 

— Ca planetolog și Arbitru al Schimbării, sînt supusul direct 
al Imperiului... Domnia Ta. 

Ducele rînji sumbru. 

— Realitatea însă știm amîndoi care e. 

— Îţi reamintesc că activitatea mea se bucură de sprijinul 
Maiestăţii Sale. 

— Zăut Şi în ce constă această activitate? 

În liniştea scurtă care urmă, Paul gîndi: Tata întinde prea mult 
coarda. Îi aruncă o privire lui Halleck, dar menestrelul-războinic părea 
absorbit de priveliștea dezolantă de sub ei. 

Kynes răspunse glacial: 

— Te referi, desigur, la activitatea mea de planetolog. 

— Desigur. 

— În mare, mă ocup de biologia şi de botanica solurilor uscate... 
ca și de unele cercetări geologice — carotaje, analize. Posibilităţile unei 
planete sînt practic inepuizabile. 

— Întreprinzi şi cercetări referitoare la mirodenie? 

Kynes se întoarse spre Duce, iar Paul sesiză contracția mușchilor 
din obrazul planetologului. 

— Curioasă întrebare, Domnia Ta. 

— Nu uita, Kynes, că acum planeta este fieful meu. Și metodele 
mele sînt altele decît ale Harkonnenilor. Nu am nimic împotriva stu- 
diilor dumitale cu privire la mirodenie, atât timp cît mă ţii la curent cu 
ceea ce afli. Se uită fix la planetolog și adăugă: Harkonnenii nu prea 
încurajau cercetările legate de mirodenie, nu-i așa? 

Kynes îi întoarse privirea, dar nu răspunse. 

— Poţi vorbi fără grijă, îl îndemnă Ducele. N-ai de ce să te temi. 

— Mda, murmură Kynes. Curtea Imperială e într-adevăr cam 
departe. Și gîndi: Ce-și închipuie cotropitorul ăsta umflat de apă? Mă crede 
chiar atît de nătîng încît să mă fac sluga lui? 

Ducele emise un rîs scurt, își întoarse privirea la direcția de zbor. 

— Remarc o oarecare acreală în tonul dumitale, domnule. Am 
invadat Arrakisul cu haita noastră de ucigași cu chipuri blajine, nu? 
Și mai avem pretenţia să recunoașteţi că sîntem altfel decît Harkon- 
nenii, nu-i așa? 

— Am citit materialul de propagandă pe care l-aţi răspîndit 
prin sietchuri și prin sate, spuse Kynes. „Să dăruim dragostea noastră 
ilustrului Duce!” Serviciul dumitale de pro... 

— Măsoară-ţi cuvintele! lătră brusc Halleck, smulgîndu-se de 
lingă geam și aplecîndu-se amenințător înainte. 

Paul puse o mînă pe brațul lui Halleck. 

— Gurney! rosti Ducele, aruncîndu-i o privire peste umăr. Omul 
acesta a trăit mult timp sub Harkonneni. 

Halleck își reluă vechea poziție. Mormăi: 

— Mda... 

— Omul Domniei Tale, Hawat, este destul de abil, spuse, după 
o clipă, Kynes. Dar mi-am dat imediat seama ce urmărea. 

— Foarte bine, replică Ducele. Ești de acord să ne deschizi 
bazele? 

— Bazele sînt proprietatea Maiestăţii-Sale, răspunse tăios Kynes. 

— Și zac nefolosite. 

— Ar putea fi folosite. 

— Maiestatea-Sa e de aceeași părere? 

Kynes îl străfulgeră cu privirea. 

— Arrakisul ar putea să devină un Eden dacă pe guvernatorii 
săi i-ar mai interesa și altceva decît scurmatul după mirodenie! 

Nu mi-a răspuns la întrebare, gîndi Ducele, apoi continuă: 

— Cum ar putea deveni un Eden, dacă nu dispune de bani? 

— La ce bun banii, dacă nu poţi cumpăra cu ei ajutorul de care 
ai nevoie? replică planetologul. 

Aha! își spuse Ducele. Zise repede: 

— Vom discuta problema asta altă dată. Am impresia c-am ajuns 
la marginea Scutului. Continuăm drept înainte? 

— Drept înainte, murmură Kynes. 

Paul privi pe fereastră. Sub ei, ţancurile sfărimate începuseră 
să coboare în cute abrupte spre un platou neted, de piatră, mărginit de 
un prag ca o muchie de cuţit. Dincolo de prag, asemenea unor unghii 
frumos tăiate, se prelungeau pînă la orizont șiruri continue de dune. 
Printre ele, departe, se zăreau din loc în loc pete întunecate care nu 
păreau să fie nisip. Aflorismente stîncoase? În reverberaţia aerului fier- 
binte, Paul nu le putea distinge prea bine. 

— Nu cresc deloc plante, acolo, jos? întrebă el. 

— Puţine, răspunse Kynes. Zona biologică de la această lati- 
tudine se caracterizează mai ales prin ceea ce noi numim „mici hoţi 
de apă” — viețuitoare adaptate să-și prade unele altora umezeala, 
pîndindu-se reciproc pentru picăturile de rouă. Anumite regiuni ale 
deșertului forfotesc de viață. Dar toate aceste forme vii au învățat cum 
să supraviețuiască în condiţiile vitrege ale mediului. Dacă tu, om, te 
pomenești vreodată acolo, jos, și nu vrei să mori, trebuie să faci exact 
ce fac ele. 

— Adică să-i furi altuia apa? întrebă Paul. 

Ideea i se păruse revoltătoare și glasul îi trădă tulburarea. 

— Se mai întîmplă și-așa, rosti Kynes, deși nu la asta m-am 
referit. Vezi tu, băiete, clima mea pretinde o atitudine deosebită față 
de apă. Aici nu există secundă în care să nu te gindești la apă. N-ai voie 
să irosești nimic din ceea ce conţine cât de cît umezeală. 

Clima mea... gîndi Ducele. 

— Virează două grade spre sud, Domnia Ta. La vest e furtună. 

Ducele dădu din cap. Văzuse și el tălăzuirea de praf cafeniu. 

Viră larg, înclinînd topterul pe-o parte, observînd cu coada ochiului 
reflexul portocaliu-lăptos al prafului pe aripile aparatelor din escortă, 
care îi imitau manevra. 

— E bine să trecem cît mai departe de ea, zise Kynes. 

— Îmi închipui că-i destul de periculos să zbori în nisipul ăla, 
spuse Paul. E adevărat că poate străpunge metalele cele mai dure? 

— La altitudinea asta nu-i nisip, ci praf, explică Kynes. Singurele 
pericole sînt lipsa vizibilităţii, turbulența și obturarea prizelor de aer. 

— Şi chiar o să vedem astăzi o exploatare de mirodenie în lucru? 

— Foarte posibil. 

Paul tăcu, rezemîndu-se de spătarul scaunului. Îşi folosise 
întrebările și hiperpercepţia pentru a efectua ceea ce mama sa numea 
„inregistrarea” persoanei. Și-l fixase bine pe Kynes acum — timbrul vocii, 
fiecare detaliu al feţei, fiecare detaliu al gesturilor. O cută nefirească 
pe mineca stingă a mantiei planetologului trăda prezenţa unui cuțit 
într-o teacă prinsă pe braţ. În dreptul taliei, mantia părea mai umflată. 
Auzise că oamenii deșertului poartă un soi de cingătoare cu buzunare, 
în care ţin felurite obiecte de strictă necesitate. Poate că asta era expli- 
cația umflăturilor de sub mantie. În nici un caz nu putea fi vorba de o 
centură de scut. Mantia era închisă la gât cu o fibulă de cupru pe care 
era gravată imaginea unui iepure. O altă fibulă, mai mică, purtînd ace- 
lași desen, atîrna de colțul glugii răsfrinte pe umeri. 

Alături, Halleck se răsuci, cotrobăi în compartimentul din spate, 
și scoase la iveală balisetul. Kynes aruncă o privire înapoi cînd Halleck 
începu să-și acordeze instrumentul, apoi se concentră din nou asupra 
direcției de zbor. 

— Ce-ai vrea s-asculți, Domnișorule? întrebă Halleck. 

— Ce vrei tu, Gurney. 

Halleck își plecă urechea deasupra cutiei de rezonanţă, luă un 
acord și începu să cînte încet: 


Părinţii noștri au mîncat mană în deșert, 

În ţinutul fierbinte unde se-ncrîncenă vîntu-n virtejuri. 
Izbăvește-ne, Doamne, de ţara cea hidă! 

Izbăvește-ne... 0, izbăvește-ne 

De setea și uscăciunea deșertului. 


155 


Cartea I: DUNE 


Kynes îi aruncă Ducelui o privire și spuse: 

— Nu călătorești cu o escortă prea numeroasă, Domnia Ta. Toţi 
oamenii care te însoțesc au mai multe talente? 

— Ca Gurney? rise Ducele. Gurney e unic. Îi apreciez în mod 
deosebit ochii. Puţine lucruri le scapă. 

Planetologul se încruntă. 

Halleck, fără să piardă nici o măsură din melodie, improviză 
mai departe: 


Căci eu sînt ca buha deșertului, o! 
Așa-i! Sint ca buha deșertului! 


Ducele se aplecă brusc, desprinse un microfon de pe tabloul de 
bord, îl conectă cu o apăsare a degetului și spuse: 

— Atenţie Escorta Gama! Aici Liderul. Obiect zburător pe direc- 
ţia orei nouă, în sectorul B. L-aţi identificat? 

— Nu-i decît o pasăre, zise Kynes. Și adăugă: Ai ochi ageri. 

Difuzorul de pe tabloul de bord pirîi, apoi o voce răspunse: 

— Escorta Gama. Am examinat obiectul prin telescop. E o pasăre 
mare! 

Paul privi în direcția indicată, desluși un punct întunecat care 
se mișca intermitent. Își dădu seama cît de atent pilota tatăl său... Cu 
toate simţurile la pîndă. 

— Nu știam că există păsări atît de mari în largul deșertului, 
spuse Ducele. 

— Trebuie să fie un vultur, răspunse Kynes. Sînt destule viețu- 
itoare care s-au adaptat la mediul acesta. 

Ornitopterul survola acum o cîmpie pustie de piatră. De la înăl- 
țimea celor două mii de metri la care zburau, Paul zări dedesubt umbra 
diformă a navei lor și, puțin mai înapoi, umbrele aparatelor din escortă. 
Solul de sub ei părea plat, dar felul în care se contorsionau umbrele 
dezmințea această impresie. 

— A reușit cineva, vreodată, să parcurgă teafăr deșertul? întrebă 
Ducele. 

Halleck se opri din cîntat. Se aplecă, așteptind răspunsul lui 
Kynes. 

— Largul deșertului, nu, spuse Kynes. Au fost însă cîteva cazuri 
în care unii oameni au izbutit să se salveze din zona secundară. Au 
supraviețuit traversînd regiunile stîncoase, în care viermii se aventu- 
rează rareori. 

Atenţia lui Paul fu atrasă deodată de timbrul vocii lui Kynes. 
Își simţi întregul mecanism al percepţiei intrind în alertă, așa cum îl 
deprinsese prin antrenament!!07]. 

— Ah! exclamă Ducele. Viermii! Trebuie să apuc să văd și eu unul. 

— Poate c-o să vezi unul chiar astăzi, zise Kynes. Unde-i miro- 
denie, sînt și viermi. 

— Totdeauna? întrebă Halleck. 

— Totdeauna. 

— Există vreo legătură între viermi și mirodenie? se interesă 
Ducele. 

Kynes întoarse capul spre el și Paul observă felul în care își 
țuguia buzele înainte de a răspunde. 

— Viermii apără nisipurile cu mirodenie. Fiecare vierme își are... 
teritoriul său. Cît despre mirodenie... Cine știe? Specimenele de viermi 
pe care le-am cercetat ne fac să presupunem existența unor complexe 
schimburi chimice reciproce. Am descoperit urme de acid clorhidric 
în sistemul vascular, iar în... în alte părți, acizi mai complecși. O să-ți 
trimit monografia mea, referitoare la subiectul ăsta. 

— Şi scuturile sînt într-adevăr neputincioase? întrebă Ducele. 

— Scuturile! pufni Kynes. Activează un scut într-o zonă cu viermi 
și soarta ţi-e pecetluită! Cum îl simt, viermii nu mai țin seama de fron- 
tierele teritoriale; vin să-l atace de la cele mai mari depărtări, de peste 
tot. Nimeni n-a supraviețuit vreodată unui asemenea atac. 

— Atunci cum le-aţi venit de hac viermilor pe care i-ați disecat? 

— Șocuri electrice de înaltă tensiune aplicate separat fiecărui 
segment inelar. E singura modalitate pe care o cunoaștem pentru a-i 
ucide și a le recupera cadavrele intacte. Exploziile nu fac decît să-i ame- 
țească sau să-i rănească, iar fiecare segment își are propria lui viață. 


[107] ANTRENAMENT: în context Bene Gesserit, această noțiune 
(desemnînd, în general, orice sistem de educare și formare) are un sens 
diferit, referindu-se la condiționarea nervoasă și musculară dusă pînă la 
limita maximă tolerată de funcțiile naturale. 

În afara armamentului atomic, nu cunosc nici un alt mijloc capabil să 
nimicească un vierme mare în întregime. Sînt incredibil de rezistenți. 

— De ce nu s-a întreprins nimic pentru a-i extermina? întrebă 
Paul. 

— Costă prea mult, răspunse Kynes. Suprafața-i prea mare. 

Paul se retrase în colțul lui. Simțul adevărului, percepția nuan- 
țelor din voce îi spuneau că planetologul minţea sau rostea numai 
jumătăți de adevăr. Gîndi: Dacă există vreo legătură între mirodenie și 
viermi, exterminarea viermilor ar însemna distrugerea mirodeniei. 

— În curînd, nimeni nu va mai trebui să se teamă de întinderile 
de nisip, spuse Ducele. Un singur apel, prin intermediul unor emiță- 
toare de genul celor de la gîtul nostru, va fi suficient pentru a solicita 
ajutorul echipelor de salvare. Nu peste mult timp, toți nisiparii noștri 
vor fi dotați cu asemenea aparate. Pînă atunci vom pune la punct și 
un serviciu special de salvare. 

— Lăudabilă inițiativă, comentă Kynes. 

— După tonul cu care-o spui, nu s-ar zice că ești de acord. 

— De ce să nu fiu de acord?! Dimpotrivă! Numai că emițătoarele 
n-o să vă fie de cine știe ce folos. Sarcina electrostatică a furtunilor de 
nisip ecranează aproape în întregime semnalele radio, iar instalaţiile 
de emisie-recepţie pot fi oricînd scurtcircuitate. De altfel, s-a încercat 
deja folosirea lor. Arrakisul nu duce lipsă de echipament tehnic. Și 
în afară de asta, cînd te urmărește un vierme, n-ai prea mult timp la 
dispoziție. De obicei, nu-ţi rămîn decît vreo cincisprezece-douăzeci de 
minute din clipa în care te-a descoperit. 

— Atunci, ce mă sfătuiești? întrebă Ducele. 

— Îmi ceri sfatul... mie? 

— Da. Ca planetolog. 

— Ai urma un sfat de-al meu? 

— Dacă l-aș considera înţelept. 

— Foarte bine, Domnia Ta. Să nu călătorești singur. 

Pentru o clipă, Ducele își abătu atenţia de la comenzi. 

— Asta-i tot? 

— Asta-i tot. Să nu călătorești singur. 

— Dar dacă ești izolat de-o furtună și silit să cobori? interveni 
Halleck. Nu se poate face nimic altceva? 

— Altceva înseamnă o mulțime de lucruri, zise Kynes. 

— Dumneata ce-ai face? întrebă Paul. 

Kynes se întoarse și-l sfredeli cu privirea, apoi se adresă Ducelui: 

— M-aş îngriji în primul rînd de starea distraiului. Dacă m-aș 
afla în afara unei zone cu viermi sau printre stînci, aș rămîne în navă. 
Dacă m-aș afla în nisip deschis, m-aș îndepărta de navă cît aș putea de 
iute. O distanţă de vreo mie de metri ar fi de-ajuns. Apoi, m-aș ascunde 
sub mantie. Nava nu i-ar scăpa în nici un caz unui vierme, eu însă aș 
putea trece neobservat. 

— Și pe urmă? vru să știe Halleck. 

Kynes dădu din umeri. 

— Aș aștepta să plece viermele. 

— Atât? întrebă Paul. 

— După ce viermele s-a îndepărtat, poţi încerca să te deplasezi 
la rîndul tău, spuse Kynes. Trebuie să pășești ușor, să eviţi tobele de 
nisip şi bazinele de praf cu mareel198l şi să te îndrepţi către cea mai 
apropiată zonă stincoasă. Sînt multe asemenea zone. Numai așa ai 
șanse să reușești. 

— Tobe de nisip? se miră Halleck. 

— O stare naturală de tasare a nisipului, explică Kynes. Cum ai 
călcat pe suprafața sa, începe să bubuie. Sunetul atrage imediat viermii. 

— Ce sînt bazinele de praf cu maree? se interesă Ducele. 

— De-a lungul secolelor, o serie de depresiuni din deșert s-au 
umplut cu praf. Unele sînt atât de întinse, încît au curenți, flux și reflux. 
Dacă nu știi să le recunoști, ești pierdut. Te înghit instantaneu, la pri- 
mul pas greșit. 

Halleck se lăsă pe spate și începu să mîngiie din nou strunele 
balisetului. Apoi, deodată, cîntă: 


O, nu-i mînia pe-ai deșertului zei 
Dacă te temi de moarte și vrei 
Primejdiile să... 


[108] BAZIN DE PRAF CU MAREE: depresiune vastă, pe suprafața 
Arrakisului, în care s-a adunat, de-a lungul secolelor, o cantitate uriașă de 
praf, supusă unor mișcări de flux și reflux. 

Se întrerupse și se aplecă înainte: 

— Nor de praf în faţă, Sire. 

— Îl văd, Gurney. 

— Destinația noastră, spuse Kynes. 

Paul se înălță în scaun ca să privească prin parbriz. Văzu un 
nor galben care se rostogolea aproape de suprafața deșertului, la vreo 
treizeci de kilometri în faţa lor. 

— E o fabrică de mirodenie, zise Kynes. A fost coborîtă pe supra- 
faţă, ceea ce-nseamnă că acum lucrează. Norul este format de nisipul 
evacuat după separarea centrifugală a mirodeniei. Nu există alt nor 
de nisip care să i se asemene. 

— Sînt niște toptere deasupra, observă Ducele. 

— Da, încuviință Kynes. Doi... trei... patru cercetași. Pîndesc 
semnul de vierme. 

— Semnul de vierme? 

— Un val de nisip mișcător, care se deplasează către șenilă și 
care poate fi văzut de departe. Uneori însă, viermii se deplasează la 
adîncimi prea mari ca să ridice un val și în cazul acesta semnul este 
detectat de sondele seismice instalate pe suprafața nisipului. 

Kynes scrută văzduhul. 

— Ar trebui să fie și-o aripă purtătoare prin preajmă, spuse, 
dar n-o văd nicăieri. 

— Viermii sînt nelipsiți — parcă așa ziceai, nu? întrebă Halleck. 

— Nelipsiţi. 

Paul se aplecă în faţă și atinse umărul lui Kynes. 

— Cât de întinsă-i zona pe care o stăpînește un vierme? 

Kynes se încruntă. Puștiul nu contenea să pună întrebări de 
adult. 

— Depinde de mărimea viermelui, răspunse. 

— Care-s limitele? îl întrebă Ducele. 

— Cei mari pot controla pînă la trei sau patru sute de kilometri 
pătraţi. Cei mici... 

Tăcu brusc, căci Ducele acționase fără veste reactoarele de frin- 
are. Aparatul se poticni scurt și motoarele amuţiră. Aripile prinseră 
viață, începînd să bată aerul. Ducele înscrise topterul într-un viraj larg, 
menținindu-i plafonul, și arătă cu mîna stingă spre est, dincolo de șenilă. 

— Nu cumva-i semn de vierme acolo? 

Kynes se aplecă prin faţa lui, cercetînd zarea. 

Paul și Halleck se înghesuiră unul într-altul, privind în aceeași 
direcție și Paul observă că escorta lor, surprinsă de manevra neașteptată 
și continuîndu-și cîteva clipe zborul, vira acum strîns înapoi. Combina 
era tot în fața lor, la numai vreo trei kilometri distanţă. 

În direcţia în care arătase Ducele, crestele semicirculare ale 
dunelor se prelungeau, umbră după umbră, pînă la orizont — iar de-a 
curmezișul lor, străbătîndu-le ca o linie dreaptă ce se pierdea în depăr- 
tare, își croia drum un deal prelung — o coamă mișcătoare de nisip. 
Lui Paul i se păru că ceea ce vedea semăna cu siajul lăsat de un pește 
mare, înotînd sus și atingînd cu spinarea suprafața unei ape liniștite. 

— E un vierme, spuse Kynes. Unul mare. 

Se retrase iute pe scaunul său, înșfăcă microfonul de pe tabloul 
de bord și schimbă frecvența de emisie. Privind cu ochi scînteietori 
caroiajul hărții prinse pe role deasupra capetelor lor, vorbi în microfon: 

— Atenţie șenila din sectorul Delta Aiax nouă! Semn de vierme. 
Șenila din Delta Aiax! Semn de vierme. Rog confirmaţi recepţia. 

Așteptă. 

Difuzorul de pe tabloul de bord emise o serie de paraziți, apoi 
O voce: 

— Cine cheamă Delta Aiax nouă? Recepție. 

— Nu se prea omoară cu firea, constată Halleck. 

Kynes răspunse în microfon: 

— Zbor neînmatriculat — la nord-vest de voi, distanța aproxima- 
tiv trei kilometri. Semnul de vierme e în deplasare pe direcția voastră. 
Contact în aproximativ douăzeci și cinci de minute. 

În difuzor se auzi altă voce: 

— Aici Centrul de comandă al cercetașilor!!%9. Confirm observa- 
ţia. Rămâîneţi pe recepţie pentru estimarea contactului. Urmă o pauză, 
apoi: Contact peste douăzeci și șase de minute. Probabilitatea estimării 
anterioare a fost excelentă. Cine-i la bordul aparatului neînmatricu- 
lat? Recepție. 

[109] CENTRUL DE COMANDĂ AL CERCETAȘILOR: ornitopter ușor, 
afectat unui grup de prospectare și recoltare a mirodeniei și însărcinat cu 
coordonarea misiunilor de pază și recunoaștere. 

Halleck își desprinse iute centura de siguranță și se repezi în 
față, între Kynes și Duce. 

— Kynes, asta-i frecvenţa de lucru obișnuită? 

— Da, de ce? 

— Cine-i pe recepţie? 

— Numai echipajele care lucrează în zonă. Pentru evitarea 
interferențelor. 

Difuzorul pîrîi din nou, apoi vocea care vorbise prima spuse: 

— Aici Delta Aiax nouă. În contul cui trecem prima pentru 
avertisment? Recepție. 

Halleck îi aruncă Ducelui o privire întrebătoare. 

— Se acordă o primă în mirodenie celui care semnalează cel 
dintîi viermele, spuse Kynes. Vor să știe... 

— Spune-le cine-a văzut primul semnul de vierme, zise Halleck. 

Kynes ezită cîteva secunde, apoi ridică microfonul: 

— Treceți prima pentru avertisment pe numele Ducelui Leto 
Atreides. Repet: Ducele Leto Atreides. Recepție. 

Parţial distorsionată de un lanţ de descărcări electrostatice, 
vocea din difuzor replică impasibilă: 

— Am înţeles și vă mulțumim. 

— Așa! Acum spune-le să împartă prima între ei, porunci 
Halleck. Spune-le că asta-i dorința Ducelui. 

Kynes trase adînc aer în piept, apoi transmise: 

— Ducele dorește ca prima să fie împărțită membrilor echipa- 
jului. Aţi înțeles? Recepție. 

— Am înțeles și vă mulțumim, sună răspunsul. 

— Am uitat să menţionez faptul că Gurney este foarte talentat 
și în materie de publicitate, zise Ducele. 

Kynes își întoarse mirat privirea spre Halleck. 

— Oamenii vor înţelege astfel că Ducelui nu-i este indiferentă 
soarta lor, îl lămuri Halleck. Vestea o să se răspindească. Am emis în 
banda de frecvenţă a zonei de lucru și nu cred să ne fi putut intercepta 
vreunii din agenții Harkonnenilor. 

Își ridică privirea spre escorta aeriană, apoi adăugă: 

— Oricum, sîntem bine apărați. Merita riscul. 

Ducele viră în direcția norului de nisip care se ridica deasupra 
combinei. 

— Ce se va întîmpla acum? întrebă el. 

— Pe undeva, prin apropiere, se află un aerotransportori10l, 
răspunse Kynes. O să-și facă apariția și-o să ridice șenila. 

— Și dacă n-o să-și facă apariția» interveni Halleck. Dacă-i 
accidentat? 

— Atunci veţi pierde un utilaj, rosti impasibil Kynes. Oprește 
deasupra șenilei, Domnia Ta; o să vezi lucruri interesante. 

Ducele se încruntă, concentrindu-se asupra comenzilor. Orni- 
topterul pătrunse în zona cu turbulenţă de deasupra șenilei. 

Paul privi în jos. Monstrul din metal și plastic, de sub ei, con- 
tinua să scuipe nisip. Semăna cu un gîndac gigantic, vărgat cu dungi 
cafenii și albastre, întinzîndu-și în lateral picoarele terminate cu șenile 
late. În botul mașinii, o trompă imensă, cu capătul în formă de pilnie, 
rima într-un nisip închis la culoare. 

— După culoare, se pare c-au dat de-un strat bogat, observă 
Kynes. Vor continua să lucreze pînă în ultimul minut. 

Ducele acceleră bătaia aripilor, apoi le blocă brusc. Topterul 
cobori vertiginos. După cîteva clipe, Ducele acționă manșa, imprimînd 
aparatului o mișcare circulară. Nava începu să planeze în cercuri mari 
deasupra șenilei. Leto își ridică ochii, observă mulțumit că escorta își 
păstrase altitudinea inițială, dînd la rîndul ei ocol zonei, în cerc. 

Paul privi o bucată de vreme norul galben pe care-l scuipau 
gurile de evacuare ale combinei, apoi își mută privirea către deșert, la 
urma tot mai apropiată a viermelui. 

— N-ar trebui să-i auzim chemînd aerotransportorul? întrebă 
Halleck. 

— Comunicaţiile cu aripa se fac de obicei pe altă bandă de frec- 
venţă, răspunse Kynes. 

— N-ar trebui să existe cîte două transportoare pentru fiecare 
șenilă? întrebă Ducele. După cîte știu sînt douăzeci și șase de oameni 
în mașina aia; ca să nu mai vorbim de valoarea utilajului. 


[110] AEROTRANSPORTOR: aripă zburătoare (uzual: „aripă”). Aerodină 
utilitară specifică Arrakisului, folosită pentru transportul utilajelor mari de 
prospectare („vînare”), exploatare și rafinare a mirodeniei. 

— N-aveţi destul echip... spuse Kynes. 

O voce mînioasă erupse din difuzor, nelăsîndu-l să-și termine 
vorba: 

— Vede careva aripa? Nouă nu ne răspunde. 

Difuzorul împroșcă un torent de pirîituri și ţiuituri înghiţite 
imediat de un semnal de suprareglare. Urmă o pauză, apoi se auzi din 
nou prima voce: 

— Raportaţi în ordine numerică! Recepție. 

— Aici Centrul de comandă al cercetașilor. Cînd am văzut-o 
ultima oară, aripa plana în cerc, la altitudine mare, pe direcția nord-vest. 
Acum nu se mai vede. Terminat. 

— Cercetaș unu: nimic. Terminat. 

— Cercetaș doi: nimic. Terminat. 

— Cercetaș trei: nimic. Terminat. 

Tăcere. 

Ducele se uită în jos. Umbra aparatului său trecea chiar atunci 
peste combină. 

— N-au decît patru cercetași? 

— Patru, răspunse Kynes. 

— Noi dispunem de cinci aparate. Ale noastre-s mai mari și-o 
să poată lua fiecare cîte trei oameni în plus. Cercetașii lor pot și ei să 
mai ia cîte doi. 

Paul socoti repede în minte și spuse: 

— Mai rămîn trei. 

— De ce nu s-au repartizat cîte două transportoare fiecărei 
șenile? izbucni mînios Ducele. 

— N-aveţi destule echipamente auxiliare, spuse Kynes. 

— Un motiv în plus ca să păzim ce avem. 

— Unde-o fi dispărut transportorul ăla? murmură Halleck. 

— Poate c-a fost silit să coboare undeva, dincolo de linia ori- 
zontului, spuse Kynes. 

Ducele înhăță microfonul. Degetul mare îi șovăi deasupra 
întrerupătorului. 

— Cum de nu i-au observat dispariția? 

— Atenţia cercetașilor e îndreptată spre sol, explică Kynes. Misi- 
unea lor e detectarea semnului de vierme. 

Ducele apăsă pe întrerupător și vorbi în microfon: 

— Aici Ducele vostru. Coborim să îmbarcăm echipajul de pe 
șenila din Delta Aiax nouă. Ordon tuturor cercetașilor să facă același 
lucru. Cercetașii vor ateriza pe latura estică, iar noi pe cea vestică. 
Terminat. 

Se aplecă în față, trecu pe banda de frecvenţă a escortei, repetă 
același ordin, îi apoi înapoie microfonul lui Kynes. 

Planetologul reveni pe frecvenţa locală și imediat o voce izbucni 
în difuzor: 

— ..proape o încărcătură completă de mirodenie! Avem aproape 
o încărcătură completă! Doar n-o s-o lăsăm unui afurisit de vierme! 
Terminat. 

— S-o dea dracului de mirodenie! tună Ducele. 

Smulse microfonul din mîna lui Kynes și strigă: 

— Putem să găsim oricînd o altă zonă cu mirodenie! Avem loc 
pentru douăzeci și trei de oameni. Trageţi la sorți sau decideți cum vă 
taie capul cine rămîne. Evacuăm zona. E un ordin! 

Trînti microfonul în mîna lui Kynes și mormăi: „Scuză-mă”, 
cînd acesta își scutură degetul lovit. 

— Cât timp a mai rămas? întrebă Paul. 

— Nouă minute, răspunse Kynes. 

— Nava noastră-i mai puternică decit celelalte, spuse brusc 
Ducele. Dacă decolăm cu reactoarele și cu aripile la trei sferturi, mai 
putem lua încă un om. 

— Nisipul e moale, îl preveni Kynes. 

— Dacă decolăm pe reactoare cu patru oameni în plus la bord, 
riscăm să rupem aripile, Sire, adăugă Halleck. 

— Cu aparatul ăsta, nu, replică Ducele. 

Acţionă grăbit comenzile și topterul începu să coboare către 
șenilă. Aripile se înălțară brusc, frinînd coborîrea, iar nava alunecă ușor 
pe nisip, oprindu-se la douăzeci de metri de combină. 

Mașina se liniștise, nu mai scuipa nisip. Scotea doar un uruit 
mecanic, care se auzi și mai distinct cînd Ducele deschise ușa topterului. 

Nările le fură asaltate instantaneu de mirosul de scorțișoară — 
greu și înțepător. 

Fîlfiind zgomotos, aparatele cercetașilor aterizară de partea 
cealaltă a șenilei. Dincoace, topterele din escorta Ducelui coboriră la 
rîndul lor, înșirîndu-se unul în spatele celuilalt, pe nisip. 

Paul se uită la combină și observă cît de pitice erau aeronavele 
pe lingă ea — niște ținţari în jurul unei rădaște. 

— Gurney, tu și cu Paul demontaţi scaunele din spate, spuse 
Ducele. 

Replie manual aripile și le reglă unghiul zăvorîndu-le la trei 
sferturi, apoi controlă comenzile reactoarelor. 

— De ce dracu' nu ies odată din mașina aia? 

— Speră încă să se ivească aripa, spuse Kynes. Mai au cîteva 
minute. Scrută orizontul spre est. 

Se întoarseră cu toții în aceeași direcție. Nu se vedea nici urmă 
de vierme, dar atmosfera devenise deodată apăsătoare, încărcată. 
Amenințătoare. 

Ducele luă microfonul, selectă banda de frecvenţă a escortei 
și spuse: 

— Doi dintre voi să-și demonteze generatoarele scuturilor. Pri- 
mii doi în ordine numerică. Veţi lua fiecare cîte un om în plus. N-o să 
abandonăm pe nimeni dihaniei. 

Trecu înapoi pe frecvența zonei de lucru, răstindu-se: 

— Gata, Delta Aiax nouă! Toată lumea afară! Imediat! E un ordin 
al Ducelui vostru! În pas alergător, dacă nu vreți să vă găuresc șenila 
cu laserele. 

Lîngă botul combinei se deschise o trapă; apoi alta în spate 
și încă una deasupra. Oamenii începură să sară afară, lăsîndu-se să 
alunece pe corpul mașinii și rostogolindu-se în nisip. Ultimul ieși un 
bărbat deșirat, îmbrăcat într-un combinezon peticit. Sări pe una din 
șenile, apoi pe nisip. 

Ducele agăţă microfonul la locul lui, ieși pe aripă și strigă: 

— Cite doi oameni la fiecare cercetaș! 

Omul în combinezon peticit începu să aleagă grupuri de cîte 
doi muncitori, împingîndu-i apoi către aeronavele care așteptau de 
partea cealaltă. 

— Patru inși aici, strigă Ducele. Alți patru, la aparatul de colo! 

Arătă cu mîna unul dintre topterele escortei, aflat în spatele lui 
și din care soldaţii scoteau chiar în clipa aceea generatorul scutului 
defensiv. 

— Încă patru la aparatul din spate! 

Își întinse braţul spre cealaltă navă de pe care se demontase 
generatorul. 

— Ceilalți, cîte trei la fiecare topter! Daţi-i drumul odată, cîrtițe 
de nisip ce sînteți! 

Lunganul sfîrși cu repartizarea oamenilor și începu să alerge ane- 
voie, prin nisip, către topterul Ducelui. Îl urmau ultimii trei muncitori. 

— Aud viermele, dar nu-l văd, zise brusc Kynes. 

Apoi îl auziră cu toții — un hîrșîit abraziv, îndepărtat, dar cres- 
cînd cu fiece clipă. 

— Ce porcărie! mârii Ducele. 

În jurul lor, topterele începură să se înalțe, filfiind din aripi și 
ridicînd nori de praf. lar Ducele își aminti subit de o scenă din jun- 
glele planetei sale natale — năvala inopinată într-un luminiș, filfiitul 
de aripi și zborul speriat al unor păsări hoitare, surprinse lîngă stîrvul 
unui bivol sălbatic. 

Nisiparii ajunseră lîngă topter și începură să se cațere unul 
după altul, intrînd în cabină prin spatele Ducelui. Halleck îi ajută, 
trăgindu-i înăuntru. 

— Daţi-i zor, băieți, dați-i zor! șuieră el. Pas alergător! 

Paul se înghesui într-un colț. Simți mirosul fricii din transpira- 
ţia dunarilor, observă că doi dintre ei aveau colierele distraielor prost 
ajustate. Își înmagazină informaţia în memorie, pentru a și-o aminti 
mai tirziu. Tatăl său va trebui să impună o disciplină mai severă în 
privința distraielor și a ajustării lor. Nesupravegheaţi, oamenii aveau 
tendința să neglijeze amănunte de importanță vitală. 

Ultimul muncitor pătrunse gifiind în cabină, bolborosind: 

— Viermele! Ne-ajunge! Daţi-i drumul! 

Ducele se așeză încruntîndu-se în scaunul său. Spuse: 

— Mai avem încă trei minute pină la ora estimată pentru con- 
tact. Nu-i așa, Kynes? 

Închise ușa și o asigură. 

— Cam atât, Domnia Ta, răspunse planetologul și gîndi: Un tip 
cu sînge rece, Ducele ăsta... 

— În spate totu-i în ordine, Sire, vesti Halleck. 

Ducele dădu din cap, urmărind cu privirea decolarea ultimu- 
lui topter din escortă. Apoi puse contactul, mai privi o dată aripile și 
instrumentele și porni motoarele cu reacţie. 

Aparatul ţișni violent, apăsindu-i brutal pe Duce și pe Kynes 
în scaune, comprimîndu-i pe cei din spate. Kynes urmări felul în care 
Ducele manevra comenzile — calm, sigur. Topterul urca pieptiș. Leto 
consultă indicaţiile instrumentelor, privi în stînga și în dreapta, la aripi. 

— Se cam opintește, Sire, observă Halleck. 

— Sîntem în limitele de toleranţă, replică Ducele. Doar nu-ți 
închipui că mi-aș permite riscuri cu asemenea pasageri, Gurney? Ce zici? 

Halleck rînji: 

— Așa este, Sire. 

Ducele viră larg, ușor, survolînd combina. 

Paul, înghesuit lingă geam, privi mașina inertă de sub ei. Semnul 
de vierme dispăru brusc la vreo patru sute de metri de șenilă. Și imediat 
după aceea, nisipul din jurul combinei păru că începe să tălăzuiască. 

— Viermele-i acum sub șenilă, spuse Kynes. Veţi vedea un lucru 
pe care puţini au apucat să-l vadă. 

Nisipul din jurul combinei se acoperi brusc cu nori mari de 
praf. Uriașa mașină începu să se încline spre dreapta. Și, în nisipul 
din partea aceea, se porni dintr-odată un virtej gigantic. Se învîrtea din 
ce în ce mai repede. Pe o rază de cîteva sute de metri de jur împrejur, 
aerul se umplu de nisip și de praf. 

Apoi îl văzură. 

În nisip se căscă o gaură rotundă, imensă. Lumina soarelui ful- 
geră în spițele albe, scînteietoare, care o mărgineau. Paul își dădu seama 
că diametrul găurii avea cel puţin de două ori lungimea șenilei. Privi, 
încremenit, cum fabrica de mirodenie se răstoarnă greoi în hăul acela, 
într-o avalanșă de praf și nisip. Și hăul dispăru. 

— Pe toţi zeii, ce namilă! murmură unul dintre oamenii de lingă 
Paul. 

— Ne-a înghițit toată truda! mirii altul. 

— Va plăti cineva pentru asta, spuse Ducele. V-o promit eu. 

Paul percepu furia care clocotea dincolo de tonul glacial al vocii 
tatălui său și își dădu seama că-i împărtășea mînia. Pierderea aceasta 
era un act criminal! 

În tăcerea care se lăsase, îl auziră pe Kynes murmurind: 

— Binecuvântat fie Făuritorull!!!l şi apa Lui. Binecuvântată fie 
venirea și binecuvîntată fie plecarea Lui. Fie ca trecerea Lui să puri- 
fice lumea. Fie ca El să facă să dăinuiască lumea, pentru poporul Lui. 

— Ce tot bolborosești acolo? întrebă Ducele. 

Kynes nu-i răspunse. 

Paul se uită pieziș către oamenii îngrămădiţi lîngă el. Priveau 
înfricoșaţi spatele lui Kynes. Unul din ei șopti: 

— Liet! 

Kynes se întoarse și se încruntă. Omul se făcu mic. 

Un altul începu brusc să tușească — o tuse convulsivă, uscată. 
Îngăimă cu glas gâtuit: 

— Blestemata asta de gaură de iad! 

Dunarul cel deșirat, care ieșise ultimul din șenilă, îi spuse: 

— Calmează-te, Coss. O să tușești și mai rău. 

Apoi se foi între ceilalți, se aplecă înspre scaunul Ducelui. 

— Înălțimea-Ta, trebuie să fii Ducele Leto, rosti el. Îți mulţu- 
mim Că ne-ai salvat vieţile. Am fi crăpat cu toţii acolo dacă n-ai fi venit. 

— Taci, omule, mormăi Halleck. Lasă-l pe Duce să piloteze. 

Paul îl privi cu coada ochiului. Gurney observase și el zvicnetele 
mărunte din colțul fălcii tatălui său. Cînd Ducele se lăsa pradă mîniei, 
trebuia să pășești pe virfuri... 

Leto începu manevra de redresare din virajul larg de pină atunci. 


[111] FĂURITOR (vezi SHAI-HULUD): viermele de nisip de pe Arrakis, 
supranumit și „Bătrînul deșertului”, „Moș Veșnicie” sau „Bunicul 
deșertului”. Nu este lipsit de semnificaţie faptul că numele, atunci cînd 
este pronunţat cu un anumit ton sau cînd apare scris cu inițială majusculă, 
se referă la zeitatea „gliei strămoșești” din superstiţiile fremene. Viermii de 
nisip ating dimensiuni uriașe (în inima deșertului s-au observat specimene 
de peste 400 m lungime) și trăiesc foarte mult timp, atunci cînd nu se 

ucid între ei sau nu sînt înecați în apă, care pentru ei este otrăvitoare. Se 
presupune că cea mai mare parte a nisipului de pe Arrakis este produsă de 
acţiunea viermilor de nisip. 

Se răzeindi brusc, zărind o nouă mișcare pe suprafaţa nisipului. Vier- 
mele se retrăsese în adincuri, iar acum, nu departe de locul în care 
se aflase șenila, apăruseră două siluete care se deplasau către nord, 
îndepărtîndu-se iute de depresiune. Păreau că alunecă pe deasupra 
nisipului, nelăsînd în spatele lor decît o urmă abia ghicită de praf. 

— Cine-s oamenii ăia? tună Ducele. 

— Doi prăpădiţi care ne-au rugat să-i luăm cu noi, Înălţimea 
Ta, se grăbi să răspundă dunarul cel înalt. 

— De ce nu ne-ai pomenit nimic de ei? 

— Și-au asumat singuri riscul, Înălţimea Ta. 

— Domnia Ta, interveni Kynes, oamenii aceștia știu că nu se 
poate face mai nimic pentru cei surprinși în mijlocul deșertului, în 
împărăția viermilor. 

— Cînd vom ajunge la bază, vom trimite un topter după ei! se 
răsti Ducele. 

— Cum dorești, Domnia Ta, spuse Kynes. Dar nu prea cred că 
topterul va mai avea pe cine să salveze cînd va ajunge aici. 

— O să-l trimitem totuși, insistă Ducele. 

— Erau chiar lîngă locul în care a ieșit viermele, spuse Paul. 
Cum de-au scăpat cu viață? 

— Distanţele sînt înșelătoare, zise Kynes. Din cauza pereților 
înclinați ai depresiunii care se formează cînd nisipul astupă gaura. 

— Consumăm carburant degeaba, Sire, observă Halleck. 

— Ai dreptate, Gurney. 

Ducele viră brusc, orientînd nava în direcţia Scutului de Pia- 
tră. Topterele din escortă își abandonară zborul de așteptare, coboriră 
alături de ei, ocupînd poziții de-o parte și de alta a aparatului ducal. 

Paul se gîndi la cuvintele dunarului și la explicaţiile lui Kynes. 
Sesizase din nou jumătăţi de adevăr și minciuni. lar oamenii pe care-i 
zărise, alunecînd parcă pe suprafața deșertului, se deplasau cu mișcări 
atît de sigure!... Nu încăpea îndoială că știau cum să meargă ca să nu 
atragă din nou viermele din adiîncurile în care se retrăsese... 

Fremeni! îşi spuse Paul. Erau fremeni. Care alți oameni s-ar putea 
deplasa pe nisip cu atîta siguranță? Care alți oameni ar fi abandonați fără 
remușcări... cu certitudinea că pentru EI nu e nici o primejdie? EI știu cum 
să trăiască aici! EI știu cum să păcălească viermele! 

— Ce căutau niște fremeni într-o combină? întrebă brusc Paul. 

Kynes se răsuci în scaun. 

Dunarul cel înalt se întoarse spre Paul și îl privi cu ochi holbați 
- ochi albaștri, fără alb. 

— Cine-i puștiul? întrebă el. 

Halleck făcu o mișcare scurtă, își strecură bustul între dunar 
și Paul, apoi spuse: 

— „Puștiul” e Paul Atreides, moștenitorul Ducelui. 

— De ce zice că erau fremeni în rîșnița noastră? întrebă omul. 

— Pentru că arătau ca niște fremeni, răspunse Paul. 

Kynes pufni disprețuitor: 

— Nu după aparenţe se recunoaște un fremen! Se uită apoi la 
dunar și se răsti: Tu! Cine erau oamenii ăia? 

— Prietenii unuia dintre lucrători, răspunse dunarul. Niște 
cunoscuți dintr-un sat. Voiau să vadă și ei nisipurile cu mirodenie. 

Kynes își întoarse capul, mormăind: 

— Fremeni! 

Dar în minte îi răsunară din nou cuvintele legendei: „Iar lui 
Lisan al-Gaib nu i se va putea ascunde nimic.” 

— Probabil că-s deja morți, Domnișorule, spuse dunarul. Să 
nu-i vorbim de rău. 

Dar Paul auzise prefăcătoria din glasuri, simţise amenințarea 
care îl determinase în mod instinctiv pe Halleck să se așeze pavăză 
între el și dunari. 

Spuse cu voce surdă: 

— Înfricoșător loc de moarte. 

Fără să-și întoarcă faţa, Kynes zise: 

— Cînd Dumnezeu îi sorocește uneia dintre creaturile Lui să 
moară într-un loc anume, face în așa fel încît creatura să se ducă în 
acel loc mînată de propria ei voinţă. 

Leto îi aruncă o privire sfredelitoare. 

Iar Kynes, întorcîndu-i privirea, își dădu seama că de fapt era 
profund tulburat de ceea ce constatase în dimineaţa aceea: Ducelui i-a 
păsat mai mult de soarta oamenilor decit de mirodenie. Și-a riscat și viața 
lui, și viața fiului său ca să salveze echipajul șenilei. A renunţat la o com- 
bină cît ai clipi. Iar primejdia care amenința permanent viața dunarilor i-a 

stimit mînia. Un asemenea conducător ar putea să-și atragă un devotament 
fanatic din partea supușilor. Un asemenea conducător n-ar fi ușor de înfrînt. 

În pofida propriei sale voințe și a tuturor prejudecăţilor, Kynes 
se pomeni gîndind: Îmi place Ducele ăsta. 

Mărirea e o experienţă trecătoare, lipsită de 
consistenţă. Mărirea depinde în parte de imaginaţia 
creatoare de mituri a omului. Cel ce cunoaște mărirea 
trebuie să înțeleagă mitul din care face parte. Trebuie să 
știe să reflecte lumina care se proiectează asupra sa. Și 
trebuie să fie sarcastic. Numai așa se poate împiedica să 
se creadă ceea ce îl cred alții. Numai sarcasmul îi poate 
îngădui să se miște liber înlăuntrul fiinţei sale. Fără 
această însușire, chiar și o mărire ocazională îl poate 
distruge pe om. 


Fragment din Pildele lui 
Muad'Dib de Prinţesa Irulan 


În sala de mîncare a Reședinţei din Arrakeen fuseseră aprinse 
lămpi cu suspensie, menite să alunge întunericul înserării. Lumina lor 
galbenă scotea în relief capul negru al taurului cu coarnele însîngerate 
și dădea un luciu sumbru portretului în ulei al Bătrînului Duce. 

Sub cele două talismane, fața de masă strălucea albă în reflexele 
sclipitoare ale veselei și tacîmurilor de argint ale Atreizilor, aranjate cu 
grijă pe masa lungă — mici arhipelaguri de obiecte scînteietoare, lingă 
cupele de cristal. Fiecare arhipelag era dispus în faţa cîte unui scaun 
masiv de lemn. Tradiţionalul candelabru central încă nu fusese aprins 
și lanțul său răsucit se pierdea în penumbra tavanului, acolo unde era 
disimulat mecanismul spionului de otrăvuri. 

Ducele se oprise în pragul ușii, pentru a verifica pregătirile. Se 
gindea la spionul de otrăvuri și la semnificaţia obiectului în societa- 
tea lor. 

Toţi sîntem croiți după același șablon, își spuse. Am putea fi cate- 
gorisiți după limbajul pe care-l folosim — după definițiile precise și subtile 
pe care le-am rezervat mijloacelor mișelești de asasinare. Oare în seara asta 

va încerca cineva să folosească chaumurky 2] — otrava pentru băuturi? Sau 
chaumas!!!5 — otrava pentru mâncăruri? 

Scutură din cap. 

În dreptul fiecărei farfurii se afla cîte o carafă cu apă. Este des- 
tulă apă la masa aceasta, socoti Ducele, cît să ajungă unei familii sărace 
din Arrakeen vreme de mai bine de-un an. 

De-o parte și de alta a ușii, erau așezate lavoare mari, orna- 
mentate cu ceramică galbenă și verde. Fiecare lavoar avea etajera sa 
cu ștergare. Menajera îi explicase că exista datina ca, pe măsură ce 
intră în sala de mîncare, oaspeții să își cufunde în mod ceremonios 
mîinile într-un lavoar, să împrăștie cîteva căușe de apă pe pardoseală, 
să-și usuce mîinile cu un ștergar și apoi să arunce ștergarul în băltoaca 
formată lingă ușă. După ospăț, apa stoarsă din ștergare era împărțită 
cerșetorilor care se adunau la intrarea palatului. 

O josnicie tipică pentru un fief Harkonnen, gîndi Ducele. Toate 
înjosirile morale imaginabile. Respiră adînc, simţindu-și mînia ca pe un 
nod în stomac. 

„De azi înainte datina asta nu va mai exista!” murmură printre 
buze. 

Zări o slujnică — una din bătrînele smochinite pe care le reco- 
mandase menajera — șovăind în pragul ușii de la bucătărie, la celălalt 
capăt al sălii. O chemă cu un gest al miîinii. Femeia ieși din umbră, se 
apropie în grabă, dînd ocol mesei. Ducele îi privi faţa zbîrcită, ochii 
albastru-în-albastru. 

— Domnia Ta? 

Îi vorbise cu capul plecat, ferindu-şi privirea. 

Leto arătă cu mîna: 

— Să iei de-aici lavoarele și ștergarele. 

— Dar... Vlăstar Nobil... 

Femeia își înălță capul și rămase cu gura întredeschisă. 

— Cunosc datina! se răsti Ducele. Ia lavoarele și du-le în fața 
ușii de la intrare. Cît timp vom servi masa aici, înăuntru, să i se dea 
fiecărui cerșetor cîte o cană plină cu apă. Ai înţeles? 


[112] CHAUMURKY: (murky sau musky, în unele dialecte) otravă 
administrată în băuturi. 
[113] CHAUMAS: (sau aumas, în unele dialecte) otravă administrată în 


mâncăruri solide, spre deosebire de alte otrăvuri, administrate pe alte căi. 

Citi pe chipul scofilcit al femeii sentimente contradictorii: dez- 
nădejde, furie... 

Intui dintr-odată că slujnica plănuise, desigur, să vîndă pică- 
turile de apă stoarse din ștergarele călcate în picioare, ca să stoarcă, la 
rîndul ei, cîțiva gologani de la nenorociții care veneau la ușă. Poate că 
și asta era o datină... 

Chipul i se întunecă. Mirii: 

— Am să pun o santinelă să vegheze la îndeplinirea poruncii. 

Se întoarse, porni pe coridorul care ducea în holul principal. 
Prin minte începură să i se perinde subit puzderie de amintiri. Ca bol- 
boroselile unor babe știrbe. Își aminti întinderi de apă sub cerul liber... 
Valuri. Cîmpii înverzite. Veri fremătătoare care trecuseră pe lingă el ca 
niște frunze uscate, măturate de vijelie. 

Nu-i mai rămăsese nimic din toate astea. 

Îmbătrînesc, gîndi. Am simţit atingerea rece a vremelniciei vieţii. 
Fiorul morții! Și de ce? Din cauza rapacității unei bătrine! 

În holul mare, o zări pe Jessica în mijlocul unui grup pestriţ, 
adunat în fața șemineului. Lemnele pîrîiau, arzînd cu flăcări vii și arun- 
cînd jocuri pîlpîitoare de lumină portocalie pe giuvaiere, pe dantelării, 
pe țesăturile scumpe. Printre cei strînși în jurul Jessicăi, recunoscu un 
fabricant de distraie din Carthag, un importator de aparataj electronic, 
un furnizor de apă a cărui reședință de vară se afla în apropierea uzinei 
sale de la Polul Nord, un reprezentant al Băncii Ghildei, uscăţiv, distant, 
deosebit de ceilalți, un negustor de piese de schimb pentru utilaje de 
exploatare a mirodeniei, o femeie slabă, cu chipul sever, a cărei agenţie 
de ghizi pentru turiștii veniţi de pe alte lumi era de fapt un paravan 
pentru tot felul de operaţiuni de contrabandă, spionaj și șantaj. 

Majoritatea femeilor din hol păreau să aparțină aceleiași cate- 
gorii tipice — decorative, mondene, cu un bizar aer de senzualitate 
amestecată cu o virtute incoruptibilă. 

Chiar dacă n-ar fi fost gazdă, Jessica ar fi dominat grupul, observă 
Leto. Nu purta nici o bijuterie și se îmbrăcase în culori calde — o rochie 
lungă, avind parcă nuanţa flăcărilor din cămin, și o panglică de culoa- 
rea lutului peste părul ca bronzul. 

Își dădu seama că alesese în mod deliberat aceste veșminte, 

vrînd parcă să-i reproșeze în mod subtil răceala cu care o tratase în 
ultima vreme. Jessica știa că acestea erau nuanțele în care-i plăcea s-o 
vadă — că și-o imagina ca pe un freamăt de culori calde. 

În grup, şi parcă, totuși, mai retras faţă de ceilalți, se afla şi Dun- 
can Idaho, în uniformă sclipitoare, cu chipul impasibil, cu părul negru 
și creţ pieptănat îngrijit. Fusese rechemat de la fremeni și își luase în 
primire noua misiune pe care i-o încredințase Hawat: „Sub pretextul 
protecţiei, n-o vei slăbi nici o clipă din ochi pe doamna Jessica.” 

Ducele își plimbă privirea prin sală. 

Paul era și el aici, înconjurat de mai mulţi tineri aparținînd 
castei richece din Arrakeen, care se gudurau pe lingă el. Printre aceș- 
tia, asistînd rezervaţi la conversaţie, Leto zări trei ofițeri din Garda 
Casei. Atenţia Ducelui zăbovi o clipă asupra tinerelor fete. Moștenito- 
rul Ducelui reprezenta, desigur, o partidă frumoasă. Dar Paul trata pe 
toată lumea la fel — cu aceeași politețe aristocratică. 

O să știe să-și poarte titlul, gîndi Ducele. Apoi se înfioră, dindu-și 
seama că și gîndul acesta era legat de moarte. 

Paul îl zări pe tatăl său, în pragul ușii, dar îi ocoli privirea. Se uită 
la invitaţii din jur, la degetele încărcate de pietre prețioase care strin- 
geau paharele cu băuturi (și la privirile aruncate pe furiș minispionilor 
de otrăvuri montați în inele). 1 se făcu deodată silă de feţele acestea 
care nu încetau să trăncănească. Nu erau decît niște măști nereușite, 
acoperind gînduri abjecte — glasuri ce flecăreau ca să ascundă liniștea 
asurzitoare din piepturi. 

Sînt într-o dispoziţie proastă, gindi el și se întrebă cum ar reac- 
ționa Gurney dacă i-ar spune lucrul acesta. 

Știa motivul stării sale. Nu voise să ia parte la recepţie, dar tatăl 
său fusese de neînduplecat. „Ai un rang, o poziție pe care trebuie să 
ţi-o afirmi. Ai ajuns la vîrsta la care poţi s-o faci. Ești aproape bărbat.” 

Îl văzu pe tatăl său părăsind cadrul ușii, examinînd repede 
încăperea, în timp ce se îndrepta către grupul din jurul mamei sale. 

Cînd Leto se apropie de grup, furnizorul de apă tocmai întreba: 

— E adevărat că Ducele va introduce controlul meteorologic? 

Leto răspunse din spatele industriașului: 

— Încă nu ne ducem chiar atât de departe cu gîndul, stimate 
domn. 

Omul se întoarse — o faţă afabilă, cu tenul de culoare închisă. 

— Ah, Ducele! exclamă el. Îți simţeam lipsa, Domnia Ta. 

Leto îi aruncă Jessicăi o privire. 

— Am avut puţină treabă. 

Apoi i se adresă din nou celuilalt, explicîndu-i ce poruncise în 
legătură cu lavoarele. Adăugă: 

— În ceea ce mă priveşte, am pus capăt acestei datini. 

— E un ordin ducal general valabil, Domnia Ta? întrebă omul. 

— Alţii vor face după cum le dictează... ăă... conștiința, răspunse 
Leto. 

Se întoarse, căci îl observase pe Kynes apropiindu-se de grup. 

Una dintre femei spuse: 

— Eu cred că este un gest plin de generozitate. Să oferi apă cerșe... 

Cineva sîsii și femeia tăcu. 

Ducele se uită la Kynes. Observă că planetologul purta o uni- 
formă demodată, de culoare cafenie, cu epoleţii de funcționar imperial 
și cu mica insignă de aur a rangului său scînteind discret la guler. 

— Ducele nu-i de acord cu datinile noastre? se auzi glasul mînios 
al furnizorului de apă. 

— Datina asta s-a schimbat, replică Leto. 

Răspunse la salutul lui Kynes cu o înclinare a capului și obser- 
vînd privirea încruntată a Jessicăi, gîndi: Nu-i stă bine cînd se încruntă. 
Dar asta va alimenta zvonurile despre neînțelegerile dintre noi. 

— Cu permisiunea Ducelui, reluă industriașul, aș vrea să mai 
întreb cîteva lucruri referitoare la datini. 

Leto auzi tonul brusc onctuos din glasul omului, remarcă tăce- 
rea încordată a celor din grup, capetele întoarse spre ei ale celorlalți 
oaspeţi din hol. 

— Nu-i vremea să mergem la masă? interveni Jessica. 

— Oaspetele nostru mai are de pus cîteva întrebări, rosti Ducele. 

Îl privi fix pe furnizorul de apă, observîndu-i fața rotundă, ochii 
bulbucaţi, buzele groase. Își aminti poveţele lui Hawat: „...și furnizorul 
acela de apă trebuie supravegheat îndeaproape. Reţine-i numele: Lingar 
Bewt. Harkonnenii s-au folosit de el, dar n-au reușit niciodată să-l trans- 
forme într-o unealtă ascultătoare.” 

— Datinile legate de apă sînt captivante, spuse Bewt zimbitor. 

Sint curios ce intenţii ai cu privire la sera palatului. Ai de gînd s-o eta- 
lezi în continuare sub nasul localnicilor... Domnia Ta? 

Leto își stăpîni furia, se uită lung la omul de lingă el. Cîntări cu 
repeziciune situația. Provocarea proferată chiar în castelul ducal era 
o dovadă de cutezanţă, mai ales că acum dispuneau de semnătura lui 
Bewt pe un contract de loialitate. Era totodată și o demonstraţie de 
forță. Pe Arrakis, apa însemna într-adevăr putere. Dacă, de pildă, s-ar fi 
minat instalaţiile de producere a apei... gata să sară în aer la un singur 
semnal... Bewt părea capabil s-o facă. Distrugerea instalaţiilor de apă 
putea să însemne pieirea Arrakisului. Poate că acesta fusese ciomagul 
cu care Bewt îi ţinuse la respect pe Harkonneni. 

— Domnule, spuse Jessica, Ducele și cu mine avem alte planuri 
în legătură cu sera. Îi surise lui Leto, apoi continuă: Intenţionăm s-o 
păstrăm, firește, dar o vom păstra pentru viitorul acestei lumi. Visul nos- 
tru este ca, într-o zi, clima Arrakisului să poată fi astfel schimbată, încât 
plante precum cele din seră să crească oriunde pe suprafaţa planetei. 

Bravo! gîndi Ducele. Să-l lăsăm pe drăguțul nostru furnizor să mai 
mediteze la treaba asta! 

— Interesul dumitale pentru apă și pentru controlul meteorolo- 
gic este firesc, spuse el tare. Te-aș sfătui însă să-ţi diversifici investițiile. 
Într-o bună zi, apa nu va mai fi o marfă de preţ pe Arrakis. 

Și, în gînd: Hawat trebuie să-și dubleze eforturile de infiltrare în 
organizația acestui Bewlt. Și trebuie să începem imediat construcția unor 
instalații de apă auxiliare. Nimeni n-o să mă ţină la respect cu biîta! 

Bewt dădu din cap, continuînd să suridă: 

— Un vis demn de laudă, Domnia Ta. 

Se dădu un pas înapoi. 

În clipa aceea, Leto observă expresia de pe chipul lui Kynes. Pla- 
netologul se uita fix la Jessica. Părea transfigurat — ca un îndrăgostit... 
sau ca și cînd ar fi căzut într-o transă religioasă. 

Într-adevăr, de data aceasta gindurile lui Kynes fuseseră cople- 
șite de cuvintele profeţiei: „Și ei vor împărtăși cu voi cel mai scump vis al 
vostru.” 1 se adresă brusc Jessicăi: 

— Aduci calea cea scurtă? 

— A, doctorul Kynes! exclamă furnizorul de apă. În seara asta 

ai renunțat la tovărășia hoardelor de fremeni ca să ne onorezi cu pre- 
zența? Drăguţ din partea dumitale. 

Kynes îi aruncă o privire impasibilă. 

— O vorbă din deșert spune că acela care adună prea multă 
apă ajunge să comită greșeli fatale, rosti el. 

— Multe vorbe ciudate se spun prin deșert, replică Bewt, dar 
glasul îi trăda nesiguranța. 

Jessica trecu lingă Leto, își strecură mîna sub brațul său, folo- 
sind răgazul ca să se calmeze. Kynes spusese: „...calea cea scurtă.” În 
limba veche expresia era... „Kwisatz Haderach”. Ceilalţi nu păreau să fi 
remarcat ciudata întrebare a planetologului. Îl văzu pe Kynes aplecîn- 
du-se către o doamnă din grup, ascultiînd cine știe ce remarcă cochetă. 

Kwisatz Haderach, gîndi Jessica. Să fi sădit Missionaria Protectiva 
și aici legenda aceasta? Gîndul îi resuscită speranța tainică pe care o 
nutrea în legătură cu Paul. Ar putea fi Kwisatz Haderach. Ar putea fi. 

Reprezentantul Băncii Ghildei se lansase într-o discuţie cu fur- 
nizorul de apă și vocea lui Bewt se ridică la un moment dat deasupra 
zumzetului general al conversaţiilor reluate de ceilalți oaspeți: 

— Mulţi au vrut să schimbe fața Arrakisului. 

Ducele observă impactul pe care îl produseră aceste cuvinte asu- 
pra lui Kynes. Ecologul tresări vizibil, se retrase brusc de lingă doamna 
amatoare de flirturi. 

În liniștea care se aşternuse deodată, un soldat în uniformă de 
majordom tuși ușor în spatele lui Leto, apoi anunţă: 

— Masa poate fi servită, Domnia Ta. 

Ducele îi aruncă Jessicăi o privire întrebătoare. 

— Aici se obișnuiește ca gazdele să-și urmeze oaspeţii pînă la 
masă, rosti ea surizătoare. Schimbăm și datina asta, Domnia Ta? 

Leto răspunse glacial: 

— Pare un obicei frumos. Deocamdată o să-l păstrăm. 

Trebuie să menţin impresia că o suspectez de trădare, își reaminti 
el. Se uită pieziș la musafirii care începuseră să treacă pe lingă ei. Care 
din voi crede minciuna asta? 

Jessica, simţindu-i răceala, începu iarăși să se frămînte, așa 
cum se frămâîntase de mai multe ori în cursul săptămînii care trecuse. 
Se poartă de parcă s-ar lupta cu el însuși, gîndi ea. Să-l fi iritat faptul că 

m-am grăbit cu organizarea acestei recepții? Dar știe și el cît de necesară 
este stabilirea cît mai grabnică a unor contacte între oamenii noștri și 
localnici. Pentru ei sîntem ca niște părinți. Și nimic nu poate evidenția 
mai bine faptul, decît asemenea recepții, menite să înlesnească stabilirea 
unor relaţii de apropiere. 

Privind șirul invitaţilor care se perindau prin fața lor, Leto își 
aminti cum reacționase Hawat cînd îl informase despre recepţie: „Sire! 
Îți interzic!” 

Un zîmbet sumbru se întipări pe chipul Ducelui. Hawat fusese 
cât pe ce să facă o scenă! În cele din urmă, înțelegând că Ducele nu putea 
fi convins să renunţe, Hawat clătinase posomorît din cap: „Nu-mi place 
deloc ce se-ntîmplă, Domnia Ta. Totul merge prea iute aici pe Arrakis. 
Nu-i stilul Harkonnenilor. Nu-i deloc stilul lor.” 

Paul trecu pe lîngă părinţii lui, însoţind o fată mai înaltă cu o 
jumătate de cap decît el. Îi aruncă o privire ursuză tatălui, apoi încu- 
viință cu un aer absent o remarcă a tinerei care-l ținea de braț. 

— Tatăl fetei e fabricant de distraie, îi șopti Jessica Ducelui. 
Gurile rele spun că numai un nebun ar fi-n stare să se aventureze-n 
deșert cu un costum făcut în atelierele lui. 

— Cine-i individul cu cicatrice, din faţa lui Paul? întrebă Leto. 
Nu-mi amintesc de el. 

— A fost trecut mai tîrziu pe listă, șopti Jessica. L-a invitat Gur- 
ney. E traficant. 

— L-a invitat Gurney? 

— La cererea mea. Hawat a fost de acord, deși nu mi s-a părut 
că era prea entuziasmat. Îl cheamă Tuek, Esmar Tuek. E un om influent 
printre cei din tagma lui. Îl cunoaște toată lumea. E invitat mai peste tot. 

— Ce caută aici? 

— Aceeași întrebare și-o vor pune toți invitaţii, răspunse Jessica. 
Simpla prezenţă a lui Tuek va semăna îndoieli și va trezi suspiciuni. 
Pe de altă parte, va atrage atenţia și asupra faptului că ești pregătit să 
duci pină la capăt campania împotriva corupţiei — chiar cu sprijinul 
traficanţilor. După cîte mi-am dat seama, asta i-a fost pe plac lui Hawat. 

— Nu sînt sigur că mi-e și mie pe plac. 

Își înclină capul spre o pereche care trecea pe lîngă ei; observă 
că nu mai rămăseseră prea mulți oaspeţi în hol. 

— De ce n-ai invitat și cîțiva fremeni? 

— L-am invitat pe Kynes, răspunse ea. 

— Da, l-ai invitat pe Kynes, murmură el. Mi-ai mai pregătit și 
alte surprize? 

Porni împreună cu ea, încheind șirul invitaţilor. 

— Restul este conform uzanțelor, spuse Jessica. 

Și gîndi: Dragul meu, nu-ţi dai seama că traficantul ăsta dispune 
de nave rapide, că poate fi cumpărat? Trebuie să ne păstrăm o portiță de 
scăpare de pe Arrakis, dacă ajungem vreodată să fim încolţiți! 

De cum intrară în sala de mîncare, Jessica își desprinse brațul, 
se așeză pe scaunul la care o condusese Leto. Apoi el se îndreptă spre 
locul său din capul mesei. Un valet îi ținu scaunul. Oaspeţii începură 
să se așeze. Cîteva clipe, în sală răsună doar foșnetul veșmintelor și 
zgomotul scaunelor tîrșiite pe pardoseală. Ducele rămase în picioare. 
Își ridică mîna şi soldaţii în uniforme de valeţi care se agitau în jurul 
mesei se traseră înapoi, încremenind în poziție de drepți. 

În încăpere se lăsă o tăcere stingheră. 

Din locul unde se afla, Jessica se uită către capul mesei, zări 
tremurul ușor al gurii lui Leto, observă clocotul furiei în sîngele care-i 
întunecase obrajii. Ce l-o fi înfuriat? se întrebă. În nici un caz faptul că 
l-am invitat pe traficant. 

— Unii se întreabă, rosti brusc Leto, de ce-am pus capăt datinii 
lavoarelor. E un act prin care vreau să vă dau tuturor de-nțeles că se 
vor schimba multe. 

O liniște penibilă puse stăpînire pe grupul convivilor. 

Îl cred beat, gîndi Jessica. 

Leto luă de pe masă carafa cu apă, o înălță în lumina lămpilor 
cu suspensie. 

— În calitate de Cavaler al Imperiului, spuse el, vreau să ros- 
tesc un toast. 

Invitaţii își ridicară carafele și rămaseră cu privirile ațintite 
asupra lui. În clipa aceea de liniște, o lampă se deplasă ușor, împinsă 
de o adiere venită dinspre ușa bucătăriei. Pe chipul de șoim al Ducelui 
jucară umbre. 

— Sînt aici și voi rămîne aici! tună el. 

Carafele dădură să se urnească spre guri, dar se opriră la jumă- 
tatea drumului. Ducele rămăsese cu brațul ridicat. 

— Toastul meu este una din devizele atât de dragi inimilor noas- 
tre: „Afacerile înseamnă progres! Norocul suride pretutindeni!” 

Sorbi din apă. 

Ceilalți îl imitară, privindu-se nedumeriți. 

— Gurney! strigă Leto. 

Dintr-o nișă aflată în spatele Ducelui, glasul lui Halleck 
răspunse: 

— Aici sînt, Domnia Ta. 

— O melodie, Gurney. 

Din umbra nișei răzbătură acorduri discrete de baliset, în tona- 
litate minoră. La semnul Ducelui, valeții începură să așeze pe masă 
platourile cu mîncăruri — iepure de deșert la grătar, cu sos cepeda, 
aplomaj sirian, chukka la pahar, cafea cu melanj, răspîndind mirosul 
pătrunzător de scorțișoară al mirodeniei, pot-ă-oie cu vin spumos de 
Caladan. 

Ducele însă rămăsese tot în picioare. 

În timp ce invitații aşteptau, privind cînd platourile aşezate 
înaintea lor, cînd silueta Ducelui, Leto spuse: 

— În vremurile de demult, era de datoria gazdei să-și distreze 
oaspeţii cu talentele sale. 

Falangele degetelor lui, încleștate pe carafă, se albiră brusc. 

— Eu nu știu să cînt, dar am să vă recit cuvintele cîntecului lui 
Gurney. Consideraţi-le ca pe un al doilea toast — un toast în amintirea 
tuturor celor care și-au dat viaţa ca noi să fim astăzi aici. 

Mesenii se foiră stînjeniți. 

Jessica își cobori pleoapele, privi pe sub gene la invitaţii din 
imediata ei apropiere — rubicondul furnizor de apă, soţia lui, lividul și 
sobrul reprezentant al Băncii Ghildei, care părea o sperietoare de ciori, 
cu ochii aţintiţi la Leto, masivul Tuek, cu obrazul brăzdat de cicatrice 
și cu privirea ochilor săi albastru-în-albastru îndreptată în jos. 

— „Aduceţi-v-aminte, prieteni, de oștile care au pierit demult, 
aduceți-v-aminte”, declamă ducele. „Oșteni ce cu povara avuțţiei și-a 
durerii au fost bătuţi de soartă. Și spiritele lor, acum, al nostru jug 

de-argint îl poartă. Aduceţi-v-aminte, prieteni, de oștile care au pierit 
demult, aduceţi-v-aminte. Un firicel de timp fără iluzii false fost-a fiece 
oștean. Și fiece oștean s-a dus, lăsînd a-navuţirii nadă. Aduceţi-v-aminte, 
prieteni, de oștile care-au pierit demult, aduceţi-v-aminte. Cînd timpul 
ce ni-e sorocit se va sfîrși rînjind viclean... Ne vom fi dus și noi, lăsînd 
a-navuțirii nadă.” 

Ducele rosti ultimul vers cu voce abia auzită. Apoi sorbi îndelung 
din apă, trîntind carafa pe masă. Picături mari împroșcară pinza albă. 

Invitații băură stingheriţi, în tăcere. 

Ducele înălță încă o dată carafa. Cu un gest scurt, vărsă pe jos 
apa care o mai umplea încă pînă la jumătate. Așteptă, știind că ceilalți 
trebuiau să-l imite. 

Jessica fu prima care îi urmă exemplul. 

O clipă, oaspeţii rămaseră încremeniţi, apoi începură să-și verse 
carafele. Jessica se uită la Paul, care ședea alături de tatăl său și văzu 
că urmărea reacțiile celor din jurul său. Apoi fu ea însăși fascinată de 
ceea ce dezvăluia comportarea mesenilor — mai ales a femeilor. Apa la 
care trebuiau să renunţe era apă curată, apă bună de băut, nu umezeala 
ștearsă dintr-un ștergar folosit. Reacția organică de împotrivire la un 
asemenea act de risipă se dădea de gol în tremurul mîinilor, în șovă- 
iala mișcărilotr, în risetele crispate... în efortul violent pe care i-l cerea 
supunerea din necesitate. Una dintre femei scăpă din mînă carafa, își 
întoarse privirea în partea cealaltă, în timp ce bărbatul de lingă ea se 
aplecă s-o ridice. 

Kynes însă fu cel care îi reținu în mod deosebit atenţia. Plane- 
tologul ezită un moment, apoi își goli carafa într-un recipient ascuns 
sub tunică. Îi zîmbi Jessicăi, în clipa cînd îi surprinse privirea aţintită 
asupra lui, apoi își înălță carafa goală, într-un toast mut. Faptul că ges- 
tul său fusese observat nu părea să-l fi tulburat cîtuși de puțin. 

Acordurile balisetului, care continuaseră să răsune în încăpere, 
își schimbară brusc tonalitatea minoră, devenind vioaie și cristaline, 
ca și cum Gurney ar fi vrut să însenineze atmosfera. 

— Să mîncăm, rosti Ducele și se lăsă încet pe scaun. 

E furios și nesigur, gîndi Jessica. Pierderea combinei l-a afectat 
mai serios decît era de așteptat. Trebuie să fie vorba însă și de altceva, de 

ceva mult mai grav decât pierderea mașinii. Pare disperat. Îşi luă furculiţa, 
sperînd ca gestul să-i alunge sentimentul apăsător ce pusese deodată 
stăpînire pe ea. De ce nu? E disperat. 

Cina, începută într-o ambianță posomoriîtă, se învioră încetul 
cu încetul pe măsură ce conversațiile prinseră să se lege. Fabricantul 
de distraie o felicită pe Jessica pentru talentele bucătarului și savoa- 
rea vinului. 

— Amîndouă sînt roadele Caladanului, îi spuse Jessica. 

— Delicioasă! exclamă el, gustînd chukka. Absolut delicioasă! 
Și nici o fărimă de melanj! Pînă la urmă ţi se face lehamite de-atîta 
mirodenie în toate cele! 

Reprezentantul Băncii Ghildei se uită la Kynes, care era așezat 
în fața lui. 

— Aud, doctore Kynes, că încă o șenilă a căzut pradă unui vierme. 

— Iute se mai răspîndesc veștile, mormăi Ducele. 

— Așadar, e-adevărat? făcu bancherul, întorcîndu-se către Leto. 

— Cred și eu că-i adevărat! rosti mînios Ducele. Pentru că a 
dispărut un afurisit de aerotransportor! lar dispariția unui asemenea 
colos nu poate fi lucru curat! 

— Cînd a apărut viermele, nu exista nici un mijloc de recupe- 
rare a șenilei, îi explică Kynes bancherului. 

— Nu-i deloc lucru curat! repetă Ducele. 

— N-a observat nimeni cînd a dispărut aripa? întrebă bancherul. 

— Cercetașii supraveghează de obicei numai dunele, spuse 
Kynes. Pe ei îi interesează, în primul rînd, descoperirea semnului de 
vierme. Echipajul unui aerotransportor este compus din patru oameni: 
doi piloţi și doi însoțitori. Dacă unul sau chiar doi din membrii echi- 
pajului au fost cumpăraţi de dușmanii Ducelui... 

— Ah, înţeleg! exclamă bancherul. Și dumneata, ca Arbitru al 
Schimbării, ce măsuri ai de gînd să iei? 

— Decizia mea trebuie chibzuită în liniște, răspunse planetolo- 
gul. În nici un caz nu este un subiect pe care să-l discut la masă. Și gîndi: 
Scheletul ăsta gălbejit! Știe că am ordin să ignor acest gen de infracțiuni. 

Bancherul surîse și își reluă cina. Jessica își aminti deodată 
unul din cursurile pe care le urmase la școala Bene Gesserit. Obiectul 

cursului era spionajul și contraspionajul. Lector era o Cucernică Maică 
dolofană, ale cărei chip vesel și glas vioi contrastau în mod straniu cu 
subiectul prelegerilor. 

„Un lucru demn de reținut în legătură cu orice școală de spionaj 
și/sau contraspionaj este similitudinea configurației reacţiilor de bază ale 
absolvenților lor. Orice disciplină închisă își lasă amprenta — configuraţia 
specifică — asupra celor care o studiază. Această configurație specifică poate 
fi analizată și anticipată. 

Într-adevăr, configuraţiile, sau modelele motivaționale, sînt simi- 
lare la toți agenții serviciilor de spionaj. Cu alte cuvinte, anumite tipuri de 
motivații sînt similare, chiar dacă școlile sînt diferite și scopurile anta- 
goniste. Într-o primă etapă, veți învăţa să izolați acest element pentru a-l 
putea supune analizei — mai întîi, studiind metodele de investigaţie care 
evidențiază orientarea interioară a investigatorilor, apoi, observînd îndea- 
proape orientarea complexului limbaj-gîndire al celor pe care îi analizați. 
Veţi constata, de pildă, că este foarte simplu să determinaţi limba origi- 
nară a subiecților analizei voastre, observindu-le, firește, inflexiunile vocii 
și modul de exprimare.” 

Și, în clipa aceea, stînd la masă împreună cu fiul ei, cu Ducele 
și oaspeţii lor și ascultindu-l pe reprezentantul Băncii Ghildei, Jessica 
simți un fior de gheaţă: omul acesta era un agent al Harkonnenilor. 
Avea accentul celor de pe Giedi Prim — camuflat cu dibăcie, dar tot 
atît de limpede, pentru simțurile ei antrenate, ca și cînd omul și-ar fi 
afișat ostentativ originea. 

Nu cumva s-a întors pînă și Ghilda împotriva Casei Atreides? se 
întrebă ea. Gindul i se păru înspăimîntător. Își ascunse tulburarea 
cerînd unui valet să-i aducă un nou tacîm. Continuă să-l asculte pe 
spion, pîndind alte semne care să-i trădeze intenţiile. Acum va schimba 
subiectul. Va aborda o temă aparent nevinovată, dar cu substrat amenin- 
țător, își spuse. Asta-i metoda lui — modelul școlii sale. 

Bancherul înghiți o îmbucătură, sorbi din vin, zimbi la o remarcă 
a femeii care stătea în dreapta lui. O vreme, păru să asculte spusele unui 
bărbat aflat ceva mai departe de el și care îi explica Ducelui că plantele 
arrakiene native sînt lipsite de ţepi. Apoi, brusc, i se adresă Jessicăi: 

— Mie, aici pe Arrakis, îmi place să privesc zborul păsărilor. 

Bineînţeles, toate păsările noastre sînt hoitare și multe din ele trăiesc 
fără să consume apă, întrucît s-au învățat să se adape cu sînge. 

Fiica fabricantului de distraie, care ședea între Paul și tatăl ei, 
de partea cealaltă a mesei, își strimbă chipul ca de păpușă și spuse: 

— Ei, Susu! Ce-ţi veni să vorbești despre lucruri atît de 
dezgustătoare? 

Bancherul zimbi. 

— Mi se spune Susu pentru că sînt consilierul financiar al Sin- 
dicatului colportorilor de apă. Și cum Jessica nu-i răspunse, continuînd 
doar să-l privească, adăugă: Iar vinzătorii de apă se anunţă strigînd 
suu-suu-suk! 

Imită atât de bine strigătul, încît mai mulți meseni izbucniră 
în rîs. Jessica sesizase lăudăroșenia din tonul bancherului, dar nu-i 
scăpase faptul că fata intervenise în mod deliberat în discuţie. Jucau 
amâîndoi teatru. Replica fetei trebuia să declanșeze remarca spionu- 
lui. Îi aruncă o privire piezișă lui Lingar Bewt. Magnatul apei mînca 
încruntat, fără să-și ridice ochii din farfurie. Și Jessica se gîndi că ban- 
cherul spusese, de fapt: „Și eu stăpinesc o parte din sursa esenţială a 
puterii pe Arrakis — apa.” 

Paul detectase prefăcătoria din glasul tovarășei sale de masă, 
observase că mama sa urmărea conversaţia cu intensitatea Bene Ges- 
serit. Se hotări deodată să intervină, să răspundă provocării. Se adresă 
bancherului: 

— Cu alte cuvinte, domnule, păsările de-aici sînt canibale? 

— Ciudată întrebare, Domnișorule, răspunse bancherul. N-am 
spus decît că păsările beau sînge. Asta nu înseamnă că e neapărat vorba 
de sîngele semenelor lor, nu-i așa? 

— Întrebarea nu a fost ciudată, replică Paul, și Jessica remarcă 
în vocea lui inflexiunile corozive ale ripostei, rodul antrenamentelor 
dirijate de ea. Un om instruit știe că, pentru orice organism tînăr, con- 
curenţa cu cel mai ridicat potenţial o constituie organismele aparținînd 
aceleiași specii. 

Pescui ostentativ o bucăţică de friptură din farfuria vecinei sale, 
o vâri în gură, o înghiți și urmă: 

— Măniîncă din aceeași farfurie. Au aceleași necesități vitale. 

Bancherul avu o tresărire minioasă și privi încruntat spre Duce. 

— Să nu faci cumva greșeala de a crede că fiul meu nu-i decât 
un copil, spuse Leto și zimbi. 

Jessica se uită repede la cei din jur. Chipul lui Bewt se înseni- 
nase, iar Kynes și traficantul rînjeau. 

— Este, într-adevăr, o legitate ecologică, spuse Kynes, pe care 
tînărul Domnișor pare c-o înţelege foarte bine. Lupta dintre formele 
de viaţă este lupta pentru energia disponibilă dintr-un sistem. Sîngele 
este o sursă eficientă de energie. 

Bancherul își lăsă jos furculița și mirii furios: 

— Se spune că și lepădăturile de fremeni beau sîngele morţilor 
lor... 

Kynes clătină din cap, replicînd pe un ton didactic: 

— Nu sîngele, domnule, apa din trupul unui om aparține în 
ultimă instanță poporului său — tribului său. Pentru cei ce trăiesc la 
marginea Marelui Ș$es aceasta-i o necesitate vitală. Acolo e prețioasă 
fiecare picătură de apă, și aproape șaptezeci la sută din corpul omului 
este apă. Unui mort, oricum, apa aceasta nu-i mai e de folos. 

Bancherul își lăsă mîinile pe masă, de-o parte și de alta a far- 
furiei. Jessica presupuse că seva ridica și va pleca, tunînd și fulgerînd. 

În clipa următoare, Kynes se întoarse spre ea: 

— Să-mi fie cu iertare, Doamnă, dacă am vorbit lucruri neplăcute 
la masă, dar vi s-au înfățișat adevăruri denaturate și-am considerat 
necesar să le clarific. 

— De cînd tot stai printre fremeni, ţi-ai pierdut orice dram de 
simţire! scrișni bancherul. 

Kynes se uită calm la el, fixindu-i faţa lividă, buzele tremurînd 
de furie. 

— Cuvintele dumitale reprezintă o provocare, domnule? 

Bancherul încremeni. Înghiţi în sec, apoi rosti sacadat: 

— Bineînţeles că nu! Nu mi-aș permite să insult astfel gazdele 
noastre! 

Jessica auzi frica din vocea omului, i-o văzu pe chip, în respiraţie, 
în palpitația unei vene pe tîmplă. Bancherului îi era groază de Kynes! 

— Gazdele noastre sînt perfect capabile să hotărască singure 
dacă trebuie sau nu să se considere insultate, spuse Kynes. Sînt o familie 

vitează, care știe ce-nseamnă să-ți aperi onoarea. Avem cu toții dovada 
cutezanţei lor, în simplul fapt că se află acum... aici... pe Arrakis! 

Jessica observă că Leto savura altercaţia. Ceea ce nu se putea 
spune însă despre majoritatea convivilor. Cei mai mulți ședeau încordați, 
cu mîinile ascunse sub masă, gata să sară la o parte. Singurele excepții 
erau Bewt, care zimbea, vădit încîntat de încurcătura bancherului, și 
Tuek, traficantul, care părea că așteaptă un semn din partea lui Kynes. 
Cît despre Paul, acesta îl fixa pe planetolog cu o privire admirativă. 

— Aștept, rosti Kynes. 

— N-am vrut să te insult, bolborosi bancherul. Dacă te-ai simţit 
insultat, te rog să primești scuzele mele. 

— De bunăvoie oferit, de bunăvoie primit, răspunse Kynes. Îi 
zîmbi Jessicăi și își reluă cina ca și cînd nimic nu s-ar fi întîmplat. 

Jessica observă că traficantul începuse și el să mănînce. Își notă 
în memorie faptul că omul păruse tot timpul pregătit să sară în ajutorul 
lui Kynes. Exista un fel de înţelegere între Kynes și Tuek. 

Leto începu să se joace cu furculița, privindu-l cu un aer medi- 
tativ pe planetolog. Purtarea acestuia indica o schimbare a atitudinii 
sale față de Casa Atreides. Kynes se arătase mult mai rece în cursul 
scurtei incursiuni pe care o făcuseră în deșert. 

Jessica le ceru valeţilor să aducă noi mîncăruri și băuturi. La 
masă își făcură apariția platouri cu langues de lapins de garenne — cu 
vin roșu și sos de ciuperci ferment. 

Încetul cu încetul, conversațiile fură reluate, dar Jessica le sesiză 
încordarea. Oaspeţii păreau agitaţi, iar bancherul mînca într-o tăcere 
mohorîtă. Kynes l-ar fi ucis fără să șovăie, gîndi ea. Își dădea seama 
că puterea planetologului dovedea o atitudine degajată față de actul 
uciderii. Kynes era capabil să ucidă cu ușurință și Jessica bănui că 
însușirea aceasta era comună tuturor fremenilor. 

Se întoarse către fabricantul de distraie, aflat în stînga ei, și 
spuse: 

— Importanţa apei pe Arrakis nu contenește să mă uimească. 

— Apa e-ntr-adevăr importantă, încuviință omul. Ce fel de mîn- 
care-i aceasta? E delicioasă! 

— Limbi de iepure sălbatic într-un sos special. O rețetă foarte 
veche. 


188 


DUNE 


— Trebuie să-mi procur și eu rețeta asta. 

Jessica dădu din cap. 

— Voi avea grijă să o primești. 

Kynes se uită la ea și spuse: 

— Majoritatea celor ce vin pentru prima dată pe Arrakis subes- 
timează importanța pe care o are aici apa. Asta pentru că n-au de unde 
să știe că pe Arrakis acționează legea minimului. 

Jessica înţelese că planetologul încerca s-o sondeze și răspunse: 

— Creșterea este limitată de elementul necesar care există în 
cantitatea cea mai mică. Și, natural, condiția cea mai puţin favorabilă 
vieții determină coeficientul de creștere. 

— Nu mi s-a întîmplat prea des să cunosc membri ai unei Case 
Mari care să înţeleagă probleme de planetologie, zise Kynes. Așa este. 
Apa este condiția cea mai puțin favorabilă vieții pe Arrakis. Dar nu tre- 
buie uitat faptul că însăși creșterea poate produce condiţii defavorabile, 
dacă nu este tratată cu extremă prudenţă. 

Jessica simţi prezența unui mesaj ascuns în cuvintele lui Kynes. 
Își dădu seama că nu reușește să-l descifreze. 

— Creșterea, murmură ea. Vrei să spui că pe Arrakis s-ar putea 
crea un ciclu sistematic al apei, capabil să întrețină viața omenească 
în condiții mai favorabile? 

— Imposibil! hămăi magnatul apei. 

Jessica își întoarse capul spre Bewit. 

— Imposibil? 

— Imposibil pe Arrakis, întări el. Nu-ţi pleca urechea la spu- 
sele unui visător, Doamnă. Îl contrazic toate dovezile științifice, toate 
demonstrațiile de laborator. 

Kynes se uită la Bewt, iar Jessica observă că, din nou, restul dis- 
cuțiilor încetaseră și că toată lumea era atentă la această nouă polemică. 

— Demonstraţiile de laborator au tendinţa să ne facă orbi la 
un fapt foarte simplu, rosti Kynes. Acest fapt este următorul: în cazul 
despre care discutăm avem de-a face cu fenomene a căror origine a fost 
și rămîne mediul exterior — mediul în care o serie de plante și animale 
continuă să ducă o existență normală. 

— Normală! exclamă zeflemitor Bewt. Nimic nu-i normal pe 
Arrakis! 

— Dimpotrivă, îl contrazise Kynes. Pe Arrakis s-ar putea crea mai 
multe puncte de armonizare, în zonele geografice care permit autoîn- 
treținerea. Pentru asta ar fi suficient să înţelegem limitele planetei și 
constrîngerile la care este supusă. 

— Așa ceva nu se va realiza niciodată, spuse Bewt. 

La capătul celălalt al mesei, Ducele înțelese brusc cînd anume 
se produsese schimbarea din atitudinea lui Kynes: în clipa în care Jes- 
sica spusese că vor păstra plantele din seră pentru viitorul Arrakisului. 

— Concret, ce-ar fi de făcut pentru a se crea acest sistem auto- 
nom, doctore Kynes? întrebă Leto. 

— Dacă am reuși să determinăm un procent de trei la sută din 
plantele verzi de pe Arrakis să formeze compuși carbonici ca materie 
nutritivă, am declanșa un sistem ciclic, răspunse Kynes. 

— Apa e singura problemă? întrebă Ducele. Simţise înflăcărarea 
lui Kynes și constată că îi împărtășea emoția. 

— Apa eclipsează celelalte probleme. Planeta are mult oxigen, 
dar îi lipsesc fenomenele concomitente prezenţei acestuia — viaţă vege- 
tală răspîndită pe scară largă și surse importante de bioxid de carbon 
în stare liberă, cum ar fi, de pildă, vulcanii. Pe Arrakis au loc schimburi 
chimice neobișnuite... și încă pe suprafeţe foarte întinse. 

— Lucrezi la proiecte experimentale? întrebă Ducele. 

— Ne-ar trebui o grămadă de timp ca să punem la punct efec- 
tul Tansley. Nu s-au efectuat deocamdată decît experiențe de mică 
amploare, dar, datorită lor, știința mea dispune acum de o serie de 
ipoteze de lucru. 

— Nu e destulă apă, interveni Bewt. Asta-i singura problemă. 
Nu e destulă apă! 

— Meșterul Bewt este expert în materie de apă, comentă Kynes. 
Zimbi și reîncepu să mănînce. 

Ducele reteză aerul cu mîna dreaptă. 

— Nu! Vreau un răspuns! Există suficientă apă, doctore Kynes? 

Kynes rămase cu privirea ațintită la farfuria din faţa sa. 

Jessica urmări jocul sentimentelor ce i se oglindeau pe chip. Se 
ascunde bine, gîndi. Dar ea îl înregistrase pe planetolog. Citi pe faţa lui 
regretul pentru faptul că se avîntase în această discuţie. 

— Există suficientă apă? întrebă din nou Ducele. 

— S-ar putea... să existe, răspunse Kynes. 

Simulează incertitudinea! gîndi Jessica. 

Cu simțul său mai ascuţit pentru adevăr, Paul percepu subs- 
tratul afirmației și își solicită la maximum resursele antrenamentului 
pentru a-și ascunde tulburarea. Există apă suficientă! Dar Kynes nu vrea 
să se știe acest lucru. 

— Planetologul nostru nutrește multe visuri interesante, 
comentă răutăcios Bewt. Visează împreună cu fremenii... la împliniri 
de profeţii și la mîntuitori. 

În jurul mesei se auziră cîteva risete. Jessica și le notă: trafican- 
tul, fiica fabricantului de distraie, Duncan Idaho, femeia cu misterioasa 
agenţie de ghizi turistici. 

Ciudat mai sînt împărțite tensiunile în seara asta, își spuse ea. 
Se petrec prea multe lucruri pe care nu le pot înțelege. Trebuie să-mi găsesc 
neapărat surse de informare. 

Ducele își plimbă privirea de la Kynes la Bewt, apoi la Jessica. 
Simţea o stranie decepţie. 1 se părea că-i scăpase un lucru de impor- 
tanță vitală. 

— S-ar putea să existe, murmură el. 

Kynes spuse repede: 

— Poate c-ar trebui să discutăm despre asta altă dată, Domnia 
Ta. Sînt prea multe... 

Tăcu brusc. Un soldat în uniformă Atreides dăduse buzna pe 
ușa de serviciu. Omul trecu pe lîngă santinele, se îndreptă grăbit spre 
Duce, se aplecă la urechea lui și începu să-i vorbească în șoaptă. 

Jessica recunoscu însemnele detașamentului lui Hawat și își 
reprimă îngrijorarea. Se întoarse către soţia fabricantului de distraie 
— o femeie plăpîndă, cu părul negru și trăsături delicate. 

— Abia te-ai atins de mîncare, draga mea. Să-ţi comand altceva? 

Femeia se uită la bărbatul ei, apoi răspunse timorată: 

— Nu prea mi-e foame. 

În clipa aceea, Ducele se ridică în picioare și rosti cu un ton 
aspru, poruncitor: 

— Rămiîneți la locurile dumneavoastră. Va trebui să mă scuzați, 
dar a intervenit ceva care necesită prezența mea. 

Făcu un pas lateral. 

— Paul, te rog să fii tu gazdă în locul meu. 

Paul se sculă de pe scaun. Vru să-l întrebe pe tatăl său ce se 
întîmplase, apoi se răzgîndi. Trebuia să-și păstreze calmul aristocratic, 
să facă față situației cu toată demnitatea. Ocoli colțul mesei și se așeză 
în scaunul tatălui său. 

Ducele se întoarse spre nișa în care veghea Halleck. 

— Gurney, ocupă, te rog, locul lui Paul la masă, spuse el. Să nu 
rămînă un număr impar. După ce-o să terminaţi cina, s-ar putea să te 
chem împreună cu el la postul de comandă de pe terenul de debarcare. 
Să fiți pregătiți. 

Halleck își făcu apariţia. Era îmbrăcat în uniforma de gală, dar 
urîțenia trupului său mătăhălos părea nelalocul ei printre veșmintele 
scînteietoare ale celorlalți oaspeți. Își rezemă balisetul de perete, se 
apropie de scaunul eliberat de Paul și se așeză. 

— Vă rog să nu vă alarmați, reluă Ducele, dar doresc să nu pără- 
sească nimeni clădirea fără permisiunea corpului de gardă. Atât timp 
cît rămîneți aici, veţi fi în perfectă siguranță. Vă asigur că vom rezolva 
cît se poate de repede această mică neplăcere. 

Paul sesiză cuvintele codificate din enunţul tatălui său — gardă-— 
siguranță-repede. Era vorba de o problemă de securitate, nu de violență. 
Observă că și mama sa descifrase același mesaj. Răsuflară amîndoi 
ușurați. 

Ducele le adresă tuturor un salut scurt cu capul, se întoarse și 
ieși grăbit pe ușa de serviciu, urmat de soldatul său. 

— Vă rogsă vă continuaţi cina, rosti Paul. Mi se pare că doctorul 
Kynes spunea ceva despre apă. 

— Nu s-ar putea să reluăm discuţia altă dată? întrebă Kynes. 

— Cînd dorești, răspunse Paul. 

Și Jessica observă, cu un sentiment de mîndrie, atitudinea 
demnă, maturitatea și siguranța de sine ale fiului ei. 

Bancherul își înălță carafa cu apă și gesticulă cu ea către Bewt: 

— Niciunul dintre noi nu-l poate întrece pe meșterul Bewt la 
vorbe-nflorite. Așa frumos le brodește, de parc-ar aspira la rangul de 
Casă Mare! Hai, meștere Bewit, închină un toast din partea noastră a 
tuturor. Poate că știi vreo cugetare destul de înțeleaptă ca să-i fie pe 
plac și puștiului ce trebuie tratat ca un bărbat. 

Jessica îşi încleștă pumnul miîinii drepte sub masă. Îl zări pe 
Halleck schimbind un semnal de mînă cu Idaho, văzu că santinelele 
aliniate lingă pereţi ocupă, cu mișcări discrete, poziţii de luptă. 

Bewt îi aruncă o privire veninoasă bancherului. 

Paul se uită repede la Halleck, la gărzile gata să intervină, apoi 
îl țintui pe bancher cu privirea pînă ce acesta lăsă jos carafa. Spuse, 
tărăgănat: 

— Odată, pe Caladan, am văzut cadavrul unui pescar înecat. 
Avea... 

— Înecat? exclamă fata fabricantului de distraie. 

Paul șovăi, apoi continuă: 

— Da. Scufundat în apă și mort prin asfixiere. Înecat. 

— Interesantă moarte, murmură fata. 

Paul îi adresă un suriîs îngheţat și se întoarse din nou către 
bancher: 

— Interesant era altceva la omul acela, și anume rănile de pe 
umerii săi. Răni provocate de încălțările ghintuite ale altui pescar. 
Victima făcuse parte din echipajul unei șalupe — o navă cu care se 
călătorește pe apă. Șalupa naufragiase... se scufundase sub apă. Un alt 
pescalr, care ajutase la recuperarea cadavrului, spunea că văzuse deseori 
urme de felul acela. Rănile arătau că, în momentul naufragiului, un alt 
membru al echipajului încercase să se cațere pe umerii năpăstuitului 
său tovarăș, ca să ajungă la suprafață — la aer. 

— Care-i partea interesantă a întîmplării? întrebă bancherul. 

— Remarca tatălui meu, care era de față. A spus că gestul îne- 
catului care se cațără pe umerii altuia ca să se salveze este scuzabil... 
cu excepţia cazului cînd o face în careul ofițerilor... 

Paul așteptă cîteva clipe pentru a-i da timp bancherului să înţe- 
leagă ce avea să urmeze, apoi termină: 

— Şi, aș adăuga eu, cu excepția cazului cînd o face la masă. 

În sală se așternu brusc tăcerea. 

Asta a fost o imprudenţă, gîndi Jessica. Rangul bancherului i-ar 
putea permite să-l provoace pe fiul meu la duel. Văzu că Idaho era pregă- 
tit să intervină. Santinelele stăteau nemișcate, așteptindu-i semnalul. 
Gurney Halleck era cu ochii pe oamenii din fața sa. 

— Ho-ho-hoooo! 

Tuek, traficantul, rîdea în hohote, cu capul dat pe spate. 

Pe chipurile mesenilor apărură zimbete nervoase. 

Bewt începu să rinjească. 

Bancherul își trase scaunul înapoi și îl fulgeră cu privirea pe Paul. 

— Cine-i înfruntă pe Atreizi o face pe pielea lui, comentă impa- 
sibil Kynes. 

— Atreizii obișnuiesc să-și insulte oaspeţii? mugi bancherul. 

Înainte ca Paul să poată răspunde, Jessica se aplecă peste masă 
și rosti: 

— Domnule! 

Iar în gînd: Trebuie să ne lămurim ce urmărește această unealtă a 
Harkonnenilor. Un nou atentat la viața lui Paul? Îl mai ajută și altcineva? 

— Fiul meu evocă un tablou și dumneata îţi vezi în el portretul? 
întrebă ea. Fascinantă destăinuire. 

Își strecură pe furiș mîna spre cristaiul a cărui teacă și-o prin- 
sese deasupra gleznei. 

Bancherul își întoarse privirea dușmănoasă spre Jessica. Paul 
își trase ușor scaunul mai înapoi, gata să sară dacă va fi nevoie. Recep- 
ționase cuvîntul cifrat: tablou. „Pregătește-te pentru violenţă.” 

Kynes se uită lung la Jessica, apoi îi făcu un semn discret lui 
Tuek. 

Traficantul se sculă brusc în picioare și înălță carafa. 

— Propun un toast! strigă el. Să bem în sănătatea tînărului Paul 
Atreides, care arată ca un puști, dar se poartă ca un bărbat. 

De ce se amestecă? se întrebă Jessica. 

Bancherul își strămutase acum privirea la Kynes și Jessica 
observă groaza care se întipărise din nou pe chipul agentului. 

Oaspeţii începură să răspundă la îndemnul toastului. 

Oamenii se supun voinţei lui Kynes, gîndi Jessica. A dat de înțeles 
că e de partea lui Paul. Care să fie secretul puterii lui? În nici un caz faptul 
că este Arbitru al Schimbării. Funcţia asta e temporară. Și sînt sigură că 
nu-i vorba nici de rangul lui de funcţionar imperial. 

Își retrase mîna de pe mînerul cristaiului și înălță carafa în 
direcția lui Kynes. Planetologul îi răspunse cu același gest. 

Numai Paul și bancherul (Susu! Stupidă poreclă! gîndi Jessica) 
rămăseseră nemișcaţi. Bancherul continua să se uite la Kynes. Paul 
privea fix farfuria dinaintea lui. 

Eram stăpîn pe situaţie, gîndi el. De ce s-au amestecat? Privi pe 
sub sprincene capetele invitaţilor din fața sa. Pregătește-te de violenţă? 
Din partea cui? Din partea bancherului? În nici un caz. 

Halleck spuse fără să se adreseze cuiva anume: 

— Într-o societate ca a noastră, oamenii n-ar trebui să se pri- 
pească atunci cînd li se pare că sînt insultaţi. Nu rareori o hotărîre 
nechibzuită înseamnă curată sinucidere. O privi pieziș pe fiica fabri- 
cantului de distraie, urmă: Nu ești de aceeași părere, domnișoară? 

— Oh, ba da, ba da, categoric! se grăbi să răspundă fata. Se abu- 
zează tot timpul de violență. Mi se face de-a dreptul silă. De cele mai 
multe ori, nu-i vorba de nici o ofensă și, totuși, mor oameni. Este absurd. 

— Este absurd, într-adevăr, întări Halleck. 

Jessica sesiză jocul aproape perfect al fetei și gîndi: Gisculița asta 
nu-i deloc o gîsculiță. Și, în clipa aceea, înțelese în ce consta amenințarea 
și-și dădu seama că înţelesese și Halleck. Plănuiseră să-l îmbrobodească 
pe Paul prin intermediul unei femei. Jessica răsuflă ușurată. Fiul ei 
întrevăzuse, probabil, cel dintii manevra — antrenamentul lui nu-l lăsase 
să omită acest gambit banal. 

— Mi se pare că sînt necesare noi scuze, se adresă Kynes 
bancherului. 

Agentul îi întoarse Jessicăi un surîs chinuit și zise: 

— Doamnă, mă tem că am băut peste măsură. S-au servit vinuri 
tari la masa aceasta, iar eu nu-s prea obișnuit cu asemenea băuturi. 

Jessica îi auzi veninul din voce. Răspunse cu amabilitate: 

— În relaţiile cu străinii trebuie să privești cu îngăduinţă deo- 
sebirile de obiceiuri și educaţie. 

— Mulţumesc, Doamnă. 

Soţia fabricantului de distraie se aplecă înspre Jessica și-i spuse: 

— Ducele zicea că, rămînînd aici, sîntem în siguranță. Sper că 
n-au început noi conflicte armate. 

A fost îndrumată să canalizeze conversaţia pe făgașul ăsta, gîndi 
Jessica. 

— Nu cred că-i vorba de ceva grav, spuse ea. Dar, deocamdată, 
mai există o serie de probleme care necesită prezența Ducelui. Nici o 
măsură de precauţie nu-i de prisos, atît timp cît continuă vrăjmășia 
dintre Casele Atreides și Harkonnen. Ducele a jurat kanly. Și bineînţeles, 
nu seva lăsa pînă ce nu-i va fi lichidat pe toți agenţii Harkonnenilor care 
se mai află pe Arrakis. Se uită pieziș la reprezentantul Băncii Ghildei 
și adăugă: Iar legile Convenţiei îi îngăduie acest lucru. Apoi, privindu-l 
pe planetolog: Nu-i așa, doctore Kynes? 

— De bună seamă, răspunse acesta. 

Fabricantul de distraie o înghionti discret pe soţia lui. 

Femeia se uită repede la el și spuse: 

— Parcă mi s-a făcut și mie foame. Aș gusta din friptura aceea 
de pasăre care s-a servit mai înainte. 

Jessica îi făcu semn unui valet, apoi se întoarse către bancher: 

— Chiar, domnule, vorbeai ceva mai înainte despre păsări și 
despre obiceiurile lor. Aflu tot mai multe lucruri interesante în legă- 
tură cu Dune. Spune-mi, unde se află locurile cu mirodenii? Vînătorii 
trebuie să pătrundă adînc înspre centrul deșertului? 

— O, nu, Doamnă. Se cunosc foarte puţine lucruri despre cen- 
trul deșertului. Și aproape nimic despre emisfera sudică. 

— Există o poveste care spune că în ţinuturile sudice s-ar afla 
un gigantic Filon-Mamă de mirodenie, interveni Kynes, dar bănuiala 
mea este că-i doar o plăsmuire și-un pretext de baladă. Din cînd în 
cînd, unii vinători mai cutezători pătrund în zonele limitrofe centurii 
centrale, dar expedițiile acestea sînt extrem de periculoase — navigaţia-i 
nesigură și furtunile-s foarte frecvente. Cu cît se acționează mai departe 
de bazele de la poalele Scutului, cu atît devin mai posibile accidentele. 
Deocamdată, s-a dovedit nerentabil să ne aventurăm prea departe, spre 
sud. Poate că dac-am dispune de-un satelit meteorologic... 

Bewit își înălță capul din farfurie și vorbi cu gura plină, adresîn- 
du-se tuturor: 

— Se zice că fremenii pot ajunge acolo, că ei se pot deplasa unde 
VOI, că au descoperit sugători și sifintîni chiar și în emisfera sudică. 

— Sugători și sifintîni? se miră Jessica. 

Kynes răspunse repede: 

— Vorbe, Doamnă, vorbe. Astea există pe alte planete, dar nu pe 
Arrakis. Sugătorile sînt locuri în care apa se infiltrează pînă la supra- 
faţă sau destul de aproape de suprafaţă ca să poată fi descoperită după 
anumite semne. Sifintîna e tot un fel de sugătoare, din care se poate 
sorbi apă printr-un tub înfipt în sol... cel puţin așa se zice. 

Nu pare sincer, gîndi Jessica. 

De ce minte? se întrebă Paul. 

— Foarte interesant, comentă Jessica. Și gîndi: „Se zice...” Curioase 
șabloane verbale mai au pe-aici. Măcar de și-ar da seama cît de revelatoare 
este exprimarea aceasta pentru credința în superstiții de care nu pot scăpa. 

— Am auzit, interveni Paul, că aveţi o zicală: „Lustrul vine de 
la oraș, iar înțelepciunea din deșert.” 

— Arrakisul are multe zicale, spuse enigmatic Kynes. 

Jessica se pregătea să formuleze o nouă întrebare, cînd un valet 
se apropie de ea, se înclină și îi întinse un bilet. Ea îl despături, recu- 
noscu scrisul Ducelui și semnele de cod. Citi repede mesajul, apoi se 
adresă tuturor: 

— Sper că vă va face plăcere să aflați că Ducele ne trimite vești 
îmbucurătoare. Problema pentru care a trebuit să ne părăsească a fost 
rezolvată. S-a găsit aerotransportorul dispărut. Un agent Harkonnen 
strecurat printre membrii echipajului i-a silit pe ceilalți să aterizeze la 
o bază a traficanţilor, în speranţa că le va putea vinde acestora aparatul. 
Și omul, și mașina au fost predate trupelor noastre. 

Își înclină ușor capul către Tuek. 

Traficantul îi răspunse cu aceeași mișcare. 

Jessica împături biletul și-l strecură în mînecă. 

— Mă bucur că nu s-a ajuns la luptă deschisă, declară ban- 
cherul. Populaţia speră din toată inima că Atreizii vor aduce pacea și 
prosperitatea. 

— Mai ales prosperitatea, rosti Bewt. 

— Cred că așteptați cu toţii desertul, spuse senină Jessica. I-am 
comandat bucătarului nostru o specialitate caladaneză: orez pundi cu 
cremă dolsa. 

— Sună foarte îmbietor, zise fabricantul de distraie. Cum aș 
putea obține și eu rețeta? 

— Vei primi orice rețetă dorești, domnule, răspunse Jessica, 
înregistrind omul pentru a discuta despre el cu Hawat. Fabricantul 
era tipul arivistului meschin și fricos, care putea fi cumpărat ieftin. 

În jurul ei, convivii își reluaseră flecăreala: „Ce material dră- 
guț...” „A comandat o montură la fel de superbă ca piatra...” „Poate că 
vom încerca să sporim producția în trimestrul următor...” 

Jessica se uită la farfuria din fața ei, reflectînd la pasajul cifrat 
din mesajul lui Leto: „Harkonnenii au încercat să debarce un trans- 
port de lasere. Le-am capturat. Asta nu înseamnă însă că n-au reușit 
să debarce și alte transporturi. Și în orice caz, e o dovadă că nu se prea 
sinchisesc de scuturi. Luaţi măsuri de precauţie în consecinţă.” 

Lasere, gîndi Jessica, descumpănită. Fasciculele incandescente 
de lumină brizantă puteau străpunge orice material cunoscut, nepro- 
tejat de un scut defensiv. Faptul că fenomenul de conexiune inversă, 
la contactul cu scutul, putea să provoace explozia simultană a celor 
două surse de energie nu-i preocupa pe Harkonneni. De ce? O explo- 
zie laser-scut era o variabilă periculoasă: putea fi mai puternică decît 
orice armă atomică sau putea provoca doar moartea trăgătorului și a 
țintei sale. 

Necunoscutele problemei o nelinișteau. 

Îl auzi pe Paul spunînd: 

— Nu m-am îndoit nici o clipă că vom găsi transportorul. Cînd 
tatăl meu își pune în gînd să rezolve o problemă, o rezolvă. Harkonnenii 
încep să descopere și ei acest adevăr. 

Se laudă, gîndi Jessica. N-ar trebui să se laude. Cînd urmează să-ți 
petreci noaptea ascunzindu-te sub pămînt, de frica laserelor, n-ai dreptul 
să te lauzi. 

N-avem scăpare — plătim pentru violența 
strămoșilor noștri. 


Fragment din Pildele lui 
Muad'Dib de Prinţesa Irulan 


Jessica, auzind larmă din holul principal, aprinse lampa de 
lingă pat. Ceasul de aici nu fusese potrivit la ora locală și trebui să 
scadă mintal douăzeci și unu de minute, ca să-și dea seama că era ora 
două noaptea. 

Deși puternică, larma era confuză. 

Să fi declanșat Harhonnenii atacul? se întrebă. 

Cobori din pat și se duse la monitor. Pe unul dintre ecrane îl văzu 
pe Paul, dormind în compartimentul cel mai adînc al beciului, unde 
i se improvizase în grabă un dormitor. Evident, zgomotul nu ajungea 
pînă acolo. În camera Ducelui nu era nimeni; patul nu fusese desfăcut. 
Oare Leto mai era și acum pe terenul de debarcare? 

Jessica rămase nemișcată în mijlocul încăperii, trăgiînd cu 
urechea. 

Desluși o voce care striga cuvinte dezlinate. Apoi o altă voce, 
care-l chema pe doctorul Yueh. Jessica găsi o mantie, o îmbrăcă, își viri 
picioarele în papuci și își prinse cristaiul deasupra gleznei. 

Din nou, o voce îl strigă pe Yueh. 

Jessica își încinse mantia la mijloc și ieși pe coridor. Brusc, o 
străfulgeră un gînd: Dacă a fost rănit Leto? 

Începu să alerge. 

I se păru că nu va mai ajunge niciodată la capătul coridorului. 
Ieși de sub arcadă, trecu în goană prin sala de mîncare, se năpusti în 
pasajul care ducea în holul principal. Se opri năucă în sala vastă, puter- 
nic luminată. Toate lămpile cu suspensie de lingă pereţi străluceau la 
intensitatea maximă. 

În dreapta ei, chiar în faţa uşii de la intrare, zări doi soldați din 
corpul de gardă, ţinîndu-l de subsuori pe Duncan Idaho, al cărui cap se 
bălăngănea de colo-colo, cu bărbia în piept. Jessica îi privi încremenită. 

Unul dintre soldați i se adresă dojenitor lui Idaho: 

— Vezi ce-ai făcut? Ai trezit-o pe Doamna Jessica. 

În spatele lor, draperiile grele stăteau umflate, semn că ușa 
rămăsese deschisă. Nici Ducele, nici Yueh nu se vedeau nicăieri. Ceva 
mai departe, retrasă, Mapes îl privea cu răceală pe Idaho. Purta o robă 
cafenie, cu un desen în serpentină pe tiv, iar în picioare avea ghete de 
deșert cu șireturile desfăcute. 

— Bine c-am trezit-o, bolborosi Idaho. Îşi dădu capul pe spate 
şi zbieră: Pe Grumman! mi-am muiat întîiaj dată sabia-n sînge! 

Maică Mare! E beat! gîndi Jessica. 

Faţa oacheșă și rotundă a lui Idaho se schimonosi într-o grimasă 
arțăgoasă. Părul lui creţ, ca blana unui țap negru, era năclăit de praf. 
Avea tunica ruptă într-o parte și, de sub marginile zdrenţuite, îi atîrna 
un colţ al cămășii de borangic pe care o purtase la cină. 

Jessica se apropie de el. 

Unul dintre soldaţi o salută, fără a-l slăbi pe Idaho. 

— N-am știut ce să facem cu el, Doamnă. Vocifera în faţa casei, 
dar nu voia să intre. Ne-am temut să nu treacă vreun localnic și să-l 
vadă în halul ăsta. Ne-ar fi ieșit vorbe. 

— De unde vine? întrebă Jessica. 

— După cină a condus-o acasă pe una din domnișoare, Doamnă. 
Din ordinul lui Hawat. 

— Ce domnișoară? 

— Una din fetișcanele de la agenţia de ghizi. Nu știi, Doamnă? 
Se uită cu coada ochiului la Mapes, apoi își cobori glasul: Se apelează 
totdeauna la Idaho pentru supravegherea doamnelor. 

Foarte bine! gîndi Jessica. Dar de ce-i beat? 

Se încruntă și se întoarse către Mapes. 

— Mapes, adu-i un stimulent. Cofeină, dacă se poate. Vezi dacă 
n-a mai rămas niște cafea cu melanj. 


[114] GRUMMAN: a doua planetă a sistemului Niushe, cunoscută mai ales 
pentru vrăjmășia dintre Casa sa domnitoare (Moritani) și Casa Ginaz. 

Idaho își înălță anevoie capul, se uită chiorîș la Jessica și 
bodogăni: 

— Am căsăpit mai mul de-o sută dinși pen' Duce... Da vreau 
să știu și io ce caut aici? Su' pămînt nu-i de trăit. Deasupra, nici atît. 
Ce dracu de lume mai e ș-asta, ha? 

Dinspre coridor se auzi un zgomot. Jessica își întoarse capul, 
îl văzu pe Yueh venind către ei, cu trusa medicală în mîna stingă. Dia- 
mantul tatuat pe fruntea lui se contura mai pregnant ca oricînd. 

— Iaca și dom' doctor! zbieră Idaho. Ce-i, doctore? Ai venit 
să-m'pui atele? Îşi roti ochii înceţoșaţi în direcția Jessicăi. Prost bancu, ă? 

Jessica se încruntă, dar nu spuse nimic. Se întrebă: Ce motiv ar 
putea avea Idaho să se îmbete? Nu cumva a fost drogat? 

— Afurisita aia de bere de mir'denie, mormăi Idaho, încercînd 
să stea drept. 

Mapes reveni cu o ceașcă aburindă în mîini. Se opri nehotărită 
în spatele lui Yueh, apoi se uită la Jessica. Ea îi făcu semn să aștepte. 

Yueh își lăsă jos trusa, o salută pe Jessica și spuse: 

— Berea de mirodenie, zici? 

— A mai strajnică pileală, biigui Idaho. Încercă să ia poziţie de 
drepți și urlă: Pe Grumman mi-am muiat întîiaj dată sabia-n sînge! 
Am tăiat un Harkon... pen' Duce l-am tăiat. 

Yueh se întoarse, se uită la ceașca pe care o ţinea Mapes. 

— Ce-i acolo? 

— Cofeină, spuse Jessica. 

Yueh luă ceașca și i-o întinse lui Idaho. 

— Bea asta, băiete. 

— Nu ma beau nimic. 

— Iar eu îți spun: bea-o! 

Capul lui Idaho se bălăngăni în direcția lui Yueh. Clătiniîndu-se, 
spadasinul făcu un pas înainte, tîrîndu-i pe cei doi soldaţi după el. 

— M-am săturat pînă-n gât să to fac pe placu' 'Niversulu-mpe- 
rial, doctore! Acu' o să mai facem ș cum vreau io. 

— După ce-o să bei asta, spuse Yueh. Nu-i decît cafea. 

— O porcărie ca ș' planeta asta! Cu-afurisitu' ei de soare alb. 
Care decolorează totu... și strimbă toate... 

— Bun, acum însă e noapte, îi spuse Yueh răbdător. Fii băiat de 
treabă și dă pe gît ceașca asta. O să te simţi mai bine. 

— Nu vreau să mă simai bine! 

— Doar n-o să ne petrecem noaptea tocmindu-ne cu el, inter- 
veni Jessica. Și gîndi: Are nevoie de-un șoc. 

— Te poţi retrage, Doamnă, zise Yueh. Am eu grijă de el. 

Jessica își scutură capul. Făcu un pas înainte și îl lovi cu putere 
pe Idaho peste față. 

Spadasinul se dădu înapoi, trăgiînd santinelele după el, și o ful- 
geră cu privirea. 

— Cum te porţi în casa Ducelui tău? șuieră ea. Smulse ceașca 
din mîna lui Yueh, împroșcînd picături de lichid, și i-o viri sub nas lui 
Idaho. Bea-o imediat! E un ordin! 

Idaho se îndreptă brusc și o privi fix, urît. Apoi vorbi încet, pro- 
nunţind cuvintele răspicat și atent: 

— Nu primesc ordine de la o blestemată de spioană aflată în 
slujba Harkonnenilor. 

Yueh se cutremură și se întoarse spre Jessica. 

Chipul ei se făcuse livid. Dădu încet din cap. Acum pricepuse 
totul. Vorbele și faptele observate în cursul ultimelor zile, vorbele și 
faptele al căror înțeles i se păruse trunchiat căpătaseră deodată semni- 
ficație. O copleși o furie aproape insuportabilă. Fu nevoită să-și solicite 
toate resursele antrenamentului ei Bene Gesserit ca să-și regleze pulsul 
și să-și egalizeze respiraţia. Văpaia însă continuă să pîlpiie mocnit în 
sufletul ei. 

Se apelează totdeauna la Idaho pentru supravegherea doamnelor! 

Îl săgetă pe Yueh cu privirea. Doctorul își lăsă ochii în jos. 

— Ştiai? întrebă ea. 

— Am... auzit unele vorbe, Doamnă. Dar n-am vrut să-ți îngre- 
unez povara. 

— Hawat! șuieră ea. Să vină imediat la mine Thufir Hawat! 

— Doamnă, dal... 

— Imediat! 

Nu poate fi decît Hawat, gîndi ea. Dacă ar fi provenit din altă sursă, 
0 asemenea bănuială ar fi fost respinsă imediat. 

Idaho își scutură capul și bolborosi: 

— Nu mai puteam să-m ţin gura. 

O clipă, Jessica se uită la ceașca pe care o ţinea în mînă, apoi, 
brusc, îi azvârli conținutul în obrazul lui Idaho. 

— Închideţi-l într-una din camerele pentru oaspeţi, din aripa 
de est, porunci ea. Să doarmă acolo pînă-și... revine. 

Cei doi soldaţi o priviră posomorîți. Unul dintre ei îngăimă: 

— Poate c-ar fi mai bine să-l ducem în altă parte, Doamnă. L-am 
putea... 

— Trebuie să stea aici! se răsti Jessica. 1 s-a încredințat o misi- 
une aici! În glas îi răzbătu amărăciunea: Supravegherea doamnelor 
este specialitatea lui. 

Soldatul înghiţi în sec. 

— Unde e Ducele? întrebă ea. 

— La postul de comandă, Doamnă. 

— Hawat e cu el? 

— Hawat e în oraș, Doamnă. 

— Duceţi-vă după el și aduceți-l aici. Îl aştept în camera mea. 

— Doamnă... 

— Dacă este nevoie, îl voi chema și pe Duce, spuse ea. Dar sper 
să nu fie nevoie. N-aș vrea să-l tulbur cu povestea asta. 

— Prea bine, Doamnă. 

Jessica vîri ceașca goală în mîinile lui Mapes, care o privi între- 
bător cu ochii ei albastru-în-albastru. 

— Du-te și te culcă, Mapes. 

— Eşti sigură că nu mai ai nevoie de mine, Doamnă? 

Jessica îi adresă un surîs mohorit. 

— Sînt sigură. 

— Poate că ar fi mai bine să lași totul pe mîine, Doamnă, inter- 
veni Yueh. Ţi-aș putea da un sedativ și... 

— Întoarce-te în apartamentul dumitale şi lasă-mă pe mine 
să fac ceea ce cred de cuviință, rosti ea. Apoi îl bătu încetișor pe braţ, 
pentru a atenua asprimea poruncii: E mai bine așa, crede-mă. 

Își înălță brusc fruntea, se răsuci și părăsi holul, îndreptindu-se 
către apartamentul ei. Mergea cu spatele drept, cu ochii ațintiţi înainte. 
Ziduri reci... coridoare... o ușă cunoscută... Apăsă brutal clanţa, intră și 

trînti ușa în spatele ei. Rămase nemișcată, privind cu ochi scăpărători 
ferestrele opacizate de scutul defensiv al camerei. Hawat! Să se fi vîndut 
Harkonnenilor? Vom vedea. 

Se apropie de jilțul de modă veche, tapițat cu piele de schlag/!!?] 
brodată, și îl întoarse cu faţa spre ușă. Își aduse aminte subit de cristaiul 
aflat în teaca prinsă deasupra gleznei. Desprinse teaca și și-o legă pe 
antebraţ, încercînd apoi alunecarea armei. Privi încă o dată prin cameră, 
fixîndu-și cu precizie în minte, ca măsură de prevedere, poziţia fiecărui 
obiect: divanul din colț, scaunele cu spătar drept de lîngă perete, cele 
două măsuţe joase, țitera prinsă în suportul ei, lîngă ușa dormitorului. 

Lămpile cu suspensie împrăștiau o lumină palidă, trandafirie. Le 
micșoră și mai mult intensitatea, apoi se așeză în jilț. Bătu încetișor cu 
degetele în tapiţeria braţelor, mulțumită de masivitatea impunătoare 
a fotoliului, atît de potrivit pentru ceea ce avea să urmeze. 

Acum poate să vină, gîndi ea. Vom vedea ce e de văzut! Și se pregăti 
de așteptare, în stilul Bene Gesserit, acumulînd răbdare, drămuindu-și 
forțele. 

Mai curînd decît își închipuise, în ușă se auzi o bătaie și, la 
îndemnul ei, Hawat intră în încăpere. 

Jessica îl privi fără să-și părăsească jilțul, observind în mișcările 
lui prezența vibrantă a energiei induse de drog, sesizînd dincolo de 
paravanul acesta semnele oboselii. Ochii umezi și bătrîni ai lui Hawat 
scînteiau. Pielea lui încrețită părea ușor gălbuie în lumina din cameră; 
pe mîneca brațului drept al mentatului se întindea o pată mare, jilavă. 

Jessica simţi mirosul de sînge. 

Îi arătă scaunul de lîngă perete și rosti: 

— Ia-ţi un scaun și așază-te în fața mea. 

Hawat se înclină și făcu precum îi spusese. Toate astea pentru 
că dobitocul de Idaho s-a îmbătat! gîndi el. Iscodi chipul Jessicăi, între- 
bîndu-se cum o va scoate la capăt. 

— De mult trebuia să lămurim cîteva lucruri în ceea ce ne pri- 
vește, spuse Jessica. 

— Care-i necazul, Doamnă? întrebă Hawat, așezindu-se și lăsîn- 
du-și mîinile pe genunchi. 


[115] SCHLAG: animal originar de pe Tupile, vinat odinioară, pînă la 
dispariția ca specie, pentru pielea sa subțire și rezistentă. 

— Nu face pe neștiutorul cu mine! se răsti ea. Dacă nu ţi-a spus 
Yueh pentru ce te-am chemat, atunci ai aflat-o de la vreunul din spionii 
pe care i-ai pus pe urmele mele. Cel puţin cînd sîntem numai noi doi, 
putem vorbi fără ascunzișuri... 

— Cum dorești, Doamnă. 

— În primul rînd vreau să-mi răspunzi la o întrebare. Eşti, în 
clipa de faţă, agentul Harkonnenilor? 

Hawat se smulse pe jumătate din scaun. Cu fața neagră de mânie, 
mârâi: 

— Îndrăznești să mă insulţi astfel? 

— Stai jos, rosti ea. Ai îndrăznit același lucru. 

Încet, mentatul se lăsă pe scaun. 

Iar Jessica, descifrînd semnele de pe chipul pe care îl cunoștea 
atît de bine, își îngădui un suspin de ușurare. Nu e Hawat. 

— Acum știu că ai rămas credincios Ducelui meu, spuse ea. Și 
sînt dispusă să-ți iert afrontul. 

— E ceva de iertat? 

Jessica se încruntă și gîndi: Să-mi joc atuul? Să-i spun că de cîteva 
săptămîni o port în mine pe fiica ducelui? Nu... Nici măcar Leto nu știe încă... 
Asta n-ar face decît să-i complice existența, să-l tulbure, acum cînd trebuie 
să-l preocupe doar supraviețuirea noastră. Poate mai tîrziu. Mai este timp. 

— O Dreptvorbitoare ar putea să rezolve problema asta, spuse 
cu voce tare, dar din păcate nu avem o Dreptvorbitoare autorizată de 
Curtea Supremă. 

— Așa este. Nu avem Dreptvorbitoare. 

— Să se fi strecurat vreun trădător printre noi? întrebă ea. I-am 
cercetat cu cea mai mare grijă pe toți oamenii noștri. Cine-ar putea fi? 
Gurney nu-i. Nici Duncan. Locotenențţii lor nu ocupă poziţii strategice 
demne de luat în seamă. Tu nu ești, Thufir. Paul nu poate fi. Știu că nu 
sînt eu. Cine mai rămîne? Yueh? Să-l chem aici, să-l pun la încercare? 

— N-ar avea nici un rost, spuse Hawat. Yueh este condiționat 
de Înaltul Colegiu. De asta sînt eu absolut sigur. 

— Și în plus, soţia lui, Bene Gesserit, a fost ucisă de Harkon- 
neni, adăugă Jessica. 

— Asta era, deci, zise Hawat. 

— N-ai remarcat niciodată ura din glasul lui, atunci cînd ros- 
tește numele Harkonnen? 

— Ştii că n-aud asemenea lucruri, murmură Hawat. 

— De unde pînă unde a căzut bănuiala asupra mea? întrebă ea. 

Mentatul se posomori. 

— Doamnă, mă pui într-o situație imposibilă. În primul rînd, 
îi datorez loialitate Ducelui. 

— Cunosc această loialitate și de aceea ţi-am spus că sînt dis- 
pusă să iert multe. 

— Iar eu mă văd silit să-ntreb din nou: e ceva de iertat? 

— Remiză? 

Bătrînul mentat ridică din umeri. 

— Foarte bine, rosti Jessica. Să vorbim atunci despre altceva. 
Despre Duncan Idaho, luptătorul iscusit ale cărui însușiri de paznic și 
supraveghetor sînt atât de preţuite. În noaptea asta, a băut peste măsură 
ceva ce se numește bere de mirodenie. Mi s-a adus la cunoștință că și 
alți oameni de-ai noștri s-au intoxicat cu băutura aceasta. E adevărat? 

— Văd că ești bine informată, Doamnă. 

— Sunt. Nu ţi se pare că bețiile astea sînt simptomatice, Thufir? 

— Vorbești în cimilituri, Doamnă. 

— Folosește-ţi facultățile de mentat! se răsti ea. Nu știi ce-i cu 
Duncan? Cu ceilalți? Îți spun eu, în două vorbe: n-au patrie. 

Hawat își aținti degetul către podea. 

— Arrakisul e patria lor. 

— Arrakisul nu înseamnă nimic pentru ei! Patria lor era Cala- 
danul. Dar noi i-am dezrădăcinat. Au rămas fără patrie. Și se tem că 
Ducele le-a înșelat speranţele. 

Hawat înțepeni în scaun. 

— Dacă vreunul dintre oamenii noștri ar rosti asemenea vorbe, 
ar fi... 

— Încetează, Thufir! E defetist sau trădător medicul care dă 
diagnosticul corect al unei boli? Nu vreau decît să vindec boala. 

— Ducele mi-a încredințat mie misiunea aceasta. 

— Dar nu se poate să nu-ţi dai seama că-i normal să mă intere- 
seze și pe mine mersul unei asemenea boli. Și nu se poate să nu recunoști 
că mă pricep și eu puţin la asemenea lucruri. 


206 


DUNE 


Trebuie oare să-i aplic un șoc mai serios? se întrebă. Cred că da... 
Trebuie să-l smulg cumva din rutină. 

— Interesul Domniei Tale ar putea fi interpretat și altfel, observă 
Hawat și dădu din umeri. 

— Așadar, m-ai osîndit deja? 

— Nu, Doamnă. Dar în situaţia în care ne aflăm, nu-mi pot 
asuma nici un risc. Niciunul. 

— O tentativă de asasinare a fiului meu ţi-a scăpat neobservată 
chiar în casa aceasta, spuse ea. Cine și-a asumat riscul ăsta? 

Chipul mentatului se întunecă. 

— l-am prezentat Ducelui demisia mea. 

— Dar mie mi-ai prezentat-o? Sau lui Paul? 

Hawat nu mai reuși să-și ascundă mînia. Începu să răsufle 
repede, cu nările dilatate. Ochii îi scăpărară. Jessica îi văzu tîmplele 
pulsînd năvalnic. 

— Sînt slujitorul Ducelui, spuse el, mușcînd parcă fiecare cuvînt. 

— Nu există nici un trădător, zise Jessica. Altundeva-i ame- 
nințarea. Poate că e ceva în legătură cu laserele. Poate că vor încerca 
să instaleze lasere cu declanșare întîrziată, îndreptate asupra scutului 
defensiv al clădirii. Poate că... 

— Şi cine ar putea dovedi după aceea că n-a fost vorba de o 
explozie atomică? o întrerupse Hawat. Nu, Doamnă. N-ar risca o ase- 
menea ilegalitate. Radiația rămîne. Dovezile sînt greu de înlăturat. Nu. 
Vor respecta majoritatea legilor. Sînt sigur că există un trădător. 

— Zici că ești slujitorul Ducelui! Ai fi în stare să-l distrugi, încer- 
cînd să-l salvezi? 

Hawat inspiră adînc, apoi rosti: 

— Dacă ești nevinovată, Doamnă, vei primi scuzele mele cele 
mai umile. 

— Să privim altfel lucrurile, Thufir, zise, după o clipă, Jessica. 
Oamenii trăiesc cel mai bine atunci cînd fiecare își are locul său, cînd 
fiecare știe unde i-e locul în orînduiala naturală a lucrurilor. Distruge 
locul și distrugi omul. Dintre toți oamenii care îi sînt devotați Ducelui, 
Thufir, tu și cu mine sîntem situaţi ideal pentru a ne distruge unul altuia 
locul. Oare nu i-aș putea șopti și eu Ducelui, noaptea, că te bănuiesc 

de trădare? Cînd crezi că ar fi mai receptiv la asemenea șoapte, Thufir? 
Ce vrei să-ți spun mai mult de-atât? 

— Mă ameninţi? mirii el. 

— Nu te ameninţ. Nu vreau decît să-ți atrag atenţia că cineva 
ne atacă, lovind tocmai în orînduiala esenţială a traiului nostru. Eun 
atac inteligent, diabolic. Îți propun să respingem acest atac, orînduin- 
du-ne astfel viaţa încît să nu mai existe nici o fisură capabilă să creeze 
un punct vulnerabil. 

— Mă acuzi de insinuarea unor bănuieli neîntemeiate? 

— Exact. Neîntemeiate. 

— Şi vrei să răspunzi cu propriile-ți bănuieli? 

— Tu trăiești din bănuieli, Thufir, nu eu. 

— Te îndoiești de facultățile mele? 

Jessica oftă. 

— Thufir, aș vrea să-ţi analizezi sentimentele personale impli- 
cate în povestea asta. Omul natural este un animal lipsit de logică. 
Logica judecăților tale este nenaturală, dar i se îngăduie să se manifeste 
atât timp cât are un caracter util. Ești întruchiparea logicii, Thufir — ești 
mentat. Cu toate acestea, soluţiile problemelor pe care le analizezi tu 
sînt concepte proiectate, într-un sens cât se poate de real, în afara fiin- 
ței tale. Acolo sînt ele studiate, întoarse pe toate părțile, examinate din 
toate unghiurile. 

— Nu cumva vrei să mă înveţi propria mea meserie? întrebă el, 
fără a încerca să-și camufleze disprețul din glas. 

— Înţelegi şi-ţi poţi aplica logica la orice fenomen exterior fiinţei 
tale, continuă netulburată Jessica. Dar e în firea omului ca atunci cînd 
este confruntat cu probleme personale să-i vină foarte greu să-și scoată 
la iveală gîndurile cele mai intime și să le lase explorate de logică. Avem 
tendința să ne împotmolim, să dăm vina pe orice altceva decît pe ade- 
vărata problemă, cea care zace în adincul sufletului nostru și ne roade. 

— Încerci în mod deliberat să-mi subminezi încrederea în 
aptitudinile mele de mentat, șuieră el. Dacă aș afla că vreunul dintre 
oamenii noștri încearcă să saboteze astfel orice altă armă din arsenalul 
nostru, n-aș ezita să-l denunț și să-l distrug. 

— Cei mai abili mentaţi au un respect sănătos pentru factorul 
de eroare din calculul lor, rosti ea. 

— N-am pretins niciodată contrariul. 

— Atunci, gîndește-te la simptomele pe care le-am observat 
amîndoi: oamenii se îmbată, se ceartă... Trăncănesc vrute și nevrute 
despre Arrakis, ignoră cele mai elementare... 

— Se plictisesc, asta-i tot, o întrerupse Hawat. Nu încerca să-mi 
torpilezi raționamentele, prezentîndu-mi o problemă clară într-o lumină 
tulbure. 

Jessica îl privi lung. Se gîndi la oamenii Ducelui, care se frămîn- 
tau în barăci, într-o atmosferă în care tensiunea se ridicase atît de 
mult, încît aproape că se simțea miros de izolaţie arsă. Au început să se 
asemene din ce în ce mai mult cu oamenii din legendele despre vremurile 
dinaintea Ghildei, își spuse ea. Au ajuns ca oamenii rătăcitorului printre 
stele, Ampoliros!!!€l. Sătui de bătălii... veșnic căutînd, pregătindu-se veșnic 
și veșnic nepregătiți. 

— De ce n-ai apelat niciodată la ajutorul meu în problemele 
pe care trebuia să le rezolvi pentru Duce? întrebă ea. Te temi să nu-ţi 
pierzi postul? 

Hawat o fulgeră cu privirea. 

— Cunosc cîte ceva despre antrenamentul vostru de... 

Tăcu brusc, apoi se încruntă. 

— De ce te-ai oprit? Dă-i drumul, spune: de vrăjitoare Bene 
Gesserit. 

— Cunosc cîte ceva despre antrenamentul real din școlile voas- 
tre. L-am observat și la Paul, dar să nu crezi că mă las prostit de lozinca 
vehiculată de Bene Gesserit... că existaţi, chipurile, numai pentru a servi. 

Șocul trebuie să fie dur, gîndi ea. E aproape pregătit să-l primească. 

— La consilii mă asculți respectuos, spuse cu voce tare, dar ţii 
rareori seamă de părerile mele. De ce? 

— Nu am încredere în motivele Bene Gesserit, replică el. N-ai 
decît să crezi că poţi privi într-un om, n-ai decît să crezi că poţi deter- 
mina un om să facă exact ceea ce vrei să... 

— Thufir, biet nătărău! hohoti ea sumbru. 

Hawat își încleștă fălcile și își lipi spatele de speteaza scaunului. 

— Indiferent ce zvonuri ţi-au ajuns la urechi despre școlile 
noastre, reluă ea, să știi că adevărul le întrece. Dacă aș vrea să-l distrug 

[116] AMPOLIROS: legendarul „Olandez zburător” al spaţiului. 

pe Duce... să te distrug pe tine sau pe oricare altul dintre cei aflați în 
preajma mea, nimeni n-ar fi în stare să mă împiedice. 

Și imediat după aceea gîndi: De ce mă las pradă trufiei, rostind 
asemenea vorbe? Nu așa am fost învățată să procedez. Nu așa trebuie să-l 
zdruncin. 

Hawat își furișă mîna sub tunică, pipăi micul proiector de săgeți 
otrăvite. Nu poartă scut, gîndi el. S-o fi crezînd chiar așa de grozavă? I-aș 
putea face de petrecanie chiar în clipa asta... dar, ah, ar fi vai și-amar dacă 
m-am înșelat! 

Jessica îi observase mișcarea. 

— Să ne rugăm ca noi doi să n-ajungem niciodată la violenţă, 
spuse ea. 

— Înţeleaptă propunere! 

— Boala de care vorbeam însă continuă să se propage. Iată de 
ce te întreb din nou: nu e mai rațional să presupunem că Harkonnenii 
au semănat această bănuială ca să ne învrăjbească? 

— Pare-se că ajungem iar la remiză, replică sec Hawat. 

Ea oftă și își spuse: E aproape pregătit. 

— Ducele și cu mine sîntem ca niște părinți pentru oamenii 
noștri. Poziţia... 

— Nu ești soția Ducelui, o întrerupse Hawat. 

Jessica își impuse calmul și gîndi: Bună ripostă. 

— Dar nici nu va avea altă soție, replică. Cel puţin atât timp cât 
trăiesc eu. Și, așa cum am spus, sîntem ca niște părinți. Harkonnenii 
vor să fringă această rînduială naturală a existenţei noastre, vor să ne 
tulbure, să ne dezbine, să ne întunece minţile... Ce ţintă li s-ar părea 
mai ademenitoare? 

Hawat intui unde voia să ajungă Jessica și sprîncenele i se 
împreunară deodată într-o cută adîncă. 

— Ducele? continuă ea. E o ţintă atrăgătoare, într-adevăr, numai 
că nimeni altul, în afară poate doar de Paul, nu e mai bine păzit. Eu? 
Da, firește, dar își dau seama că o Bene Gesserit nu-i o ţintă ușoară. 
Și-apoi există o ţintă mai bună... Un om ale cărui îndatoriri creează, 
în mod inevitabil, o monstruoasă pată întunecată. Un om pentru care 
suspiciunea este la fel de naturală ca și respirația. Un om care își clă- 
dește întreaga viață pe insinuări și mister. 

Miîna ei dreaptă se destinse ca un arc, către el. 

— Tu! 

Hawat dădu să sară din scaun. 

— Nu ţi-am permis încă să pleci, Thufir! 

Cuvintele căzură ca un fulger. 

Bătrînul mentat se prăbuși în scaun. Mușchii îl trădaseră. 
Instantaneu. 

Jessica îl privi cu un zîmbet amar. 

— Acum cunoști ceva despre antrenamentul nostru real, spuse 
ea. 

Hawat își simţi gâtlejul arzind și încercă să înghită. Porunca ei 
fusese suverană, irezistibilă — rostită pe un ton și într-un chip care nu 
îngăduiau împotrivire. Trupul i se supusese înainte ca mintea lui să 
poată încropi un gind. Nimic nu i-ar fi putut împiedica reacția aceasta 
— nici logica, nici mânia cea mai turbată... Nimic. Ceea ce făcuse Jessica 
demonstra o cunoaștere perfectă, intimă, a omului pe care îl putea 
manevra astfel. Hawat nu și-ar fi imaginat niciodată posibilitatea unui 
control atît de total. 

— Ţi-am spus mai înainte că ar trebui să ne înțelegem unul 
pe celălalt, rosti Jessica. De fapt, voiam să spun că tu ar trebui să mă 
înţelegi pe mine. Pentru că eu te-am înțeles de mult. Și îți mai spun o 
dată că, pentru mine, singura garanţie pe care o oferi este loialitatea 
ta față de Duce. 

Hawat o privi lung, umezindu-și buzele cu vîrful limbii. 

— Dacă mi-aș fi dorit o marionetă, Ducele s-ar fi căsătorit cu 
mine, urmă ea. Ar fi putut chiar să rămînă cu impresia că a făcut-o din 
propria sa voinţă. 

Hawat își lăsă capul în piept, continuînd s-o privească pe sub 
gene. Numai un autocontrol sever reuși să-l facă să se stăpînească să 
nu cheme garda. Autocontrolul... și supoziţia că femeia aceasta l-ar 
putea împiedica. O supoziție nouă. 1 se încreți pielea amintindu-și 
felul în care îl dominase. În clipa aceea, cînd trupul îl trădase, Jessica 
ar fi putut să scoată o armă și să-l ucidă! 

Oare toți oamenii sînt atît de vulnerabili? se întrebă. Oare oricare 
dintre noi poate fi manipulat, împotriva voinței sale, cu atîta ușurință? 

Gîndul îl făcu să se cutremure. Cine i-ar putea sta în cale unei fiinţe cu 
asemenea putere? 

— Ai zărit pentru o clipă pumnul din mănușa Bene Gesserit, 
reluă Jessica. Puţini îl văd și mai rămîn în viaţă. lar ceea ce am făcut 
adineaori este relativ simplu. Nu-mi cunoști întregul arsenal. Să te 
gindești la asta! 

— De ce nu-i nimicești pe dușmanii Ducelui? întrebă el. 

— Eu să-i nimicesc? replică ea. Ai vrea să fac din Ducele nostru 
un neputincios, un infirm depinzînd veșnic de mine? 

— Dar... cu asemenea putere... 

— Puterea e o sabie cu două tăișuri, Thufir. Tu gîndești așa: „Ce 
ușor i-ar fi să modeleze o armă umană cu care să străpungă inima duș- 
manului.” Este adevărat, Thufir; chiar și inima ta. Dar ce-aș realiza în 
felul ăsta? Dacă și alte Bene Gesserit ar face același lucru, n-ar deveni 
întregul Bene Gesserit suspect? Noi nu vrem asta, Thufir. Nu vrem să 
ne distrugem singure. Dădu încet din cap, apoi adăugă: Este adevărat, 
Thufir: existăm numai pentru a servi. 

— Nu-ţi pot răspunde, îngăimă el. Știi că nu-ţi pot răspunde! 

— Nu vei vorbi nimănui despre ceea ce s-a întîmplat aici, zise 
ea. Te cunosc, Thufir. 

— Doamnă... 

Din nou, bătrinul își simţi gîtlejul arzînd și încercă să înghită. 

Apoi gîndi: Da, e puternică. Dar oare asta nu înseamnă că ar putea 
fi o unealtă cu atît mai înspăimîntătoare în mîinile Harkonnenilor? 

— Ducele poate fi distrus la fel de repede de prieteni, ca și de 
dușmani, spuse ea. Nădăjduiesc că acum te vei gîndi mai bine la bănu- 
iala ta și-o vei abandona. 

— Dacă se va dovedi neîntemeiată, replică Hawat. 

— Dacă, rosti ea ironic. 

— Dacă, repetă el. 

— Eşti perseverent. 

— Prudent... Și conștient de factorul de eroare. 

— Atunci am să te mai întreb un singur lucru: ce-nseamnă 
pentru tine faptul că te pomenești, legat și lipsit de apărare, în fața 
unei persoane care-și ține cuțitul la beregata ta și că această persoană, 

în loc să te omoare, te dezleagă și-ți dă cuțitul să-l folosești așa cum 
crezi de cuviință? 

Se ridică din jilţ și se întoarse cu spatele la el. 

— Poţi pleca, Thufir. 

Bătrînul mentat se sculă în picioare. Șovăi. Își strecură din nou 
mina spre arma ascunsă sub tunică. Și se gîndi deodată la tatăl Ducelui 
— fusese un bărbat viteaz, în ciuda tuturor defectelor sale — la corrida la 
care asistase cu mulţi ani în urmă, la taurul negru și fioros ce se oprise 
cu capul în pămînt, nemișcat, descumpănit. Bătrînul Duce își azvâr- 
lise capa purpurie peste braţ. Apoi se întorsese cu spatele la coarne, în 
ploaia de aclamații ale mulțimii. 

Sînt taurul... iar ea e matadorul, gîndi Hawat. Îşi retrase mîna de 
pe patul armei și privi broboanele de sudoare din palmă. 

Și înțelese că, indiferent de întorsătura pe care aveau s-o ia 
lucrurile pînă la urmă, el n-avea să uite niciodată clipa aceasta și nici 
sentimentul de supremă admiraţie pentru Doamna Jessica. 

Încet, se întoarse și părăsi încăperea. 

Iar Jessica își desprinse privirea de pe imaginea oglindită în 
geamul ferestrei, se răsuci și se uită lung la ușa închisă. 

„Și acum să vedem ce-o să se mai întîmple”, șopti ea. 

Te lupți cu vise? 

Te cerți cu umbre? 

Te miști ca într-un somn adînc? 
Timpul a trecut. 

Viața ţi s-a luat. 

Te-ai amărit cu fleacuri, 

Ești victima nesăbuinţei tale. 


Cîntec de jale pentru Jamis 
în Cîmpia Funebră, extras 
din Cîntecele lui Muad'Dib de 
Prinţesa Irulan 


Ducele se oprise să citească biletul la lumina singurei lămpi 
cu suspensie din vestibulul de la intrarea palatului. Mai erau cîteva 
ore pînă în zori și deja simțea oboseala. Mesajul fusese predat santi- 
nelelor de un curier fremen, cu cîteva minute înaintea venirii sale de 
la postul de comandă. 

Pe bilet scria: „O coloană de fum ziua, un stilp de foc noaptea.” 

Atât. 

Ce-ar putea să însemne? se întrebă Ducele. 

Curierul plecase fără să aștepte răspuns și înainte de a i se fi 
putut adresa vreo întrebare. Dispăruse ca o umbră în noapte. 

Leto viri biletul într-unul din buzunarele tunicii, cu gîndul să 
i-l arate lui Hawat mai tîrziu. Își dădu la o parte o șuviță de păr de pe 
frunte, apoi oftă. Efectul tabletelor tonice începuse să se estompeze. 
Trecuseră două zile istovitoare din seara recepției și încă și mai mult 
timp de cînd nu dormise. 

Și, ca şi cînd problemele militare nu i-ar fi dat destul de furcă, 
mai intervenise și convorbirea alarmantă cu Hawat, relatarea între- 
vederii sale cu Jessica! 

S-o trezesc? se întrebă. Acum nu mai are nici un rost să joc teatru. 
Sau... greşesc? 

Numai nenorocitul de Duncan Idaho e de vină! 

Clătină din cap. Nu, nu Duncan. Eu sînt de vină. Pentru că nu 
m-am destăinuit Jessicăi de la bun început. Trebuie să-i spun totul chiar 
acum, pînă nu se mai întimplă cine știe ce blestemăţie. 

Hotărîrea păru să-l reconforteze. Părăsi cu pași repezi vestibu- 
lul, traversă holul principal și pătrunse în coridorul care ducea spre 
apartamentele familiale. 

La intersecția cu micul culoar de serviciu se opri brusc. De 
undeva, dinspre capătul culoarului, se auzise un sunet straniu. Ducele 
își duse mîna stîngă la butonul de pe centura scutului și își trase cu 
mina dreaptă kindjalul. Prezenţa palpabilă a armei avu darul să-l liniș- 
tească. Sunetul îl înfiorase. 

Cu pași ușori, începu să înainteze în culoarul îngust, blestemînd 
lumina insuficientă. Lămpile cu suspensie erau minuscule, așezate 
la vreo opt metri una de alta și reglate la intensitate minimă. Pereţii 
întunecați, din piatră, parcă înghițeau lumina. 

În semiîntunericul din fața lui, zări o formă neclară, chircită. 

Leto șovăi, fu pe punctul de a-și activa scutul, dar se răzgîndi 
pentru că asta i-ar fi limitat mișcările, auzul... și pentru că transportul 
de lasere pe care îl capturaseră reușise să-i strecoare în suflet îndoiala. 

Se apropie cu precauţie de mogîldeaţa întunecată și văzu că era 
trupul unui om, un bărbat care zăcea cu fața în jos pe pardoseala de 
piatră. Stringînd cu putere minerul armei, Leto îl întoarse cu piciorul 
și se aplecă să-i privească faţa în lumina anemică. Era Tuek, trafican- 
tul. Pe piept avea o pată mare, umedă. Punctele negre ale ochilor morți 
fixau bezna de deasupra. Leto pipăi pata... Caldă. 

Cum de-a murit omul ăsta aici? se întrebă. Cine l-a ucis? 

Sunetul dinainte se auzi din nou, mai deslușit. Un geamăt. 
Venea din față și dintr-o parte, din pasajul către camera centrală în 
care instalaseră generatorul scuturilor defensive ale clădirii. 

Cu mîna pe contactul centurii, cu kindjalul gata să lovească, 
Ducele trecu peste cadavru, se furișă pe lingă peretele culoarului și își 
aruncă privirea după colţ, către camera generatorului. 

O altă mogildeață zăcea pe jos, la cîțiva pași de el, și Leto își dădu 
imediat seama că aceasta era sursa ciudatului sunet. Mogildeața se 
mișcă, începu să se tîrască spre el, dureros de încet, icnind, bolborosind. 

Ducele își potoli spasmul subit al fricii și ţișni spre mijlocul 
pasajului. Îngenunche lîngă făptura care se tra. O recunoscu pe Mapes, 
menajera fremenă — cu părul atiîrnîndu-i peste față, cu îmbrăcămintea 
răvășită. Lucind posomorît, o pată mare, de culoare închisă, îi acoperea 
omoplaţii. Leto îi atinse umărul și femeia se ridică în coate, își înălță 
bărbia, își aţinti asupra lui ochii ca două găuri negre. 

— Domnia Ta, bolborosi ea. Ucis... santinela... trimis... după... 
Tuek... salveze... doamna... să... Domnia Ta... aici, nu... 

Se prăbuși și capul i se izbi de pardoseală. 

Leto îi căută pulsul la tîmple. Nu simţi nimic. Privi pata de sînge. 
Cineva o înjunghiase pe Mapes pe la spate. Cine? Mintea începu să-i 
alerge nebunește. Femeia voise să-i spună că cineva omorise o santi- 
nelă? Și Tuek... Jessica îl chemase? De ce? 

Dădu să se ridice. Un al șaselea simţ îl preveni. Mîna îi fulgeră 
către butonul de la centură... Prea tirziu. Un șoc îi aruncă brațul într-o 
parte. Simţi o ușoară durere în antebraţ, văzu capătul unei săgeți mici 
ieșind prin mînecă și își dădu seama că paralizia avansa repede în susul 
braţului. Făcu un efort cumplit ca să-și ridice capul și să privească spre 
capătul pasajului. 

Ușa de la camera generatorului era deschisă și în pragul ei stătea 
Yueh. Faţa îi era scăldată în lumina galbenă a unei lămpi cu suspensie, 
care plutea deasupra ușii. Din camera aflată în spatele lui, nu se auzea 
nici un zgomot. Generatorul amuțţise. 

Yueh! gîndi Leto. A sabotat generatorul! Ne-a lăsat descoperiți! 

Doctorul porni către el, vîrindu-și în buzunar paralizatorul. 

Leto constată că mai putea să vorbească. 

— Yueh! Cum? îngăimă el. 

În clipa următoare, paralizia îi atinse picioarele. Alunecă pe 
pardoseală. Spatele îi rămase lipit de zidul de piatră. 

Cu chipul abătut, Yueh se aplecă. Îi atinse fruntea. Ducele simţi 
atingerea; o atingere îndepărtată... nespus de îndepărtată. 

— Drogul din vîrful săgeţii e selectiv, spuse Yueh. Poţi vorbi, 
dar nu-ți recomand s-o faci. 

Aruncă o privire spre celălalt capăt al pasajului, apoi se aplecă 
din nou deasupra lui Leto. Smulse săgeata și o azvirli. Sunetul săgeții 

rostogolindu-se pe dalele de piatră ajunse slab și îndepărtat la urechile 
Ducelui. 

Nu poate fi Yueh, gîndi Leto. E condiționat. 

— Cum? șopti el. 

— Îmi pare rău, dragă Duce, dar există lucruri care depăşesc 
asta. Îşi atinse diamantul tatuat pe frunte. E straniu și pentru mine 
să constat că pot străpunge bariera conștiinței mele pireticel!17]... dar 
vreau să ucid un om. Da, vreau într-adevăr lucrul ăsta. Și nimic nu-mi 
va putea sta în cale. 

Își cobori privirea spre Duce. 

— O, nu-i vorba de tine, dragul meu Duce. Baronul Harkonnen. 
Vreau să-l omor pe Baron. 

— Pe Ba... 

— Taci, taci, te rog, bietul meu Duce. Nu ţi-a mai rămas prea 
mult timp. Mai ţii minte dintele cu știft pe care ţi l-am pus după acci- 
dentul de la Narcal? Dintele... Trebuie să ţi-l înlocuiesc. Peste cîteva 
clipe te voi anestezia și-l voi înlocui. 

Își desfăcu degetele mîinii și privi ceva aflat în căușul palmei. 

— O copie fidelă, reluă el. Nervul din centru pare perfect auten- 
tic. Detectoarele obișnuite nu-l vor depista. Și nici o inspecție sumară. 
Dar dacă muști mai tare pe dintele ăsta, învelișul se sparge. E suficient 
să expiri o singură dată cu putere, ca să împrăștii în jurul tău un gaz 
otrăvitor... Un gaz care ucide fără milă. 

Leto se uită fix la Yueh, văzu privirea aproape dementă a doc- 
torului, sudoarea de deasupra sprincenelor și de pe bărbie. 

— Oricum erai sortit pieirii, bietul de tine, continuă Yueh. Dar 
înainte de a muri vei da ochii cu Baronul. El va crede că ești amețit 
de droguri, incapabil de vreun efort supraomenesc, ca să-l ataci. Și, 
într-adevăr, vei fi drogat... și legat. Dar un atac poate lua deseori forme 
stranii. Iar tu, nu vei uita de dinte. Dintele, Duce Leto Atreides. Ţine 
minte: dintele! 

Bătrînul medic se aplecă mai aproape, apoi mai aproape, pînă 
ce chipul și mustața lui lungă ocupară cîmpul vizual din ce în ce mai 
îngust al Ducelui. 


[117] CONȘTIINȚĂ PIRETICĂ: așa-numita „conștiință de foc”. Nivelul de 
inhibiție al condiționării imperiale. 

— Dintele, șuieră Yueh. 

— De ce? șopti Leto. 

Yueh se lăsă într-un genunchi, lîngă el. 

— Am încheiat cu Baronul un tîrg al lui Shaitan!!!5l. Trebuie să 
mă încredințez că și-a respectat și el angajamentul. Cînd îl voi vedea, 
voi ști. Numai privindu-l în față voi ști. Dar n-aș putea ajunge pînă la 
el fără să plătesc prețul cerut. Iar prețul ești tu, bietul meu Duce. Prin 
tine voi ajunge la el și voi afla. Sărmana mea Wanna m-a învățat multe 
lucruri. M-a învăţat să deslușesc adevărul în clipele de mare tensiune. 
Nu-mi reușește întotdeauna, dar cînd îl voi privi pe Baron... cînd îl voi 
privi pe Baron voi ști. 

Leto încercă să vadă dintele din palma lui Yueh. 1 se părea că 
totul era un coșmar. Nu... Nu putea fi adevărat... 

Buzele roșii ale medicului se strimbară într-o grimasă. 

— Aș fi făcut chiar eu totul, dar n-am nici o șansă s-ajung atît 
de aproape de Baron. Nu. Pe mine m-ar ţine la distanță. Pe cîtă vreme 
tu... ah! Tu, arma mea iubită! Baronul nu se va putea abţine să nu te 
privească De aproape... Ca să te soarbă din ochi, ca să se umfle-n pene... 

Leto se pomeni aproape hipnotizat de mușchiul care zvicnea 
pe maxilarul lui Yueh la fiecare vorbă. 

Medicul se apropie mai mult. 

— Iar tu, bunul meu, scumpul meu Duce, să nu uiţi dintele! 

I-l arătă, ţinîndu-l între degetul mare și arătător. 

— Este singurul lucru care ţi-a mai rămas. 

Gura lui Leto schiță o mișcare lipsită de sunet: 

— Refuz. 

— A, nu! Nu trebuie să refuzi. Pentru că în schimbul acestui mic 
serviciu, am să fac și eu ceva pentru tine. Am să-ți salvez fiul și femeia. 
Nimeni altcineva n-o poate face. O să-i trimit într-un loc în care nu-i 
va putea atinge nici un Harkonnen... 

— Cum... să-i... salvezi? șopti Leto. 

— Lăsînd să se creadă c-au murit, ascunzindu-i printre oame- 
nii care scot cuțitul numai cînd aud de Harkonneni, care-i urăsc pe 
Harkonneni într-atât încât ard scaunul pe care a șezut un Harkonnen 
și sărează solul pe care a călcat un Harkonnen. 

[118] SHAITAN: Satana. 

Pipăi maxilarul lui Leto. 

— Simţi ceva? 

Ducele își dădu seama că nu mai putea să răspundă. Simţi ca 
prin vis că i se trage ceva din deget, văzu mina lui Yueh plimbîndu-i 
prin faţa ochilor inelul cu sigiliul ducal. 

— Pentru Paul, rosti Yueh. Peste cîteva secunde ai să-ți pierzi 
cunoștința. La revedere, sărmanul meu Duce. Cînd ne vom revedea, 
n-o să mai avem timp să stăm de vorbă. 

O undă rece, ca o boare îndepărtată, învălui maxilarul lui Leto 
și urcă în obraji. Culoarul cufundat în umbră se îngustă din ce în ce 
mai mult, pînă ajunse doar un punct avînd în centru buzele roșii ale 
medicului. 

— Să nu uiţi dintele! șuieră Yueh. Dintele! 

Artrebui să existe o știință a nemulțumirii. 
Oamenii au nevoie de suferințe și de oprimare ca să-și 
dezvolte mușchi psihici. 


Fragment din Pildele lui 
Muad'Dib de Prinţesa Irulan 


Jessica se trezi în întuneric. Liniştea din jur i se păru rău-preves- 
titoare. Nu putea înțelege de ce mintea și trupul îi erau atît de amorţite. 
Pielea îi transmise furnicături de spaimă de-a lungul nervilor. Vru să 
se ridice și să aprindă o lumină, dar ceva îi stăvili hotărîrea. Își simţea 
gura... ciudat. 

Bum-bum-bum-bum! 

Era un sunet surd, imposibil de localizat în întuneric. Undeva. 

Momentul de așteptare i se păru ticsit de timp, de mișcări 
mărunte, dese, ca împunsăturile unui ac de cusut. 

Apoi începu să-și simtă trupul, legăturile de la încheieturile 
mâinilor și de la glezne, călușul din gură. Era culcată pe-o parte, cu 
mîinile legate la spate. Încercă legăturile. Erau din fibră krimskelll19], 
Cu cît ar fi tras de ele, cu atît s-ar fi strins mai tare. 

Și în clipa aceea își aminti. 

Simţise mișcare în întunericul dormitorului. Ceva umed și moale 
o izbise peste față, umplindu-i gura, în timp ce mîini necunoscute o 
imobilizau. Gemuse și inspirase involuntar, o singură dată. Simţise 


[119] KRIMSKELL, FIBRĂ sau FRÎNGHIE: „fibra-clește” împletită din tulpini 
de viță hufuf de pe Ecaz. Nodurile unei fringhii krimskell se string de la 
sine, la cea mai ușoară tracțiune. (Pentru un studiu mai amănunțit, vezi 
monografia lui Holjance Vohnbrook „Varietăţile de viță sugrumătoare de pe 
Ecaz”.) 

narcoticul și în momentul imediat următor își pierduse cunoștința, 
prăbușindu-se în hăul negru al spaimei. 

S-a întimplat, gîndi. Cît de ușor i-a venit de hac redutabilei Bene 
Gesserit! N-a fost nevoie decît de trădare. Hawat a avut dreptate! 

Își dădu silința să nu-și miște legăturile. 

Nu-i dormitorul meu, își spuse. M-au dus în altă parte. 

Încet, îşi recompuse calmul interior. 

Deveni conștientă de mirosul stătut al propriei ei transpirații, 
îmbibate cu infuzia chimică a fricii. 

Unde e Paul? se întrebă. Fiul meu! Ce-au făcut cu el? 

Calmul. 

Și-l impuse, folosind practicile străvechi. 

Dar spaima îi dădea încă tîrcoale. 

Leto? Unde ești, Leto? 

Sesiză o diminuare a beznei din jur. Se conturau umbre. Dimen- 
siunile se separară, deveniră noi săgeți de percepție. Alb. O dungă de 
lumină sub ușă. 

Sînt pe podea. 

Oameni. Le simţi pașii în vibrația podelei. 

Își reprimă din nou obsesia spaimei. Trebuie să rămîn calmă, 
atentă și pregătită. Poate că n-o să am decît o singură șansă. Încă o dată, 
își impuse calmul interior. 

Bătăile inimii se potoliră, deveniră regulate, ritmice. Numără 
invers. Am fost inconștientă aproape o oră. Închise ochii, apoi își con- 
centră întreaga atenţie la pașii care se apropiau. 

Patru inși. 

Percepu deosebirile din umbletul lor. 

Trebuie să-i las să creadă că nu mi-am revenit. Își destinse tru- 
pul pe podeaua rece, își testă starea de alertă a simțurilor. Auzi cum 
se deschide o ușă, simţi prin pleoapele închise intensitatea luminii. 

Pași... mai aproape. Cineva se opri chiar deasupra ei. 

— Știu că ești trează, mugi o voce de bas. N-are rost să te prefaci. 

Jessica deschise ochii. 

Deasupra ei se afla Baronul Vladimir Harkonnen. Apoi, recu- 
noscu decorul: compartimentul de beci în care dormise Paul. Îi văzu 
canapeaua lîngă zid... Goală. Doi soldaţi intrară aducînd lămpi cu 

suspensie pe care le lăsară în apropierea ușii deschise. Culoarul din 
spatele ușii era atît de puternic luminat, încît trebui să-și ferească ochii. 

Se uită la Baron. Purta o pelerină galbenă, deformată de suspen- 
siile portabile. Obrajii lui bucălaţi, de heruvim, păreau două balonașe 
sub ochii negri, de păianjen. 

— Efectul drogului a fost calculat la secundă, spuse el. Am știut 
exact clipa în care o să-ţi revii. 

Să fie cu putinţă? se întrebă ea. Ar fi trebuit să-mi cunoască exact 
greutatea, metabolismul, toate... Yueh! 

— Păcat că nu-ți pot scoate călușul, spuse Baronul. Am fi avut 
ce discuta. 

Nu poate fi decît Yueh, gîndi ea. Cum? 

Baronul aruncă o privire peste umăr, spre ușă. 

— Intră, Piter. 

Jessica nu-l mai văzuse niciodată pe omul care intră și se apro- 
pie de Baron, dar știa cine era: Piter de Vries, asasinul mentat! Îl examină 
repede — trăsături de pasăre de pradă, ochi albaștri precum cerneala. 
Ochi de arrakian. Detaliile infime ale ţinutei și gesturilor dezmințeau 
însă această impresie. Iar carnea lui trăda consistenţa apei. Era înalt, 
zvelt și avea un aer vag efeminat. 

— Mare păcat că nu putem sta de vorbă, draga mea Doamnă 
Jessica, spuse Baronul. Dar n-am ce face. Îți cunosc talentele. 

Îl privi repede pe mentat. 

— Nu-i așa, Piter? 

— Cum zici tu, Baroane. 

Glas de tenor. Jessica simţi un fior rece pe șira spinării. Nu 
auzise niciodată un glas mai îngheţat. Pentru simţurile ei antrenate 
glasul urlase: Ucigaș! 

— Vreau să-i fac o surpriză lui Piter, spuse Baronul. El crede că 
l-am chemat aici ca să-și primească răsplata — pe tine, Doamnă Jessica. 
Dar vreau să-i demonstrez ceva: că, de fapt, nu te dorește cu adevărat. 

— Te joci cu mine, Baroane? întrebă Piter și zimbi. 

Observîndu-i zimbetul, Jessica se miră că Baronul nu se retrage 
de lîngă mentat ca din fața unui șarpe veninos. Apoi se corectă. Baronul 
nu putea să descifreze zimbetul acela. 

Nu cunoscuse niciodată Antrenamentul. 

Baronul îi surîse lui Piter, al cărui chip se transformase într-o 
mască a așteptării. 

— Eu știu ce vrea, de fapt, Piter. Piter vrea putere. 

— Mi-ai făgăduit-o pe ea, rosti mentatul. Vocea de tenor își pier- 
duse o parte din rezerva glacială. 

Jessica auzi tonalitatea-reper din timbrul vocii și avu o tresă- 
rire lăuntrică. Cum de-a putut Baronul să transforme un mentat într-un 
asemenea animal? 

— Te las să alegi, Piter, zise Baronul. 

— Ce să aleg? 

Baronul pocni din degetele lui grase. 

— Femeia asta și exilul dincolo de hotarele Imperiului sau 
Ducatul Atreides al Arrakisului, ca să-l guvernezi în numele meu. 

Jessica observă privirea scormonitoare cu care ochii de păianjen 
ai Baronului îl scrutau pe Piter. 

— Aici ai putea fi Duce, chiar și fără titlu, supralicită Baronul. 

Mi l-au ucis pe Leto? se întrebă Jessica. Și undeva, în adîncul 
sufletului ei, se porni un vaiet mut. 

Baronul continuă să-l fixeze pe mentat. 

— Reflectează bine, Piter! Pe ea o vrei pentru că a fost femeia 
unui Duce — un simbol al puterii ei. E frumoasă, utilă, minunat pre- 
gătită pentru rolul ei. Dar un întreg ducat, Piter!... Un ducat este mai 
mult decît un simbol. E realitatea. Un ducat ţi-ar oferi multe femei... 
și nu numai atât. 

— Nu cumva glumești cu Piter? 

Baronul se întoarse cu grația de dansator pe care i-o confereau 
suspensiile. 

— Să glumesc? Eu? Uiţi ceva! Eu însumi renunţ la băiat. Ai auzit 
și tu ce-a spus trădătorul despre educaţia lui. Amîndoi sînt la fel — 
și mama, și fiul. Moarte curată! Zîmbi. Ei, acum trebuie să plec. O să 
rămâi cu paznicul pe care l-am pregătit special pentru treaba asta. E 
cu desăvîrșire surd. Are poruncă să te însoțească pînă la prima escală 
a drumului tău în exil. Va avea grijă ca femeia să nu-ţi vină de hac 
înainte de vreme. Nu-ţi va îngădui să-i scoţi călușul decît după ce veți 
fi departe de Arrakis. Dacă te hotărăști cumva să rămi.i... are alt ordin. 

— Stai, îl opri Piter. Am ales. 

— Aha! rise Baronul. O hotăriîre atît de promptă nu poate să 
însemne decît un singur lucru. 

— Iau Ducatul. 

Iar Jessica gîndi: Nu-și dă seama că Baronul îl minte? Ah... Cum 
să-și dea seama? Piter e un mentat „strîmb”. 

Privirea Baronului se întoarse spre Jessica. 

— Ce zici, nu-i grozav că-l cunosc atât de bine pe Piter? Am pus 
pariu cu maestrul meu armurier că Piter va prefera această opţiune. 
Ha! Ei... acum plec. Așa e mult mai bine. Mult mai bine, da! Cred că mă 
înţelegi, Doamnă Jessica... Personal, n-am nimic cu tine. E o necesitate. 
Și-i mult mai bine așa. Da. Nici nu se poate spune că am poruncit să 
fii lichidată. Cînd voi fi întrebat ce s-a întîmplat cu tine, voi da liniștit 
din umeri. 

— Atunci, mă ocup eu de restul? întrebă Piter. 

— Paznicul îţi stă la dispoziție, răspunse Baronul. Da, hotărăște 
tu ce-i de făcut. 

Se uită lung la Piter. 

— Da, da. Eu voi rămîne cu mîinile curate. Da. Hotărăște tu. Eu 
nu știu nimic. După ce-o să plec eu... fă ce vrei. Da. Așa... ăăă, da... Da. Bun. 

Se teme de interogatoriul unei Dreptvorbitoare, gîndi Jessica. Ce 
Dreptvorbitoare? Ah, Cucernica Maică Gaius Helen... firește! De vreme ce știe 
că va fi supus interogatoriului ei, înseamnă că la mijloc e mîna Împăratu- 
lui. O, sărmanul meu Leto! 

Baronul îi aruncă o ultimă privire Jessicăi, se întoarse și ieși. 
Ea îl urmări din ochi, gîndind: A avut dreptate Cucernica Maică... E un 
adversar prea puternic. 

În beci intrară doi mercenari Harkonnen. Un altul, al cărui chip 
era o mască de cicatrice oribile, se opri în pragul ușii, cu un laser în mînă. 

Surdul, gîndi ea, cercetîndu-i chipul desfigurat. Baronul știe că 
aș putea folosi Glasul. 

Cicatrice se uită la Piter: 

— Puștiu-i afară. L-am pus pe-o targă. Ce poruncești? 

Piter se adresă Jessicăi: 

— Mă gîndisem să te supun amenințindu-ți fiul, dar încep să-mi 
dau seama că n-aș fi reușit. Am lăsat emoţiile să-mi întunece rațiunea. 
O acțiune nefastă pentru un mentat. 

Se uită la cei doi mercenari, întorciîndu-se în așa fel încât și 
surdul să-i vadă buzele. 

— Duceţi-i pe amîndoi în deșert, așa cum ne-a sfătuit trădătorul 
să facem cu puștiul. Planul e bun. Viermii vor distruge orice dovadă. 
N-o să le mai găsească nimeni cadavrele. 

— Nu vrei să le faci singur de petrecanie? întrebă Cicatrice. 

Citește pe buze, gîndi Jessica. 

— Voi urma exemplul Baronului, spuse Piter. Duceţi-i unde-a 
spus trădătorul. 

Jessica auzi în glasul lui Piter inflexiunile aspre ale autocon- 
trolului mentatic. Gîndi: Și el se teme de Dreptvorbitoare. 

Piter își săltă umerii și porni către ușă. În prag, paşii îi șovăiră 
și Jessica crezu că se va întoarce s-o mai privească o dată. Dar menta- 
tul părăsi încăperea. 

— Ca să spun drept, nici mie nu mi-ar plăcea să dau ochii cu 
Dreptvorbitoarea după treaba din noaptea asta, mormăi Cicatrice. 

— N-ai teamă, spuse unul dintre mercenari. N-o să dea ea de 
tine, cotoroanţa aia! 

Se apropie de capul Jessicăi și se aplecă deasupra ei. 

— Decât să stăm la taclale, mai bine s-o luăm din loc și să ne 
facem treaba. Apuc-o de picioare și... 

— De ce să nu-i lichidăm chiar aici? întrebă Cicatrice. 

— Rămine mizerie, răspunse celălalt. Doar dacă te amuză să-i 
strîngi de gât. Eu însă zic să facem treaba ca lumea, curat. Îi crestăm 
niţel ca s-atragă viermii și-i lăsăm în nisip. După aia, n-o să mai avem 
ce curăța. 

— Mda... păi, cam ai dreptate, încuviință Cicatrice. 

Jessica îi ascultase, pindind, înregistrînd. Dar călușul continua 
să-i împiedice Glasul, iar surdul era o problemă. 

Cicatrice își viri laserul în toc și o apucă de picioare. O ridicară 
ca pe un sac, o scoaseră pe ușă și-i făcură vint pe o targă cu suspensii, în 
care se mai afla cineva. Cînd o întoarseră ca s-o înghesuie spre mijlocul 
tărgii, văzu chipul lui Paul. Era legat, dar nu avea căluș. Faţa lui se afla 
la mai puțin de zece centimetri de a ei. Avea ochii închiși și respira egal. 

E drogat? se întrebă ea. 

Mercenarii ridicară targa și pentru o fracțiune de secundă ochii 
lui Paul se întredeschiseră. Două fante negre îndreptate spre ea. 

Numai să nu-i treacă prin cap să-și folosească Glasul! se rugă în 
gind Jessica. Surdul! 

Ochii lui se închiseră. 

Paul practicase exercițiul de respirație controlată, ascultind 
lucid tot ce se vorbise în beci. Surdul era o problemă, dar Paul își stăpînea 
disperarea. Regimul Bene Gesserit de limpezire a gîndurilor, pe care îl 
învățase de la mama sa, îi îngăduise să-și păstreze calmul. Era pregătit 
să profite de orice prilej favorabil. 

Încă o dată scrută repede, printre gene, chipul mamei sale. Părea 
nevătămată. Dar îi puseseră căluș. 

Se întrebă cine fusese în stare s-o ia prin surprindere. Capturarea 
lui nu era un mister — înainte de culcare înghițise o tabletă prescrisă 
de Yueh, iar cînd se trezise era legat și întins pe targa aceasta. Poate că 
și ei i se întîmplase același lucru. Logic gîndind, trădătorul nu putea fi 
decît Yueh, dar parcă nu-i venea să creadă. Era de neînțeles. Un doctor 
Suk trădător! 

Targa se înclină ușor. Mercenarii îi scoaseră printr-o ușă sub 
cerul înstelat al nopţii. Una din balizele cu suspensie izbi pragul ușii. 
Apoi Paul auzi scrișnetul nisipului sub tălpile oamenilor. Deasupra 
lui, aripa unui topter eclipsă stelele. Targa fu lăsată jos. 

Ochii lui Paul se acomodară repede cu lumina slabă. Îl văzu pe 
surd deschizînd ușa ornitopterului, aruncînd o privire în interiorul 
învăluit în lumina verde, difuză, a instrumentelor de pe tabloul de bord. 

— Cu topteru' ăsta trebuie să-i ducem? întrebă el și se întoarse 
să privească buzele tovarășului său. 

— Trădătorul a zis că ăsta-i singurul echipat pentru deșert, răs- 
punse celălalt. 

Cicatrice dădu din cap. 

— O chichineaţă de navă de legătură. Afar de ei nu-ncap mai 
mult de doi oameni. 

— Doi oameni îi de-ajuns, replică cel de-al treilea mercenar, 
apropiindu-se ca surdul să-i vadă buzele. Ne ocupăm noi de ei, mai 
departe, Kinet. 

— Baronul mi-a poruncit să nu-i slăbesc din ochi, zise Cicatrice. 

— Da ce te faci praf atîta? întrebă mercenarul din spatele tărgii. 

— Femeia asta-i vrăjitoare Bene Gesserit. Are puteri ascunse. 

— Zău? exclamă mercenarul, ducîndu-și un pumn la ureche. 
Una d-alea, carevasăzică? Acu-nţeleg. 

Tovarășul lui mârii: 

— Las că-n curînd o să fie hrană pentru viermi. Nu s-a născut 
ea vrăjitoarea aia Bene Gesserit care să-i vină de hac la vreunu din 
viermii ăia mari. Îl înghionti pe cel din spatele tărgii. Ce zici, Czigo? 

— Așa-i, încuviinţă omul. 

Se aplecă deasupra tărgii și o prinse pe Jessica de subsuori. 

— Hai, Kinet. Mergi cu mine dacă vrei cu-adevărat să vezi ce-o 
să se-ntîmple. 

— Mersi de invitaţie, mormăi surdul. 

Jessica se simţi ridicată. Umbra aripii alunecă într-o parte... Ste- 
lele. Mercenarii o împinseră pe locul din spate, îi controlară fringhiile 
krimskell, apoi o imobilizară cu una din centurile scaunului. Paul fu 
înghesuit lîngă ea. În timp ce-l strîngeau cu cealaltă centură, Jessica 
observă că legăturile lui erau funii obișnuite. 

Surdul Kinet se așeză în față. Mercenarul care îl ajutase să ducă 
targa, Czigo, trecu lîngă el, pe celălalt scaun. 

Kinet închise ușa și apoi manevră comenzile. Topterul decolă, 
clătinîndu-se în bătaia aripilor, și viră către sud, în direcția Scutului 
de Piatră. După cîteva clipe, Czigo își bătu tovarășul pe umăr: 

— Ce-ar fi să te întorci și să stai cu ochii pe ei? 

— Ești sigur că știi drumul? întrebă Kinet, cu ochii la buzele lui. 

— Am auzit și eu ce-a spus trădătorul. 

Kinet își răsuci scaunul. La lumina stelelor, Jessica văzu lucind 
în mîna lui laserul. Interiorul cabinei păru să se mai lumineze, pe 
măsură ce ochii ei se acomodau cu semiobscuritatea, dar chipul des- 
figurat al surdului rămînea estompat. Jessica încercă pe furiș centura 
scaunului, constatînd că nu părea strînsă. Apoi simţi că materialul era 
mai rugos în porțiunea care-i trecea peste braţul stîng. Își dădu imediat 
seama că în locul acela cureaua era secționată aproape în întregime! 
Ar fi putut s-o rupă cu o singură smucitură. 

Să ne fi pregătit cineva topterul ca să ne putem salva» se întrebă. 
Cine? Încet, își retrase picioarele legate de lîngă picioarele lui Paul. 

— Mare păcat să prăpădești o mîndreţe de femeie ca asta, spuse 
brusc Cicatrice. Ai avut vreodat' d-a face cu una de neam mare? 

Se întoarse să-l privească pe pilot. 

— Nu toate ălea din Bene Gesserit îs de neam mare, răspunse 
pilotul. 

— N-or fi, da arată toate de parcă-ar fi. 

Mă vede destul de bine, gîndi Jessica. Îşi săltă picioarele pe perna 
scaunului și se ghemui pe-o parte, privindu-l fix pe Cicatrice. 

— Frumoasă foc, pe legea mea, spuse Kinet. Își trecu limba peste 
buze. Zău că-i păcat. Se uită la Czigo. 

— Nu cumva te gindești la ce cred eu că te gîndești? întrebă 
pilotul. 

— Cine-o să afle? făcu mercenarul. După aia... 

Dădu din umeri. 

— N-am avut niciodat' d-a face cu cucoane. Cine știe cînd s-o 
mai ivi vreo ocazie ca asta... 

— Încearcă numai să te atingi de maică-mea! șuieră Paul, ful- 
gerîndu-l cu privirea pe surd. 

— Hei! rise pilotul. Căţelandru a-nceput să latre. Noroc că nu 
poate să muște. 

Jessica gîndi: Paul articulează notele prea acut. Poate c-o să reu- 
șească totuși. 

Cei doi mercenari tăcură. 

Nenorociţii! gîndi Jessica, privindu-i și amintindu-și cuvintele 
Baronului. O să-i omoare de cum vor raporta că și-au îndeplinit misiunea. 
Baronul nu vrea martori. 

Topterul viră larg deasupra versantului sudic al Scutului și, 
pentru o clipă, Jessica zări dedesubt o limbă de nisip luminată de lună. 

— Cred c-ajunege, spuse pilotul. Trădătorul zicea să-i lăsăm în 
nisip, cum trecem de Scut. 

Înclină botul aparatului înspre dune, cobori rapid în picaj, apoi 
redresă aproape de suprafaţa deșertului. 

Jessica îl văzu pe Paul începînd respiraţia ritmică a exerciţiului 

de calmare. Fiul ei închise ochii, apoi îi redeschise. Jessica se uită la el 
neputincioasă. Încă nu stăpînește Glasul, gîndi ea. Dacă dă greș... 

Cu o hurducătură ușoară, topterul atinse nisipul și Jessica, pri- 
vind către nord, spre Scut, observă cum dispare în spatele stîncilor un 
alt topter. 

Cineva ne urmărește! gîndi. Cine? Apoi: Cei pe care Baronul i-a pus 
să-i supravegheze pe aceștia doi. Iar supraveghetorii sînt și ei supravegheați 
la rîndul lor. De alții. 

Czigo opri motoarele aripilor. Se făcu liniște. 

Jessica își întoarse capul. Prin parbrizul din spatele surdului, 
văzu geana plăpîndă de lumină a răsăritului celei de-a doua luni, creasta 
acoperită parcă de chiciură a unei înălțimi stîncoase, cu terase tăiate 
de vînt și de nisip. 

Paul își drese glasul. 

— Ei, Kinet? făcu pilotul. 

— Știu și eu ce să zic, Czigo? 

Czigo se întoarse și spuse: 

— Ah... ia privește! 

Își întinse mîna spre rochia Jessicăi. 

— Scoate-i călușul! porunci Paul. 

Jessica simţi cuvintele retezînd aerul. Tonul, timbrul fuseseră 
excelente — imperative, tăioase. Doar nota ar fi trebuit să fie o idee mai 
joasă, deși chiar și așa se încadra destul de bine în spectrul auditiv al 
mercenarului. 

Czigo își ridică mîna către fîșia trecută peste gura Jessicăi și 
trase de nodul de la spate. 

— Ia mîna! strigă Kinet. 

— Mai tacă-ţi fleanca! se răsti Czigo. E legată. 

Desfăcu nodul și fîșia de pînză căzu. Omul o privi pe Jessica 
cu ochi strălucitori. 

Kinet îl prinse de braț. 

— Ascultă Czigo, ce te-a... 

Jessica își smuci capul, scuipînd călușul. Își acordă glasul pe 
un ton catifelat, insinuant: 

— Domnilor! Nu-i nevoie să vă bateți pentru mine. 

Și în același timp se răsuci unduios către Kinet. 

Îi văzu pe amindoi încordîndu-se și știu că în clipa aceea erau 
convinși că trebuie să se bată pentru ea. Nu mai aveau nevoie de alte 
motive. În minţile lor, se băteau deja pentru ea. 

Jessica își înălță capul în lumina instrumentelor, ca să fie sigură 
că surdul poate să-i vadă buzele și spuse: 

— Nu trebuie să vă certați. 

Cei doi se depărtară și mai mult unul de celălalt, privindu-se 
pieziș. 

— Merită vreo femeie să te baţi pentru ea? urmă Jessica. 

Dar chiar cuvintele și prezenţa ei constituiau un îndemn 
irezistibil. 

Paul își strînse buzele, silindu-se să nu facă vreun zgomot. Avu- 
sese un singur prilej de a-și folosi Glasul și reușise. Acum însă... totul 
depindea de mama sa, a cărei experienţă o întrecea cu mult pe a lui. 

— Mda, făcu surdul. N-are rost să ne batem pentru... 

Mîna lui fulgeră către gâtul pilotului. Lovitura fu întîmpinată 
de o scînteiere metalică ce izbi simultan braţul și pieptul lui Kinet. 

Surdul horcăi și căzu moale pe spate, oprindu-se cu capul în 
ușa de pe partea lui. 

— Credea c-are de-a face c-un ageamiu, mormăi Czigo. 

Își retrase mîna, dînd la iveală pumnalul. Lama sclipi în lumina 
lunii. 

— Și-acum cățelandrul, mirii el și se aplecă spre Paul. 

— Nu-i nevoie, murmură Jessica. 

Czigo șovăi. 

— N-ai prefera să cooperez? întrebă Jessica. Lasă-i băiatului 
o șansă. Își strimbă colțul gurii într-un surîs trist, după care adăugă: 
Cîtă șansă ar putea avea în nisipul de afară... Oferă-i asta și... zimbi 
„D-O Să-ţi pară rău. 

Czigo se uită în stînga, în dreapta, apoi din nou la Jessica. 

— Am auzit destule grozăvii despre pustiul ăsta, zise. Cuţitul 
ar putea fi o moarte mai blindă pentru puști. 

— Îţi cer prea mult? pledă Jessica. 

— Vrei să mă tragi pe sfoară, bolborosi Czigo. 

— Nu vreau să-mi văd fiul murind, replică Jessica. Asta 
înseamnă că vreau să te trag pe sfoară? 

Czigo se dădu înapoi și apăsă cu cotul pe clanţa ușii. Apoi își 
înfipse degetele în tunica lui Paul, îl trase peste scaun spre cadrul ușii 
deschise și își pregăti cuțitul. 

— Ce-ai să faci, potaie, dacă-ţi tai funia? 

— O să fugă spre stîncile din față, spuse Jessica. 

— Așa o să faci, potaie? 

Paul răspunse cu voce surdă. 

— Da. 

Lama cobori, retezînd frînghia care-i lega picioarele. Paul simţi 
mîna înfiptă în ceafa sa, împingindu-l în jos, către nisip. Se prefăcu că 
se împiedică de cadrul ușii, se răsuci brusc, ca și cînd ar fi vrut să-și 
regăsească echilibrul, și lovi năprasnic cu piciorul drept. 

Talpa ţinti cu o precizie care spunea multe despre anii înde- 
lungaţi de antrenament — de parcă singurul scop al antrenamentelor 
fusese clipa aceasta. Aproape fiecare mușchi din trupul lui contribui 
la plasarea loviturii. Vîrful piciorului izbi abdomenul lui Czigo exact 
sub stern, talpa țîșni în sus cu o putere înspăimîntătoare, peste ficat 
și prin diafragmă, strivind ventriculul drept al inimii. 

Cu un singur urlet gîtuit, mercenarul se răsturnă pe spate, de-a 
curmezișul scaunelor. Paul, cu mîinile imobilizate, se prăbuși în nisip, 
chircindu-și trupul pentru a amortiza căderea, aterizind și revenind 
pe picioare printr-o mișcare neîntreruptă. Se cățără apoi în cabină, 
găsi cuțitul și îl ţinu în dinți pînă ce mama sa își tăie legăturile. Apoi 
Jessica îi eliberă mîinile. 

— Trebuia să mă lași pe mine, rosti ea. L-aș fi determinat să-mi 
taie frînghiile. Ai riscat prostește. 

— Poziţia era bună și am fructificat-o, replică el. 

Jessica auzi controlul ferm din vocea lui spuse: 

— Pe plafonul cabinei e gravat semnul Casei lui Yueh. 

Paul privi în sus și văzu simbolul spiralat. 

— Să ieşim și să inspectăm aparatul, spuse ea. Sub scaunul 
pilotului e un balot. L-am simţit de cum ne-au împins înăuntru. 

— O bombă? 

— Nu cred... E ceva ciudat în toată povestea asta. 

Paul sări pe nisip și Jessica îl urmă. Apoi se întoarse și-și viri 
mîinile sub scaunul din faţă. Picioarele lui Czigo atîrnau ţepene într-o 
parte. Jessica trase pachetul afară. Piînza era umedă. O udase sîngele 
pilotului. 

Risipă de umezeală, gîndi ea. Apoi, surprinsă, își dădu seama că 
gindise exact așa cum gîndeau arrakienii. 

Paul privi în jur la ecartamentul stîncos care răsărea din deșert, 
ca o plajă ce se înalță din mare — o faleză cu palisade săpate de vînt. 
Se întoarse în momentul în care mama sa scotea balotul din topter: o 
văzu ridicîndu-și brusc capul, privind încordată peste crestele dunelor, 
spre Scutul de Piatră. Se uită în aceeași direcție. Un alt topter venea 
drept spre ei. Înţelese că nu vor avea timp să ascundă cadavrele mer- 
cenarilor și să se salveze. 

— Fugi, Paul! ţipă Jessica. Sint Harkonneni! 

ceea ce nu-i întreg și să spui: „Acum este întreg pentru că 
sfirșește aici.” 


Fragment din Pildele lui 
Muad'Dib de Prinţesa Irulan 


Un om în uniformă Harkonnen apăru brusc la capătul corido- 
rului și își aţinti privirea asupra lui Yueh. Părea să fi înregistrat dintr-o 
singură aruncătură de ochi cadavrul lui Mapes, trupul întins pe par- 
doseală al Ducelui și prezenţa lui Yueh pe culoar. Omul ţinea în mîna 
dreaptă un laser. Întreaga sa ființă emana un aer de brutalitate, duritate 
și vigilență. Yueh se înfioră. 

Sardaukar, gîndi el. Bashar, după înfățișare. Probabil vreunul din- 
tre oamenii de încredere ai Împăratului, trimis spre a supraveghea totul 
îndeaproape. Oricare le-ar fi uniforma, îi recunoști dintr-o mie. 

— Eşti Yueh, rosti omul. 

Se uită lung la inelul Școlii Suk, care stringea părul medicului, 
apoi la diamantul tatuat pe frunte și întilni în sfîrșit privirea lui Yueh. 

— Yueh, încuviință doctorul. 

— Poți fi liniștit, Yueh, zise omul. După ce ai neutralizat scu- 
turile clădirii, am intrat fără nici o dificultate. Aici sîntem stăpîni pe 
situaţie. Ăsta-i Ducele? 

— Ducele. 

— Mort? 

— Inconștient. V-aș sfătui să-l legaţi. 

— Tot tu i-ai aranjat și pe ceilalți? îl întrebă arătiînd cu capul 
peste umăr. 

— Din nefericire, murmură Yueh. 

— Din nefericire! rosti batjocoritor sardaukarul. 

Se apropie și se uită la Leto. 

— Vasăzică ăsta-i marele Duce Roșu... 

Dacă aș mai fi avut vreo îndoială asupra identităţii acestui om, 
s-ar fi spulberat acum, gîndi Yueh. Numai Împăratul îi numește pe Atreizi 
Ducii Roșii. 

Sardaukarul se aplecă și smulse blazonul cu șoimul roșu de pe 
uniforma lui Leto. 

— O mică amintire, spuse el. Unde-i inelul cu sigiliul ducal? 

— Nu-l are la el, răspunse Yueh. 

— Văd și eu că nu-l are! se răsti sardaukarul. 

Yueh înțepeni, înghițind în sec. Dacă mă iau la întrebări, dacă 
aduc o Dreptvorbitoare, vor afla de inel, de topterul pe care l-am pregătit... 
Totul se va duce de rîpă. 

— Ducele își trimitea uneori inelul cu cîte un curier drept 
dovadă că ordinul transmis venea direct de la el, se grăbi să explice. 

— Afurisită încredere mai avea în curieri, mormăi sardaukarul. 

— N-aveţi de gînd să-l legați? căută Yueh să schimbe subiectul. 

— Cît timp o să rămînă așa? 

— Vreo două ore. N-am putut să-i dozez drogul la fel de precis 
cum l-am dozat pentru femeie și pentru băiat. 

Sardaukarul îl lovi pe Duce cu vîrful piciorului. 

— De ăsta n-aveam de ce ne teme, nici dac-ar fi fost treaz. Cînd 
își vor reveni ceilalți doi? 

— Peste zece minute. 

— Atât de repede? 

— Mi s-a spus că Baronul va sosi imediat după oamenii săi. 

— Va sosi. Du-te și așteaptă afară, Yueh. Îl fulgeră cu privirea. 
Hai, șterge-o! 

Medicul se uită la trupul lui Leto. 

— Ce-o să se întîmple cu... 

— Va fi predat Baronului, legat fedeleș și gata de pus la proţap. 

Sardaukarul privi din nou diamantul tatuat pe fruntea lui Yueh. 

— Eşti cunoscut, așa că o să poți trece nestingherit. Hai, trădă- 
torule, acum n-am timp de palavre. Îi aud venind pe ceilalți. 

„Trădătorule”, gîndi Yueh. Își plecă privirea, trecu repede pe lingă 
sardaukar, știind că celălalt anticipase, inconștient, numele sub care 
istoria avea să-și amintească de el: Yueh, trădătorul. 

Pe drumul către ușa de la intrare trecu pe lingă mai multe cada- 
vre și le privi cu coada ochiului, îngrozindu-se la gîndul că s-ar putea 
să recunoască printre ele trupul lui Paul sau al Jessicăi. Dar nu erau 
decit soldaţi din Corpul de Gardă al Ducelui sau mercenari în uniformă 
Harkonnen. 

Cînd ieși în fața casei, noaptea era luminată de flăcări. Curma- 
lilor de pe marginea drumului li se dăduse foc ca să lumineze clădirea. 
Fumul substanţelor incendiare se ridica în vălătuci negri printre flăcă- 
rile roșietice. Santinelele Harkonnen care se puseseră în gardă în clipa 
cînd apăruse în prag se apropiară bănuitoare și îl examinară. 

— E trădătorul, zise unul dintre mercenari. 

— Stai pe-aproape, spuse altul. Baronul o să vrea să-ți vorbească. 

Trebuie să ajung la topter, gîndi Yueh. Trebuie să ascund sigiliul 
ca să-l poată găsi Paul. Apoi îl străfulgeră spaima: Dacă Idaho mă sus- 
pectează sau dacă-și pierde răbdarea... dacă nu așteaptă și nu se duce exact 
acolo unde i-am spus... Jessica și Paul nu vor reuși să scape masacrului. 
Nu voi avea parte nici măcar de această infimă consolare ca să-mi despo- 
vărez conștiința. 

Un mercenar îl împinse brutal și spuse: 

— Așteaptă mai încolo! Nu sta-n drum. 

Brusc, Yueh se simţi pierdut în acest loc al dezastrului; își dădu 
seama că nu va fi cruțat, că nu-i va fi nimănui milă de el. Idaho nu tre- 
buie să dea greș! 

Un alt mercenar se lovi de el și se răsti: 

— Dă-te la o parte, n-auzi! 

Pînă și ei! gîndi Yueh. Au profitat de mine, dar acum mă disprețu- 
iesc. Se simţi tras, împins. Își îndreptă spatele, regăsindu-și o fărimă 
din vechea demnitate. 

— Să aștepți pînă te cheamă Baronul! îi porunci un ofițer. 

Yueh dădu din cap, se îndepărtă cu pași măsurați prin fața casei, 
dădu colțul, se cufundă în întunericul netulburat de flăcările palmierilor 
incendiaţi. Apoi, brusc, cu fiecare pas trădindu-i neliniștea, se îndreptă 
spre curtea interioară din spatele serei, unde aștepta ornitopterul pe 
care îl aduseseră pentru Paul și mama sa. 

În faţa ușii de serviciu deschise, zări o santinelă. Mercena- 
rul stătea cu spatele spre curte, urmărind activitatea din interiorul 

puternic luminat, de unde răzbătea larma oamenilor care perchezi- 
ționau încăperile. 

Cît de siguri erau! 

Yueh se furișă în întuneric, dădu ocol topterului și deschise ușa 
de pe partea opusă clădirii. Găsi pe dibuite fremkitul pe care îl ascun- 
sese sub scaunul din față, ridică clapa unui buzunar și vîri înăuntru 
sigiliul ducal. Simţi foșnetul hîrtiei de mirodenie — biletul pe care-l 
scrisese — și îndesă inelul între foile de hîrtie. Își scoase mîna, apoi 
trase clapa la loc. 

Închise fără zgomot ușa topterului, se întoarse cu pași de felină 
pînă la colțul casei și se îndreptă repede spre fațadă. 

Am reușit, își spuse. 

Păși din nou în lumina sălbatică a incendiului. Își strînse pele- 
rina în jurul trupului, privind flăcările. În curînd voi ști. În curînd voi da 
ochii cu Baronul și voi ști. Iar Baronul... Baronul va da de-un mic dinte. 

Legenda spune că în clipa morții Ducelui Leto 
Atreides, un meteor a traversat cerul deasupra castelului 
său strămoșesc de pe Caladan. 


Fragment din Introducere la 
Istoria copilului Muad'Dib de 
Prinţesa Irulan 


Baronul Vladimir Harkonnen stătea în faţa unuia dintre hub- 
lourile fregatei în care-și instalase postul de comandă. Afară, noaptea 
Arrakisului era sfișiată de flăcări. Baronul privea lanţul îndepărtat al 
Scutului de Piatră, unde făcea ravagii arma lui secretă. 

Artileria. 

Tunurile pisau grotele în care luptătorii Ducelui se retrăseseră 
ca într-o ultimă tranșee. Mușcături precise și nemiloase, avalanșe de 
pietre și praf în lumina fulgerelor portocalii... Oamenii Ducelui erau 
îngropați de vii, prinși ca niște animale în vizuinile lor, sortiți să moară 
de foame. 

Baronul simţea furia bombardamentului — un bubuit ca de tobă, 
răzbătînd pînă la el prin învelișul metalic al navei: brruum... brruum. 
Apoi: BRRUUN... brruum! 

Cui i-ar fi trecut prin cap să reînvie artileria în era scuturilor defen- 
sive? Gîndul i se răsfriînse ca un chicot în minte. Dar era de așteptat ca 
oamenii Ducelui să se refugieze în grote. Împăratul va aprecia, desigur, 
înțelepciunea cu care am procedat ca să cruţ forțele noastre unite. 

Ajustă una din micile suspensii care îi protejau trupul obez 
de atracția neiertătoare a gravitaţiei. Un zimbet i se întinse pe buze, 
pliindu-i obrajii. 

Păcat de soldații Ducelui, gîndi. Zimbetul i se accentuă — un zîm- 
bet mulțumit, satisfăcut. În cazul de faţă, mila înseamnă cruzime! Dădu 

aprobator din cap. Eșecul era, prin definiție, demn de dispreţ. Universul 
întreg se afla la îndemîna celui care știa să ia hotărîrile corespunzătoare. 
Iepurii șovăitori trebuiau scoși la iveală, goniţi în vizuini. Altminteri, 
cum să-i supraveghezi și să-i creşti? Își imagină propriii lui mercenari 
ca pe niște albine hărțuind și gonind o mînă de iepuri. Și gîndi: Ce dulce 
e zumzetul vieţii, cînd ai destule albine care robotesc pentru tine! 

În spatele lui se deschise o ușă. Baronul examină imaginea 
reflectată pe fondul de întuneric al geamului. 

Îl văzu intrînd pe Piter de Vries, urmat de Umman Kudu, căpi- 
tanul gărzii personale a Baronului. Prin ușa deschisă către culoar zări, 
pentru o clipă, chipurile de ovină ale soldaţilor din gardă, expresiile 
placide și supuse pe care le arborau întotdeauna în prezenţa lui. 

Baronul se întoarse. 

Piter își duse un deget la zulufii de pe frunte, schițind obișnu- 
itul său salut zeflemitor. 

— Veşti bune, Domnia Ta. Sardaukarii l-au adus pe Duce. 

— Bine că l-au adus! mugi Baronul. 

Scrută masca sumbră de răutate de pe chipul efeminat al men- 
tatului. Și ochii: fantele adumbrite, albastru-în-albastru. 

Trebuie neapărat să mă descotorosesc de el, gîndi Baronul. În curînd 
n-o să-mi mai fie de nici un folos; ba, dimpotrivă, va deveni un pericol real 
pentru persoana mea. Dar mai întîi trebuie să-și atragă ura Arrahisului. 
Numai așa arrahienii îl vor întîmpina pe scumpul meu Feyd-Rautha ca pe 
un mîntuitor. 

Ochii Baronului se îndreptară spre căpitanul gărzii, Umman 
Kudu. Maxilarele ca niște foarfeci, cu mușchii întinși, încordați... Băr- 
bia ca un călcâi de cizmă... Un om de încredere, ale cărui vicii îi erau 
cunoscute. 

— În primul rînd, unde-i trădătorul care mi l-a predat pe Duce? 
întrebă Baronul. Trebuie să-i dau trădătorului răsplata. 

Piter se răsuci pe un călciîi și făcu semn santinelei de la ușă. 

Dincolo, pe culoar, se contură o umbră neagră... Yueh trecu pra- 
gul ușii. Se mișca ţeapăn, nefiresc. Mustaţa îi atîrna moale de-o parte și 
de cealaltă a buzelor purpurii. Numai ochii lui bătrîni erau vioi, atenți. 
Yueh făcu trei pași, se opri la semnul lui Piter și rămase imobil, cu pri- 
virea ațintită asupra Baronului. 

— Ah, doctorul Yueh! 

— Domnia Ta, Harkonnen. 

— Aud că ni l-ai predat pe Duce. 

— Jumătatea care-mi revenea conform târgului încheiat, Dom- 
nia Ta. 

Baronul se uită la Piter. 

Piter dădu din cap. 

Privirea Baronului reveni la Yueh. 

— Ah, târgul, zici. Iar eu... Se opri, apoi scuipă cuvintele: Eu 
ce-aveam de făcut în schimb? 

— Ştii bine ce, Domnia Ta. 

Și abia în clipa aceea, cînd auzi liniștea desăvirșită a cronome- 
trelor din mintea sa, Yueh își îngădui să gîndească. Sesizase semnele 
infime din gesturile și cuvintele Baronului. Wanna murise... Nu-i mai 
puteau face nici un rău. De n-ar fi fost așa, l-ar mai fi ţinut încă în șah 
pe vulnerabilul medic. Dar purtarea Baronului demonstra că nu mai 
era cazul. Jocul luase sfîrșit. 

— Zău? făcu Baronul. 

— Mi-ai promis c-o vei cruța pe Wanna mea de chinuri. 

Baronul dădu din cap. 

— A, da! Acum mi-aduc aminte. Exact. Așa ţi-am promis. Așa 
am reușit să fringem Condiţionarea Imperială. Nu suportai gîndul că 
vrăjitoarea ta Bene Gesserit s-ar putea zvîrcoli în amplificatoarele de 
durere ale lui Piter. Ei bine... Baronul Vladimir Harkonnen își ține pro- 
misiunile. Ţi-am spus c-o voi cruța de chinuri și că-ți voi îngădui să 
mergi la ea. Așa să fie! 

Îi făcu semn lui Piter. 

Ochii albaștri ai mentatului căpătară o lucire sticloasă. Se mișcă 
fără veste, scurt, fluid. Ca o pisică. Pumnalul din mîna lui căzu ca o 
gheară, înfigindu-se în spatele lui Yueh. 

Bătrînul împietri. Continuă să-l privească fix pe Baron. 

— Du-te la ea! scuipă Baronul. 

Yueh rămase în picioare, clătinindu-se ţeapăn. Buzele i se miș- 
cară cu grijă, iar glasul său rosti deslușit, într-o cadență stranie: 

— Crezi... că... m-ai... în... vins. Crezi... că... nu... am... știut... ce... 
am... să... capăt... pentru... Wanna... mea. 

Căzu. Fără să se încovoaie. Fără să se prăbușească. Drept. Ca 
un copac retezat. 

— Du-te la ea, repetă Baronul. 

Dar cuvintele sunară ca un ecou stins. 

Yueh reușise să-i strecoare în suflet neliniștea. Îşi răsuci brusc 
capul spre Piter. Îl privi cum își ştergea lama cu o cârpă, observă expre- 
sia cleioasă de satisfacție a ochilor săi albaștri. 

Vasăzică așa ucide cu mîna lui, gîndi Baronul. E bine de știut. 

— Ni l-a predat, într-adevăr, pe Duce? întrebă. 

— Bineînţeles, Domnia Ta. 

— Atunci, aduceţi-l înăuntru. 

Piter îi aruncă o privire căpitanului gărzii, care dispăru să exe- 
cute ordinul. 

Baronul se uită la Yueh. Căzuse ca un stejar, nu ca un om din 
carne și oase. 

— N-am avut niciodată încredere în trădători, mormăi ca pen- 
tru sine. Nici chiar în trădătorii pe care i-am creat eu. 

Privi prin hubloul acoperit de giulgiul nopții. Știu că bezna mută 
de afară era acum a lui. Dinspre grotele Scutului nu mai răsunau sal- 
vele de artilerie; vizuinile-capcană fuseseră astupate. Și, în momentul 
acela, mintea Baronului nu putu să conceapă ceva mai frumos decît 
acest gigantic gol negru. Poate doar... dac-ar fi fost puţin alb în negrul 
acesta. Alb lucios pe negru. Alb de porțelan. 

Dar sentimentul de îndoială îl împunse din nou. 

Ce voise să spună nătărăul ăla bătrîn? Normal, știuse probabil 
la ce trebuia să se aștepte pînă la urmă. Dar chestia cealaltă... „Crezi că 
m-ai învins.” 

Ce voise să spună? 

În ușă se ivi Ducele Leto Atreides. Braţele îi erau prinse în lan- 
țuri, trăsăturile vulturești ale feţei, năclăite de praf. Cineva îi smulsese 
blazonul de pe piept, sfişiindu-i uniforma. În jurul mijlocului, îi atâr- 
nau găicile rupte cînd i se luase centura scutului. Privirea ochilor săi 
era sticloasă, anormală. 

— Aaaaa, făcu Baronul. 

Șovăi şi trase aer în piept. Își dădu seama că vorbise prea tare. 
Clipa aceasta, clipa mult așteptată, își pierduse din savoare. 


240 


DUNE 


Blestemat fie afurisitul de doctor în vecii vecilor! 

— Mi se pare că bietul Duce e cam drogat, spuse Piter. Așa ni 
l-a prins în laţ Yueh. Se întoarse către Duce: Nu-i așa că ești drogat, 
dragă Duce? 

Vocea venea de departe. Leto își simţea lanţurile, durerea din 
mușchi, buzele crăpate, dogoarea din obraji, gustul uscat al setei care-i 
zgîria cerul gurii. Dar sunetele erau înfundate, acoperite cu o pătură de 
lină. lar prin pătură nu deslușea decît niște umbre întunecate. 

— Ce-i cu femeia și băiatul, Piter? întrebă Baronul. Încă nici 
o veste? 

Limba mentatului săgetă pe deasupra buzelor. 

— Ai aflat ceva! șuieră Baronul. Ce? 

Piter se uită repede la căpitanul gărzii, apoi din nou la Baron. 

— Oamenii care au plecat cu ei, Domnia Ta, au... ăă... au fost 
găsiți. 

— Și? Ce-au raportat? A mers totul bine? 

— Sînt morți, Domnia Ta. 

— Firește că-s morți! Pe mine mă interesează ce... 

— Au fost găsiți morți, Domnia Ta. 

Baronul păli. 

— Dar femeia și băiatul? 

— Nici o urmă, Domnia Ta. Dar a trecut un vierme. A fost văzut 
în timp ce se cerceta locul. Poate că totul s-a întîmplat așa cum am 
dorit... Un accident. Este posibil să... 
lipsește? Mentatul meu nu avansează nici o ipoteză? 

— Sînt sigur că l-a furat unul dintre oamenii Ducelui, Domnia 
Ta. Ne-a omorît pilotul și-a fugit. 

— Care din oamenii Ducelui? 

— Un profesionist, un as în materie de omoruri, Domnia Ta. 
Poate Hawat, sau Halleck ăla. Posibil să fi fost Idaho. Sau vreunul din 
locotenenţii mai importanți. 

Se uită din nou la prizonier. Ducele se clătina, ameţit de drog. 

— Sîntem stăpini pe situație, Domnia Ta, rosti Piter. 

— Nu-i adevărat! Unde-i idiotul ăla de planetolog? Unde e... 


Kynes? 

— Am aflat unde l-am putea găsi și am trimis după el, Domnia 
Ta. 

— Nu-mi place cum ne-ajută slujitorul Împăratului, miri 
Baronul. 


Cuvintele continuau să răzbată ca printr-o pătură de lină, dar 
unele din ele se înfipseră ca niște ace incandescente în mintea lui Leto. 
Femeia și băiatul... nici o urmă. Paul și Jessica scăpaseră. lar despre soarta 
lui Hawat, Halleck și Idaho nu se știa nimic. Încă nu era totul pierdut. 

— Unde-i inelul cu sigiliul ducal? se răsti Baronul. Văd că nu-l 
are pe deget. 

— Sardaukarii spun că nu-l avea nici cînd l-au găsit ei, Domnia 
Ta, răspunse căpitanul gărzii. 

— L-ai omorît prea devreme pe doctor, Piter, zise Baronul. A 
fost o greșeală. Ar fi trebuit să-mi atragi atenţia. Ai acționat prea pripit 
pentru ca planul nostru să reușească perfect. Se încruntă: Posibilităţi! 

Gîndul se învîrtea în cerc în mintea lui Leto: Paul și Jessica au 
scăpat! Şi mai era ceva. În memoria lui. O învoială. Aproape că şi-o 
amintea... 

Dintele! 

Își aminti și alte amănunte: Un gaz otrăvitor într-un dinte fals. 

Cineva îi spusese să nu uite dintele. Dintele era în gura lui. Îl 
pipăi cu virful limbii. Nu trebuia decît să muște cu putere din el. 

Încă nu! 

Acel cineva îi spusese să aștepte pînă va fi aproape de Baron. 
Cine îi spusese toate astea? Nu-și amintea. 

— Cât va mai dura efectul drogului? întrebă, nervos, Baronul. 

— Probabil încă vreo oră, Domnia Ta. 

— Probabil, scrîșni Baronul. 

Se întoarse la hublou, la noapte. 

— Mi-e foame, mugi. 

Umbra aceea ceţoasă și cenușie e Baronul, gîndi Leto. Umbra dansa 
de colo-colo, legănîndu-se o dată cu balansul încăperii. Iar încăperea 
începu deodată să se dilate și să se contracte. Era cînd luminoasă, cînd 
întunecată. Apoi pieri, înghițită de beznă. 

Timpul deveni pentru Duce o succesiune de niveluri. Plutea 
printre ele, traversîndu-le unul după altul. Trebuie să aștept. 

O masă. Leto văzu limpede masa. Și de partea cealaltă a ei, un 
bărbat masiv, obez, avind dinainte rămășițele unei cine bogate. Leto 
constată că ședea pe un scaun, în fața bărbatului obez. Simţi lanţurile, 
curelele care îi imobilizau în scaun trupul străbătut de furnicături. Își 
dădu seama că trecuse o bucată de timp, dar nu-și dădea seama cît. 

— Mi se pare că-și revine, Baroane. 

O voce mieroasă: Piter. 

Un muget de bas: Baronul. 

Leto începu să deslușească din ce în ce mai clar decorul încăpe- 
rii. Scaunul de sub el căpătă consistență, legăturile începură să-l strîngă. 

Acum îl vedea bine pe Baron. Îi privi mișcările mîinilor. Atingeri 
brutale... Marginea unei farfurii, coada unei linguri, un deget scărpinînd 
ocută a fălcii. 

Leto urmărea fascinat mișcările mîinilor. 

— Mă auzi, Duce Leto, spuse Baronul. Știu că mă auzi. Vrem să 
aflăm de la tine unde ţi-s concubina și odrasla cu care-ai învrednicit-o. 

Leto nu făcu nici o mișcare, dar cuvintele îi aduseră un calm 
binefăcător. E adevărat deci. Paul și Jessica le-au scăpat. 

— Să știi că nu ne arde de joacă, mugi Baronul. Sper că-ţi dai 
seama. 

Se aplecă spre Leto și îi scrută chipul. Îl irita faptul că nu putea 
să trateze afacerea asta între patru ochi, numai cu Ducele. Înfruntarea, 
de față cu martori, a doi nobili aflaţi la ananghie crea un precedent 
neplăcut. 

Leto simți că prinde iarăși puteri. Și, deodată, în memoria lui se 
ivi, asemenea unei turle pe întinsul cîmpiei, amintirea dintelui fals... 
Capsula disimulată sub formă de nerv din interiorul dintelui... Gazul 
otrăvitor... Îşi aminti și cine îi vârise în gură arma ucigătoare. 

Yueh. 

În minte îi mai plutea, ca un abur, amintirea înceţoșată de drog 
a unui trup tîrît pe lingă el, chiar aici, în încăperea aceasta. Cadavrul 
lui Yueh! 

— Auzi zgomotul ăsta, Duce Leto? întrebă Baronul. 

Leto trase cu urechea și desluși un orăcăit ca de broască... Gea- 
mătul înfundat al unui om schingiuit. 

— Am prins un om de-al tău, deghizat în fremen, zise Baronul. 
L-am dibuit destul de ușor: ochii, mă-nţelegi. Se încăpăținează să sus- 
țină că a fost trimis printre fremeni ca să-i spioneze. Dar am trăit și 
eu o bucăţică de vreme pe planeta asta, dragă vere. Nimeni nu se-nde- 
letnicește cu spionarea zdrențăroșilor din deșert. Ia zi, le-ai cumpărat 
sprijinul? Ţi-ai trimis femeia și fiul la ei? 

Leto simţi în piept contracția fricii. Dacă Yueh i-a trimis la fre- 
meni... vor continua să-i vineze pînă ce vor da de ei. 

— Hai odată, îl zori Baronul. N-avem timp de pierdut și tortura-i 
o metodă rapidă. Te rog, dragul meu Duce, nu mă sili să recurg la asta. 
Își ridică ochii spre mentat, care stătea lîngă Leto, şi adăugă: Piter nu 
și-a adus toate sculele, dar sînt sigur că știe să improvizeze. 

— Improvizațţia e uneori mai indicată, Baroane. 

Vocea asta mieroasă, insinuantă! gîndi Leto. O auzise chiar în 
urechea lui. 

— Sînt sigur că ţi-ai făcut un plan în caz de primejdie, spuse 
Baronul. Unde ţi-s femeia și băiatul? Se uită la mîna lui Leto. Îţi lipsește 
inelul. I l-ai dat băiatului? 

Baronul își săltă capul, uitîndu-se ţintă în ochii lui Leto. 

— Nu răspunzi? Mă obligi să fac un lucru pe care nu vreau să-l 
fac. Piter va folosi metode simple, directe. Sint de acord că uneori sînt 
metodele cele mai bune, dar nu-i cazul ca tocmai tu să fii supus la 
asemenea cazne. 

— Puțin seu clocotit pe șira spinării, de pildă, sau pe pleoape, 
interveni Piter. Eventual și pe alte părţi ale trupului. Este extrem de 
eficient, mai ales atunci cînd subiectul nu știe unde va cădea pică- 
tura următoare. E o metodă bună și chiar estetică, datorită modelului 
decorativ pe care îl alcătuiesc pustulele purulente ce se formează pe 
epidermă. Ce părere ai, Baroane? 

— Superb, rosti Baronul, dar glasul îi sună mohorit. 

Degetele astea! Leto privi mîinile buhăite, bijuteriile scînteietoare 
de pe degetele groase... mișcările coercitive, brutale. 

Sunetele oribile de agonie ce răzbăteau prin ușa din spatele său 
mușcară din nervii Ducelui. Cine le-o fi căzut în gheare? se întrebă. Idaho? 

— Crede-mă, dragă vere, spuse Baronul. Nu vreau să ajungem 
la asta. 

— Imaginează-ţi curierii nervilor alergînd înnebuniți după un 
ajutor pe care n-au unde să-l găsească, zise Piter. Tortura-i o artă, pe 
cuvîntul meu! 

— Iar tu un artist desăvirșit, mîrîi Baronul. Și acum, ai decența 
să taci din gură. 

Leto își aminti subit versurile pe care le recitase Gurney Halleck 
cînd văzuse pentru prima dată fotografia Baronului: „Stăteam pe țărmul 
mării și-am văzut din valuri răsărind o fiară... Deasupra capetelor fiarei am 
citit numele ei: un nume de ocară.” 

— Ne pierdem vremea, Baroane, spuse Piter. 

— Poate. 

Baronul dădu din cap. 

— Știi bine, dragă Leto, că pînă la urmă tot o să ne spui unde 
sînt. Nu reziști nici tu chiar la orice. 

Mai că i-aș da dreptate, gîndi Leto. Dacă n-ar fi dintele... și faptul 
că într-adevăr nu știu unde sînt. 

Baronul tăie o felie de carne, și-o viri în gură, o mestecă încet, 
apoi o înghiți. Trebuie să încerc altă tactică, își spuse. 

— Iată un om exemplar, rosti el. Un om care-a refuzat să se 
vindă. Uită-te bine la el, Piter. 

Și gîndi: Da! Uită-te bine la el. Aici. Omul care crede că nu poate 
fi cumpărat. lată-l în fața mea, prizonierul unui milion de părticele din el 
însuși, vindute bucăţică cu bucăţică în fiecare secundă din viața lui! Dacă 
l-ai ridica și l-ai lovi, ar suna a gol. E secătuit! Terminat! Ce mai contează 
cum va muri? 

Orăcăitul de broască din dosul ușii încetă brusc. 

Baronul își ridică privirea. În pragul uşii din spatele lui Leto 
apăru Umman Kudu. Căpitanul gărzii clătină din cap. Nu reușise să 
obțină informaţia dorită. Alt eșec! Era timpul să lase deoparte menaja- 
mentele, tocmeala cu dobitocul ăsta de Duce, cu neghiobul ăsta bicisnic 
care nu era în stare să-și dea seama ce iad se căsca lîngă el — aproape, 
aproape de tot, la numai un fir de păr... de nerv... 

Gîndul îl liniști, făcîndu-l să-și biruie șovăiala în fața actului de 
a supune torturii un nobil cu sînge regal. Se imagină deodată în chip 
de chirurg, efectuînd nesfirșite disecții infime cu bisturiul, îndepărtind 
măștile neisprăviților, scoțînd la iveală infernul de dedesubt. 

Niște iepuri, asta sînt toţi! 

Și cum se îngrozeau cînd vedeau carnivorul! 

Leto se uită spre capătul mesei, întrebîndu-se ce-l făcea să 
aștepte. Dintele putea rezolva totul într-o clipită. Totuși... Fuseseră 
multe lucruri bune în viața aceasta... Își aminti de un zmeu colorat, 
vibrînd în văzduhul albastru-sidefiu al Caladanului, de rîisul fericit al 
lui Paul. Și-și aminti zorii Arrakisului, straturile policrome ale Scutului 
de Piatră, culorile pastelate în atmosfera încărcată de praf... 

— Cum dorești, rosti sumbru Baronul. 

Își trase înapoi scaunul și se ridică sprinten în suspensii. Apoi 
ezită. Observase o schimbare în atitudinea prizonierului. Ducele inspiră 
adînc, maxilarele îi rămăseseră o clipă ca paralizate, apoi se strinseră 
brusc, încleștîndu-se cu un zvicnet al mușchilor. 

I-e frică! gîndi Baronul. L-am speriat! 

Cuprins de panică la gîndul că Baronul i-ar putea scăpa, Leto 
mușcă spasmodic pe dintele fals și îl simţi cum se sparge. Deschise 
gura și suflă vaporii caustici ce i se formaseră pe limbă. Baronul se făcu 
mic, o mogâldeaţă într-un tunel care se îngusta vertiginos. Leto auzi un 
sunet gâtuit, chiar la urechea lui... Cel cu glas mieros: Piter. 

L-a ajuns și pe el! 

— Piter? Ce-i? 

Vocea de bas venea de departe. 

Amintirile prinseră să se învirtească în mintea lui Leto -— vechile 
bolboroseli de babe știrbe. încăperea, masa, Baronul, doi ochi înnebu- 
niți de groază... ochi albastru-în-albastru... totul se comprimă în jurul 
său, într-o perfectă simetrie a dezastrului. 

Zări un om cu bărbia ca un călcîi de cizmă, un om-jucărie, care 
se prăbușea. Omul-jucărie rămase întins, cu nasul turtit, îndoit spre 
stinga: un metronom stricat, încremenit pe veci la începutul unei bătăi 
neterminate. Auzi zgomot de veselă răsturnată... departe... ca un vuiet 
surd. Mintea i se transformă într-un sipet fără fund, înghițind totul. 
Tot ce fusese vreodată: fiecare strigăt, fiecare șoaptă, fiecare... liniște. 

Un singur gînd îi rămase. Leto îl văzu conturindu-se ca o lumină 
informă cu raze negre: Ziua dă formă cărnii și carnea dă formă zilei. îl 
copleși un sentiment de împlinire, pe care știu că nu și-l va mai putea 
explica niciodată. 

Liniște. 

Baronul încremenise, cu umerii lipiţi de ușa secretă, ușa salva- 
toare, situată în spatele mesei. Cînd o trîntise, de partea cealaltă se aflau 
numai morți. Percepu vag cercul protector al gărzilor care-l înconjura- 
seră. Am inspirat? se întrebă. Mă va ucide și pe mine ce i-a ucis peceilalți? 

Auzul îi reveni... Și judecata. Auzi pe cineva dînd ordine — să 
se aducă măști de gaze... să se închidă o ușă... să se pună în funcţiune 
ventilatoare... 

Ceilalţi s-au prăbușit imediat, gîndi. Eu mai sînt în picioare. Mai 
respir. lad fără milă! Era cît pe ce! 

Acum știa ce se întimplase. Avusese scutul activat; deși reglat la 
intensitate minimă, cimpul reușise să încetinească schimbul molecular. 
Şi se îndepărtase de masă... Asta-l salvase... Asta și icnetul de spaimă 
al lui Piter, care îl făcuse pe căpitanul gărzii să se arunce spre Duce... 
drept în ghearele morții. 

Norocul și icnetul alarmant al unui muribund îi salvaseră viața! 

Nu simţea nici cel mai mic sentiment de recunoștință faţă de 
Piter. Idiotul își găsise singur moartea. Și nesocotitul de căpitan la fel! 
Raportase că i-a verificat personal pe toți cei ce aveau să dea ochi cu 
Baronul! Cum de reușise Ducele?... Nici un semn de alarmă! Nici măcar 
spionul de deasupra mesei nu reacționase... decît cînd era prea tirziu. 
Cum fusese cu putinţă? 

În fine, acum nu mai contează, gîndi Baronul, din ce în ce mai 
calm. Răspunsul va trebui să-l afle următorul căpitan al gărzii. 

Își concentră atenţia la agitația de pe culoar, la zgomotele ce 
veneau de după colț, dinspre cealaltă ușă ce dădea în camera morții. 
Făcu un pas înainte, cercetă feţele slugilor din jur. Oamenii stăteau 
nemișcați, muţi, așteptîndu-i reacţia. 

Se va-nfuria Baronul? 

Și Baronul înțelese că nu trecuseră decît cîteva secunde de cînd 
scăpase din încăperea aceea înfricoșătoare. 

Cîţiva soldați din gardă își ţineau încă armele îndreptate spre 
ușă. Alții pindeau cu ochi turbaţi culoarul gol, întorși către colțul zgo- 
motos din dreapta. 

Un om dădu colțul, cu o mască de gaze bălăngănindu-i-se pe 
piept, cu ochii ațintiți la spionii de otrăvuri aliniați de-a lungul culoa- 
rului, în unghiul pereţilor cu tavanul. Avea părul blond, faţa turtită, 
ochii verzi. Încreţituri fine îi iradiau din colțurile gurii cu buze groase. 
Arăta ca o vietate acvatică, rătăcită printre ființele de uscat. 

Baronul se uită lung la el și își aminti numele lui: Nefud. lakin 
Nefud. Caporal în gardă. Toxicoman. Nefud era sclavul semutei, com- 
binația muzică-drog care acționa la nivelurile cele mai profunde ale 
conștiinței. O informaţie utilă. 

Omul se opri în fața Baronului și salută. 

— Culoarul e curat, Domnia Ta. Eram de gardă afară și mi-am 
dat seama că trebuie să fie vorba de un gaz otrăvitor. Ventilatoarele 
din cabina Domniei Tale trăgeau aer de pe coridor. 

Se uită repede la spionul aflat chiar deasupra Baronului. 

— N-a scăpat nimic afară. Oamenii primenesc acum aerul din 
cabină. Ce poruncești? 

Baronul recunoscu vocea. Era vocea care dăduse ordinele 
dinainte. Are spirit de inițiativă caporalul ăsta, gîndi el. 

— Cei dinăuntru-s morți cu toţii? întrebă. 

— Da, Domnia Ta. 

Ei, atunci trebuie să mă adaptez situaţiei, gîndi Baronul. 

— În primul rînd, spuse, dă-mi voie să te felicit, Nefud. Eşti noul 
căpitan al gărzii mele. Și sper că vei ști să tragi învățămintele necesare 
din soarta de care a avut parte predecesorul tău. 

Baronul urmări transformarea de pe chipul proaspătului avan- 
sat. Omul înțelesese că nu va mai duce niciodată lipsă de semuta. 

Nefud dădu din cap. 

— Domnia Ta, fii sigur că mă voi devota cu trup și suflet sigu- 
ranței Domniei Tale. 

— Bine. Și-acum la treabă! Bănuiesc că Ducele avea ceva în gură. 
Trebuie să afli ce a fost acel ceva, cum a fost folosit, cine l-a ajutat pe 
Duce. Vei lua toate măsurile de precauţie... 

Se întrerupse, căci auzise larmă în spatele său. Se întoarse 
spre capătul culoarului. Gărzile de la ușa liftului ce făcea legătura cu 
nivelurile inferioare ale fregatei încercau să ațină calea unui masiv 
colonel-bashar, care ieșise chiar atunci din cabina ascensorului. 

— Jos labele de pe mine, adunătură de hoitari! tună ofițerul, 
împingind în lături santinelele. 

Ah! Un sardauhkar, gindi Baronul. 

Colonelul-bashar se îndreptă cu pași hotărîți către Baron, care-și 
îngustă ochii, cuprins de neliniște. Ofițerii sardaukari îi provocau întot- 
deauna îngrijorare. Arătau cu toții de parc-ar fi fost înrudiți cu Ducele... 
cu răposatul Duce. Și ce maniere adoptau față de Baron! 

Colonelul-bashar se proțăpi la o jumătate de pas în faţa Baronu- 
lui, cu mîinile în șolduri. Santinelele se buluciră în spatele lui, foindu-se 
nehotărite. 

Baronul observă omiterea deliberată a salutului, disprețul din 
ținuta sardaukarului și neliniștea sa spori. Împăratul nu trimisese decât 
o singură legiune — două brigăzi, ca să acorde sprijin legiunilor Harkon- 
nen, dar Baronul nu-și făcea iluzii. Această unică legiune era perfect 
capabilă să se întoarcă împotriva Harkonnenilor și să-i nimicească. 

— Să le poruncești oamenilor dumitale să nu mai îndrăznească 
să-mi stea-n drum, Baroane, mîrîi sardaukarul. Soldaţii mei ţi l-au adus 
pe Ducele Atreides înainte de a apuca să discut cu dumneata soarta 
lui. Vreau să stăm de vorbă. 

Trebuie să-mi păstrez prestanța în fața oamenilor mei, gîndi 
Baronul. 

— Despre ce, mă rog? făcu el. 

Fraza sunase rece și controlată. Baronul se simți mîndru de 
felul în care o pronunţase. 

— Împăratul m-a însărcinat să am grijă ca regalul său văr să 
moară repede, fără suferinţă, spuse colonelul-bashar. 

— Așa mi-a poruncit și mie Împăratul, minţi Baronul. Credeai 
că aș cuteza să nesocotesc ordinul? 

— Sînt dator să raportez Împăratului ceea ce văd cu ochii mei, 
insistă sardaukarul. 

— Ducele a și murit, se răsti Baronul și făcu un gest cu mîna, 
arătindu-i ofițerului că poate pleca. 

Colonelul-bashar nu se clinti din loc. Îl privi fix pe Baron. 
Expresia feței sale rămase neschimbată. Părea să nu fi observat ges- 
tul Baronului. 

— Cum a murit? mâlrîi el. 

Pe toți dracii! gîndi Baronul. Întinde prea mult coarda. 

— S-a sinucis, dacă ești chiar așa de curios, răspunse. S-a otrăvit. 

— Vreau să-i văd cadavrul. Acum. 

Baronul își ridică privirea spre tavan, prefăcîndu-se exasperat, 
în timp ce gîndurile îi goneau nebunește. Blestem! Sardaukarul ăsta cu 
ochi de uliu o să vadă cabina înainte de-a apuca să schimbăm decorul! 

— Acum, mârîi din nou ofițerul. Vreau să-l văd cu ochii mei. 

Baronul își dădu seama că nu-l va putea împiedica. Sardaukarul 
va vedea totul. Va afla că Ducele omoriîse doi oameni de-ai Baronului... 
că Baronul însuși scăpase, probabil, ca prin urechile acului. Dovezile 
erau evidente: pe masă, rămășițele cinei... iar de partea cealaltă a mesei, 
cadavrele Ducelui și ale victimelor sale. 

N-avea ce face. 

— Nu încerca să mă împiedici, mormăi, amenințător, 
colonelul-bashar. 

— Nu te împiedică nimeni, replică Baronul și-și aținti privirea 
în ochii de obsidian ai sardaukarului. N-am nimic de ascuns față de 
Împăratul meu. 

Îi făcu semn lui Nefud. 

— Arată-i colonelului-bashar cabina. Condu-l la ușa unde-ai 
stat de pază, Nefud. 

— Pe-aici, domnule, rosti Nefud. 

Cu pași măsurați, insolențţi, sardaukarul îl ocoli pe Baron și 
trecu înainte plimbîndu-și umerii pe sub nasurile gărzilor. 

Insuportabil! gîndi Baronul. Acum Împăratul o să afle tot ce s-a 
întîmplat. Și va considera incidentul ca pe un semn de slăbiciune. 

Iar gîndul că și Împăratul, şi sardaukarul său dispreţuiau deo- 
potrivă slăbiciunea era o adevărată tortură. Baronul începu să-și roadă 
buza de jos, încercînd să se consoleze cu faptul că, cel puţin, Împăratul 
n-avea să afle și despre raidul Atreizilor pe Giedi Prim — despre distruge- 
rea silozurilor de mirodenie de pe planeta de baștină a Harkonnenilor. 

Blestem pe capul ticălosului de Duce! 

Baronul urmări cu privirea siluetele celor doi oameni — arogan- 
tul sardaukar și îndesatul, capabilul, Nefud. 

Trebuie să mă adaptez situaţiei, gîndi iarăși Baronul. Va trebui 
să dau din nou afurisita asta de planetă pe mîna lui Rabban. Și de data 
asta... fără restricţii. Va trebui să plătesc cu sînge Harkonnen ca să aduc 
Arrahisul în situația în care să-l accepte pe Feyd-Rautha. Blestematul de 
Piter! Și-a găsit să crape înainte de a apuca să termin ceea ce aveam de 
făcut cu ajutorul lui. 

Baronul oftă. 

Și trebuie să iau neîntârziat legătura cu Tleilaxull!20!, să trimit pe 
cineva după celălalt mentat. Sînt sigur că mi l-au pregătit deja. 

În spatele lui, unul dintre soldaţi tuși. 

Baronul se întoarse spre el: 

— Mi-e foame. 

— Da, Domnia Ta. 

— Și pînă ce faceți ordine-n cabină și-o cercetaţi cu de-amă- 
nuntul, vreau să mă distrez. 

Mercenarul își plecă privirea. 

— Ce divertisment dorești, Domnia Ta? 

— Mă duc în dormitor. Să-mi aduceţi tînărul pe care l-am cum- 
părat pe Gamont!!21.... Cel cu ochi frumoși. Să-l drogați bine. N-am chef 
de trîntă. 

— Am înţeles, Domnia Ta. 

Baronul se întoarse, se depărtă cu mersul său săltat de cîmpul 
suspensiilor. Da, gîndi. Cel cu ochi frumoși... Cel care seamănă atît de mult 
cu tinărul Paul Atreides. 


[120] TLEILAX: unica planetă a stelei Thalim, renumită ca fiind centrul 
clandestin de formare a mentaţilor (locul de provenienţă a așa-zișilor 
„mentaţi strîimbi”). 

[121] GAMONT: a treia planetă a sistemului Niushe, renumită pentru 
cultura sa hedonistă și pentru exotismul practicilor sexuale. 

O, mări ale Caladanului, 
O, popor al Ducelui Leto... 
Citadelă căzută, 

În veci pierdută... 


Fragment din Cîntecele lui 
Muad'Dib de Prinţesa Irulan 


Lui Paul i se părea că întregul său trecut și întreaga sa experienţă 
dinaintea acestei nopţi deveniseră un vîrtej de nisip într-o clepsidră. 
Stătea cu bărbia sprijinită pe genunchi, alături de mama sa, într-un mic 
adăpost din pînză și plastic, un distilcort pe care îl găsiseră, împreună 
cu veșmintele fremene pe care le purtau acum, în ranița din topter. 

În mintea lui Paul nu mai exista nici un dubiu asupra identi- 
tății celui care dosise fremkitul și fixase itinerarul topterului la bordul 
căruia fuseseră transportați. 

Yueh. 

Medicul trădător îi expediase direct în braţele lui Duncan Idaho. 

Paul privi, dincolo de secțiunea transparentă a distilcortului, 
umbrele lungi ale stîncilor luminate de lună ce mărgineau ascunzișul 
ales de Idaho. 

Mă ascund ca un copil, acum, cînd sînt Duce, gîndi el. Giîndul îl 
irita, dar nu putea să nege înțelepciunea acestei măsuri de precauţie. 

În noaptea aceea se petrecuse o schimbare ciudată în conști- 
inţa lui... Înțelegea cu deosebită claritate tot ce se întîmpla în jurul său. 
Evenimentele... circumstanțele... Se simţea incapabil să pună stavilă 
afluenței de informaţii sau preciziei reci cu care fiecare informaţie se 
adăuga cunoașterii sale. Un întreg proces de calcul se desfășura frenetic 
în conștiința lui. Era putere de mentat, dar nu numai atât. 

Se gîndi la clipa de furie neputincioasă cînd topterul necunoscut 
țișnise din noapte deasupra lor, venind ca un uliu gigantic, cu vîntul 
urlindu-i în aripi. Atunci se petrecuse în mintea lui ciudata transfor- 
mare. Topterul aterizase în plină viteză, traversînd de-a curmezișul 
panta unei movile de nisip, alunecînd spre ei, umplind aerul cu mirosul 
de pucioasă arsă produs de frecarea patinelor pe suprafața nisipului. 

Știa că mama sa se întorsese, așteptindu-se să vadă mercenari 
Harkonnen și lasere ațintite asupra lor. Dar în ușa deschisă a navei îl 
zărise pe Duncan Idaho, care se aplecase în afară și le strigase: „Iute! 
E semn de vierme la sud!” 

Paul însă știuse dintr-o singură privire azvirlită peste umăr 
cine pilota aparatul. O însumare rapidă a amănuntelor caracteristice 
coborîrii și aterizării, amănunte atît de infime, încît nici măcar mama 
sa nu le detectase, îi dezvăluise cu certitudine identitatea persoanei care 
manevra comenzile navei. 

Jessica se mișcă în întuneric și spuse: 

— Nu există decît o singură explicație. Harkonnenii o ţineau 
ostatică pe soţia lui Yueh. Doctorul îi ura de moarte pe Harkonneni! 
Sînt absolut sigură. De altfel, mesajul pe care ni l-a lăsat confirmă 
lucrul acesta. Dar pentru ce ne-a salvat de la măcel? 

Abia acum începe să înțeleagă, dar cu cîtă greutate, gîndi Paul. Și 
gîndul îl șocă. Pentru el, faptul fusese o simplă constatare marginală, 
atunci cînd citise biletul găsit împreună cu sigiliul ducal într-unul 
din buzunarele raniței. 

„Nu-i nevoie să mă iertaţi”, scrisese Yueh. „Nu vreau iertarea 
voastră. Am și-așa destule pe conștiință. N-am făcut lucrul acesta din 
pizmă sau cu speranţa că voi fi înţeles. Pentru mine este un tahaddi 
al-burhan!!72l. E încercarea mea hotăritoare. Ca să vă conving de adevărul 
spuselor mele o să vă las sigiliul ducal. Cînd veți citi biletul, Ducele Leto 
va fi mort. Consolaţi-vă însă cu gîndul că nu va fi murit singur, că odată 
cu el va fi pierit și cel pe care îl urîm mai mult decît pe oricare altul.” 

Biletul nu era adresat nimănui și nici nu era semnat, dar nu 
încăpea nici o îndoială că fusese lăsat de Yueh. Îi recunoscuseră scrisul. 


[122] TAHADDI AL-BURHAN: încercarea hotărîtoare, fără drept de apel (în 
general deoarece se soldează cu moarte sau cu distrugere). 

Amintindu-și de conţinutul mesajului, Paul retrăi disperarea 
acelei clipe — un sentiment nemilos și straniu, situat parcă în afara 
noii sale agerimi mintale. Citise că tatăl său murise, știuse că faptul 
era adevărat, dar vestea nu reprezentase pentru el decît o informaţie 
suplimentară, care trebuia introdusă în minte și folosită. 

Mi-am iubit tatăl, gîndi Paul, știind că informaţia corespundea 
adevărului. Ar trebui să-l jelesc. Ar trebui să simt ceva. 

Dar nu simţea nimic. Nu putea decît să gîndească: Acesta este 
un fapt important. 

Printre multe altele. 

Iar mintea sa nu înceta nici o clipă să însumeze noi impresii, 
să extrapoleze, să calculeze. 

Își aminti ce-i spusese Halleck: „Dispoziţia e pentru călărit sau 
pentru făcut dragoste. Nu pentru luptă!” 

Poate că așa e, gîndi Paul. O să-mi jelesc tatăl mai tîrziu... cînd 
voi avea timp. 

Dar nu simţea prevestirea niciunui răgaz în precizia rece a fiin- 
ței sale. Dimpotrivă, avea impresia că noua sa percepţie nu era decît 
un început și că se dezvolta impetuos. Sentimentul de ţel cumplit pe 
care îl resimţise pentru prima oară după încercarea la care îl supusese 
Cucernica Maică Gaius Helen Mohiam îl copleși iarăși. Mîna dreaptă — 
mîna ce-și amintea supliciul — era străbătută de furnicături și palpita. 

Nu cumva asta e ceea ce ele numesc Kwisatz Haderach? se întrebă. 

— La un moment dat am crezut că-i vorba de o nouă greșeală a 
lui Hawat, spuse Jessica. M-am gîndit că poate Yueh nu era doctor Suk. 

— Era tot ceea ce credeam noi că este... și mai mult decît atît, 
zise Paul. Și gîndi: De ce judecă atît de încet? Adăugă cu glas tare: Dacă 
Idaho nu izbutește să ajungă la Kynes, vom... 

— Idaho nu-i singura noastră speranță, îl întrerupse ea. 

— Nici n-am vrut să spun asta. 

Jessica auzi tonul autoritar, oţelul din voce, și se uită lung la fiul 
ei, încercînd să străpungă obscuritatea cenușie a distilcortului. Silueta 
lui Paul se contura în negru pe fondul stîncilor argintate de lună din 
spatele porțiunii transparente a adăpostului. 

— Nu se poate să nu fi scăpat și alți oameni de-ai tatălui tău, 
spuse ea. Trebuie să-i regăsim, să aflăm... 

— Ne vom bizui doar pe noi înșine. Ceea ce ne interesează în 
primul rînd este armamentul atomic al familiei noastre. Trebuie să-l 
recuperăm pînă nu-l găsesc Harkonnenii. 

— Nu văd ce șanse ar avea să-l găsească acolo unde a fost ascuns. 

— E un risc pe care nu ni-l putem asuma. 

Iar ea gîndi: Șantaj prin amenințarea distrugerii planetei și a miro- 
deniei cu armamentul atomic al familiei! Asta urmărește. Dar, în cazul 
acesta, unica salvare ar fi refugiul în anonimatul surghiunului. 

Cuvintele mamei sale stiîrniseră un nou val de ginduri în mintea 
lui Paul: preocuparea seniorului, a Ducelui, pentru soarta oamenilor 
pe care-i pierduse în noaptea aceea. Oamenii reprezintă adevărata forță 
a unei Case Mari, gîndi el. Şi își aminti vorbele lui Hawat: „Despărțirea 
de oameni e tristă. Un loc nu-i decît un loc.” 

— Îi ajută sardaukarii, rosti Jessica. Trebuie să aşteptăm pînă 
se retrag sardaukarii. 

— Ne cred încolțiți între deșert și sardaukari, spuse Paul. Vor 
să nu mai rămînă picior de Atreides. Vor exterminarea totală. Nu te 
bizui pe faptul că vor scăpa oameni de-ai noștri. 

— Dar nici ei n-o să riște la infinit ca rolul Împăratului în afa- 
cerea asta să iasă la iveală... 

— Crezi? 

— Nu se poate să nu scape cîțiva de-ai noștri. 

— Crezi? 

Jessica își întoarse capul, înfricoșată de duritatea sumbră din 
glasul fiului ei, de precizia cu care Paul calculase șansele. Brusc, își 
dădu seama că mintea lui o luase înaintea minții ei, că într-o serie de 
privinţe Paul înţelegea în clipa de faţă mai mult decît înţelegea ea. Era 
manifestarea unei inteligenţe la a cărei formare și educare participase 
chiar ea, dar acum inteligența aceasta o înspăimînta. Instinctiv, giîn- 
durile i se întoarseră rugătoare, căutînd refugiul pierdut al Ducelui ei 
și lacrimile îi arseră ochii. 

Așa a fost să fie, Leto, gîndi. „Soroc de dragoste și soroc de durere.” 
Își lipi palma de pîntece, conștientă deodată de embrionul dinăuntru. 
Am fiica Atreides pe care trebuia s-o aduc pe lume. Dar Cucernica Maică s-a 
înșelat: o fiică nu l-ar fi salvat pe Leto. Copilul ăsta nu-i decît o viaţă năzu- 
ind un viitor în prezenţa morții. Am conceput din instinct, nu din supunere. 

— Mai încearcă puţin radioreceptorul, spuse Paul. 

Mintea lucrează mai departe, oricît am încerca s-o ţinem în loc, 
gîndi ea. 

Se aplecă spre micul aparat pe care i-l lăsase Idaho și apăsă 
pe comutator. O lumină verde învălui scala receptorului. Din difuzor 
se auziră ţiuituri slabe. Jessica reduse volumul și începu să sondeze 
benzile de frecvenţă. În cort răsună deodată o voce vorbind în grai de 
luptă Atreides: 

— „înapoi pentru regruparea pe creastă. Fedor raportează că în 
Carthag nu mai există supraviețuitori și că Banca Ghildei a fost spartă. 

Carthag! gîndi Jessica. Un cuib de Harkonneni. 

— Sînt sardaukari, continuă vocea. Poartă uniforme Atreides. 
Băgați de seamă la... 

Un tunet și difuzorul amuţi. 

— Încearcă pe celelalte benzi, spuse Paul. 

— Îţi dai seama ce-nseamnă asta? întrebă ea. 

— Mă așteptam. Vor ca Ghilda să creadă că noi le-am atacat 
banca. Ostilitatea Ghildei ne-ar face prizonierii Arrakisului. Încearcă 
celelalte benzi. 

Jessica îi cântări vorbele: „Mă așteptam.” Ce se întîmplase cu el? 
Încet, se aplecă din nou deasupra aparatului. Nu mai prinseră decit 
cîteva voci izolate comunicînd în grai de luptă Atreides. Toate emiteau 
chemările unor încleștări violente: „...ne retragem...”, „...încercaţi să vă 
regrupați la...”, „...îngropaţi într-o grotă pe..." 

În schimb, nu încăpea nici o îndoială cu privire la jovialitatea 
triumfătoare din păsăreasca Harkonnenilor care se revărsa de pe alte 
benzi. Comenzi aspre, rapoarte de luptă. Nu durau suficient timp pentru 
ca Jessica să le poată înregistra și descifra codul, dar tonul nu lăsa dubii. 

Harkonnenii învinseseră. 

Paul trase ranița lîngă el și auzi clipocitul apei în cele două 
litrugene dinăuntru. Trase adînc aer în piept, ridicîndu-și ochii către 
crestele stincoase care se profilau pe fundalul înstelat al cerului. Pipăi 
cu mîna stingă izolația-sfincter de la intrarea cortului. 

— În curînd se ivesc zorii, spuse el. Încă o zi îl mai putem aștepta 
pe Idaho, dar nu încă o noapte. În deșert trebuie să umbli noaptea şi 
să te odihnești ziua, la umbră. 

Cunoștinţe mai vechi reînviară și în memoria Jessicăi: Fără dis- 
trai, un om aflat în deșert, la umbră, are nevoie de cinci litri de apă pe zi 
pentru a-și păstra greutatea corporală. Simţi pe suprafața pielii atingerea 
moale și lunecoasă a distraiului. Se gîndi cît de mult depindeau viețile 
lor de costumul acesta. 

— Dacă plecăm de aici, Idaho nu ne va mai găsi niciodată, spuse 
ea. 

— Există mijloace prin care se pot smulge mărturisiri de la 
oricine, replică Paul. Dacă Idaho nu se întoarce pînă în zori, va trebui 
să presupunem că a căzut în mîinile Harkonnenilor. Cât timp crezi 
c-ar putea rezista? 

Întrebarea n-avea nevoie de răspuns și Jessica tăcu. 

Paul desfăcu izolaţia raniței, scoase micromanualul prevăzut 
cu grilă de iluminat și lupă. Dintre pagini țișniră spre el litere verzi și 
portocalii: „litrugene, distilcort, recaptoare, nisipompă, binoclu, repkit, 
pistol marcolor, dolinhartă, filt-cepuri, paracompas, cîrlige de strunit, 
toboșari, fremkit, stlp de foc..."12| 


[123] CÎRLIGE DE STRUNIT: cârlige metalice utilizate pentru capturarea, 
încălecarea și conducerea viermilor de nisip de pe Arrakis. 

DISTILCORT: cort de dimensiuni reduse, cu închidere etanșă, confecționat 
din material microsendviș și capabil să regenereze în apă potabilă 
umiditatea ambiantă, provenită din respirația persoanelor aflate în 
interior. 

DOLINHARTĂ: hartă a suprafeţei Arrakisului, înfățișînd rutele de 
paracompas cele mai sigure dintre diferitele refugii. 

FILT-CEP: filtru nazal folosit la distrai pentru captarea umidității provenite 
din respiraţie. 

FREMKIT: trusă de supraviețuire, confecționată de fremeni. 
LITRUGEANĂ: recipient cu capacitatea de un litru, folosit pe Arrakis la 
transportul apei și confecționat dintr-un material plastic cu densitate 
mare, rezistent la șocuri și prevăzut cu un sistem de etanșare cu sarcină 
pozitivă. 

NISIPOMPĂ: dispozitiv de ventilaţie pentru pomparea aerului de la 
suprafață, în interiorul unui distilcort îngropat în nisip. 

PARACOMPAS: busolă cu ajutorul căreia se poate determina o direcţie în 
funcție de anomaliile magnetice locale. Se utilizează cu hărți speciale și 
atunci cînd cîmpul magnetic total al unei planete este instabil sau supus 
ecranării din cauza violenţei furtunilor magnetice. 

PISTOL MARCOLOR: unealtă inventată pe Arrakis și constînd dintr-un 
pistol cu praf și electricitate statică pentru trasarea de semne și repere 

Lucruri necesare pentru a putea supraviețui în deșert. Toate. 

După cîteva clipe, lăsă manualul de-o parte. 

— Unde crezi că ne-am putea duce? întrebă Jessica. 

— Tata vorbea de puterea deșertului, spuse Paul. Fără ea, Har- 
konnenii nu pot să stăpînească planeta. N-au stăpînit-o niciodată, și 
nici n-o vor stăpîni. Nici cu zece mii de legiuni de sardaukari. 

— Paul, doar nu-ţi închipui că... 

— Avem dovada. Chiar aici, în cortul ăsta... Cortul însuși, ranița 
asta cu tot ce se găsește în ea, distraiele... Știm că Ghilda se încăpăținează 
să pretindă un preţ inaccesibil pentru plasarea de sateliți meteorolo- 
gici. Știm că... 

— Ce vrei să spui cu sateliții meteorologici? întrebă ea. Doar nu... 

Tăcu brusc. 

Paul constată că strania hiperagerime a minţii sale urmărește 
automat reacțiile mamei sale, descifrîndu-le, calculînd pe baza amă- 
nuntelor înregistrate. 

— Abia acum înţelegi, spuse el. Da. Sateliții supraveghează solul. 
Undeva, în inima deșertului, există lucruri ce nu trebuie observate. 

— Vrei să spui că Ghilda e cea care stăpinește planeta? 

Ce greu, ce încet gîndea! 

— Nu! izbucni el. Fremenii! Fremenii plătesc tribut Ghildei ca 
să-și poată păstra izolarea. Plătesc cu moneda cea mai accesibilă celui 
care dispune de puterea deșertului: mirodenia. Iar ăsta-i mai mult 
decît un răspuns estimativ; e rezultatul unui calcul direct. Și te asigur 
că este exact. 

— Paul, încă nu ești mentat. Nu poți fi sigur că ai... 

— Nici nu voi fi vreodată mentat. Sînt altceva... Un monstru. 

— Paul! Cum poți să spui asemenea... 


colorate de mari dimensiuni pe suprafața nisipului. 

RECAPTOARE: tuburile integrate unui distrai și făcînd legătura între 
sistemul de pungi colectoare pentru reziduurile organice și sistemul de 
filtrare—regenerare. 

REPKIT: trusă de reparaţie și de piese de schimb pentru distraie. 

STÎLP DE FOC: termen idiomatic pentru rachetele de semnalizare utilizate 
în deșert. 

TOBOȘAR: tijă scurtă, prevăzută cu un tub de rezonanţă și avînd la capătul 
superior o clapetă cu arc, a cărei funcţie este de a „bate toba” și a atrage un 
vierme de nisip. 

— Dă-mi pace! rosti el. 

Se întoarse cu spatele, privind noaptea de afară. Dece nu pot să-l 
jelesc? se întrebă. Simţi că deși fiecare fibră și fiecare părticică din ființa 
lui implorau fărîma aceea de ușurare, nu va avea parte de ea niciodată. 

Jessica nu auzise nicicînd atîta durere în vocea fiului ei. Vru 
să se apropie de el, să-l îmbrățișeze, să-l mingâ.ie, să-l ajute... dar nu, 
n-avea voie să facă nimic. Paul trebuia să-și rezolve singur problemele. 

Privirea îi fu atrasă de grila de iluminat a manualului din frem- 
kit, pe care Paul îl lăsase pe jos, între ei. Îl ridică, privi prima pagină 
și citi: „Manualul Deșertului- Prieten, ţinutul plin de viaţă. Aici se află 
minunatele ayat!!! și burhan!!?! ale Vieţii. Crede, și al-Lat!!7| nu te 
va mistui niciodată.” 

Parc-ar fi cuvintele din Cartea Azhar, gîndi ea, amintindu-și stu- 
diile despre marile taine. Să fi existat pe Arrahis un Mînuitor de Religii? 

Paul scoase din raniță paracompasul, îl puse la loc, apoi zise 
Cu voce joasă: 

— Gindește-te la tot echipamentul ăsta specializat al fremeni- 
lor. Sînt lucruri de o perfecțiune fără seamăn. Recunoaște și tu. Cultura 
care a creat asemenea obiecte posedă resurse profunde. Mai profunde 
decît s-a bănuit vreodată. 

Cu gesturi șovăitoare, încă îngrijorată de duritatea din glasul 
lui, Jessica se aplecă din nou asupra cărții și o răsfoi. Se opri la ilustra- 
ţia unei constelații de pe cerul Arrakisului: „Muad'Dib: Șoarecele."1!27] 
Coada animalului, observă, indica nordul. 

Paul urmări mișcările abia perceptibile ale mamei sale în lică- 
rul slab al grilei manualului. E momentul să îndeplinesc dorința tatălui 
meu, gîndi el. Trebuie să-i transmit mesajul acum, cît mai are timp pentru 
suferință. Mai tirziu, suferința ei ne-ar incomoda pe amindoi. Şi logica 
exactă a raționamentului îl șocă. 

[124] AYAT: semnele vieții. 

[125] BURHAN: dovezile vieţii. (Uzual: minunatele ayat și burhan ale vieții) 
[126] AL-LAT: soarele originar al umanităţii. Prin extensie: soarele oricărui 
sistem planetar. 

[127] MUAD'DIB: specie de șoarece marsupial, adaptat condiţiilor de pe 
Arrakis și asociat, în mitologia fremenă, cu desenul vizibil pe suprafața 
celei de-a doua luni a planetei. Vietatea este admirată de fremeni pentru 
capacitatea ei de supraviețuire în deșert. 

— Mamă, rosti. 

— Da? 

Auzise schimbarea din vocea lui. Un fior de gheață o răscoli 
pînă în adîncul trupului. Nu-i mai fusese dat să audă un control atît 
de dur... la Paul. 

— Tatăl meu a murit, spuse el. 

Jessica scormoni în ea însăși, căutînd un indiciu asociativ și 
încă unul și încă unul — metoda Bene Gesserit de identificare a infor- 
maţiei — și găsi răspunsul: sentimentul unei pierderi înfricoșătoare. 

Dădu din cap, incapabilă să vorbească. 

— Cu cîtăva vreme în urmă, tatăl meu m-a însărcinat să-ţi trans- 
mit un mesaj în cazul în care i s-ar întîmpla ceva, spuse Paul. Îi era 
teamă să nu crezi că s-a îndoit de tine. 

Bănuiala aceea vană, gîndi ea. 

— Voia să afli că el nu te-a suspectat niciodată, urmă Paul. Îi 
explică totul, așa cum se întîmplase și adăugă: Voia să afli că el a avut 
întotdeauna o încredere nestrămutată în tine, că te-a iubit și că te-a 
prețuit dintotdeauna. Spunea că mai degrabă s-ar fi îndoit de el însuși 
și că nu regreta decît un singur lucru, că nu te-a făcut Ducesă. 

Jessica își șterse lacrimile care i se rostogoleau pe obraji și gîndi: 
Irosesc prostește apa din trup! Dar în același timp își dădea seama că 
gîndul acesta nu era decît o încercare de a-și transforma durerea în 
mânie. Leto, dragul meu Leto, gîndi. Ce lucruri înfiorătoare putem să le 
facem celor pe care-i iubim! Cu un gest violent, stinse grila de iluminat 
a manualului. 

Hohote de plins îi zguduiră trupul. 

Paul auzi durerea mamei sale și sondă golul din el. Nu sufăr, 
gîndi. De ce? De ce? Incapacitatea de a suferi i se părea un defect oribil. 

„Soroc de primit și soroc de pierdut”, gîndi Jessica, citîndu-și din 
Biblia CP „Soroc de păstrat și soroc de lepădat; soroc de iubire și soroc de 
ură; soroc de război și soroc de pace.” 

Mintea lui Paul își continua cursa. Rece, precisă. Și deodată... 
văzu căile ce se așterneau înaintea lor pe această planetă ostilă. Lipsit 
de supapa de siguranţă a visului, Paul își concentră percepţia preștientă, 
realizind totul ca pe un calcul estimativ al celor mai probabile viitoruri, 

dar cu încă ceva în plus... Oundă de mister... Ca și cînd mintea lui fora 
într-un strat fără timp, încercînd să aleagă din el vînturile viitorului. 

Fără veste, găsind parcă o cheie trebuincioasă, mintea lui Paul 
trecu la un nivel superior de percepţie. Se pomeni agăţat de acest nou 
prag, cramponîndu-se de un sprijin precar și iscodind împrejur. S-ar fi 
zis că se afla într-o sferă, cu drumuri ce se răspîndeau în toate direcți- 
ile... deși această imagine era departe de adevărata senzație. 

Își aminti de un voal pe care îl văzuse odată filfiind în bătaia 
vintului. Așa vedea acum viitorul. Ca zbaterea unei suprafeţe la fel de 
unduitoare și de vremelnice ca a acelui voal. 

Văzu oameni. 

Simţi căldura și frigul unor probabilități incalculabile. 

Află nume și locuri, trăi emoţii fără număr, înregistră informații 
despre nenumărate locuri necunoscute. Timpul putea fi sondat, exa- 
minat, explorat... dar nu putea fi modelat. 

Era un spectru de posibilități, din cel mai îndepărtat trecut 
pînă la cel mai îndepărtat viitor... de la cea mai probabilă pînă la cea 
mai improbabilă. Își văzu propria moarte în infinite variante. Văzu 
planete noi, civilizaţii noi. 

Și oameni. 

Oameni. 

Mulţimi imense, incomensurabile. Dar mintea sa le înregistră 
și le catalogă. 

Îi văzu pe ghildari. 

Și gîndi: Ghilda... Iată una din căile pe care le-am putea urma. 
Printre ghildari stranietatea mea ar fi acceptată ca un fapt cunoscut și 
prețuit. Mirodenia, atît de necesară de acum înainte, mi-ar fi asigurată 
pentru totdeauna. 

Dar ideea de a-și trăi restul vieții în acea bijbiială-printre-posibi- 
le-viitoruri care dirija nave spaţiale cu viteze năprasnice îl înspăimâînta. 
Era, totuși, o cale. Și întrezărind posibilul viitor alături de ghildari, înţe- 
lese brusc natura deosebită a stranietăţii sale. 

Am altfel de vedere. Eu văd altfel, altceva: văd căile accesibile. 

Constatarea avu darul să-l liniștească și în același timp să-l 
îngrijoreze... căci multe dintre aceste căi coborau în adîncuri inson- 
dabile sau alunecau în afara vederii sale. 

La fel de fulgerător precum apăruse, senzaţia îl părăsi și Paul 
își dădu seama că fenomenul nu durase decît preț de-o bătaie a inimii. 

Și totuși... fusese de-ajuns pentru a-i răscoli conștiința, iluminîn- 
du-i-o într-un chip înspăimântător. Privi buimac în jurul său. 

În tainița sa dintre stânci, distilcortul era încă înveșmîntat în 
noapte. Alături de el, mama sa mai era încă pradă durerii. 

Iar el continua să nu simtă nici o durere... Absența durerii, a 
suferinţei, era un gol situat undeva separat de mintea lui, care func- 
ționa mai departe în ritmul ei egal — prelucrind informaţii, estimînd, 
calculînd, formulînd răspunsuri, întocmai ca o minte de mentat. 

Înţelese că se afla acum în posesia unei cantități enorme de 
informaţii, o cantitate cum puţine minți acumulaseră vreodată pînă 
atunci. 

Dar înţelegerea acestui fapt nu-i ușura cu nimic povara golului 
din el. Simţi că ceva trebuie să se sfarme. În mintea lui se declanșase 
mecanismul de ceas al unei bombe. Mecanismul își vedea de treabă 
indiferent de voinţa lui. Înregistra cele mai infime schimbări petrecute 
în preajmă — o ușoară modificare a umidității, o fracțiune de variaţie a 
temperaturii, mersul unei insecte pe acoperișul cortului, apropierea 
solemnă a zorilor în peticul înstelat de cer pe care-l vedea prin peretele 
transparent al adăpostului lor. 

Golul era insuportabil. Cunoașterea fenomenului care declan- 
șase mecanismul de ceas nu-i ajuta la nimic. Putea acum privi înapoi, 
în trecutul lui, putea înțelege cum începuse totul: educaţia sa, antre- 
namentele, ascuţirea aptitudinilor, constringerile rafinate ale unor 
discipline complexe, chiar și inocularea preceptelor Bibliei CP într-un 
moment critic... iar în cele din urmă, mirodenia. Dar putea privi și îna- 
inte — în direcția cea mai terifiantă — și putea înțelege unde aveau să 
ducă toate acestea. 

Sînt un monstru! gîndi. Sînt neoml! 

— Nu, izbucni cu glas tare. Apoi: Nu! Nu! NU! 

Se pomeni izbind cu pumnii în podeaua de plastic a cortului. 
Fracțiunea implacabilă din făptura sa înregistră faptul ca pe o intere- 
santă informaţie de tip afectiv și o introduse în calcul. 

— Paul! 

Mama sa era lingă el... Îl prinsese de miini. Faţa ei era o umbră 
cenușie scrutînd faţa lui, în întuneric. 

— Tu! șopti Paul. 

— Sînt aici, Paul. Liniștește-te. 

— Ce mi-ai făcut? șuieră el. 

Într-o străfulgerare de înţelegere, Jessica intui o parte din dede- 
subturile întrebării și răspunse: 

— Te-am adus pe lume. 

Din instinct, dar și grație unor cunoștințe mult mai subtile, 
rostise exact ceea ce trebuia pentru a-l liniști. 

Cînd Paul îi simţi strinsoarea degetelor, privi fix conturul difuz 
al chipului ei. Unele repere genetice din structura trăsăturilor feţei 
fură înregistrate în modul acela nou de fluxul neîntrerupt al minţii 
sale; indiciile fură adăugate altor informaţii și imediat după aceea fu 
avansat un răspuns. 

— Dă-mi drumul. 

Jessica auzi rezonanţa metalică din glasul său și se supuse. 

— Nu vrei să-mi spui ce-i cu tine, Paul? 

— Ai știut ce făceai, educîndu-mă așa cum m-ai educat? întrebă 
el. 

Copilăria a dispărut din vocea lui, gîndi ea. A dispărut și adolescenţa. 

— Am sperat ce speră orice părinte, răspunse. Să devii... supe- 
Tior, deosebit. 

— Deosebit? 

Ea auzi tonul îndurerat și îngăimă: 

— Paul, eu... 

— N-ai vrut un fiu! spuse el. Ai vrut un Kwisatz Haderach! Ai 
vrut un mascul Bene Gesserit! 

Jessica se cutremură la auzul deprimării din glasul lui. 

— Paul... 

— L-ai întrebat vreodată pe tata dacă e de acord? 

Ea îi răspunse cu voce joasă, căci amintirea durerii era încă 
proaspătă: 

— Orice ai fi, Paul, ereditatea este deopotrivă a tatălui tău și 
a mea. 

— Dar nu și educaţia, replică el. Nu și lucrurile care au... trezit... 
ceea ce dormea. 

— Ceea ce dormea? 

— Aici. EI își duse o mînă la cap, apoi la piept și izbucni: În 
mine! Merge înainte întruna, întruna, întruna, întruna, în... 

— Paul! 

Glasul lui se aflase la hotarul isteriei. Auzise limpede. 

— Ascultă ce-am să-ți spun, rosti el încet. Voiai să-i povestesc 
Cucernicei Maici despre visele mele, nu-i așa? Am să-ți povestesc ţie. 
Acum cîteva clipe am visat treaz. Știi care-i cauza? 

— Trebuie să te calmezi, spuse ea. Dacă crezi că €... 

— Mirodenia, urmă netulburat Paul. E peste tot — în aer, în sol, 
în alimente. Condimentul geriatric. Melanjul e ca drogul Dreptvorbi- 
toarei. E o otravă! 

Jessica încremeni. 

Vocea lui deveni o șoaptă. Repetă: 

— O otravă — rafinată, perfidă... implacabilă. Nici măcar nu te 
ucide, decît dacă încetezi s-o mai iei. Nu putem părăsi Arrakisul decît 
dacă luăm o parte din Arrakis cu noi. 

Prezenţa înfricoșătoare a vocii lui nu admitea replică. 

— Tu și mirodenia sînteţi cauza, continuă Paul. Mirodenia trans- 
formă orice făptură care ajunge s-o consume intens, dar mulțumită ţie 
eu pot proiecta transformarea în planul conștientului. Nu reușesc s-o 
las în inconștient... unde perturbațiile ei ar fi ignorate. Eu o văd. 

— Paul, ești... 

— O văd! repetă el. 

Jessica auzi demență în vocea lui și nu știu ce să facă. 

Dar el vorbi din nou și în timbrul glasului său reveni oţelul 
celui mai desăvirșit control: 

— Am căzut în capcană. 

Am căzut în capcană, îl îngînă ea în gînd. 

Și acceptă adevărul vorbelor lui. Nici o mașinație Bene Gesse- 
rit, nici un „truc” și nici o născocire nu-l puteau smulge definitiv din 
strînsoarea Arrakisului: mirodenia crea dependență. Își dădu seama 
că trupul său știuse lucrul acesta cu mult timp înainte de a-l fi înțeles 
mintea. 

Așadar, sîntem siliți să răminem tot restul vieţii aici, gîndi ea, pe 
această planetă-infern. Locul ne-a fost predestinat și e pregătit să ne găz- 
duiască... dacă reușim să scăpăm de Harkonneni. Iar în privința rolului 
meu, totul e limpede: mă aflu aici ca păstrătoare a unei însemnate linii de 
sînge pentru Planul Bene Gesserit. 

— Trebuie să-ţi povestesc despre visul de adineaori, zise Paul. 
Și acum Jessica auzi mînie în vocea lui. Ca să te conving să crezi ce-ţi 
voi spune, am să te informez mai întâi că știu că vei naște aici, pe Arra- 
kis, o fiică. Sora mea. 

Jessica se sprijini cu amîndouă mîinile de podeaua cortului, 
își lipi spatele de peretele curb, încercînd să-și reprime junghiul de 
spaimă. Sarcina ei nu era încă vizibilă! Nici ea n-ar fi știut, dacă n-ar fi 
beneficiat de propriul ei antrenament Bene Gesserit, care îi îngăduise 
să descifreze infimele semnale dintii ale trupului, să afle de existența 
embrionului care n-avea decît cîteva săptămîni. 

— Numai pentru a servi, șopti ea, agățindu-se de deviza Bene 
Gesserit. Existăm numai pentru a servi. 

— Ne vom găsi adăpost printre fremeni, spuse Paul. Refugiul 
pe care ni l-a pregătit Missionaria Protectiva. 

Ni s-a pregătit refugiul în deșert, gîndi automat Jessica. Apoi: De 
unde știe Paul de Missionaria Protectiva? și constată că îi era tot mai greu 
să-și înăbușe spaima pe care i-o provoca stranietatea fiului ei. 

Paul privi lung umbra întunecată a mamei sale și noua sa putere 
de percepţie îi îngădui să-i vadă frica, să-i sesizeze fiecare reacție — ca 
și cînd Jessica s-ar fi aflat în focarul unui proiector. Simţi un început 
de compasiune pentru ea. 

— Despre cele ce se pot întîmpla aici nu-ţi pot vorbi deocam- 
dată, spuse el. Nu-mi pot vorbi încă nici mie însumi, cu toate că le-am 
văzut. Din cîte-mi dau seama, n-am nici un control asupra acestui... 
simţ al viitorului. Există și-atâta tot. În ceea ce privește viitorul imediat, 
un an bunăoară, pot să văd cîte ceva din el... Un drum... la fel de larg ca 
Bulevardul Central de pe Caladan. Unele lucruri însă nu le văd... sînt 
locuri cufundate în umbră... sau prelungindu-se, parcă, în spatele unui 
deal... (și se gîndi iarăși la suprafața zbuciumată de vint a unui voal) 
și-apoi sînt o mulțime de ramificații. 

Tăcu brusc, copleșit deodată de amintirea acelei viziuni. Nici 
un vis premonitoriu, nici o experiență a vieţii sale nu-l pregătiseră 
pentru acest simţ, pentru această formă de percepţie, pentru această 
cunoaștere care se propaga în toate părțile ca un balon ce se umflă... 
cu timpul retrăgîndu-i-se din faţă... 

Jessica găsi butonul tubului de iluminat al cortului și îl apăsă. 

O lumină verde, difuză, alungă umbrele, domolindu-i spaima. 
Privi faţa lui Paul, ochii săi — privirea fixă, întoarsă spre interior. Și își 
aminti unde mai văzuse asemenea privire: în imagini de arhivă, în 
imaginile unor dezastre din trecut — pe chipuri de copii înfometați 
sau vătămați și suferinzi. Ochii ca niște puțuri negre, gura — o linie 
dreaptă, obrajii supți. 

Expresia unei conștiințe cumplite, gîndi ea. Expresia unei făpturi 
silite să-și recunoască propria-i vremelnicie. 

Într-adevăr, nu mai era copil... 

Și, în clipa aceea, implicaţiile spuselor lui îi copleșiră mintea, 
dînd orice altceva la o parte. Paul putea privi înainte!... Asta însemna 
că putea să deslușească o ieșire salvatoare. 

— E o cale să scăpăm de Harkonneni, rosti ea. 

— Harkonneni! exclamă el batjocoritor. Nu-ţi mai bate capul 
cu aceste caricaturi de oameni, cu aceste amărite ființe mărunte. 

Se uită lung la mama sa, cercetîndu-i la lumină trăsăturile feţei. 
Trăsăturile acelea trădau totul. 

— N-ar trebui să numești oamenii ființe mărunte, fără să... mur- 
mură ea. 

— Nu fi atât de sigură că știi unde-i hotarul, o întrerupse el. Ne 
ducem cu noi trecutul. Și, scumpa mea mamă, trebuie să mai afli un 
lucru pe care nu-l știi... Și noi sîntem Harkonneni. 

Mintea ei făcu ceva înspăimântător: se opaciză. Ca și cum ar fi 
vrut să blocheze orice percepție. Dar vocea lui Paul continuă cu același 
ton implacabil, tirind-o, obligînd-o să asculte: 

— Data viitoare cînd te vei mai afla în fața unei oglinzi, exami- 
nează-ţi chipul... Privește-l bine pe-al meu, acum. Urmele există, se văd, 
dacă nu cauţi să te orbești singură. Uită-te la mîinile mele, la forma 
oaselor mele. Iar dacă asta nu te convinge, atunci crede ce-ţi spun eu. 

Am parcurs viitorul, am privit un dosar dintr-un anumit loc... Am toate 
informațiile. sîntem Harkonneni. 

— 0... ramură renegată a familiei, murmură ea. Asta e, nu-i așa? 
Vreun văr Harkonnen care... 

— Eşti fiica Baronului, rosti el și privi impasibil gestul cu care 
ea își duse ambele miini la gură. Apoi urmă: În tinereţea lui, Baronul 
a avut multe aventuri. O dată, o singură dată însă, și-a îngăduit să se 
lase sedus. Dar a fost sedus pentru scopurile genetice ale Bene Gesse- 
ritului. De către una dintre voi. 

„Voi.” Ca o palmă. Mintea Jessicăi se puse din nou în mișcare. 
Și nu găsi nici un argument care să nege afirmaţia lui Paul. Prea multe 
blancuri inexplicabile și verigi lipsă din trecutul ei ieșeau acum la 
iveală și se înlănțuiau. Fiica pe care o voia Bene Gesseritul... nu era 
sortită pentru a pune capăt vechii vrăjmășii Atreides-Harkonnen, ci 
pentru a fixa un factor genetic în liniile lor. Ce factor? Bîjbîi năucă în 
căutarea răspunsului. 

Ca și cum i-ar fi citit gindurile, Paul spuse: 

— Credeau că vor ajunge... la mine. Dar eu nu sînt ce se așteptau 
să fiu. Și m-am ivit înainte de vreme. Iar ele habar n-au de asta. 

Jessica își apăsă amîndouă mîinile pe buze. 

Maică Mare! E Kwisatz Haderach! 

Se simţi despuiată în faţa lui. Descoperită. Își dădea seama că 
Paul o vedea cu ochi cărora nu li se putea ascunde aproape nimic. Și 
înțelese că acesta era motivul de bază al spaimei ei. 

— Crezi că sînt Kwisatz Haderach, spuse el. Scoate-ţi asta din 
cap. Sînt altceva. Ceva la care nu s-a așteptat nimeni. 

Trebuie să dau imediat de știre uneia din școli, gîndi ea. Poate că 
Indexul de Selecţie!'2! va putea oferi vreo explicaţie. 

— Nu vor afla de existența mea decît cînd va fi prea tîrziu, mur- 
mură Paul. 

Jessica încercă să-i abată gîndurile. Îşi lăsă mîinile în poală și 
întrebă: 

— Cum o să ne descurcăm printre fremeni? 


[128] INDEXUL DE SELECŢIE: fișierul fundamental al Comunităţii Bene 
Gesserit, în care erau înregistrate toate etapele programului de selecție 
genetică al cărui obiectiv era producerea individului Kwisatz Haderach. 

— Fremenii au o zicală pe care o atribuie lui Shai-hulud, Moș 
Veșnicie, răspunse Paul. Ei spun: „Fii gata să preţuiești orice-ţi iese în 
cale.” 

Și gîndi: Da, mama mea... vom trăi printre fremeni. Ţi se vor înalbăs- 
tri ochii, iar pe nările nasului tău încîntător vor apărea bătături provocate 
de filt-cepurile tubului de la distrai... Și-o vei naște pe sora mea: Sfînta 
Alia-a-Cuţitului. 

— Dacă nu ești Kwisatz Haderach, începu Jessica, atunci ce... 

— Nu se știe ce sînt, spuse el. Să nu crezi pînă nu vezi. 

Și gîndi: Sînt o săminţă. 

Înţelese subit cât de fertil era solul în care căzuse și o dată cu 
această revelaţie îl copleși din nou sentimentul de ţel cumplit, stre- 
curîndu-i-se în golul dinăuntrul fiinţei sale, amenințind să-l înăbușe 
de durere. 

Pe drumul ce i se așternea înainte, văzuse două ramificații de 
seamă... Pe una din ele întilnea un Baron bătrîn și hain și-i spunea: „Te 
salut, bunicule.” Gîndul la această cale și la ceea ce se afla de-a lungul 
ei îi repugna. 

Cealaltă cale era presărată cu petice obscure, cenușii, pe care le 
sfișiau piscuri de violenţă. Pe calea aceea văzuse o religie războinică, un 
foc ce cuprindea Universul; văzuse steagul verde cu negru al Atreizilor 
filfiind în fruntea a mii de legiuni de fanatici intoxicaţi cu licoare de 
mirodenie. Gurney Halleck și alți cîțiva dintre oamenii tatălui său — 
jalnic de puţini — se aflau printre ei, purtînd pe piept semnul șoimului 
de pe racla în care fusese depus craniul acestuia. 

— Nu pot s-apuc pe calea asta, murmură el. Asta-i calea pe care 
O vor zgripțuroaicele din școlile voastre. 

— Nu înţeleg ce spui, Paul, îngăimă mama sa. 

Paul tăcu. Sămînţa din el amuţi, reflectînd cu conștiința de rasă 
pe care o resimţise la început, prin prisma sentimentului unui ţel cum- 
plit. Înţelese că nu mai putea să urască nici școlile Bene Gesserit, nici 
pe Împărat. Nici măcar pe Harkonneni. Erau cu toţii prizonierii nece- 
sității rasei lor de a-și reînnoi moștenirea risipită, de a se amesteca 
și de a se contopi, de a-și deșerta liniile de sînge într-un mare și nou 
rezervor de gene. Și rasa nu cunoștea decît o singură cale de rezolvare 

a acestei necesități... Calea strămoșească. Calea încercată și sigură, sin- 
gura capabilă să doboare orice piedică: jihadull!?9|, 

Nu! Nu pot să aleg calea asta, gîndi el. 

Dar văzu din nou, cu ochii minţii, racla cu craniul tatălui său 
și prăpădul în centrul căruia fîlfiia sălbatic steagul verde cu negru. 

Jessica tuși ușor, îngrijorată de tăcerea lui. 

— Atunci... fremenii ne vor primi printre ei? întrebă. 

Paul își ridică ochii. În lumina verde din cort, privi îndelung 
trăsăturile nobile, rafinate, ale chipului mamei sale. 

— Da, rosti el. Asta-i una dintre căi. 

Dădu din cap. 

— Da. Fremenii. Mă vor numi... Muad'Dib, „Cel Ce Arată Calea”. 
Da... așa îmi vor spune. 

Închise ochii și gîndi: Tată, acum pot să te jelesc. 

Și lacrimile îi inundară obrajii. 


[129] JIHAD: cruciadă religioasă, cruciadă fanatică. 

O mînie cum nu ne mai fusese dat să vedem pînă 
atunci pusese stăpînire pe tatăl meu, Împăratul Padișah, 
în ziua în care i se aduseră la cunoștință moartea 
Ducelui Leto și circumstanțele acestei morți. O acuză 
pe mama mea și acuză pactul care-l silise să aducă pe 
tron o Bene Gesserit. Acuză Ghilda și îl acuză pe bătrînul 
și perfidul Baron. Îi acuză pe toți cei cu care dădu ochii, 
fără a mă cruța nici pe mine și spunînd că și eu eram 
0 vrăjitoare ca toate celelalte. Iar la încercarea mea de 
a-l îmbuna, de a-i arăta că totul se întîmplase conform 
unei mai vechi legi a autoconservării, în faţa căreia se 
plecaseră pînă și cîrmuitorii din timpurile de demult, îmi 
răspunse începînd să strige la mine și întrebîndu-mă 
dacă nu cumva îl credeam o cîrpă. Am înţeles atunci că 
nu moartea propriu-zisă a Ducelui îl făcuse să-și piardă 
cumpătul, ci implicaţiile acestei morți pentru monarhie. 
Privind faptele retroactiv, sînt tentată să cred că și tatăl 
meu avea întru cîtva darul profeţiei, mai ales că neamul 
său și cel al lui Muad'Dib aveau o obîrșie comună. 


Fragment din În casa tatălui 
meu de Prinţesa Irulan 


— Şi acum seva ucide Harkonnen pe Harkonnen, șopti Paul. Se 
trezise cu puţin înainte de căderea nopții, se ridicase în capul oaselor 
și rămăsese așa, în întunericul ermetic al distilcortului. Auzi mișcările 
vagi ale mamei sale, care dormea lingă peretele opus. 

Paul se aplecă deasupra detectorului de apropiere așezat pe 
podea și cercetă cadranele iluminate de tuburi fosforescente. 

— În curînd se-nnoptează, rosti mama sa. De ce nu ridici obloa- 


nele cortului? 


Paul își dădu seama abia atunci că de cîteva clipe respiraţia ei 
se schimbase, că așteptase mută în întuneric pentru a se convinge că 


el era treaz. 

— N-are rost, răspunse. A fost furtună. Cortul este acoperit cu 
nisip. O să m-apuc imediat să forez o ieșire. 

— Duncan n-a dat încă nici un semn de viață? 

— Nu. 

Paul se jucă absent cu inelul ducal de pe degetul mare. Apoi, 
din senin, îl cuprinse mânia împotriva esenței înseși a acestei planete 
care contribuise la uciderea tatălui său. Începu să tremure. 

— Am auzit cînd a-nceput furtuna, spuse Jessica. 

Platitudinea vorbelor ei îl ajută să-și redobindească într-o oare- 
care măsură calmul. Mintea i se concentră la furtuna a cărei naștere 
o urmărise prin peretele transparent al distilcortului — șfichiuiri reci 
de nisip gonind de-a curmezișul bazinului, apoi șuvoaie și turbioane 
răscolind cerul. Își ridicase ochii către un pisc de piatră, îl văzuse schim- 
bindu-și forma sub mușcătura stihiei, transformîndu-se într-o lamă 
subțire și scurtă, de culoare gălbuie. O trombă de nisip invadase bazi- 
nul, întunecase cerul cu masa ei apăsătoare, apoi îngropase cortul, 
cufundindu-l în beznă. 

Lonjeroanele arcuite pîriiseră o singură dată, acceptind povara, 
apoi... liniștea, tulburată doar de biziitul discret al foalelor de la nisi- 
pompa cortului care trăgea aer de la suprafață. 

— Mai încearcă puţin radioul, spuse Jessica. 

— Inutil, răspunse el. 

Trase din colierul de la gât capătul tubului de apă al distraiu- 
lui și sorbi o înghițitură caldă. Se gîndi că începea astfel adevărata 
existență arrakiană: își potolea pentru prima dată setea cu umezeala 
regenerată din propriul său organism. Apa era stătută și sălcie, dar îi 
alina uscăciunea esofagului. 

Jessica îl auzi pe fiul ei bînd, simţi suprafața — alunecoasă și 
umedă pe dinăuntru -— a distraiului, dar refuză să-și accepte setea. A 
accepta acest lucru însemna a recunoaște definitiv înfricoșătoarele 
necesităţi ale Arrakisului, economisirea celor mai infime urme de 
umiditate, drămuirea puţinelor picături din buzunarele colectoare 
ale cortului, regretarea fiecărei respiraţii irosite în aer liber. 

Era mult mai simplu să te cufunzi iarăși în somn. Dar somnul 
din ziua aceea îi adusese un vis și, amintindu-și-l, Jessica se înfioră. 
Visase că-și afunda mîinile într-un rîu de nisip pe care era scris un 

nume: Ducele Leto Atreides. Numele se ștergea, dus de nisip, iar ea voia 
să-l scrie din nou, dar prima literă dispărea înainte de a ajunge ea la 
cea din urmă. 

Nisipul nu putea fi oprit. 

În cele din urmă, visul se prefăcuse în bocet — din ce în ce mai 
puternic, mai deslușit. Un bocet straniu... O părticică din mintea ei 
recunoscuse în glasul care bocea propriul ei glas de copil mic, abia 
trecut de virsta prunciei. Și o femeie, nu tocmai vizibilă în memoria 
ei... O femeie care se depărta... 

Mama pe care n-am cunoscut-o, gîndi Jessica. Sora Bene Gesserit 
care m-a născut și m-a predat Comunităţii, pentru că așa i se poruncise. 
Oare se bucurase că se putea descotorosi de odrasla unui Harkonnen? 

— Punctul lor vulnerabil e mirodenia, spuse brusc Paul. Aici 
trebuie să-i lovim. 

Cum se poate gîndi la atac, în condiţiile astea? se întrebă Jessica. 

— Toată planeta e plină de mirodenie, zise ea. Cum îţi închipui 
că poți să-i lovești? 

Îl auzi foindu-se, trăgînd raniţa pe podeaua cortului. 

— Pe Caladan aveam puterea mării și a văzduhului, spuse el. 
Aici trebuie să dobiîndim puterea deșertului. Cheia sînt fremenii. 

Vocea i se auzea dinspre sfincterul cortului. Antrenamentul ei 
de Bene Gesserit sesiză în tonul lui sentimentul vag de ostilitate pe 
care-l mai nutrea față de ea. 

Toată viața a fost educat să-i urască pe Harkonneni, gîndi ea. Și 
acum descoperă că și el este un Harkonnen... din cauza mea. Cît de puţin 
mă cunoaște! Am fost singura femeie a Ducelui meu. I-am acceptat fără 
să cricnesc viaţa și concepţiile. Am fost în stare să sfidez pînă și un ordin 
Bene Gesserit. 

Paul aprinse tubul de iluminat al cortului și spațiul de sub dom 
se învălui în lumină verde. Jessica îl văzu ghemuindu-se lingă sfincter, 
cu gluga distraiului potrivită pentru mers în deșert: fruntea acoperită, 
filtrul bucal la locul său, filt-cepurile în nări. Nu i se vedeau decît ochii 
negri și o fişie îngustă de față. Îl zări întorcîndu-se o clipă spre ea, apoi, 
din nou, la sistemul de etanșare. 

— Pregătește-te de ieșire, îi spuse el, și glasul i se auzi înfundat, 
din spatele filtrului. 

Jessica își trase și ea filtrul în dreptul gurii, începu să-și potri- 
vească gluga, privindu-l pe fiul ei care desfăcea izolaţia cortului. 

Cînd Paul deschise sfincterul, nisipul scrișni și un jet de grăunți 
minusculi se revărsă sisîind în interior, pînă ce apucă să-l imobilizeze 
cu ajutorul compactorului static. O gaură se căscă în zidul de nisip, pe 
măsură ce scula realinia grăunţii. Paul se strecură în gaură și urechile 
Jessicăi îi ascultară înaintarea spre suprafaţă. 

Ce ne așteaptă acolo? se întrebă ea. Trupele Harkonnenilor și sar- 
daukarii sînt primejdiile pe care le cunoaștem. Dar care sînt cele pe care 
le ignorăm? 

Se gîndi la compactorul static cu care lucra Paul acum și la cele- 
lalte unelte ciudate din raniță. Brusc, instrumentele acelea îi apărură 
ca tot atîtea semne ale unor primejdii necunoscute. 

Apoi simţi pe porțiunea descoperită a feței, deasupra filtrului, 
adierea fierbinte a aerului de la suprafață. 

— Dă-mi ranița. 

Vocea lui Paul... Joasă, prudentă. 

Se întoarse și auzi gîlgîitul apei din litrugene cînd trase ranița 
către ea. Privi în sus și văzu silueta lui Paul pe un fundal de stele. 

— Ridic-o, spuse el și-și întinse mîna. 

Ranița dispăru. 

Jessica nu mai văzu decît un cerc împînzit de stele. Ca niște 
virfuri luminoase de arme, ațintite spre ea. O ploaie de meteoriți tra- 
versă peticul acela de noapte. Meteoriţii i se părură un avertisment... 
Ca dungile pe blana unui tigru, ca un grilaj luminos pe marginea unui 
mormânt... Avu impresia că-i îngheaţă sîngele în vene. Simţea pentru 
prima oară fiorul de groază al preţului pus pe capetele lor. 

— Grăbește-te, spuse Paul. Vreau să string cortul. 

O ploaie fină de nisip de la suprafaţă i se prelinse pe mîna stîngă. 
Cît nisip ar putea să stăvilească o mînă? 

— Ai nevoie de ajutor? o întrebă Paul. 

— Nu. 

Își înghiţi nodul din gât. Se strecură în gaură, simțind nisipul 
compact scrișnindu-i sub degete. Paul se aplecă peste buza gropii și 
o prinse pe Jessica de braţ. Sări lîngă el și se ridică în picioare. Nisip 
scăldat în lumina stelelor. Privi în jur. Nisipul umpluse aproape în 

întregime bazinul, lăsînd doar o buză circulară de rocă. Simţurile ei 
antrenate sondară noaptea... 

Zgomote de animale mici. 

Păsări. 

Căderea unei mase de nisip dislocat și sunetele înfundate ale 
vietăților surprinse de avalanșă. 

Paul turtind cortul, trăgîndu-l afară din gaură. 

Lumina stelelor îndepărta exact atîta noapte cît trebuia pentru 
ca fiecare umbră să pară o amenințare. Privea pete de întuneric. 

Bezna-i o amintire oarbă, gindi ea. Urechea prinde sunete com- 
primate... Strigătele celor care ne hăituiau strămoșii, într-un trecut atit de 
îndepărtat, încît numai celulele cele mai primitive ale trupului nostru și-l 
mai amintesc. Urechile văd. Nările văd. 

Paul apăru brusc lîngă ea, zicînd: 

— Duncan mi-a spus că dacă va fi capturat va putea rezista... 
pînă în momentul acesta. Trebuie să plecăm. 

Își săltă ranița în spate, traversă nisipul bazinului și urcă pe o 
terasă ce domina deșertul. 

Jessica îl urmă cu mișcări automate, observînd că începuse deja 
să trăiască pe orbita fiului ei. 

Pentru că suferința mea de acum e mai apăsătoare decit nisipul 
mărilor, gîndi ea. Lumea aceasta m-a golit de tot ce aveam în mine. Nu 
mi-a lăsat decît un singur scop, cel mai vechi: viața de mîine. Trăiesc doar 
pentru tînărul meu Duce și pentru fiica pe care trebuie s-o aduc pe lume. 

Urcă lîngă Paul, simțind cum nisipul îi îngreuna mersul. 

Paul privea spre nord. Cerceta aflorimentul stîncos din spatele 
unui șir de culmi joase. 

Masivul din depărtare părea o străveche navă maritimă de răz- 
boi, profilîndu-și conturul pe fondul stelelor. Silueta sa graţioasă și 
prelungă se ridica pe creasta unui val invizibil: catarge scurte, coșuri 
înclinate spre spate, o turelă la pupă. 

Un fulger portocaliu despică noaptea deasupra catargelor 
încremenite și o dungă strălucitoare de purpură se năpusti către el, 
străpungîndu-l. 

Apoi o altă dungă purpurie! 

Și un alt fulger portocaliu țîșni în sus! 

Priviră înmărmuriţi tabloul, care părea o antică bătălie navală. 

— Stilpi de foc, șopti Paul. 

Deasupra masivului se ridică un inel de ochi roșii. Limbi sîn- 
gerii sfîșiară cerul. 

— Jeturi reactive și lasere, spuse Jessica. 

Roșie, în atmosfera încărcată de praf, prima lună a Arrakisului 
răsări la orizont, în stînga lor, și privind într-acolo zăriră dira lungă a 
unei furtuni de nisip, o panglică zbuciumată, la suprafaţa deșertului. 

— Sînt topterele Harkonnenilor, zise Paul. Trimise să ne vîneze. 
După cum pisează deșertul... s-ar zice că vor să strivească tot ce se află 
sub ei... cum ai strivi sub talpă un cuib de insecte. 

— Sau un cuib de Atreizi, murmură Jessica. 

— Trebuie să ne adăpostim. O să pornim spre sud și-o să ne 
ținem pe lingă stînci. Dacă ne prind descoperiți... 

Se întoarse. În timp ce-și aranja mai bine ranița pe umeri, 
adăugă: 

— Sînt porniţi să omoare tot ce se mișcă. 

Făcu un pas pe marginea terasei și în clipa următoare auzi 
șuieratul grav al unor aripi. Zări, deasupra lor, umbrele negre ale mai 
multor ornitoptere. 

Tatăl meu mi-a spus odată că respectul pentru 
adevăr este, practic, baza întregii morale. „Nimic nu 
se poate naște din nimic”, spunea el. Este o cugetare 
profundă, dacă te gindești cît de instabil poate fi 
„adevărul”. 


Fragment din Conversaţii cu 
Muad'Dib de Prinţesa Irulan 


— M-am mîndrit dintotdeauna cu faptul că văd lucrurile sub 
înfățișarea lor reală, spuse Thufir Hawat. Asta-i blestemul mentatului. 
Nu se poate împiedica să nu-și analizeze informațiile. 

Chipul bătrîn și acoperit de riduri părea calm și tihnit în penu- 
mbra dinaintea zorilor. Buzele pătate de sapho erau o linie dreaptă, 
mărginită de încrețituri radiale. 

Omul înfășurat în mantie, ghemuit pe vine în fața lui Hawat, 
rămase tăcut, ca și cînd n-ar fi auzit cuvintele mentatului. 

Stăteau amîndoi chirciți sub consola unei stînci care domina 
o dolină largă și puțin adîncă. Deasupra crestelor zimțate ale stîncilor 
de pe partea cealaltă a bazinului se revărsau zorii, pictînd totul în roz. 
Sub consola de piatră era frig, un frig uscat și pătrunzător, rămas din 
timpul nopții. Cu puţin timp înainte de-a se crăpa de ziuă, suflase un 
vînt cald, dar acum se lăsase iar frigul. În spatele său, Hawat auzea 
cum le clănțăneau dinţii celor cîtorva soldați, atiți cîți mai rămăseseră 
din detașamentul său... 

Omul ghemuit din fața lui Hawat era fremen. Traversase dolina 
odată cu prima geană de lumină, plutind parcă pe deasupra nisipului, 
contopindu-se cu dunele, mișcîndu-se abia ghicit. 

Fremenul înfipse un deget în nisipul dintre ei și desenă ceva 
care semăna cu un castron din care pornea o săgeată. 

— Sînt multe patrule Harkonnen dincolo, rosti el. 

Își ridică degetul, îndreptîndu-l spre stincile de pe care cobo- 
riseră Hawat și oamenii săi. 

Mentatul dădu din cap. 

Multe patrule. Da. 

Dar tot nu știa ce voia de fapt fremenul și asta îl irita. Un mentat 
trebuie să deducă orice motive. Dobiîndirea acestei capacități era unul 
din obiectivele programului special de formare a unuia ca el. 

Pentru Hawat, noaptea care trecuse fusese cea mai neplăcută 
din viața sa. Se afla la Tsimpo, un orășel-garnizoană, avanpostul-tam- 
pon al fostei capitale, Carthag, cînd începuseră să sosească rapoartele 
despre atac. În primul moment se gindise: Un raid, Harkonnenii son- 
dează terenul. 

Dar rapoartele nu încetaseră să curgă, tot mai multe și mai dese. 

Două legiuni debarcaseră la Carthag. 

Cinci legiuni — cincizeci de brigăzi! — atacaseră baza principală 
a Ducelui de la Arrakeen. 

O legiune la Arsunt. 

Două regimente la Stînca Ruptă. 

Apoi rapoartele deveniseră mai amănunțite: printre agresori 
se aflau sardaukari imperiali, probabil în jur de două legiuni. Și era 
limpede că invadatorii știuseră cu exactitate ce forțe să concentreze și 
unde. Cu exactitate! Reţeaua lor de spionaj funcționase perfect! 

Furia năucă a lui Hawat crescuse pînă la punctul în care ame- 
nința funcționarea fluentă a capacităților lui de mentat. Amploarea 
atacului îi zdruncinase judecata cu forța unui impact fizic. 

Acum, ascuns în spatele unui fragil paravan de rocă aridă, dădu 
din cap doar pentru sine, strîngîndu-și în jurul trupului tunica boţită 
și ruptă, încercînd parcă să stăvilească astfel frigul pătrunzător de sub 
stincă. 

Amploarea atacului. 

El nu prevăzuse decît posibilitatea ca inamicul să închirieze 
din cînd în cînd de la Ghildă o șalandă sau două, pentru raiduri de 
încercare. Era o manevră destul de obișnuită în genul acesta de conflict 
armat între Case. Pe Arrakis aterizau și decolau în mod regulat șalande 
care transportau mirodenia Casei Atreides. Hawat luase măsuri de 
precauţie pentru a preveni un raid din partea unor false șalande de 

mirodenie. Iar pentru cazul unui atac real, nu se așteptase la mai mult 
de zece brigăzi. 

Dar ultimul raport arătase că pe Arrakis aterizaseră peste două 
mii de nave! Nu numai șalande, ci și fregate, nave de recunoaștere, 
monitoare, distrugătoare, transportoare de trupe, basculel!30]... 

Peste o sută de brigăzi... Zece legiuni! 

Întregul venit rezultat din producția de mirodenie a Arrakisului 
pe cincizeci de ani abia ar fi putut să acopere costul unei asemenea 
aventuri. 

Abia. 

Am subestimat prețul pe care era dispus să-l plătească Baronul ca 
să ne atace, gîndi Hawat. L-am indus în eroare pe Ducele meu. 

Și mai era și problema trădării. 

Voi avea grijă să trăiesc destul ca s-o văd strangulată! gîndi. Ar fi 
trebuit s-o omor cu mîinile mele pe vrăjitoarea aia Bene Gesserit. Mi-a oferit 
prilejul și nu l-am folosit. Acum nu se mai îndoia că Doamna Jessica era 
cea care îi trădase. Toate faptele cunoscute o acuzau. 

— Tovarășul vostru, Gurney, și o parte din oamenii săi sînt în 
siguranţă la prietenii traficanţi, spuse fremenul. 

— Mă bucur. 

Așadar, Gurney va reuși să scape din iadul ăsta. Nu ne-au exter- 
minat pe toți. 

Hawat aruncă o privire înapoi, către grupul soldaţilor săi. La 
începutul nopţii avusese alături de el trei sute dintre cei mai buni 
oameni. Acum rămăseseră douăzeci, iar jumătate din ei erau răniți. 
Unii dormeau încă — în picioare, rezemaţi de peretele stincii, sau pră- 
văliți în nisip, la baza ei. Ultimul lor topter, pe care îl folosiseră ca 


[130] BASCULE: denumire generală acordată oricărui tip de container de 
transport echipat cu scut ablativ și sistem de amortizare cu suspensii. 
„Bascularea” se efectuează de la bordul unei astronave aflate în spațiu, 
pentru debarcarea de materiale pe o suprafață planetară. 

FREGATĂ: cea mai mare navă spaţială care poate ateriza și decola singură 
de pe suprafața unei planete. 

DISTRUGĂTOARE: nave spaţiale militare, alcătuite dintr-un tren de nave 
mai mici, cuplate între ele și destinate să atace în picaj poziţiile inamice, 
distrugîndu-le prin strivire. 

TRANSPORTOR DE TRUPE: navă spaţială din flota Ghildei destinată 
transporturilor interplanetare de efective militare. 

vehicul cu efect de sol pentru a-și transporta răniții, îi lăsase în pană 
chiar înainte de revărsarea zorilor. Îl tăiaseră cu laserele și ascunse- 
seră fragmentele, apoi coboriseră anevoie pînă în refugiul acesta, de 
la marginea bazinului. 

Hawat nu știa decît în mod vag unde se aflau, la vreo două sute 
de kilometri sud-est de Arrakeen. Principalele căi ce legau între ele siet- 
churile Scutului de Piatră se găseau pe undeva, la sud de locul acesta. 

Fremenul din fața lui Hawat își dădu pe spate gluga mantiei, 
apoi pe cea a distraiului, descoperindu-și pletele și barba de culoarea 
nisipului. Părul îi era pieptănat lins, lăsîndu-i liberă fruntea înaltă și 
îngustă. Avea ochii insondabili, complet albaștri datorită alimentaţiei 
cu mirodenie. La colțul din dreapta al gurii, mustața și barba îi erau 
decolorate, iar firele de păr mai purtau încă urma tubului de la filtrele 
nazale, care îi atirna acum la gât. 

Omul îşi scoase filt-cepurile, apoi le reglă clemele. Își frecă bătă- 
tura de pe una din nări. 

— Dacă vreți să traversaţi dolina la noapte, rosti el, să nu vă 
activaţi scuturile. E o spărtură mare în peretele versantului... 

Se răsuci pe călcîie și arătă spre sud. 

— Acolo. Între bazin și erg se întinde o limbă lată de nisip. Scu- 
turile ar atrage un... Șovăi, apoi urmă: ...un vierme. Nu prea obișnuiesc 
ei să treacă de stinci, dar dacă vreunul simte scutul, intră la sigur. 

A spus vierme, gindi Hawat. Dar fusese cît pe ce să spună altceva. 
Ce? Și ce vrea de la noi? 

Oftă. 

Nu-și amintea să mai fi fost vreodată atît de obosit... O sleială a 
mușchilor pe care tabletele tonice erau incapabile s-o combată. 

Blestemaţii de sardauhkari! 

Îl încercă un sentiment de amărăciune față de propria-i per- 
soană. Se gîndi la soldații fanatici și la ceea ce însemna prezenţa lor pe 
Arrakis: mîna trădătoare a Împăratului. Conform calculului estimativ 
al informaţiilor pe care le deținea, își dădea seama cît de reduse erau 
șansele de a prezenta vreodată o dovadă a acestei trădări în fața Con- 
siliului Suprem al Landsraadului, care ar fi putut face dreptate. 

— Vreţi să ajungeţi la traficanţi? întrebă fremenul. 

— Este posibil? 

— E cale lungă. 

„Fremenilor nu le place să spună nu”, îi explicase odată Idaho. 

— Încă nu mi-ai spus dacă ai voştri sînt dispuşi să le dea ajutor 
răniților mei. 

— Sînt răniți. 

Mereu același răspuns afurisit! 

— Ştiu că sînt răniți! izbucni Hawat. Nu asta-i... 

— Pace, prietene, îl domoli fremenul. Răniții ce spun? Sînt prin- 
tre ei vreunii care înțeleg că tribul vostru are nevoie de apă? 

— N-am vorbit despre apă, răspunse Hawat. Am... 

— Vă înţeleg șovăiala, zise fremenul. sînteţi prieteni, aparțineți 
aceluiași trib. Aveţi apă? 

— Insuficientă. 

Fremenul arătă cu un gest al mîinii tunica lui Hawat, pielea 
descoperită în dosul rupturilor. 

— Aţi fost surprinși în sietch fără distraie. Trebuie să luaţi o 
hotărîre asupra apei, prietene. 

— Putem cumpăra ajutorul vostru? 

Fremenul dădu din umeri. 

— N-aveţi apă. Aruncă o privire rapidă către grupul din spatele 
lui Hawat. La câți răniți ești dispus să renunţi? 

Hawat amuţi, uitîndu-se lung la omul din fața sa. Mentatul 
înţelese că, undeva, comunicarea dintre ei era defazată. Legătura dintre 
sunete și cuvinte nu se mai producea în mod normal. 

— Sînt Thufir Hawat, spuse el. Am dreptul să vorbesc în numele 
Ducelui meu. Vă pot oferi garanţie de plată pentru ajutorul vostru. 
N-am nevoie decît de un ajutor limitat. Atât cît să-mi pot păstra forțele 
ca să răzbun o trădare. 

— Vrei sprijinul nostru într-o vendetă? 

— De vendetă am să mă ocup personal. Nu vreau decît să mă 
eliberez de grija răniților mei, ca să-mi pot duce treaba la bun sfîrșit. 

Fremenul se încruntă. 

— Ce grijă ţi-ar putea reveni ție pentru răniți? Ei singuri trebuie 
să-și poarte de grijă. E vorba de apă, Thufir Hawat. Vrei să hotărăsc eu 
în locul tău? 

Omul își duse o mînă la arma ascunsă sub mantie. 

Hawat tresări și se întrebă: Altă trădare? 

— De ce te-ai speriat? întrebă fremenul. 

Oamenii ăștia și sinceritatea lor derutantă! Răspunse precaut: 

— S-a pus un premiu pe capul meu. 

— Ah! 

Fremenul își luă mîna de pe armă. 

— Crezi că ne bintuie corupția bizantină. Nu ne cunoști. N-au 
Harkonnenii atîta apă câtă le-ar trebui ca să cumpere măcar un copil 
de-al nostru! 

În schimb, au putut cumpăra de la Ghildă transportul a peste două 
mii de nave de război, îşi zise Hawat, iar gîndul la prețul pe care-l plăti- 
seră Harkonnenii îl năuci iarăși. 

— Amândoi luptăm împotriva Harkonnenilor, spuse, după o 
clipă. N-ar trebui să fim părtași? N-ar trebui să discutăm împreună 
problemele și căile de ducere a luptei? 

— Sîntem părtași, răspunse fremenul. Te-am văzut cum te-ai 
bătut cu Harkonnenii. Ești un om de nădejde. Aș fi bucuros să-ţi știu 
braţul alături de-al meu. 

— Spune-mi cum te-ar putea ajuta brațul meu, zise Hawat. 

— Știu eu?! făcu fremenul. Harkonnenii mișună peste tot. Dar 
încă n-ai luat hotărîrea asupra apei și nici n-ai cerut răniților tăi să 
hotărască singuri. 

Atenție! își spuse Hawat. E aici ceva ce nu înţeleg. 

— Nu vrei să-mi arăţi tu calea? întrebă el. Apoi adăugă: Calea 
arrakiană. 

— Judecată de străin, comentă fremenul și în tonul său se stre- 
cură oundă de ironie. Arătă cu mîna către nord-vest, în direcția crestelor 
stincoase. V-am urmărit de sus, azi-noapte, cînd aţi traversat nisipu- 
rile. Își lăsă braţul în jos. Ţi-ai condus oamenii pe versanții friabili ai 
dunelor. Rău! N-aveţi distraie, n-aveţi apă. N-o să rezistați multă vreme. 

— Nu-i ușor să-nveţi necesitățile Arrakisului, replică Hawat. 

— Adevărat. Dar noi am omorît Harkonneni. 

— Voi ce faceți cu răniții voștri? întrebă Hawat. 

— Oare un om nu-și poate da singur seama dacă merită să fie 
salvat? îi întoarse fremenul întrebarea. Răniții voștri știu că n-aveţi apă. 

Își înclină capul şi îl privi pe Hawat cu coada ochiului. Totul e limpede. 
Trebuie să luaţi hotărîrea asupra apei. Și cei răniți, și cei teferi trebuie 
să se gindească la viitorul tribului. 

Viitorul tribului, gîndi Hawat. Tribul Atreizilor. Înțeleaptă judecată. 
Se sili să rostească întrebarea pe care o ocolise pînă atunci: 

— Ai vreo veste despre Ducele meu sau despre fiul lui? 

Ochii albaștri, insondabili, îl fixară fără să clipească. 

— Veste? 

— Ce știi despre soarta lor?! izbucni Hawat. 

— Soarta-i aceeași pentru toți oamenii, răspunse fremenul. 
Ducele tău, se zice, și-a cunoscut soarta. Cît despre Lisan al-Gaib, fiul 
său, soarta lui e în mîinile lui Liet. Liet nu s-a pronunţat încă. 

Ca și cînd nu l-aș fi întrebat, gîndi Hawat. 

Își privi din nou oamenii. Se treziseră și cei care dormeau. 
Auziseră cu toţii. Priveau nisipul care acoperea dolina și chipurile lor 
exprimau același gînd: pe Caladan nu se mai puteau întoarce, iar acum 
pierduseră și Arrakisul. 

Hawat se întoarse spre fremen. 

— De Duncan Idaho ai auzit ceva? 

— Era în casa mare cînd a căzut scutul, răspunse fremenul. 
Atât... am auzit. 

Scorpia a dezactivat scuturile și i-a lăsat pe Harkonneni să intre, 
gindi Hawat. De data asta eu am stat cu spatele la ușă. Cum de-a putut face 
așa ceva, știind că ameninţa astfel și viaţa propriului ei fiu? Dar... cine știe 
cum judecă o vrăjitoare Bene Gesserit?... Dacă asta se poate numi judecată... 

Încercă să-și înghită nodul din gât. 

— Cînd crezi că ai s-auzi ceva despre băiat? 

— Nu prea sîntem la curent cu ce se-ntimplă la Arrakeen, răs- 
punse fremenul. Ridică din umeri. Știu eu? 

— Te poţi interesa? 

— Poate. 

Din nou, fremenul își scărpină bătătura de pe nară. 

— Spune-mi, Thufir Hawat, cunoști armele cele mari pe care 
le-au folosit Harkonnenii? 

Artileria, gîndi posomorît Hawat. Cui i-ar fi trecut prin cap că vor 
folosi artileria în era scuturilor? 

— Vorbești de tunurile cu care i-au îngropat de vii pe-ai noștri, 
rosti el. Am... unele cunoștințe teoretice despre armele explozive. 

— Cel ce se refugiază într-o grotă cu o singură ieșire își merită 
moartea cu prisosință, declară fremenul. 

— De ce m-ai întrebat despre tunuri? 

— Îl interesează pe Liet. 

Asta o fi vrind de la noi? se întrebă Hawat. 

— Ai venit ca să obţii informaţii despre tunuri? 

— Liet voia să vadă cu ochii lui una din armele alea. 

— În cazul ăsta, n-aveai decît să-i capturezi un tun, rosti ner- 
vos Hawat. 

— Bineînţeles, spuse fremenul. Am și capturat unul. L-am 
ascuns într-un loc unde Stilgar va putea să-l cerceteze în voie, și Liet 
la fel... dacă va vrea. Dar nu cred că-l va mai interesa: arma nu-i prea 
grozavă. Nu corespunde tuturor condiţiilor de pe Arrakis. 

— Aţi... capturat un tun? 

— A fost o luptă frumoasă. N-am pierdut decît doi oameni și 
am vărsat apa a peste-o sută de-ai lor. 

Servanţii tunurilor sînt sardauhkari, gîndi Hawat. Smintitul ăsta 
declară senin că n-a pierdut decît doi oameni într-o luptă cu sardaukarii! 

— N-am fi pierdut nici un om, dacă n-ar fi fost cei ce se bat 
alături de Harkonneni. Printre ei sînt luptători buni. 

Unul dintre oamenii lui Hawat înaintă șovăitor, se uită la silu- 
eta ghemuită a fremenului și întrebă: 

— Despre sardaukari vorbești? 

— Despre sardaukari vorbește, spuse Hawat. 

— Sardaukari! exclamă fremenul și în vocea lui păru să răzbată 
o urmă de încîntare. Ah, vasăzică sînt sardaukari! Atunci, chiar că a fost 
o noapte frumoasă. Sardaukari... Ce legiune? Nu știți? 

— Nu... știm, rosti Hawat. 

— Sardaukari, murmură fremenul. Dar erau îmbrăcaţi ca Har- 
konnenii. Nu-i ciudat? 

— Împăratul nu vrea să se știe că luptă împotriva unei Case 
Mari, îi explică Hawat. 

— Dar tu știi că sînt sardaukari. 

— Cine sînt eu? rosti mohorît Hawat. 

— Ești Thufir Hawat, răspunse cu voce egală fremenul. Dar am 
fi aflat și noi, pînă la urmă. Le-am trimis trei prizonieri oamenilor lui 
Liet, ca să-i interogheze. 

Aghiotantul lui Hawat vorbi tărăgănat, fiecare cuvint trădîn- 
du-i neîncrederea: 

— Ați... luat prizonieri... sardaukari? 

— Numai trei, răspunse fremenul. Au luptat bine. 

Măcar de-am fi avut timp să încheiem o alianță cu oamenii ăștia, 
gindi Hawat. De-am fi putut să-i instruim și să-i înarmăm. Maică Mare! 
Ce armată am fi avut! 

— Poate că te codești fiindcă te îngrijorează soarta lui Lisan 
al-Gaib, spuse deodată fremenul. Dacă e într-adevăr Lisan al-Gaib, nu 
i se poate întîmpla nimic rău. Nu te frămâînta de pomană. Încă nu 
există nici o dovadă. 

— Am fost slujitorul lui... Lisan al-Gaib, spuse Hawat. Și m-am 
legat față de mine însumi să-i port de grijă toată viaţa. 

— Te-ai legat pentru apa lui? 

Hawat îl privi pieziș pe aghiotantul său, care continua să se 
holbeze la fremen, apoi își întoarse din nou privirea către omul ghe- 
muit în fața sa. 

— Da... Pentru apa lui. 

— Vrei să te întorci la Arrakeen, la locul apei sale? 

— Da... da, la locul apei sale. 

— De ce n-ai spus de la început că-i vorba de apă? 

Fremenul se ridică în picioare și își potrivi filt-cepurile în nări. 

Hawat îi făcu semn aghiotantului să se retragă. Omul dădu 
nedumerit din umeri și se întoarse în mijlocul grupului de soldaţi care 
începură să murmure între ei. 

— Dacă e vorba de apă, găsim noi o cale, spuse fremenul. 

În spatele lui Hawat, cineva înjură cu voce înfundată. Apoi se 
auzi glasul aghiotantului: 

— Thufir! A murit Arkie... 

Fremenul își duse un pumn la ureche și rosti: 

— Zălogul apei! E un semn! Îl privi fix pe Hawat: Avem 
pe-aproape un loc de primit apa. Să-mi chem oamenii? 

Aghiotantul veni lingă Hawat și spuse: 

— Thuifir, doi dintre oameni au neveste la Arrakeen. Vor să... 
mă rog, știi și tu cum e în asemenea clipe. 

Fremenul încă își mai ținea pumnul la ureche. 

— Accepţi zălogul apei, Thufir Hawat? întrebă el. 

Mintea mentatului începu să gonească. De data aceasta pri- 
cepuse ce voia fremenul, dar se temea de reacția nervilor încordați ai 
oamenilor de sub stîncă, în clipa în care aveau să priceapă și ei. 

— Fie, se hotări brusc. Zălogul apei. 

— Unească-se triburile noastre, rosti grav fremenul și-și cobori 
pumnul. 

Ca la un semn, de pe stîncile de deasupra lor săriră jos patru 
oameni. Se repeziră sub bolta de piatră, rostogoliră mortul într-o mantie 
largă, îl ridicară și porniră în goană cu el, de-a lungul peretelui stîncos 
din dreapta, stîrnind cu tălpile lor iuți nori mici de praf. 

Totul se petrecuse înainte ca oamenii istoviți ai lui Hawat să 
se dezmeticească de pe urma surprizei. Grupul cu cadavrul atîrnînd 
moale, în giulgiul său improvizat, dispăru după un cot al stîncii. 

Unul dintre soldați strigă: 

— Un'se duc cu Arkie? I-au... 

— Se duc... să-l îngroape, spuse Hawat. 

— Fremenii nu-și îngroapă morții, hămăi omul. Nu-ncerca să 
ne duci de nas, Thufir. Știm noi ce fac. Arkie ne-a fost... 

— Pe cei ce mor slujindu-l pe Lisan al-Gaib, raiul i-așteaptă, 
spuse fremenul. Dacă-l slujiți pe Lisan al-Gaib, așa cum aţi spus, de 
ce-aţi strigat de jale? Amintirea celui care-a murit pentru Lisan al-Gaib 
va dăinui cît va dăinui memoria oamenilor. 

Dar soldaţii se apropiară cu expresii amenințătoare. Unul din 
ei purta la șold un laser capturat; îl scoase din toc. 

— Opriţi-vă! ordonă tăios Hawat. Încercă din răsputeri să-și 
învingă oboseala chinuitoare, care-i imobiliza mușchii. Oamenii ăștia 
ne respectă mortul. Au alte obiceiuri, dar sensul lor e același. 

— L-au dus pe Arkie să-i ia apa, scrîșni cel cu laserul. 

— Ce este? întrebă fremenul. Oamenii tăi vor să participe și ei 
la ceremonie? 

Nu pricepe nimic, gîndi Hawat. Naivitatea fremenului era 
înfricoșătoare. 

— Sînt îngrijoraţi, îi spuse Hawat. Omul acela a fost tovarășul 
lor... un camarad respectat. 

— Vom acorda camaradului vostru aceeași cinstire pe care-o 
acordăm morților noștri, zise fremenul. Am acceptat zălogul apei. 
Cunoaștem ritualul. Carnea omului e a lui; apa este a tribului. 

Soldatul cu laserul făcu încă un pas. Hawat întrebă repede: 

— Acum 0 să dați ajutor răniților noștri? 

— Zălogul apei e sfint, rosti fremenul. Vom face pentru voi ceea 
ce face oricare trib pentru oamenii săi. Pentru-nceput o să vă dăm la 
toți distraie, mîncare și apă. 

Omul cu laserul se opri nehotărit. 

— Cumpărăm ajutorul lor cu... ăăă... apa lui Arkie? întrebă aghio- 
tantul lui Hawat. 

— Nu cumpărăm nimic, replică mentatul. Ne-am aliat cu ei. 

— Alte obiceiuri, murmură un soldat. 

Hawat se mai destinse. 

— Şi-or să ne-ajute s-ajungem la Arrakeen? 

— Osă omorim Harkonneni, spuse fremenul. Rînji: Și sardaukari! 

Brusc, se trase înapoi, își duse mîinile pîlnie la urechi și își dădu 
capul pe spate. Ascultă cîteva clipe, apoi lăsă mîinile în jos, spunînd: 

— Vine un topter. Ascundeţi-vă sub stîncă și staţi nemișcați. 

Hawat făcu un semn, iar oamenii se supuseră. 

Fremenul îl prinse pe Hawat de braţ și îl împinse lîngă ceilalți. 

— Vom lupta la timpul potrivit, spuse el. Se scotoci sub mantie, 
dădu la iveală o colivie mică și scoase din ea o vietate. 

Hawat observă că era un liliac pitic. Animalul își suci capul și 
Hawat îi văzu ochii albastru-în-albastru. 

Fremenul începu să-l mîngâie, alintîndu-l, vorbindu-i cîntat. 
Animalul își întoarse capul în sus. Fremenul își apropie buzele, lăsă 
să cadă o picătură de salivă de pe limba sa în gura deschisă a vietă- 
ţii. Liliacul își întinse aripile și rămase nemișcat în palma întinsă a 
fremenului. Omul scoase cu cealaltă mînă un tub minuscul, îl ţinu 
lîngă capul liliacului, șopti ceva în tub, apoi, ridicînd brusc animalul, 
îl azvârli în sus. 

Liliacul țîșni pe lîngă stîncă și dispăru. 

Fremenul plie colivia și o viri sub mantie. Din nou își dădu 
capul pe spate, ascultind. Apoi spuse: 

— Dau roată pe deasupra crestei. Pe cine-or fi crezind că pot 
găsi acolo? 

— Se știe că ne-am retras în direcția asta, zise Hawat. 

— Cînd ești vînat, să nu crezi niciodată că ești vinat numai tu, 
rosti grav fremenul. Privește în partea cealaltă a bazinului. O să-nţelegi. 

Trecură cîteva clipe fără să se întîmple nimic. 

Oamenii lui Hawat începură să se foiască, să murmure. 

— Rămineți nemișcați și tăcuţi, ca animalele speriate, le spuse 
printre dinţi fremenul. 

Și, în același moment, Hawat desluși mișcare la baza stincilor 
ce mărgineau latura opusă a dolinei — pete iuți, arămii, pe fond arămiu. 

— Micuţul meu prieten a dus mesajul, șopti fremenul. E un 
curier bun — și ziua, și noaptea. Mi-ar părea rău să-l pierd. 

Pe versantul opus nu se mai distingea acum nici o mișcare. 
Cei patru sau cinci kilometri acoperiţi de nisip ai dolinei erau pustii. 
Începuse să se instaleze arșița dimineţii — coloane tremurînde de aer, 
înălțîndu-se către cer. 

— Şi-acum, nici o mișcare, îi preveni în șoaptă fremenul. 

Dintr-o crevasă a stîncilor din față apăru un șir de mogildeţe, 
înaintînd în linie dreaptă către mijlocul dolinei. Lui Hawat i se păru că 
erau fremeni, deși se deplasau ciudat de stingaci. Numără șase siluete 
care-și croiau drum anevoie de-a curmezișul dunelor. 

De sus, din dreapta surplombei sub care se ascunsese grupul 
lui Hawat, se auzi „tfoc-tfoc”-ul aripilor unui ornitopter. Apoi aeronava 
se ivi dincolo de pragul nișei, chiar deasupra lor — un topter Atreides 
vopsit la repezeală în culorile de război ale Harkonnenilor. Aparatul 
zbură drept spre oamenii care traversau dolina. 

Aceștia se opriră pe creasta unei dune, agitîndu-și braţele. 

Topterul descrise un cerc deasupra lor, viră strîns și ateriză 
într-un nor de praf, în fața șirului nemișcat. Cinci oameni săriră pe 
nisip și Hawat văzu reverberaţia scuturilor care respingeau particulele 
de praf din jurul siluetelor lor. Apoi recunoscu, în siguranța mișcărilor, 
fermitatea de profesioniști a sardaukarilor. 

— Ajiih! Îşi folosesc iar timpitele lor de scuturi, șuieră fremenul 
de lingă Hawat. Aruncă o privire către breșa din peretele sudic al dolinei. 

— Sardaukari, șopti Hawat. 

— Excelent! 

Sardaukarii se apropiară de grupul imobil al fremenilor, desfă- 
șurîndu-se într-un semicerc — ca un clește. Lamele săbiilor scînteiară 
în soare. Fremenii se strînseseră unul lîngă altul, părînd că așteaptă 
să vadă ce-o să se întîmple. 

Și, deodată, nisipul din jurul celor două cete împroșcă fremeni. 
Lîngă ornitopter... apoi în el. Pe creasta dunei, unde primele două gru- 
puri se întilniseră, se iscă un nor de praf prin care se zăreau vag mișcări 
violente. 

După cîteva clipe, norul de praf se risipi. Pe creastă nu mai erau 
decît fremeni. 

— Noroc c-au lăsat doar trei inși în topter, îi spuse fremenul 
lui Hawat. Cred c-am izbutit să capturăm mașina fără să-i fi provocat 
stricăciuni! 

În spatele lui Hawat, unul din soldaţi biigui: 

— Erau sardaukari! Sardaukari! 

— Nu-i așa că luptă bine? făcu fremenul. 

Hawat trase adînc aer în piept. Simţi mirosul de praf încins, simți 
arșița, uscăciunea. O uscăciune asemănătoare răzbătu și în glasul său: 

— Da, luptă bine. 

Topterul capturat decolă, bătind iute din aripi, viră scurt spre 
sud, luînd tot mai repede înălțime. 

Așadar, știu să și piloteze, gîndi Hawat. Fremenii folosesc toptere! 

Pe duna din mijlocul dolinei, unul din oameni flutură o bucată 
de pinză verde: o dată... de două ori. 

— Vin alții! șuieră fremenul de lîngă Hawat. Pregătiți-vă de 
luptă. Speram să ne putem vedea de drum fără alte neplăceri. 

Neplăceri! gîndi Hawat. 

Dinspre vest, se năpustiră din înălțimi două toptere. Fremenii 
dispărură ca prin minune din zona către care coborau în viteză cele 
două nave. Pe creasta dunei din centrul bazinului nu se mai zăreau 
acum decît opt pete albastre — cadavrele sardaukarilor în uniforme 
Harkonnen. 

Un alt topter apăru în zbor planat, din spatele stîncii sub care 
se afla Hawat. Mentatul tresări violent: era o aeronavă mare, un desan- 
tor. Plana lent, cu aripile larg deschise sub greutatea încărcăturii... Ca 
o pasăre uriașă ce se întoarce la cuib. 

Dincolo, unul dintre cele două toptere intră brusc în picaj și din 
botul său țîșni lancea purpurie a unui laser. Fasciculul tăie o brazdă 
adîncă în nisipul dolinei, ridicînd în spatele ei o limbă lungă de praf. 

— Lașii! scrîșni fremenul ghemuit lingă Hawat. 

Desantorul se îndreptă spre grămada de cadavre în uniforme 
albastre. Aripile îi tresăltară și începură să lopăteze în zbor staționar. 

În clipa aceea, o scînteiere scurtă, la sud, îi atrase atenţia lui 
Hawat. Privind într-acolo, zări un topter care cobora vijelios, cu aripile 
repliate de-o parte și de alta a fuzelajului, sfișiind cu flacăra aurie a 
reactoarelor argintul cenușiu al cerului. Spinteca văzduhul ca o săgeată, 
venind drept spre desantorul al cărui scut defensiv nu fusese activat 
pentru a nu interfera cu fasciculele laser din zonă. În secunda urmă- 
toare, topterul-săgeată izbi în plin giganticul desantor. 

O explozie înfricoșătoare cutremură bazinul. Bucăți mari de 
piatră se prăvăliră de pe pereţii stincilor dimprejur. Și un gheizer 
roșu-portocaliu erupse din centrul dolinei, transformînd într-o torță 
uriașă desantorul și topterele care-l escortaseră. 

Fremenii din topterul capturat, gindi Hawat. S-au sacrificat cu bună 
știință, ca să nimicească desantorul. Maică Mare! CE sînt fremenii ăștia? 

— Un schimb înţelept, comentă fremenul de lingă el. Cred că 
erau vreo trei sute de oameni în desantor. Acum trebuie să ne ocupăm 
de apa lor și să vedem cum facem rost de alt topter. 

Dădu să iasă din ascunzișul de sub bolta de piatră. 

O ploaie de uniforme albastre îi bară drumul, coborînd lin de 
pe peretele stîncii, în legănarea suspensiilor. Hawat avu timp să vadă 
că erau sardaukari cu chipurile crispate de beţia atacului, că nu purtau 
scuturi și că fiecare din ei avea într-o mînă un cuţit, iar în cealaltă un 
paralizator. 

Un pumnal șuieră prin aer, străpunegînd beregata fremenului, 
care se răsuci scurt și se prăbuși, contorsionîndu-se, cu fața în jos. Hawat 
mai apucă să-și scoată propriul său pumnal, apoi săgeata unui parali- 
zator îl cufundă în beznă. 

Muad'Dib putea într-adevăr să vadă Viitorul, dar 
trebuie să înțelegeți limitele acestei puteri. Gîndiţi-vă 
la simțul văzului. Avem ochi, dar nu putem vedea fără 
lumină. De pe fundul unei văi nu putem vedea ce se află 
în spatele ei. La fel, nici Muad'Dib nu putea întotdeauna 
să vadă tot ce se afla pe terenul enigmatic al viitorului. 
El ne spune că o singură decizie confuză în rostirea 
unei profeții — bunăoară, alegerea unui cuvînt în locul 
altuia — poate să schimbe întregul aspect al viitorului și 
mai spune așa: „Vederea timpului e cuprinzătoare, dar 
cînd treci prin el, timpul devine o portiţă îngustă. Iar 
Muad'Dib a luptat permanent împotriva ispitei de a alege 
o cale limpede și sigură, zicînd: „O asemenea cale nu 
poate duce decît la stagnare.” 


Fragment din Deșteptarea 
Arrakisului de Prinţesa Irulan 


În clipa în care zări ornitopterele ivite din noapte deasupra lor, 
Paul apucă brațul mamei sale, șuierînd: 

— Nici o mișcare! 

Apoi văzu la lumina lunii nava conducătoare, observă bătaia 
sigură a aripilor care frinau aparatul pentru aterizare, recunoscu dibă- 
cia și cutezanța miinilor care manevrau comenzile. 

— E Idaho, răsuflă el, ușurat. 

Topterul și tovarășele sale coboriră în bazin, ca un stol de păsări 
într-un cuib. Praful nu apucase încă să se așeze, cînd Idaho sări din 
topterul său şi începu să alerge spre ei. Îl urmau două siluete în man- 
tii fremene. Paul recunoscu într-una dintre ele statura înaltă și barba 
roșcată a planetologului Kynes. 

— Pe-aici! strigă Kynes, abătîndu-se către stinga. 

În spatele lui, alţi fremeni întindeau în grabă prelate de pinză 
peste ornitoptere. Peste cîteva clipe aparatele se preschimbară într-un 
șir de dune domoale. 

Idaho se opri în fața lui Paul și salută. 

— Domnia Ta, fremenii au în apropiere un refugiu, unde... 

— Ce se petrece acolo? 

Paul arătă cu mîna către dezlănțuirea violentă ce sfișia noap- 
tea, deasupra măgurii din depărtare — jeturile reactoarelor, fasciculele 
purpurii ale laserelor biciuind deșertul. 

Chipul rotund și flegmatic al lui Idaho schiță un zîmbet. 

— Domnia Ta... Sire, le-am rezervat o mică sur... 

O lumină albă, orbitoare, fulgeră pe întinsul deșertului — stră- 
lucitoare ca un soare, conturîndu-le brusc umbrele lungi pe podișul 
de piatră al terasei. Cu o singură mișcare brutală, Idaho prinse într-o 
mînă brațul lui Paul, în cealaltă umărul Jessicăi, smucindu-i pe amîndoi 
peste buza terasei și rostogolindu-se împreună cu ei, înapoi, în fundul 
bazinului. Tunetul asurzitor al unei explozii zgudui solul și aerul de 
deasupra lor. Unda de șoc smulse fragmente de rocă de pe suprafața 
terasei pe care abia o părăsiseră. 

Idaho se ridică în picioare, scuturindu-se de nisip. 

Jessica îngăimă: 

— O clipă am crezut c-a fost armamentul atomic al fa... 

— Ai instalat acolo un scut defensiv, spuse Paul. 

— Unul cît toate zilele și la intensitate maximă, confirmă Idaho. 
Primul fascicul laser care l-a intersectat a... 

Ridică din umeri. 

— Fuziune subatomică, murmură Jessica. E o armă periculoasă. 

— Nu-i armă, Doamnă... ci un mijloc de apărare. Data viitoare, 
lepădăturile alea o să se gîndească mai bine înainte de-a folosi laserele. 

Fremenii care camuflaseră ornitopterele se opriră în dreptul 
lor. Unul din ei le spuse, cu voce joasă: 

— Să mergem să ne-adăpostim, prieteni. 

Paul sări în picioare, în timp ce Idaho o ajuta pe Jessica să se 
ridice. 

— Explozia asta nu va rămîne fără urmări, Sire, rosti Idaho. 

Sire, gîndi Paul. 

I se păru straniu să se audă numit astfel. „Sire” fusese întot- 
deauna tatăl său. 

O clipă, puterile preștiente i se treziră din nou. Se văzu pradă 
neostoitei conștiințe de rasă care tîra universul uman către haos. Deși 
fulgerătoare, viziunea îl zdruncină. Se lăsă condus de Idaho de-a lungul 
bazinului, pînă la un pinten de stîncă. La baza lui, cîțiva fremeni forau 
o cale de acces în nisip, manevrînd cu îndemînare niște compactoare 
statice. 

— Nu vrei să-ți duc eu ranița, Sire? întrebă Idaho. 

— Nu-i grea, Duncan, răspunse Paul. 

— Văd că n-ai scut. Ţi-l dau pe-al meu? Aruncă o privire în direc- 
ţia colinei de dincolo de terasă. Nu cred că le va mai arde de joacă cu 
laserele. 

— Păstrează-ți scutul, Duncan. Mi-e scut de-ajuns brațul tău 
drept! 

Jessica remarcă efectul elogiului, îl văzu pe Idaho pășind mai 
aproape de Paul și gîndi: Cît de bine știe fiul meu să se poarte cu oamenii săi! 

Fremenii ridicară o trapă de piatră, descoperind un tunel săpat 
în roca nativă a deșertului. O prelată de camuflaj fu pregătită deasu- 
pra intrării. 

— Pe-aici, spuse unul dintre fremeni și o luă înainte, coborînd 
un șir de trepte de piatră, în întuneric. 

În spatele lor, prelata astupă lumina lunii. O pilpîire anemică, 
verde, venind din față, ilumina vag tunelul, dind la iveală trepte și 
pereți de piatră, un cot către stînga. În jur, coborau siluetele drapate 
ale celorlalți fremeni. Dădură colțul, parcurseră alt pasaj tăiat în stîncă, 
la capătul căruia se pomeniră într-o grotă. 

Kynes îi aștepta acolo, cu gluga jubbei lăsată pe spate. Colierul 
distraiului său sclipea în lumina verde. Avea părul și barba răvășite. 
Ochii albaștri, lipsiţi de alb, păreau niște pete de întuneric sub sprin- 
cenele dese. 

În clipa în care îi zări ieșind din galerie, Kynes se întrebă: De 
ce-i ajut? N-am făcut niciodată ceva atît de periculos. Risc să-mi găsesc și 
eu sfîrșitul, odată cu ei. 

Apoi îl privi fix pe Paul și văzu adolescentul care preluase povara 
bărbăţiei, ascunzîndu-și durerea, înăbușind tot ce ar fi putut dăuna pozi- 
ției pe care trebuia să și-o asume acum, rangul de Duce. Și, în momentul 
acela, Kynes înțelese că ducatul continua să existe numai datorită tînă- 
ului din fața sa... Iar lucrul acesta nu putea fi trecut cu vederea. 

Jessica privi o singură dată întreaga grotă, înregistrind-o după 
metoda de percepție Bene Gesserit. Un laborator... cu nișele și planurile 
rectilinii caracteristice construcțiilor utilitare arhaice. 

— Vasăzică așa arată o stațiune ecologică imperială, spuse Paul. 
Iată una din bazele pe care le voia tatăl meu ca să le transforme în 
avanposturi. 

Le voia taică-său! gîndi Kynes. 

Și din nou îl cuprinse nedumerirea. Oare nu sînt în toate mințile, 
de le dau ajutor acestor fugari? De ce-o fac? Cît de ușor mi-ar fi să-i predau 
și să cumpăr cu ei încrederea Harkonnenilor... 

Paul urmă exemplul mamei sale, cuprinzind într-o singură pri- 
vire gestaltică detaliile încăperii. Pereţi goi de piatră, un banc de lucru 
situat lateral. Bancul era înţesat cu aparate — cadrane luminoase, gri- 
dexuri!!5!l din care ieșeau nenumărate tuburi de sticlă. Aerul mirosea 
a ozon. 

O parte dintre fremeni dispărură într-o nișă adîncă, de unde 
răzbăteau tot felul de zgomote — tusea unui motor, nechezatul specific 
al curelelor de transmisie, scrișnete de angrenaje. 

Paul privi spre capătul încăperii și observă stive de cuști în care 
se mișcau animale mici. 

— Exact, rosti Kynes. Ai identificat bine locul. La ce ți-ar putea 
folosi un asemenea avanpost, Paul Atreides? 

— La transformarea Arrakisului într-o lume prielnică omului, 
răspunse Paul. 

Poate că de-asta-i ajut, gîndi Kynes. 

Zgomotele mecanice scăzură subit, apoi încetară. Dinspre cuști, 
un chițăit subțire rupse tăcerea care se așternuse pe neașteptate în 
grotă. Chițăitul se curmă brusc, parcă intimidat. 


[131] GRIDEX: separator cu sarcină diferențială utilizat pentru îndepărtarea 
nisipului dintr-o cantitate recoltată de mirodenie. Utilajul este folosit în 
faza a doua a rafinării melanjului. 

Paul își întoarse privirea spre cuști și văzu că animalele erau 
lilieci minusculi, cu aripi cafenii. Distribuitoare automate de hrană se 
prelungeau din peretele învecinat, traversînd șirurile de cuști. 

Un fremen ieși din nișă și i se adresă lui Kynes: 

— Liet, s-a defectat instalaţia generatorului de cîmp. Nu mai 
am cum să neutralizez detectoarele de apropiere. 

— Poţi s-o repari? întrebă Kynes. 

— Da, dar o să dureze. Piesele... 

Omul dădu din umeri. 

— Înţeleg, spuse Kynes. În cazul ăsta va trebui să ne descurcăm 
fără mașini. Scoateţi la suprafață o pompă manuală de ventilație. 

— Imediat. 

Omul dispăru. 

Kynes se întoarse către Paul. 

— Ai dat un răspuns bun adineaori. 

Jessica remarcă tonul măsurat al vocii lui Kynes, o voce suverană, 
obișnuită să dea ordine. Nu-i scăpase nici numele pe care îl rostise 
interlocutorul lui Kynes. Liet era alter ego-ul fremen, cealaltă față a 
supusului planetolog. 

— Îţi sîntem recunoscători pentru ajutorul dumitale, doctore 
Kynes, spuse ea. 

— Hm... vom vedea, mormăi Kynes. Făcu semn unuia dintre 
oamenii săi. Shamir, adu niște cafea de mirodenie în camera mea. 

— Numaidecît, Liet, răspunse omul. 

Kynes arătă cu mîna o deschidere boltită, într-unul din pereţii 
laterali. 

— Vă rog. 

Jessica își îngădui o înclinare demnă a capului, în semn de 
acceptare. Îl văzu pe Paul transmiţindu-i lui Idaho semnalul de mînă 
prin care îi cerea să rămînă de gardă în fața bolţii. 

Pasajul n-avea mai mult de doi pași lungime. La capătul său, 
Kynes deschise o ușă masivă, conducîndu-i într-o cămăruță pătrată, 
iluminată de licurigloburi aurii. Cînd intră, Jessica atinse cu virfurile 
degetelor suprafața ușii, constatînd cu surprindere că materialul era 
plastoţel!152l. 

[132] PLASTOȚEL.: oțel stabilizat cu fibre de stravidiu intercalate în 

Paul făcu trei pași în încăpere și își lăsă jos ranița. Auzi ușa închi- 
zîndu-se în spatele lui. Examină camera: latura de opt metri, pereţii 
tăiaţi în roca naturală de culoare albicioasă, un șir de dulapuri meta- 
lice încastrate în peretele din dreapta. Centrul camerei era ocupat de 
un birou mic, acoperit cu o placă de sticlă lăptoasă, cu bule galbene. 
În jurul biroului se aflau patru scaune cu suspensii. 

Kynes trecu pe lîngă Paul și ținu un scaun pentru Jessica. Ea se 
așeză, urmărind concentrarea cu care fiul său studia încăperea. 

Paul rămase în picioare pentru o ultimă privire. Ceva vag anor- 
mal în curenții de aer din cameră îi spunea că la dreapta, în spatele 
șirului de dulapuri, exista o ușă secretă. 

— Vrei să iei loc, Paul Atreides? îl invită Kynes. 

Ciîtă silinţă își dă să evite titlul, observă Paul. Acceptă, totuși, 
scaunul și așteptă în tăcere, pînă cînd planetologul se așeză lîngă el. 

— Consideră că Arrakisul ar putea să devină un paradis, spuse 
Kynes. Cu toate acestea, după cum vezi, Imperiul nu-și trimite aici decît 
cozi de topor, care să-i scoată cît mai multă mirodenie! 

Paul își ridică degetul mare cu sigiliul ducal. 

— Vezi inelul ăsta? 

— Da. 

— Știi și ce-nseamnă? 

Jessica își întoarse capul, uitîndu-se lung la fiul ei. 

— Tatăl tău zace mort în ruinele Arrakisului, spuse planetolo- 
gul. Practic, acum ești Duce. 

— Sînt oștean al Imperiului, replică Paul. Practic, sînt o coadă 
de topor. 

Chipul lui Kynes se întunecă. 

— Cu toate că sardaukarul Împăratului a călcat în picioare 
cadavrul tatălui tău? 

— Sardaukarul e una, sursa legală a autorităţii mele e altceva, 
răspunse Paul. 

— Arrakisul judecă în felul său propriu cui anume trebuie să-i 
revină sceptrul autorităţii, spuse Kynes. 

Iar Jessica, întorcîndu-și ochii spre el, gîndi: E oțel în omul acesta; 


structura sa cristalină. 

oțel pe care n-a reușit nimeni să-l decălească... și noi avem nevoie de oțel. 
Paul se joacă acum cu focul. 

— Prezenţa sardaukarului pe Arrakis, spuse Paul, dovedește 
cu prisosinţă ce temut era tatăl meu de scumpul nostru Împărat. De 
acum înainte, o să am eu grijă să-i dau Împăratului Padişah motive să 
se teamă de... 

— Băiete, interveni Kynes, există lucruri pe care nu le... 

— Te rog să mi te adresezi cu Sire sau cu Domnia Ta, îi tăie vorba 
Paul. 

I-a spus-o cu blindeţe, observă în gînd Jessica. 

Kynes se uită lung la Paul și Jessica văzu pe chipul planetolo- 
gului și o scînteie de admiraţie, dar și o licărire de amuzament. 

— Sire..., rosti Kynes. 

— Sînt un obstacol în calea Împăratului, spuse Paul. Sînt un 
obstacol în calea tuturor celor ce vor să-și împartă Arrakisul ca pe o 
pradă. Cît timp voi trăi, o să rămîn un obstacol în calea lor, dar un 
obstacol de care, în cele din urmă, se vor împiedica și-și vor rupe gâtul. 

— Vorbe, zise Kynes. 

Paul îl ţintui cu privirea. Apoi spuse cu voce tărăgănată: 

— Aveţi o legendă despre Lisan al-Gaib, Vocea din Altă Lume, 
cel care îi va călăuzi pe fremeni spre paradis. Fremenii dumitale au... 

— Superstiţii! îl întrerupse Kynes. 

— Poate, se învoi Paul. Sau poate că nu. Superstiţiile au uneori 
rădăcini stranii și ramuri și mai stranii. 

— Ţi-ai făcut planuri, spuse Kynes. E clar că ţi-ai făcut planuri... 
Sire. 

— Fremenii dumitale mi-ar putea furniza dovezi concludente 
că pe planetă se află sardaukari în uniformă Harkonnen? 

— Foarte probabil. 

— Împăratul va aduce din nou la cîrma Arrakisului un Harkon- 
nen, spuse Paul. Poate chiar pe Rabban Bestia. O să-l lăsăm s-o facă. 
În clipa în care va fi suficient de implicat pentru ca vinovăția lui să nu 
mai poată fi pusă la îndoială, o să-l denunțăm Landsraadului printr-un 
Act de Acuzare. O să-i cerem să dea socoteală de... 

— Paul! exclamă Jessica. 

— Presupunînd că acuzaţia ta ar fi acceptată de Consiliul 

Suprem al Landsraadului, interveni Kynes, acțiunea n-ar putea să aibă 
decît o singură consecinţă: izbucnirea unei conflagrații generale între 
Imperiu și Casele Mari. 

— Haosul, întări Jessica. 

— Dar dacă l-aș încunoștința mai întîi pe Împărat și i-aș oferi 
o alternativă pentru haos? 

Jessica întrebă cu răceală: 

— Șantaj? 

— Unul din instrumentele puterii, după cum mi-ai spus odată 
chiar tu, replică Paul și ea sesiză amărăciunea din vocea lui. Împăratul 
nu are decit fiice. 

— Nu cumva visezi tronul? întrebă Jessica. 

— Împăratul nu-și va risca Imperiul într-un război total, spuse 
Paul. Planete nimicite, debandadă... Nu va risca așa ceva. 

— Ceea ce propui nu-i decît pură aventură, comentă Kynes. 

— De ce se tem cel mai mult Casele Mari ale Landsraadului? 
întrebă Paul. Exact de ceea ce se întîmplă acum, aici, pe Arrakis: de 
faptul că sardaukarul le va veni de hac, rînd pe rînd. De-asta există 
Landsraadul. Acesta-i liantul Marii Convenții. Numai unite pot ţine 
piept forțelor imperiale. 

— Dar sînt... 

— De asta se tem, urmă netulburat Paul. Arrakisul însă ar putea 
să devină un strigăt de raliere. Pentru că fiecare Casă ar putea să ajungă 
în situaţia tatălui meu, ruptă de turmă și sacrificată. 

Kynes se întoarse spre Jessica: 

— Planul are șanse de reușită? 

— Nu sînt mentat, răspunse ea. 

— Ești Bene Gesserit. 

Jessica îl sfredeli cu privirea, apoi spuse: 

— Planul are părți bune și părți slabe... ca orice plan, în faza 
aceasta. Un plan depinde în egală măsură de execuţie și de concepție. 

— „Legea este știința fundamentală”, cită Paul. Așa stă scris 
deasupra ușii Împăratului. Propun să-i demonstrăm ce înseamnă legea. 

— Numai că eu nu-s prea sigur dacă pot acorda încredere per- 
soanei care a conceput planul ăsta, spuse Kynes. Arrakisul își are și el 
planul său, care... 

— De pe tron, îl întrerupse Paul, va fi suficient să fac un semn 
ca să transform Arrakisul într-un paradis. De altfel, acesta-i prețul pe 
care-l ofer pentru sprijinul dumitale. 

Kynes arboră o expresie glacială. 

— Loialitatea mea nu-i de vînzare, Sire. 

Paul îl privi lung, înfruntînd licărul rece al ochilor albastru-în-al- 
bastru, scrutînd faţa încadrată de barbă, aerul autoritar. În cele din 
urmă, un zîmbet crispat făcu să-i tresară buzele. 

— Ai dreptate, spuse. Îmi cer scuze. 

Kynes își aţinti privirea în ochii lui Paul, apoi rosti brusc: 

— Un Harkonnen nu și-ar fi recunoscut niciodată greșeala. 
Poate că nu ești ca ei, Atreides. 

— Harkonnenii or fi avînd lacune în educaţie, replică Paul. Spui 
că nu poți fi cumpărat. Eu însă cred că am moneda pe care ai s-o accepți. 
În schimbul loialității dumitale, îţi ofer loialitatea mea... totală. 

Fiul meu a moștenit sinceritatea Atreizilor, gîndi Jessica. Are acel 
simţ uluitor, aproape naiv, al onoarei... Dar ce forță colosală reprezintă, de 
fapt, simţul acestal... 

Observă că vorbele lui Paul îl tulburaseră pe Kynes. 

— E absurd, murmură planetologul. Ești încă un copil și... 

— Sînt Duce, îl întrerupse Paul. Sint un Atreides. Nici un Atre- 
ides n-a încălcat vreodată un asemenea jurământ. 

Kynes îl privi mut. 

— Și cînd spun loialitate totală, urmă Paul, asta înseamnă fără 
nici o rezervă. Aș fi gata să mă jertfesc pentru dumneata! 

— Sire! rosti Kynes, și cuvîntul păru că se rupe din el, dar Jessica 
văzu că de data aceasta nu se mai adresase unui băiat de cincispre- 
zece ani, ci unui bărbat și unui superior. De data aceasta, Kynes rostise 
cuvîntul cu toată seriozitatea. 

În clipa asta, ar i în stare să-și dea viața pentru Paul, gîndi ea. Cum 
reușesc Atreizii să declanșeze asemenea sentimente, atît de iute, atît de ușor? 

— Știu că ești sincer, spuse Kynes. Dar Harkon... 

Ușa din spatele lui Paul se izbi de perete. Tînîrul se întoarse 
fulgerător. Zări dincolo de prag o învălmășeală de nedescris, strigăte, 
zăngănit de arme, chipuri schimonosite, ca niște măști de ceară în 
semiobscuritatea pasajului. 

Și el, și mama sa săriră în același timp către ușă, zărindu-l pe 
Idaho care încerca să blocheze trecerea. Ochii injectaţi ai spadasinului 
scăpărau prin reverberaţia scutului... Mîini ca niște gheare se agitau 
în spatele lui, lame de oţel îi tocau în van scutul. Flama roșcată a unui 
paralizator cu cartușe ricoșă violent în cimpul defensiv. Cele două lame 
ale lui Idaho hăcuiau în stînga și-n dreapta, împroșcînd sînge. 

În clipa următoare, Kynes fu lingă Paul şi amindoi îşi repeziră 
greutatea trupurilor în ușă. Paul mai apucă să-l vadă pe Idaho ţinînd 
piept unui furnicar de uniforme Harkonnen — zări mișcările scurte, 
precise, ale armelor sale, dar și floarea roșie a morţii în părul său cârli- 
onțat. Apoi ușa se închise cu un țăcănit metalic. Kynes trăsese zăvoarele. 

— S-ar părea c-am luat o decizie, spuse el. 

— V-au detectat mașinile înainte de-a apuca să le opriți, zise 
Paul. Observă privirea deznădăjduită a mamei sale; se apropie și o 
trase de lingă ușă. 

— Cînd am văzut că întîrzie cafeaua, trebuia să-mi fi dat seama 
că ceva nu-i în regulă, mormăi Kynes. 

— Ai o ieșire secretă, îl zori Paul. O folosim? 

Kynes trase adînc aer în piept, apoi, în cele din urmă, spuse: 

— Ușa asta osă reziste cel puțin douăzeci de minute — la orice, 
în afară de lasere. 

— Nu vor folosi lasere, spuse Paul. N-au de unde să știe dacă 
n-avem scuturi dincoace. 

— Erau sardaukari în uniforme Harkonnen, șopti Jessica. 

De partea cealaltă a ușii, începură să se audă lovituri ritmice. 

Kynes arătă dulapurile de metal și spuse: 

— Pe-aici. 

Se duse la primul dulap, deschise un sertar și manevră o manetă 
în interiorul lui. Întregul șir de dulapuri se deplasă într-o parte, des- 
coperind gura neagră a unui tunel. 

— Dulapurile-s din plastoţel, spuse Kynes. 

— Erați pregătiți pentru orice, remarcă Jessica. 

— Am trăit sub Harkonneni vreme de optzeci de ani, replică 
planetologul. 

Intrară în tunel și Kynes închise ușa secretă. 

În întunericul care-i împresură brusc, Jessica văzu la picioarele 
ei o săgeată luminoasă. 

Din spate răsună vocea lui Kynes: 

— Aici ne despărțim. Peretele ăsta-i mai gros, va rezista cel 
puțin o oră. Luaţi-vă după săgețile de pe jos. O să se stingă pe măsură 
ce treceţi de ele. Săgeţile vă vor conduce, printr-un labirint, către altă 
ieșire, unde veţi găsi un topter. În noaptea asta o să fie furtună. Singura 
voastră speranţă de salvare este să prindeţi furtuna, să vă cufundați în 
frontul ei de atac și să vă lăsaţi duși de ea. E metoda pe care-o folosesc 
oamenii mei cînd fură toptere. Dacă reușiți să vă menţineţi la mansarda 
furtunii, veți supraviețui. 

— Şi dumneata? întrebă Paul. 

— Eu am să mă salvez pe altă cale. Dacă voi fi prins... hm... mai 
sînt încă planetologul imperial al Arrakisului. Voi spune că m-aţi ţinut 
ostatic. 

Fugim ca niște lași, gîndi Paul. Dar cum altfel aș putea să rămîn 
în viață, ca să-mi răzbun tatăl? Se întoarse în direcția în care știa că se 
află ușa secretă. 

Jessica îi auzi mișcarea și spuse: 

— Duncan a murit, Paul. I-ai văzut și tu rana. Nu mai poți face 
nimic pentru el. 

— Va veni o zi cînd o să le plătesc pentru toate astea, murmură 
Paul. 

— Dacă vrei să mai apuci ziua aceea, grăbește-te, spuse Kynes. 

Paul simţi mîna planetologului pe umărul său. 

— Unde ne vom întîlni, Kynes? întrebă el. 

— O să-i trimit pe fremeni să vă caute. Cunoaștem direcția fur- 
tunii. Acum, luaţi-o din loc și... Maica Mare să vă dea noroc și iuțeală! 

Îl auziră plecînd — un foșnet în beznă. 

Jessica apucă pe dibuite mîna lui Paul, trăgindu-l cu blindeţe 
spre ea. 

— Să nu ne rătăcim unul de celălalt, spuse. 

— Da. 

O urmă, apropiindu-se de prima săgeată, care se stinse în clipa 
în care călcară pe ea. O altă săgeată se aprinse în față. 

O traversară, o văzură stingîndu-se, zăriră altă săgeată în față. 

Începură să alerge. 

Planuri cuprinse într-alte planuri, din alte planuri, în alte planuri, 
gindi Jessica. Oare acum facem parte din planul altcuiva? 

Săgețile îi duseră pe căi ocolite, pe lingă galerii laterale abia 
deslușite în vaga luminiscenţă. O vreme nu făcură decît să coboare, 
apoi începură să urce... Tot mai sus. În cele din urmă, ajunseră la niște 
scări, dădură un colţ și se opriră în fața unui perete fosforescent, cu un 
mîner negru în mijloc. 

Paul apăsă mînerul. 

Peretele culisă lateral. Se făcu brusc lumină și văzură o grotă 
vastă tăiată în stîncă, iar în centrul ei — un ornitopter. În spatele apa- 
ratului, deslușiră un perete plat, cenușiu, pe care era marcat semnul 
convenţional al unei ieșiri. 

— Unde s-o fi dus Kynes? întrebă Jessica. 

— Kynes a făcut ce-ar face orice bun conducător de gherilă, 
zise Paul. S-a despărţit de noi. În felul acesta, dacă va fi capturat, nu 
va putea spune unde ne aflăm, pentru că într-adevăr nu va ști. 

Intrară în grotă și pașii lor răscoliră praful gros care acoperea 
pardoseala. 

— N-a mai călcat nimeni pe-aici, de multă vreme, observă Paul. 

— Kynes părea încredinţat că fremenii ne vor găsi, spuse Jessica. 

— Îi împărtăşesc încrederea, zise el. 

Își desprinse mîna din mîna mamei sale, se apropie de ușa 
din stînga a ornitopterului, o deschise și înghesui ranița în spatele 
scaunelor. 

— Aparatul e protejat contra detectoarelor de apropiere, spuse. 
Pe tabloul de bord sînt montate butoane de telecomandă pentru oblo- 
nul grotei și pentru instalația de iluminat. Cei optzeci de ani petrecuţi 
sub Harkonneni i-au învățat să nu omită nimic. 

Jessica își sprijini umărul de cealaltă parte a fuzelajului și își 
trase sufletul. Apoi spuse: 

— Harkonnenii nu-s proști. Sînt sigură că au lăsat o patrulă 
aeriană pe-aproape. Îşi cumpăni o clipă simţul orientării, după care 
arătă spre dreapta: Furtuna pe care-am văzut-o e în partea aceea. 

Paul dădu din cap, încercînd să-și învingă imboldul subit de 
a rămîne pe loc. Îi cunoștea cauza, dar asta nu-i era de nici un folos. 

Într-un moment anume al acestei nopți, trecuse pe lingă un nex deci- 
siv și pătrunsese în bezna necunoscutului. Cunoștea zona temporală 
din imediata lor apropiere, dar elementul aici-și-acum era învăluit în 
mister... Ca și cum, de undeva, de departe, s-ar fi văzut pe el însuși dis- 
părînd în fundul unei văi. Unele dintre nenumăratele poteci care urcau 
din valea aceea l-ar fi putut scoate din nou la iveală pe Paul Atreides; 
cele mai multe... nu. 

— Cu cât vom zăbovi mai mult, cu atît vor avea mai multe șanse 
să ne ajungă din urmă, îi aminti Jessica. 

— Intră și leagă-ţi centura, spuse el. 

Se urcă lingă ea, în cabina ornitopterului, luptîndu-se încă — 
din răsputeri — cu gîndul că acționa orbește, că se afla pe un teren care 
nu-i apăruse în niciuna din viziunile preștiente. Și în clipa aceea simți 
un șoc neaşteptat. Își dădu seama că se bizuise prea mult pe puterile 
sale preștiente și că din cauza asta era acum insuficient pregătit să 
facă față situaţiei critice în care se aflau. 

„Dacă te bizui numai pe ochi, celelalte simţuri îți slăbesc”, spu- 
nea o axiomă Bene Gesserit. O verifica acum pe propria sa piele. Îşi 
promise să nu mai cadă niciodată într-o asemenea cursă... dacă avea 
să mai fie în viaţă, la capătul acestei nopți. 

Își strînse centura de siguranţă, verifică dacă mama sa făcuse 
la fel, inspectă repede aeronava. Aripile erau zăvorite în poziție com- 
plet depliată, cu delicatele interfolii metalice întinse. Atinse levierul 
de retractare și potrivi aripile în poziţia pentru decolarea pe jeturi, 
pe care o învățase de la Gurney Halleck. Comutatorul demarorului 
răspunse cu promptitudine. Cadranele de pe tabloul de bord prinseră 
viață, semnalind armarea motoarelor. Turbinele începură să șuiere ușor. 

— Gata? întrebă el. 

— Da. 

Paul apăsă pe butonul de telecomandă a luminilor. 

Grota se cufundă în beznă. 

Ca o umbră în licărirea difuză a instrumentelor, mina lui Paul 
alunecă spre comanda oblonului. Din față se auzi un scrișnet. O cas- 
cadă de nisip se prăbuși undeva, dincolo de ieșire. Paul simţi în obraji o 
pală de vînt încărcată cu fire minuscule de praf. Închise ușa topterului, 
remarcînd imediat ușoara presurizare a cabinei. 

În locul oblonului-perete apăruse în întuneric un dreptunghi 
mare de stele, care pîlpîiau în atmosfera plină de praf. La baza drept- 
unghiului, lumina palidă a stelelor cădea pe un prag îngust, acoperit 
cu dune mărunte. 

Paul apăsă pe butonul luminos al secvenţei de decolare. Aripile 
izbiră înapoi și în jos, catapultînd topterul din cuibul său. Ajutajele 
reactoarelor scuipară foc și aripile își luară poziţia repliată pentru panta 
de urcare. 

Jessica atinse ușor dublurile comenzilor aflate în fața ei, sim- 
țind siguranța manevrelor pe care le executa Paul. Era, în același timp, 
speriată și încîntată. Singura noastră speranță este acum educația lui 
Paul, gîndi ea. Tinereţea și agilitatea lui. 

Paul mări regimul motoarelor. Topterul viră, apăsîndu-i în sca- 
une, în timp ce în faţa stelelor dinaintea lor se înălță brusc un zid negru. 
Paul extinse portanţa aripilor și acceleră. Aripile călcară încă o dată 
aerul și aparatul survolă stincile. Le văzură sub ei, steiuri și piscuri 
argintate de stele. În dreapta, deasupra orizontului, înroşită de praful 
din atmosferă, a doua lună își proiecta razele asupra panglicii lungi 
a furtunii. 

Mîinile lui Paul dansară pe comenzi. Aripile se repliară, deve- 
nind elitre de cărăbuș. Aparatul viră strîns, iar forța accelerației le strivi 
trupurile. 

— Jeturi de reactoare în spatele nostru! strigă Jessica. 

— Le-am văzut, murmură Paul. 

Împinse, brutal, maneta de gaz. 

Topterul tresări ca un animal speriat, ţișni spre sud-vest, către 
furtună și imensitatea deșertului. În față, Paul zări umbrele răzlețe ce 
indicau capătul lanţului stîncos, punctul în care stratul de rocă nativă 
cobora sub nisipuri. Dincolo de ele se așterneau, în lumina lunii, alte 
umbre. Dune... Cît vedeai cu ochii, numai dune... 

Iar deasupra orizontului se înălța masivul imens al furtunii, 
asemenea unui zid ridicat către stele. 

Un șoc violent zgudui aparatul. 

— Trag în noi! exclamă cu glas gîtuit Jessica. Trag cu proiectile! 

Văzu chipul lui Paul schimonosindu-se într-un rînjet feroce. 

— Pare-se c-au renunțat la lasere, rosti el. 

— Dar n-avem scut! 

— De unde să știe ei? 

Topterul se cutremură din nou. 

Paul își suci capul și privi înapoi. 

— Numai unul e destul de rapid ca să se poată ţine după noi, 
observă el. 

Se concentră iarăși asupra direcției de zbor, cercetă zidul furtu- 
nii, care creștea, tot mai înalt, în faţa lor. Părea gigantic și consistent. 

— Lans-proiectile, rachete, tot armamentul antic, murmură el. 
O să am grijă să le aibă și fremenii. 

— Furtuna! izbucni Jessica. N-ar fi mai bine să ne întoarcem? 

— Ce face nava din spatele nostru? 

— S-a oprit. 

— Acum! 

Paul retractă complet aripile, viră cu toată viteza la stînga, către 
clocotul de o înșelătoare blindețe al zidului înălțat de furtună. Simţi 
cum forța accelerației îi întinde carnea obrajilor. 

Li se păru că pătrund foarte încet într-un nor de praf. Norul se 
făcu mai dens și mai dens, pînă ce acoperi cu totul deșertul și luna. 
Aeronava deveni un suspin lung și orizontal, de întuneric, în care nu 
mai pîlpîia decît geana verde a luminiţelor de pe tabloul de bord. 

Prin mintea Jessicăi fulgerară toate istorisirile despre furtu- 
nile de pe Arrakis — furtuni care taie metalul ca untul, care rod carnea 
pînă la os și transformă oasele în pulbere. Simți smuciturile rafalelor 
ce izbeau topterul cu masa lor de praf. Aparatul începu să se agite 
nebunește, în timp ce Paul se lupta cu comenzile. Îl văzu oprind brusc 
motoarele și simţi tresărirea dementă a navei. Metalul din jurul lor 
prinse să șuiere și să vibreze. 

— Nisip! ţipă Jessica. 

La lumina instrumentelor, privi chipul lui Paul. Îl văzu clă- 
tinînd încet din cap. 

— Nu prea e nisip la înălțimea asta... 

Jessica simţi cum se cufundau tot mai adînc în volbură. 

Paul deplie complet aripile, auzindu-le pîriind sub sarcină. Îşi 
pironi ochii pe instrumente, planînd din instinct, luptîndu-se să nu 
piardă înălțime. 

Șuierăturile de afară scăzură în intensitate. 

Topterul începu să se încline spre stinga. Paul, cu privirea ațin- 
tită la globul luminos care le indica poziţia, reuși să aducă aparatul la 
orizontală. 

Jessica avu senzaţia stranie că nu se mai mișcau deloc, că mișca- 
rea exista numai în afară. O vagă scurgere cafenie pe suprafața exterioară 
a parbrizului și a geamurilor, un șuierat surd, continuu, erau singurele 
semne ale stihiei dezlănțuite în jurul lor. 

Vînturi de șapte pînă la opt sute de kilometri pe oră, își aminti ea. 
Simţi mușcătura valului de adrenalină. Nu trebuie să mă ter, își spuse, 
începînd să rostească în gînd cuvintele litaniei Bene Gesserit. Frica e 
ucigașul minţii. 

Încet, anii lungi de antrenament învinseră. 

Își recăpătă calmul. 

— Am apucat un tigru de coadă, murmură Paul. Nu putem 
coborî, nu putem ateriza... și nu putem nici urca și ieși deasupra fur- 
tunii. Va trebui să ne lăsăm tirîți pînă la capăt! 

Calmul o părăsi brusc pe Jessica. Își simţi clănțănitul dinţilor, 
își încleștă cu putere maxilarele. Apoi auzi vocea lui Paul, joasă și cum- 
pătată, recitind litania: 

— „Frica este ucigașul minţii. Frica este moartea cea mică, adu- 
cătoare a anihilării complete. Voi înfrunta frica. O voi lăsa să treacă 
peste mine și prin mine. Și după ce va fi trecut, mă voi întoarce și voi 
privi în urma ei. Pe unde a trecut frica, nu va mai fi nimic. Numai eu 
voi rămîne.” 

Ce anume dispreţuiești? Așa poți fi cunoscut cu 
adevărat. 


Fragment din Manualul lui 
Muad'Dib de Prinţesa Irulan 


— Sînt morţi, Baroane, spuse Iakin Nefud, căpitanul gărzii. 
Nu-ncape îndoială că-s morți amindoi. Și femeia, și băiatul... 

Baronul Vladimir Harkonnen se ridică în capul oaselor, săltîn- 
du-și trupul în iatacul cu suspensii, din dormitor. De jur împrejurul 
dormitorului, închizindu-l ca pe un gălbenuș într-un ou cu zeci de 
coji, se înșirau radial compartimentele fregatei spaţiale cu care Baro- 
nul debarcase pe Arrakis. Aici însă, în dormitorul său, metalul rece al 
navei era mascat de draperii, capitonat, decorat cu obiecte rare de artă. 

— Nu încape nicio-ndoială, spuse, din nou, căpitanul gărzii. 
Sint morți. 

Baronul își răsuci în suspensii trupul imens, își aținti privi- 
rea la nișa din peretele opus și la statueta de ebalin reprezentînd un 
adolescent în pas avintat de dans. Somnul îl părăsi brusc. Îndreptă 
suspensia capitonată de sub cutele groase ale cefei, se uită lung pe sub 
unicul licuriglob din dormitor. Căpitanul Nefud stătea în pragul ușii, 
în spatele pentascutului!155), 

— E sigur că-s morţi, Baroane, repetă Nefud. 

Baronul remarcă urmele semutei în privirea încețoșată a căpi- 
tanului. Îşi dădu seama că omul primise raportul într-un moment în 
care era cufundat în extazul drogului și că abia avusese timp să-și admi- 
nistreze un antidot, înainte de-a alerga într-un suflet spre dormitor. 


[133] PENTASCUT: scut defensiv generat de un cîmp cu cinci straturi, 
utilizat mai ales pentru blocarea unor suprafețe reduse, cum ar fi ușile 

sau culoarele (la scuturile suprapuse de mari dimensiuni, instabilitatea 
cîmpului este direct proporțională cu numărul straturilor) și prin care nu se 
poate trece decît cu ajutorul unui dezactivator reglat după codul scutului. 

— Am primit un raport amănunțit, spuse Nefud. 

Să-l mai las puţin să se perpelească, gîndi Baronul. Uneltele pute- 
rii trebuie păstrate ascuţite și pregătite. Forța și frica — ascuţite, pregătite. 

— Le-ai văzut cadavrele? mugi deodată. 

Nefud șovăi. 

— Vorbește! 

— Domnia Ta... au fost văzuți cufundîndu-se într-o furtună de 
nisip... Viteza vintului era de peste opt sute de kilometri... Nimic nu 
poate supraviețui unei asemenea furtuni, Domnia Ta. Nimic! Noi înșine 
am pierdut un topter în cursul urmăririi. 

Baronul continuă să-l fixeze, examinîndu-i contracţiile ner- 
voase din mușchii fălcilor, mișcarea bărbiei, ori de cîte ori omul își 
înghițea saliva. 

— Le-ai văzut cadavrele? 

— Domnia Ta... 

— Atunci pentru ce dai buzna, bătîndu-te cu pumnu-n piept? 
tună Baronul. Ca să-mi prezinţi drept sigur un lucru incert? Îţi închi- 
pui cumva c-o să-ţi laud prostia, c-o să te răsplătesc cu altă avansare? 

Nefud se făcu alb ca varul. 

Ia te uită la puiul ăsta de găină, gîndi Baronul. Tocmai în jurul 
MEU și-au găsit să se adune toţi tîmpiţii! Dac-aș presăra nisip pe jos și-aș 
spune că-s grăunțe, dobitocul ăsta s-ar apuca să ciugulească. 

— Prin individul ăla, Idaho, am dat de ei? întrebă. 

— Exact, Domnia Ta! 

Ia uite-l cum se grăbește să cotcodăcească, gîndi Baronul. 

— Voiau s-o șteargă la fremeni, ai? se răsti. 

— Da, Domnia Ta. 

— Și ce mai zice... raportul? 

— Planetologul imperial, Kynes, e amestecat și el, Domnia Ta. 
Idaho s-a-ntilnit cu Kynes în împrejurări misterioase... ba aș putea 
spune chiar suspecte. 

— Adică? 

— Au... ăăă, fugit amindoi în deșert, îndreptîndu-se spre un 
loc în care se pare că-i așteptau ascunși băiatul și maică-sa. În iureșul 
urmăririi, cîteva din echipajele noastre au fost surprinse într-o explo- 
zie laser-scut. 

— Ce pierderi am suferit? 

— Nu... ăă..., nu știu încă precis, Domnia Ta. 

Minte, gîndi baronul. Probabil c-au fost pierderi grele. 

— Slugoiul Împăratului, Kynes ăla, face joc dublu, ai? mirâi el. 

— Aș putea să jur pe onoarea mea, Domnia Ta. 

Onoarea lui! 

— Să-l lichidezi, spuse Baronul. 

— Domnia Ta! Kynes e planetolog imperial, este supusul direct 
al Maies... 

— N-ai decît să faci în așa fel încât să pară un accident! 

— Domnia Ta, trupele noastre au nimicit cuibul acela de fre- 
meni cu sprijinul sardaukarilor. Kynes e în mîna lor. 

— Ia-li-l! Spune-le că vreau să-l interoghez! 

— Şi dacă se împotrivesc? 

— N-o să se împotrivească dacă știi cum să-i iei. 

Nefud înghiţi în sec. 

— Am înţeles, Domnia Ta. 

— Kynes trebuie să moară, mugi Baronul. A încercat să le dea 
ajutor dușmanilor mei. 

Nefud se lăsă de pe un picior pe altul. 

— Ce mai e? 

— Domnia Ta, sardaukarii... au capturat două persoane care 
te-ar putea interesa. L-au prins și pe Maestrul Asasin al Ducelui. 

— Hawat? Thufir Hawat? 

— Am văzut prizonierul cu ochii mei, Domnia Ta. El e: Hawat... 

— Mai că nu-mi vine-a crede! 

— Sardaukarii spun că l-au surprins în deșert și că l-au doborit 
doar c-un paralizator, Domnia Ta. Hawat nu-și activase scutul de frica 
viermilor. E viu și nevătămat. Dac-am putea pune mîna pe el, ne-am 
alege c-un trofeu pe cinste! 

— Nu știi ce vorbești, mîrîi Baronul. Omul ăla e un mentat. Nu 
ne putem permite să irosim mentaţi. A vorbit? Ce zice de înfrîngere? 
E-n stare să-și dea seama care-i amploarea?... Nu, imposibil. 

— N-a prea vorbit el multe, Domnia Ta, dar din ce-a spus reiese 
că pune trădarea pe seama Doamnei Jessica. 

— Ahaaa! 

Baronul își lăsă capul pe spate, se gîndi o clipă, apoi întrebă: 

— Ești sigur? Eşti sigur că Doamnei Jessica îi poartă simbetele? 

— L-am auzit cu urechile mele, Domnia Ta. 

— Perfect... Să i se spună că femeia trăiește! 

— Dar, Domnia Ta... 

— Taci! Vreau ca Hawat să se bucure de-un tratament bun. Să 
nu afle nimic de doctorul Yueh, adevăratul trădător. Să i se spună că 
doctorul Yueh a căzut la datorie, apărîndu-l pe Duce. Într-un fel, aşa 
a și fost. Pe de altă parte... vom avea grijă să-i alimentăm bănuielile în 
legătură cu Doamna Jessica. 

— Domnia Ta, nu... 

— Nefud, pe un mentat îl stăpînești și-l dirijezi prin informaţiile 
pe care i le dai. Dă-i informaţii eronate și va emite rezultate eronate. 

— Da, Domnia Ta, dar... 

— I-e foame lui Hawat? I-e sete? 

— Domnia Ta, Hawat e încă-n mîinile sardaukarilor! 

— A, da! Așa-i, uitasem. Dar sardaukarii or fi la fel de nerăb- 
dători să obțină informaţii de la Hawat, pe cît sînt și eu. Am remarcat 
ceva interesant la aliații noștri, Nefud. Nu-s prea isteți... în materie 
de politică. Și sînt convins că treaba asta-i anume ticluită: așa-i vrea 
Împăratul. Da. Sînt sigur. O să te duci să-i amintești comandantului 
lor despre faima mea în ceea ce privește obținerea de informaţii de la 
încăpăținați. 

Nefud arboră un aer nefericit. 

— Am înţeles, Domnia Ta. 

— Să-i spui comandantului sardaukarilor că vreau să-i supun 
pe Hawat și pe Kynes unui interogatoriu contradictoriu, că vreau să-i 
asmut unul împotriva celuilalt. Atita lucru cred c-o să-nţeleagă!... 

— Da, Domnia Ta. 

— Iar din clipa-n care vor pica în mîinile noastre... 

Baronul dădu din cap. 

— Domnia Ta, sardaukarii vor pretinde prezența unui obser- 
vator la... interogatoriu. 

— Am convingerea că sîntem în stare să născocim ceva ca să 
scăpăm de orice observatori nedoriți, Nefud. 

— Înţeleg, Domnia Ta. Eventual... cu ocazia accidentului lui 
Kynes. 

— Şi Kynes, și Hawat vor suferi cîte un accident. Real va fi însă 
doar accidentul lui Kynes. De Hawat am nevoie. Da. 0ooo... da! 

Nefud clipi, înghiţi. Păru că vrea să întrebe ceva, dar nu spuse 
nimic. 

— Îi vei da lui Hawat de mîncat și de băut, reluă Baronul. Vei 
adopta faţă de el o atitudine binevoitoare, prietenoasă. În apa pe care 
i-o vei da, vei turna otravă rezidualăl!%! inventată de răposatul Piter 
de Vries. Și vei avea grijă ca antidotul otrăvii să devină, din clipa aceea, 
un ingredient nelipsit din alimentaţia lui Hawat... atît timp cât nu-ți 
voi da eu alt ordin. 

— Antidotul... am înţeles, rosti Nefud și clătină neîncrezător 
din cap. Dar... 

— Nu fi căpos, Nefud! Ducele era cît pe ce să mă dea gata cu 
dintele lui otrăvitor. Gazul pe care l-a exalat în prezența mea mi-a 
distrus cel mai bun mentat — mentatul Piter de Vries. Am nevoie de 
un înlocuitor. 

— Hawat? 

— Hawat. 

— Dal... 

— O să-mi spui că Hawat este loial cu trup și suflet Atreizilor. 
E-adevărat, numai că Atreizii-s morți. Așa că va trebui să-l seducem, 
să-l facem omul nostru. Va trebui să-l convingem că n-are nici o vină 
în înfringerea Ducelui. Că totul a fost pus la cale de vrăjitoarea Bene 
Gesserit. Că a avut un stăpin inferior, un stăpîn a cărui rațiune era 
întunecată de sentimente. Mentaţii admiră capacitatea de a raționa 
fără emoţii, Nefud. Îl vom seduce pe redutabilul Thufir Hawat. 

— Îl vom seduce. Am înţeles, Domnia Ta. 

— Spre nenorocul lui, Hawat a avut parte de-un stăpin sărăn- 
toc, care n-avea mijloacele necesare ca să-l înalțe pînă la acele sublime 
piscuri ale raționamentului la care are dreptul un mentat. Hawat va 


[134] OTRAVĂ REZIDUALĂ: inovaţie atribuită mentatului Piter de Vries 
și constind în impregnarea organismului cu o substanţă toxică ale cărei 
efecte pot fi anulate prin administrarea permanentă a unui antidot. 
Suprimarea antidotului provoacă moartea. 

recunoaște și el doza de adevăr din treaba asta. Ducele nu și-a putut 
permite spioni destul de eficienţi ca să-i procure mentatului său infor- 
maţiile de care avea nevoie. Baronul îl privi fix pe căpitanul gărzii. 
Nu trebuie să ne ascundem după deget, Nefud. Adevărul este o armă 
puternică. Știm cum i-am învins pe Atreizi. Știe și Hawat. l-am învins 
cu bogăția noastră. 

— Cu bogăţia. Am înțeles, Domnia Ta. 

— Îl vom seduce pe Thufir Hawat, spuse din nou Baronul. Îl 
vom ascunde de sardaukari. Și dacă se-ntimplă ceva... îi vom suprima 
antidotul. Otrava reziduală nu poate fi eliminată. lar Hawat, dragă 
Nefud, nu va bănui niciodată nimic. Spionii de otrăvuri nu pot să detec- 
teze antidotul. Oricât și-ar explora hrana, Hawat nu va găsi nici urmă 
de otravă. 

Nefud reuși să înțeleagă și făcu ochii mari. 

— Absența unui lucru, urmă Baronul, poate fi la fel de mortală 
ca și prezența. Absența aerului, de pildă. Sau absenţa apei... Absența 
oricărui lucru cu care ne-am obișnuit, de care depindem, fără de care 
nu putem trăi. Baronul dădu din cap. Pricepi, Nefud? 

Nefud își înghiți nodul din gât. 

— Da, Domnia Ta. 

— Atunci... la treabă! Caută-l pe comandantul sardaukarilor 
și vezi ce faci. 

— Am înţeles, Domnia Ta. 

Nefud făcu o plecăciune, se întoarse și dispăru. 

Hawat în slujba mea! gîndi Baronul. Sardaukarii mi-l vor da. Dacă-i 
duce capul să bănuiască ceva, vor bănui că vreau să-l lichidez. Și voi avea 
grijă să le confirm această bănuială. Nătîngii! Au capturat unul din cei 
mai cumpliți mentaţi din istorie, un mentat antrenat să ucidă, și mi-l vor 
azvîrli ca pe o jucărie fără importanță. Foarte bine! O să le arăt eu cum se 
folosește jucăria asta! 

Baronul se întoarse spre draperia de lingă iatac și apăsă un 
buton aflat în spatele ei, chemîndu-l la el pe nepotul său mai vîrstnic, 
Rabban. Apoi se lăsă pe spate și zimbi. 

Și toți Atreizii sînt morți! 

Netotul de căpitan al gărzii avusese dreptate, bineînţeles! Firește, 
nimic nu rezista în calea unei furtuni de nisip pe Arrakis. În nici un 

caz un ornitopter... și cu atît mai puţin pasagerii săi. Femeia și băiatul 
muriseră. Mitele bine plasate, cheltuiala inimaginabilă a debarcării 
unor forțe militare copleșitoare pe o singură planetă, rapoartele viclene 
ticluite doar pentru urechea Împăratului, uneltirile puse la punct cu 
atîta grijă... toate astea dădeau, în sfîrșit, rezultatele scontate. 

Forța și frica — frica și forța! 

Baronul vedea cărarea ce se așternea în faţa lui. Într-o zi, un 
Harkonnen va fi Împărat. Nu el! Nici vreo odraslă zămislită din sămînța 
lui. Dar...un Harkonnen! Nu, nu Rabban cel pe care-l chemase adinea- 
ori. Nu! Ci fratele mai mic al lui Rabban. Tînărul Feyd-Rautha. Băiatul 
ăsta care-l încînta cu impulsivitatea lui... cu ferocitatea lui. 

Un băiat adorabil, gîndi Baronul. Peste vreun an sau doi, cînd va 
împlini, să zicem, șaptesprezece ani, voi ști cu siguranţă dacă el e unealta 
de care are nevoie Casa Harkonnen ca să obțină tronul. 

— Domnia Ta... 

Omul care se oprise în spatele pentascutului de la ușă era scund, 
umflat la chip și la trup, cu ochii apropiați și umerii curbi, caracteristici 
liniei paterne a Harkonnenilor. Corpolenţa sa vădea, încă, o oarecare 
fermitate, dar nu era greu de ghicit că, într-o bună zi, va fi silit să recurgă 
și el la ajutorul suspensiilor menite să-i care excesul de greutate. 

Un creier ca un tanc, o minte blindată alcătuită din mușchi, gîndi 
Baronul. Nu, nu-i mentat nepotul meu... nu-i un Piter de Vries, dar fără-n- 
doială că-i ceva mult mai potrivit pentru ceea ce-i de făcut, acum, pe Arrahis. 
Cum va afla că-i dau mînă liberă, va strivi fără milă tot ce-i va ieși-n cale! 
O, ce-o să-l mai urască Arrakisul! 

— Dragul meu Rabban! îl salută Baronul. Deconectă cîmpul de 
la ușă, dar își activă scutul individual la intensitatea maximă, știind că 
celălalt va observa reverberaţia în lumina licuriglobului de lingă iatac. 

— M-ai chemat, spuse Rabban. Păși în încăpere, aruncă o privire 
rapidă către aura tremurătoare care învăluia trupul Baronului, căută 
din ochi un scaun cu suspensie, dar nu zări niciunul. 

— Vino mai la lumină, îl îndemnă Baronul. 

Rabban făcu încă un pas, gîndindu-se că afurisitul de bătrin 
scosese intenționat toate scaunele, ca să-și țină vizitatorii în picioare. 

— Atreizii sint morţi, spuse Baronul. Toți. Iată de ce te-am poftit 
pe Arrakis. Planeta e din nou a ta. 

Rabban clipi mărunt. 

— Dar, după cîte știu, parcă aveai de gînd să-i propui lui Piter 
de Vries să... 

— Piter a murit și el. 

— Piter? 

— Piter. 

Baronul reactivă pentascutul, reglă cîmpul împotriva oricărei 
penetraţii energetice. 

— Vasăzică tot te-ai săturat de el, pînă la urmă? întrebă Rabban. 

Vocea îi sună surdă și lipsită de viață, în interiorul ecranajului 
energetic al dormitorului. 

— Viră-ți în cap ce-am să-ţi spun acum, Rabban, pentru că n-am 
să ţi-o spun a doua oară, mugi Baronul. Insinuezi că m-aș fi descotorosit 
de Piter, aruncîndu-l ca pe-un obiect lipsit de importanţă? Pocni din 
degetele sale groase. Cam așa, ai? Nu-s chiar atît de prost, nepoate. Și 
bagă de seamă că mă supăr dacă se mai întîmplă vreodată să insinuezi 
cu vorba sau cu fapta c-aș fi atît de prost. 

În scînteierea ochilor lui Rabban încolți frica. Știa destul de 
bine pînă unde era în stare să meargă bătrinul Baron împotriva pro- 
priei sale familii. Chiar moarte de om n-ar fi făcut, decât dacă asta i-ar 
fi adus profituri extraordinare sau dacă ar fi trebuit să răspundă unei 
provocări, dar existau destule pedepse familiale extrem de dureroase. 

— Îmi cer scuze, Domnia Ta, spuse Rabban. Își lăsă privirea în 
podea, ca să-și arate umilința, dar și ca să-și ascundă furia. 

— Pe mine nu mă duci, Rabban, tună Baronul. 

Rabban nu-și ridică ochii, înghiți doar, cu greu. 

— Am un principiu, reluă Baronul. Să nu suprimi niciodată un 
om pe negîndite, așa cum își poate permite s-o facă, pe cale legală, un 
fief. Să nu faci lucrul ăsta decit cînd urmărești un scop important... și 
să-ți cunoști tocmai scopul! 

Rabban nu se putu abține: 

— Dar pe trădător l-ai lichidat! Pe Yueh! Ţi-am văzut oamenii 
cărîndu-i cadavrul, ieri-noapte, cînd am sosit. 

Și se holbă la unchiul său, înspăimâîntat, deodată, de ceea ce 
spusese. 

Dar Baronul zimbi. 

— Sînt foarte precaut cu armele periculoase, rosti el. Doctorul 
Yueh a trădat. Mi l-a vîndut pe Duce. Vocea Baronului deveni dintr-odată 
puternică: Am corupt un doctor al Școlii Suk! Al Școlii Interioare! Pricepi, 
băiete? O asemenea armă nu poate fi camuflată cu cîteva minciuni. 
Nu l-am lichidat fără să mă gîndesc. 

— Împăratul știe că ai corupt un doctor Suk? 

Bună întrebare, gîndi Baronul. Nu cumva-mi subestimez nepotul? 

— Împăratul nu ştie încă nimic, răspunse. Dar va afla cu sigu- 
ranță de la sardaukari. Numai că eu voi avea grijă să primească mai 
înainte propriul meu raport, expediat prin reţeaua Companiei CHOAM. 
O să-i explic că norocul a făcut să descopăr un doctor care se pretindea 
condiționat. Un doctor fals, pricepi? Întrucît toată lumea e convinsă că 
nu există nici o cale pentru a anihila condiționarea Școlii Suk, poves- 
tea va fi acceptată. 

— Aha... înţeleg, murmură Rabban. 

Iar Baronul gîndi: Sper să-nţelegi într-adevăr. Și sper să înţelegi 
că-i vorba de-un secretvital. Apoi îl podidi mirarea. Ce m-a apucat? De ce 
mă umflu-n pene în faţa prostului ăstuia de nepot... nepotul pe care trebuie 
să-l folosesc și să-l arunc? Se simţi furios pe el însuși. Se simţi trădat. 

— Totul trebuie să rămînă secret, se grăbi să adauge Rabban. 
Înţeleg. 

Baronul oftă. 

— De data asta, am să-ţi dau alte instrucțiuni în legătură cu 
Arrakisul, nepoate. Cînd ai guvernat ultima oară aici, te-am ţinut din 
scurt. Acum n-o să mai am decît o singură pretenţie. 

— Domnia Ta... 

— Venituri. 

— Venituri? 

— Ai cumva idee, Rabban, cît am cheltuit ca să aruncăm ase- 
menea forțe militare împotriva Atreizilor? Ai măcar puţin habar cît 
cere Ghilda pentru transporturi militare? 

— Mult, nu? 

— Mult! 

Baronul își aținti brațul obez spre Rabban. 

— Dac-ai să storci Arrakisul de fiecare centimă pe care ne-o 
poate da, vreme de șaizeci de ani, ai să amortizezi ce-am cheltuit. 

Rabban deschise gura, apoi o închise, fără să spună nimic. 

— Mult, scrișni Baronul. Dacă n-aș fi prevăzut din timp chel- 
tuiala asta, blestematul de monopol spaţial al Ghildei m-ar fi adus 
la sapă de lemn. Și ţine cont, Rabban, că noi am plătit totul. Inclusiv 
transportul sardaukarilor. 

Și nu pentru prima dată, Baronul se întrebă dacă avea să vină 
vreodată ziua în care ghildarii vor fi puși cu botul pe labe. Erau perfizi, 
paraziții! La început, sugeau doar atît sînge cît să nu li se opună gazda... 
Pînă ce te-nhățau bine în pumn! Abia atunci te sileau să plătești, să 
plătești și iar să plătești... 

Iar prețurile deveneau întotdeauna exorbitante cînd era vorba 
de acțiuni militare. „Spor de periclitate”, explicau fățarnicii agenţi ai 
Ghildei. lar pentru fiecare spion pe care reușeai să ţi-l strecori în culi- 
sele Băncii Ghildei, îți răspundeau virindu-ți doi spioni de-ai lor în 
inima propriei tale reţele. 

Insuportabil! 

— Vasăzică... venituri, spuse Rabban. 

Baronul își cobori brațul și își încleștă pumnul. 

— Va trebui să storci. 

— Și cât timp voi stoarce, pot face orice vreau? 

— Orice. 

— Mă gindesc la tunurile pe care le-ai adus. Le-aș... 

— Tunurile nu vor rămîne pe Arrakis. 

— Dal... 

— N-ai ce face cu ele. Jucăriile alea au reprezentat o inovație 
specială, care-i inutilă acum. Avem nevoie de metal. Tunurile sînt nepu- 
tincioase în fața scuturilor, Rabban. N-au fost decît un element-surpriză. 
Era de așteptat ca pe-o planetă sinistră ca asta oamenii Ducelui să se 
refugieze în grotele dintre stinci. Am folosit artileria doar ca să astu- 
păm ieșirile. 

— Fremenii nu folosesc scuturi. 

— Poţi păstra cîteva lasere dacă vrei. 

— Bine, Domnia Ta. Și zici că-mi dai mînă liberă? 

— Atât timp cât storci bani. 

Rabban rînji încîntat. 

— Înţeleg perfect, Domnia Ta. 

— Nu înţelegi nimic perfect, mîrîi Baronul. Să fim lămuriţi de 
la bun început! Ceea ce trebuie să înţelegi este felul în care-mi vei exe- 
cuta ordinele. Ţi-a trecut vreodată prin cap, nepoate, că pe planeta asta 
trăiesc cel puţin cinci milioane de oameni? 

— Domnia Ta uiţi că ţi-am fost siridar-regent pe Arrakis? Și dacă 
Domniei Tale nu ţi-e cu supărare, cred că cifra pe care ai numit-o e cam 
mică. Nu-i deloc ușor să faci recensămîntul unei populații răzlețite 
prin doline și albii, ca pe planeta asta. Iar dacă-i luăm în considerare 
și pe fremenii din... 

— Fremenii nu contează! 

— Să-mi fie cu iertare, Domnia Ta, dar sardaukarii cred altceva! 

Baronul ezită, privindu-l lung pe nepotul său. 

— Ai aflat ceva? 

— Domnia Ta dormeai cînd am sosit eu, ieri-noapte. Am... ăă, 
mi-am permis să iau legătura cu cîțiva dintre locotenenții mei din... 
ăăă, dinainte. Au făcut pe călăuzele pentru sardaukari. Mi-au raportat 
că undeva, la sud-est de-aici, o bandă de fremeni a atras într-o ambus- 
cadă un detașament sardaukar și l-a masacrat. 

— Fremenii au masacrat un detașament de sardaukari? 

— Da, Domnia Ta. 

— Imposibil! 

Rabban dădu din umeri. 

— Fremenii să-i masacreze pe sardaukari? mugi, batjocoritor, 
Baronul. 

— Nu-ţi spun decît ce mi s-a raportat și mie, zise Rabban. De 
altfel se pare că aceiași fremeni îl capturaseră mai înainte pe fiorosul 
Thufir Hawat, mentatul Ducelui. 

— 0oooo! 

Baronul dădu din cap, zîimbind. 

— Eu, unul, cred totul, spuse Rabban. Nu știi ce problemă au 
fost, dintotdeauna, fremenii. 

— Poate, numai că cei pe care i-au văzut locotenențţii tăi nu erau 

fremeni. Probabil că erau soldați Atreides, din trupele speciale ale lui 
Hawat, deghizați în fremeni. E singurul răspuns plauzibil... 

Din nou, Rabban dădu din umeri. 

— Mă rog... În orice caz, sardaukarii cred că erau fremeni. Drept 
care-au început o campanie de pogromuri, ca să-i extermine pe toți. 

— Excelent. 

— Dal... 

— În felul ăsta, sardaukarii o să aibă ce face. Iar noi îl vom obţine 
pe Hawat. Sînt sigur! Presimt! Ah, grozavă zi! Sardaukarii hăituiesc o 
mînă de tîlhari nenorociţi de la periferia deșertului, în timp ce noi 
încasăm premiul cel mare! 

— Domnia Ta... Rabban șovăi și se încruntă. Am trăit mereu cu 
impresia că-i subestimăm pe fremeni și ca număr și ca... 

— Lasă-i pe fremeni, băiete! Ei sînt drojdia. Pe noi ne interesează 
oamenii din orașe, orășele și sate. Sînt destui, nu-i așa? 

— Destui, Domnia Ta. 

— Și mă neliniștesc, Rabban. 

— Te neliniștesc? 

— 0oo... nouăzeci la sută din ei sînt ca și inexistenţi. Dar tot 
mai rămîn cîțiva... Membrii Caselor Mici și anturajul lor, oameni ambi- 
țioși, care-ar fi în stare să-ncerce cine știe ce porcărie. Dacă vreunul 
din ei ar izbuti s-o șteargă de pe Arrakis și să trăncănească despre cele 
petrecute aici, mi-ar provoca o mare supărare. Ai idee cît de mare mi-ar 
fi supărarea, nepoate? 

Rabban înghiți și tăcu. 

— Pentru-nceput vei avea grijă să reţii cîte-un ostatic din fie- 
care Casă Mică, reluă Baronul. Toţi cei din afara Arrakisului trebuie să 
creadă c-a fost o bătălie dreaptă între Case. Sardaukarul n-a avut nici 
un amestec, pricepi? Ducelui i s-au oferit, conform tradiţiei, iertarea și 
surghiunul, dar din păcate a murit într-un accident nefericit, înainte 
de-a fi apucat s-accepte. Voise însă să accepte. Asta-i versiunea ofici- 
ală. lar dacă se vor isca zvonuri că pe Arrakis au debarcat sardaukari, 
să fie luate-n rîs. 

— Așa cum vrea și Împăratul, spuse Rabban. 

— Așa cum vrea și Împăratul. 

— Dar traficanții? 

— Pe traficanţi nu-i ascultă nimeni, Rabban. Sînt toleraţi, nu 
și ascultați. Dar, pentru orice eventualitate, vei mitui pe ici, pe colo, 
unde e nevoie... și vei mai lua și alte măsuri, la care am convingerea că 
te vei putea gîndi și singur. 

— Desigur, Domnia Ta. 

— În concluzie, Rabban, două lucruri aştept de la Arrakis: veni- 
turi și o mînă de fier. Să nu vezi în neisprăviții ăștia decît ceea ce sînt: 
sclavi invidioși pe stăpînii lor și care de-abia așteaptă un prilej să se 
răscoale. Nu trebuie să ai faţă de ei nici cea mai mică fărimă de com- 
pătimire sau de îndurare. 

— Dar e posibil să extermini populaţia unei întregi planete? 
întrebă Rabban. 

— Să extermini? exclamă surprins Baronul, săltindu-și capul. 
Cine-a vorbit de exterminare? 

— Păi, mi-am închipuit că ai de gînd s-o repopulezi cu noi bra... 

— Am spus să storci, nepoate, nu să extermini. Nu-i nevoie să 
stirpești populaţia, ci numai s-o îngenunchezi. Trebuie să procedezi 
ca un carnivor, băiatul meu. 

Baronul surîse — un surîs de prunc, pe o faţă bucălată, cu gro- 
pițe în obraji. 

— Carnivorul nu cunoaște răgaz. Nici milă. Să nu le dai răgaz. 
Mila-i o himeră. Mila poate fi învinsă de chiorăiturile de foame ale 
stomacului, de setea care arde gîtlejul. Trebuie să fii veșnic înfometat 
şi însetat. Își mîngiie rotunjimile de sub suspensii și adăugă: Ca mine. 

— Am înţeles, Domnia Ta. 

Rabban își plimbă ochii de colo-colo. 

— Așadar, totu-i limpede, nepoate? 

— Afară de un singur lucru, unchiule: planetologul... Kynes. 

— A, da... Kynes. 

— E omul Împăratului, Domnia Ta. Poate să umble pe unde-i 
poftește inima. Și are relaţii foarte strînse cu fremenii... S-a căsătorit 
cu una de-a lor. 

— Pînă mîine la apusul soarelui, Kynes va fi mort. 

— Unchiule, asasinarea unui slujitor imperial e o treabă 
primejdioasă. 

— Cum îţi închipui c-am ajuns atît de repede, așa departe? 
întrebă Baronul. Vorbise cu glas scăzut, încărcat de-un înţeles inexpri- 
mabil. Oricum, n-aveai de ce să te temi. Kynes n-ar fi putut să părăsească 
niciodată Arrakisul. Ai uitat că-i sclavul mirodeniei. 

— Așa e! 

— Cei care știu ce e melanjul n-ar îndrăzni în ruptul capului 
să-și pericliteze „hrana”, rosti Baronul. Și Kynes știe, cu siguranţă. 

— Uitasem. 

Se priviră lung, în tăcere. 

În cele din urmă, Baronul spuse: 

— Fiindcă tot veni vorba... Ca primă urgenţă, te vei ocupa de 
aprovizionarea mea. Mai am un stoc secret, dar raidul sinucigaș al 
oamenilor Ducelui mi-a prăpădit aproape toate rezervele destinate 
vînzării. 

Rabban încuviință cu un gest al capului. 

— Am înţeles, Domnia Ta. 

Baronul se lumină la chip. 

— Deci! Miîine-dimineaţă o să-i aduni pe toți cei care-au mai 
rămas din aparatul administrativ și-o să le spui așa: „Sublimul nostru 
Împărat Padișah m-a însărcinat să iau în primire această planetă şi să 
pun capăt tuturor neînțelegerilor.” 

— Pricep, Domnia Ta. 

— Pe-asta sînt sigur c-o pricepi. Restul amănuntelor le vom 
discuta mîine. Acum vreau să-mi termin somnul. 

Baronul dezactivă pentascutul de la ușă, îl urmări cu privirea 
pe nepotul său, care dispăru pe coridor. 

Un creier ca un tanc, gîndi Baronul. Și-o minte blindată, o minte 
de mușchi. Cînd va fi terminat cu ei, arrakienii nu vor mai fi decît o piftie 
însîngerată. Și-atunci îl voi trimite pe Feyd-Rautha să-i dezrobească și-l 
vor întimpina ca pe-un mîntuitor. Îl vor adora pe Feyd-Rautha. Îl vor bine- 
cuvînta pe Feyd-Rautha cel milostiv, care îi va salva din ghearele Bestiei. 
Feyd-Rautha va fi omul pe care-l vor urma și pentru care vor fi gata să-și 
dea viața... Pînă atunci, băiatul va învăţa să asuprească fără să se teamă de 
pedeapsă. Sînt sigur că el e cel de care avem nevoie. Ah, și ce trup încîntător 
are! Într-adevăr, un băiat adorabil! 

La cincisprezece ani, învățase deja tăcerea. 


Fragment din Istoria copilului 
Muad'Dib de Prinţesa Irulan 


În timp ce se lupta cu comenzile topterului, Paul își dădu seama 
că mecanismul percepţiei sale supramentatice calcula pe baza unei 
mulțimi de amănunte fragmentare, sortînd forțele învălmășite ale 
furtunii. Înregistra fronturi de praf, tălăzuiri, întrepătrunderi de tur- 
bulență, vîrtejuri. 

Interiorul cabinei era o cutie agitată, luminată de radiația verde 
a cadranelor de pe tabloul de bord. Curgerea cafenie a prafului de afară 
părea uniformă, dar simțul său lăuntric începuse să vadă prin perdeaua 
aceea groasă. 

Trebuie să aleg un virtej potrivit, îşi spuse. 

Simţise de mai multă vreme că puterea furtunii slăbise, deși 
rafalele continuau să zguduie aparatul. Așteptă o nouă turbulenţă. 

Virtejul se anunţă cu o rafală neașteptată, care scutură violent 
nava. Paul își învinse teama și înclină brusc topterul spre stînga. 

Jessica observă manevra pe sfera de navigaţie. 

— Paul! ţipă. 

Tromba îi întoarse, îi răsuci, îi răsturnă. Vîrtejul smulse topterul 
și-l înălță ca pe o așchie într-un gheizer, îl scuipă în sus, în afară - un 
grăunte înaripat în inima unei volburi de praf, luminate de discul celei 
de-a doua luni. 

Paul se uită în jos, văzu stîlpul durat din praf de vintul fierbinte 
care îi expulzase, văzu furtuna muribundă tîrindu-se mai departe, ca un 
fluviu de nisip pe întinsul deșertului — o meandră șerpuind cenușie, în 
lumina lunii, mai mică, tot mai mică, pe măsură ce topterul continua 
să urce în hornul de aer cald. 

— Am ieșit, șopti Jessica. 

Paul viră larg, scoase aparatul din picla prafului și cercetă cerul 
nopții. 

— Le-am scăpat printre degete, spuse el. 

Jessica își simţi inima bătîndu-i năvalnic. Își impuse calmul 
și privi furtuna care se depărta. Simțul timpului îi spunea că fuseseră 
tiriți de forțele turbate ale stihiei vreme de patru ceasuri, dar o fărimă 
din mintea ei înregistrase intervalul cît o viață de om. 1 se părea că se 
născuse din nou. 

Totul s-a petrecut ca în litanie, gîndi ea. Am înfruntat frica și fur- 
tuna, fără să ne opunem. Furtuna a trecut prin noi, pe lingă noi. A trecut 
și noi am rămas. 

— Nu-mi place sunetul aripilor, spuse Paul. Cred că avem o 
avarie. 

Mî.inile îi simțeau smuciturile din comenzi, zbaterea rănită a 
zborului. Scăpaseră de furtună, da. Dar el nu reușise încă să iasă la un 
liman de unde să poată avea o privire globală cu viziunea lui prești- 
entă. Totuși... erau salvaţi! Și Paul simţi că întreaga sa ființă tremura 
în pragul unei revelații. 

Tremurul puse dintr-odată stăpinire pe tot trupul lui. 

Senzaţia era fascinantă și înfricoșătoare, iar mintea lui începu 
să caute febril o explicaţie. Intuia că fenomenul se datora în parte ali- 
mentației saturate de mirodenie. Dar i se părea că restul se datora 
litaniei; ca și cînd cuvintele rugăciunii ar fi avut o putere proprie. 

„Nu trebuie să mă tem...” 

Cauză și efect: scăpase cu viață dintr-o încleștare cu forțe ostile 
și se simţea la un pas de dobîndirea unei conștiințe de sine care n-ar 
fi apărut niciodată fără magia litaniei. 

În memorie îi răsunară cuvintele din Biblia Catolică Portocalie: 
„Ce simţuri ne lipsesc de nu putem vedea și auzi o altă lume în jurul nostru»” 

— Stinci peste tot, rosti Jessica. 

Paul se concentră din nou la zbuciumul topterului, scuturîn- 
du-și capul ca să-și limpezească gîndurile. Privi în direcția în care arăta 
mama sa, zări formele de relief, pete negre pe suprafața nisipului în față, 
spre dreapta. Simţi brusc un curent de aer în jurul gleznelor, foșnet de 
praf în cabină. Undeva era o spărtură... Altă rană de pe urma furtunii. 

— Cred că-i mai bine să aterizăm pe nisip, spuse Jessica. Poate 
că aripile n-or să reziste la frînare. 

Paul arătă cu capul un șir de creste stîncoase, măcinate de vînt, 
care se înălțau dintre dune în zona luminată de lună din faţa lor. 

— Aterizez lîngă stincile de colo. Verifică-ți centura! 

Jessica îi urmă îndemnul, gîndind: Avem apă și distraie. Dacă 
găsim de mîncare, vom putea să rezistăm mult timp în pustiul de dedesubt. 
Aici trăiesc fremenii. Ce fac ei putem face și noi. 

— Cum vezi c-am oprit, o iei la fugă spre stînci, spuse Paul. De 
raniță mă ocup eu. 

— De ce să... Tăcu brusc, dădu din cap. Înţeleg, viermii. 

— Prietenii noștri, viermii, o corectă el. O să înghită topterul. 
Nu va mai afla nimeni unde-am aterizat. 

Cît de precis judecă, observă ea. 

Începură să coboare — mai jos... și mai jos... 

Deplasarea navei deveni dintr-odată o mișcare năvalnică, 
perceptibilă — umbre fulgerătoare de dune, stînci ca niște insule înălțin- 
du-se brusc și dispărînd în spatele lor. Cu o zguduitură ușoară, topterul 
șterse creasta unei dune, trecu o vale de nisip, atinse altă dună. 

Folosește nisipul ca să reducă viteza, gîndi Jessica și își îngădui 
o clipă de admiraţie pentru ingeniozitatea fiului ei. 

— Ţine-te bine! o preveni Paul. 

Trase frinele aripilor, mai întîi ușor, apoi tot mai tare și mai tare. 
Le simţi înhățind aerul, observă că viteza navei scade vertiginos. Auzi 
urletul vîntului în interfoliile suprapuse și în carenajele care alcătuiau 
penajul aripilor. 

Brusc, fără nici o pîriitură de avertisment, aripa stîngă avariată 
de furtună se răsuci în sus și se întoarse, izbindu-se de fuzelaj. Topterul 
făcu un salt peste virful unei dune, se răsuci violent spre stînga, derapă 
pe versantul opus, apoi se opri înfigindu-și botul în duna următoare, 
într-o cascadă de nisip. Zăceau răsturnațţi pe partea aripii rupte, cu 
aripa dreaptă aţintită spre stele. 

Paul își desprinse cu o singură smucitură centura de siguranţă, 
se întinse pe deasupra mamei sale, apăsă clanţa ușii, împinse cu putere. 
O ploaie de nisip se prăvăli în cabină, împrăștiind miros uscat, de cre- 
mene arsă. Paul se întoarse, trase ranița din spatele scaunelor, observă 

că mama sa își desfăcuse centura. Jessica se cățără pe braţul scaunului 
din dreapta și ieși pe învelișul de metal al topterului. El o urmă, trăgînd 
ranița de bretele. 

— Fugi! strigă. 

Arătă spre versantul dunei. Dincolo de creastă se profila turla 
plată a unei stînci roase de vint și de nisip. 

Jessica sări pe sol și începu să alerge, împiedicîndu-se și alu- 
necînd pe panta abruptă a dunei. Îl auzi pe Paul gifiind în urma ei. Cînd 
ajunseră sus, văzură că se aflau pe o movilă de nisip a cărei creastă se 
prelungea în linie curbă, spre grupul de stînci. 

— Dă-i drumul pe creastă, porunci Paul. Ajungem mai iute. 

Porniră în goană spre stînci, luptîndu-se din răsputeri cu nisi- 
pul care îi trăgea de picioare. 

Un sunet care părea să fi apărut din senin le atrase atenţia: o 
șoaptă surdă, un sîsîit, un hîrșîit abraziv. 

— Viermele! gâfii Paul. 

Sunetul crescu. 

— Mai iute! 

Prima limbă de grohotiș se ivi ca o plajă ieșind din nisip la mai 
puțin de zece metri în fața lor, cînd auziră din spate scrîșnete și sunete 
de metal zdrobit. 

Paul își trecu ranița pe brațul drept, apucînd-o strîns de bretele. 
O simți izbindu-i-se de șold, în timp ce fugea. Cu cealaltă mînă înșfăcă 
braţul mamei sale. Străbătură peticul de grohotiș, începură să urce o 
pantă accidentată, printr-un fel de canal întortocheat pe care-l săpase 
vintul. Răsuflarea i se făcu sacadată, zgiriindu-le parcă gâtlejurile uscate. 

— Nu mai pot, gemu Jessica. 

Paul se opri, o împinse într-o strungă din stîncă, se întoarse și 
privi în jos, spre deșert. Un deal mișcător se deplasa paralel cu insula lor 
de piatră — unde luminate de lună, valuri de nisip. Un mușuroi gigantic 
a cărui creastă se înălța pînă la nivelul ochilor lui Paul, deși se afla la 
aproape un kilometru distanță. Urma rectilinie, lăsată de-a curmezișul 
dunelor aplatizate de trecerea sa, se abătea o singură dată — o buclă 
scurtă, spre peticul de deșert unde abandonaseră epava ornitopterului. 

Aeronava dispăruse. 

Uriașul mușuroi se depărtă spre deșert, se întoarse iarăși pe 
propriile-i urme, adulmecînd parcă. 

— E mai mare decît astronavele Ghildei, șopti Paul. Am auzit 
că viermii din largul deșertului sînt mari, dar nu mi-am închipuit... 
cît de mari. 

— Nici eu, veni ca un ecou șoapta Jessicăi. 

Din nou, colosul se depărtă de stînci, apoi părăsi brusc locul, 
lăsînd o urmă arcuită spre orizont. Ascultară pînă ce sunetul trecerii 
sale se pierdu în foșnetul vag al nisipurilor din jur. 

Paul inspiră adînc, își ridică ochii spre crestele argintate de 
lună și cită din Kitab al-Ibari!%!: 

— „Călătorește noaptea și odihnește-te ziua la umbră.” Se uită 
la mama sa: Mai avem cîteva ore pînă în zori. Poţi să mergi? 

— Îndată. 

Paul păși pe un prag de piatră, își atîrnă raniţa în spinare și își 
aranjă bretelele. Rămase nemișcat, cu paracompasul în mînă. 

— Să-mi spui cînd ești gata, rosti el. 

Jessica ieși din strunga stîncii, simțind că își recăpătase puterile. 

— Încotro? 

— Drept înainte, răspunse Paul și arătă cu mîna. Să vedem unde 
ne scoate lanţul ăsta de stînci. 

— În inima deșertului, zise ea. 

— A deșertului fremen, murmură el. 

Și tăcu, tulburat deodată de amintirea unui peisaj stîncos ce i se 
arătase într-una din viziunile preștiente de pe Caladan. Văzuse deșertul 
acesta. Numai că unghiul din care-l văzuse atunci fusese ușor diferit. 
Peisajul i se infiltrase în conștiință ca o imagine optică absorbită de 
memorie și acum, suprapusă scenei reale, imaginea părea imperfect 
înregistrată. S-ar fi zis că imaginea din viziune se mișcase și se apro- 
piase de el din alt unghi, în timp ce el rămăsese pe loc. 

În viziunea aceea era și Idaho cu noi, își aminti el. Acum însă, 
Idaho e mort. 

— Vezi vreo cale? întrebă Jessica, interpretindu-i greșit șovăiala. 

— Nu, răspunse el. Mergem drept înainte. 


[135] KITAB AL-IBAR: manualul religios și practic al fremenilor de pe 
Arrakis. 

Își săltă mai bine ranița pe umeri și porni în susul șanțului 
îngust, pe care nisipul purtat de vînt îl săpase în stîncă. Șanțul îi duse 
pînă la un platou scăldat în lumina lunii. De la nivelul platoului, panta 
urca, în terase, spre sud. 

Paul se apropie de prima terasă și se cățără pe ea. Jessica îl urmă. 

După cîteva clipe, observă că înaintarea lor era o chestiune de 
moment și de specific — pungile de nisip dintre stinci care le înceti- 
neau mersul, muchiile erodate de vînt care le tăiau mîinile, obstacolele 
de tot felul care-i opreau și-i sileau să opteze: traversare sau ocolire? 
Terenul le impunea ritmul pe care-l voia. Nu vorbeau decît atunci cînd 
era strict necesar... Cu voci răgușite, gituite de efort. 

— Ai grijă cum calci... Nisipul de pe terasă alunecă! 

— Vezi să nu te lovești de pragul de sus! 

— Rămiîi sub cornișă; avem luna-n spate și de deasupra se poate 
vedea orice mișcare. 

Paul se opri într-o scobitură și își propti ranița pe un pervaz 
îngust. 

Jessica se rezemă lîngă el, binecuvintînd momentul de repaus. 
Îl auzi pe Paul trăgîndu-și tubul distraiului. Sorbi și ea din apa regene- 
rată a trupului ei. Era sălcie și Jessica se gîndi la apele de pe Caladan 
— o fintînă adîncă, oglindind un petic de cer, belșugul de umiditate pe 
care nici măcar nu-l băgai de seamă... decît atunci cînd apa avea formă, 
sau cînd reflecta lumina, sau cînd îi auzeai susurul, în apropiere. 

Un răgaz, își spuse. Un răgaz de odihnă... odihnă adevărată. 

Se gîndi apoi că mila însemna acordarea unui răgaz, chiar și 
a unui răgaz de-o clipă. Nu exista milă unde nu putea să existe răgaz. 

Paul se smulse de lingă pervazul de piatră, se întoarse, apoi 
porni pieptiș pe panta abruptă. Jessica îl urmă suspinînd. 

Ajunseră pe un prag lat, care dădea ocol peretelui vertical al 
unei stânci înalte. Începură din nou să avanseze în ritmul neregulat 
la care îi silea acest tărîm al sfărimăturilor. 

Jessica avea impresia că noaptea era dominată de nivelurile de 
mărunţire a materiei de sub tălpile și mîinile lor — bolovani, grohotiș, 
rocă pisată, grăunțţi de nisip, nisip obișnuit, praf, pulbere fină... 

Pulberea înfunda filtrele nazale și trebuia suflată afară. Straturile 

subțiri de nisip și grohotișul erau instabile cînd acopereau suprafețe 
de piatră și te puteau face să-ţi rupi gâtul. Fragmentele de rocă tăiau. 

Iar omniprezentele petice de nisip le poticneau întruna pașii. 

Paul se opri brusc, la marginea unei platforme, și o prinse de 
mijloc pe mama sa, care dăduse peste el. 

Își întinse mîna spre stinga și femeia se uită în direcţia pe care 
i-o indica. Se aflau pe virful unei faleze, cu deșertul întinzindu-se ca un 
ocean încremenit, la vreo două sute de metri sub ei — valuri nemișcate, 
poleite de razele lunii, umbre prelungi, arcuite, înșiruindu-se unele 
după altele. Undeva, departe, se deslușea, ca prin piclă, silueta vagă și 
cenușie a unui alt masiv stîncos. 

— Nisip, spuse Jessica. Deșert deschis. 

— O porțiune destul de mare, încuviință Paul și glasul îi sună 
înfundat de sub clapa filtrului. 

Jessica își roti privirea dintr-o parte în alta... Nisip peste tot. 

Paul scrută marea de dune din față, urmărind o bucată de vreme 
prelingerea umbrelor mișcate de trecerea lunii. 

— Sînt vreo trei sau patru kilometri pînă dincolo — spuse, în 
cele din urmă. 

— Și viermi, adăugă ea. 

— De bună seamă. 

Jessica își simți oboseala, durerea din mușchi care îi amorțea 
simțurile. 

— Nu vrei să ne odihnim puţin și să mîncăm? 

Paul își scoase umerii din bretele, se așeză și se aplecă deasu- 
pra raniței. Sprijinindu-se cu o mînă de umărul său, Jessica se lăsă 
anevoie pe ţancul de piatră, alături de el. În timp ce se așeza, îl auzi 
scotocind în raniță. 

— Poftim, spuse el. 

Îi simţi degetele uscate virîndu-i în palmă două capsule tonice. 

Le înghiţi, sorbind în silă puţină apă din tubul distraiului. 

— Bea toată apa, o îndemnă Paul. Axiomă: cel mai bun loc în 
care-ţi poţi păstra apa e propriul tău corp. Îţi menţine energia. Te for- 
tifică. Ai încredere în distrai. 

Ea îi dădu ascultare și își goli buzunarele colectoare, simțind 
că prinde iarăși puteri. Apoi se gîndi cît de tihnit era momentul acesta 

de oboseală și de odihnă și își aminti că îl auzise odată pe războinicul- 
trubadur Gurney Halleck recitind: „Mai bine o-mbucătură uscată și 
pacea pe care-o aduce cu ea, decît o casă plină de pizmă și de inimă rea.” 

Repetă versurile cu voce tare. 

— Gurney, rosti Paul. 

Jessica sesiză intonaţia, felul în care pronunţase numele, de 
parcă ar fi pomenit de un mort. Gîndi: Are dreptate; poate că bietul Gurney 
nu mai e printre cei vii. Forțele armate ale Atreizilor fuseseră nimicite. 
Oamenii lor erau ori morţi, ori prizonieri, ori pierduţi — ca și ei — în 
pustiul acesta unde nu exista apă. 

— Gurney găsea întotdeauna citatul potrivit, la momentul 
potrivit, spuse Paul. Parcă-l aud și-acum: „Și voi secătui rîurile și voi 
da ţara pe mîna hainilor; și voi lăsa ţara și tot ce-i în ea să piară de 
mîna străinilor.” 

Jessica închise ochii. Patosul din vocea fiului ei o mișcase 
aproape pînă la lacrimi. 

Trecură cîteva clipe. 

— Cum te... simţi? întrebă brusc Paul. 

Ea înţelese că întrebarea se referea la sarcina ei și spuse: 

— Sora ta nu seva naște decît peste cîteva luni. Mă simt... aptă 
din punct de vedere fizic. 

Și gîndi: Cît de rezervată îi vorbesc propriului meu fiu! Apoi, 
pentru că educaţia Bene Gesserit nu-i îngăduia să lase neexplicată 
ciudăţenia acestei reacții, căută și găsi motivul rigidității ei: Mi-e frică 
de fiul meu; mi-e frică de stranietatea lui; mi-e frică de ce-ar putea să 
vadă în viitorul nostru, de ce mi-ar putea spune. 

Paul își trase gluga pe ochi, ascultînd sunetele nopţii... Ca o 
foială de insecte. 1 se păru că plămînii i-s plini de propria sa tăcere. Îl 
mînca nasul. Se scărpină, își scoase filtrele și simţi imediat mirosul 
pătrunzător de scorțișoară. 

— E mirodenie pe undeva, pe-aproape, spuse. 

O adiere ușoară de vint îi mîngâie obrajii, îi umflă faldurile 
burnuzului. Nu era vînt prevestitor de furtună — învățase deja să deo- 
sebească o boare de alta. 

— În curînd se crapă de ziuă, spuse el. 

Jessica dădu din cap. 

— Nu putem traversa nevătămațţi nisipurile din față decît 
într-un singur chip, urmă el. Așa cum fac fremenii. 

— Și viermii? 

— Dacă fixăm unul dintre toboșarii din fremkit la baza stinci- 
lor, o să-i dăm de lucru unui vierme o bucată de vreme. 

Jessica privi fișia de deșert care se așternea, luminată de lună, 
între ei și celălalt afloriment. 

— Destulă vreme ca să străbatem patru kilometri? întrebă ea. 

— Poate. Dacă vom avea grijă să nu facem decît zgomote natu- 
rale, din cele care nu atrag viermii... 

Paul privi atent întinderea de nisip, scormonind în memoria 
sa preștientă, tatonînd enigmaticele referiri la toboșari și cîrlige pe 
care le citise în manualul din fremkit. 1 se părea straniu faptul că ori 
de cîte ori se gîndea la viermi nu simţea decît groază. Știa, ca și cum 
dovada acestui adevăr se afla chiar în pragul percepției sale, că viermii 
nu trebuiau temuți, ci respectaţi... dacă... dacă... 

Își scutură capul. 

— Zgomote aritmice, spuse Jessica. 

— Cum? A! Da... Dacă vom merge cu pași poticniţi... Nisipul se 
mișcă deseori din senin, se produc alunecări. Viermii nu pot să alerge 
de colo-colo pentru fiecare foșnet de la suprafață. Dar, înainte de-a 
începe traversarea, va trebui să fim perfect odihniţi. 

Privi peretele stîncii, observînd scurgerea timpului în umbrele 
verticale proiectate de lună. 

— Peste o oră se luminează de ziuă. 

— Unde o să ne adăpostim peste zi? întrebă ea. 

Paul se întoarse spre stînga și arătă cu degetul. 

— În partea aceea, faleza cotește spre nord. După cât de erodate 
sînt stincile, e versantul expus vîntului. Probabil că-i plin de crevase 
adinci. 

— N-ar fi bine să pornim chiar acum? 

Paul se sculă în picioare și o ajută să se ridice. 

— Ești sigură că ești destul de odihnită ca să cobori? Aș vrea 
să ajungem cît mai aproape de nivelul deșertului înainte de-a întinde 
cortul. 

— Sînt odihnită, răspunse ea. Îi făcu semn s-o ia înainte. 

Paul ezită, apoi ridică ranița, și-o agăţă de umeri și începu să 
coboare. 

Măcar de-am fi avut suspensii, gîndi Jessica. Un simplu salt și 
am fi ajuns jos. Dar poate că și suspensiile trebuie evitate aici. Poate 
că atrag viermii, ca și scuturile. 

Ajunseră la un șir de praguri care coborau brusc, iar la capătul 
lor dădură de o fisură a cărei intrare era scăldată de razele lunii. 

Paul cobori primul, pășind atent, dar grăbit. Știa că în curînd 
nu vor mai putea profita de lumina lunii. Se scufundară într-o lume 
de umbre din ce în ce mai întunecate. De jur împrejur, forme incerte 
de stînci se înălțară spre stele. Pereţii fisurii se apropiară brusc la vreo 
zece metri unul de celălalt și cei doi văzură că se aflau pe marginea 
unei pante abrupte de nisip cenușiu, care se afunda în beznă. 

— O să putem coborî? șopti Jessica. 

— Cred că da, îi răspunse Paul. 

Pipăi nisipul cu vârful piciorului. 

— Ne dăm drumul pe tălpi, spuse. Întâi cobor eu. Așteaptă pină 
auzi că m-am oprit. 

— Ai grijă, îl povăţui ea. 

Paul înaintă și se lăsă să alunece la vale pe suprafața afînată. 
Se opri pe un platou aproape orizontal de nisip bătătorit, înconjurat 
din toate părțile de pereţii înalți ai crevasei. 

În clipa următoare, auzi în spatele lui zgomot de nisip dislocat. 
Încercă să străpungă cu privirea bezna din susul pantei, dar o cascadă 
de nisip se prăvăli peste el, dezechilibrîndu-l. Apoi se așternu liniștea. 

— Mamă? îngînă el. 

Nici un răspuns. 

— Mamă? 

Aruncă ranița, se năpusti în sus, pe pantă, se împiedică în nisip. 
Începu să scormonească, să sape, aruncînd nisipul ca un dement. 

— Mamă! bolborosi. Mamă, unde ești? 

O nouă cascadă de nisip se prăbuși, îngropîndu-l pînă la mijloc. 
Se smulse cu mișcări turbate din troianul moale. 

A tirît-o avalanșa, gîndi. A îngropat-o. Trebuie să-mi păstrez 
calmul şi să judec bine ce am de făcut. N-o să se asfixieze imediat. Își 

va înăbuși panica și va aștepta în suspensie bindul!5! ca să-și reducă 
nevoia de oxigen. Știe că voi săpa ca s-o dezgrop. 

Prin procedeul Bene Gesserit pe care-l învățase de la ea își liniști 
bătăile sălbatice ale inimii, își alungă toate gindurile, lăsîndu-și min- 
tea ca o tablă curată, pe care să se înscrie de la sine evenimentele din 
ultimele clipe. Memoria îi reproduse cu fidelitate fiecare fragment de 
sunet al prăbușirii și fiecare indiciu al mișcării nisipului, într-o retro- 
spectivă interioară a cărei derulare lentă era contrastul desăvirșit al 
fracțiunii de secundă de timp real care îi fu necesară minţii sale pentru 
rememorare. 

Brusc, urcă pieziș panta, sondind cu precauţie pînă cînd ajunse 
la peretele fisurii, la colțul de stincă ieșit în afară. Începu să sape, înde- 
părtind nisipul cu grijă, ca să nu provoace altă avalanșă. Dădu peste 
o bucată de pînză. Săpă în jurul ei, găsi un braț. Cu mișcări delicate, 
urmări forma braţului, a umerilor, îndepărtă nisipul de pe fața Jessicăi. 

— M-auzi? șopti el. 

Nu-i răspunse. 

Săpă înfrigurat, eliberindu-i umerii. O simţi atîrnînd moale, 
dar detectă un puls slab. 

Suspensie bindu, se liniști. 

O dezgropă pină la șolduri, își vîri umerii sub braţele ei și începu 
s-o tragă spre baza pantei, mai întîi încet, apoi tirînd-o din ce în ce mai 
iute, căci simţise nisipul de deasupra cedînd. Trase mai tare, mai iute, 
icnind de efort, luptîndu-se să-și păstreze echilibrul. În momentul în 
care ajunse pe platoul ferm de pe fundul fisurii, săltîndu-i trupul pe 
umăr și rupind-o la fugă, întreaga limbă de nisip se prăvăli la vale, cu un 
șuierat puternic, al cărui ecou făcu să vuiască pereții înalți dimprejur. 

Paul se opri la capătul crevasei care se deschidea brusc către 
șirurile de dune ale deșertului aflate la vreo treizeci de metri mai jos. 
Întinse cu băgare de seamă trupul mamei sale pe nisip și şopti cuvintul 
menit s-o trezească din catalepsie. 

Jessica își reveni încet, răsuflînd din ce în ce mai adînc. 

— Eram sigură c-ai să mă găsești, murmură ea. 

Paul privi peste umăr spre gura fisurii. 

— Poate că era mai bine să nu te găsesc. 

[136] SUSPENSIE BINDU: formă specială de catalepsie voluntară. 

— Paul! 

— Am pierdut ranița, spuse el. S-au prăvălit peste o sută de 
tone de nisip... cel puţin. 

— S-a dus tot? 

— Rezerva de apă, distilcortul... Tot ce contează. Îşi pipăi buzu- 
narele. O să putem admira pe-ndelete împrejurimile locului în care ne 
vom sfîrși zilele. 

În momentul acela, undeva în stînga, dincolo de pereţii cre- 
vasei, soarele se ridică la orizont. Pe întinderea de nisip a deșertului 
pîlpîiră culori. Un cor de păsări prinse să cînte prin cotloanele tainice 
dintre stînci. 

Dar Jessica nu-și desprinse privirea de la chipul deznădăjduit 
al fiului ei. Își acordă vocea cu nuanţe de dispreţ și întrebă: 

— Așa ai învăţat să te porți? 

— Nu pricepi? izbucni el. Tot ce ne trebuia ca să putem supra- 
viețui zace sub mormanul ăla de nisip! 

— M-ai găsit pe mine, spuse ea și de data aceasta vocea îi sună 
blindă, liniștitoare. 

Paul se ghemui pe vine. 

Își întoarse capul și privi către noul povirniș care se formase în 
interiorul fisurii, cercetîndu-l atent, examinînd friabilitatea nisipului. 

— Dacă am reuși să imobilizăm o suprafață mică a pantei și 
porțiunea de sus a peretelui unei gropi, am putea săpa un puț pînă la 
raniță. Niște apă ar rezolva problema, numai că n-avem destulă apă 
ca să... Tăcu brusc, apoi exclamă: Spumă! 

Jessica nu scoase nici un cuvint, de teamă să nu-i tulbure lanțul 
raționamentului. 

Paul își întoarse privirea spre dune. Mai întîi nările, apoi ochii 
lui căutară, depistară direcția, își fixară atenţia asupra unei pete întu- 
necate de nisip, aflate sub ei. 

— Mirodenia, murmură el. E o substanţă puternic alcalină. Iar 
bateria compasului e acidă. 

Jessica se ridică brusc în capul oaselor. 

Paul nu-i dădu nici o atenţie, sări în picioare și într-o clipă ajunse 
la marginea platoului bătătorit de vint care se întindea de la gura cre- 
vasei pînă la nivelul deșertului. 

Jessica îi urmări mersul voit poticnit pe suprafața nisipului: 
pas... pauză, pas-pas... tirşiit... pauză... 

Umbletul era lipsit de cadența care ar fi putut da de știre unui 
vierme la pîndă că printre dune se mișca o făptură străină deșertului. 

Paul ajunse la peticul de mirodenie, își sumeți poala mantiei, 
depuse în ea un pumn de melanj și se întoarse la baza fisurii. Răsturnă 
mirodenia pe nisip, în fața Jessicăi, se lăsă pe vine și începu să-și demon- 
teze paracompasul cu vârful cuțitului. Mai întâi desprinse capacul. Îşi 
scoase cingătoarea, o întinse pe jos, rindui pe ea piesele demontate, 
puse deoparte bateria. Apoi extrase mecanismul cadranului, îl depuse 
pe cingătoare și păstră în mînă cutia goală a instrumentului. 

— Ai nevoie de apă, spuse Jessica. 

Paul apucă între buze tubul colector de la gât, trase o gură de 
lichid și o scuipă în cutie. 

Dacă nu reușește, a irosit zadarnic o înghițitură de apă, gîndi 
Jessica. Dar... de fapt nu va mai avea importanţă. 

Paul străpunse cu virful cuţitului bateria, scuturînd cristalele 
în apă. Se produse o ușoară efervescenţă, apoi lichidul se liniști. 

Ochii Jessicăi sesizară mișcare deasupra lor. Își ridică privirea 
și văzu mai mulți șoimi, aliniaţi pe buza de sus a fisurii. Priveau fix 
căpăcelul cu apă din mîna lui Paul. 

Maică Mare! gîndi ea. Sînt în stare să simtă apa de la asemenea 
distanţă! 

Paul fixă capacul pe cutia paracompasului, lăsînd liber orificiul 
în care fusese montat butonul de reglaj. Cu instrumentul modificat 
într-o mînă și cu o cantitate mică de mirodenie în cealaltă se duse apoi 
la baza povirnișului și începu să urce, examinînd suprafaţa nisipului. 
Mantia i se legăna de colo-colo, lipsită de strinsoarea cingătorii. Con- 
tinuă să înainteze în susul pantei, stirnind pîriiașe de nisip, răscolind 
praful. 

Se opri brusc, introduse o fărimă de mirodenie în cutia para- 
compasului, scuturînd instrumentul. 

Prin orificiul butonului de reglaj ţișni un jet spumos de culoare 
verde. Paul îndreptă jetul subțire spre suprafața pantei, aplică un cordon 
îngust și lung și începu să îndepărteze nisipul de dedesubt, imobilizînd 
peretele cavităţii cu noi jeturi de spumă. 

Jessica veni la baza pantei și-l întrebă: 

— Te pot ajuta cu ceva? 

— Urcă lingă mine și sapă, spuse el. Trebuie să adincim groapa 
vreo trei metri. Lucrăm pe dibuite. Observă că instrumentul nu mai 
împroșca spumă și strigă: Repede! Nu știu cât timp poate ţine spuma 
nisipul. 

Jessica se cățără lingă Paul, care introduse încă puțină mirode- 
nie în cutie și-o scutură. Un nou jet de spumă țîșni prin orificiu. 

În timp ce Paul aplica bariera de spumă, Jessica începu să sape 
cu amîndouă mîinile, aruncînd nisipul la vale. 

— Ce adîncime ai spus? întrebă ea gâfiind. 

— Vreo trei metri. lar poziția nu-i decît aproximativă. S-ar putea 
să fim nevoiţi să lărgim groapa. Făcu un pas lateral, alunecînd pe nisi- 
pul nesigur. Orientează gaura spre tine. Nu săpa vertical. 

Jessica îi urmă sfatul. 

Încet, încet, groapa se adînci pînă cînd ajunse la același nivel 
cu suprafața platoului, dar nu dădură de raniță. 

Să fi greșit calculul? se întrebă Paul. Am greșit prima dată, cînd 
m-am lăsat pradă panicii. Să-mi fi afectat panica de la început capa- 
citatea de calcul? 

Se uită la paracompas. Nu mai rămăseseră decît cîteva picături 
de infuzie acidă. 

Jessica îl privi din groapă, trecîndu-și peste față o mînă pătată 
de spumă. Ochii ei întilniră ochii lui Paul. 

— Sapă în peretele superior, spuse el. Cu grijă, însă! 

Adăugă încă o fărimă de mirodenie în cutie și lăsă spuma să se 
răspindească în jurul mâinilor Jessicăi care începu să sape vertical în 
peretele oblic al gropii. La a doua mișcare mîinile atinseră ceva tare. 
Încet, dezgropă o bucată de bretea cu o cataramă din plastic. 

— Stai! rosti Paul, aproape șoptit. S-a terminat spuma! 

Jessica rămase nemișcată, cu breteaua în mînă, și își ridică ochii 
spre el. 

Paul, aruncînd paracompasul gol pe platoul de jos, spuse: 

— Dă-mi mîna liberă. Acum fii atentă: am să te trag lateral și 
în jos. Să nu dai drumul bretelei. De sus nu se mai poate prăvăli cine 
știe ce greutate. Versantul s-a stabilizat. Nu trebuie decît să am grijă 

să-ți rămînă capul deasupra. După ce groapa se va umple cu nisip, o 
să te scot cu raniță cu tot. 

— Înţeleg. 

— Gata? 

— Gata, răspunse ea, stringînd cu putere breteaua. 

Cu o singură smucitură, Paul o trase pe jumătate afară din 
groapă, ferindu-i capul în clipa în care bariera de spumă cedă și nisi- 
pul alunecă la vale. Jessica rămase îngropată pînă la mijloc, cu brațul 
și umărul stîng sub nisip, cu bărbia și obrazul protejate de pulpana 
mantiei lui Paul. Mușchii încordaţi ai umărului începură s-o doară. 

— Nu i-am dat drumul, spuse. 

Precaut, Paul își afundă mîna în nisip, pe lingă umărul ei, și 
găsi breteaua. 

— Tragem amindoi deodată, zise el. Fără să smucim. Să nu 
cumva s-o rupem. 

Noi torente de nisip alunecară la vale în timp ce trăgeau sacul. 

Cînd breteaua apăru la suprafaţă, Paul se opri și o ajută pe mama 
sa să iasă afară. Apoi traseră împreună fremkitul către baza pantei. 

Cîteva clipe mai tîrziu, se aflau amîndoi pe platoul de la gaura 
fisurii, cu ranița între ei. 

Paul se uită la mama sa. Fața și mantia îi erau murdare de spumă 
și de nisipul care aderase pe porțiunile unde spuma se uscase. Părea că 
slujise drept țintă unui bombardament cu bulgări umezi, de nisip verde. 

— Grozav mai arăţi, spuse el. 

— Nici cu tine nu mi-e rușine, replică ea. 

Izbucniră în ris amîndoi și apoi tăcură. 

— N-ar fi trebuit să se întîmple ce s-a întîmplat, spuse Paul. 
Am fost imprudent. 

Ea dădu din umeri. Grăunţi lipicioși de nisip i se desprinseră 
de pe mantie. 

— Pînă întind cortul, dezbracă-ţi mantia și scutur-o, adăugă el. 
Apoi ridică ranița și se duse cu ea la baza stincilor. 

Jessica dădu din cap, simțindu-se deodată prea sleită pentru 
a mai răspunde. 

— Sînt găuri de ancorare în rocă, îl auzi după cîteva clipe. A 
mai poposit cineva aici. 

Nici nu-i de mirare, gîndi ea în timp ce-și curăța mantia. Era 
un loc prielnic, apărat de metereze de piatră și cu alt grup de stînci la 
vreo patru kilometri în față, destul de sus față de nivelul deșertului 
pentru a fi ferit de viermi și destul de jos ca să se poată ajunge rapid 
la marginea nisipurilor pentru o traversare. 

Se întoarse și văzu că Paul înălțase cortul a cărui emisferă 
întinsă pe lonjeroanele arcuite se confunda cu bolovanii și stîncile 
de la gura crevasei. Paul trecu pe lîngă ea și se opri ceva mai încolo, 
scoțindu-și binoclul. Reglă repede presiunea internă a instrumentului, 
apoi îndreptă oleobiectivelel1%! spre faleza îndepărtată care strălucea 
ca un zid auriu în lumina dimineții. 

Jessica se uită la el cum examina peisajul apocaliptic din față, 
sondînd cu privirea rîurile de nisip și canioanele. 

— Vegetație, rosti el deodată. 

Jessica se duse la cort, luă cel de-al doilea binoclu din raniță, 
apoi veni lingă Paul. 

— Acolo, spuse el, ţinînd binoclul la ochi cu o mînă și arătînd 
cu cealaltă. 

Jessica privi în direcția pe care i-o indicase. 

— Saguaro, murmură ea. Plante pipernicite. 

— Or fi oameni prin preajmă, opină Paul. 

— Poate că nu-s decît rămășițele unei stațiuni botanice, replică 
ea, circumspectă. 

— Am pătruns mult în zona sudică a deșertului, îi aminti băiatul. 

Își luă binoclul de la ochi şi începu să-și frămâînte pe sub clapa 
filtrului buzele. Și le simţi uscate și aspre; simți și gustul prăfos al setei, 
pe cerul gurii. 

— Mai degrabă cred că-i vorba de-un sălaș fremen, adăugă. 

— Oare putem fi siguri că fremenii se vor arăta prietenoși? 
întrebă ea. 

— Kynes ne-a făgăduit ajutorul lor. 


[137] OLEOBIECTIV: ulei de hufuf menţinut în tensiune de două cîmpuri 

de forță, în interiorul unui tub de lunetă, ca parte componentă a unui 
instrument optic. Întrucât fiecare element al unui oleobiectiv poate fi reglat 
separat, cu precizie de un micron, oleobiectivele sînt considerate cele mai 
perfecționate mijloace optice din domeniul luminii vizibile. 

Dar cei care trăiesc în deșertul acesta sînt un popor disperat, 
gîndi ea. Eu însămi am trăit astăzi momente de disperare. Niște oameni 
disperaţi ne-ar putea omori ca să ne ia apa. 

Închise ochii şi încercă să uite de pustiul din jur, invocînd amin- 
tirea peisajelor de pe Caladan. Făcuseră odată un voiaj de vacanță, numai 
ea și Ducele Leto, pe vremea cînd Paul încă nu se născuse. Survolaseră 
junglele sudului, cu vegetaţia lor luxuriantă, apoi orezăriile din delte. 
Pe cărările care străbăteau covorul verde de dedesubt zăriseră șiruri 
lungi de furnici — echipe de lucrători, purtîndu-și poverile pe cobilițe 
cu suspensii. lar dincolo de ţărmul oceanului, văzuseră petalele albe 
ale felucilor. 

A fost odată... 

Deschise ochii. Văzu din nou deșertul încremenit, mut, simți 
dogoarea tot mai fierbinte a zilei. Demonii fără odihnă ai arșiţei înce- 
puseră deja să frămînte aerul de deasupra nisipurilor. Dincolo de dune, 
masivul stîncos se vedea ca printr-un geam cu ape. 

O ploaie de nisip așternu pentru cîteva clipe o perdea fină peste 
gura crevasei. Perdeaua căzu șuierînd subțire, sfișiată de adierea brizei 
de dimineaţă, de filfiitul de aripi al șoimilor care își luară brusc zborul de 
pe buza prăpastiei. Nisipul se așeză, dar șuieratul rămase. Apoi crescu, 
transformîindu-se în sunetul care, odată auzit, nu mai putea fi uitat. 

— Un vierme, șopti Paul. 

Se ivi în dreapta lor, maiestuos, nepăsător. Mușuroiul gigantic 
traversă dunele la mică distanță de locul în care stăteau. Gorganul din 
faţă se înălță o clipă, apoi se afundă și trecu mai departe, ca o undă în 
apă. Dispăru după colțul din stînga al stîncilor. 

Sunetul scăzu în intensitate, apoi pieri. 

— Mai mare decit o fregată spaţială, murmură Paul. 

Jessica dădu încet din cap, cu ochii pironiți pe suprafața deșer- 
tului. Pe unde trecuse viermele, rămăsese iarăși urma aceea amăgitoare. 
Ca o potecă uriașă, prelungindu-se dureros de nesfirșită în fața lor, spre 
șanțul pe care-l crestase în linia dreaptă a orizontului. 

— După ce ne vom odihni, rosti brusc Jessica, vom relua lecţiile. 

Paul își înăbuși un val de mânie și spuse: 

— Mamă, nu crezi c-am putea renunța la... 

— Astăzi te-ai lăsat cuprins de panică. Îți cunoşti, poate mai 
bine ca mine, mintea și nervatura bindul!58|, dar mai ai multe de învățat 
despre musculatura pranal!*! a corpului tău. Organismul acţionează 
uneori de la sine, Paul, iar eu te-aș putea învăța cîte ceva despre asta. 
Trebuie să ajungi să-ţi controlezi fiecare mușchi, fiecare fibră din corp. 
Trebuie să înveți cunoașterea mîinii. Vom începe cu mușchii falange- 
lor, cu tendoanele palmei și cu extremităţile tactile ale degetelor. Se 
întoarse, adăugînd: Hai, e timpul să intrăm în cort. 

Paul își întinse și-și strînse degetele mîinii stîngi, urmărind-o 
cu privirea pe mama sa care își strecura trupul prin valva-sfincter a 
cortului. Înţelese că nu era în stare s-o determine să renunţe la hotă- 
rîrea ei... că trebuie s-o asculte. 

Indiferent ce-a făcut din mine, am participat în egală măsură, 
gîndi. 

Cunoașterea mîinii! 

Își privi mîna. Cât de inadecvată părea, față de creaturi ca vier- 
mele pe care îl văzuse mai înainte. 


[138] BINDU: referitor la sistemul nervos uman și, în special, la 
antrenamentul nervilor. Exprimare uzuală: nervatură bindu. 


[139] PRANA: (uzual, musculatură prana) totalitatea mușchilor corpului, 
consideraţi ca unități pentru antrenamentul suprem. 


337 


Veneam de pe Caladan — un adevărat rai pentru 
forma noastră de viață. Pe Caladan nu fusese nevoie să 
ne creăm un paradis fizic sau un paradis imaginar-— 
avusesem la dispoziţie realitatea înconjurătoare. Dar 
prețul pe care l-am plătit a fost prețul pe care l-au plătit 
întotdeauna oamenii care au cunoscut paradisul în viața 
aceasta: am devenit debili, ne-am pierdut vigoarea. 


Fragment din Conversaţii cu 
Muad'Dib de Prinţesa Irulan 


— Iată-l deci, pe marele Gurney Halleck! spuse omul. 

Halleck se oprise în mijlocul grotei circulare, amenajate ca încă- 
pere de lucru, și-l privea pe contrabandistul așezat în spatele unui 
pupitru metalic. Omul purta mantie fremenă. Nuanţa spălăcită, de 
albastru, a ochilor săi arăta că se hrănea şi cu alimente importate. Încă- 
perea semăna cu centrul de comandă al unei fregate spaţiale — un arc 
de treizeci de grade din perete era ocupat de aparatul de radiocomu- 
nicaţii și de monitoare de imagine, iar de-o parte și de alta se înșirau 
panouri de vizare și de executare a tirului cu armament telecomandat. 
Pupitrul de metal se arcuia în continuarea peretelui, curbiîndu-se către 
centrul camerei. 

— Sînt Staban Tuek, fiul lui Esmar Tuek, se prezentă traficantul. 

— În cazul ăsta, dumitale trebuie să-ţi mulțumesc pentru aju- 
torul primit, spuse Halleck. 

— Ah... recunoștința! făcu traficantul. Ia loc! 

Din peretele plin de monitoare culisă un scaun-căuș, de felul 
celor aflate în astronave, și Halleck se așeză oftiînd, simțindu-și din- 
tr-odată trupul sleit. Îşi zări imaginea reflectată într-unul dintre 
ecranele întunecate din spatele traficantului și se încruntă la vede- 
rea ridurilor de oboseală care-i brăzdau fața buhăită. Grimasa făcu să-i 
zvicnească cicatricea de viță neagră de pe falcă. 

Halleck își întoarse privirea de la imaginea oglindită, uitîndu-se 
lung la Tuek. Recunoscu lesne trăsăturile familiale — sprincenele groase 
și dese ale tatălui, obrajii și nasul ce păreau dăltuite în piatră. 

— Oamenii dumitale mi-au spus că Harkonnenii ţi-au ucis 
tatăl, rosti Halleck. 

— Harkonnenii sau trădătorul strecurat printre voi, replică Tuek. 

Mînia birui o parte din oboseala lui Halleck, care își îndreptă 
spatele, întrebind: 

— Știi cine-i trădătorul? 

— Nu sîntem siguri. 

— Thufir Hawat o bănuia pe Doamna Jessica. 

— Ah,vrăjitoarea Bene Gesserit... Poate. Dar Hawat este în clipa 
de față prizonierul Harkonnenilor. 

— Am auzit. Halleck trase adînc aer în piept. Se pare că mai 
avem de scurtat o grămadă de vieți. 

— N-o să facem nimic care s-atragă atenția asupra noastră, 
spuse Tuek. 

Halleck încremeni. 

— Dal... 

— Și dumneata, și oamenii dumitale, pe care i-am salvat, sînteți 
bineveniți printre noi, zise Tuek. Ţi-ai exprimat recunoștința. Perfect! 
Plătiți-vă datoria! Avem oricînd nevoie de oameni de nădejde. Dar să 
știi că la cea mai mică acțiune deschisă contra Harkonnenilor, vă lichi- 
dăm cît ai bate din palme. 

— Dar ţi-au asasinat tatăl! 

— Poate! Să-ţi spun însă ce credea tatăl meu despre cei care 
acționează fără să se gîndească. Bătrînul avea o vorbă: „Piatra e grea și 
nisipul apasă, dar furia neghiobului e o povară care le-ntrece.” 

— Deci n-ai de gînd să faci nimic? mârii Halleck. 

— N-am spus asta. Spun doar că n-am nici un chef să periclitez 
contractul pe care-l avem cu Ghilda. Ghilda pretinde să procedăm cu 
băgare de seamă. Dușmanii pot fi nimiciți și pe alte căi. 

— Aha! 

— Exact. Dacă vrei neapărat s-o cauţi pe vrăjitoare, n-ai decît. Te 
previn însă că probabil e deja prea tirziu... și-n orice caz noi ne-ndoim 
C-ar avea vreun amestec. 

— Hawat a dat rareori greș. 

— S-a lăsat capturat de Harkonneni. 

— Crezi că el e trădătorul? 

Tuek ridică din umeri. 

— Ce mai contează? Părerea noastră este că vrăjitoarea-i moartă. 
Cel puţin așa sînt încredințați Harkonnenii. 

— Am impresia că știți o grămadă de lucruri despre Harkonneni. 

— Deducţii și ipoteze... zvonuri și bănuieli... 

— Sîntem șaptezeci și patru de oameni, spuse Halleck. De 
vreme ce vreți, într-adevăr, să rămînem alături de voi, sînteţi convinși 
că Ducele nostru e mort. 

— I-a fost văzut cadavrul. 

— A murit și băiatul... domnișorul Paul? Halleck încercă să-și 
înghită nodul din gât. 

— După ultimele noastre informații, și el, și maică-sa au pierit 
într-o furtună de nisip, în plin deșert. Probabil că nici oasele n-au mai 
rămas din ei. 

— Așadar, a murit și vrăjitoarea... Au murit cu toții. 

Tuek dădu din cap, apoi spuse: 

— Și după cum se-aude, Dune va intra din nou pe mîna lui 
Rabban Bestia. 

— Contele Rabban de Lankiveil? 

— Da. 

Lui Halleck îi trebuiră cîteva clipe bune ca să-și înăbușe acce- 
sul de furie turbată care fu cît pe ce să-l facă să-și piardă cumpătul. 
Scrișni cu glas răgușit: 

— Cu Rabban ăsta am eu o socoteală mai veche. I-am rămas 
dator pentru moartea alor mei... își pipăi cicatricea de pe falcă ...și pen- 
tru asta! 

— Nu-i cuminte să riști totul ca să închei o socoteală înainte de 
vreme, observă Tuek. Se încruntă, căci observase zvicnetul mușchilor din 
obrazul lui Halleck, privirea piezișă aruncată pe sub pleoapele coborîte. 

— Ştiu, rosti Halleck și trase aer în piept. Știu... 

— Dumneata și oamenii dumitale vă puteţi cîştiga dreptul să 
părăsiți Arrakisul, lucriînd alături de noi. Sînt destule locuri în... 

— Oamenilor mei le voi da dezlegare să facă ce vor. Dacă Rabban 
e pe planetă... eu unul rămîn. 

— Pe cât te văd de pornit, nu-s sigur că ne-am bucura să rămii. 

Halleck îl țintui cu privirea. 

— Te îndoiești de cuvintul meu? 

— Nu... 

— M-ai salvat de Harkonneni. Pentru același lucru i-am jurat 
credință și Ducelui Leto. O să rămîn pe Arrakis — cu voi... sau cu fremenii. 

— Rostit ori nerostit, un gînd e o realitate și are putere, zise 
Tuek. S-ar putea să constați că la fremeni hotarul dintre viață și moarte 
e cam fragil și foarte alunecos. 

Halleck închise ochii, simțind cum îl năpădește din nou oboseala. 

— „Unde e Domnul ce ne-a călăuzit pașii prin ţinutul de iad al 
pustiului?” murmură el. 

— Ai răbdare și va veni și ziua răzbunării, spuse Tuek. Graba 
e lucrul lui Shaitan. Alină-ţi durerea... O să te ajutăm noi să uiţi. Trei 
lucruri aduc inimii pacea: apa, iarba verde și frumuseţea femeii. 

Halleck deschise ochii. 

— Aș prefera un al patrulea: sîngele lui Rabban Harkonnen, 
curgind la picioarele mele. Se uită lung la Tuek. Crezi c-o să vină ziua 
aceea? 

— Am prea puțin de-a face cu ce ţi-e dat să înfrunți mîine, Gur- 
ney Halleck. Eu nu te pot ajuta decît să-nfrunțţi ziua de azi. 

— Ţi-accept ajutorul și voi rămîne pînă în ziua cînd îmi vei cere 
să-ți răzbun tatăl și pe toţi cei care... 

— Ascult-aici, oșteanule, rosti Tuek. Se aplecă peste marginea 
pupitrului, cu capul între umeri, cu ochii scăpărînd. Chipul i se făcuse 
deodată ca piatra bătută de vinturi. Apa tatălui meu am s-o răscumpăr 
eu însumi — cu fierul armei mele. 

Halleck îi susținu privirea. În clipa aceea traficantul îi amintea 
de Ducele Leto: un conducător adevărat, cutezător, sigur de poziţia și 
de misiunea lui. Așa fusese și Ducele... înainte de Arrakis. 

— Vrei să lupt alături de dumneata? întrebă. 

Tuek se lăsă pe spate și se destinse. Iscodi chipul lui Halleck 
fără să spună nimic. 

— Crezi sau nu că-s oștean? insistă Halleck. 

— Eşti singurul locotenent al Ducelui care-a scăpat cu viaţă, 
spuse Tuek. Dușmanul ţi-era superior ca număr, dar ai stat să dai piept 
cu el... L-ai învins, așa cum învingem noi Arrakisul. 

— Poftim? 

— Sîntem doar toleraţi pe planeta asta, Gurney Halleck. Arra- 
kisul e dușmanul nostru. 

— Vrei să spui... fiecare dușman la timpul său? 

— Întocmai. 

— Așa rezistă și fremenii? 

— Poate. 

— Ai spus că s-ar putea ca tovărășia fremenilor să mi se pară 
cam dură. De ce? Fiindcă trăiesc în deșert, sub cerul liber? 

— Cine știe unde trăiesc fremenii? Pentru noi, Podișul Central 
este țara nimănui. Mai bine să vorbim despre... 

— Am auzit că șalandele de mirodenie ale Ghildei nu survolează 
prea des deșertul, îl întrerupse Halleck. Dar se zice că, dacă știi încotro 
să privești, poți vedea o grămadă de petice de verdeață. 

— Zvonuri! pufni Tuek. Îți propun să alegi chiar acum între 
mine și fremeni. Avem ascunzători sigure, avem propriul nostru sietch 
tăiat în stîncă, propriile noastre baze secrete. Trăim ca niște oameni 
civilizați. Fremenii nu-s decît o mînă de zdrențăroși care lucrează pen- 
tru noi, ca vînători de mirodenie. 

— Dar care-și permit să ucidă Harkonneni! 

— Te interesează cumva și cu ce preţ? Chiar în clipa asta sînt 
vinați și stîrpiţi ca sălbăticiunile — cu laserele, pentru că n-au scuturi. 
Vor fi exterminați. Pentru ce? Pentru c-au ucis Harkonneni. 

— Eşti sigur că erau Harkonneni? 

— Ce vrei să spui? 

— Nu ţi-a ajuns la urechi că printre Harkonneni se află 
sardaukari? 

— Alte zvonuri. 

— Totuși, un pogrom... nu e otreabă la care te-ai putea aștepta 
de la Harkonneni. Pogromurile înseamnă risipă. 

— Eu cred numai ce văd cu ochii mei, spuse Tuek. Alege, 

oșteanule. Eu sau fremenii. La mine vei găsi adăpost și șansa de-a 
vărsa sîngele pe care-l vrem amîndoi. Fremenii nu-ți vor oferi decât 
traiul hăituiților. 

Halleck șovăi. Simţise înțelepciunea vorbelor lui Tuek, simţise 
și simpatia traficantului. Era însă tulburat... fără să știe prea bine de ce. 

— Ai încredere în puterile dumitale, rosti brusc Tuek. Cine a 
luat hotărîrile care i-au scos la liman pe oamenii dumitale? Dumneata 
le-ai luat. Hotărăște și acum. 

— Fie, se învoi Halleck. Ducele și fiul său sînt morți? 

— Așa susțin Harkonnenii. Şi-n treburi de-astea înclin să le 
dau crezare. Traficantul își schimonosi gura într-un rînjet macabru. 
Adică... numai în treburi de-astea. 

— Fie, repetă Halleck. Își ridică mîna dreaptă, cu palma întoarsă 
și degetul mare lipit de ea, făcînd gestul tradițional. Sabia mea îţi 
aparține. 

— Accepi. 

— Vrei să-mi conving și oamenii? 

— I-ai lăsa să hotărască singuri? 

— Pînă acum m-au urmat. Dar cei mai mulți dintre ei sînt năs- 
cuţi pe Caladan. Arrakisul nu-i ceea ce s-au așteptat ei să fie. Au pierdut 
totul venind aici. Totul... în afară de viețile lor. Asta-i tot ce le-a mai 
rămas. Aș prefera să hotărască ei înșiși ce vor să facă, de-acum înainte. 

— Nu-i cazul să șovăi, murmură Tuek. Spui că pînă acum te-au 
urmat. 

— Ai nevoie de ei, deci? 

— Avem întotdeauna nevoie de luptători încercați... iar acum 
mai mult ca oricînd. 

— Ai acceptat sabia mea. Vrei să-i conving și pe ei? 

— Cred că dacă dumneata vrei, ei te vor urma, Gurney Halleck! 

— Să sperăm. 

— Să sperăm. 

— Atunci, să hotărăsc eu? 

— Hotărăște dumneata. 

Halleck se ridică anevoie, simțind cît de mult îi solicita rezerva 
de energie pină și acest efort neînsemnat. 

— Deocamdată mă duc să văd de încartiruire și de masă, spuse. 

— Caută-l pe intendentul meu, zise Tuek. Îl cheamă Drisq. Spu- 
ne-i că doresc să nu duceţi lipsă de nimic. O să vin și eu imediat. Mai 
am puțină treabă cu niște transporturi de mirodenie. 

— Norocul suride pretutindeni, rosti Halleck. 

— Pretutindeni, întări Tuek. Vremurile tulburi sînt o ocazie 
rară pentru afacerile noastre. 

Halleck dădu din cap. Auzi zumzetul înfundat și simţi curentul 
de aer al unui sas care se deschisese în spatele lui. Se întoarse și ieși, 
aplecîndu-și capul. 

Sasul îl scoase în sala de adunare în care îl conduseseră oame- 
nii lui Tuek. Era o grotă lungă și relativ îngustă, ai cărei pereţi netezi 
arătau că fusese excavată în roca nativă cu ajutorul radiatoarelor149], 
Plafonul era situat destul de sus pentru a prelungi curbura naturală 
de susținere a straturilor de rocă și pentru a permite circulația curen- 
ților de convecţie. De-a lungul zidurilor erau aliniate rastele de arme 
și dulapuri metalice. 

Halleck observă, nu fără un oarecare sentiment de mindrie, că 
acei dintre oamenii săi care mai puteau rămăseseră în picioare. Atitudi- 
nea lor nu vădea nici slăbiciunea oboselii, nici deznădejdea înfrîngerii. 
Medicii traficanţilor îi îngrijeau pe răniți. Tărgile fuseseră grupate în 
stinga și lingă fiecare rănit stătea de veghe un camarad Atreides. 

Instrucția Atreizilor — „Îngrijește-ţi tovarășul” — rezista în ei ca 
un miez de granit, remarcă Halleck. 

Unul dintre locotenenți îi ieși înainte, cu balisetul în mînă. 
Omul salută, apoi zise: 

— Căpitane, medicii lor spun că pentru Mattai nu mai e nici o 
speranţă. N-au bănci de oase și de organe aici... Nu au decît posturi de 
prim ajutor. Mattai știe că n-o s-o mai ducă mult și vrea să te roage ceva... 

— Ce anume? 

Locotenentul îi întinse balisetul. 

— Ar vrea s-audă un cîntec, ca să poată muri împăcat, căpitane. 
Zice că știi care... Fiindcă te-a mai rugat și-altă dată să-l cînți. Locote- 
nentul își înghiţi nodul din gât. Îi zice „Mîndra mea”, căpitane. Dacă... 

— Bine. 


[140] RADIATOR: proiector laser cu rază mică de acțiune, utilizat în special 
ca instrument de tăiat (de la bisturiu chirurgical, pînă la haveză). 

Halleck luă balisetul și scoase multiplectrul dintre corzi. Încercă 
un acord în surdină, constatînd că instrumentul era deja acordat. Simţi 
că-i ard ochii, își alungă din gînd durerea, mîngiâie strunele, dînd contur 
melodiei, străduindu-se să arboreze un zîmbet firesc. 

Un grup de soldaţi Atreides și un medic se adunaseră în jurul 
unei singure tărgi. Halleck se apropie și unul dintre oameni începu să 
cînte încetișor, intrînd în măsură cu ușurința obișnuinței îndelungate: 


Mîndra mea stă la fereastră, 
Forme dulci — o floare-n glastră. 
Braţele ei sînt leagăn de plaur. 

În amurgul de purpură și de aur... 
Haideţi, 

Haideţi braţe fierbinţi, 

La mine,La mine, braţe fierbinți. 


Cîntărețul tăcu, întinse o mînă înfășurată în pansamente și 
închise pleoapele omului de pe targă. 

Halleck încheie cu un acord ca un susur și gîndi: Și-am rămas 
doar șaptezeci și trei... 

Pentru multă lume viața de familie a Creșei 
Regale este greu de înțeles, dar voi încerca să vă ofer o 
imagine schematică. Cred că tatăl meu n-a avut decît 
un singur prieten și anume pe contele Hasimir Fenring, 
eunucul genetic și unul dintre cei mai feroce oșteni ai 
Imperiului. Contele, un bărbat mic de statură și urit, 
dar plin de energie, îi aduse într-o zi tatălui meu o nouă 
concubină-sclavă. Mama mea, care aflase lucrul acesta, 
mă trimise imediat să-l spionez. Toate îl spionam pe 
tata, din motive de autoapărare. Firește, niciuna dintre 
concubinele-sclave îngăduite tatălui meu, conform 
acordului dintre Bene Gesserit și Ghildă, nu putea 
aduce pe lume un moștenitor regal, dar intrigile erau 
permanente și exasperante prin similitudinea lor. Mama 
mea, surorile mele și eu deveniserăm experte în evitarea 
celor mai violente unelte ale morții. Poate că vi se va 
părea îngrozitor ceea ce spun, dar nu sînt deloc sigură că 
tatăl meu a fost străin de o serie de atentate. O Familie 
Regală nu-i ca alte familii... Așadar, era vorba de o nouă 
concubină-sclavă, o femeie cu părul roșu ca al tatălui 
meu, mlădioasă și plină de graţie. Avea o musculatură 
de dansatoare și nu încăpea îndoială că educaţia ei 
inclusese și neuroseducția. Tatăl meu o privi îndelung 
pe femeia care poza dezbrăcată în faţa lui. În cele din 
urmă, spuse: „E prea frumoasă. O vom păstra s-o oferim 
în dar” Nu vă puteţi închipui consternarea Creșei Regale 
la aflarea acestei decizii. Subtilitatea și autocontrolul 
constituiau, de fapt, cea mai primejdioasă amenințare 
pentru oricare dintre noi. 

Fragment din În casa tatălui 
meu de Prinţesa Irulan 


Se însera. Paul stătea în picioare lîngă distilcort. Crevasa la gura 
căreia poposiseră era cufundată în umbră. Privi pe deasupra nisipurilor 

către faleza din depărtare, întrebindu-se dacă era vremea s-o trezească 
pe mama sa, care mai dormea în cort. 

În faţa lui se așterneau dunele ca un șir nesfirșit de cute. Ver- 
sanţii pe care lumina soarelui aproape de asfințit nu-i mai ajungea 
erau umbre de un negru atît de profund, încît păreau bucăţi de noapte. 

Plat. Totul era plat aici... 

Căută în zadar o formă înaltă în peisajul acela. Nimic nu stră- 
pungea pe verticală aerul încă înfierbîntat, nimic nu se înălța la orizont, 
nicăieri nici o floare, nici o ramură legănată de vint... Nu vedea decît 
dune... și măgura îndepărtată, sub cerul albastru-argintiu. 

Și dacă n-o să dăm de-o fostă stațiune botanică? se întrebă. Dacă 
n-o să dăm nici de fremeni? Dacă plantele acelea nu-s decît o întîmplare? 

În interiorul cortului, Jessica se trezi, se întoarse pe spate și, 
răsucindu-și capul, se uită afară, prin porțiunea transparentă a domului. 
Paul stătea cu spatele la ea și, în atitudinea lui, ceva îi aminti de Leto. 
Simţi cum i se redeschide în suflet fintîna durerii și își întoarse capul. 

O clipă mai tirziu, își puse în ordine distraiul, bău puţină apă din 
buzunarul colector al corpului, se strecură afară și se ridică în picioare, 
întinzindu-se ca să-și alunge somnul din mușchi. 

Paul îi spuse, fără să se întoarcă: 

— Îmi place liniștea din locul acesta! 

Ce ușor se adaptează mintea la mediu, gîndi ea. Și își aminti o 
axiomă Bene Gesserit: „În condiţii de stres, mintea se orientează sau în 
sens pozitiv, sau în sens negativ: deschis—închis. Imaginaţi-vă un spectru 
ale cărui extreme sînt inconștientul la capătul negativ și hiperconștientul 
la capătul pozitiv. Orientarea minţii în condiţii de stres este puternic influ- 
ențată de educaţie și pregătire.” 

— S-ar putea trăi bine aici, vorbi din nou Paul. 

Jessica încercă să vadă deșertul așa cum îl vedea el, dîndu-și 
osteneala să cuprindă cu mintea toate vicisitudinile pe care această 
planetă le accepta ca pe un lucru obișnuit, întrebîndu-se ce viitoruri 
posibile întrezărise Paul. Aici poți trăi singur, gîndi ea, fără teama ame- 
nințării din spate, fără frica de vînător. 

Trecu pe lîngă Paul, își duse binoclul la ochi, reglă oleobiecti- 
vele și cercetă escarpamentul din față. Da, saguaro printre arroyo și 

alte plante cu ghimpi... și petice de iarbă pipernicită, galben-verzi în 
penumbră. 

— String cortul, spuse Paul. 

Jessica dădu din cap, se duse pînă la marginea fisurii, de unde 
putea să aibă o vedere mai largă asupra deșertului și își întoarse bino- 
clul spre stînga. Aproape de orizont zări strălucirea albă, tivită cu brun, 
a unei depresiuni saline — o pată albă, în pustiul acela, unde albul 
însemna moarte. Dar cuveta aceea mai însemna ceva: apă. Cîndva, 
peste scînteierea albă din depărtare cursese apă. Jessica își luă bino- 
clul de la ochi, își aranjă burnuzul și ascultă cîteva clipe zgomotele 
mișcărilor lui Paul. 

Soarele continua să coboare. Peste albia salină se întinseră 
umbre prelungi. La apus, culori învăpăiate cuprinseră zarea. Culorile 
se prelinseră în degete de întuneric, pipăind întinderea de nisip. Umbre 
de antracit se revărsară din toate părțile, apoi noaptea se prăvăli din- 
tr-odată asupra deșertului. 

Stelele! 

Jessica își ridică ochii spre ele. Îl auzi pe Paul venind lîngă ea. 
Noaptea deșertului se concentra în văzduh, de parcă ar fi vrut să-i înalțe 
la stele. Apăsarea zilei pierise. O boare ușoară îi atinse în treacăt obrazul. 

— În curînd va răsări prima lună, spuse Paul. Raniţa-i gata. Am 
instalat și toboșarul. 

Am putea rătăci la nesfirșit în iadul ăsta, gîndi ea. Fără să știe 
nimeni de noi. 

Vîntul nopții ridică fuioare subțiri de nisip, aducînd cu sine 
miros de scorțișoară — o ploaie de arome în beznă. 

— Simțţi? întrebă Paul. 

— Răzbate și prin filtru, răspunse ea. Bogăţie. Dar, oare, poţi 
cumpăra cu ea apă? Arătă spre capătul celălalt al bazinului. Nu se vede 
nici o lumină artificială. 

— Dacă există fremeni, sînt într-un sietch, în spatele stîncilor. 

O geană de argint se ivi pe linia orizontului, în dreapta lor: prima 
lună. Apoi discul ei se arătă în întregime. Pe fața astrului se distingea 
cu ușurință forma unui pumn strîns. Jessica scrută nisipurile scăldate 
în lumina alb-argintie. 

— Am înfipt toboșarul în cotlonul cel mai adînc al crevasei, 
spuse Paul. Din clipa în care o să-i aprind fitilul, vom avea la dispoziție 
treizeci de minute. 

— Treizeci de minute? 

— Pînă ce va începe să cheme... un... vierme. 

— A! Sînt gata. 

Paul se îndepărtă. Îl auzi mergând spre gura crevasei. 

Noaptea e un tunel, gîndi ea. O galerie spre miine... dacă ne mai 
e dat un miine. Îşi scutură capul. Ce-s gîndurile astea morbide? Nu așa 
am fost educată! 

Paul se întoarse cu ranița în spate și cobori pînă la poalele pri- 
mei dune, unde se opri și ascultă paşii mamei sale, care îl urmase. Îi 
auzi mersul abia simţit, dar și zgomotele infime ale grăunţilor de nisip 
ce se răceau — codul secret prin care deșertul își exprima garanţia pre- 
carei sale securități. 

— Trebuie să pășim fără cadență, rosti încet Paul. 

Își redeşteptă în minte imagini de oameni traversînd nisipurile, 
imagini din memoria preștientă, dar și din cea reală. 

— Urmărește-mă cu atenţie, spuse. Așa umblă fremenii pe nisip... 

Urcă pe versantul expus vîntului, urmîndu-i curbura, pășind 
în ritm poticnit. 

Jessica îi studie mersul vreme de zece pași, apoi îl urmă, imitin- 
du-l. Înţelegea: zgomotele pe care le făceau trebuiau să fie aidoma 
foșnetului natural al nisipului... aidoma vîntului. Dar mușchii pro- 
testau împotriva ritmului nefiresc, împiedicat: pas... tîrșâit... tirșâit... 
pas... pas... pauză... tirșiit... pas. 

Timpul se tira odată cu ei. Aflorismentul din față nu părea să 
se apropie. Cel dinapoi domina încă suprafața deșertului. 

Tum! Tum! Tum! Tum! 

O bătaie de tobă în spatele lor. 

— Toboșarul, șopti Paul. 

Le venea greu să evite cadenţa la care le îndemnau pașii bătăile 
continue ale toboșarului. 

Tum... tum... tum... tum... 

Pătrunseră într-o depresiune luminată de lună, urmăriți de 

bătaia găunoasă a toboșarului. Coborîră, apoi urcară printre dune 
mărunte: pas... tirşiit... pauză... pas... Peste grăunţi de nisip care li se 
rostogoleau sub tălpi: tirșiit... pauză... pauză... pas... Cu urechile la pîndă, 
așteptind șuieratul știut. 

Cînd veni în sfîrșit, sunetul începu atât de ușor, încît li-l ascunse 
propriul lor mers împiedicat. Dar crescu... Mai tare și mai tare... Din- 
spre vest. 

Tum... tum... tum... tum... bătea toboșarul. 

Șuieratul umplu noaptea în spatele lor. Îşi întoarseră capetele 
și zăriră movila mișcătoare a viermelui. 

— Vezi-ţi de drum, șopti Paul. Nu te mai uita înapoi. 

Un trosnet mînios explodă dinspre tenebrele stîncilor lăsate 
în urmă. O avalanșă turbată de plesnituri de bici. 

— Vezi-ţi de drum, repetă Paul. 

Observă că ajunseseră în punctul incert din care cele două faleze 
— cea din faţă și cea din spate — păreau la fel de îndepărtate. 

Iar în spatele lor, plesniturile, răscolirea furioasă a stîncilor 
continuau, să vuiască în noapte. 

Merseră mai departe. Mai departe și mai departe... Mușchii le 
ajunseră într-o fază de durere mecanică, părînd a se amplifica la nesfir- 
șit, dar Paul văzu că stîncile din față se mai înălțaseră. 

Jessica se mișca într-un vid de concentrare, conștientă că numai 
puterea voinţei era cea care o ducea mai departe. Uscăciunea din gură 
era chinuitoare, iar zgomotele din spate îi spulberau orice speranţă de 
a se opri și sorbi puţină apă din buzunarele colectoare ale distraiului. 

Tum... tum... 

O nouă cascadă de trosnete erupse departe, în spatele lor, aco- 
perind bătaia toboșarului. 

Liniște! 

— Mai iute! gâfîi Paul. 

Ea dădu din cap, deși știa că Paul n-avea cum să-i vadă gestul, 
numai pentru a se convinge pe sine că trebuia să ceară și mai mult 
mușchilor și-așa solicitați pînă la limită... de mersul... acela... epuizant... 
anormal... 

Creasta stîncilor salvatoare din față urcă brusc spre stele și Paul 

zări O fișie netedă de nisip, care se așternea pînă la poalele escarpa- 
mentului. Făcu un prim pas spre ea, se poticni vlăguit și încercă să se 
echilibreze călcînd involuntar înainte. 

Un bubuit răsunător cutremură nisipul din jur. 

Clătinîndu-se încă, Paul făcu doi pași laterali. 

Bum! Bum! 

— Tobă de nisip!!!+!] şuieră Jessica. 

Paul își regăsi echilibrul. Își roti instantaneu ochii, observînd 
dintr-o singură privire nisipul înconjurător și faleza aflată la mai puţin 
de două sute de metri în faţă. 

În spatele lor, deşertul începu să şuiere —ca vintul, ca un val de 
maree năpustindu-se dintr-un ocean fără apă. 

— Fugi! ţipă Jessica. Fugi, Paul. 

O rupseră amâîndoi la fugă. 

Bubuituri asurzitoare le răsunară sub tălpi. Traversară în goană 
toba de nisip și dădură de o porțiune cu grohotiș. O vreme, fuga i se păru 
o alinare pentru mușchii schingiuiți după mersul neobișnuit dinainte. 
Alergarea era o mișcare rațională. Fuga avea ritm. Dar nisipul și gro- 
hotișul le îngreunau pașii. Iar șuieratul viermelui, gonind către ei, era 
ca vuietul furtunii... 

Jessica se împiedică și căzu în genunchi. Era incapabilă să se 
mai gindească la altceva decît la oboseală, la vuiet și la teroare. 

Paul o smuci după el. 

Alergară mai departe, mînă în mînă. 

Un țăruș subțire răsări din nisip, în fața lor. Trecură de el, apoi 
văzură altul. 

Mintea Jessicăi nu reușea să înregistreze prezența țărușilor decît 
în clipa în care treceau pe lingă ei. 

Alt țăruș — ros de vînt, înfipt într-o crăpătură în piatră. 

Și încă unul. 

Piatră! 

O simţi sub tălpi — suprafață compactă, sigură. Senzaţia tere- 
nului ferm pe care călca îi dădu noi puteri. 


[141] TOBĂ DE NISIP: formă de tasare naturală a nisipului care, în cazul 
unei izbituri intempestive la suprafață, produce un sunet caracteristic, 
asemănător bătăii de tobă. 

O crăpătură adincă își înălță umbra verticală în stînca dinain- 
tea lor. Făcură un ultim efort, năpustindu-se către ea, strecurîndu-se 
în spațiul îngust. 

În spate, vuietul viermelui încetă. 

Se întoarseră și iscodiră cu ochii deșertul. 

Cam de pe unde începeau dunele, la vreo cincizeci de metri de 
marginea micii plaje stincoase, un arc gri-argintiu se înălță încet, pră- 
vălind de jur împrejur torente de nisip și cascade de praf. Se ridică tot 
mai sus, transformîndu-se într-o gură gigantică — legănîndu-se, căutînd. 
O văgăună rotundă și neagră, cu marginile scînteind în lumina lunii. 

Gura avansă, șerpuind, către fisura strimtă în care se înghes- 
uiseră Paul și Jessica. Un miros puternic de scorțișoară le izbi nările. 
Lumina argintie a lunii fulgeră în dinţi de cristal. 

Gura uriașă undui, înapoi și-nainte. 

Paul își ţinu răsuflarea. 

Jessica se chirci toată, cu ochii holbațţi. 

Își concentră, într-un efort dureros, toate cunoștințele Bene 
Gesserit ca să-și înăbușe teroarea primitivă, ca să-și domine spaima 
atavică și groaza ce amenința să-i întunece judecata. 

Paul simţea un fel de euforie. La un moment dat, cu cîteva 
secunde mai înainte, depășise o barieră în timp, avansînd și mai mult 
într-un teritoriu necunoscut. Simțea bezna din față. Ochiul său inte- 
Tior nu reușea să deslușească nimic. Era ca și cum unul dintre pașii pe 
care-i făcuse îl prăvălise într-un puț adînc... sau la piciorul unui val, de 
unde viitorul era invizibil. Peisajul suferise o transformare profundă. 

Dar, în loc să-l înspăimiînte, senzaţia de beznă-în-timp îi impuse 
o hiperaccelerare a celorlalte simțuri. Se pomeni înregistrînd fiecare 
amănunt al făpturii care se înălța din nisip, în fața lor, căutindu-i. Gura 
avea un diametru de aproape optzeci de metri... Pe marginile ei scli- 
peau dinţi de cristal, încovoiaţi ca niște cristaie... Răsuflarea de foale 
gigantice emana mirosuri pătrunzătoare... scorţişoară... aldehide com- 
plexe... acizi... 

Viermele astupă lumina lunii, măturînd cu partea de sus a tru- 
pului stîncile de deasupra lor. O ploaie de pietre și nisip se prăbuși în 
interiorul fisurii. 

Paul o împinse pe Jessica mai înăuntru. 

Scorțișoară! 

Mirosul de scorțișoară îi invadă nările, ameţindu-l. 

Ce are a face viermele cu mirodenia, cu melanjul? se întrebă. Și 
își aduse aminte că-l auzise pe Liet-Kynes scăpînd o remarcă voalată 
despre legătura dintre vierme și mirodenie. 

Brrrruuuum! Bubuitura veni de afară, din dreapta, ca ecoul unui 
tunet de secetă. 

Și iar: Brrrruuuum! 

Viermele se trase înapoi în nisip și rămase o clipă nemișcat, cu 
colții săi de cristal fulgerind reflexe de lună. 

Tum! Tum! Tum! Tum! 

Un toboșar! gîndi Paul. 

Bătaia venea tot din dreapta. 

Un frison străbătu trupul viermelui. Se trase și mai adînc în 
nisip. Numai un arc rămase deasupra, ca gura unui clopot pe jumătate 
îngropat, ca intrarea unui tunel străbătînd dunele. 

Nisipul scrîșni. 

Viermele continuă să se scufunde tot mai adînc, întorcîndu-se. 
Se făcu un deal de nisip, apoi o creastă lungă, îndepărtindu-se prin 
șaua dintre două dune. 

Paul ieși din fisură și privi valul de nisip care traversa pustiul, 
răspunzînd chemării noului toboșar. 

Jessica ieși la rîndul ei, ascultînd: Tum... tum... tum... tum... Bătaia 
încetă brusc. 

Paul trase tubul distraiului și supse din apa regenerată. 

Jessica se uită la el, năucă. Mintea îi era încă potopită de obo- 
seală și de rămășițele spaimei. 

— Oare n-o să se-ntoarcă? șopti ea. 

— L-a chemat cineva, răspunse Paul. Fremenii. 

Jessica simţi că începe să-și vină în fire. 

— Ce monstru! îngăimă. 

— Cel care ne-a înghiţit topterul era mai mare. 

— Ești sigur că-i vorba de fremeni? 

— Numai ei folosesc toboșari. 

— Ce motiv ar avea să ne-ajute? 

— Poate că n-au vrut să ne-ajute. Poate că n-au vrut decît să 
cheme un vierme. 

— Pentru ce? 

Răspunsul aștepta undeva, în pragul percepţiei lui, dar refuza 
să avanseze. În mintea lui Paul pîlpii scurt o viziune. Ceva în legătură 
cu tijele telescopice încovoiate din fremkit — „cârligele de strunit”. 

— Pentru ce să cheme un vierme? întrebă din nou Jessica. 

O fulgerare de spaimă șfichiui mintea lui Paul. Își smulse pri- 
virea de la chipul mamei sale, ridicîndu-și ochii spre creasta falezei. 

— Trebuie să ajungem cumva sus, înainte de ivirea zorilor. Arătă 
cu mîna: Ţăruși ca aceia pe lîngă care-am trecut... Sint o mulțime. 

Jessica privi în direcția indicată de braţul lui și văzu țărușii — 
borne mîncate de vînt — deslușind umbra unei terase înguste, care se 
răsucea spre gura unei crevase aflate deasupra. 

— Marchează drumul spre creastă, rosti Paul. 

Își viri umerii în bretelele raniţei, se apropie de baza terasei și 
începu să se caţere. 

Jessica așteptă un moment, odihnindu-se, adunîndu-și pute- 
rile. Apoi porni după el. 

Urcară, urmînd bornele, pînă cînd terasa se îngustă, transfor- 
mîndu-se într-o buză strîmtă, cotită. Dincolo de colţ se căsca crevasa... 
cufundată în beznă. 

Paul își întinse gâtul, încercînd să străpungă întunericul cu pri- 
virea. Simţi priza șubredă a tălpilor pe pragul îngust își impuse calm 
şi prudenţă. Nu putea să distingă nimic în bezna crevasei. Întuneri- 
cul domnea pretutindeni, deschizindu-se doar sus, către stele. Își ciuli 
urechile, dar nu auzi decît sunetele obișnuite: foșnetul uscat și abia 
perceptibil al nisipului, zumzetul surd al unei insecte, vreme de-o clipă 
fuga măruntă a unui animal mic. Pipăi în beznă cu virful piciorului... 
Piatră acoperită cu un strat subţire și zgrunţuros de nisip. Încet, cen- 
timetru cu centimetru, ocoli colțul prăpastiei, făcîndu-i semn mamei 
sale să îl urmeze. O prinse de un fald al mantiei, ajutînd-o să treacă. 

Priviră în jur, încercînd să distingă ceva la lumina stelelor încă- 
tușate între două creste de stînci. Paul desluși trupul mamei sale ca 
pe o formă incertă, cenușie. 

— Măcar de-am putea să riscăm o scăpărare de lumină, șopti el. 

— Avem și-alte simţuri în afară de ochi, spuse ea. 

Paul își tîrșii un picior înainte, își schimbă greutatea, pipăi cu 
celălalt picior, simţi o treaptă, o urcă. Îşi întinse mîna în spate, găsi 
braţul mamei sale, o trase de mînecă, să-l urmeze. 

Încă o treaptă. 

— Cred că-i o scară pînă sus, șopti el. 

Trepte joase și netede, observă Jessica. Făcute de mîna omului, 
fără-ndoială. 

Urmă vaga mișcare a înaintării lui Paul, pipăind rînd pe rînd 
treptele cu virful piciorului. Pereţii de piatră se îngustară pe nesimţite 
pînă ce ajunseră să-i atingă cu umerii. Treptele se terminară brusc 
într-un defileu strimt, lung de vreo douăzeci de metri și podit cu pia- 
tră netedă. La capătul defileului se pomeniră în fața unui bazin întins, 
scăldat în lumina lunii. 

Paul păși pînă la marginea bazinului, șoptind: 

— Ce frumusețe! 

Oprită la un pas în spatele lui, Jessica nu fu în stare să-și ros- 
tească încuviințarea. Privea înmărmurită. 

În ciuda oboselii, a iritaţiei provocate de recaptoare şi de filt-ce- 
puri, de strînsoarea distraiului, în ciuda fricii și a dorinței dureroase de 
odihnă, frumuseţea bazinului îi copleșise simțurile, făcînd-o să încre- 
menească de admiraţie. 

— Ca o lume de basm, murmură Paul. 

Jessica dădu încet din cap. 

În faţa lor se întindea un covor de vegetaţie. Plante de deșert 
— tufe, cactuși, mănunchiuri plăpînde de frunze — tremurînd mărunt 
sub razele lunii. Zidul circular al stîncilor care mărgineau bazinul era 
negru în stînga, argintat de lună în dreapta. 

— E un sălaș fremen, spuse Paul. 

— Dacă n-ar fi oameni, n-ar supraviețui atîta puzderie de plante, 
încuviință ea. Destupă tubul care venea de la buzunarele colectoare ale 
distraiului și sorbi din el. Apă caldă, ușor înțepătoare la gust. Constată 
mulțumită cât de răcoritoare era apa aceasta. Capacul tubului scrișni 
pe fire de nisip cînd îl puse la loc. 

Paul percepu o mișcare — în dreapta, jos, pe solul bazinului de la 
picioarele lor. Îşi cobori ochii şi privi printre tufe pipernicite şi bălării... 
Un petic triunghiular de nisip, în lumina lunii. Desluși agitaţie, un fel 
de hop-sus, țuști, hop-jos, mărunt și iute. 

— Șoareci! șopti. 

Tuști-hop-hop!... Umbre minuscule, dispărînd și reapărînd prin- 
tre alte umbre. 

Ceva căzu fulgerător, fără nici un zgomot, în mijlocul șoare- 
cilor. Un chițăit subțire, un fîlfiit de aripi. O pasăre cenușie se înălță 
dintre tufe ca o stafie, depărtindu-se repede pe deasupra bazinului, cu 
o mogiîldeaţă neagră în gheare. 

Bun memento, gîndi Jessica. 

Paul continua să privească bazinul. Inhală, simțind cum se ridica 
în noapte un miros vag și înțepător de salvie. Pasărea aceea de pradă... 
Se gîndi la ea ca la ceva reprezentativ pentru deșertul acela. Adusese 
pe întinsul bazinului o nemișcare atît de perfectă, încât lui Paul i se 
păru că aude lumina albastră-lăptoasă a lunii curgînd printre tulpi- 
nile de saguaro, printre mănunchiurile zburlite de ierburi. Se gîndi că 
în locul acela lumina susura armonii mai sublime decît ale oricărei 
muzici din Univers. 

— Să căutăm un loc pentru cort, spuse el. Miine vom încerca 
să dăm de fremenii care... 

— Cei mai mulţi străini și musafiri nepoftiți regretă cînd dau 
de fremeni! 

Fusese un glas aspru de bărbat, mușcînd cuvintele, spărgînd 
pacea clipelor dinainte. Vocea venise din dreapta lor și de sus. 

— Vă rog să nu fugiţi, străinilor, rosti vocea, în clipa în care 
Paul dădu să se retragă în defileu. Nu irosiți de pomană apa din trup! 

Vrea să ne omoare ca să ne ia apa din carne! gîndi Jessica. Muș- 
chii ei uitară de oboseală, se încordară, pregătindu-se de acțiune. Nici 
un semn exterior nu trădă pînda Jessicăi. Reperă locul de unde venise 
vocea, gîndind: De necrezut! Nu l-am auzit furișîndu-se! Înţelese apoi că 
acela care le vorbise nu-și îngăduise decît zzomote infime — zgomotele 
naturale ale deșertului. 

— Hai mai iute, Stil! Ia-le apa și să ne vedem de drum! Nu mai 
e mult pînă-n zori! 

Paul, mai puţin condiționat să reacționeze în situații critice 
decît mama sa, regretă amărît faptul că se lăsase pradă surprizei și că 
încercase să fugă, îngăduind panicii de moment să-i eclipseze facultă- 
țile. Se sili să aplice măcar acum învățăturile mamei sale... Relaxarea, 
apoi compunerea impresiei exterioare de relaxare, apoi încordarea de 
bici a mușchilor gata să percuteze în orice direcţie... 

Simţea însă în continuare fărîma de spaimă din el. Îi cunoștea 
și sursa. Momentul acesta era un fel de beznă-în-timp... un viitor pe 
care nu-l văzuse niciodată... Erau încolțiți de fremenii sălbatici, pe care 
nu-i interesa acum decît apa aflată în carnea a două trupuri lipsite de 
apărarea scuturilor. 

Această adaptare religioasă fremenă este deci 
originea a ceea ce recunoaștem astăzi ca fiind „Coloanele 
Universului”, și a căror Quizara Tafwid +7] ne oferă 
tuturor semne, mărturii și profeţii. Ei sînt propovăduitorii 
acelei fuziuni mistice arrakiene, a cărei profundă 
frumusețe este redată de muzica tulburătoare concepută 
într-o formă veche, dar atît de adînc pătrunsă de noua 
deșteptare. Cine nu a auzit și nu a fost zguduit de „Imnul 
bătrînului”? 

Picioarele m-au purtat prin nisipuri pustii 
Ale căror miraje păreau gazde bune. 
Lacom de glorie, setos de primejdie, 
Cutreierat-am ale lui al-Kulab zări, 
Privind îndelung timpul ce măcina munții 
Căutindu-mă, veșnic înfometat. 
Și-atunci am văzut vrăbiile fulgerînd către mine 
Mai îndrăzneţe ca lupii în haită, 
Al tinereţii mele copac năpădindu-l. 
Am auzit stolul în crengile mele, 
Apoi ciocuri și gheare m-au copleșit! 
Fragment din Deșteptarea 
Arrakisului de Prinţesa Irulan 


Omul apăru, tîrîndu-se, pe creasta unei dune. Un firicel de praf 
în văpaia soarelui de amiază. Purta doar rămășițele unei pelerine jubba, 
iar zdrenţele lăsau cale liberă dogorii spre pielea dezgolită. Gluga pele- 
rinei fusese smulsă, dar omul își improvizase un turban dintr-o fișie 
de pînză ruptă din veșmânt. De sub turban îi atîrnau șuvițe de păr 
roșcat. Roșcate îi erau și barba rară, și sprîncenele stufoase. Sub ochii 
albastru-în-albastru pielea obrazului său era întunecată. O adîncitură 
lungă și subțire, străbătînd de-a curmezișul firele mustăţii și-ale bărbii, 
arăta locul prin care tubul unui distrai își lăsase urma, pornind de sub 
nas spre buzunarele colectoare. 

[142] QUIZARA TAFWID: preoți fremeni (după Muad'Dib). 

Omul se opri pe creastă, cu braţele întinse spre versantul abrupt 
al dunei. Spatele, mîinile și picioarele îi erau acoperite cu pete de sînge 
închegat peste care se formaseră cruste de nisip galben-cenușiu. Cu 
mișcări lente, își trase brațele de sub el și se opinti, se ridică, clătinîn- 
du-se, în picioare. Chiar și în această acțiune aproape întîmplătoare 
rămăsese o urmă din precizia de odinioară a mișcărilor. 

— Sînt Liet-Kynes, rosti el, adresîndu-se orizontului pustiu. Dar 
vocea sa nu mai era decît o caricatură răgușită a ceea ce fusese odată. 
Sint Planetologul Maiestăţii Sale Imperiale, șopti el. Sînt ecologul pla- 
netar al Arrakisului. Administratorul acestor ţinuturi. 

Se poticni, căzu într-o parte, rostogolindu-se în nisipul bătăto- 
rit de pe versantul expus vîntului. Mîinile îi răscoliră anemic nisipul. 

Sînt administratorul acestui nisip, gîndi. 

Își dădu seama că se afla într-o stare de semidelir, că ar fi trebuit 
să sape, să se îngroape în nisip, să-și cufunde trupul în precara răcoare 
a stratului imediat inferior. Dar simţea încă mirosul ușor dulceag al 
esterilor unei pungi de premirodenie, aflată undeva, sub nisipul acesta. 
Și cunoștea mai bine decît oricare alt fremen primejdia care-l pîndea. 
Cînd mirosul masei de premirodenie!!“5] răzbătea pînă la suprafață, 
gazele acumulate în străfundurile straturilor inferioare se apropiau 
de presiunea de explozie. Trebuia să se îndepărteze cît mai grabnic de 
locul acesta. 

Mîinile i se mișcară spasmodic, sleite, rîcîind panta dunei. 

Un gînd îi acapara mintea, clar, distinct: Adevărata bogăție a unei 
planete rezidă în peisajul ei, în rolul pe care îl jucăm în integrarea sursei 
fundamentale a civilizaţiei — agricultura. 

Și se gîndi cît de straniu era faptul că mintea, îndelung obiș- 
nuită să urmeze un făgaș anume, nu mai putea să părăsească acest 
făgaș. Mercenarii Harkonnen îl abandonaseră în mijlocul nisipurilor, 
fără apă, fără distrai, spunîndu-și că dacă nu-i va veni de hac deșertul, 
îl va da gata vreun vierme. Li se păruse amuzantă ideea de a-l lăsa în 


[143] MASĂ DE PREMIRODENIE: masă de vegetaţie fungoidă, ce 
proliferează intens în momentul în care excrețiile micilor făuritori sînt 
inundate de apă. În acest stadiu, mirodenia de pe Arrakis produce o 
„erupție” caracteristică, permiţind schimbul dintre materia din adîncuri 
şi cea de la suprafață. În urma expunerii la aer și la radiaţia solară, această 
masă devine melanj. 

viață, de a-l lăsa să moară încetul cu încetul, ucis de mîna nepărtini- 
toare a planetei sale. 

Harkonnenilor nu le-a fost niciodată ușor să omoare fremeni, gîndi 
el. Nu murim cu una, cu două. Ar fi trebuit să fiu deja mort... Curînd o să și 
mor... Dar nu mă pot împiedica să rămîn ecolog. 

— Funcţia supremă a ecologiei este înțelegerea consecințelor. 

Vocea îl șocă, pentru că o recunoscuse și știa că cel căruia îi 
aparținea nu se mai afla printre cei vii. Era vocea tatălui său, care fusese 
planetologul Arrakisului înaintea lui — tatăl său, mort cu mulți ani în 
urmă, în dislocarea geologică din Bazinul de Ghips. 

— Singur ai dat de bucluc, băiete, rosti tatăl său. Ar fi trebuit 
să-ți imaginezi ce consecințe va avea încercarea de a-l ajuta pe băiatul 
Ducelui. 

Delirez, gîndi Kynes. 

Vocea părea să vină din dreapta. Kynes făcu un efort, își întoarse 
capul prin nisip, și-l săltă, privi într-acolo... Nimic. Doar creasta arcuită 
a dunei și diavolii arșiței jucînd nebunește în văpaia soarelui. 

— Cu cît există mai multă viaţă în cadrul unui sistem, cu atât 
există mai multe nișe pentru viaţă, spuse tatăl său. Și de data aceasta 
vocea se auzi din stinea, din spatele lui Kynes. 

De ce se foiește de colo-colo? se întrebă Kynes. Nu vrea să-l văd? 

— Viaţa sporește capacitatea mediului înconjurător de a între- 
ține viața, spuse tatăl său. Viaţa înlesnește obținerea hranei necesare. 
Adaugă un plus de energie sistemului datorită formidabilelor inter- 
acțiuni chimice dintre diferitele organisme. 

Ce mă tot pisează cu subiectul ăsta? se întrebă Kynes. Toate astea 
le știam înainte de-a fi împlinit zece ani! 

Șoimi de deșert, hoitari ca mai toate vietățile sălbatice din ţinu- 
turile acestea, se iviră din senin, rotindu-se încet deasupra dunei pe 
care zăcea. Kynes zări o umbră trecînd pe lîngă una dintre mîinile lui 
și își suci și mai mult trupul, ca să privească în sus. Păsările erau o 
pată neclară pe cerul albastru-argintiu — fulgi îndepărtați de funingine 
plutind deasupra lui. 

— Noi sîntem strategi, spuse tatăl său. La scară planetară, pro- 
blemele nu se pot delimita prin linii precise. Planetologia este o știință 
a intervenției și-a adaptării — a ajustării. 

Ce vrea să spună? Că există vreo consecinţă pe care n-am reușit s-o 
întrezăresc? 

Obrazul îi căzu din nou în nisipul fierbinte. Simţi în nări mirosul 
de rocă arsă, alăturîndu-se gazelor premirodeniei. Undeva, în străfun- 
durile logice ale minţii sale, se formă un gînd: Păsările de deasupra se 
hrănesc cu hoituri. Poate că fremenii mei le vor vedea și vor veni să cerceteze 
locul. 

— Unealta cea mai importantă a planetologului sînt fiinţele 
umane, spuse tatăl său. Trebuie să răspîndești printre oameni știința de 
carte a ecologiei. De-asta am elaborat noua formă de notare ecologică. 

Repetă lucruri despre care-mi vorbea în copilărie, gîndi Kynes. 

Începu să simtă răcoare, dar colţişorul logic din minte îi spuse: 
Soarele se află exact deasupra ta. N-ai distrai și ești încins; soarele îţi eva- 
poră umiditatea din trup. 

Degetele i se înfipseră neputincioase în nisip. 

Nici măcar un distrai nu mi-au lăsat! 

— Prezența umidității în aer contribuie la prevenirea unei eva- 
porări prea rapide a umidității din organismele vii, spuse tatăl său. 

Dece se încăpăținează să repete lucruri evidente? se întrebă Kynes. 

Încercă să-și închipuie o atmosferă umedă — un covor de iarbă, 
acoperind duna aceasta... apă curgătoare, undeva în apropiere; un 
qanat!!*! lung, purtind apa pe-ntinsul deșertului, mărginit de un șir 
de copaci... Nu văzuse apă în aer liber decît în ilustrațiile unor texte. 
Apă în aer liber... Canale de irigație... Pentru a iriga un hectar de sol pe 
durata perioadei de germinaţie sînt necesari cinci mii de metri cubi 
de apă, își aminti el. 

— Primul nostru obiectiv pe Arrakis, spuse tatăl său, este crearea 
unor zone de pajiști. Vom porni de la ierburile acestea sărace — de la 
prezenta mutație arrakiană. După ce vom fi reușit să captăm umidi- 
tate în pajiști, vom începe acțiunea de împădurire a formelor de relief 
mai înalte, apoi realizarea cîtorva ochiuri deschise de apă — pentru 
început, iazuri mici — de-a lungul direcțiilor de deplasare a vînturilor 
dominante și amplasînd între ele capcane eoliene cu decantoare de 
umiditatel!*|, ca să recuperăm ce va fura vintul. Va trebui să creăm 


[144] QANAT: canal deschis pentru dirijarea apei de irigație în deșert. 
[145] COLECTOARE DE ROUĂ (a nu se confunda cu culegătorii de rouă) 

un adevărat sirocco — un vint umed — fără să abandonăm nici o clipă 
sistemul capcanelor eoliene. 

Lecţii, veșnic lecţii, gîndi Kynes. De ce nu tace odată? Nu vede că mor? 

— O să și mori, spuse tatăl său, dacă nu pleci imediat de pe 
bula care se formează chiar acum în adîncuri, sub locul pe care zaci. 
Știi bine ce se petrece acolo. Simţi mirosul gazelor de premirodenie. 
Știi că făuritorii cei mici încep să-și piardă apa în masa de dedesubt. 

Gîndul la apa de sub el îl înnebunea. Și-o imagina... Închisă în 
straturi de rocă poroasă, ferecată acolo de micii făuritori, de organis- 
mele acelea semivegetale-semianimale... și mica spărtură prin care apa 
limpede, proaspătă, curată, binefăcătoare, se va revărsa în... 

Masa de premirodenie! 

Inhală și simţi în nări, pe cerul gurii, mirosul dulceag. Mirosul 
era și mai puternic decît înainte. 

Se ridică în genunchi, auzind ţipătul unei păsări și un fîlfiit 
de aripi. 

Sînt într-o zonă cu mirodenie, gîndi. Trebuie să fie fremeni prin 
preajmă; chiar și sub soarele zilei. Nu se poate să nu observe păsările. Vor 
veni să vadă ce se întîmplă. 

— Pentru viața animală, mișcarea în cadrul natural este o 
necesitate, spuse tatăl său. Popoarele nomade se conformează acestei 
necesități. Traseele mișcării se orientează în funcție de nevoile fizice 
legate de apă, hrană, minerale. Va trebui să controlăm această mișcare, 
s-o orientăm conform scopurilor pe care le urmărim. 

— Ţine-ţi gura, bătrine, bolborosi Kynes. 

— Trebuie să realizăm pe Arrakis un lucru care nu a fost încercat 
niciodată la scară planetară, spuse tatăl său. Trebuie să folosim omul 
ca forță ecologică creatoare. Trebuie să introducem o viață terraformă 
adaptată la acest mediu: o plantă aici, un animal acolo, un om dincolo... 
Trebuie să transformăm ciclul apei, să construim un nou tip de peisaj. 

/ CONDENSATOARE / DECANTOARE / PRECIPITATOARE: Recipiente 
ovoidale, cu diametrul mare de aproximativ 4 cm. sînt confecționate 

din cromoplastic, un material care devine alb reflectorizant atunci cînd 
este supus unei radiații de lumină și revine la transparență, în întuneric. 
Colectoarele reprezintă o suprafaţă rece pe care se condensează roua 


dimineții. Fremenii le utilizează în plantațiile din bazinele cu pante 
abrupte, unde ele reprezintă o sursă de apă sărăcăcioasă, dar sigură. 

— Gura! cârîi Kynes. 

— Traseele mișcării au fost cele care ne-au oferit primul indiciu 
despre relația dintre viermi și mirodenie, spuse tatăl său. 

Un vierme, gîndi cu o tresărire de speranţă. După ce bula o să 
erupă, va apărea în mod cert și-un vierme. Dar n-am cîrlige. Cum să încalec 
un făuritor mare fără cîrlige? 

Simţi că sentimentul zădărniciei îi macină și restul de tărie 
care-i mai rămăsese. Apa atît de aproape... la numai o sută de metri 
sub el. Certitudinea că va veni un vierme... dar că-i va fi cu neputinţă 
să-l captureze la suprafață și să se salveze. 

Se prăbuși din nou în nisip, în mica adîncitură pe care o făcuse 
cu mișcările lui. Simțţi în obrazul stîng nisipul încins, dar senzația părea 
că vine de foarte departe. 

— Mediul ambiant arrakian s-a autozidit după modelul evolu- 
tiv al formelor indigene de viață, spuse tatăl său. E ciudat cât de puţini 
oameni au încercat să privească vreodată mai departe de mirodenie 
și să se întrebe de unde provine echilibrul aproape ideal, de azot—oxi- 
gen-bioxid de carbon, care se menţine aici în ciuda absenței unor zone 
vegetale întinse. Sfera de energie a planetei poate fi, totuși, observată 
și înțeleasă... E un proces neîndurător, dar e un proces. Există un gol? 
Atunci ceva ocupă golul acesta. Știința este alcătuită dintr-o mulțime 
de lucruri care par evidente după ce sînt explicate. Eu am știut de exis- 
tența micului făuritor!+€, am ştiut că se află aici, în adîncul nisipurilor. 
Am știut asta cu mult timp înainte de a-l fi văzut. 

— Te rog, tată, nu mă mai dădăci, șopti Kynes. 

Un șoim se lăsă în nisip, chiar lingă mîna sa întinsă. Kynes îl 
văzu cum își strînge aripile, cum îşi înclină capul ca să-l privească. Își 
adună puterile și încercă să-l alunge cu un strigăt răgușit. Pasărea sări 
doi pași într-o parte, dar continuă să-l fixeze. 

— Pînă acum, oamenii și creaţiile lor au fost o plagă pe supra- 
faţa planetelor lor, spuse tatăl său. Natura are tendinţa de a compensa 
efectul plăgilor, de a le înlătura sau de a le izola, de a le încorpora în 
sistem în felul ei propriu. 


[146] MICUL FĂURITOR: vectorul biologic semivegetal-semianimal 
al viermelui de nisip de pe Arrakis. Micii făuritori trăiesc în adincul 
nisipurilor și excrețiile lor formează masa de premirodenie. 

Șoimul își cobori capul, îşi întinse aripile, le strînse la loc. Îşi 
strămută atenţia la mîna întinsă. 

Kynes își dădu seama că nu mai avea destulă putere să strige 
la el. 

— Aici, pe Arrakis, va înceta o dată pentru totdeauna sistemul 
istoric de jaf și jecmănire reciprocă, spuse tatăl său. Nu poţi prăda la 
nesfîrșit ceea ce-ţi trebuie fără să-ți pese de cei ce vor veni după tine. 
Particularităţile fizice ale unei planete sînt înregistrate în dosarul ei 
economic și politic. Avem dosarul în față. Știm ce trebuie să facem! 

Niciodată n-a fost în stare să renunţe la dăscăleală, gîndi Kynes. 
Lecţii, lecţii, lecţii... veșnic lecţii. 

Șoimul făcu un salt scurt spre mîna întinsă, își înclină capul 
într-o parte, apoi în cealaltă, examinînd carnea descoperită. 

— Arrakisul este o planetă cu o singură ramură economică, 
spuse tatăl său. O singură formă de produs. Iar aceasta susține exis- 
tența unei clase dominante, care trăiește așa cum au trăit dintotdeauna 
clasele dominante, în timp ce alături de ele o masă semiumană de 
semisclavi supraviețuiește din resturi. Pe noi ne interesează masele 
și resturile. Sînt mai prețioase decît s-ar putea bănui. 

— Te ignor, tată, șopti Kynes. Pleacă de-aici. 

Și gîndi: Nu se poate să nu fie fremeni de-ai mei în apropiere. Nu 
se poate să nu zărească păsările de deasupra mea. Trebuie să vină, măcar 
să vadă dacă nu-i vorba de apă. 

— Vom încunoștința masele de pe Arrakis că vrem să construim 
o lume în care apa să curgă în voie, spuse tatăl său. Firește, cei mai 
mulți arrakieni nu vor înțelege decît într-un mod semimistic proiectul 
nostru. O bună parte din ei, neînțelegînd problema raționalizării pro- 
hibitive, s-ar putea chiar să-și închipuie că vom aduce apă de pe vreo 
altă planetă, unde există din abundență. Îi vom lăsa să-și închipuie 
orice, atît timp cât vor crede în noi. 

O să mă ridic imediat și-o să-i spun în față ce cred despre el, gîndi 
Kynes. Stă aici și-mi dă lecţii în loc să m-ajute. 

Pasărea făcu încă un salt către mîna lui. Alți doi șoimi se lăsară 
pe nisip, în spatele celui dintii. 

— Religia și legea vor trebui să fie unul și același lucru pen- 
tru masele noastre populare, spuse tatăl său. Un act de nesupunere 
va trebui să apară ca un păcat și va trebui pedepsit după canoanele 
religioase. Faptul acesta va da un rod dublu, generînd în același timp 
mai multă supunere și mai multă cutezanță. Numai că noi nu ne vom 
bizui atît pe cutezanța individuală, cît pe cutezanţa unui întreg popor. 

Unde mi-e poporul acum, cînd am nevoie de el mai mult ca oricînd? 
gîndi Kynes. Îşi adună toate forțele, își mișcă mîna doi centimetri spre 
pasărea cea mai apropiată. Șoimul sări înapoi, printre tovarășii săi, și 
toți trei încremeniră, gata să-și ia zborul. 

— Programul nostru va căpăta aspectul unui fenomen natu- 
ral, spuse tatăl său. Viața unei planete este o țesătură imensă și deasă. 
Transformările din regnul vegetal și din cel animal vor fi determinate la 
început de forțele fizice brute pe care le vom manipula. Dar pe măsură 
ce se vor statornici, transformările provocate de noi vor deveni factori 
determinanţi independenți, forțe de influență — pe care va trebui, de 
asemenea, să le manipulăm. Nu uita însă nici o clipă că nu este nece- 
sar să controlăm decît trei procente din cantitatea de energie — doar 
trei procente — pentru a preface întreaga structură planetară într-un 
sistem cu autoîntreținere. 

De ce nu-mi dai o mînă de ajutor? gîndi Kynes. Veșnic aceeași 
poveste: ori de cîte ori am într-adevăr nevoie de tine, nu faci nimic. Vru 
să-și întoarcă fața, să privească spre locul de unde vorbea tatăl său, să-l 
doboare pe bătrîn cu privirea. Dar mușchii refuzară să-i dea ascultare. 

Observă că șoimul dintîi începe din nou să se miște. Se apropia 
de mîna lui, precaut, cîte un pas, în timp ce tovarășii săi așteptau cu o 
atitudine de falsă indiferență. Cînd nu o mai despărțea de mînă decît 
un singur salt, pasărea se opri. 

O limpezime profundă se produse deodată în mintea lui Kynes. 
Brusc, văzu pentru Arrakis o posibilitate pe care tatăl său nu o între- 
zărise niciodată. Mintea îi fu copleșită de multitudinea implicațiilor 
acestei căi deosebite. 

— N-ar putea să existe nenorocire mai cumplită pentru poporul 
tău decît să încapă pe mîna unui Erou, zise tatăl său. 

Îmi citește gîndurile! își spuse Kynes. Ei și?... N-are decit. 

Mesajele au pornit de mult spre sietchuri, gîndi el. Nimic nu le va 
putea sta în cale. Dacă fiul Ducelui trăiește, fremenii mei îl vor găsi și-l vor 
ocroti, așa cum le-am poruncit. S-ar putea s-o înlăture pe femeie, pe mai- 
că-sa, dar pe băiat îl vor salva. 

Șoimul făcu saltul care-l despărțea de mîna aflată acum la dis- 
tanţa la care putea lovi cu ciocul. Îşi înclină capul, privi carnea inertă. 
Fulgerător, se îndreptă, rămase o clipă cu gâtul ţeapăn, scoase un țipăt 
scurt, apoi se ridică în aer, urmat de tovarășii săi. 

Au veniti gîndi Kynes. Fremenii mei... M-au găsit! 

Apoi auzi vuietul nisipului. 

Orice fremen cunoștea sunetul, putea să-l distingă oricînd de 
zgomotul viermilor sau al altor vietăți ale deșertului. Undeva, sub el, 
masa de premirodenie acumulase suficientă apă și materie organică de 
la micii făuritori și ajunsese în stadiul critic în care creștea nebunește. 
O bulă gigantică de bioxid de carbon se forma în adincul nisipurilor, 
ridicîndu-se greoi către suprafață, într-o enormă „erupție”, cu o tro- 
mbă de praf în centru. Erupția urma să expulzeze ceea ce se formase 
în adincuri, înghițind în schimb ceea ce se afla la suprafaţă. 

Șoimii se roteau în cercuri deasupra, țipiînd înciudaţi. Știau ce 
se petrece. Orice creatură a deșertului știa. 

Și eu sînt o creatură a deșertului, gîndi Kynes. Mă vezi, tată? Sînt 
0 creatură a deșertului. 

Simţi cum îl ridică bula, cum se rupe și cum îl înghite vîrte- 
jul de praf, trăgîndu-l în jos, în bezna rece. Pentru o clipă, senzația de 
răcoare și umezeală fu o adevărată binecuvîntare. Apoi, în momentul 
în care planeta îi lua viața, Kynes își dădu seama că și tatăl său și cei- 
lalți oameni de știință se înșelau, că cele mai durabile principii ale 
Universului erau întimplarea și eroarea. 

Pînă și șoimii înțelegeau lucrul acesta. 

Profeţie și preştiinţă... Cum pot fi ele verificate în 
fața unor întrebări cărora nu li se cunoaște răspunsul? 
Bunăoară: În ce măsură există prevestire efectivă în 
„forma-val” (cum a descris Muad'Dib imaginea viziunilor 
sale) și în ce măsură modelează profetul viitorul pentru 
a-l adapta profeţiei? Care este mecanismul armonicelor 
inerente actului profetic? Vede profetul, într-adevăr, 
viitorul sau vede doaro zonă fragilă — o falie sau un clivaj 
— pe care o poate modela prin cuvinte sau hotăriri, așa 
cum șlefuitorul de diamante modelează o nestemată cu 
lama cuţitului său? 

Fragment din Reflecţii 
personale despre Muad'Dib de 
Prinţesa Irulan 


„a-le apa”, rostise glasul venit din noapte. Paul își reprimă 
spaima și privi către mama sa. Ochii săi antrenați sesizară pregătirea 
de luptă, așteptarea de coardă întinsă a mușchilor ei. 

— Ar fi păcat să vă omorîm pe nepusă masă, zise vocea de dea- 
supra lor. 

Glasul care ni s-a adresat prima dată, gîndi Jessica. Sînt cel puţin 
doi, unul în dreapta și unul în stînga. 

— Cignoro hrobosa sukares hin mange la pchagavas doi me 
kamavas na beslas lele pal hrobas! 

Vocea puternică a omului din dreapta se adresase parcă între- 
gului cuprins al bazinului. 

Paul nu înţelese nimic. Jessica însă, grație cunoștințelor Bene 
Gesserit, recunoscu imediat dialectul: chakobsa — unul din străvechile 
graiuri de luptă. Omul de deasupra lor spusese că poate aceștia erau 
străinii pe care îi căutau. 

În tăcerea subită care urmă, discul celei de-a doua luni — sidefiu, 
vag albăstrui — își făcu apariția deasupra stîncilor de pe partea cealaltă 
a bazinului, strălucind indiscret. 

Sus pe stînci, în stinga și-n dreapta, se auziră foșnete grăbite, 
scrișnet de grohotiș... Pete negre traversară iute porțiuni luminate de 
lună. Printre tenebre se furișau oameni. 

O bandă întreagă! gîndi Paul. Se înfioră. 

Un bărbat înalt, înfășurat într-un burnuz pestriţ, ieși brusc din 
umbră și se opri în fața Jessicăi. Omul își dăduse la o parte obrăzarul 
filtrului bucal ca să poată vorbi deslușit și razele lunii cădeau peste 
barba lui bogată. Faţa și ochii îi erau însă ascunși de umbra glugii trase 
pe frunte. 

— Ce sînteţi — jinnil!+7 sau oameni? întrebă el. 

Jessica sesiză persiflarea sinceră din glasul său și își îngădui 
o undă de speranţă. Era glasul poruncitor, de dinainte, vocea care îi 
răscolise la început, sfișiind pacea nopții. 

— Oameni, fără-ndoială, își dădu singur răspuns omul. 

Jessica mai mult simţi decît văzu cuțitul pe care îl ținea ascuns 
după un fald al mantiei. Pentru o clipă, regretă faptul că nici ea, nici 
Paul nu aveau scuturi. 

— Dar de vorbit, vorbiţi? întrebă omul. 

Jessica își proiectă toată aroganţa aristocratică în ţinută și în 
glas. Trebuia să răspundă repede, dar nu-l auzise încă îndeajuns pe 
omul din fața ei ca să știe cu certitudine dacă avea registrul potrivit 
gradului său de cultură, slăbiciunilor sale. 

— Cine sînt cei ce ne ațin calea în noapte, ca niște tîlhari? întrebă 
ea. 

Capul acoperit de gluga burnuzului tresări brusc, apoi se des- 
tinse cu o iuțeală care spunea multe. Omul știa să se stăpînească. 

Paul se depărtă pe furiș de mama sa ca să nu ofere amindoi o 
singură țintă și ca să aibă mai mult loc de acţiune. 

Capul de sub glugă îi urmări mișcarea și, vreme de-o clipă, luna 
lumină o frîntură triunghiulară de față. Jessica zări un nas ascuţit, scă- 
părarea unui ochi — un ochi întunecat, fără alb — o sprînceană stufoasă 
și o mustață cu virful răsucit în sus. 


[147] JÎINNI: spirite malefice, în mitologia fremenă. 

— Isteț puștiul, remarcă omul. Dacă fugiți de Harkonneni, s-ar 
putea să fiți bineveniţi printre noi. Ce zici, băiete? 
Trebuia să se hotărască repede. 

— Şi de ce-aţi da adăpost unor fugari? întrebă. 

— Un copil care gîndește și vorbește ca un bărbat, observă cu 
voce puternică omul. Ei... ca să-ți răspund la întrebare, tinere walil8l, 
află că sînt dintre cei care nu-și plătesc faiull!+., tributul în apă pe care-l 
cer Harkonnenii. lată de ce s-ar putea să ajut un fugar. 

Ştie cine sîntem, gîndi Paul. Dar se ascunde. Își preface vocea. 

— Sînt Stilgar, fremenul, rosti bărbatul. Asta ţi-ajunge ca să ţi 
se dezlege limba, băiete? 

Aceeași voce, gîndi Paul. Și își aminti noaptea consiliului și omul 
venit după trupul prietenului său, ucis de Harkonneni. 

— Te cunosc, Stilgar, răspunse el. Eram alături de tatăl meu 
cînd ai venit după apa prietenului tău. L-ai luat cu tine pe slujitorul 
tatălui meu, Duncan Idaho. Aţi făcut schimb de prieteni. 

— Iar Duncan Idaho ne-a părăsit ca să se-ntoarcă la Ducele 
său, zise Stilgar. 

Jessica auzi nuanţa de dezgust din vocea lui și se pregăti de atac. 

Vocea de pe stincile de deasupra strigă: 

— Ne pierdem timpul, Stil. 

— E fiul Ducelui, replică tăios Stilgar. E cel pe care ne-a porun- 
cit Liet să-l căutăm. 

— Dar... nu-i decît un copil, Stilgar! 

— Ducele era bărbat, iar puștiul ăsta a folosit un toboșar, spuse 
Stilgar. A dat dovadă de cutezanţă, traversînd nisipurile înaintea lui 
Shai-hulud. 

Jessica își dădu seama că omul o ignora, că ea nu făcea parte 
din planurile lui. Era deja condamnată? 

— N-avem timp pentru încercare, protestă vocea de deasupra lor. 

— Poate e, totuși, Lisan al-Gaib, spuse Stilgar. 

Așteaptă un semn! gîndi Jessica. 


[148] WALI: tînăr fremen, netrecut încă prin încercările de admitere în 
rîndul bărbaţilor. 


[149] FAI: tributul în apă. Principala formă de impozit pe Arrakis. 

— Şi femeia? se răsti vocea dintre stînci. 

Din nou, Jessica își încordă trupul. Vocea sunase a moarte. 

— Mda, făcu Stilgar, femeia. Și apa ei. 

— Cunoști legea, reluă vocea din beznă. Cei ce nu pot trăi în... 

— Potolește-te, zise Stilgar. Vremurile se schimbă. 

— Așa a poruncit Liet? ripostă vocea dintre stinci. 

— Ai auzit şi tu glasul cielagoului!!50l, răspunse Stilgar. De ce 
încerci să mă influenţezi? 

Cielago! gîndi Jessica. Reperul lingvistic clarifica multe. Limbajul 
era cel din Ilm şi Fiqh!!?!., iar cielago însemna liliac, un mic mamifer 
zburător. Glasul cielagoului: oamenii aceștia porniseră în căutarea lor 
după primirea unui mesaj prin distransii2l, 

— Nuvreau decît să-ți amintesc care ţi-e datoria, prietene Stil- 
gar, spuse vocea de deasupra lor. 

— Datoria mea este să văd de binele tribului, replică Stilgar. 
Asta-i singura mea datorie. N-am nevoie să mi-o amintească nimeni. 
Copilul-bărbat mă interesează. E tot numai carne. A avut din belșug 
parte de apă. A trăit la adăpost de tatăl soare. Nu are ochi de ibad!!%9l, 
Dar nici nu vorbește, nici nu se poartă ca bicisnicii din albii. Așa era 
și taică-său. Care-i explicaţia? 

— Doar n-o să stăm la taclale toată noaptea, strigă vocea dintre 
stînci. Dacă pică vreo patrulă... 

— Îţi atrag atenţia, pentru ultima oară, să te potolești, Jamis, 
rosti cu glas măsurat Stilgar. 


[150] CIELAGO: specie mutantă de chiropteră arrakiană, adaptată pentru 
transmiterea de mesaje prin distrans. 

[151] ILM: teologie. Știința tradiţiei religioase și, în același timp, una dintre 
sursele semilegendare ale credinței Nomazilor Zensunniţi. 

FIQH: cunoaștere, lege religioasă. Una dintre sursele semilegendare ale 
religiei Nomazilor Zensunniți. 

[152] DISTRANS: aparat utilizat pentru producerea de amprente neurale 
temporare în sistemul nervos al chiropterelor sau păsărilor. Un mesaj poate 
fi astfel integrat țipătului natural al vietăţii și poate fi descifrat din unda 
purtătoare prin intermediul altui distrans. 

[153] OCHI DE IBAD: denumirea idiomatică dată de fremeni efectului 
caracteristic al regimului alimentar pe bază de mirodenie, care colorează în 
albastru-închis albul și irisul globului ocular. Indiciul „obișnuinței” față de 
mirodenie. 

Omul de pe stîncile de deasupra nu mai spuse nimic, dar Jessica 
îl auzi mișcîndu-se, sărind peste o fisură și începînd să coboare spre 
suprafața bazinului, prin stînga. 

— Glasul cielagoului a spus că salvarea voastră ne va fi de folos, 
zise Stilgar. În ceea ce-l priveşte pe dirzul copil-bărbat, văd posibilită- 
țile: e tînăr și poate să-nveţe. Dar tu, femeie? 

O fixă cu privirea pe Jessica. 

Acum i-am înregistrat vocea și configurația, gîndi Jessica. L-aș 
putea controla cu un singur cuvînt, dar e un om puternic... care ne-ar fi de 
mai mult ajutor rămînînd liber să acționeze cum vrea. Să mai aştept... 

— Sînt mama acestui copil, rosti Jessica. Parte din dirzenia pe 
care i-o admiri este rezultatul educaţiei pe care i-am dat-o. 

— Puterea unei femei poate fi nețărmurită, spuse Stilgar. Cuce- 
rnicele Maici sînt într-adevăr puternice. Ești Cucernică Maică? 

Pentru moment, Jessica trecu cu vederea implicaţiile întrebării 
și răspunse în mod sincer: 

— Nu. 

— Cunoști educaţia și învățăturile deșertului? 

— Nu, dar mulți preţuiesc educaţia și învățăturile mele. 

— Noi avem propriile noastre judecăţi de valoare, femeie. 

— Orice om are dreptul să judece singur. 

— E foarte bine că vezi lucrurile în felul acesta. N-avem timp 
să te punem la încercare, femeie. Înţelegi? Și nu vrem ca umbra ta să 
aducă nenorocirea asupra noastră. Pe copilul-bărbat, fiul tău, o să-l 
iau cu mine, o să-l ajut, o să-i dau adăpost în mijlocul tribului meu. 
În ceea ce te priveşte însă, femeie... Sper să-nţelegi că n-am nimic per- 
sonal contra ta. Așa ne cere legea Istislah!!*! — pentru binele tuturor. 
Cred că-i de ajuns... 

Paul făcu o jumătate de pas înainte. 

— Ce vrei să spui? Despre ce tot vorbești? 

Stilgar îi aruncă o privire piezișă lui Paul, dar rămase cu atenţia 
îndreptată spre Jessica și spuse: 

— Dacă nu ești învăţat și instruit îndelung, din copilărie, ca 


[154] ISTISLAH: lege pentru binele obștesc. Invocată, de obicei, pentru a 
anunţa o obligaţie brutală. 


371 


Cartea I: DUNE 


să trăiești în ţinuturile acestea, poţi oricînd să aduci prăpădul asupra 
întregului trib. E una din legile noastre. Nu putem căra în spinare... 

Prima mișcare a Jessicăi fu o cădere bruscă, imitația perfectă 
a unui leșin. Era ceva firesc din partea unui străin slab de înger. Iar 
firescul încetinește reacțiile adversarului, care are nevoie de cel puţin 
o secundă ca să recunoască un fapt cunoscut, înfățișat ca unul necu- 
noscut. Jessica se răsuci în secunda în care văzu umărul drept al lui 
Stilgar coborînd fulgerător după arma ascunsă în cutele mantiei, ca 
să lovească trupul căzut la pămînt. O întoarcere scurtă, o secerare cu 
braţele, o învălmășeală de mantii. Jessica se lipi cu spatele de peretele 
stincii. Bărbatul zăcea imobilizat în faţa ei. 

La prima mișcare a mamei sale, Paul sări doi pași înapoi: în 
secunda în care ea atacă, se retrase în umbră. Îi aţinu calea un bărbat 
cu barbă, ghemuit ca o felină, fandînd înainte cu o armă în mînă. Paul 
îl întîimpină cu braţul întins, izbindu-l năprasnic sub stern, apoi sări 
într-o parte, îi aplică o lovitură ca de secure în ceafă și îi smulse arma 
din mînă în momentul în care omul se prăbuși. 

Apoi țîșni în întuneric, cățărindu-se repede printre stincile din 
faţa lui, cu arma înfiptă în cingătoare. O recunoscuse, în ciuda formei 
neobișnuite — o armă lans-proiectil, un obiect care spunea multe des- 
pre locul acesta... Încă o dovadă că acolo nimeni nu folosea scuturi. 

O să-și îndrepte atenția asupra mamei mele și a tovarăşului lor, Stil- 
gar, gîndi Paul. Mama o să se descurce cu el. Trebuie să-mi găsesc o poziţie 
avantajoasă de unde să-i ţin la respect și să-i dau mamei ocazia să fugă. 

Din bazin izbucni un cor de țăcănituri de arcuri metalice. Proiec- 
tilele scheunară subțire în stîncile dimprejur. Unul dintre ele îi șfichiui 
mantia. Se strecură repede după un colț de stîncă, pomenindu-se într-o 
fisură îngustă cu pereţi verticali, și începu să se caţere, centimetru cu 
centimetru — cu spatele proptit de un perete, cu picioarele în celălalt 
— încet, căznindu-se să nu facă zgomot. 

Tunetul vocii lui Stilgar își răsfrînse ecoul pină la el: 

— Înapoi, păduchi cu minte de vierme! Femeia asta e-n stare 
să-mi rupă gâtul dacă vă mai apropiați! 

De undeva, din bazin, o voce strigă: 

— Puștiul a șters-o, Stil. Ce să... 

— Fireşte c-a șters-o, cap de nisip ce... auuu! Încetează, femeie! 

— Poruncește-le să nu-mi mai hăituiască băiatul, spuse Jessica. 

— Nu-l hăituiește nimeni, femeie. A fugit. Ai reușit de minune. 
Zei din adîncuri! De ce n-ai spus că ești luptătoare și știutoare a tainelor? 

— Spune-le oamenilor tăi să se retragă, porunci Jessica. Spu- 
ne-le să iasă cu toții pe solul bazinului, la vedere... și fii sigur că știu 
câți sînteţi. 

Acuma-i acum, gîndi ea. Dar dacă omul ăsta e într-adevăr atît de 
ager la minte pe cît pare, avem o șansă. 

Paul continuă să se cațere. Dădu de un prag înalt și îngust, pe 
care se putea odihni și de unde vedea toată suprafața bazinului. Auzi 
limpede vocea lui Stilgar: 

— Și dacă refuz? Cum îţi închipui că... uuuh! Ajunge, femeie! Nu 
mai are nimeni, nimic, cu tine acum. Pe toți zeii! Dacă poți face asta 
celui mai puternic dintre noi, preţuiești de zece ori greutatea ta în apă. 

Și acum... încercarea rațiunii, gîndi Jessica. Spuse cu voce 
puternică: 

— Îl căutaţi pe Lisan al-Gaib. 

— Poate că voi sînteți cei despre care vorbește legenda, rosti el, 
dar n-am să cred asta decît cînd voi avea o dovadă. Deocamdată, tot 
ce știu este c-aţi venit pe Arrakis cu neghiobul ăla de Duce, care... aiii! 
Femeie! N-ai decît să mă ucizi dacă vrei! Era cinstit și curajos, da, dar 
a fost curată neghiobie să se pună în calea pumnului Harkonnen, așa 
cum a făcut-o! 

Tăcere. 

După cîteva clipe, Jessica zise: 

— N-a avut de ales... Dar n-are rost să vorbim despre asta acum. 
Ascultă! Spune-i omului care s-a pitit în spatele tufei de colo să nu-și 
mai agite arma, încercînd să mă ochească, dacă nu vrea să scap Uni- 
versul întîi de tine, și-apoi de el. 

— Tu, de colo! tună Stilgar. Fă precum spune femeia! 

— Stil, doar... 

— Fă precum spune femeia, rahat de șopîrlă jegoasă cu capul 
plin de nisip și mutră de vierme! Fă precum spune sau o să-i cer chiar 
eu să te facă fărîme! Nu vezi de ce-i în stare femeia asta? 

Omul de după tufă se ridică în picioare și își cobori arma. 

— Eşti mulțumită? întrebă Stilgar. 

— Da. Și-acum explică-le limpede alor tăi ce anume dorești de la 
mine. N-aș vrea ca vreun țînc cu capul înfierbiîntat să facă vreo prostie. 

Stilgar vorbi cu voce sonoră: 

— Cînd ne strecurăm în sate și orașe, trebuie să ne ascundem 
obirșia și să ne amestecăm cu locuitorii din grabene și albii. Nu pur- 
tăm arme, căci cristaiul e sfint. Dar tu, femeie, cunoști tainele de luptă. 
Pînă astăzi noi le știam doar din auzite și mulţi nu credeau că există, 
dar nimeni nu poate să pună la-ndoială ce vede cu ochii săi. Ai biruit 
un fremen înarmat. lar arma pe care-ai folosit-o tu e-o armă pe care 
n-o poate descoperi nimeni. 

Un murmur vag veni din bazin, unde vorbele lui Stilgar își atin- 
seseră ținta. 

— Şi dacă mă-nvoiesc să vă învăţ și pe voi... tainele? 

— Îți promit tot ajutorul. Și ţie, şi fiului tău. 

— Ce garanţie avem că-i vei respecta făgăduiala? 

Vocea lui Stilgar își pierdu o parte din tonul măsurat, lăsînd să 
răzbată o notă mohorită: 

— Pe-aici, femeie, n-avem hîrțoage de-ncheiat contracte. Noi 
nu făgăduim seara ca s-avem ce călca în picioare dimineaţa. La noi, 
singurul contract e cuvintul omului. Între mine și oamenii al căror 
conducător sînt, singurul legămînt este cuvîntul meu. Învață-ne tai- 
nele și veți putea rămîne cu noi cît timp veți vrea. Apa voastră se va 
uni cu apa noastră. 

— Poți să vorbești în numele tuturor fremenilor? întrebă Jessica. 

— Cu timpul, poate. Deocamdată doar fratele meu, Liet, vorbește 
pentru toţi fremenii. În ceea ce mă priveşte, nu vă pot promite decit cel 
mai desăvirșit secret. Ai mei nu vor vorbi în nici un alt sietch despre 
voi. Harkonnenii au recucerit Dune cu forța armelor și Ducele vostru 
e mort. Despre voi se crede c-aţi murit, uciși de-o Maică Furtună. Nici 
un vînător nu umblă după prăzi moarte. 

Există, într-adevăr, o doză de siguranţă, gîndi Jessica. Dar oamenii 
aceștia au un sistem bun de comunicaţii și pot transmite oricînd un mesaj. 

— Mi se pare că s-a oferit o recompensă pentru capturarea 
noastră, spuse. 

Stilgar nu răspunse imediat, iar Jessica, simțindu-i freamătul 
mușchilor în mîinile ei încleștate, avu impresia că vede virtejul gîn- 
durilor din mintea fremenului. 

În cele din urmă, acesta zise: 

— Îți mai spun încă o dată: fac legămînt din legămîntul tribu- 
lui. Ai mei au înțeles acum ce însemnați pentru noi. Ce ne-ar putea 
oferi Harkonnenii? Libertatea? Ha! Nu, voi sînteți tagwal!”.l. Prin voi 
vom dobîndi mai mult decît ne-ar aduce toată mirodenia din silozu- 
rile Harkonnenilor. 

— Dacă-i așa, atunci am să vă învăţ felul meu de luptă, rosti 
Jessica și sesiză intensitatea inconștient rituală a propriilor ei cuvinte. 

— Bine. Și-acum, dă-mi drumul. 

— Fie, se învoi Jessica. Își desprinse mîinile, se ridică în picioare, 
în văzul cetei din bazin. E un test-mashad!!”!, gîndi ea. Dar Paul trebuie 
să afle adevărul despre oamenii aceștia, chiar și cu preţul vieţii mele. 

În tăcerea care urmă, Paul se furișă încă un pas înainte, ca să 
vadă mai bine locul în care se afla mama sa. În aceeași clipă, auzi deasu- 
pra lui, în crevasă, o răsuflare agitată, iute și înăbușită. Desluși cu coada 
ochiului conturul vag al unei umbre care se profila pe cerul înstelat. 

De jos, răsună vocea lui Stilgar: 

— Hei, tu de colo, sus! Lasă băiatul! O să coboare el singur, 
imediat! 

Un glas de băiețel, sau de fată, răspunse din bezna crevasei: 

— Dai, Stil, trebuie să fie pe-aici pe... 

— Am spus să-l lași în pace, Chani! Pui de șopiîrlă ce ești! 

Deasupra lui Paul se auzi o înjurătură înfundată, apoi un 
mormăit: 

— Pui de șopiîrlă... eu! 

Dar umbra dispăru. 

Paul își strămută atenţia către bazin. Stilgar era o pată cenușie, 
alături de mama sa. 


[155] TAQWA: ad Litteram: „preţul libertății.” Ceva deosebit de prețios. 
Ceea ce o zeitate pretinde de la un muritor (și teama suscitată de această 
pretenție). 

[156] TEST-MASHAD: încercare de care depinde onoarea (concepută ca 
entitate spirituală). 

— Veniţi încoace cu toții! strigă Stilgar. Se întoarse spre Jessica. 
Acum e rîndul tău să ne spui ce garanţie avem noi că-ţi vei respecta 
făgăduiala. Tu ești cea obișnuită cu hîrțoage și contracte garnisite cu 
vorbe goale și alte asemenea... 

— Nici noi, cele din Bene Gesserit, nu ne călcăm niciodată 
jurământul, rosti Jessica. 

Vorbele ei fură urmate de o tăcere încordată, apoi de un murmur 
de voci: „O vrăjitoare Bene Gesserit!” 

Paul își scoase din cingătoare arma capturată, ochi silueta întu- 
necată a lui Stilgar, dar fremenul și tovarășii săi rămaseră nemișcaţi, 
fixind-o pe Jessica. 

— Se împlinește legenda, rosti o voce. 

— Am auzit că și shadouta Mapes a spus același lucru despre 
voi, zise Stilgar. Dar o afirmaţie gravă, ca asta, trebuie verificată. Dacă 
ești femeia Bene Gesserit despre al cărei fiu legenda spune că ne va 
arăta calea spre paradis... 

Tăcu, dădu din umeri. 

Jessica oftă ușurată, gîndind: Așadar, Missionaria Protectiva a 
reușit să instaleze și supape de siguranţă religioase în fundul acesta de iad. 
Foarte bine... Le vom folosi, de vreme ce există. Spuse cu voce răsunătoare: 

— Prezicătoarea care v-a transmis legenda a rostit prorocirea 
sub pecetea karamei și-a ijazului!!*! — miracolul şi imuabilitatea pro- 
feţiei... Știu asta. Așteptaţi un semn! 

Stilgar își semeți capul în lumina lunii. 

— N-avem timp de pierdut cu ritualuri, rosti el cu voce surdă. 

Brusc, Jessica își aminti de-o hartă pe care Leto i-o arătase cînd 
discutaseră despre eventualele trasee de salvare în caz de primejdie. 
Cît de mult timp părea să fi trecut de-atunci! Pe harta aceea, lingă un 
loc numit „Sietch Tabr”, văzuse însemnat numele „Stilgar”. 

— Poate c-o să avem timp cînd vom ajunge la Sietch Tabr, spuse 
ea. 

Văzu tresărirea lui Stilgar și gîndi: Noroc că nu-i trece prin cap 
ce mijloace folosim! Iscusită trebuie să fi fost sora aceea Bene Gesserit din 
Missionaria Protectiva! Fremenii sînt perfect pregătiți să creadă în noi. 


[157] KARAMA: miracol. Acţiune a lumii spirituale. 
IJAZ: profeție care, prin însăși natura ei, nu poate fi negată; profeție 
imuabilă. 

Stilgar se foi stingherit și murmură: 

— Trebuie să plecăm. 

Ea își înclină scurt capul, dîndu-i de înţeles că aveau să plece 
numai cu încuviințarea ei. 

Stilgar își ridică ochii spre stînci, privind aproape drept către 
pragul pe care se ghemuise Paul. 

— Băiete! Poţi să cobori. Se întoarse către Jessica și adăugă pe 
un ton de scuză: E de necrezut cît zgomot a putut să facă fiul tău cînd 
s-a cățărat pe stînci. Mai are multe de învățat ca să nu ne primejduiască 
tuturor viața... Dar e încă tînăr. 

— Nici nu mă îndoiesc că avem multe de învățat unii de la alții, 
replică Jessica. Pînă una-alta, însă, n-ar strica să vezi ce-i cu tovarășul 
tău din stînga. Cred că fiul meu cel zgomotos l-a cam bruscat cînd i-a 
luat arma. 

Stilgar își întoarse repede capul și mișcarea făcu să-i fluture 
gluga. 

— Unde? 

— În spatele tufelor, răspunse Jessica. 

Îi indică locul cu mîna. 

Stilgar gesticulă către doi dintre oamenii săi: 

— Controlaţi. Îşi privi repede tovarășii, identificîndu-i, apoi 
spuse: Lipsește Jamis. Vasăzică băiatul cunoaște și el tainele... 

— Poate-ai să bagi de seamă și că fiul meu nu s-a clintit din 
locul în care se află, observă Jessica. 

Cei doi oameni trimiși de Stilgar își făcură apariția susținîn- 
du-l pe un al treilea, care se poticnea icnind între ei. Stilgar le aruncă 
o privire, apoi se întoarse iarăși spre Jessica. 

— Cu alte cuvinte, băiatul n-ascultă decît de tine, nu? 

— Paul)! strigă Jessica. Poţi să cobori acum. 

Paul se ridică în picioare, ieși în lumina lunii, vîrînd arma fre- 
menă în cingătoare. Cînd se întoarse, în fața lui se ivi dintre stinci o 
umbră. 

Razele lunii și reflexul lor palid în piatra cenușie îi dezvăluiră 
o siluetă scundă, în mantie fremenă, o față umbrită care-l fixa pe sub 
streașina glugii și gura unei arme lans-proiectil aţintită spre el, din- 
tr-un fald al mantiei. 


377 


Cartea I: DUNE 


— Sînt Chani, fiica lui Liet. 

Glasul era cîntat, aproape vesel. 

— Nu te-aș fi lăsat să-i faci rău vreunuia dintre tovarășii mei, 
adăugă ea. 

Paul înghiți în sec. Făptura păși în lumină. Paul văzu un chip 
ca de spiriduș, cu ochii semănînd cu doi sîmburi negri. Privi înlemnit 
faţa cunoscută, trăsăturile întrezărite în multe dintre primele viziuni 
preştiente. Își aminti bravada mînioasă cu care descrisese odată această 
fațţă-din-vis spunîndu-i Cucernicei Maici Gaius Helen Mohiam: „O voi 
cunoaște.” 

Acum vedea aievea fața aceea, dar în împrejurări pe care nu le 
visase niciodată. 

— Ai fost la fel de zgomotos ca Shai-hulud cînd se mînie, spuse 
fata. Și ai urcat pe unde era mai greu. Vino după mine. O să-ţi arăt pe 
unde se poate cobori mai ușor și mai iute. 

Paul ieși din crevasă și se strădui să urmeze volbura mantiei ei, 
pășind anevoie pe terenul frămîntat. Fata sărea ca o gazelă, dansînd 
pe muchiile stîncilor. Paul simţi cum îi năvălește sîngele în obraji; se 
bucură că era întuneric. 

Fata aceasta! Era ca o atingere a destinului. Avu senzaţia că 
un val năvalnic îl înalță deodată, umplindu-i sufletul de înflăcărare, 
îmbărbătiîndu-l. 

După cîteva clipe, ajunseră la fremenii de pe solul bazinului. 

Jessica îi zimbi vag lui Paul, dar i se adresă lui Stilgar: 

— Va fi un bun schimb de experienţă. Sper că tu și ai tăi nu ne 
purtați pică pentru că am acţionat violent... A fost... necesar. Eraţi pe 
cale să... faceți o greșeală. 

— Salvarea de la greșeală e dar din rai, rosti Stilgar. Își duse 
mâna stingă la buze, trase cu cealaltă arma din cingătoarea lui Paul, o 
azvirli unuia dintre tovarășii săi și adăugă: Vei avea propriul tău pistol 
maula!!%l, băiete, cînd o să-l meriţi. 

Paul vru să vorbească, dar șovăi, amintindu-și una din învăţă- 
turile mamei sale: „Orice început e un moment delicat.” 


[158] PISTOL MAULA: armă cu arc, pentru lansarea de mici săgeți otrăvite. 
Bătaia: aproximativ 40 m. 

— Fiul meu are toate armele care-i trebuie, spuse Jessica. Îl fixă 
cu privirea pe Stilgar, obligîndu-l să se gîndească la felul cum captu- 
rase Paul pistolul. 

Stilgar trase cu coada ochiului către cel pe care îl doborise Paul. 
Omul, Jamis, stătea retras, cu capul plecat, răsuflind greu. 

— Eşti o femeie dificilă, zise Stilgar. Își întinse mîna spre unul 
din fremeni și pocni din degete. Kushti bakka te. 

Iar în chakobsa, gîndi Jessica. 

Omul așeză în palma lui Stilgar două bucăţi pătrate de pinză 
subțire. Stilgar le trecu printre degete, legă una din ele în jurul gâtului 
Jessicăi, pe sub glugă, și o prinse pe cealaltă, în același fel, la gâtul lui 
Paul. 

— Acum purtaţi la gât batista bakkăi, spuse el. Dacă va trebui să 
ne despărțim, acesta va fi semnul de recunoaștere că faceți parte din 
sietchul lui Stilgar. Despre arme, vom vorbi altă dată. 

Se întoarse către grupul alor săi, inspectă oamenii rînd pe rînd, 
făcîndu-i semn unuia să ia fremkitul lui Paul. 

Bakhkal!%, gîndi Jessica, recunoscînd termenul religios. Bakhka — 
bocitoarea. Înţelese că batista era simbolul care-i unea pe toți membrii 
tribului. De ce-i leagă semnul plîngerii? se întrebă. 

Stilgar se apropie de fata care îl tulburase pe Paul și spuse: 

— Chani, ia-l pe copilul-bărbat sub aripa ta. Vezi să nu aibă 
necazuri. 

— Vino, copile-bărbat. 

Ascunzîndu-și revolta din glas, Paul zise: 

— Mă cheamă Paul. Fă bine și... 

— Îţi vom da noi nume, pui de om, îl întrerupse Stilgar. La 
mihnal!*0l, după ce vei fi trecut încercarea aqllie!l. 

Încercarea raţiunii, traduse în gînd Jessica. Necesitatea impe- 
rioasă a demonstrării superiorității lui Paul prima asupra oricărui alt 
considerent. Spuse cu voce tăioasă: 


[159] BAKKA: în legendele fremene, bocitoarea care îi jelește pe toți oamenii. 


[160] MIHNA: perioadă a anului arrakian în care sînt supuși la încercări 
tinerii fremeni care doresc să fie admiși în rîndul bărbaţilor. 


[161] AQL: încercarea rațiunii. La origine, cele „Șapte întrebări mistice”, care 
încep cu: „Cine gîndește>” 

— Fiul meu a fost supus încercării cu gom jabbarul! 

Își dădu seama, după tăcerea care se lăsă dintr-odată că vorbele 
ei răscoliseră inimile fremenilor. 

— Sînt multe lucruri pe care nu le știm unii despre alții, mur- 
mură Stilgar. Dar zăbovim prea mult. Să nu ne găsească soarele zilei 
afară. Se apropie de omul pe care îl doborise Paul și-l întrebă: Jamis, 
poţi să umbli? 

Bărbatul scoase un miîrîit, apoi răspunse: 

— M-a luat prin surprindere. A fost un accident. Pot să merg. 

— Dar fără alte accidente, rosti Stilgar. Răspunzi împreună cu 
Chani de securitatea băiatului, Jamis. Și el, și femeia sînt sub protec- 
ţia mea. 

Jessica se uită lung la cel numit Jamis. A lui fusese vocea care 
se sfădise cu Stilgar, din beznă. A lui fusese vocea care sunase a moarte. 
Iar Stilgar găsise de cuviinţă să-l numească tocmai pe acest Jamis ca 
să întărească protecţia lui Paul. 

Stilgar aruncă o privire scrutătoare asupra grupului său, apoi 
desemnă cu un gest doi dintre oameni: 

— Larus și Farrukh, vă ocupați de ștergerea urmelor. Aveţi grijă 
să nu rămînă niciuna. Atenţie sporită! Avem cu noi doi oameni nein- 
struiți. Se întoarse, își ridică mîna, indică peretele opus al bazinului 
şi ordonă: În șir cîte unul, cu flancuri, porniţi! Trebuie să ajungem la 
Peștera de pe Culme înaintea sorilor. 

Jessica porni alături de Stilgar, numărînd capetele. Erau patru- 
zeci și doi, cu ea și cu Paul. Și gîndi: Se deplasează ca un detașament 
militar... Pînă și fata Chani. 

Paul intrase în șir în spatele lui Chani. Își alungase gîndurile 
negre pe care și le făcuse pentru faptul că se lăsase surprins de fată. 
În clipa aceasta, nu mai avea în minte decât ecoul mementoului din 
cuvintele tăioase rostite de mama sa: „Fiul meu a fost supus încercării 
cu gom jabbarul!” Simţi furnicături în mîna care nu uitase durerea. 

— Uită-te pe unde mergi, șuieră Chani. Nu mai atinge tufele. 
O singură aţă agăţată e de-ajuns ca să ne trădeze trecerea. 

Paul înghiţi în sec, apoi dădu din cap. 

Jessica asculta zgomotul cetei. Nu auzea decît propriii ei pași 
și pe cei ai lui Paul. Era uluită de felul în care se deplasau fremenii. 

Patruzeci de oameni traversau bazinul fără vreun alt zgomot decît sune- 
tele naturale ale acestui loc... Ca niște feluci fantomatice... Mergeau 
spre Sietch Tabr — sietchul lui Stilgar. 

Se gîndi la cuvîntul acela: sietch. Era un cuvînt chakobsa, păstrat 
neschimbat de cine știe cîte secole, din străvechiul grai de luptă. Sietch: 
un loc de adunare în caz de primejdie. Abia acum, după ce momentul 
de tensiune al contactului cu fremenii trecuse, întrevedea profundele 
implicaţii ale cuvîntului și ale limbajului. 

— Înaintăm bine, spuse Stilgar. Cu voia lui Shai-hulud, o să 
ajungem la Peștera de pe Culme înainte de a se crăpa de ziuă. 

Jessica încuviință cu o mișcare a capului, dozindu-și efortul, 
simțind apăsarea nemiloasă a oboselii, pe care o ţinea încă în friu grație 
voinţei... și, recunoscu, grație unui elan nou. Îşi concentră gîndurile la 
semnificaţia cetei acesteia, la ceea ce dezvăluiau acești oameni despre 
cultura fremenă. 

Toți pînă la unul, gîndi ea. O întreagă civilizaţie educată, formată în 
spiritul disciplinei militare. Ce poate fi mai de preţ pentru un Duce proscris? 

Observații Cartografice 


Bază pentru determinarea altitudinii: Bledul Mare. 

Bază pentru longitudine: meridianul care traversează Mun- 
tele Observatorului. 

Bledul Mare: vast deșert plat, deosebit de zonele cu dune care 
formează ergurile. Deșertul se întinde între circa 60” latitudine nordică 
şi 70” latitudine sudică. În cea mai mare parte, este alcătuit din nisip 
și rocă, cu rare aflorimente din stratul de bază. 

Bordura de Vest: escarpament înalt (4600 m) deasupra Scu- 
tului de Piatră, lingă Arrakis. 

Carthag: la aproximativ 200 km nord-est de Arrakeen. 

Cîmpia Funebră: erg deschis. 

Dolina polară: 500 m sub nivelul Bledului. 

Falia Roșie: 1582 m sub nivelul Bledului. 

Linia viermilor: indică limita septentrională a pătrunderii 
viermilor. (Factorul determinant nu este temperatura, ci umiditatea.) 

Marele Șes: depresiune deschisă, din erguri și stînci, la 100 m 
deasupra nivelului Bledului. În Marele Şes se află cuveta salină pe care 
a descoperit-o Pardot Kynes (tatăl lui Liet-Kynes). Între Sietch Tabr și 
comunitățile sietch indicate spre sud, aflorimentele stîncoase ajung 
pînă la 200 m altitudine. 

Pasul Harg: gorganul în care se află craniul Ducelui Leto domină 
această trecătoare. 

Pasul Vînturilor: înconjurat de pereţi înalți de piatră, se des- 
chide înspre satele din doline. 

Plantaţiile din sud: nu apar pe această hartă. sînt situate la 
aproximativ 40" latitudine sudică. 

Prăpastia Veche: crevasă adincă de 2240 m, în peretele Scu- 
tului de Piatră, lingă Arrakeen. A dispărut în urma exploziei atomice 
ordonate de Paul MuadDib. 

Anexa 1 
Ecologia Dunei 


Dincolo de un punct critic dintr-un spațiu finit, 
libertatea descrește proporțional cu creșterea numărului. 
Acest lucru este la fel de adevărat pentru ființele umane 
din spaţiul finit al unui ecosistem planetar, ca și pentru 
moleculele unui gaz închis într-un recipient etanș. În 
ceea ce îi privește pe oameni, întrebarea este nu ciți pot 
supraviețui în cadrul sistemului, ci ce fel de existență va fi 
posibilă pentru cei ce vor supraviețui. 


Pardot Kynes, Primul 
Planetolog al Arrakisului 


Impresia pe care o produce de obicei Arrakisul asupra oricărui 
nou-venit este aceea a unui ținut de o pustietate absolută. Străinul își 
închipuie imediat că aici nimic nu poate viețui sau crește sub cerul 
liber, că lumea aceasta este adevăratul deșert, care nu a cunoscut și 
nici nu va cunoaște vreodată fertilitatea. 

Pentru Pardot Kynes, planeta nu era decît o formă de energie, o 
mașină pusă în mișcare de soarele ei. Erau necesare doar cîteva ajustări 
pentru a o adapta nevoilor omului și, imediat, s-a gîndit la populaţia 
umană care se deplasa liber pe suprafața Arrakisului: fremenii. Ce pro- 
vocare! Și ce unealtă! Fremenii reprezentau o forță ecologică și geologică 
cu un potenţial aproape nelimitat. 

În multe privinţe, Pardot Kynes era un om simplu şi direct. Tre- 
buia să scape de restricțiile impuse de Harkonneni? Nimic mai simplu. 
S-a căsătorit cu o femeie fremenă. lar după ce i-a dăruit un fiu fremen, 
Liet-Kynes, a început să-i inoculeze acestuia, precum și celorlalți copii 
fremeni, „știința de carte” a ecologiei, creînd de la bun început un limbaj 

nou de simboluri, menit să înarmeze mintea spre a manipula un întreg 
peisaj, clima sa, mecanismul anotimpurilor, un limbaj care respingea 
orice idee de forță în favoarea unei conștiințe clare a ordinii. 

„Pe orice planetă prielnică omului”, spunea Kynes, „există o 
frumusețe internă creată de mișcare și echilibru. Această frumusețe 
generează un efect dinamic stabilizator, esenţial oricărei forme de 
viață. Scopul său este simplu: menţinerea și producerea de structuri 
coordonate, din ce în ce mai diversificate. Viața sporește capacitatea 
oricărui sistem închis de a întreține viața. Viaţa, în totalitatea ei, se află 
în slujba vieții. Hrana necesară îi este furnizată vieții de către viață, în 
forme din ce în ce mai bogate, pe măsură ce crește diversitatea vieţii. 
Întregul peisaj se trezeşte la viață, se stabilesc relaţii, apar interacțiuni.” 

Așa vorbea Pardot Kynes în clasele din sietchuri. 

Dar, înainte de a ajunge la cursuri, trebuise să-i convingă pe fre- 
meni. Ca să înțelegeți cum a reușit lucrul acesta, trebuie să înțelegeți, 
mai întîi, enorma onestitate și inocența cu care aborda orice problemă. 
Nu era naiv, dar nu își îngăduia nici un fel de distracţie. 

Într-o după-amiază toridă, pe cînd explora peisajul arrakian la 
bordul unui vehicul de suprafață monoloc, fu martorul unei scene de o 
deplorabilă banalitate. Șase mercenari Harkonneni, echipați cu scuturi 
și înarmaţi pînă-n dinţi, încercuiseră trei tineri fremeni pe platoul din 
spatele Scutului de Piatră, în apropierea satului Sacul Vînturilor. Kynes 
crezu mai întîi că nu era vorba decît de o simplă ciomăgeală, apoi își 
dădu seama că Harkonnenii intenționau să-i masacreze pe fremeni. 
În acel moment, unul dintre tineri zăcea deja la pămînt, cu o arteră 
secționată, iar doi mercenari fuseseră scoși din luptă, dar tot rămîneau 
patru oameni înarmați împotriva a doi copilandri. 

Kynes nu era curajos. Nu era decît onest și precaut. Harkonne- 
nii măcelăreau fremeni. Distrugeau uneltele cu care el avea intenția 
să refacă planeta! Își activă scutul, se năpusti în mijlocul încăierării şi 
răpuse cu șișul doi dintre Harkonneni, mai înainte ca aceștia să-și fi 
dat seama că se află cineva în spatele lor. Evită lovitura de sabie a celui 
de-al treilea, îi reteză beregata cu un entretisser impecabil și îl lăsă pe al 
patrulea în seama celor doi adolescenţi fremeni pentru a-i da primul 
ajutor rănitului care sîngera în nisip. Și reuși să-l readucă la viaţă... în 
momentul în care ultimul Harkonnen își dădea duhul. 

Drept care tinerii fremeni se pomeniră într-o mare încurcătură. 
Ce să facă cu Kynes? Bineînţeles, știau cine e. Nici o persoană nu sosea 
pe Arrakis fără ca un dosar bine documentat să nu ajungă, pe o cale 
sau alta, în mîinile fremenilor. Îl cunoşteau pe Kynes: era slujitorul 
Împăratului. 

Dar ucisese Harkonneni! 

Niște adulți ar fi dat, fără îndoială, din umeri și, cu oarecare 
regret, i-ar fi adăugat cadavrul la cele șase care zăceau deja pe nisip. 
Dar acești fremeni erau tineri fără experienţă și tot ce pricepeau era 
că îi datorau viața acestui slujitor imperial. 

Două zile mai tîrziu, Kynes se pomeni într-unul din sietchurile 
care dominau Pasul Vînturilor. Pentru el, treaba asta era naturală. Se 
apucă să le vorbească fremenilor despre apă, despre fixarea dunelor cu 
covoare de iarbă, despre plantaţii de curmali, despre canale de irigație 
străbătînd liber deșertul. Vorbea, vorbea, vorbea întruna. 

Și habar n-avea de discuţiile încinse al căror obiect era soarta 
sa. Ce-i de făcut cu nebunul ăsta? Cunoaște acum poziția unuia dintre 
cele mai importante sietchuri. Ce-i de făcut? Și ce să pricepi din vorbele 
lui, din trăncăneala smintită despre preschimbarea Arrakisului într-un 
paradis? Vorbărie și-atita tot! Știe prea mult. Dar a ucis Harkonneni! 
Cum o să-i plătim povara de apăl!? De cînd datorăm noi ceva Impe- 
riului? A ucis Harkonneni. Ei și? Oricine poate ucide Harkonneni. Și 
eu am ucis. 

Dar ceea ce spune el despre fertilizarea Arrakisului? 

Prostii! De unde apă? 

El zice că este! Și a salvat trei de-ai noștri. 

A salvat trei mucoși nerozi, care s-au aruncat singuri în cuţitele 
Harkonnenilor! Și le-a văzut cristaiele! 

Decizia fu cunoscută cu mult înainte de a fi fost rostită. Taul 
unui sietch le dictează membrilor săi conduita, inclusiv obligațiile cele 
mai brutale. Pentru îndeplinirea deciziei fu numit un luptător încercat, 
căruia i se încredinţă cuțitul sacru. Doi acvari îl însoţiră spre a recupera 
apa trupului. Obligaţie brutală. 

E îndoielnic ca Pardot Kynes să fi băgat de seamă prezenţa pre- 
supusului călău. În clipa aceea, era ocupat. Perora unui grup, care se 


[1] POVARĂ DE APĂ: expresie fremenă desemnînd o obligaţie mortală. 

adunase în jurul lui, la o distanţă precaută. Vorbea plimbîndu-se de 
colo-colo, gesticulind. Apă în aer liber, spunea el. leșiri în deșert fără 
distrai! Apă potabilă acumulată în iazuri! Livezi de portyguli! 

Cel cu cuțitul îi aținu calea. 

„Fă-mi loc”, îi spuse Kynes și continuă să vorbească despre cap- 
cane de vînt secrete. Trecu mai departe, oferindu-și spatele loviturii 
rituale. 

Nu se poate ști ce anume s-a petrecut în momentul acela în 
mintea presupusului gide. L-a ascultat brusc pe Kynes și l-a crezut? Cine 
ştie?... Dar ceea ce a făcut a rămas de pomină. Îl chema Uliet Vîrstnicul. 
Uliet a înaintat trei pași și s-a prăbușit deliberat în lama propriului 
său cuţit. Astfel i-a „făcut loc” lui Kynes. Sinucidere? Unii pretind că 
l-a călăuzit Shai-hulud. 

Așa se nasc prevestirile! 

Din clipa aceea, Kynes nu a mai trebuit decît să arate cu mîna și 
să rostească: „Mergeţi acolo!” și ei se duceau. Triburi întregi, de pretu- 
tindeni. Mureau bărbaţi, mureau femei, mureau copii. Dar se duceau. 

Kynes își reluă corvezile imperiale, întorcîndu-se la stațiunile 
biologice experimentale. Și, curînd, printre membrii personalului aces- 
tor stațiuni își făcură apariția fremeni. Apoi fremenii își dădură seama 
că erau pe cale de a se infiltra în „sistem”, o posibilitate pe care nu o 
luaseră niciodată în considerare. O serie de unelte și utilaje provenind 
din stațiuni ajunseră în sietchuri... în special radiatoarele, cu ajuto- 
rul cărora erau săpate bazinele colectoare și capcanele de vint de sub 
suprafața deșertului. 

Pe fundul bazinelor începu să se adune apă. 

Fremenii pricepură că Pardot Kynes nu era complet nebun, ci 
exact atît de nebun cât trebuie să fie un sfînt. Era un umma!?l, făcea 
parte din confreria profeților. Iar spiritul lui Uliet fu avansat la rangul 
de sadust?l și inclus printre judecătorii divini. 

Kynes, simplul, ambițiosul Kynes, știa că o muncă de cercetare 
organizată la niveluri înalte e hărăzită să nu producă niciodată nimic 


[2] UMMA: membru al confreriei profeților. În Imperiu, termenul era folosit 
cu sens peiorativ, mai ales la adresa „sălbaticilor” fanatici cu presupuse 
puteri divinatorii. 

[3] SADUS: judecător. În credinţa fremenă, sadușii sînt judecători divini. 

nou. Alcătui, așadar, mici unități experimentale, care făceau schimburi 
reciproce de informații pentru a realiza cît mai rapid efectul Tansley și 
lăsă fiecărui grup libertatea de a-și găsi propria cale. Trebuiau să acu- 
muleze milioane de fapte mărunte și de aceea organiza numai teste 
izolate și sumare, menite să scoată în evidență dificultățile. 

Se prelevară probe de carotaj de pe cuprinsul întregului bled!“l. 
Se trasară diagrame ale îndelungatelor cicluri meteorologice care alcă- 
tuiau clima. Kynes descoperi că în centura lată, cuprinsă între 70 de 
grade latitudine nordică și sudică, temperaturile oscilau de mii de ani 
între 254 și 332 de grade (absolute) și că zona aceasta poseda lungi ano- 
timpuri de germinaţie, în cursul cărora temperaturile variau de la 284 
la 302 grade absolute: domeniul de „aur” pentru dezvoltarea formelor 
de viață terestre... de îndată ce aveau să rezolve problema apei. 

Cînd o vom rezolva? întrebară atunci fremenii. Cînd vom vedea 
Arrakisul preschimbîindu-se într-un paradis? 

Și ca un dascăl răspunzînd unui copil care întreabă cît fac doi 
și cu doi, Kynes le spuse: „Peste trei sute sau cinci sute de ani.” 

Un popor inferior ar fi reacționat cu un geamăt de disperare. 
Dar fremenii învățaseră răbdarea de la oameni cu bice în mâini. Trans- 
formarea avea să dureze ceva mai mult timp decit se așteptaseră, dar 
erau încredințaţi cu toţii că ziua binecuvântată avea să vină. Își strîn- 
seră, deci, cingătorile și se întoarseră la treabă. Dezamăgirea făcuse 
perspectiva paradisului parcă și mai reală. 

Problema capitală a Arrakisului nu era atît apa, cît umidita- 
tea. Animalele de casă erau aproape necunoscute, iar cele domestice 
rare. Unii traficanţi foloseau ca animal de povară kulonul!?l, măgarul 
domesticit al deșertului, dar preţul apei era prohibitiv, chiar dacă se 
reușea echiparea animalelor cu distraie speciale. 

Kynes se gîndi să construiască mari instalaţii de reducere care 
să sintetizeze apa din hidrogenul și oxigenul prezente în roca nativă, 
dar costul energiei ar fi fost prea ridicat. Calotele polare, în ciuda falsei 
impresii de bogăţie în apă pe care o inspirau pyonilor, erau cu totul neîn- 
destulătoare pentru proiectul său... Și-apoi, începuse deja să bănuiască 


[4] BLED: deșert cu suprafața plană (deșert-șes). 
[5] KULON: măgar sălbatic, originar din stepele Terrei și aclimatizat pe 
Arrakis. 

unde ar fi trebuit să se găsească apa. La altitudinile medii și în unele 
vinturi, cantitatea de umiditate creștea simţitor. Și mai era și acel prim 
indiciu pe care i-l furnizase compoziţia echilibrată a atmosferei: 23% 
oxigen, 75,4% azot și 0,023% bioxid de carbon, plus gazele nobile care 
formau restul. 

Exista o plantă locală, extrem de rară, o rădăcinoasă care creștea 
în zona nordică temperată, la altitudini de peste 2500 de metri. Un 
tubercul de doi metri lungime producea o jumătate de litru de apă. Și 
mai erau și plantele de deșert terraforme, dintre care unele, cele mai 
rezistente, se dezvoltau viguros dacă erau plantate în depresiuni și 
dotate cu decantoare de rouă. 

Apoi, Kynes descoperi cuveta salină. 

Topterul său fu surprins de o furtună în timp ce zbura către 
una dintre stațiunile mai îndepărtate de la marginea bledului și se 
abătu de la ruta obișnuită. După trecerea furtunii, văzu cuveta: o uriașă 
depresiune ovală, cu diametrul mare de peste trei sute de kilometri, 
o întindere albă și scînteietoare, în plin deșert. Kynes cobori, își trecu 
degetele peste suprafața măturată de furtună și le duse la buze. 

Sare. 

Acum, era sigur. 

Pe Arrakis existase apă la suprafață... Cîndva. Se hotări să reexa- 
mineze problema puțurilor seci, în care cîteva picături de apă apăruseră 
și pieriseră, pentru a nu se mai ivi niciodată. 

Kynes își puse la lucru proaspăt calificaţii limnologi fremeni. 
Indiciu de bază: fragmentele de materie organică, găsite uneori în masa 
de mirodenie, în urma unei erupții. Basmele folclorului fremen le atri- 
buiseră dintotdeauna unui imaginar „păstrăv al nisipurilor”. Pe măsură 
ce se descoperiră noi dovezi, se contură o nouă explicaţie în legătură 
cu proveniența enigmaticelor fragmente, era vorba de o creatură care 
„înota” în adîncul nisipurilor și care bloca apa în pungi fertile, situate 
în straturile inferioare poroase ale solului, la temperaturi sub 280 de 
grade (absolute). 

Milioane de asemenea „hoţi de apă” își găseau moartea la fiecare 
erupție de mirodenie. O variație de numai cinci grade a temperaturii 
putea să-i ucidă. Puţinii supraviețuitori intrau apoi într-o fază de cisto- 
hibernare, din care ieșeau, după șase ani, sub formă de mici viermi de 

nisip care nu depășeau lungimea de trei metri. Dintre aceștia, numai 
cîțiva scăpau de frații lor mai mari și de pungile de apă ale premirode- 
niei, reușind să ajungă la maturitate, sub forma giganticului Shai-hulud. 
(Pentru Shai-hulud apa e o otravă, așa cum aflaseră mai demult fre- 
menii, înecînd cîte unul din rarii „viermi pitici” capturați în Ergul Mic, 
pentru a produce narcoticul stimulator al percepţiei pe care îl numeau 
Apa Vieţii. „Viermele pitic” este o varietate primitivă de Shai-hulud, a 
cărui lungime nu depășește niciodată nouă metri.) 

Aveau acum întregul ciclu: de la micul făuritor la masa de pre- 
mirodenie; de la micul făuritor la Shai-hulud; Shai-hulud dispersînd 
mirodenia din care se hrăneau făpturile microscopice numite „plancto- 
nul nisipurilor”; planctonul nisipurilor, hrana lui Shai-hulud, crescînd, 
îngropîndu-se, transformîndu-se în mulțimea micilor făuritori. 

Kynes și oamenii săi își strămutară, deci, atenţia de la aceste 
mari relaţii, concentrîndu-se asupra microecologiei. În primul rînd, 
clima. Suprafața nisipului atingea deseori temperaturi de 344 pînă la 
350 de grade (absolute). La o jumătate de metru sub suprafaţă, tempe- 
ratura scădea cu 55 de grade; la o jumătate de metru deasupra solului, 
scădea cu 25 de grade. Frunzele sau umbra puteau să determine o scă- 
dere cu încă 18 grade. Apoi, substanţele nutritive. Nisipul Arrakisului 
este, în cea mai mare parte, produsul digestiei viermilor; praful (ade- 
vărata problemă omniprezentă) este produs de constanta unduire a 
suprafeței, mișcarea de „saltaţie” a nisipului. Versanții feriți de vînt ai 
dunelor sînt acoperiți cu un strat de nisip macrogranular. Versanții 
aflaţi în bătaia vîntului sînt bătătoriți și netezi. Dunele bătrîne sînt 
galbene (din cauza oxidării), dunele tinere au culoarea rocii de origine 
(de obicei, cenușii). 

Versanții feriți de vînt ai dunelor bătrîne constituiră primele 
zone de plantaţii. Fremenii începură cu un ciclu de ierburi pentru soluri 
sărace, asemănătoare mușchiului de turbă, menite să se întrepătrundă, 
să împislească și să fixeze dunele, privind vintul de arma sa cea mai 
puternică: grăunții mobili. 

Primele zone pentru culturile de aclimatizare fură situate 
departe, în sud, la adăpost de patrulele Harkonnen. Formele mutante 
de ierburi neproductive fură plantate, mai întîi, pe versanţii adăpostiți 
ai unui șir de dune situate pe direcția vînturilor dominante de vest. 

De îndată ce versanții feriți de vînt fură ancoraţi, versanţii expuși se 
înălțară din ce în ce mai mult, iar suprafața acoperită cu iarbă, de pe 
partea cealaltă, se deplasă, extinzindu-se în acelaşi ritm. În felul acesta 
luară naștere gigantice sifuri (dune lungi, cu creste sinuoase), a căror 
înălțime depășea 1500 de metri. 

Cînd bariera de dune atinse o altitudine suficientă, versanţii 
expuși vîntului fură plantați cu rogoz, o iarbă mai rezistentă. Fiecare 
structură, avînd baza de aproximativ șase ori mai mare decît înălțimea, 
fu ancorată — „fixată” — în felul acesta. 

După aceea, se trecu la culturi de plante cu rădăcini mai adînci: 
pentru început, efemere (chenopode, spanac sălbatic, știr), pe urmă gro- 
zamă scoțiană, lupin, viță de eucalipt (varietatea adaptată ținuturilor 
nordice ale Caladanului), tamarisc pitic, pin mediteranean... în sfîrșit, 
adevăratele plante de deșert: cactusul-candelabru, saguaro și bis-naga, 
cactusul-butoi, iar acolo unde era posibil, salvia cămilei, iarba-ceapă, 
iarba de Gobi, lucerna sălbatică, verbina-de-nisip, primula-de-seară, 
livanul, scumpia, tufele de creozot. 

Fremenii se îngrijiră apoi de viața animală indispensabilă, cre- 
aturi mărunte, care să răscolească și să aerisească solul: vulpea pitică, 
șoarecele marsupial, iepurele deșertului, broasca-ţestoasă de nisip... și 
răpitoare, care să păstreze echilibrul: șoimul deșertului, bufnița pitică, 
vulturul și cucuveaua deșertului; insecte, care să pătrundă în nișele 
unde nu aveau acces viețuitoarele mai mari: scorpionul, miriapodul, 
păianjenul, viespea, musca viermilor... și liliacul deșertului, care să le 
supravegheze. 

În cele din urmă, încercarea crucială: curmalii, bumbacul, cucur- 
bitaceele, arborii de cafea, plantele medicinale... peste două sute de 
soiuri vegetale alimentare, care trebuiau să fie testate și aclimatizate. 

„Ceea ce nu înţelege cineva (care nu se pricepe deloc la ecolo- 
gie) despre un ecosistem este tocmai faptul că-i vorba de un sistem”, 
spunea Kynes. „Un sistem! Un sistem își menţine o anumită stabilitate 
fluidă, care însă poate fi răsturnată de o singură greșeală, comisă într-o 
singură nișă. Un sistem posedă o anumită ordine, o anumită curgere 
de la un punct la altul. Dacă ceva zăgăzuiește această curgere, ordinea 
este distrusă. Cine ignoră ecologia nu va observa dezastrul decât cînd 

va fi prea tîrziu. lată de ce funcția primordială a ecologiei este înțele- 
gerea consecinţelor.” 

Reușiseră sau nu să creeze un sistem? 

Kynes și poporul său rămaseră în așteptare. Fremenii înțelegeau 
în sfîrşit ce însemna intervalul de cinci sute de ani pe care îl prezisese 
planetologul. 

Într-o zi, de la plantațiile de palmieri sosi un raport: 

La hotarul dintre deșert și plantaţii, planctonul nisipurilor este 
otrăvit de interacțiunea cu noile forme de viață. Motivul: incompatibi- 
litatea proteinelor. Se formase un brîu larg de apă otrăvitoare, de care 
viețuitoarele arrakiene nu se puteau apropia. O zonă pustiită încon- 
jura plantațiile, o zonă pe care nu o putea viola nici măcar Shai-hulud. 

Kynes se deplasă personal la plantaţii, o călătorie de douăzeci 
de toboșari, într-un palanchin, ca un infirm sau ca o Cucernică Maică, 
pentru că nu încercase niciodată să devină călăreț al nisipurilor. Cer- 
cetă zona cu pricina — duhoarea se ridica pînă la ceruri — și se întoarse 
cu o veste măreaţă, un dar din partea Arrakisului. 

Surplusul de sulf și azot transforma zona într-o răsadniță fertilă 
pentru formele de viață terestre. Plantaţiile puteau fi extinse în voie! 

„Se va scurta și intervalul?” vrură să știe fremenii. 

Kynes reveni asupra formulelor sale planetare. Coeficienţii 
afectaţi capcanelor eoliene deveniseră între timp destul de siguri. Își 
îngădui evaluări relativ precise în privința problemelor ecologice. O 
parte a covorului vegetal trebuia păstrată pentru menţinerea dunelor; o 
altă parte trebuia rezervată producerii hranei pentru oameni și pentru 
animale; în sfîrșit, o altă parte trebuia să permită blocarea umidității 
în reţeaua de rădăcini și canalizarea apei înspre zonele învecinate, 
încă pîrjolite de soare. La ora aceea, fuseseră cartografiate toate zonele 
reci ale bledului. Kynes le introduse în formule. Pînă și Shai-hulud 
figura în diagrame. Existenţa lui era indispensabilă, căci fără el ar fi 
pierit bogăţia naturală pe care o reprezenta mirodenia. lar „uzina” din 
aparatul său digestiv, cu enormele sale concentraţii de aldehide și de 
acizi, era o imensă sursă de oxigen. Un vierme mijlociu, de vreo 200 de 
metri lungime, elibera în atmosferă tot atita oxigen cît zece kilometri 
pătrați de covor vegetal. 

Trebui să includă în calcul și Ghilda. Cantităţile de mirodenie 
cu care o mituiau, ca să mențină spaţiul din jurul Arrakisului ferit de 
sateliți meteorologici sau de ochi indiscreţi, atinseseră deja proporții 
gigantice. 

Nici fremenii nu puteau fi ignoraţi. Fremenii, cu capacitatea lor 
de vînt și cu răzleţele lor terenuri „agricole” din zonele mai bogate în 
apă; fremenii, cu noua lor conștiință ecologică și cu visul lor de a aco- 
peri suprafeţe vaste ale Arrakisului mai întîi cu prerii, apoi cu păduri. 

Diagramele dădură o cifră. Kynes o comunică: trei la sută. Dacă 
reușeau să determine trei la sută din elementul vegetal al Arrakisului 
să participe la formarea de compuși carbonici, aveau să obțină rîvnitul 
ciclu cu autoîntreținere. 

„Dar cât va dura?” întrebară fremenii. 

„A... cît? Vreo trei sute cincizeci de ani.” 

Așadar, ceea ce le spusese acest umma de la bun început rămînea 
valabil: nimeni din generaţia lor n-avea să vadă visul devenind reali- 
tate, și nici cei ce aveau să le urmeze vreme de opt generaţii... Dar ziua 
aceea avea să vină. 

Continuară să muncească: construind, săpînd, educînd și învă- 
ind copiii. 

Pe vremea aceea, fiul său, Liet-Kynes, avea nouăsprezece ani 
și era un adevărat fremen, un călăreț al nisipurilor care omorise peste 
o sută de Harkonneni. Autorizația imperială de succesiune, pe care 
bătriînul Kynes avusese grijă să o ceară din timp pentru fiul său, fu 
acordată fără probleme. Rigida structură de clasă a faufrelucilor își 
îndeplinea la fel de bine rolul și pe Arrakis. Fiul fusese educat și cres- 
cut ca să preia misiunea tatălui. 

Calea era trasată, iar fremenii ecologi porniseră deja la drum. 
Liet-Kynes nu mai trebuia decît să-i supravegheze, să dea cîte un îndemn 
unde era necesar și să-i țină sub observație pe Harkonneni... 

Pînă în ziua în care planeta sa se pomeni cu un Erou. 

Anexa Il 
Religia Dunei 


Așa cum știe astăzi orice școlar, înaintea venirii lui Muad'Dib 
fremenii de pe Arrakis practicau o religie a cărei origine era maometa- 
nismul Saari. S-au descoperit însă și importante împrumuturi din alte 
religii. Exemplul cel mai frecvent este Imnul Apei, preluat direct din 
Liturghierul Catolic Portocaliu și invocînd nori de ploaie pe care Arraki- 
sul nu i-a cunoscut niciodată. Există însă similitudini și mai profunde 
între Kitab al-Ibarul fremenilor și învățăturile din biblie, Ilm și Fiqh. 

Orice studiu comparativ al principalelor credinţe religioase din 
Imperiu, pînă la apariţia lui Muad'Dib, trebuie să pornească de la forțele 
primordiale care au stat la baza acestor credințe, și anume: 

1. Adepții celor Paisprezece Înţelepţi, a căror Carte Sfintă era 
Biblia Catolică Portocalie și ale căror vederi sînt expuse în Comenta- 
rii și în celelalte lucrări ale Comisiei Tălmăcitorilor Ecumenici (CTE) 

2. Comunitatea Bene Gesserit, care nega că ar fi un ordin reli- 
gios, dar care opera în spatele unui paravan aproape impenetrabil de 
ritualuri mistice și ale cărei metode de educare, simbolistică, organizare 
și programă școlară internă erau de natură esențialmente religioasă. 

3. Clasa dominantă agnostică (inclusiv Ghilda), pentru care reli- 
gia era un fel de teatru de marionete menit să distreze populaţia și să 
o menţină docilă și care era întru totul încredințată că toate fenome- 
nele, chiar și cele religioase, puteau fi reduse la explicații mecaniciste. 

4. Așa-numitele Învățături Ancestrale, care includeau preceptele 
prezervate de cele trei mari migrații islamice ale Nomazilor zensunniţii!i, 
navacreștinismul de pe Chusuk, variantele buddislamice preponde- 
rente pe Lankiveil și Sikun, Cărţile Unificate Mahayana-Lankavatara, 


[1] ZENSUNNIŢI: adepţi ai unei secte schismatice care s-a rupt, în 

jurul anului 1381 î.G., de învățăturile lui Maomet (așa-zisul „Al Treilea 
Mahomed”). Religia zensunnită se remarcă în special prin importanța 
deosebită pe care o acordă misticismului și reîntoarcerii la „datinile 
strămoșești”. O serie de studii îl consideră ca inițiator al schismei pe Ali 
Ben Ohashi, dar există mai multe dovezi care par să demonstreze că Ohashi 
nu a fost decât purtătorul de cuvînt al celei de-a doua soții a sa, Nisai 

cultul Zen Hekiganshu de pe Delta Pavonia III, cultele Tawrah și Zabur 
Talmudic care supraviețuiau pe Salusa Secundus, atotpătrunzătorul rit 
Obeah, cultul Muadh Quran, cu ale sale pure Ilm și Finqh, practicat de 
populaţia rurală din orezăriile pundi de pe Caladan, formele de hindu- 
ism răspindite pe cuprinsul întregului Univers, în sînul comunităților 
izolate ale pyonilor și, în sfîrșit, Jihadul Butlerian. 

Există și o a cincea forță care a modelat credinţele religioase, 
dar al cărei efect este atît de universal și de profund, încît trebuie enun- 
țată separat. 

Este vorba, desigur, despre călătoria spaţială, care, în contextul 
oricărei discuții religioase, se impune a fi scrisă astfel: 


CĂLĂTORIA SPAȚIALĂ! 


În cursul celor o sută zece secole care au precedat Jihadul Butl- 
erian, expansiunea umanităţii în spaţiul cosmic și-a pus asupra religiei 
o pecete unică. La începuturile sale, călătoria spaţială, deși larg răspin- 
dită, a fost în bună măsură haotică, lentă și nesigură, efectuiîndu-se, 
pînă la apariția monopolului Ghildei, printr-o sumedenie de metode 
improprii. Primele experiențe spaţiale, despre care rămăseseră infor- 
maţii puţine și profund alterate, au constituit stimuli irezistibili pentru 
speculațiile mistice. 

Imediat, spațiul a conferit un sens și un farmec diferit concep- 
ției despre Facere. Diferența aceasta este perfect vizibilă în mișcările 
religioase cele mai importante din această perioadă. Esenţa tuturor 
religiilor, sentimentul de sacru au fost afectate de acea impresie de 
anarhie pe care o emană întunericul spațiului cosmic. 

Era ca și cum Jupiter, în toate avatarurile sale, se retrăgea în 
bezna maternă pentru a fi înlocuit de o imanenţă femelă plină de ambi- 
guitate și al cărei chip reflecta nenumărate terori. 

Străvechile formule se întrepătrunseră, se încîlciră, încercînd 
să se adapteze noilor cuceriri și noilor simboluri heraldice. Fu o epocă 
de luptă între demoni-fiare, de o parte, și vechile rugăciuni și invocații, 
de alta. 

Niciodată însă nu apăru o decizie clară. 

Se spune că în decursul acestei perioade Geneza ar fi fost rein- 
terpretată, iar cuvintele lui Dumnezeu ar fi fost răstălmăcite astfel: 

„Fiţi rodnici, și vă înmulţiţi, și umpleţi Universul, și-l stăpîniţi, 
și domniţți peste toate fiarele și vietăţile stranii ce se mișcă pe pămiîn- 
turile fără sfîrșit și sub ele.” 

Fu o eră avrăjitoarelor cu puteri reale. Măsura acelor puteri se 
poate întrezări în faptul că ele nu au dezvăluit niciodată cum ţineau 
jeratic în mîinile goale. 

Apoi veni Jihadul Butlerian — două generaţii de haos. Zeul logicii 
mecanice fu azvirlit maselor și un concept nou își făcu apariția: 

„Omul nu poate fi înlocuit.” 

Aceste două generaţii de violenţă constituiră o pauză talamică 
pentru întreaga specie umană. Oamenii se uitară la zeitățile lor și la 
riturile lor și văzură în ele cea mai înspăimîntătoare dintre ecuații: 
frică supra ambiţie. 

Șovăitori, liderii religiilor ai căror adepți vărsaseră sîngele a 
miliarde de oameni începură să se întilnească pentru a face schimb 
de vederi. Mișcarea fu încurajată de Ghilda Spațială, care începea să-și 
închege monopolul asupra călătoriilor interstelare, și de Bene Gesserit, 
care stringea în jurul său toate vrăjitoarele. 

Primele reuniuni ecumenice avură două rezultate majore: 

1. Înțelegerea faptului că toate religiile aveau cel puţin o poruncă 
comună: „Să nu sluţești sufletul.” 

2. Comisia Tălmăcitorilor Ecumenici. 

CTE se întruni pe o insulă neutră de pe Vechiul Pămînt, leagănul 
tuturor religiilor-mame. Principiul întrunirii era „credința comună în 
existența unei Esenţe Divine în Univers”. Fuseseră convocați repre- 
zentanțţi ai fiecărei confesiuni care număra mai mult de un milion 
de adepţi și, în mod cu totul surprinzător, membrii Comisiei căzură 
imediat de acord în privința declaraţiei scopului lor comun: 

„Ne aflăm aici pentru a smulge o armă esenţială din mîinile 
religiilor antagoniste. Arma aceasta este pretenţia la deținerea singu- 
rei și unicei revelații.” 

Entuziasmul stîrnit de acest prim semn de „profundă înţelegere 
reciprocă” se dovedi prematur. Vreme de mai bine de un an standard, 
această declaraţie fu singurul comunicat difuzat de CTE. Oamenii 

începură să murmure, dezamăgiţi de tergiversări. Trubadurii compu- 
seră cîntece batjocoritoare la adresa celor o sută douăzeci și unu de 
„boșorogi trăsniți”, cum fuseseră porecliți delegaţii CTE. (Sursa poreclei 
era o anecdotă obscenă, a cărei poantă viza inițialele CTE, numindu-i 
pe delegaţi „Conţopiști Trăsniţi Ereditar”.) Unul dintre aceste cîntece, 
„Reverie”, readus periodic în actualitate, nu și-a pierdut popularitatea 
nici pînă astăzi: 


Oameni buni, la reverie 
De sînteți ispitiți, 
Gîndiţi-vă ce tragedie 
E reveria 

Boșorogilor Trăsniţi! 
Ei trindăvesc 

Și lincezesc 

O zi întreagă. 

Apoi se-nchină 
Doamnei Cină! 


Din cînd în cînd, răzbăteau unele zvonuri în legătură cu ședințele 
CTE. Se spune, de pildă, că delegații își compară textele și că, în mod 
nesăbuit, aceste texte erau numite. Asemenea zvonuri provocară, în 
mod inevitabil, tulburări antiecumenice și, firește, suscitară noi mani- 
festări de ostilitate. 

Trecură doi ani... trei ani. 

Membrii Comisiei, dintre care nouă muriseră între timp și 
fuseseră înlocuiţi, își acordară un răgaz de odihnă pentru a promulga 
instalarea înlocuitorilor și anunţară că lucrau cu toţii la elaborarea 
unei cărți unice, care va înlătura „toate simptomele patologice” ale 
religiilor din trecut. 

„Sîntem pe cale de a produce un instrument al Dragostei, la 
care să se poată cînta în toate felurile”, declarară ei. 

Multora li se pare și astăzi ciudat faptul că această declaraţie 
a avut darul de a stirni cele mai crunte explozii de violență împotriva 
ecumenismului. Douăzeci de delegați fură rechemațţi de congregațiile 
cărora le aparțineau. Unul își puse capăt zilelor, furind o fregată spa- 
țială și prăbușindu-se în soare. 

Istoricii sînt de părere că tulburările s-au soldat cu optzeci de 
milioane de victime. Această cifră corespunde unei defalcări a cîte șase 
mii pentru fiecare lume inclusă pe atunci în Liga Landsraadului. Dacă 
ținem cont de circumstanțele zbuciumate ale acelor vremuri, estimarea 
nu pare excesivă, deși orice pretenţie la cifre precise nu poate fi decât 
atît — o pretenţie. Comunicaţiile între lumi se aflau atunci la cel mai 
scăzut nivel. 

Evident, trubadurii cunoscură o perioadă de glorie. O come- 
die muzicală, foarte populară la vremea aceea, prezenta într-una din 
scene un delegat al CTE, întins la umbra unui palmier, pe o plajă de 
nisip alb, cîntînd: 


Pentru Dumnezeu, femeie și-a dragostei splendoare, 
Tăiem pe-aici frunză la cîini, cu nepăsare. 

Hai, trubadur, mai zi-ne o cîntare 

Pentru Dumnezeu, femeie și-a dragostei splendoare! 


Tulburările publice și comediile sînt arme profund revelatoare 
în orice epocă. Ele dezvăluie climatul psihologic, gravele incertitudini... 
și dorința arzătoare de mai bine, amestecată cu teama că nu se va rea- 
liza niciodată nimic. 

În vremurile acelea, barajele cele mai sigure în calea anarhiei 
au fost embrionara Ghildă, Bene Gesseritul și Landsraadul, care reușise 
să-și continue tradiția veche de 200 de ani, ținîndu-și în mod regulat 
sesiunile, în ciuda unor obstacole dintre cele mai grele. Rolul celei dintii 
apare cu claritate: Ghilda oferea transport gratuit tuturor misiunilor 
legate de Landsraad și de CTE. Rolul Bene Gesseritului este ceva mai 
obscur. În mod cert, în această epocă el și-a consolidat autoritatea asu- 
pra vrăjitoarelor, a explorat domeniul narcoticelor complexe, a pus la 
punct antrenamentul prana-bindu și a conceput Missionaria Protec- 
tiva, brațul negru al superstiției. Dar această perioadă este și cea care 
a văzut elaborarea Litaniei împotriva Fricii și redactarea Cărţii Azhar, 
acel miracol bibliografic care păstrează marile secrete ale celor mai 
străvechi credințe umane. 

Definiţia lui Ingsley este, poate, singura posibilă: 

„A fost o epocă de adinci paradoxuri.” 

Vreme de aproape șapte ani, CTE își continuă truda. În preajma 
celei de-a șaptea aniversări a reuniunii, delegații începură să pregă- 
tească universul uman pentru o veste de seamă. Iar în ziua în care 
CTE împlini șapte ani de la înființare, ei înfățișară oamenilor Biblia 
Catolică Portocalie. 

„Lucrarea aceasta este o operă demnă și plină de înţelesuri”, 
spuseră ei. „E mijlocul prin care omenirea poate dobindi conștiința 
de sine ca o creaţie desăvirșită a lui Dumnezeu.” 

Membrii CTE au fost numiţi arheologi ai ideilor, considerîndu-se 
că măreția redescoperirii lor fusese inspirată de Dumnezeu. S-a spus 
că ei aduseseră la lumină „vitalitatea marilor idealuri, îmbogăţite de 
trecerea veacurilor”, că dăduseră un nou imbold „imperativelor morale 
ale conștiinței religioase”. 

Împreună cu Biblia Catolică Portocalie, CTE a prezentat Liturghi- 
erul și Comentariile, acestea din urmă reprezentînd, din multe puncte 
de vedere, o lucrare și mai remarcabilă, nu numai prin concizia sa (mai 
puțin de jumătate din volumul Bibliei CP), dar și prin candoarea sa și 
amestecul de autocompătimire și fariseism. 

Fraza de debut este un apel fără echivoc adresat cîrmuitorilor 
agnostici: 

„Oamenii, negăsind răspunsuri la sunna — cele zece mii de între- 
bări religioase din Shari-a — aplică acum propriul lor raționament. Toţi 
oamenii caută lumina. Religia nu este decît calea cea mai veche și 
cea mai venerabilă prin care oamenii au încercat să găsească un sens 
universului creat de Dumnezeu. Savanțţii caută legile fenomenelor. 
Misiunea Religiei este de a-l pregăti pe om pentru această legalitate.” 

În încheierea lor însă, Comentariile au un ton aspru, care, fără 
îndoială, le prevestea deja destinul: 

„În mare parte, ceea ce s-a numit religie a avut dintotdeauna 
o atitudine inconștientă de ostilitate față de viaţă. Adevărata religie 
trebuie să demonstreze că viaţa este plină de bucurii plăcute ochiului 
lui Dumnezeu, că o cunoaștere fără acțiune este lipsită de sens. Toţi 
oamenii trebuie să înțeleagă că propovăduirea religiei prin reguli și 
precepte rigide este, în cel mai bun caz, o șarlatanie. Singura învățătură 
valabilă este cea care e acceptată cu plăcere. Ea poate fi recunoscută 

fără greș pentru că îţi trezește certitudinea de a fi știut dintotdeauna 
ceea ce te învaţă.” 

Un calm straniu domni cât timp presele și imprimantele de shiga 
rulară răspîndind Biblia CP de la o lume la alta. Unii îl interpretară ca 
pe un semn de la Dumnezeu, ca pe o prevestire a unității. 

Dar chiar delegații CTE dezminţiră iluzia acestui calm de îndată 
ce reveniră în sînul congregaţiilor cărora le aparțineau. Optsprezece 
dintre ei fură linșați în primele două luni. Cincizeci și trei se desoli- 
darizară de CTE în decurs de un an. 

Biblia CP fu denunţată ca fiind opera „demonilor rațiunii”. Se 
afirmă că paginile ei fuseseră anume meșteșugite ca să pară de o logică 
seducătoare. Își făcură apariţia dogme revizioniste, care alimentară 
bigotismul popular. Aceste dogme se sprijineau pe simboluri acceptate 
(Crucea, Semiluna, Pana, Cei Doisprezece Apostoli, Buddha cel Slab 
etc.) și curînd fu limpede că vechile superstiții și credinţe nu fuseseră 
cîtuși de puțin absorbite de noul ecumenism. 

Balloway calificase truda de șapte ani a CTE drept „determi- 
nism galactofazic”. Miliarde de oameni interpretară inițialele d.g. drept 
„damnabila gafă”. 

Președintele CTE, Toure Bomoko, un ulema!?! zensunnit şi unul 
din cei paisprezece delegaţi care nu se dezavuaseră („Cei paisprezece 
înţelepţi” din istoria populară), păru să admită, în cele din urmă, că 
CTE comisese o greșeală. 

„N-ar fi trebuit să încercăm crearea de noi simboluri”, declară 
el. „Ar fi trebuit să ne dăm seama că nu era cazul să introducem incer- 
titudini în credinţele acceptate, că nu trebuie să stîrnim curiozitatea 
în legătură cu Dumnezeu. În fiecare zi sîntem confruntaţi cu înfrico- 
șătoarea nestatornicie a lucrurilor omenești și totuși lăsăm ca religiile 
noastre să devină tot mai rigide și mai controlate, tot mai conformiste 
și mai asupritoare. Ce este umbra aceasta în calea Poruncii Divine? Este 
avertismentul că instituţiile dăinuie, că simbolurile dăinuie, chiar dacă 
sensul lor se pierde, este avertismentul că nu există o Sumă a tuturor 
cunoștințelor la care se poate ajunge.” 

Ambiguitatea amară a acestei „mărturisiri” nu scăpă adversarilor 


[2] ULEMA: doctor Zensunnit în teologie. 

lui Bomoko. Curînd, fu silit să ia calea exilului, scăpînd cu viață doar 
graţie jurămâîntului de tăcere al Ghildei. Se spune că ar fi murit pe 
Tupile, venerat și adorat, și că ultimele sale cuvinte au fost: „Religia 
trebuie să rămînă o supapă pentru acei oameni care își spun: Nu sînt 
așa cum aș vrea să fiu. În nici un caz, ea nu trebuie să se afunde în 
marasmul mulțumirii de sine." 

Ne place să credem că Bomoko a înţeles sensul profetic al cuvin- 
telor sale: „Instituţiile dăinuie.” Nouăzeci de generaţii mai tirziu, Biblia 
CP și Comentariile au impregnat întregul univers religios. 

Cînd Paul-Muad'Dib și-a așezat mîna dreaptă pe gorganul de 
piatră în care se afla craniul tatălui său (mîna dreaptă a celui ce e bine- 
cuvântat, nu mîna stîngă a damnatului), cuvintele pe care le-a pronunţat 
erau preluate, vorbă cu vorbă, din Testamentul lui Bomoko: 

„Voi, cei care ne-aţi înfrînt, puteţi să vă spuneţi că Babilonul a 
fost nimicit și că facerile sale au fost spulberate. Eu însă vă spun că 
judecata omului nu a luat încă sfîrșit, că fiecare om se află încă în boxa 
lui. Fiecare om este un mic război.” 

Fremenii spuneau despre Muad'Dib că este ca Abu Zide, a cărui 
fregată a sfidat Ghilda, călătorind odată pînă acolo și înapoi. „Acolo”, 
folosit în contextul acesta, descinde direct din mitologia fremenă și 
desemnează sălașul spiritului-ruh, alam al-mithalul unde dispar toate 
limitările. 

În acest sens, raportul cu Kwisatz Haderach este ușor întrevă- 
zut. Individul Kwisatz Haderach, la care Comunitatea Bene Gesserit 
încerca să ajungă prin intermediul programului său de selecție, repre- 
zenta „Drumul cel scurt” sau „Cel care poate fi în două locuri deodată”. 

Dar aceste două interpretări își găsesc o obirșie comună în urmă- 
torul text din Comentarii: „Cînd legea și datoria religioasă sînt totuna, 
eul cuprinde Universul.” 

Despre el însuși, Muad'Dib spunea: „Sînt un năvod în oceanul 
timpului, între viitor și trecut. Sînt o membrană mobilă căreia nu-i 
poate scăpa nici o posibilitate.” 

Cugetările acestea exprimă una și aceeași idee, care poate fi 
regăsită și în Kalima 22 din Biblia CP, unde scrie: „Rostit sau nerostit, 
gindul este o realitate și are puterile realității.” 

De altfel, comentariile lui Muad'Dib din Coloanele Universului, 
așa cum au fost interpretate de preoții săi, Qizara Tafwid, evidenţiază 
influențele pe care le datorează CTE și fremenilor zensunniți. 

Muad'Dib: „Legea și datoria sînt totuna; fie. Dar atunci nu uita 
aceste limitări. Astfel nu ești niciodată pe deplin conștient. Astfel rămii 
cufundat în taul comun. Astfel ești întotdeauna mai puțin decît un individ.” 

Biblia CP: Aceeași formulare (Revelaţiile 61). 

Muad'Dib: „Religia ține adesea de mitul progresului, care ne apără 
de spaimele unui viitor incert.” 

Comentariile CTE: Aceeași formulare. (Cartea Azhar atribuie 
această cugetare scriitorului religios din secolul întîi Neshou; prin 
parafrază.) 

Muad'Dib: „Dacă un copil, o persoană needucată, un ignorant sau 
un smintit provoacă tulburări, vina este a autorităţii care nu a știut să le 
prevadă și să le prevină.” 

Biblia CP: „Orice păcat poate fi pus, cel puţin parţial, în seama 
unei tendințe naturale spre rău, care este o circumstanţă atenuantă 
acceptată de Dumnezeu.” (Cartea Azhar atribuie acest pasaj vechii 
Tawrah semite.) 

Muad'Dib: „Întinde-ţi mîna și mănîncă ceea ce-ţi dă Dumnezeu; 
iar după ce te-ai îndestulat, slăvește-l pe Dumnezeu.” 

Biblia CP: Parafrază cu același sens. (Cartea Azhar atribuie acest 
enunț, într-o formă ușor diferită, Primului Islam.) 

Muad'Dib: „Bunătatea este începutul cruzimii.” 

Kitab al-Ibarul fremen: „Înfricoşător lucru este povara unui 
Dumnezeu milostiv. Au nu Dumnezeu ne-a dat soarele pîrjolitor (Al-lat)? 
Au nu Dumnezeu ne-a dat Maicile Umezelii (Cucernicele Maici)? Au 
nu Dumnezeu ni l-a dat pe Shaitan (Iblis, Satana)? Iar nu de la Shaitan 
ne vine răul grabei?” 

(Aceasta este sursa proverbului fremen: „Graba e lucrul lui 
Shaitan.” Într-adevăr: pentru o sută de calorii generate de efortul fizic — 
viteza, graba — corpul pierde prin evaporare aproximativ 170 de grame 
de transpiraţie. Cuvîntul fremen pentru transpiraţie este bakka, sau 
lacrimi, și în traducere are următorul înțeles larg: „Seva vieţii pe care 
Shaitan o stoarce din sufletul tău.”) 

Koneywell definește apariţia lui Muad'Dib ca fiind „oportună 
din punct de vedere religios”, deși sincronizarea temporală a avut prea 
puțin importanţă în acest caz. Așa cum spunea chiar Muad'Dib: „Sînt 
aici, deci...” 

Cu toate acestea, pentru a înțelege impactul religios pe care l-a 
produs Muad'Dib, este absolut necesar să nu se piardă din vedere un 
lucru: fremenii erau un popor al deșertului care se obișnuise de mult 
timp cu un mediu ostil. Nu e prea greu să devii mistic atunci cînd 
supraviețuirea îţi este condiționată în fiecare secundă de surmontarea 
unor elemente fățiș ostile. „Ești aici, deci...” 

În contextul unei asemenea tradiţii, suferinţa e acceptată (chiar 
dacă e acceptată ca o pedeapsă inconștientă). Și este de remarcat faptul 
că riturile fremene tind către o eliberare aproape totală de sentimen- 
tul culpabilităţii. Nu neapărat pentru că fremenii considerau legea și 
religia a fi „totuna”, confundînd nesupunerea cu păcatul. Mai degrabă 
s-ar putea spune că fremenii se autopurificau cu ușurință de orice cul- 
pabilitate pentru că existența lor de zi cu zi impunea judecăţi brutale 
(adesea mortale) care, într-un mediu mai blind, ar fi împovărat oamenii 
cu un sentiment de culpabilitate intolerabil. 

Aceasta pare a fi și una din rădăcinile importanţei pe care 
fremenii o acordă superstițiilor (excluzindu-le pe cele introduse de 
Missionaria Protectiva). Ce rost are să consideri șuieratul nisipului ca 
o prevestire? Ce rost are să-ți duci pumnul la ureche, cînd răsare Prima 
Lună? Carnea unui om îi aparține, dar apa sa ea tribului... iar misterul 
vieţii nu este o problemă care trebuie rezolvată, ci o realitate care se 
cere trăită. Semnele te ajută să nu uiţi lucrul acesta. Și pentru că ești 
aici, pentru că ai religia, pină la urmă nu se poate să nu ieși victorios. 

Așa cum a predat Bene Gesseritul secole de-a rîndul, cu mult 
înainte de a se fi lovit de fremeni: 

„Cînd politica și religia călătoresc în aceeași caleașcă și cînd 
caleașca aceasta este condusă de un barakal?l, nimic nu le poate sta 
în cale.” 


[3] BARAKA: om sfint, cu puteri magice. 

Anexa III 
Raport asupra motivaţiilor și scopurilor Bene Gesserit 


Fragmentul de mai jos este extras din Rezumatul întocmit imediat 
după Afacerea Arrakis, la cererea Doamnei Jessica, de către agenţii ei. Sin- 
ceritatea acestui raport îi conferă o valoare care depășește cu mult limitele 
banalului. 


Întrucât Bene Gesseritul a acționat vreme de secole sub masca 
unei școli semimistice care urmărea un program de selecție a ființe- 
lor umane, tindem să-i acordăm o importanță mai mare decît pare să 
merite. Analiza „judecății de fapt” a Comunităţii, în legătură cu Aface- 
rea Arrakis, evidenţiază profunda ignoranță a școlii în ceea ce privește 
propriul ei rol. 

S-ar putea argumenta că Bene Gesseritul n-a putut să examineze 
decît faptele care i-au stat la îndemînă și că nu a avut acces direct la 
persoana Profetului Muad'Dib. Dar școala a depășit deseori obstacole 
mult mai importante și, în această perspectivă, cu atît mai gravă apare 
greșeala pe care a comis-o. 

Obiectivul programului Bene Gesserit era obținerea, prin selecție 
genetică, a unui individ pe care școala îl denumea „Kwisat-Haderach” 
adică „Cel care poate fi în mai multe locuri deodată”. În termeni mai 
simpli, Comunitatea dorea o ființă umană cu puteri mintale de natură 
a-i permite înţelegerea și manipularea dimensiunilor de ordin superior. 

Bene Gesseritul voia, așadar, un supramentat, un calculator 
uman dotat cu unele dintre facultăţile preștiente ale navigatorilor 
Ghildei. 

Să examinăm acum cu atenție următoarele fapte: 

Muad'Dib, născut Paul Atreides, era fiul Ducelui Leto, un om 
a cărui linie de sînge (neam) constituise, vreme de peste o mie de ani, 

obiectul unei supravegheri atente. Mama Profetului, Doamna Jessica, 
era fiica naturală a Baronului Vladimir Harkonnen și purtătoarea unor 
repere genetice a căror extremă importanță pentru programul de selec- 
ție era cunoscută de aproape două mii de ani. Doamna Jessica era un 
produs Bene Gesserit perfect educat și format, care ar fi trebuit să con- 
stituie o unealtă docilă în cadrul programului. 

Doamna Jessica primise ordinul de a concepe o fiică Atre- 
ides. Planul Bene Gesserit prevedea împerecherea acestei fiice cu 
Feyd-Rautha Harkonnen, unul din nepoții Baronului Vladimir, coefi- 
cientul de probabilitate a rezultării unui Kwisatz Haderach din această 
alianță fiind foarte ridicat. Totuși, din motive pe care ea însăși mărtu- 
risește că nu le-a înţeles niciodată pe de-a-ntregul, concubina Ducelui 
Leto, Doamna Jessica, a nesocotit ordinul Bene Gesserit și a conceput 
un fiu. 

Numai acest fapt ar fi fost deja suficient pentru a alerta Comu- 
nitatea în legătură cu posibilitatea apariţiei în plan a unei variabile 
imprevizibile. Au existat însă și indicii mai importante, pe care școala 
le-a ignorat virtual. Astfel: 

1. Încă din copilărie Paul Atreides a dovedit că posedă facultăți 
premonitorii. Era știut că avea viziuni preștiente, ale căror precizie și 
claritate sfidau orice explicație cvadridimensională. 

2. Cucernica Maică Gaius Helen Mohiam, Stareța Bene Gesserit 
care a testat umanitatea lui Paul la virsta de cincisprezece ani, a măr- 
turisit că în cursul încercării băiatul a îndurat o suferință care depășea 
limita suportabilității oricărei ființe umane de pînă atunci. Totuși, ea 
nu a atras în mod special atenţia asupra acestui fapt în raportul pe 
care l-a întocmit! 

3. Cînd familia Atreides a descins pe planeta Arrakis, populaţia 
fremenă băștinașă l-a salutat pe tînărul Paul ca pe un profet („Vocea 
din altă lume”). Comunitatea Bene Gesserit era perfect conștientă că 
vicisitudinile unei planete ca Arrakisul, cu mediul său deșertic, cu lipsa 
totală a apei la suprafață, cu importanţa deosebită acordată celor mai 
primitive necesităţi legate de supravieţuire, produc, în mod inevitabil, 
indivizi dotați cu un grad superior de sensibilitate. Cu toate acestea, 
atît reacția fremenilor, cât și elementul regimului alimentar arrakian 
pe bază de mirodenie au fost neglijate de observatoarele Bene Gesserit. 

4. Cînd Harkonnenii și soldații-fanatici ai Împăratului Padișah 
au reocupat Arrakisul, asasinîndu-l pe tatăl lui Paul și exterminînd 
grosul trupelor Atreides, Paul și mama sa au dispărut. Aproape imediat 
după aceea, o serie de rapoarte au menţionat apariția unui nou lider 
religios printre fremeni, un personaj căruia i se spunea MuadDib și care, 
din nou, era salutat ca întruchipînd „Vocea din altă lume”. Rapoartele 
au precizat chiar că personajul era însoţit de o nouă Cucernică Maică 
din ritul Sayyadina, indicînd că aceasta era „femeia care l-a născut”. lar 
Bene Gesseritul deținea suficiente surse documentare din care reie- 
șea în termeni cît se poate de clari că legendele fremene despre Profet 
conțineau indicaţia: „EI se va naște dintr-o vrăjitoare Bene Gesserit.” 

(În legătură cu acest punct, s-ar putea argumenta că Bene Ges- 
seritul își trimisese cu secole înainte Missionaria Protectiva pe Arrakis 
ca să implanteze, cu scop preventiv, germenul unei asemenea legende, 
pentru cazul în care eventuale membre ale școlii s-ar fi aflat ulterior în 
impas și ar fi avut nevoie de apărare și că era firesc ca legenda „vocii din 
altă lume” să nu fie luată în seamă, întrucît avea toate caracteristicile 
tipice unei stratageme Bene Gesserit. Dar argumentul acesta ar putea 
sta în picioare numai în cazul în care Bene Gesseritul ar fi avut motive 
reale să ignore celelalte indicii despre Paul-MuadDib.) 

Cînd Afacerea Arrakis a izbucnit cu toată amploarea, Ghilda 
Spațială a adresat Bene Gesseritului mai multe avertismente. Ghilda 
a atras atenţia că navigatorii săi, care foloseau drogul de mirodenie 
arrakian pentru a dobîndi preștiința limitată necesară pilotării nave- 
lor spaţiale în vidul cosmic, erau „îngrijoraţi cu privire la viitor” și că 
„vedeau probleme la orizont”. Pentru Bene Gesserit ar fi trebuit să fie 
limpede că Ghilda întrevăzuse existența unui nex, a unui punct de 
joncțiune pentru decizii multiple și complexe, dincolo de care ochiul 
preștient era orb. Era o dovadă certă că apăruse un factor care mani- 
pula dimensiuni de ordin superior! 

(Unele Bene Gesserit știau de mult că Ghilda nu putea să acți- 
oneze direct asupra sursei vitale a mirodeniei deoarece navigatorii 
Ghildei manipulau ei înșiși, în mod eronat, firește, dimensiuni de ordin 
superior și își dădeau seama că orice pas greșit în legătură cu Arrakisul 
ar fi putut să le fie fatal. Era bine știut faptul că navigatorii Ghildei nu 
erau capabili să găsească vreo modalitate ca să obțină controlul asupra 

mirodeniei fără a provoca tocmai un asemenea nex. Concluzia nu putea 
fi decît că cineva, care dispunea de puteri superioare, era pe cale de a 
obține controlul asupra sursei mirodeniei. Și totuși, Bene Gesseritul 
nu a înţeles acest lucru!) 

Avînd în vedere faptele menţionate, nu se poate conchide decit 
că eșecul Bene Gesseritului în această afacere a fost rezultatul unui 
plan și mai vast, despre care școala nu a fost cîtuși de puțin conștientă! 

(Fragmente despre Casele Nobile) 


Shaddam al IV-lea (10134-10202) 

Împărat Padișah, al 81-lea din neamul său (Casa Corrino) care 
a ocupat Tronul Leului de Aur. A domnit din 10156 (anul în care tatăl 
său, Elrood al IX-lea, a fost asasinat de o doză de chaumurky) pînă în 
10196, cînd a abdicat în favoarea Regenţei instituite în numele fiicei 
sale mai mari, Irulan. Evenimentul cel mai remarcabil din timpul dom- 
niei sale a fost Răscoala de pe Arrakis, favorizată — după părerea mai 
multor istorici — de preocupările excesive ale lui Shaddam al IV-lea 
pentru fastul Curţii și sistemul birocratic al administraţiei sale. În pri- 
mii șaisprezece ani ai guvernării sale, clasa bursegilor s-a dublat. În 
ultimii treizeci de ani dinaintea Răscoalei de pe Arrakis, bugetul alocat 
instruirii Sardaukarului a scăzut în mod continuu. A avut cinci fiice 
(Irulan, Chalice, Wensicia, Josifa și Rugi) și nici un fiu legitim. Patru 
din fiicele sale l-au însoțit în exil, după abdicare. Soţia sa, Anirul, soră 
Bene Gesserit din Rangul Tainic, a murit în anul 10176. 


Leto Atreides (10140-10191) 

Înrudit (văr), după mamă, cu clanul Corrino, mai este numit și 
Ducele Roșu. Membrii Casei Atreides au cîrmuit Caladanul, ca fief-si- 
ridari, vreme de douăzeci de generaţii, pînă ce li s-a impus mutarea 
pe Arrakis. Ducele Leto Atreides este cunoscut mai ales ca fiind tatăl 
Ducelui Paul-Muad'Dib, Regentul Umma. Rămășițele Ducelui Leto se 
află în „Gorganul Craniului” de pe Arrakis. Moartea sa este atribuită 
trădării unui doctor Suk, al cărui instigator a fost siridar-Baronul Vla- 
dimir Harkonnen. 

Doamna Jessica (Onor. Atreides) (10154-10256) 

Fiică naturală (ref. Bene Gesserit) a siridar-Baronului Vladimir 
Harkonnen. Mama Ducelui Paul-Muad'Dib. Absolventă a Școlii B.G. 
de pe Wallach IX. 


Doamna Alia Atreides (10191-...) 

Fiică legitimă a Ducelui Leto Atreides și a concubinei oficiale 
a acestuia, Doamna Jessica. Doamna Alia s-a născut pe Arrakis, la opt 
luni după moartea Ducelui Leto. Expunerea prenatală la efectele unui 
narcotic cu acțiunea în „spectrul percepţiei” i-a atras, în referinţele Bene 
Gesserit, porecla „Blestemata”. Istoria populară o numește Sfînta Alia 
sau Sfinta Alia-a-Cuţitului. (Pentru o biografie amănunțită, vezi „Sfînta 
Alia, vînătoarea unui miliard de lumi” de Pander Oulson.) 


Vladimir Harkonnen (10110-10193) 

Cunoscut mai ales ca Baronul Harkonnen, titlul său oficial 
era siridar (guvernator planetar) = Baron. Vladimir Harkonnen a fost 
descendent direct de parte bărbătească al basharului Abulurd Harkon- 
nen, surghiunit pentru lașitate după Bătălia Corrinului. Revenirea în 
grațiile imperiale a Casei Harkonnen este atribuită, în general, unei 
inspirate manevre comerciale pe piața pieilor de balenă, precum și 
consolidării ulterioare a averii din profiturile realizate prin comerțul 
cu melanj de pe Arrakis. Siridar-Baronul a murit pe Arrakis, în timpul 
Răscoalei. Titlul său a fost preluat, pentru scurt timp, de na-Baronul 
Feyd-Rautha Harkonnen. 


Contele Hasimir Fenring (10133-10225) 

Înrudit (văr), după mamă, cu Casa Corrino, a fost tovarășul din 
copilărie al lui Shaddam al IV-lea. (Frecvent discreditata Istorie-pirat 
a Casei Corrino relatează că Fenring ar fi răspunzător pentru doza de 

chaumurky care l-a ucis pe Elrood al IX-lea.) Toate sursele documentare 
atestă faptul că Fenring a fost cel mai apropiat prieten al lui Shaddam 
al IV-lea. Printre demnitățile imperiale pe care le-a deținut Contele Fen- 
ring se numără cea de Agent Imperial pe Arrakis, în timpul regimului 
Harkonnen, iar, mai tîrziu, cea de siridar-in-absentia al Caladanului. 
L-a urmat pe Shaddam al IV-lea în exilul pe Salusa Secundus. 


Contele Glossu Rabban (10132-10193) 

Glossu Rabban, Conte de Lankiveil, era nepotul mai virstnic al 
lui Vladimir Harkonnen. Glossu Rabban și Feyd-Rautha Rabban (care a 
primit numele Harkonnen după ce a fost cooptat în anturajul siridar-Ba- 
ronului) erau fiii legitimi ai demifratelui mezin al siridar-Baronului, 
Abulurd. Abulurd a renunțat la numele Harkonnen și la toate dreptu- 
rile cuvenite prin titlu după ce i s-a încredințat funcția de guvernator 
al subdistrictului Rabban-Lankiveil. Numele Rabban își avea originea 
în ramura maternă a familiei. 

Terminologia Imperiului 


În cursul studierii Imperiului, a Arrakisului și a întregii culturi 
care l-a produs pe Muad'Dib, apar mulţi termeni nefamiliari. Sporirea gra- 
dului de înţelegere este un scop lăudabil, așa încît dăm, mai jos, o serie de 
definiții și explicaţii. 


A 

ABA:robă sau mantie largă purtată de femeile fremene. În gene- 
ral, de culoare neagră. 

ACH: viraj la stînga. Comandă a celui care conduce un vierme. 

ACVAR: fremen consfințit pentru oficierea ritualurilor legate 
de apă și de Apa Vieţii. 

ACVATUB: oricare dintre tuburile cu care este prevăzut un dis- 
trai sau un distilcort și care servește la transportarea apei regenerate 
la sau de la un buzunar colector. 

ACVERIGI: inele metalice de diferite diametre, reprezentînd 
cantități exacte de apă și putînd fi schimbate în depozitele fremene. 
Acverigile au o semnificație profundă (cu mult superioară noțiunii de 
bani), în special în ritualurile legate de naștere, moarte și căsătorie. 

ADAB: memoria revendicativă, care apare și ţi se impune de 
la sine. 

ADUNAREA CONDUCĂTORILOR: deosebită de Sfatul Conducă- 
torilor, reprezintă adunarea șefilor fremeni convocați spre a fi martori 
la un duel pentru determinarea conducătorului unui trib. (Sfatul Con- 
ducătorilor este o adunare convocată pentru tranșarea unor probleme 
care privesc toate triburile.) 

AEROTRANSPORTOR: aripă zburătoare (uzual: „aripă”). Aerodină 
utilitară specifică Arrakisului, folosită pentru transportul utilajelor mari 
de prospectare („vînare”), exploatare și rafinare a mirodeniei. 

AKARSO: plantă originară de pe Sikun (70 Ophiuchi A), cu frunze 
aproape dreptunghiulare. Dungile sale, verzi și albe, corespund zonelor 
de clorofilă activă și latentă. 

AL-LAT: soarele originar al umanităţii. Prin extensie: soarele 
oricărui sistem planetar. 

ALAM AL-MITHAL: lumea mistică a similitudinilor, unde dis- 
par toate limitările fizice. 

ALBIE: pe Arrakis este numită astfel orice regiune depresionară, 
formată prin prăbușirea straturilor inferioare ale subsolului. (Pe plane- 
tele cu apă suficientă, albiile — sau cuvetele — indică o zonă care a fost 
odată acoperită de apă. Se presupune că pe Arrakis există cel puţin o 
asemenea zonă, deși problema nu este încă clarificată.) 

AMPOLIROS: legendarul „Olandez zburător” al spaţiului. 

AMTAL (sau PRAVILA AMTAL): lege tradițională pe lumile pri- 
mitive, vizînd determinarea defectelor sau limitelor. Uzual: încercare 
distructivă. 

ANTRENAMENT: în context Bene Gesserit, această noțiune 
(desemnînd, în general, orice sistem de educare și formare) are un sens 
diferit, referindu-se la condiționarea nervoasă și musculară (vezi BINDU 
și PRANA) dusă pînă la limita maximă tolerată de funcțiile naturale. 

APA VIEŢII: otravă de „iluminare” (vezi CUCERNICĂ MAICĂ). 
Lichid expulzat de un vierme de nisip (vezi SHAI-HULUD) cînd moare 
înecat și care, transformat în organismul unei Cucernice Maici, devine 
narcoticul folosit în orgiile tau din sietchuri. Narcotic cu acțiune în 
„spectrul percepţiei”. 

AQL: încercarea rațiunii. La origine, cele „Șapte întrebări mis- 
tice”, care încep cu: „Cine gindește?” 

ARBITRUL SCHIMBĂRII: persoana oficială desemnată de Con- 
siliul Suprem al Landsraadului şi de Împărat pentru a supraveghea o 
schimbare de fief, un conflict kanly sau o bătălie oficială într-un război 
de asasini. Autoritatea sa nu poate fi contestată decît în fața Consiliului 
Suprem al Landsraadului și în prezenţa Împăratului. 

ARRAKEEN: prima așezare de coloniști de pe Arrakis. A fost, 
mult timp, sediul guvernului planetar. 

ARRAKIS: numită și Dune. A treia planetă a sistemului Canopus. 

AULIYA: în religia Nomazilor zensunniţi, femeia care stă la 
stinga lui Dumnezeu („slujnica Domnului”). 

AU MAS: otravă administrată în mîncare (mai exact, în mîncă- 
ruri solide). În unele dialecte: chaumas. 

AYAT: semnele vieții. (Vezi BURHAN.) 

B.G.: prescurtare uzuală pentru Bene Gesserit. 

BAKKA: în legendele fremene, bocitoarea care îi jelește pe toți 
oamenii. 

BAKLAWA: prăjitură cu sirop de curmale. 

BALISET: instrument muzical cu nouă coarde, descendent 
direct al ţiterei și acordat în gama chusukiană. Sunetele sînt produse 
prin lovirea simultană a tuturor coardelor. Instrumentul preferat al 
trubadurilor imperiali. 

BARAKA: om sfint, cu puteri magice. 

BASCULE: denumire generală acordată oricărui tip de container 
de transport echipat cu scut ablativ și sistem de amortizare cu suspensii. 
„Bascularea” se efectuează de la bordul unei astronave aflate în spaţiu, 
pentru debarcarea de materiale pe o suprafață planetară. 

BASHAR: (frecvent, colonel-bashar) ofiţer sardaukar avînd, con- 
form ierarhiei militare clasice, un grad superior celui de colonel. Gradul 
a fost creat în special pentru desemnarea titlului de guvernator militar 
al unui subdistrict planetar. Gradul rezervat în exclusivitate armatei 
este „bashar de corp”. 

BAZIN: pe Arrakis este denumită astfel orice zonă depresionară. 

BAZIN DE PRAF CU MAREE: depresiune vastă, pe suprafața 
Arrakisului, în care s-a adunat, de-a lungul secolelor, o cantitate uriașă 
de praf, supusă unor mișcări de flux și reflux (vezi MAREE DE NISIP). 

BELA TEGEUSE: a cincea planetă a sistemului Kuentsing. A 
fost al treilea popas în cursul migraţiei forțate a Zensunniţilor. 

BENE GESSERIT: vechea școală de educaţie și antrenament 
fizic și mintal, rezervată inițial elevelor de sex feminin, după ce Jihadul 
Butlerian a distrus așa-zisele „mașini gînditoare” și roboții. 

BHOTANI JIB: vezi CHAKOBSA. 

BI-LAL KAIFA: Amin. (Ad litteram: „Orice alte explicații sînt 
inutile.”) 

BIBLIA CATOLICĂ PORTOCALIE (sau BIBLIA CP): „Cartea Acu- 
mulată”. Textul religios elaborat de Comisia Tălmăcitorilor Ecumenici. 
Conţine elemente împrumutate din cele mai vechi religii, printre care 
maometanismul Saari, creștinismul Mahayana, catolicismul Zensunnit 

și tradiţiile buddislamice. Porunca supremă a Bibliei CP este: „Să nu 
sluțești sufletul.” 

BINDU: referitor la sistemul nervos uman și, în special, la antre- 
namentul nervilor. Exprimare uzuală: nervatură bindu. (Vezi PRANA.) 

BINDU, SUSPENSIE: formă specială de catalepsie voluntară. 

BLED: deșert cu suprafața plană (deșert-șes). 

BOBINĂ: orice imprimat pe filament shiga, destinat învățămîn- 
tului și dotat cu puls mnemonic. 

BORDURĂ: al doilea nivel, superior, al marii faleze care mărgi- 
nește Scutul de Piatră de pe Arrakis. (Vezi SCUTUL DE PIATRĂ.) 

BOURKA: mantie sau burnuz izolant, purtat de fremeni în 
deșert. 

BURHAN: dovezile vieţii. (Uzual: minunatele ayat și burhan 
ale vieții. Vezi AYAT.) 

BURSEG: general sardaukar. 

BUZUNAR COLECTOR: oricare dintre compartimentele desti- 
nate colectării și păstrării apei filtrate dintr-un distrai. 

CAID: ofițer sardaukar însărcinat cu relaţiile cu civilii. Guver- 
nator militar al unui district planetar. Grad superior celui de bashar, 
dar inferior celui de burseg. 

CALADAN: a treia planetă a sistemului Delta Pavonia. Lumea 
natală a lui Paul-Muad'Dib. 

CANTO și RESPONDU: ritual de invocație, inclus în panoplia 
propheticus utilizată de Missionaria Protectiva. 

CAPCANĂ DE VÎNT: dispozitiv amplasat pe direcția unui vînt 
dominant și permițind decantarea, prin condensare, a umidității atmo- 
sferice (condensarea producîndu-se prin scăderea bruscă și intensă a 
temperaturii în interiorul capcanei). 

CASĂ: termen idiomatic, desemnînd Clanul Domnitor al unei 
planete sau al unui sistem planetar. 

CASELE MARI: clanuri deținătoare de fiefuri planetare. Antre- 
prenori interplanetari. (Vezi CASĂ.) 

CASELE MICI: clasa antreprenorilor planetari (în galachă: 
richece). 

CĂLĂREȚ AL NISIPURILOR: termen fremen, desemnîndu-l pe 
cel care este capabil să captureze și să călărească un vierme de nisip. 

CÎRLIGAR: fremen echipat cu cârlige de strunit şi pregătit pen- 
tru a captura un vierme de nisip. 

CÎRLIGE DE STRUNIT: cârlige metalice utilizate pentru cap- 
turarea, încălecarea și conducerea viermilor de nisip de pe Arrakis. 

CENTRUL DE COMANDĂ AL CERCETAȘILOR: ornitopter ușor, 
afectat unui grup de prospectare și recoltare a mirodeniei și însărcinat 
cu coordonarea misiunilor de pază și recunoaștere. 

CHAKOBSA: așa-numitul „limbaj magnetic”, derivat în parte 
din vechea bhotani (bhotani jib, „jib” însemnînd dialect). Chakobsa 
este un amestec de dialecte vechi, modificate în vederea creării unui 
cod secret, printre care locul cel mai important îl ocupă graiul de luptă 
al bhotanilor, mercenarii din primele războaie de asasini. 

CHAUMAS: (sau aumas, în unele dialecte) otravă administrată 
în mîncăruri solide, spre deosebire de alte otrăvuri, administrate pe 
alte căi. 

CHAUMURKY: (murky sau musky, în unele dialecte) otravă 
administrată în băuturi. 

CHEOPS: șah-piramidă. Variantă a jocului de șah, cu nouă nive- 
luri, în care jucătorii urmăresc dublul scop de a-și plasa regina în apex 
și de a da simultan șah la regele adversarului. 

CHEREM: „frăție de ură” (alianţă stabilită, de obicei, în scopul 
unei răzbunări comune). 

CHOAM: acronim pentru Combine Honnete Ober Advancer Mer- 
cantiles, corporaţia economică universală, controlată de Împărat și de 
Casele Mari, cu Ghilda Spațială și Comunitatea Bene Gesserit ca aso- 
ciaţi fără drept de vot. 

CHUSUK:a patra planetă a sistemului Theta Shalish, numită și 
„Planeta muzicii” și vestită pentru calitatea instrumentelor muzicale, 
în a căror fabricare este specializată. (Vezi VAROTA.) 

CIELAGO: specie mutantă de chiropteră arrakiană, adaptată 
pentru transmiterea de mesaje prin distrans. 

COLECTOARE DE ROUĂ (sau CONDENSATOARE DE ROUĂ): 
a nu se confunda cu culegătorii de rouă. Colectoarele (sau condensa- 
toarele, sau precipitatoarele, sau decantoarele) de rouă sînt recipiente 
ovoidale, cu diametrul mare de aproximativ 4 cm. sînt confecționate 
din cromoplastic, un material care devine alb reflectorizant atunci cînd 
este supus unei radiații de lumină și revine la transparență, în întuneric. 
Colectoarele reprezintă o suprafaţă rece pe care se condensează roua 
dimineţii. Fremenii le utilizează în plantațiile din bazinele cu pante 

COMBINĂ: (sau fabrică de mirodenie) mașină de mari dimensi- 
uni (în general, 120 x 40 m), destinată recoltării mirodeniei din zonele 
bogate și necontaminate, imediat după erupția melanjului. (Combinele 
sînt adesea numite „șenile” datorită aspectului lor de omidă și orga- 
nelor de deplasare constituite din șenile independente.) 

CON DE TĂCERE: cîmp de distorsiune care limitează raza de 
acțiune a vocii umane sau a oricărei alte forme de vibraţie prin emite- 
rea unei vibrații-parazit în antifază. 

CONDENSATOARE: vezi COLECTOARE DE ROUĂ 

CONDIȚIONARE IMPERIALĂ: tehnică elaborată de școlile de 
medicină Suk, constînd în condiționarea supremă împotriva uciderii 

ființelor umane. Inițiaţii au tatuat pe frunte un diamant și poartă părul 
lung, strîns în inelul de argint al școlii Suk, pe care au absolvit-o. 

CONSILIU SUPREM: cercul interior al Landsraadului, împu- 
ternicit să acționeze ca tribunal suprem în conflictele dintre Case. 

CONȘTIINȚĂ PIRETICĂ: așa-numita „conștiință de foc”. Nivelul 
de inhibiţie al condiţionării imperiale. (Vezi CONDIȚIONARE IMPERIALĂ.) 

CORIOLIS, FURTUNA: orice furtună de nisip majoră de pe Arra- 
kis, cînd forța vîntului în șes deschis este amplificată de mișcarea de 
revoluție a planetei. La o furtună coriolis, viteza vintului poate ajunge 
pînă la 700 km/h. 

CORRIN, BĂTĂLIA: bătălia spaţială de la care-și trage numele 
Casa Imperială Corrino. Bătălia Corrinului a avut loc în apropierea 
sistemului Sigma Draconis, în anul 88 î.G. (înaintea înființării Ghil- 
dei), constituind premisa ascensiunii politice a Casei domnitoare de 
pe Salusa Secundus. 

CRISTAI: cuțitul sacru al fremenilor de pe Arrakis. Se confec- 
ționează în două variante, „fixă” și „instabilă”. Un cuţit instabil se 
dezintegrează destul de repede, dacă nu este ţinut în apropierea cîm- 
pului electric al organismului uman. Cuţitele fixe sînt tratate în vederea 
stocării. Ambele variante nu depășesc lungimea de 20 cm. 

CUCERNICĂ MAICĂ: la origine, stareță Bene Gesserit care a 
transformat în organismul ei o „otravă de iluminare”, ridicîndu-se ast- 
fel la un nivel superior al percepţiei. Titlul a fost adoptat și de fremeni, 
pentru propriile lor preotese, care dobîndeau o „iluminare” similară. 
(Vezi și BENE GESSERIT și APA VIEȚII.) 

CULEGĂTORI DE ROUĂ: categorie de muncitori arrakieni care 
adună roua de pe plante cu ajutorul unor unelte asemănătoare coaselor. 

CUMETRI: rude de sînge, imediat următoare verilor. 

DAR AL-HIKMAN: sistem de tălmăcire sau interpretare a pre- 
ceptelor religioase. 

DECANTOARE: vezi COLECTOARE DE ROUĂ. 

DEMIFRAŢI: fiii concubinelor dintr-o familie, avînd același tată. 

DERCH: viraj la dreapta. Comandă a celui care conduce un 
vierme de nisip. 

DESCÎNTECE NEGRE: termen idiomatic desemnînd super- 
stițiile contagioase implantate de Missionaria Protectiva în sînul 
civilizațiilor primitive instabile. 

DICTUM FAMILIA: articol din Marea Convenţie care interzice 
asasinarea unei persoane regale, sau a unui membru al unei Case Mari, 
printr-o formă de trădare ilegală. Articolul definește formele legale și 
mijloacele limitative de asasinare. 

DISCIPLINA APEI: educaţie severă care permite locuitorilor 
Arrakisului să supraviețuiască fără a irosi umiditate. 

DISTILCORT: cort de dimensiuni reduse, cu închidere etanșă, 
confecționat din material microsendviș și capabil să regenereze în apă 
potabilă umiditatea ambiantă, provenită din respirația persoanelor 
aflate în interior. 

DISTRAI: îmbrăcăminte de corp inventată pe Arrakis și con- 
fecționată dintr-un material cu structură microsendviș, a cărei funcție 
constă în regenerarea umidității provenite din evaporarea corporală și 
din reziduurile organice. Umiditatea, astfel recoltată și filtrată, poate 
fi recuperată prin sifonare în buzunare special prevăzute. 

DISTRANS: aparat utilizat pentru producerea de amprente 
neurale temporare în sistemul nervos al chiropterelor sau păsărilor. 
Un mesaj poate fi astfel integrat țipătului natural al vietăţii și poate fi 
descifrat din unda purtătoare prin intermediul altui distrans. 

DISTRUGĂTOARE: nave spaţiale militare, alcătuite dintr-un 
tren de nave mai mici, cuplate între ele și destinate să atace în picaj 
poziţiile inamice, distrugiîndu-le prin strivire. 

DOLINĂ: pe Arrakis, zonă depresionară locuibilă, mai ales 
datorită platourilor înalte care o înconjoară și o protejează de violența 
furtunilor de nisip. 

DOLINHARTĂ: hartă a suprafeţei Arrakisului, înfățișînd 
rutele de paracompas cele mai sigure dintre diferitele refugii. (Vezi 
PARACOMPAS.) 

DREPTVORBITOARE: Cucernică Maică B.G. capabilă să detec- 
teze, în starea de transă a adevărului, nesinceritatea sau minciuna. 

DUNARI: termen idiomatic pentru muncitorii arrakieni care 
lucrează la exploatarea mirodeniei, în deșert. Sinonime: vinători de 
mirodenie, nisipari. 

ECAZ: a patra planetă a sistemului Alfa Centauri B. Supranu- 
mită „Paradisul sculptorilor” deoarece aici există lemnul de ceață, specia 
vegetală care poate fi modelată in situ doar prin simpla putere a gîn- 
dului uman. 

EGO-SIMULACRU: portret reprodus prin intermediul unui pro- 
iector cu bobină shiga, capabil să reproducă dinamica subtilă despre 
care se spune că transmite esența eului. 

EL-SAYAL: „ploaia de nisip”. Masă de praf, ridicată la o altitu- 
dine medie (aproximativ 2.000 m) în urma unei furtuni coriolis, și 
care, atunci cînd recade pe sol, conţine adesea umiditate atmosferică. 

ELACCA, DROG: narcotic obținut prin arderea lemnului elacca, 
de pe Ecaz. Efectul său este anihilarea aproape completă a instinctului 
de conservare. Pielea celui drogat cu elacca are o culoare cărămizie, 
specifică. Narcoticul este utilizat, în mod obișnuit, pentru drogarea 
sclavilor-gladiatori înaintea unei lupte în arenă. 

ERG: deșert de nisip, cu dune, format de obicei în porțiunile 
mai coborîte ale scoarței. „Mare de nisip." 

EVANTMETAL: metal obținut prin încorporarea de cristale de 
jasmiu în duraluminiu, renumit pentru valoarea ridicată a raportului 
greutate/rezistenţă. Denumirea derivă de la frecventa sa utilizare în 
construcțiile cu structuri pliante, care se deschid și se închid ca un 
evantai. 

FABRICĂ DE MIRODENIE: vezi COMBINĂ. 

FAI: tributul în apă. Principala formă de impozit pe Arrakis. 

FAUFRELUCI: sistemul rigid de clasă impus de Imperiu. „Un 
loc pentru fiecare și fiecare la locul său." 

FĂURITOR: vezi SHAI-HULUD. 

FEDAYKINI: „detașamentele morţii”, comandourile fremene 
de sacrificiu. Tradiţia istorică spune că aceste detașamente armate 
erau, la origine, grupuri combatante formate în baza unui jurământ de 
sacrificare a vieții pentru îndreptarea unui rău social. 

FILT-CEP: filtru nazal folosit la distrai pentru captarea umidi- 
tății provenite din respirație. 

FIQH: cunoaștere, lege religioasă. Una dintre sursele semile- 
gendare ale religiei Nomazilor Zensunniţi. 

FREGATĂ: cea mai mare navă spaţială care poate ateriza şi 
decola singură de pe suprafața unei planete. 

FREMENI: triburile libere de pe Arrakis. Locuitori ai deșertu- 
lui, supraviețuitori ai migraţiilor Nomazilor Zensunniți. (Dicţionarul 
imperial îi numește „piraţii nisipurilor”.) 

FREM KIT: trusă de supraviețuire, confecționată de fremeni. 

GALACH: limbă oficială a Imperiului. Hibrid inglo-slav, puter- 
nic marcat de diferiți termeni specializați adoptați în cursul lungului 
lanţ al migraţiilor umane. 

GAMONT: a treia planetă a sistemului Niushe, renumită pentru 
cultura sa hedonistă și pentru exotismul practicilor sexuale. 

GARĂ: movilă. 

GEYRAT: drept înainte. Comandă a celui care conduce un vierme 
de nisip. 

GHAFLA: streche. Metaforic: persoană impulsivă, schimbătoare, 
în care nu se poate avea încredere. 

GHANIMA: ceva dobindit în urma unei lupte sau a unui duel. 
Uzual: memento al unei lupte, păstrat spre a împrospăta memoria. 

GHILDĂ: Ghilda Spațială, unul dintre cele trei elemente ale 
trepiedului politic pe care se sprijinea Marea Convenţie. Ghilda a fost 
cea de-a doua școală de educaţie și antrenament fizic și mintal (vezi 
BENE GESSERIT), înființată după Jihadul Butlerian. Instaurarea mono- 
polului Ghildei în domeniul călătoriilor spaţiale, al transporturilor 
spaţiale de mărfuri și al afacerilor bancare este punctul de debut al 
Calendarului Imperial. 

GIEDI PRIM: unica planetă a stelei Ophiuchi B (36), lumea de 
baștină a Casei Harkonnen. Planetă cu condiții medii de locuibilitate 
și activitate fotosintetică redusă. 

GINAZ, CASA: aliată temporară a Ducelui Leto Atreides. Cla- 
nul Ginaz a fost înfrînt în urma războiului de asasini purtat cu clanul 
domnitor de pe Grumman. 

GIUDICHAR: adevăr sacru. (Termenul este folosit de obi- 
cei în expresia „giudichar mantene”, cu sensul de adevăr primordial 
ineluctabil.) 

GLASUL: tehnică de control vocal, elaborată de Bene Gesserit și 
permițind unui inițiat antrenat să manipuleze temporar voința unui 
om, prin intermediul armonicilor și tonalităților vocii. 

GOM JABBAR: dușman suprem. Acul otrăvit cu metacianură 
utilizat de Starețele Bene Gesserit pentru încercarea conștiinței umane. 

GRABEN: structură geologică alungită, formată dintr-o asociație 

de falii paralele, în care compartimentul central este scufundat în raport 
cu compartimentele vecine. 

GRAI DE LUPTĂ: orice limbaj special, cu etimologie restrînsă, 
destinat comunicaţiilor cu caracter secret în timp de război. 

GRIDEX: separator cu sarcină diferenţială utilizat pentru înde- 
părtarea nisipului dintr-o cantitate recoltată de mirodenie. Utilajul 
este folosit în faza a doua a rafinării melanjului. 

GRUMMAN: a doua planetă a sistemului Niushe, cunoscută 
mai ales pentru vrăjmășia dintre Casa sa domnitoare (Moritani) și Casa 
Ginaz. 


A-49 


DUNE 


H 

HAGAL: „Planeta nestematelor” (Theta Shaowei 11). Exploatată 
pe timpul lui Shaddam |. 

HAIIIII-YOH!: interjecție de îndemn a celui care conduce un 
vierme. 

HAJJ: călătorie sfintă. 

HAJR: călătorie în deșert, migraţie. 

HAJRA: călătorie de căutare. 

HAL YAWM!: „În sfîrșit!” Exclamaţie fremenă. 

HARMONTHEP: Ingsley consideră că acesta este numele 
planetei care a constituit al șaselea punct de staționare a migraţiei 
Zensunniților. Se presupune că este vorba de un satelit, de mult dis- 
părut, din sistemul Delta Pavosia. 

HĂU DE PRAF orice crevasă sau depresiune adîncă din deșertul 
arrakian, în care s-a adunat praf extrem de fin și a cărei suprafaţă nu 
se deosebește de terenul din jur. Hăurile de praf reprezintă capcane 
mortale deoarece înghit instantaneu omul sau animalul care pășește 
pe suprafața lor. (Vezi și BAZIN DE PRAF CU MAREE.) 

HIEREG: tabără temporară fremenă, în deșert. 

HOLIZMAN, EFECTUL: efectul negativ, de respingere, al unui 
generator de scut. 

IBAD, OCHI DE: denumirea idiomatică dată de fremeni efec- 
tului caracteristic al regimului alimentar pe bază de mirodenie, care 
colorează în albastru-închis albul și irisul globului ocular. Indiciul 
„obișnuinţei” față de mirodenie. 

IBN QIRTAIBA: „Așa sună cuvintele sfinte...” Formula de debut a 
oricărei incantaţii religioase fremene (derivată din panoplia propheticus). 

ICHWAN BEDWINE: fraternitatea tuturor fremenilor de pe 
Arrakis. 

IJAZ: profeție care, prin însăși natura ei, nu poate fi negată; 
profeție imuabilă. 

IKHUT-EIGH!: strigăt alvinzătorilor de apă de pe Arrakis (etimo- 
logie incertă). (Vezi SUU-SUU-SUKI) 

ILM: teologie. Știința tradiției religioase și, în același timp, una 
dintre sursele semilegendare ale credinței Nomazilor Zensunniți. 

INDEXUL DE SELECŢIE: fișierul fundamental al Comunității 
Bene Gesserit, în care erau înregistrate toate etapele programului de 
selecție genetică al cărui obiectiv era producerea individului Kwisatz 
Haderach. 

ISTISLAH: lege pentru binele obștesc. Invocată, de obicei, pen- 
tru a anunţa o obligaţie brutală. 

IX: vezi RICHESSE. 

JALONAREA NISIPULUI: metodă fremenă de previziune mete- 
orologică, constînd în implantarea de jaloane din material plastic fibros 
pe suprafaţa ergurilor și descifrarea amprentelor de eroziune produse 
asupra lor de furtunile de nisip. 

JIHAD: cruciadă religioasă, cruciadă fanatică. 

JIHADUL BUTLERIAN (vezi și MAREA RĂSCOALĂ): cruciada 
împotriva calculatoarelor, a mașinilor raționale și a roboților conști- 
ențţi, începută în anul 201 î.G. și încheiată în 108 î.G. Principala sa 
deviză figurează și în Biblia CP: „Să nu-ți faci mașină după asemănarea 
minţii omului.” 

JINNI: spirite malefice, în mitologia fremenă. 

JUBBA, PELERINĂ: pelerină omnifuncțională, purtată pe Arra- 
kis, peste distrai. Uzual: mantie. Pelerina sau mantia jubba poate fi 
ajustată spre a reflecta sau absorbi căldura, se poate folosi ca hamac 
sau adăpost etc. 

KANLY: vrăjmășie declarată oficial sau vendetă, supusă norma- 
tivelor Marii Convenții și unor limitări foarte stricte. (Vezi ARBITRUL 
SCHIMBĂRII.) Iniţial, regulile kanlyului vizau prevenirea sacrificării de 
vieți nevinovate sau a implicării unor martori neutri. 

KARAMA: miracol. Acțiune a lumii spirituale. 

KHALA: invocaţie tradițională menită să îmbuneze spiritele 
malefice ale unui loc căruia i se pronunță numele. 

KINDIJAL: sabie scurtă, a cărei lamă cu două tăișuri este ușor 
încovoiată și are o lungime de aproximativ 20 cm. 

KISWA: orice figură simbolică sau desen cu referire la mitolo- 
gia fremenă. 

KITAB AL-IBAR: manualul religios și practic al fremenilor de 
pe Arrakis. 

KRIMSKELL, FIBRĂ sau FRÎNGHIE: „fibra-clește” împletită 
din tulpini de viță hufuf de pe Ecaz. Nodurile unei fringhii krimskell 
se string de la sine, la cea mai ușoară tracțiune. (Pentru un studiu mai 
amănunțit, vezi monografia lui Holjance Vohnbrook „Varietăţile de 
viță sugrumătoare de pe Ecaz”.) 

KULL WAHAD!: „Sînt profund tulburat!” Exclamaţie foarte 
răspîndită în Imperiu și denotind o mare surpriză. Sensul exact al 
expresiei depinde de context. (Se spune că MuadDib, privind odată 
un pui de șoim al deșertului care ieșea din găoace, ar fi murmurat: 
„Kullwahad!”) 

KULON: măgar sălbatic, originar din stepele Terrei și aclima- 
tizat pe Arrakis. 

KWISATZ HADERACH: „Calea cea scurtă” sau „Drumul cel 
scurt”. Calificativ aplicat de Bene Gesserit factorului necunoscut pen- 
tru care căutau o soluţie genetică: un mascul Bene Gesserit ale cărui 
puteri psihice să poată acoperi spaţiul și timpul. 

LA, LA, LA: exclamațţie de jale la fremeni. („La” este negația 
supremă, un „nu” fără drept de apel.) 

LASER: denumire uzuală atribuită proiectoarelor laser cu undă 
continuă. Utilizarea lor ca arme, în condiţiile unei civilizaţii care dis- 
pune de generatoare de cîmp defensiv (scuturi), este limitată de efectele 
pirotehnice cu caracter exploziv (fuziune subatomică) care se produc 
dacă fasciculul laser intersectează cîmpul unui scut. 

LEGIUNE IMPERIALĂ: zece brigăzi (aproximativ 30.000 de 
oameni). 

LIBAN: libanul fremen este o infuzie de făină de yucca în apă 
cu mirodenie. La origine, libanul era o băutură răcoritoare pe bază de 
lapte acru. 

LICURIGLOB: dispozitiv de iluminat autonom alimentat, în 
general, cu baterii organice, echipat cu suspensie. 

LISAN AL-GAIB: „Vocea din altă lume”. În legendele mesianice 
fremene, profet străin de Arrakis. Uneori este tradus și ca „Dătător de 
apă” (Vezi MAHDI.) 

LITRUGEANA: recipient cu capacitatea de un litru, folosit pe 
Arrakis la transportul apei și confecționat dintr-un material plastic cu 
densitate mare, rezistent la șocuri și prevăzut cu un sistem de etanșare 
cu sarcină pozitivă. 

LUNA A DOUA: cel mai mic dintre cei doi sateliți naturali ai 
Arrakisului. Detaliile suprafeței sale sugerează imaginea unui șoarece 
marsupial. 

MAHDI: în legendele mesianice fremene, „Cel ce ne va călăuzi 
spre Paradis”. 

MAICA CEA MARE: zeița cu coarne, principiul feminin al 
spațiului (uzual: Maica-Spaţiu), fața feminină a trinității masculin-— 
feminin-neutru recunoscute ca Fiinţă Supremă de multe religii din 
Imperiu. 

MAISTRU NISIPAR: coordonator general al operaţiilor de 
exploatare a mirodeniei. 

MANIERA BENE GESSERIT: observarea atentă a amănuntelor 
semnificative. 

MANTENE: înțelepciune profundă, argument implacabil, prin- 
cipiu primordial. (Vezi GIUDICHAR.) 

MANUALUL ASASINILOR: compilație datînd din secolul al 
III-lea și prezentind gama tuturor otrăvurilor folosite în mod curent 
în războaiele de asasini. Ulterior, cuprinsul manualului a fost extins, 
ajungînd să menţioneze toate mijloacele de asasinare autorizate de 
Pacea Ghildei și de Marea Convenţie. 

MAREA CONVENȚIE: armistițiul universal, impus de echili- 
brul de forțe menținut între Ghildă, Casele Mari și Imperiu. Principala 
dispoziție a Marii Convenții interzice folosirea armamentului atomic 
împotriva ființelor umane. Fiecare articol al Marii Convenții începe cu 
cuvintele: „Se vor respecta formele...” 

MAREA RĂSCOALĂ: termenul uzual pentru Jihadul Butlerian. 
(Vezi JIHADUL BUTLERIAN.) 

MAREE DE NISIP: termen idiomatic desemnînd efectul de 
maree provocat de soarele și sateliții naturali ai Arrakisului asupra 
maselor mari de praf acumulate în unele bazine din deșert. (Vezi BAZIN 
DE PRAF CU MAREE.) 

MASHAD: vezi TEST-MASHAD. 

MAULA: sclav. 

MAULA, PISTOL: armă cu arc, pentru lansarea de mici săgeți 
otrăvite. Bătaia: aproximativ 40 m. 

MELANI: „mirodenia mirodeniilor”, produsul a cărui unică sursă 
este Arrakisul. Mirodenia, renumită mai ales pentru însușirile sale 

geriatrice, formează o „obișnuinţă” neglijabilă, dacă este consumată 
în cantități reduse, și o „obișnuinţă” definitivă, dacă este absorbită în 
cantități mai mari de 2 g/zi la o greutate corporală de 70 kg. (Vezi IBAD, 
APA VIEȚII și PREMIRODENIE.) Muad'Dib a pretins că sursa de bază a 
puterilor sale ar fi fost mirodenia. Navigatorii Ghildei au emis afirmaţii 
similare. Prețul melanjului pe piața imperială a atins uneori valoarea 
de 620.000 de solari decagramul. 

MENTAT: clasă de cetățeni ai Imperiului, educați și antrenați 
pentru dobindirea și dezvoltarea unei logici desăvîrșite. „Calculatoare 
umane.” 

METASTICLĂ: sticlă obținută prin injecție gazoasă, la tempera- 
turi înalte, în plăci de cuarț jasmic. Apreciată în special pentru marea 
sa rezistență la rupere (aproximativ 450.000 kg/cm2 la o grosime de 2 
cm) și pentru capacităţile sale ca filtru selectiv de radiaţii. 

METEOBSERVATOR: specialist în aplicarea metodelor arrakiene 
specifice de previziune meteorologică, printre care jalonarea nisipului 
și examinarea caracteristicilor vintului. 

MICUL FĂURITOR: vectorul biologic semivegetal-semianimal 
al viermelui de nisip de pe Arrakis. Micii făuritori trăiesc în adiîncul 
nisipurilor și excreţiile lor formează masa de premirodenie. 

MIHNA: perioadă a anului arrakian în care sînt supuși la încer- 
cări tinerii fremeni care doresc să fie admiși în rîndul bărbaţilor. 

MINIMIC, FILM: filament shiga cu diametrul de un micron, 
utilizat în special pentru transmiterea informaţiilor secrete în dome- 
niul spionajului și contraspionajului. 

MISH-MISH: caise. 

MISR: „Poporul.” Numele pe care și-l dădeau Zensunniţii 
(fremeni). 

MISSIONARIA PROTECTIVA: organism al Comunității Bene 
Gesserit însărcinat cu „însămînțarea” de superstiții contagioase pe 
lumile primitive, în vederea creării premiselor pentru exploatarea lor 
de către Bene Gesserit. (Vezi PANOPLIA PROPHETICUS.) 

MONITOR: navă spaţială de război, alcătuită din zece secţi- 
uni, dotată cu armament greu și blindată cu scuturi. După executarea 
misiunii pe suprafaţa unei planete, cele zece secțiuni sînt decuplate 
și pot acționa independent. 

MU ZEIN WALLAH!: ad litteram, „mu zein” înseamnă „nimic 
bun”, iar „wallah” este o exclamaţie terminală reflexivă. În contextul 
acestei formule, care prefațează un blestem fremen la adresa unui duș- 
man, exclamaţia „wallah” are rolul de a întări negația „mu zein”, cu 
înțelesul: „Nimic bun, deloc bun, bun de nimic.” 

MUAD'DIB: specie de șoarece marsupial, adaptat condiţiilor 
de pe Arrakis și asociat, în mitologia fremenă, cu desenul vizibil pe 
suprafața celei de-a doua luni a planetei. Vietatea este admirată de 
fremeni pentru capacitatea ei de supraviețuire în deșert. 

MUDIR NAHYA: numele dat de fremeni lui Rabban Bestia (conte 
de Lankiveil), membru (văr) al clanului Harkonnen, care a fost mai 
mulți ani guvernator-siridar pe Arrakis. Numele fremen apare uneori 
și în traducere: „Stăpin Demon”. 

MUDIR: stăpîn. 

MUSHTAMAL: mică grădină în jurul unei gospodării. 

MUSKY: otravă administrată în băuturi. (Vezi CHAUMURKY.) 

NA: prefix însemnînd „numit” sau „urmaș. De exemplu, na-Ba- 
ron înseamnă succesorul desemnat al unei baronii. 

NAIB: este numit astfel cel care a jurat să nu se lase niciodată 
prins de viu de un dușman (jurămâîntul tradițional al conducătorilor 
fremeni). 

NEGUSTORI LIBERI: denumire idiomatică desemnîndu-i pe 
traficanţi. 

NEZHONI, NĂFRAMĂ: năframă purtată peste frunte, sub gluga 
distraiului, de către soțiile sau concubinele fremene, după nașterea 
unui fiu. 

NISIPARI: vezi DUNARI. 

NISIPOMPĂ: dispozitiv de ventilaţie pentru pomparea aerului 
de la suprafaţă, în interiorul unui distilcort îngropat în nisip. 

NOUKKERI: ofițeri din garda de corp imperială, rude de sînge 
ale Împăratului. Rang tradițional al fiilor concubinelor regale. 

OLEOBIECTIV: ulei de hufuf menţinut în tensiune de două cîm- 
puri de forță, în interiorul unui tub de lunetă, ca parte componentă a 
unui instrument optic. Întrucit fiecare element al unui oleobiectiv poate 
fi reglat separat, cu precizie de un micron, oleobiectivele sînt considerate 
cele mai perfecționate mijloace optice din domeniul luminii vizibile. 

OPAFOC: una dintre rarele pietre semiprețioase opaline de pe 
Hagal. 

ORNITOPTER: (uzual, topter) aeronavă reactivă, cu aripi mobile, 
al cărei principiu de sustentaţie este analog cu cel al păsărilor. 

OTRAVĂ REZIDUALĂ: inovaţie atribuită mentatului Piter de 
Vries și constînd în impregnarea organismului cu o substanță toxică 
ale cărei efecte pot fi anulate prin administrarea permanentă a unui 
antidot. Suprimarea antidotului provoacă moartea. 

OUT-FREYN: termen galach însemnînd „extra-străin”, adică: 
persoană care nu aparține unei anumite comunități cu un număr 
restrîns de membri. 

PANOPLIA PROPHETICUS: termen desemnînd totalitatea 
superstițiilor contagioase folosite de Bene Gesserit pentru exploata- 
rea lumilor primitive. (Vezi MISSIONARIA PROTECTIVA.) 

PARACOMPAS: busolă cu ajutorul căreia se poate determina 
o direcție în funcție de anomaliile magnetice locale. Se utilizează cu 
hărți speciale și atunci cînd cîmpul magnetic total al unei planete este 
instabil sau supus ecranării din cauza violenţei furtunilor magnetice. 

PARALIZATOR: armă temporizată folosită pentru lansarea de 
săgeți mici cu virful otrăvit sau impregnat cu narcotice. Eficacitatea 
sa este limitată de intensitatea la care este reglat un scut defensiv și 
de mișcarea relativă dintre ţintă și proiectil. 

PENTASCUT: scut defensiv generat de un cîmp cu cinci straturi, 
utilizat mai ales pentru blocarea unor suprafeţe reduse, cum ar fi ușile 
sau culoarele (la scuturile suprapuse de mari dimensiuni, instabilita- 
tea cîmpului este direct proporțională cu numărul straturilor) și prin 
care nu se poate trece decît cu ajutorul unui dezactivator reglat după 
codul scutului. (Vezi și POARTA DE PRUDENȚĂ.) 

PISTOL MARCOLOR: unealtă inventată pe Arrakis și constind 
dintr-un pistol cu praf și electricitate statică pentru trasarea de semne 
și repere colorate de mari dimensiuni pe suprafața nisipului. 

PLASTOȚEL: oţel stabilizat cu fibre de stravidiu intercalate în 
structura sa cristalină. 

PLENISCENȚĂ: floare exotică cu petale verzi, originară de pe 
Ecaz, vestită pentru parfumul ei. 

POARTĂ DE PRUDENȚĂ (sau BARIERĂ DE PRUDENȚĂ): pentas- 
cut instalat pentru salvarea anumitor persoane în caz de urmărire. 
(Vezi PENTASCUT.) 

PORITRIN: a treia planetă a sistemului Epsilon Alangue, con- 
siderată de mulţi ca fiind lumea lor de baștină, deși limba și mitologia 
lor indică origini și mai îndepărtate. 

PORTYGUL: portocal. 

POVARĂ DE APĂ: expresie fremenă desemnînd o obligaţie 
mortală. 

PRANA: (uzual, musculatură prana) totalitatea mușchilor corpu- 
lui, considerați ca unități pentru antrenamentul suprem. (Vezi BINDU.) 

PRECIPITATOARE: vezi COLECTOARE DE ROUĂ. 

PRELATĂ DE IZOLARE: prelată portabilă, din plastic, prevăzută 
cu sistem de etanșare și destinată păstrării umidității în interiorul 
grotelor folosite de fremeni ca tabere de zi. 

PREMIRODENIE, MASĂ DE: masă de vegetaţie fungoidă, ce 
proliferează intens în momentul în care excrețiile micilor făuritori sînt 
inundate de apă. În acest stadiu, mirodenia de pe Arrakis produce o 
„erupţie” caracteristică, permițind schimbul dintre materia din adîn- 
curi şi cea de la suprafaţă. În urma expunerii la aer și la radiaţia solară, 
această masă devine melanj. (Vezi MELANIJ și APA VIEŢII.) 

PRIMA LUNĂ: satelitul cel mare al Arrakisului, primul care 
răsare pe cerul nopții. Pe suprafața sa se remarcă forma unui pumn 
uman. 

PROCES-VERBAL: raport semioficial asupra unei presupuse 
crime contra Imperiului. Juridic: acțiune situată între o depoziție ver- 
bală nedovedită și un act oficial de acuzare. 

PUNDI, OREZ: varietate mutantă de orez ale cărei boabe, extrem 
de bogate în zahăr, ating uneori lungimea de 4 cm. Principalul produs 
de export al Caladanului. 

PYONI: ţăranii sau muncitorii localnici de pe o planetă, repre- 
zentînd una din clasele de bază din sistemul faufrelucilor. Legal: 
epitropii unei planete. 

QANAT: canal deschis pentru dirijarea apei de irigație în deșert. 
QIRTAIBA: vezi IBN QIRTAIBA. 
QUIZARA TAFWID: preoți fremeni (după Muad'Dib). 

RACHAG: stimulent de tip cofeinic, extras din bacele galbene 
de akarso. (Vezi AKARS0.) 

RADIATOR: proiector laser cu rază mică de acţiune, utilizat în 
special ca instrument de tăiat (de la bisturiu chirurgical, pînă la haveză). 

RAMADHAN: străveche perioadă religioasă de post și rugăciuni. 
Prin tradiţie, a noua lună din calendarul lunar și solar. Fremenii soco- 
tesc ramadhanul din momentul trecerii primei luni la verticala celui 
de-al nouălea meridian. 

RAZZIA: raid de gherilă. 

RĂZBOI DE ASASINI: formă limitată de conflict armat autorizat 
de Marea Convenţie și de Pacea Ghildei pentru a proteja populaţiile 
nevinovate. Normativele războiului de asasini prevăd obligativitatea 
declarării oficiale a obiectivelor urmărite și reglementează varietatea 
armamentului autorizat. 

RECAPTOARE: tuburile integrate unui distrai și făcînd legă- 
tura între sistemul de pungi colectoare pentru reziduurile organice și 
sistemul de filtrare-regenerare. 

REPKIT: trusă de reparaţie și de piese de schimb pentru distraie. 

RICHECE: vezi CASELE MARI. 

RICHESSE: a patra planetă a sistemului Eridani A, consi- 
derată, împreună cu Ix, ca deținînd supremaţia în construcţiile de 
mașini și specializată în miniaturizare. (Pentru un studiu amănunțit 
al circumstanțelor care au favorizat evitarea de către Richesse și Ix a 
principalelor efecte ale Jihadului Butlerian, vezi „Ultimul Jihad” de 
Sumer și Kautman.) 

RUH, SPIRITUL: în credinţa fremenă, acea parte a individului 
care se află în permanent contact (și prin percepţie) cu lumea metafi- 
zică. (Vezi ALAM AL-MITHAL.) 

SADUS: judecător. În credința fremenă, sadușii sînt judecători 
divini. 

SALUSA SECUNDUS:a treia planetă a sistemului Gamma Wai- 
ping, desemnată Planetă Imperială de Detenţie, după transferarea Curţii 
Imperiale pe Kaitain. Salusa Secundus este lumea de baștină a Casei 
Corrino și a fost cel de-al doilea punct de staționare în cursul migrației 
Nomazilor Zensunniți. Tradiţia fremenilor de pe Arrakis spune că ei 
au fost sclavi pe Salusa Secundus vreme de nouă generații. 

SAPHO: lichid cu înalte calități energetice, extras din rădăcinile 
mai multor arbori de pe Ecaz. Consumat în mod frecvent de mentați, 
care pretind că le amplifică facultăţile. Consumul prelungit de sapho 
provoacă apariția unor pete de culoare rubinie în cavitatea bucală și 
pe buze. 

SARDAUKAR: corpul expediționar alcătuit din soldații fanatici 
ai Împăratului Padişah. Sardaukarii erau oameni proveniţi dintr-un 
mediu ale cărui condiţii erau atât de înspăimâîntătoare, încît șase per- 
soane din treisprezece își găseau moartea înainte de a fi împlinit virsta 
de unsprezece ani. Instrucţia lor militară urmărea formarea unor lup- 
tători feroce, cu un dispreț aproape sinucigaș pentru siguranţa propriei 
persoane. Încă din fragedă copilărie, viitorii sardaukari erau învăţaţi să 
folosească cruzimea ca pe o armă eficientă, menită să semene groaza 
printre adversarii lor. Se spune că în momentul de apogeu al dominaţiei 
lor în afacerile Universului, ar fi fost spadasini de zece ori mai dibaci 
decît maeștrii de scrimă din Casa Ginaz și că viclenia tacticilor de luptă 
pe care le aplicau ar fi egalat-o pe cea a inițiatelor Bene Gesserit. În 
general, se considera că un sardaukar valorează cît zece combatanți 
ai oricărei forțe militare a Landsraadului. Sub domnia lui Shaddam al 
IV-lea, deși mai constituiau încă o forță de temut, puterea lor a început 
să fie periclitată de supraestimarea propriilor posibilități, în timp ce 
mistica lor războinică era din ce în ce mai mult subminată de cinism. 

SARFA: actul lepădării de Dumnezeu. 

SAYYADINA: acolită feminină în ierarhia religioasă fremenă. 

SCHLAG: animal originar de pe Tupile, vînat odinioară, pînă la 
dispariția ca specie, pentru pielea sa subțire și rezistentă. 

SCUTUL DE PIATRĂ: lanţ muntos din emisfera nordică a Arra- 
kisului care protejează o porțiune restrînsă a suprafeței de impactul 
plenar al furtunilor coriolis care bîntuie planeta. 

SCUT DEFENSIV: cîmp protector produs de un generator Holtz- 
man și rezultînd din Faza Unu a efectului de anulare a gravitației. Un 
scut nu poate fi străpuns decît de obiecte care se deplasează cu viteză 
redusă (în funcţie de intensitatea la care este activat scutul, această 
viteză variază între 6 și 9 cm/S) și nu poate fi anihilat decît de un cîmp 
electric de dimensiuni kilometrice. (Vezi LASER.) 

SELAMLIK: sala imperială de audienţe. 

SEMUTA: derivatul narcotic secundar obținut din arderea lem- 
nului elacca. Efectele sale (suprimarea simțului timpului, starea de 
extaz) sînt amplificate de anumite vibrații atonale, denumite „muzică 
de semuta”. 

SERVOK: mecanism prevăzut cu releu de timp, destinat exe- 
cutării de operații simple. Unul dintre puţinele „automate” autorizate 
după Jihadul Butlerian. 

SHADOUT: „fintînar”. Titlu onorific la fremeni. 

SHAI-HULUD: viermele de nisip de pe Arrakis, supranumit și 
„Bătrinul deșertului”, „Moș Veșnicie” sau „Bunicul deșertului”. Nu este 
lipsit de semnificaţie faptul că numele, atunci cînd este pronunţat cu 
un anumit ton sau cînd apare scris cu inițială majusculă, se referă la 
zeitatea „gliei strămoșești” din superstițiile fremene. Viermii de nisip 
ating dimensiuni uriașe (în inima deșertului s-au observat specimene 
de peste 400 m lungime) și trăiesc foarte mult timp, atunci cînd nu se 
ucid între ei sau nu sînt înecaţi în apă, care pentru ei este otrăvitoare. 
Se presupune că cea mai mare parte a nisipului de pe Arrakis este pro- 
dusă de acţiunea viermilor de nisip. (Vezi MICUL FĂURITOR.) 

SHAITAN: Satana. 

SHAN-NAMA: semilegendara Carte Sfintă a Nomazilor 
Zensunniți. 

SHARI-A: acea componentă din panoplia propheticus care con- 
stituie baza ritualurilor superstițioase. (Vezi MISSIONARIA PROTECTIVA.) 

SHIGA: extensie filamentoasă metalică a unei specii de viță 
(Narvi narviium) care nu crește decît pe Salusa Secundus și pe Delta 
Kaising III, renumită pentru marea sa rezistență la tracțiune. 

SIETCH: cuvînt fremen însemnînd „loc de adunare în caz de 
primejdie”. Întrucît fremenii au trăit mult timp sub amenințarea dife- 
ritelor primejdii, termenul s-a generalizat, ajungînd să desemneze orice 
cavernă locuită de o comunitate tribală. 

SIHAYA: cuvînt fremen însemnînd „primăvara deșertului”. 
Termenul conține conotaţii religioase referitoare la fecunditate și la 
„paradisul viitor”. 

SIRAT: pasaj din Biblia CP, care descrie viața umană ca trece- 
rea pe o punte îngustă (siratul) cu „Raiul în dreapta, Iadul în stînga și 
Îngerul Morţii în spate”. 

SOLARI: unitatea monetară oficială a Imperiului, a cărei valoare 
a rezultat după patru sute de ani de negocieri purtate de Ghildă, Lands- 
raad și Împărat. 

SOLIDO: imagine tridimensională, obținută prin intermediul 
unui solido-proiector utilizind semnale de referință la 360”, înregistrate 
pe obobină shiga. Cele mai renumite solido-proiectoare sînt cele ixiene. 

SONDAGI: lalea-ferigă de pe Tupile. 

SPION DE OTRĂVURI: analizator de radiaţii din spectrul olfac- 
tiv, destinat detectării substanțelor toxice. 

STAREŢĂ: Cucernică Maică Bene Gesserit, care este tot- 
odată directoarea regională a unei școli B.G. (Uzual: „Bene 
Gesserit-cu-Darul-Vederii”.) 

STÎLP DE FOC: termen idiomatic pentru rachetele de semna- 
lizare utilizate în deșert. 

SUBAKH-UL KUHAR: „Ce mai faci?” Formulă fremenă de 
politețe. 

SUBAKH-UN NAR: „Bine. Dar tu?” Răspunsul tradițional la 
formula anterioară. 

SUSPENSIE: aplicaţie practică a efectului Fazei Doi (flux redus) 
a unui generator de cimp Holtzman. Suspensia anulează gravitația, 
între anumite limite impuse de masa relativă și consumul de energie. 

SUU-SUU-SUK!: strigăt al vinzătorilor de apă de pe Arrakis. 
„Suk” înseamnă „piaţă”. (Vezi IKHUT-EIGH!) 

ȘENILĂ: denumire generală dată mașinilor și utilajelor grele, uti- 
lizate pe suprafața deșertului arrakian pentru exploatarea mirodeniei. 

ȘIȘ: cuţit cu lamă subțire și scurtă (adesea otrăvită), care se 
folosește cu mîna stîngă, în lupta cu scuturi. 

TAHADDI AL-BURHAN: încercarea hotăritoare, fără drept de 
apel (în general deoarece se soldează cu moarte sau cu distrugere). 

TAHADDI, PROVOCARE: la fremeni, provocare la duel pe viață 
și pe moarte (în general, pentru a pune la încercare o supoziţie inițială). 

TAINE: termen idiomatic referitor la fenomene presupuse mis- 
tice sau magice. 

TAQWA: ad litteram: „prețul libertăţii.” Ceva deosebit de pre- 
țios. Ceea ce o zeitate pretinde de la un muritor (și teama suscitată de 
această pretenţie). 

TEST-MASHAD: încercare de care depinde onoarea (concepută 
ca entitate spirituală). 

TLEILAX: unica planetă a stelei Thalim, renumită ca fiind 
centrul clandestin de formare a mentaţilor (locul de proveniență a 
așa-zișilor „mentaţi strimbi”). 

TOBĂ DE NISIP: formă de tasare naturală a nisipului care, în 
cazul unei izbituri intempestive la suprafață, produce un sunet carac- 
teristic, asemănător bătăii de tobă. 

TOBOȘAR: tijă scurtă, prevăzută cu un tub de rezonanță și avînd 
la capătul superior o clapetă cu arc, a cărei funcție este de a „bate toba” 
şi a atrage un vierme de nisip. (Vezi CÎRLIGE DE STRUNIT.) 

TOPTER: vezi ORNITOPTER. 

TP: prescurtare uzuală pentru telepatie. 

TRANSA ADEVĂRULUI: transă semihipnotică, provocată de 
unul dintre narcoticele cu acțiune în „spectrul percepţiei”. Un observator 
aflat în transa adevărului poate desluși indiciile infime care trădează 
minciuna premeditată. (Notă: Narcoticele „de percepţie” au efect letal 
asupra persoanelor care nu sînt capabile să modifice, în interiorul orga- 
nismului, structura moleculară a otrăvii.) 

TRANSPORTOR DE TRUPE: navă spațială din flota Ghildei des- 
tinată transporturilor interplanetare de efective militare. 

TRANSSPAȚIAL: navă spaţială de mare capacitate aparținînd 
flotei Ghildei și destinată transporturilor interstelare de călători și 
mărfuri. 

TREPIEDUL MORŢII: la origine, trepiedul de stilpi folosit de 

călăii deșertului pentru execuțiile prin spînzurare. Uzual: trei membri 
ai unui Cherem care au jurat aceeași răzbunare. 

TUPILE: așa-numita „planetă-azi!” (probabil mai multe planete) 
pe care se refugiau de obicei Casele căzute în dizgrație sau renegate. 
Poziţia sa în spaţiu este cunoscută numai de Ghildă și constituie unul 
din secretele inviolabile ale Păcii Ghildei. 

ULEMA: doctor Zensunnit în teologie. 

UMMA: membru al confreriei profeților. În Imperiu, termenul 
era folosit cu sens peiorativ, mai ales la adresa „sălbaticilor” fanatici 
cu presupuse puteri divinatorii. 

UROSHNOR: unul din cuvintele lipsite de vreun sens specific, 
pe care inițiatele Bene Gesserit le implantau în psihicul unor virtuale 
victime pentru a le putea controla. La auzul cuvîntului, persoanele 
astfel „tratate” aveau un moment de paralizie. 

USUL: cuvînt fremen însemnînd „baza coloanei”. 

VAROTA: vestit constructor de baliseturi, născut pe Chusuk. 

VÎNĂTOR-CĂUTĂTOR: mică săgeată de metal „vorace”, echipată 
cu suspensie și folosită ca armă teleghidată prin intermediul unui 
pupitru de comandă aflat la mică distanţă de ţintă. Unul din mijloacele 
de asasinare cele mai răspindite. 

VÎNĂTORI DE MIRODENIE: vezi DUNARI. 

VIERME DE NISIP: vezi SHAI-HULUD. 

VIŢĂ NEAGRĂ: plantă tîritoare, originară de pe Giedi Prim, a 
cărei tulpină era folosită frecvent la biciuirea sclavilor din lagărele de 
muncă. Biciul de viță neagră lasă în carne o cicatrice de culoare stacojie 
și dureri reziduale care persistă zeci de ani. 

WALI: tînăr fremen, netrecut încă prin încercările de admitere 
în rîndul bărbaţilor. 

WALLACH IX: a noua planetă a sistemului Wallach-laoujin, 
sediul Școlii-Mamă a Comunității Bene Gesserit. 

YA HYA CHOUHADA!: „Trăiască luptătorii!” Strigătul de luptă 
al fedaykinilor. În acest context, „ya” („acum”) este accentuat de forma 
„hya' („acum” prelungit în eternitate). „Chouhada” („luptători”) prezintă 
conotaţia suplimentară de „combatanți contra nedreptăţii”. Semnificația 
distinctivă a cuvîntului „chouhada” constă în faptul că luptătorii nu 
luptă pentru ceva, ci că sînt devotați luptei contra unui anumit lucru. 

YA! YA! YAWM!: incantaţie ritmată fremenă, folosită în ritua- 
lurile cele mai importante. În acest context, cuvintul „ya” are sensul: 
„Acum fiți atenţi!” Forma „yjawm” accentuează caracterul de urgenţă. 
Formula se traduce, de obicei, astfel: „Acum ascultați cu atenţie!” 

YALI: locuința personală a unei familii fremene, în interiorul 
unui sietch. 

ZĂVOR DE PALMĂ: orice dispozitiv de închidere, care poate fi 
deschis numai la contactul cu palma pentru care a fost codificat. 

ZENSUNNIŢI: adepţi ai unei secte schismatice care s-a rupt, în 
jurul anului 1381 î.G., de învăţăturile lui Maomet (așa-zisul „Al Treilea 
Mahomed”). Religia zensunnită se remarcă în special prin importanța 
deosebită pe care o acordă misticismului și reîntoarcerii la „datinile 
strămoșești”. O serie de studii îl consideră ca inițiator al schismei pe 
Ali Ben Ohashi, dar există mai multe dovezi care par să demonstreze 
că Ohashi nu a fost decît purtătorul de cuvint al celei de-a doua soții 
a sa, Nisai. 

DUNE 

MÎNTUITORUL DUNEI 
COPII DUNEI 
ÎMPĂRATUL-ZEU AL DUNEI 
ERETICII DUNEI 
CANONICATUL DUNE 


Pagină intenționat goală 


